
DEN  DANSKE  SKUEPLADS  I  ÅRENE  1772—84. 

(1871.) 

[For  Ide  og  Virkelighed  187J,  1.  Bd.  S.  279-88.] 


Uet  er  vistnok  i  høj  grad  at  beklage,  at  prof.  Overskou 
til  sin  udførlige  teaterhistorie  ikke  har  benyttet  det  over- 
ordenlig rige  materiale,  der  findes  til  den  i  det  forhenværende 
rentekammerarkiv,  nemlig  „spectakelkassens  regnskaber",  fra 
året  1772  lige  til  1848,  der  i  forskellige  rækker  indeholder 
flere  hundrede  pakker  med  de  mest  detaillerede  oplysninger  om 
denne  institutions  økonomiske  forhold  i  alle  retninger.  Det 
følgende  skal  give  en  antydning  heraf  ved  at  fremdrage  et  og 
andet  fra  den  ældste  periode. 

Den  29de  Oktober  1772  overleveredes  teatrets  samlede 
inventarium  til  den  nye  bestyrelse;  i  den  anledning  blev  der 
affattet  en  protokol,  der  findes  ved  garderoberegnskabet  og 
har  følgende  titel:  „Inventarium  Over  Det  Kongelige  Danske 
Comoedie  Huuses  Garderobbe,  med  dertil  hørende,  samt  Ma- 
chiner  og  Decorationer,  saaledes  som  sanmie  var  og  forefandtes 
ved  Overleveringen  af  Hr.  Ober-Capelmester  Sart  Anno  1772". 
Bogen  har  410  beskrevne  sider  og  er  gjennemdragen  med  for- 
seglede silkesnore.  Inventariet  må  være  udskrevet  efter  et 
ældre  fra  1767,  da  forøgelsen  siden  den  tid  er  tilført  efter 
teaterår;    og   da   der  på  mangfoldige   steder  bemærkes  om   de 

enkelte  stykker,  at  de  er  opslidte  og  ubrugelige,  er  der  ingen 
tvivl  om,  at  det  omfatter  i  det  væsenlige  alt,  hvad  der  er  an- 
skaffet siden  1748.  At  det  derved  er  en  ypperlig  kilde  til 
studiet  af  den  tids  sceneudstyrelse  er  en  selvfølge,  især  for  de 
senere  år,  da  det  som  oftest  udtrykkelig  angives,  til  hvilke  styk- 
ker de  forskellige  dekorationer  osv.  er  anskaffede.  Garde- 
robestykkeme  er  ordnede  under  følgende  afdelinger:  „Ac- 
teurernes  Garderobbe"  (151  nr.,  hvert  nr.  omfattende  et  sæt), 
„Actricernes  G."  (116  nr.),  „Romanske  Mands  Dragter"  (86), 
„R.  Fruentimmer  Dr."  (31),  „Tyrke  Mands  Dragter  (Morianske, 
Polske  og  Spanske  dito,  af  Silke-Tville,  Rask  &c.)"  (36),  „dito 
Fruentimmer  Dr."  (8),  „Skiæfer  og  andre  Mands  Dragter  af 
Silke  og  Tville"  (34),  „dito  Fruentimmer  Dr."  (28),  „Comiqve 
Mands  Dr.  af  alle  Sorter  Carakterer"  (92),  „Danse  Mands  Dr. 
Serieuse  og  Comiqve  af  forskjellige  Carakterer"  (239),  „dito 
Fr.  Dragter"  (124).  „Hatte"  osv.  (281),  støvler,  våben  osv. 
Biblioteket  indeholder  en  del  franske  værker,  både  skue- 
spil og  teaterhistorier,  samt  nogle  italienske,  derimod  ingen 
engelske  eller  tyske;  repertoiret  findes  selvfølgelig  dels  som 
enkelte  trykte  stykker,  dels  i  håndskriftsamlingen  (med  110 
nr.);  det  samme  er  tilfældet  med  musikalieme.  Blandt  senere 
anskaffede  bøger  findes  ved  året  1768—69  adskillige  til  kon- 
gens loge,  indtil  4  exemplarer  af  hvert  opført  stykke;  men 
der  findes  her  ingen  antydning  af,  hvad  der  er  bleven  fortalt, 
at  det  skulde  have  været  tyske  oversættelser.  jfMaschineme^ , 
ved  hvilke  det  stadig  anføres,  af  hvem  de  er  forfærdigede, 
deles  i  „Hoved-Præsentationer  med  Side-Maschiner  og  Fald- 
Gardiner"  (22  nr.),  „Perspectiver  eller  Prospecter  uden  Side- 
Maschiner"  (29),  „Enkelte  Maschiner  eller  Sætte-Stykker  til  at 
formere  eller  forandre  Hoved-Præsentationen  og  Perspectiverne 
med"  (113),  adskilligt,  lamper  osv.,  musikalske  instrumenter 
(28  nr.),  møbler  osv. 

I  skarp  modsætning  til  scenens  tilsyneladende  glans  står 
„trouppens"  påklædningsværelser;  de  og  deres  inventarium  er 
snart  opregnede.   Balletmesteren  har  sit  eget  kammer;  i  „Acteu- 

rernes  Kammer"  er  der  „2  smaa  Speile  i  forgyldt  Ramme  og  2 
runde  Blik  Lyse  Plader,  et  lidet  rundt  Thee  Bord,  rød  mar- 
morered, en  gml.  Loybænk,  overtrakt  med  ubleged  Læred,  4 
Jern  Lyse-Arme,  en  Ildtang"  osv.  I  „Actricernes  Kammer"  er 
der  desuden  „et  Skærmbrædt  i  4re  Floye,  et  grønt  Vadmels 
Vindue  Gardine"  (altså  kun  ét  vindue)  osv.  Desuden  har 
Mademoiselle  Bøtger  sit  eget  kammer  og  iiguranterne  og  iigu- 
rantinderne  hver  et,  med  „et  lidet  Bord  paa  Kryds  Fod  og  et 
Bord  med  4  Been". 

Denne  protokol  er  underskreven  af  Rose  og  Londemann; 
de  bevidner,  at  inventariet  i  deres  overværelse  er  overleveret  til 
S.  Hortulan  og  Chr.  Nielsen  (i  rådmand  Bechs  navn)  af  R. 
Soelberg  (i  Sartis  navn);  derpå  er  det  atter  overleveret  de  nye 
bestillingsmænd.  Fra  dette  tidspunkt  af  findes  der  da  nøjagtigt 
regnskab  over,  hvad  der  er  anskaffet,  og  man  får  et  levende 
indtryk  af  de  enkelte  stykkers  udstyrelse;  adskilligt  kaster  et 
ejendommeligt  lys  over  tidens  smag  (f.  ex.  til  operaen  Armida: 
„1  stoer  Maschine  af  Pap,  malet  en  Vogn  udi  Ild  Skyer,  om- 
givet med  Slanger  og  Drager";  osv.).  Den  mærkeligste  for- 
øgelse af  inventariet  er  dog  den,  hvormed  håndskriftsamlingen 
begynder,  nemhg  følgende  numre: 

111.  Clementins   skrevne   samling   af  oversatte  stykker, 
11  tom.  med.  octav. 

112.  Sammes  dagbog  fra  teatrets  åbning. 

113.  Sammes  6  tabeller  over  opførte  stykker. 

Disse  sidste  er  det  jo  lykkedes  efterhånden  at  samle  igen, 
mon  ikke  et  heldigt  tilfælde  engang  kunde  skaffe  dagbogen  for 
lyset?     Den  måtte  sikkert  være  af  megen  værdi. 

Ved  årsregnskaberne  findes  selvfølgelig  spilleindtægten  an- 
ført og  derved  fås  da  atter  et  pålideligt  repertoire.  Dette 
viser  sig  imidlertid  at  være  ikke  så  lidet  afvigende  fra  Over- 
skous, og  vil  på  adskillige  punkter  forandre  antallet  af  de  en- 
kelte stykkers  opførelse,  dog  i  langt  ringere  grad  end  det  ved 
første  øjekast  skulde  synes.  Da  repertoiret  nu  imidlertid  en- 
gang er  trykt,   og  det  dog  vil  have  nogen  interesse  at  få  det 

fuldstændig  rigtigt,  skal  alle  afvigelserne  fra  disse  år,  der 
synes  at  være  de  eneste,  i  hvilke  der  kan  have  indsneget  sig^ 
fejt,  meddeles  her,  idet  der  dog  må  tilføjes,  at  regnskabs-reper- 
toiret slet  ikke  opgiver  balletterne.  De  særlig  fremhævede 
aftener  kender  Overskou  slet  ikke  som  spilleaftener. 


1773.    21.  April. 


20. 
1774.  19. 
18, 
25. 
30. 


1775.    27. 
13. 


1776. 


Decbr. 

Jan. 

Marts, 

April. 
Novbr. 
Marts. 
Oktbr. 


20. 

23. 

25 

24. 

15. 

27. 
2. 

23. 

27.    - 
1.  Marts 
8.      - 

11.     - 

29.      - 

12. 

21. 


Novbr. 
Decbr. 

Jan. 
Febr. 


April. 
Oktbr. 
Novbr. 


11.      - 
28.     — 

3.  Decbr. 
23.      - 

1777.     16.  Jan. 

4.  Febr. 
11.     - 

1.  April. 
11.     - 


Honnette  ambition.     Tronfølgen  i  Sidon. 

(Ingen  forestilling.) 

Modens  sæder.     Tredobbelt  giftermål. 

Den  Sansesløse. 

Landsbypoeten.    (Dansk  t.) 

Scapins  skalkestykker.     Myndlingen. 

Ånagilda.    (Hof  t). 

Crispin  som  fader.     Forlibte  avtor  og  tjener. 

Nysgerrige  fruentimmer.    Foregivne  medbejler. 

Nysgerrige  fruentimmer. 

Nysgerrige  fruentimmer. 

Kærligheds  forbitrelse.    (D.  t.) 

Venskab  på  prøve. 

Lykkelige  skibbrud. 

Kærligheds  forbitrelse. 

La  Locanda.    (H.  t.) 

Forlibte  avtor.     Købmanden  i  Smyrna. 

Forlibtes  galenskaber.     Foregivne  medbejler. 

Didrik  Menschénskræk.     Venskab  på  prøve. 

Eugenie. 

Lykken  bedre  end  forstanden. 

Lykken  bedre  end  forstanden.    (D.  t.) 

Lykken  bedre  end  forstanden. 

Kærligheds  listige  påfund.     Florentineren. 

Kærligheds  listige  påfund.     Bortløbne  mand. 

Sansesløse. 

Sansesløse. 

Honnet  ambition.     Søhavnen. 

Taknemmelige  søn.     Oraklet. 

Genstridige  sindelag.     Bondepigen  ved  hoffet. 

Unge  Indianerinde.     Aglae. 

Taknemmelige  søn.     Skovbyggeren. 

Bortløbne  mand.     Købmanden  i  Smyrna. 

Væddemålet.     De  2  gerrige. 

Honnet  ambition.     Straffede  gæk. 

22.  April.      Soliman  II. 

1778.  15.  Decbr.      Grovsmeden. 

23.  —  Snurrige  fættere. 

1779.  5.  Marts.      Hver  mands  ven.    Aglae. 

24.  Septbr.    Indbildte  syge. 

27.  —         Indbildte  syge. 

2.  Novbr.     Foregivne  hezeri. 

1780.  11.  Jan.  Familien.     Talende  skilderi. 

13.  Marts.  Tavse  pige  (f.  avtor,  jomfr.  Biehl). 

16.     —  Zemire  og  Åzor, 

16.  Oktbr.  Indbildte  syge. 

28.  Novbr.  Bødkeren. 

29.  Decbr.  De  2de  gerrige. 

1781.  12.  Jan.  Den  stundesløse. 

27.  Febr.        Familien.     Forstilte  tvistighed. 

6.  Novbr.     Friskytterne  og  mælkepigen. 

1782.  22.  Jan.  Den  fornuftige  dåre. 

7.  Febr.       Stansede  bryllup. 

28.  —  Forlibtes  gedenskaber. 
4.  April.       Ny  prøve. 

9.     —  Bondepigen  ved  hoffet. 

15.     —  Bondepigen  af  Fraskati. 

1783.  19.  Decbr.      Forstilte  utroskab.     Tre  ønsker. 

1784.  5.  Marts.      Landsbypigen. 

Tal  er,  som  bekendt,  som  oftest  særdeles  oplysende. 
Hvilken  vinding  vilde  det  således  ikke  have  været,  om  der  i 
det  omfattende  aftryk  af  teatrets  repertoire  i  det  mindste  for 
nogle  år  var  tilføjet  hver  aftens  spilleindtægt?  Mange  formod- 
ninger vilde  da  være  bragte  til  vished,  andre  vilde  måske  aldrig 
være  fremsatte,  man  vilde  være  bleven  opmærksom  på  meget, 
der  nu  er  blevet  ubemærket.  Og  disse  tal  vilde  så  godt  som 
slet  ikke  have  forøget  trykkets  omfang.  Et  par  exempler  skal 
her  anføres.  I  årene  1772—78  gaves  der  563  vinterforestil- 
linger med  en  gennemsnitsindtægt  af  146  rdl.  2  mk.,  og  44 
sommerforestillinger  å  97  rdl.  3  mk.  For  de  enkelte  år  stiller 
gennemsnitsindtægten  af  en  vinterforestilling  sig  således:  176, 
121,  1347«,  1507«,  159  og  174  rdl.;  af  en  sommerforestilling 
(1773—77)  således:  667«,  56,  41,  90,  121.    Den  bedste  ind- 

tægt  giver  i  reglen  Holbergs  stykker,  især  i  de  første  år,  og 
blandt  dem  fremfor  alt  „Ulysses  von  Ithaka";  endvidere  „kær- 
lighed uden  strømper",  „Scapins  skalkestykker"  osv.  En  for- 
bavsende ringe  indtægt  giver  derimod  så  godt  som  alle  operaer 
(f.  ex.  „Silphen"  c.  33  rdl.,  „Anagilda"  35  rdl.;  i  reglen  dog 
50—60  rdl.),  medens  enkelte  stykker  gennemløber  den  karakte- 
ristiske skala,  der  røber  publikums  dømmekraft  (f.  ex.  „prøvede 
troskab",  d.  31te  Jan.:  341 V2,  7de  Febr.:  196 Vs,  6te  April: 
307«  rdl.).  Også  den  af  Overskou  fremhævede  forskel  mellem 
stadens  og  hof- teatret  viser  sig  på  en  slående  måde.  Det  er 
dog  selvfølgelig  først  ved  sammenligning  mellem  helt  forskellige 
perioder,  at  disse  opgivelser  vil  få  deres  fiilde  betydning. 

Det  er  et  betydeligt  opsving,  der  i  dette  korte  tidsrum 
spores  i  alle  retninger  ved  teatret.  I  årene  1774 — 82  for- 
øges således  bogsamlingen  med  103  værker  (i  flere  hundrede 
bind),  deriblandt  for  første  gang  adskillige  tyske,  anskaffede  i 
året  75 — 76,  nemlig  Lessings  skrifter,  „Schaubahne  in  Wien" 
osv.;  1782  arves  der  endvidere  54  franske  værker  efter  det 
franske  skuespil;  noget  lignende  er  tilfældet  med  alle  dele  af 
inventariet.  En  ret  karakteristisk  modsætning  dertil  danner 
avktionsprotokoUen  med  den  trykte  „Fortegnelse  paa  Endeel  af 
Garderobben  for  de  Kongelige  Theatre  udskudte  Klæder  —  som 
—  ved  offentlig  Auction  Mandagen  d.  6te  Julii  førstkommende 
udi  Assistent  Sr.  H.  Eegholms  Gaard  paa  store  Kiøbmagergade 
Nr.  99,  til  den  Høystbydende  vorder  bortsolgt  — .  Kiøben- 
havn  1778",  omfattende  ialt  443  nr.,  og  med  sine  opgivelser 
af  købere  og  salgspriser. 

Prof.  Overskou  har  (III.  del,  s.  340  ff.)  meddelt  teater- 
kassens budget  for  1786 — 87.  Det  samme,  tiUigemed  det 
virkelige  regnskab,  forsynet  med  alle  de  originale  kvitteringer 
vil  altså  nu  stå  til  teaterhistorikernes  rådighed.  Her  skal  kun 
flygtigt  gøres  opmærksom  på  det  skiftende  forhold  mellem 
skuepladsens  egne  indtægter  og  det  kongelige  tilskud,  samt 
den  karakteristiske  måde,  hvorpå  dette  snart  går  over  fra 
„partikulierkassen"  til  „zahlkammeret" ;   indtægten  for  billetter 

er  nemlig  i  årene  1772—77:  10,047  rdl.  1  mk.,  12,280  rdl., 
13,577  rdl.  4  mk.,  15,643  rdl.  2  mk.  og  16,427  rdl.;  parti- 
kulierkassens  tilskud  er:  1772—73:  13,500  rdl.,  1773—74: 
c.  30,000  rdl.,  1774—75:  c.  25,000  rdl.;  zahlkammerets : 
1774-75:  c,  9,500  rdl.,  1775-76:  34,000  rdl.,  1776-77: 
34,000  rdl.  osv.  løvrigt  må  dette  materiale  selvfølgelig  be- 
arbejdes for  at  få  nogen  større  interesse. 

Der  er  imidlertid  endnu  en  række  oplysninger  at  finde  i 
disse  regnskaber,  og  det  er  nærmest  dem,  der  har  givet  for- 
fatteren af  disse  bemærkninger  anledning  til  at  sysselsætte  sig 
med  dem,  nemlig  vedkommende  vore  digteres  forhold  til 
teatret,  for  det  foreliggende  tidsrum  altså  Vessels  og  Evalds. 

Vessel  debuterede  som  bekendt  som  dramatisk  forfatter 
i  året  1773,  idet  „kærlighed  uden  strømper"  opførtes  for  første 
gang  d.  26de  Marts  og  derpå  blev  spillet  8  gange  i  samme 
forår,  de  første  5  gange  endog  i  uafbrudt  række,  som  det  synes 
stadig  for  fiildt  hus;  i  den  følgende  tid  daler  indtægten  på 
disse  aftener  noget,  og  nogle  år  efter  opføres  stykket  sjældnere 
og  for  en  kun  jævn  god  tilskuerkreds.  Ret  morsomt  er  det, 
at  inventariet  i  den  anledning  er  beriget  med  følgende  stykker: 
1  brun  malet  Kiste,  1  Stok  med  Perlemohrs-Knap,  2  Par  store 
Tin  Skoe-Spender,   1  Tin  Hovedvands-Eg,  5  Folde-Knive. 

Forfatterens  indtægt  af  dette  stykke  var  efter  det  gæl- 
dende reglement  den  tredje  aftens  billetsalg,  der  efter  de  andre 
at  dømme  må  have  været  c.  280  rdl.,  selv  om  ingen  har  betalt 
sin  biUet  højere  end  sædvanligt,  hvad  der  dog  vistnok  som  oftest 
var  til£aeldet.  Vessels  nasste  stykke:  „Lykken  bedre  end  for- 
standen** svarede  forsåvidt  for  forfatterens  vedkommende  til  sit 
navn,  som  han  alt  havde  modtaget  150  rdl.  i  forskud  på  det, 
før  det  blev  indleveret  og  ved  opførelsen  viste  sig  at  være 
særdeles  mådeligt.  Det  opførtes  i  Marts  1776,  indtægten  var 
de  første  gange  god  (c.  240  rdl.)  og  altså  vel  mindst  lige  så 
god  den  tredje  aften,  for  forfatteren;  fjerde  gang  sank  den  ned 
til  c.  56  rdl.  Alligevel  slap  Vessel  med  at  tilbagebetale  50 
rdl.  af  sit  forskud;   resten  beholdt  han  som  gæld  gennem  alle 

regnskaber  til  sin  død,  i  de  senere  år  med  den  tilføjelse:  „for 
et  teatralsk  stykke,  som  han  med  det  første  agter  at  levere"*. 
Fra  1778  af  har  han  dernæst  haft  en  årlig  indtægt  af  omtrent 
100  rdl.  for  oversættelser. 

Ulige  lykkeligere  var  Evald  i  sit  forhold  til  teatret.  Hans 
bearbejdelse  af  syngestykket  „Philemon  og  Baucis",  der  røber 
hele  hans  uforlignelige  lyrik,  blev  vel  aldrig  opført,  men  par- 
tituren til  den  ses  dog  at  være  skreven  og  indlemmet  i  te- 
atrets samling  af  musikalier.  Det  første  stykke  af  ham,  der 
derimod  kom  til  opførelse,  var  det  prosaiske  „pebersvendene", 
der  blev  spillet  3  gange  umiddelbart  før  „kærlighed  uden 
strømper",  og  efter  denne  begyndelse  skulde  vistnok  ingen 
have  formodet,  at  dets  forfatter  skulde  komme  til  at  overgå 
Vessel  så  langt,  som  det  blev  tilfældet.  Indtægten  var  den 
første  aften  166  rdl.,  den  anden  767^  rdl.,  den  tredje  spil- 
ledes der  for  forfatteren;  derpå  blev  det  henlagt.  Heldigere 
var  Evald  med  de  to  prologer,  som  han  skrev  i  vinteren  1774 
—  75,  „Cereris  og  Thetidis  strid"  og  „bondehøjtiden",  der 
hver  betaltes  med  50  rdl.  (for  den  første  har  digteren  selv,  for 
den  anden  dr.  Schønheider  kvitteret,  henholdsvis  d.  30te  Novbr. 
74  og  d.  3dje  Marts  75).  Det  var  dog  først  ved  syngestykket 
„Balders  død",  at  Evald  ret  blev  teatrets  og  dets  publikums 
yndling.  Efter  i  løbet  af  1775  to  gange  gennem  Schønheider 
at  have  fået  et  forskud  på  50  rdl.  —  (hvilke  100  rdl.  derpå 
figurerede  ved  siden  af  Vessels  indtil  1779,  da  „poeten  Evald" 
fik  sine  eftergivet  ved  kongelig  resolution,  medens  „student 
Vessel"  fremdeles  blev  i  gæld)  —  Hk  digteren  „efter  kongelig 
befaling"  indtægten  af  den  første  spilleaften  i  det  kongelige 
teater  (d.  9de  Marts  1778),  mindst  henved  400  rdl. ;  desuden  fik 
han  året  efter,  d.  27de  Maj  79,  „en  rest  for  Balders  død",  100 
rdl.  (sml.  Evalds  brev  af  26de  Maj  i  „samtl.  skr."  VHI  s. 
203  f.).  Stykket  har  altså  i  det  hele  givet  digteren  en  for 
den  tid,  og  særlig  efter  hans  forhold,  meget  betydelig  indtægt. 
Men  heller  ikke  teatret  havde  nogen  skade  ved  det;  thi  i 
året   1779   opførtes   det   8   gange   med  den  enestående  indtægt 

af  2771  rdl.,  vistnok  omtrent  for  udsolgt  hus  hver  gan'g.  Det 
er  bekendt,  at  udstyrelsen  var  langt  rigere  i  denne  end  i  den 
foregående  sæson,  og  da  det  er  ret  oplysende  at  se,  hvorledes 
dette  første  epokegørende  alvorlige  skuespil  vandt  fodfæste, 
hidsættes  de  pågældende  stykker  af  inventariet  her. 

Balders  død.     (1777-78.) 

1  grøn  Taft  es  Mands-Dragt  besadt  med  Sølv-Galoner  og  garneret 
med  sort  Silke-Flosz.  guul  Kappe  og  Buxer  med  tilhørende  Hielm.  — 
1  Ditto  med  Kyrads  af  Drap  d'argent  besadt  med  Guld-Galloner,  blaae 
Kappe  foeret  med  Guld-Flohr,  og  Drap  d'or  Hue.  —  1  Ditto  af  blaae 
Atlask  besadt  med  Guld-Galoner,  rød  Kappe,  Kyrads  og  Hielm.  —  1 
Ditto  af  Grøn  og  rød  Taft  med  grønne  Slanger,  Kappen  af  Sort  Flos 
med  rød  Foer,  gameret  med  Sølv  Galloner.  —  1  Fruentimmer-Dragt  af 
grøn  Taft  med  Sort  Silke  Flosz,  besat  med  Guld  Kniplinger  og  Perler. 
-  1  Ditto  af  Sort,  Rød  og  Guul  Taft  med  Sølv- Galloner.  -  1  Ditto 
med  Ditto.  —  1  Ditto  med  Ditto.  —  1  Brun  Chalons  Dragt  at  drage  af 

TiUæg  til  Balders  død  (1778-79.) 

1  Tigret  Fløyels  Kappe  med  rød  Taftes  Underfoer.  —  1  Graae 
Silke  Valkyrie  Dragt  med  sorte  Baand.  —  1  Poncerød  Ditto  og  Chan- 
geants  Taftes  med  sorte  baand  —  1  Sort  Taftes  Ditto  med  røde  Baiuid. 

Til  statister. 

12  par  blaae  Tvilles  Trøyer  malet  med  sort  som  Skiæld.  —  12 
par  lange  Guule  Skind  Buxer.  —  12  røde  Chalons  Kapper,  med  brun 
Raskes  Underfoer  og  2de  Meszing  Skildter  paa  hver.  —  12  par  gule 
Skoe.  —  12  St.  Pap  Hielme  som  ere  forsølvede  og  forgyldte.  —  3 
Store  Ditto  uden  Forgyldning. 

Til  Nanna. 

1  Hals  Smykke  af  ægte  Guld  Litzer.  —  1  par  Pampuszer  med 
Meszing  paa  Næsen.  —  1  par  Blaae  Silke  Strømper  med  røde  og  hvide 
Svikler.  —  2  Meszing  Riuge  til  Armene.  —  1  par  guule  Støvler. 

Også  med  hensyn  til  opførelsen  voldte  dette  stykke  store 
vanskeligheder  og  krævede  megen  forberedelse,  men  netop  der- 
ved blev  det  uden  tvivl  bane  brydende  for  lignende.  Efter  de 
3  „prøver",  som  regnskabet  kalder  det,  i  det  dramatiske  sel- 
skab d.  7de  og  14de  Febr.  og  den  ene  opførelse  d.  9de  Marts 

holdtes  der  ikke  mindre  end  20  prøver  i  den  næste  sæson, 
og  af  C.  Kirchhoffs  kvittering  ses,  at  denne  hædersmand  hver 
gang  har  „opvartet^  med  4  af  sine  „svende"  med  puker  og 
basuner,  hvorfor  der  er  tilstået  ham  hver  gang  4  rdl.,  „deels 
med  Hensigt  paa  Personernes  Ferdighed  i  Musiqven  og  deels 
derfor  at  Prøverne  ofte  have  vedvaret  ud  paa  Natten". 

D.  31te  jan.  1780  opførtes  dernæst  Evalds  sidste  synge- 
stykke:  „fiskerne".  Tilløbet  hertil  var  ikke  så  stort  som  til 
„Balders  død";  kun  den  første  aften,  og  da  det  opførtes  på 
digterens  begravelsesdag  var  der  fuldt  hus,  rimeligvis  dog  også 
den  tredje  gang,  da  han  selv  fik  indtægten.  Samtidig  med 
„fiskernes"  første  fremtræden  kom  også  „Balders  død"  påny  til 
opførelse,  uden  tvivl  fordi  hans  durchl.  prins  Peter  af  Holsten- 
Gottorp  (den  første  „fætter"  i  Oldenborg)  var  her  tilstede;  thi 
af  regnskaberne  ses,  at  Th.  Bruun  i  disse  dage  fik  12  rdl.  for 
at  oversætte  „indholden  af  Fiskerne  og  noterne  til  Balders 
død"  på  fransk  til  brug  for  denne  fyrste.  Teatret  fejrede, 
som  antydet,  digterens  død  ved  opførelsen  af  „fiskerne";  en 
anmeldelse  af  denne  fest  besørgede  direktionen  derpå  optaget 
i  et  hamborgsk  og  et  altonaisk  blad,  hvorfor  der  er  opført  en 
udgift.  Men  på  en  langt  smukkere  måde  mindedes  skuepladsen 
dog  sin  digter  ved  at  forøge  den  arv,  mad.  Skau  fik  efter  ham 
ifølge  testamente,  med  200  rdl.,  som  „en  gave  af  kongen  for 
den  tilsyn,  hun  har  haft  med  den  afdøde  Evald  i  hans  sygdom". 

iiin  af  de  vigtigste  opgaver  for  vor  tids  historiegranskning 
er  uden  al  tvivl  en  fordomsfri  fremstilling  af  enevoldskongemes 
regering.  Intet  punkt  er  i  hele  dette  og  en  del  af  forrige  år- 
hundrede bleven  genstand  for  så  megen  misforståelse  og  så 
mange  vrange  domme  som  det  tidsrum,  der  ligger  efter  om- 
væltningen 1660,  da  de  „ufrie"  stænder  overgav  den  fiilde  og 
uindskrænkede  statsmyndighed  til  kongen  og  hans  hus.  Det 
er  næsten  kommen  så  vidt,  at  ingen  forfatter  kan  tage  Kristian 
V's  eller  VI's  navn  i  sin  pen  uden  at  tilføje  et  hånsord,  der 
enten  nedsætter  disse  kongers  dygtighed,  begavelse  eller  karakter, 
eller  endog  helt  sætter  dem  udenfor  det  folk,  som  de  tilhørte 
og  hvis  udvikling  de  så  meget  bidrog  til  at  fremme. 

Der  er  noget  mistrøstende  og  ydmygende  i  den  tanke,  at 
det  synes  uadskilleligt  fra  enhver  vågnende  trang  til  ny  ud- 
vikling at  undervurdere,  ja  helt  at  underkende  den  tidligeres  be- 
rettigelse, at  bryde  staven  over  alt,  hvad  der  har  stået  i  for- 
bindelse med  den  og  fremmet  dens  tarv;  det  er  som  om  den 
ene  slsBgt  ikke  kunde,  som  man  siger,  stå  på  den  andens 
skuldre,    uden   tilh'ge   at  træde  på  dens  nakke  og  dens  hjerte. 

Også  vor  tid  har  sine  sørgelige  erfaringer  i  den  retning  og  sit 
tunge  ansvar;  des  mere  skylder  vi  en  Qernere  fortid  at  vise 
retfærdighed  mod  den. 

Enevoldsregeringen  falder  i  tre  temmelig  forskellige  tidsrum. 
Det  første  og  største  af  disse  betegner  en  række  grundige 
fremskridt,  bårne  af  et  ihærdigt  arbejde  af  kongerne  og  deres 
betroede  mænd;  det  andet  kan  pege  hen  på  en  lignende  række 
endnu  mere  i  øjne  faldende  fremskridt,  for  største  delen  frugter 
af  den  første,  udførte  af  begavede  og  veltænkende  ministre, 
medens  kongerne  (Fredrik  V  og  Kristian  VII)  går  tilgrunde  i 
fornøjelser  og  udskejelser;  det  tredje  tidsrum  derimod  betegnes 
af  en  række  ulykker  og  misgreb  under  velmenende,  men  udyg- 
tige og  overordentlig  vanskeligt  stillede  kongers  og  statsmænds 
hænder. 

Den  første  periode  har  at  opvise  fire  i  mange  henseender 
udmærkede  og  virksomme  konger,  der  hver  på  sin  vis  frem- 
mede landets  og  folkets  politiske  og  materielle  udvikling  over- 
ordenligt. Fredrik  IH  grundlagde  en  ny  administration  som 
den  nødvendige  betingelse  for  ethvert  større  fremskridt;  han 
ordnede  samfrmdsforholdene  på  en  langt  retfærdigere  måde,  end 
det  hidtil  havde  været  tilfældet;  det  lykkedes  ham  at  føre  riget 
ud  over  de  utrolige  vanskeligheder,  som  krigen  havde  beredt 
det.  Kristian  V  byggede  videre  på  dette  grundlag;  han  ord- 
nede landets  skattevæsen  og  lovgivning  således,  at  vi  endnu 
står  på  det  af  ham  givne  grundlag;  han  brød  den  lige  så  hov- 
modige som  udygtige  adels  lyst  til  at  skabe  nye  omvæltninger 
ved  at  udskille  en  ny  højadel,  ved  at  indføre  ridderordener 
og  tillægge  de  høje  statsembeder  adelig  rang;  derved  forskånedes 
vort  fædreland  for  de  storme,  der  gik  hen  over  det  svenske 
samfund  og  lod  det  bevare  sin  adel  og  ein  middelalder  så  langt 
ned  i  tiden. 

Fredrik  IV  førte  med  tunge  ofre  den  sag  til  ende,  som 
efter  Skånes  tab  måtte  anses  for  Danmarks  livssag,  som  hans 
fader  gentagne  gange  forgæves  havde  forsøgt  sine  kræfter  på 
og  havde  efterladt  ham  som  en  hellig  arv:  Sønderjyllands  sam- 

ling  under  kongehuset.  Det  var  den  danske  adel,  der  i  vore 
dage  finder  så  varme  talsmænd,  som  i  århundreder  havde 
ikke  blot  forsømt,  men  ligefrem  opgivet  og  forrådt  denne  sag, 
for  at  vinde  og  holde  på  sin  valgret  til  kronen. 

Kristian  VI  endelig  grundlagde  den  velstand  ved  handel 
og  borgerligt  erhverv,  der  bragte  landet  til  senere  at  blomstre 
op  i  så  mange  henseender,  ligesom  han  mægtig  bidrog  til  at 
fremme  det  åndelige  liv,  der  fra  nu  af  udviklede  sig  i  stedse 
rigere  former. 

At  disse  konger  og  deres  ministre  ved  siden  af  begik  fejl, 
måske  endog  store  fejl,  tør  vi  ikke  tvivle  om;  ingen  af  dem 
havde  særlig  fremtrædende  evner  i  karakter  eller  begavelse,  om 
de  end  alle  udmærkede  sig  ved  en  god  forstand,  en  redelig 
vilje  og  stor  nidkærhed  i  deres  høje  kald.  At  statsforfatningen 
medførte  de  samme  eller  lignende  ulemper  hos  os  som  hos  de 
andre  samtidige  folk,  er  dog  ikke  så  forunderligt,  siden  vi  også 
i  vor  slægtalder  synes  at  have  begået  de  samme  politiske  fejl 
og  at  lide  af  de  samme  samfundsonder  som  Evropas  andre 
stater.  Vistnok  er  det  så,  at  det,  som  aldrig  dør,  er  „dom  over 
hver  en  død^;  men  også  her  hedder  det  dog:  „fordømmer  ikke, 
at  I  ikke  skulle  fordømmes". 

Dette  være  nu  sagt  ganske  i  almindelighed  om  vore  første 
«nevoldskonger,  for  om  muligt,  at  vække  en  eller  anden  til 
]idt  eftertanke  og  opfordre  til  at  læse  hin  tids  historie  om  igen 
med  bedre  fordomme  end  dem,  hvormed  den  i  reglen  læses. 
Her  skal  kun  ét  forhold  særlig  fremdrages,  fordi  det  er  så  let 
gennemskueligt  og  tillige  indebærer  noget  så  hadefuldt:  Kristian 
Vs  formentlige  tyskhed. 

N.  M.  Petersen  siger  i  sin  literaturhistorie :  „Om  Kristian  V 
er  det  næsten  blevet  til  en  almindelig  tradition,  at  der  ikke 
taltes  andet  end  tysk  ved  hoffet  og  at  kongen  selv  end  ikke 
farstod  dansk  ....  At  det  tyske  .hofsprog  betragtedes  som 
landets  officielle  sprog,  ses  ydermere  deraf,  at  der  på  den 
ved  kongens  færd  omkring  i  Norge  oprejste  støtte  blev  sat  en 
tysk  indskrift  ....     Men  kongen  havde  dog  lært  lidt  dansk 

A.  D.  Jørgenaen:  Afhandl.  III.  2 


Digitized  by 


Google 


18  KRISTIAN  D.  FEMTES  FORMENTUGE  TYSKHEa 

Og  forstod,  foruden  landets  eget  sprog,  højtysk,  plattysk  og 
fransk.  Hans  egne  dagbøger,  der  iBndes  i  gehejmearkivet, 
oplyse,  at  han  især  benyttede  sig  af  tysk  og  dansk,  det  sidste, 
når  han  skrev  om  søetaten,  det  første,  når  noget  skulde  med- 
deles konsejlet  og  ministrene.  Han  skrev  det  ene  mellem  det 
andet,  begge  lige  slet.  Ofte  er  den  ene  sætning  dansk,  den 
næste  tysk;  når  han  har  skrevet  ét  stykke  på  dansk,  tilføjer 
han  notabenerne  på  tysk,  kønnet  løber  han  gerne  surr  i,  o.  s.  fr." 
—  At  Fr.  Barfod  ikke  lægger  fingrene  imellem,  hvor  talen 
bliver  om  en  sådan  skabning,  er  jo  en  selvfølge,  „han  sidder 
sjælden  kvær,  når  sUgt  han  fritter":  „Kristian  V  var  voxen, 
inden  han  lærte  at  kende  sit  folks  modersmål,  hans  hof  var 
så  tysk  som  en  Rhingreves  og  en  kostelig  fælled  for  alle  Tysk- 
lands forsultne  adelsmænd  osv." 

Man  skulde  jo  tro,  at  disse  forfattere  og  deres  forgængere 
havde  undersøgt  sagen  nøje  og  vel  overvejet  deres  ord,  før  de 
i  en  tid,  der  er  så  rig  på  nationale  modsætninger,  æggede 
deres  landsmænds  had  og  forargelse  mod  en  af  de  fremfarne 
konger;  men  det  første  bUk  på  de  aktstykker,  der  foreligger, 
vil  overbevise  enhver  om,  at  dette  slet  ikke  er  tilfældet.  Der 
er  nu  dagbøgerne,  som  ikke  blot  ligger  i  gehejmearkivet,  men 
tildels  er  trykte  og  tilgængelige  for  os  alle^  Hvad  fremgår 
der  nu  af  dem?  K.  Molbech,  der  har  gennemgået  dem  alle 
og  aftrykt  flere,  siger  i  sin  indledning:  „Fra  sin  begyndelse 
gendriver  det  (at  han  førte  dagbogen  som  den  er)  iøvrigt  også 
den  ugrundede  tradition:  at  Kristian  V,  foruden  andre  ting, 
hvori  hans  opdragelse  eller  dannelse  var  forsømt,  heller  ikke 
skulde  have  lært  såmeget  dansk,  at  han  kunde  tale  og  skrive 
det  folks  sprog,  til  hvis  konge  fødselens  arveret  havde  kaldet 
ham.  Såmeget  se  vi  nu  her,  at  fra  den  første  dag,  han  har 
begyndt  sin  journal,  til  den  sidste,  fra  hvilken  man  har  en 
sådan  med  hans  hånd  (29.  Decbr.  1696),  har  han  ført  disse 
bøger  på  dansk;  og  det  er  højst  sjældne  undtagelser,  når  han 

ved  en  eller  anden  lejlighed  falder  ind  i  det  tyske  sprog;  at 
han  i  begge,  fra  retskrivningens  og  fra  stilens  side  har  været 
omtrent  lige  udannet  og  uøvet,  kan  man  vel  skønne.  Så  yderst 
ukorrekt  imidlertid  hans  skrivebrug  er  i  franske,  tyske  og  andre 
fremmede  ord,  ligesom  også  i  personers  og  steders  navne:  så 
vil  man  dog  ej  kimne  andet  end  tilstå,  at  kongens  ttdtryka- 
måde  i  dansk  forholdsvis  både  er  den  mindst  fejlagtige  og 
den,  han  har  brugt  med  mest  naturlig  færdighed"  ^  Hvor- 
h^des  kan  nu  en  dansk  sprogmand  af  denne  samme  dagbog, 
der  fuldstændig  stadfæster  Molbechs  dom,  f&  det  indtryk,  at 
kongen  „især  benyttede  sig  af  tysk  og  dansk,  det  sidste,  når 
han  skrev  om  søetaten?" 

G.  L.  Baden  har  dog  især  sat  bagtalelsen  i  system;  han 
siger  i  sin  „Danmarks-historie^,  at  „der  ikke  taltes  andet  end 
tysk  ved  Kristian  V's  hof,  og  at  kongen  selv  end  ikke  for- 
stod dansk*^  (V  214  £),  og  han  udtalte  tvivl  om,  hvorvidt  de 
bekendte  resolutioner  på  rentekammer-forestillinger,  som  er 
trykte  i  Suhms  Ny  samlinger  til  den  danske  historie  (I  29—50), 
virkelig  er  af  ham. 

Her  er  netop  et  punkt,  som  mere  end  noget  andet  egner 
sig  tU  for  bestandig  at  slå  al  tale  om  Kristian  den  femtes 
tyskhed  ned.  Han  har  nemlig  ikke  blot  ladet  sig  alle  sager 
fra  Damnark  og  Norge  referere  på  dansk  —  og  dermed  falder 
da  Petersens  påstand  om  tysk  som  officielt  sprog  bort  af  sig 
selv  — ,  men  han  har  i  de  første  6  år  af  sin  regering,  da 
han  selv  plejede  at  tilføje  sine  bemærkninger  i  randen,  stadig 
uden  undtagelse  gjort  dette  på  dansk;  ja  han  har  endogså  ved 
rentekanmierets  tyske  forestillinger,  vedkommende  hertugdøm- 
mernes anliggender,  så  godt  som  altid  gjort  det  samme;  kun 
ganske  enkelte  bemærkninger  fra  den  første  tid  findes  på  tysk, 
men  de  viser  noksom,  at  det  var  mangel  på  fortrolighed  med 
sprogets  former,  der  bragte  ham  til  at  opgive  dem. 

Her    skal    meddeles   et  rigt   udvalg  af  disse  resolutioner, 

tagne  efter  originalerne  i  kongerigets  arkiv.  Det  vil  af  dem 
ikke  blot  fremgå,  at  kongens  modersmål  var  dansk,  at  han 
bevægede  sig  let  og  utvungent  i  det,  roen  også,  at  han  var 
en  sundt  tænkende,  ofte  vittig  og  klartseende  mand,  der  både 
kendte  sine  pligter  og  sin  myndighed,  der  var  bestemt  mod 
alle  hånde  overgreb  og  forseg  på  at  misbruge  det  offenlige. 
og  mild  og  skånsom  mod  de  ulykkelige  og  fortrykte. 

At  alle  disse  resolutioner  skriver  sig  fra  hans  første  tid, 
ligger  i  at  det  senere  blev  skik  at  samle  alle  kongens  bemærk- 
ninger i  en  slutningsresolution,  der  ved  sin  form  egnede  sig  til 
at  indføres  i  breve  og  protokoller,  og  dette  arbejde  blev  da 
overladt  til  en  kabinetssekretær,  der  satte  den  mundlige  reso- 
lution i  stil  og  bagefter  forelagde  den  til  kongens  underskrift. 
Fra  det  øjeblik  af  er  resolutionerne  selvfølgelig  uden  værd  for 
vort  øjemed,  de  er  fremdeles  affattede  på  dansk  på  alle  danske 
forestillinger,  men  på  tysk  på  de  tyske,  en  fremgangsmåde, 
som  holdt  sig  indtil  vore  dage,  kun  at  Struensees  korte  mini- 
sterium gjorde  en  undtagelse;  men  da  var  kongens  egenhændige 
bemærkninger  tyske,  selv  på  de  danske  forestillinger.  Endnu 
fra  Kristian  den  femtes  sidste  år  haves  dog  enkelte  bemærk- 
ninger, som  han  egenhændig  har  tilføjet  den  af  skriveren  affat- 
tede resolution,  f.  ex.  beløbet  af  de  summer,  som  han  agtede  at 
bevilge  supplikanter.  Og  her  forekommer  da  gentagne  gange 
det  pudsige  tilfælde,  at  kongen  satte  et  dansk  tal  ind  i  den 
tyske  resolution,  bevis  nok  på,  hvilket  sprog  han  tænkte  i^ 


Egenhændige  resolutioner  af  kong  Kristian  V  p& 
rentekammer-kollegiets  forestillinger*. 

11.   Okt.    1670.  Kongen   har   pålagt   kammer-kollegiet  at   optage   eo 

fortegnelse  over    alt    det   i   Fredrik   III's  tid   for   gæld  udlaete 

jordegods;  kollegiet   foreslår   at  nedsætte  en  kommission  i  oen 
anledning: 


»  D.  7.  Avg.  1697:  -  „it  hundred"  -;  d.  1.  Maris  1698:  ~  „tresindstyve"  — . 
'  Udvalget  er  vsesenlig  foretaget  med  selve  sproget  for  eje;  den  kyndige  læser 

Haffde  Jeg  wilt  hafft  dett  til  Commissarier  saa  haffde  ieg  ikke 
gi£fued  ordere  til  scliatkammer  CoUegio,  giører  nou  først 
som  i  best  forstor. 

16.  Decbr.  1670. 

Dette  er  wel,  naar  kon  Ruse  ikke  sker  forkort. 

27.  Jan.  1671.     Om  inspektionen  af  Herlufsholm: 
Inspectionen  kan  hosz  arffvingerne  forblive  Mensz  Regnsckabeme 
bør  dog  paa  Schatkammeret  afHeggis. 

20.  Febr.  1671.  En  del  borgere  i  Flensborg  bar  andraget  på  at  få 
deres  tilgodehavende  fra  krigen  betalt;  kammeret  foreslår  at  ind- 
føre dem  i  gældsbogen: 

Hermed  er  Jeg  nock  til  fridsz,  dog  att  i  gifiPuer  de  Fattige 
Folck  en  fortrøstelig  bescheden  och  høfilig  affwisning. 

22.  Marts  1671.  Jørgen  Rosenkrans  har  søgt  om  istedenfor  sin  pen- 
sion at  iå  indtægten  af  Maribo  kloster,  der  er  henlagt  til  Sorø 
akademi,  som  siden  krigen  har  været  nedlagt;  kammeret  véd  ikke, 
hvorledes  der  i  så  tilfælde  skal  forholdes,  når  akademiet  atter 
sættes  på  sin  forrige  fod: 

Huorledis  med  accademiet  schal  forholdis,  har  Jeg  icke  resol- 
verit  en  nou,  och  tror  icke  i  wed  selwer  huor  aflf  de  for- 
nødene Middeler  der  til  schal  tagis.  Baade  som  den  der 
taler  flitigst  for  stedensz  opkombst  saa  och  som  hoffmester 
der,  bør  han  att  nyde  sin  pension  aff  Maribo  som  dog  til 
stedet  lagt  er. 

19.  Juni  1671.  Kollegiet  foreslår  at  lade  forordningen  om  regnskabernes 
klarering  trykke  istedenfor  at  sende  afskrifler  til  alle  vedkommende : 

Jeg  hobis  dett  kan  were  sant,  alligewell  dett  er  ikke  tragt, 
dog  kan  de  poster  som  uforbiegengelig  behøffiiis  att  publi- 
cere til  allis  efflerrettning  trilckes,  och  den  project  wil  Jeg 
se  først. 

17.  Avg.  1671.     Om  Simon  de  Petkums  fordringer: 

Lader  ham  faa  de  1000  Rdl.  ieg  har  loffued  ham  och  drage 
strax  til  Suerig,  schicker  han  sig  well  wil  Jeg  giøre  dett 
afif  Naade  som  han  ey  kan  pretendere  med  rette. 

19.  Sept  1671.    Om  jordegods,  der  er  udlagt  til  Hans  Arnfeld  Mogensen: 

Giort  gierning  staar  ey  att  endere. 


vil  let  opdage  en  række  kæmodanske  vendinger  og  talemåder,  som  ingen  fremmed  så 
let  tilegner  sig.  Adskillige  er  lejlighedsvis  medtagne,  fordi  de  indeholdt  historiske 
opljanioger. 

24.  Okt  1671.     Om  nogle  fiskedammes  bortforpagtning: 
Heri  kan  i  giøre  huilket  Jer  synis  gaShligst. 

13.  Febr.  1672.  To  Normænd  har  ansøgt  om  bestalling*  som  inspek- 
tører over  ulovlig  skovhugst  m.  m.: 

Det  synis  wel  att  were  naagele  brødløsse  konster  igen,  nar 
Ambtman  og  Fogderne  giører  deris  bestilling,  da  giøris 
schlige  fiskaler  ey  fornøden. 

20.  Febr.  1672.  Elisabeth  sal.  Herman  Friises  begærer  to  kongetiender 
for  sin  afdøde  mands  formentlige  fortjenester;  kammeret  ser  ikke, 
at  det  kan  lade  sig  gøre: 

Jeg  seer  det  ikke  heller. 

26.  Febr.  1672.  Kammerets  erklæring  på  en  vidtløftig  erklæring  af  Hugo 
Ltktzov  angående  det  øde  gods  på  Sjælland  osv.: 

Dette  falder  mig  naaget  wittløftig,  i  kan  extrahere  her  aff  huad 
skatkammeret  wedkommer  og  gifFue  der  eders  betenkning 
om,  de  andre  poster  kan  i  Collegio  status  inleweris. 

26.  Febr.  1672.  Der  er  strid  om  vedligeholdelsen  af  den  lange  bro  ved 
Bygholm  mølle: 

Da  gifiher  hinde  den  beskeden,  og  saa  maa  de  drages  med 
loff  og  ret  som  de  ere  wenner  til. 

2.  Marts  1672.    En  tolder  har  andraget  på  forbedring  i  sin  løn: 
De  wil  alle  haffiie  og  kan  icke  alle  faa. 

2.  Marts  1672.  Tapetserimageren  Jakob  Barrabam  (I)  ansøger  om  fri 
husleje  og  ildebrand  ligesom  hans  formand: 

Schal  dett  were  maa  dett  were. 

8.  Marts  1672.  En  skibskapiejn  beder  om  at  få  anvist  et  tilgodehavende, 
men  kammeret  véd  ikke,  af  hvilke  midler  det  kan  ske: 

Wed  I  dett  ikke,  saa  wed  Jeg  dett  ey  heller. 

15.  Marts  1672.  Forslag  om  betalingen  af  Jørgen  Bjelkes  gælds- 
fordring : 

Her  er  mange  slags  kiød  i  denne  fricase,  laar  mig  kirkkerne 
uplukkett  og  min  S.  herr  Faders  saawel  som  min  egen 
hånd  urQgget,  saa  er  Jeg  med  dett  øSrige  nock  tUfrids. 

17.  Maj  1672.     Om  Åndvorskov  og  Korsør  amters  forpagtning: 
Efftersom  den  forrige  forpagtning  er  opheffiiet  som  war  hoyere, 
saa    er   dett   nu   best  att  dett  bliver  der  wed,    og  Ambt- 
manden    og    Ambtskriweren    wer    att   tage   ware   paa  sin 
bestilling  hereffler  som  til  forn. 

16.  Marts  1672.  Tolderen  i  Svenborg  er  bleven  alt  for  stærkt  reduceret 
i  reglementet  (fra  176  til  60  rdf.)  og  søger  om  tillæg: 

Dett  schulde  i  hafiFue  betenket  dengang  i  giorde  reglementet, 
Nu  for  det  derwed  att  forbliwe  intil  wie  faar  it  som  kan 
were  rigtiger. 

12.  Marts  1672  Kammeret  fraråder  at  give  præsten  i  Farum  frihed  for 
ægt  og  arbejde  af  en  gård  osv.: 

Jeg  haar  lofiued  presten  dett  og  han  maa  haffue  dett. 

18.  Maj  1672.  Enkedronningen  har  budt  200  rdl.  mere  for  Maribo 
forpagtning  end  det  er  bevilget  Jens  Clausen: 

I  sckulde  haffiie  erkyndet  Eder  bedere  om  alting,  føren  i  expe- 
derede  brevett  for  Jens  Clausen,  nu  dett  er  sked  bryder 
Jeg  icke  haand  og  seil  for  200  Rd.  sckell. 

3.  Juni  1672.  Strid  om  hvad  der  skal  forstås  ved  „rugfoder**  i  staden 
Københavns  skøde  på  Roskilde  gårds  len;  marskalken,  der  skal 
modtage  en  ydelse^  vil  have  det  forstået  som  „fuldkomne  neg 
med  rugen  udi": 

Huad  der  har  werit  Halm  i  fior,  kand  vel  iche  blifiFiie  til  korn 
i  Aar,  det  er  best  det  blifiier  derved. 

28.  Juni  1672.  Forslag  at  udvide  konsumptionsskatten  til  halm  og 
mælk,  som  borgerne  i  småbyerne  selv  avler: 

Skal  dett  endelig  were,  saa  maa  dett  were,  ti  mere  affgan  i 
intraderne  kan  icke  wel  taalis.  I  haar  som  Jeg  hør  raba- 
teret consumptionen  paa  Bryllupper  og  schligt,  kunde  i 
naa  Eders  qvantum  wed  des  forhoyelse  paa  forrige  taxt, 
saa  war  det  best  disse  to  poster  bleff,  efifter  som  de  ickun 
graverer  den  fattige  almue,  dog  kan  dett  icke  anderledis 
were  da  maa  det  were. 

10.  Juli  1672.     Om  betaling  af  en  gammel  fordring: 
Jeg    tror   I    hafiher    allerede    mere    fordringer   att   betalle   en   i 
wel  kan  affsted  komme. 

26.  Juli  1672.  Overhofmarskalken  vænrer  sig  ved  at  underkaste  sig 
den  i  den  kongelige  instrux  påbudte  kontrol  fra  kammerets  side*) 
og  har  ladet  tomærmelige  ytringer  falde  om  rentemesterens  nid- 
kærhed  for  kongens  tjeneste**): 

*)  Det  er  wel  saa,  herom  kan  i  lade  en  beflFalning  til  ham 
opsette,  den  will  Jeg  undersckriwe,  saa  finder  han  sig 
wel  deri.     **)  I  kan   lade  ham  wed  tuwende   besckecke, 

saa   giør   han    wel   sielff  en   mildere  forklaaring   der  paa« 
wis  ikke  wil  wi  enda  widere  faa  raad. 

19.  Ave.  1672.  Afregning  med  den  afdøde  prins  Kristian  (V)'s  kammer- 
sKriver: 

Gud  giffue  I  kunde  betale  Min  og  Min  herr  Faders  giel  først, 
siden  kan  wi  og  tenke  paa  disse  got  Folk. 

^.  Avg.  1672.     Mag.  Bertel  Bartholins  afregning: 
I    wed  sielfiF  wortil  de  fyrste  indkommende  Middeler  er  Desti- 
neret,  og  de  icke  ner  kan  strecke  til  engang. 

7.  Sept.  1672.  Kristen  Seefeldl  søgir  om  udlæg  i  kirketiender  for  sin 
fordring: 

Skal  sUge  fordringer  betallis  med  jura  patronatus,  da  sckal  der 
ikke  bliwe  mange  til  ofiPiiers. 

16.  Nov.  1672.     Om  Fredericia  toIdpri>iIegier: 

I  kan  fly  Greffenfeld  genparten  aff  denne  Eders  erklering,   saa 

kan    han   remeiere    den    wed    en    ordere  til  statz  Collegii 

widere  betænkning. 

13.  Dec.  1672.  Tolderne  i  Helsingør  foreslår,  at  der  skal  hænges  nok 
en  særlig  lås  på  bjens  porte,  især  ud  mod  stranden,  da  der  om 
natten  indføres  varer: 

Dersom  det  kan  bewisses  att  de  Noyelen  er  betroed  vtilbørligen 
dermed  omgais,  skal  de  derfor  straffis,  mens  icke  for  den 
sags  skyl  strax  noget  nyt  indføris. 

21.  Dfc.  1672.  Forskellige  Mænd  har  sø^  om  udlæg  i  afdøde  Jakob 
Nielsens  boslod^  der  menes  at  ville  tilfalde  kongen: 

Nar  Louw  og  Ret  har  kint  huem  boen  skal  tilhøre,  saa  der- 
som den  da  falder  mig  til,  kan  de  faa  deres  betalning 
der  udi. 

28.  Jan.  1673.     Om  en  højesteretsdom  om  jordegods  i  Norge: 

I    den   Sag    er    engang    dømt    som    det  sig  burde,    Naar   sligt 

widere  en  andengang  forefalder  sckal  der  udii  ogsaa  bliwe 

dømt  huis  ret  er. 

18.  Febr.  1673.  Strid  mellem  Sorø  borgerskab  og  Henrik  Lintner  om 
hans  eneret  til  at  brygge  øl  og  mjød  og  blunde  melske: 

Dett  er  hedere  en^  Mand  klager  end  en  hel  by,  I  kan  see 
huor  I  kan  hielpe  ham  i  andere  Maader. 

24.  Febr.  1673.    Sven  Hansen  Gynge  i  Dragør  søger  om  stadfæstelse 

på  sin  ret  lil  at  brygge,  skønt  den  strider  mod  Københavns  pri- 
vilegier; det  samme  er  tiJfældet  med  flere  andre  kroer: 

Dersom  dette  vden  Ny  klagemal  fra  Købstederne  kan  scke, 
saa  er  Jeg  nock  til  frids.  Tie  hellers  er  dett  bedere  et 
par  kromen  eller  kroersker  klager  end  en  hel  by.  Kan 
i  ikke  anderledis  komme  aff  med  ham,  da  kan  i  skere 
Suen  og  spisterup  ofiuer  en  kam. 

t*.  April  167S.  Præsident  Mathias  Worm  i  Ribe  søger  tilladelse  til  at 
udføre  230  sinde  efter  den  ældre  (lavere)  told: 

For  Wormii  gode  wers  skyl  maa  dett  nock  were  saaledis 
denne  gang. 

Generalbygningsmester  Lambert  v.  Havens  regnskab  for  sin  uden- 
landsrejse i  kongeligt  ærende  giver  anledning  til  betydelige 
tvivlsmål: 

Jeg  vil  ikke  reigne  det  saa  nøye  med  Lambert.  I  kand  ikkun 
giøre  ham  klar,  for  naar  hånd  faar  det  som  band  vil  saa 
greder  hånd  ikke. 

5.   Av  g.  1673.     Hugo  Latzovs  fordringer: 

Han  har  sielff  mint  mig  flittig,  lar  ham  nu  wide  att  ingen 
Suar  er  og  Suar  iblant. 

4.  Okt.  1673.  Kammerets  erklæring  om  tre  andragender  fra  statholderen 
Gyldenløve  i  Norge: 

1.  — 12.  — 3.  post  er  Jeg  nock  til  frids  med,  eifter  som  Jeg 
icke  paatuiweler,  att  i  Jo  til  forne  har  tagen  alt  fornøden 
information  hos  dem  som  i  Norske  sager  kyndig  ere. 
Mens  dett  som  i  vdi  den  3.  post  melder  att  wilde  føre  i 
samme  forordning  Jorddrotterne  angaaende  er  vfornøden, 
og  kan  dermed  forholdis  efter  Norgis  low  og  dett  som 
altid  brugeligt  weret  haffuer. 

27.  Nov.  1673.  Kansleren  Peder  Griffenfeldt  søger  om  at  få  de  konge- 
lige indtægter  af  flere  byer  og  kirker  i  Norge: 

Offuen  bemelte  poster  wil  Jeg  forere  ham  og  sckall  det  incor- 
poreris  med  hans  gods  vdi  Norge,  vnder  titell  afif  GrefiF- 
skab  Griffenfeld,  hvilken  titel  I  hans  gods  vdi  sckødett 
hafiiier  att  gifiue,  og  han  sielff  titel  af  Greffue,  saa  wel  i 
hans  sckiøde  som  i  hans  Ny  bestalling,  wil  og  da  ordre 
strax  opsettis  til  stattholder  vdi  Norge  att  hans  Gods 
samme  friheder  som  andre  greffsckaber  nyder. 

10.  Dec.  1673.     Ole  Rosenkrans  søger  om  at  mageskifte  med  kronen 

osv.;  både  han  og  Erik  Krags  enke  Vibeke  Rosenkrans  søger  om 
at  få  kirketienden  af  Skibby  sogn  mod  fuldt  vederlag: 

Mageskifftet  som  Ole  Rosenkrantz  begerer  er  Jeg  nok  til  frids 
med.  birke  rettigheden  for  han  icke  denne  gang.  Jus 
patronatus  sckal  den  aff  disse  to  pretendenter  haSiie  som 
wil  forere  dett  største  metal  stycke  til  floden. 

7.  Febr.  1674.     Fru  Anna  Vinds  fordring: 

Lader  mig  først  wide  huor  aflF  denne  hindis  fordring  reisser  sig. 

20.  Febr.  1674.  Et  par  projektmagere  foreslår  flere  forandringer  ved 
toldens  opkrævning  i  Norge: 

Jeg  har  vnyttige  betiente  nok  alligewel.  Kalder  dem  for  Jer 
og  wisser  dem  platt  aff  og  waarer  dem  ad  att  de  nu 
engang  lader  mig  were  i  ro. 

9.  April  1674«  Om  kongetienden  af  Inderøens  fogderi  i  Trondhjem 
stift: 

Tienden  sckal  legis  til  mitt  bibliothec  saa  att  bibhothecarius 
kan  tage  sin  løn  deraff  og  anwende  dett  øfirige  til  ny 
bøger  att  inkøbe  og  deshge  dagelige  smaa  vdgiffter.  I  kan 
were  betenkt  paa  huorledis  man  i  andre  Maader  kan  hielpe 
disse  Encker,  i  syuderlighed  Wibike  Krabbe. 

2.  Sept.  1674.  Major  Rokleng  søger  om  erstatning  for  sit  tab  ved 
ildebranden  i  Frederikstad  (i  r^orge): 

Jeg  kan  Icke  giøre  naagett  seert  for  ham,  og  sckulde  Jeg  faa 
nock  att  giøre,  om  Jeg  sckulde  betalle  for  alle  dem  dett 
haar  brent  for. 

18.  Marts  1675.  Forskellige  misligheder  ved  konsumptionen  i  Køben- 
havn, deriblandt  (som  nr.  3)  om  søfolkenes  håndkvæme  i  Nyboder, 
der  også  bruges  til  andre  folks  kom: 

1.  — 2.— 4.  post  er  Jeg  nock  til  frids  med.  3.  post  for  I  att 
see  huorledis  I  best  kan  raade  bod  paa  med  meste  mode- 
ration for  Søfolckis  skQl. 


Tyske  forestillingrer,  vedkommende  hertugdømmerne. 

28.  Okt.  1670.  Admiralitetsråd  Povl  Klingenbergs  ansøgning  om  at 
få  eftergivet  kontributioneme  for  sit  udlagte  gods  i  Holsten: 

Ich  bleibe  bei  der  buchstabe,  doch  wil  aus  gnaden  Klingenberg 
sein  leben  zeit  vnd  bis  auff  weitere  an  ordenung  fergOnnet 
haben  nicht  mer  fon  Pfluge  zu  contribuiren  als  fon  sege- 
berschen  ausgelegten  gflttern  gegeben  wirt. 

26.  Nov.  1670.     Akcisen  af  Otersen  kloster: 

1.  Schall  for  blifiVe  intil  paa  widere  wed  min  S.  herr  faders 
anordning. 

2.  Dette  ligesom  dett  forrige,  I  bourde  opsette,  huad  eder 
syntis  hest  og  mig  gaufnligst  att  kunde  were,  siden  wilde 
ieg  wel  selff  resolvere  huad  mig  hest  behager. 

5.  Jan.  1671.     Amtsforvalteren    i    Rensborg    er    anklaget   for   misligt 
regnskab: 

Von  der  iQcht  er  skeet  ret,  lar  ham  nu  giøre  regnskab. 

26.  April  1671.     Strandingsgods  af  et  engelsk  skib  i  Ditmarsk: 

Er   wel,    dog   kand   i   erkynde  jer   i   det   tydske  Cantzelie   om 

ikke  deraff  naagen  anden  andordning  om  denne  dont  expe- 

deret  er. 

14.  Marts  1674.    Erklæring  om  krigskommissær  Schwertfegers  supplik : 
Alle  offuen  sckrewene  poster  maa  nock  passere.    Dett  war  att 

ynscke   att  I  wilde  see  de  andere  Comissarier  saa  sckarp 

paa  fingerne. 

SØNDERJYLLANDS  INDLEMMELSE  I  DEN 
DANSKE  KRONE  1721, 

(1885.) 

[Historisk  Tidsskrifts.  B. &  Bd^  S.  117—248.    Slutuiogeo  (S.  199-243)  dannes  af  et  Til- 
læg, indeholdende  Aktstykker,  hvilket  Tillæg  ikke  er  medtaget  i  nærværende  Udgave.] 


J3egi venhederne  i  årene  1720 — 21  hører  til  de  punkter 
i  vor  historie,  som  granskningen  i  de  sidste  menneskealdere 
jævnhg  er  vendt  tilbage  til.  Og  det  med  rette.  Rent  viden- 
skabeligt skal  hele  opfattelsen  af  Sønderjyllands  politiske  ud- 
vikUng  i  de  sidste  fire  århundreder  her  stå  sin  prøve,  efter- 
som vendepunktet  ikke  kan  forstås  uden  nøje  kendskab  til  de 
forhen  gennemløbne  stadier,  og  for  nutidens  og  fremtidens  of- 
fenlige  mening  hævder  det  endnu  sin  store  betydning.  Vel  er 
nemlig  Sønderjyllands  statsretlige  stilling  for  20  år  siden  igen 
bleven  underkastet  en  fuldstændig  forandring,  men  heller  ikke 
denne  kan  dog  anses  for  at  være  den  sidste  og  endelige,  så 
vist  som  den  savner  både  de  historiske  og  de  nationale  for- 
udsætninger, som  ellers  udgør  grundlaget  for  de  moderne  kul- 
turstaters sammensætning.  Ligesom  befolkningen  i  hertugdøm- 
mets nordlige  halvdel  derfor  ingenlunde  har  opgivet  håbet  om, 
at  det  tyske  folk  i  en  måske  nær  fremtid  vil  gøre  sig  fortrolig 
med  tanken  om  at  genoptage  forholdet  til  sine  nordiske  fræn- 
der til  fornyet  overvejelse  og  endelig  afgørelse,  således  må 
det   holdes  fast,    at   det  endnu  ingenlunde  er  ligegyldigt,    men 

tværtimod  i  et  givet  øjeblik  kan  blive  af  den  største  betydning, 
hvorledes  den  historiske  ret  før  1864  opfattes.  Der  ligger  al- 
tid i  retten,  selv  i  den  krænkede  ret,  en  magt.  Om  denne 
magt  er  stor  eller  lille,  om  den  kan  gøre  sig  gældende  eller 
bliver  overset,  om  den  efterhånden  taber  sig  og  dør  bort  eller 
den  pludselig  rejser  sig  igen  og  vejer  op  imod  andre  magter 
i  livet,  det  kan  intet  menneske  afgøre  eller  forudsige.  Men 
den,  som  har  rettens  magt  på  sin  side,  skal  være  den  sidste 
til  at  lade  hånt  om  den.  Dersom  det  kunde  lykkes  at  over- 
bevise det  tyske  folk  og  dets  ledende  mænd  om,  at  det  ved 
at  løsrive  Sønderjylland  fra  moderlandet  har  krænket  den  hi- 
storiske ret,  da  vilde  meget  være  vundet,  da  vilde  der  kunne 
nås  et  grundlag  for  en  fremtidig  forståelse.  Hos  et  folk,  som 
selv  har  bragt  så  store  ofre  for  at  genvinde  sin  historiske  ret, 
må  nødvendigvis  den  fejlagtige  tro,  at  det  også  i  Sønderjylland 
havde  en  sådan  adkomst,  i  høj  grad  træde  hindrende  i  vejen 
for  en  anerkendelse  af  den  nationale  ret,  hvis  tilværelse  det 
ikke  bestrider.  Del  er  vistnok  en  fejl,  at  man  fra  dansk  side 
efter  den  sidste  ulykkelige  afgørelse  af  vort  lange  mellem- 
værende med  Tyskland  helt  har  forsømt  at  genoptage  dette 
spørgsmål  til  drøftelse.  Det  anses  fra  tysk  side  for  en  uom- 
tvistelig kendsgerning,  at  Danmarks  nye  kongehus  statsretlig 
ingen  adkomst  havde  til  Slesvig  forud  for  aftalerne  i  London 
og  at  den  danske  nationalitet  i  Nordslesvig  altså  er  at  betragte 
som  en  fremmed  plante  på  rigets  grund.  Kunde  denne  op- 
fattelse bringes  til  at  vige  for  en  anerkendelse  af  det  sande 
forhold,  at  hertugdømmet  var  et  dansk  kronland  halvandet 
himdrede  år  før  londonprotokollen  affattedes,  og  et  dansk  len 
tilbage  til  den  tidlige  middelalder,  da  det  udgjorde  en  del  af 
det  danske  kongerige,  uden  nogensinde  at  have  været  knyttet 
til  det  tyske  rige,  endog  blot  forbigående,  —  så  kan  det  håb 
ikke  udelukkes,  at  denne  erkendelse  vilde  kunne  få  betydning 
for  fremtiden. 

En  fuldstændig  redegørelse  for  den  historiske  krisis  1720 
—21,  eller  rettere  1713—21,  vil  kun  kunne  gives  i  en  ud- 
førlig Sønderjyllands  historie,  som  tillige  omfatter  de  nærmest 
foregående  århundreder.  Mangfoldige  tråde  er  her  således 
slyngede  ind  i  hinanden  og  udviklingen  er  så  mangeartet,  at 
et  kortfattet  tilbageblik  vil  være  utilfredsstiUende.  Her  skal 
opgaven  derfor  indskrænkes  til  en  imdersøgelse  af  selve  arve- 
hyldingen  på  Gottorp  og  hvad  der  står  i  forbindelse  med  den, 
medens  det  må  være  forbeholdt  et  fremtidigt  arbejde  at  ind* 
ordne  den  i  rækken  af  de  politiske  begivenheder. 

For  at  få  et  klart  billed  af  hvad  der  tildrog  sig  på  Got- 
torp den  4.  Sept.  1721  vil  det  være  nødvendigt  at  opréde 
selve  begivenheden  og  forberedelserne  til  den  i  deres  mindste 
enkeltheder.  Hvert  ord  i  de  pågældende  aktstykker  må  vejes 
og  prøves  efter  tidens  sprogbrug;  hver  historisk  forestilling, 
som  i  dem  påberåbes,  må  føres  tilbage  til  hvad  der  dengang 
forelå  og  var  almenheden  tilgængeligt.  Først  ad  denne  vej 
vil  det  være  muligt  at  overvinde  de  uklarheder  og  tilsyne- 
ladende modsigelser,  som  efter  den  nyere  tids  talrige  og  mod- 
stridende fortolkninger  skulde  synes  at  måtte  findes  både  i 
aktstykkerne  og  selve  akten.  Alle  disse  kommentarer  fra  årene 
1844  til  1864,  som  oftest  affattede  i  en  skarp  polemisk  form, 
gør  et  næsten  forvirrende  indtryk,  når  man  gennemgår  dem 
under  ét.  De  selvsamme  ord  tages  i  modsat  mening,  de  hi- 
storiske allusioner  opfattes  forskeUigt,  og  de  kendsgerninger, 
som  ikke  lader  sig  afvise,  kong  Fredrik  IV's  hele  optræden 
ved  denne  lejlighed,  angribes  på  det  heftigste  fra  helt  modsatte 
synspunkter.  Der  er  under  slige  omstændigheder  intet  andet 
for  end  at  begynde  undersøgelsen  fra  grunden  af,  uden  andet 
hensyn  til  foregående  arbejder  i  samme  retning  end  det,  der 
i  hvert  enkelt  tilfælde  kan  tilkomme  de  tilvejebragte  positive 
oplysninger,  eller  det,  der  nødvendigvis  må  tages  til  almen 
bekendte,  fra  dansk  ^  eller  tysk  side  så  at  sige  officielt  frem- 
satte påstande. 

Den  3.  Juni  1720   sluttedes  freden   i  Fredriksborg  (Stok- 

holm),  ved  hvilken  Sverig  lovede  „de  ne  s'opposer  directement 
ni  indirectement  å  ce  qui  sera  stipulé  en  faveur  du  roi  de 
Dannemare,  concernant  le  dit  duché  de  Slesvig,  par  les  deux 
puissances  mediatrices,  qui  ont  concouru  au  present  traité  — ". 
Disse  to  mæglende  magter,  Frankrig  og  England,  garanterede 
herefter  den  danske  krone  den  evige  besiddelse  af  hertug- 
dømmet. Den  26.  Juli  lovede  kong  Georg  for  sig  og  efter- 
følgere „de  lui  (å  sa  majesté  de  Dannemark)  garantir  et  con- 
server  dans  une  possession  continuelle  et  paisible  la  partie  du 
duché  de  Sleswik,  laquelle  Sa  Maj.  Danoise  a  entre  les  mains, 
et  de  la  défendre  le  mieux  possible  contre  tous  et  chacun,  qui 
tåcheroit  de  la  troubler  — ",  og  den  18.  Avgust  ratificerede 
kong  Ludvig  XV  sin  afsendings  løfte  i  Stokholm,  at  „le  roi 
a  bien  voulu  .  .  .  accorder  å  cette  couronne  (de  D.)  ...  la  ga- 
rantie  du  duché  de  Sleswik,  promettant ...  de  maintenir  le  roi 
de  D.  dans  la  possession  paisible  de  la  partie  ducale  du  dit 
duché  —^.  Denne  sidste  garanti  ankom  dog  først  så  sent,  at 
traktatens  ratifikationer  kunde  udvexles  den  23.  Oktober  og 
freden  kundgøres  den  13.  November  ^  Samtidig  var  her- 
tugen af  Gottorp  ved  et  kejserligt  edikt  af  9.  Avgust  gen- 
indsat i  sin  medejendomsret  til  Holsten  £ra  årets  udgang. 

Strax  efter  begyndte  man  i  det  kongelige  tyske  kancelli 
at  overveje,  hvorledes  Sønderjyllands  fremtidige  stilling  skulde 
være  og  under  hvilke  former  den  skulde  modtage  sin  højtide- 
lige indvielse.  Disse  overvejelser  falder  i  to  grupper,  den 
første  i  vinteren  1720—21,  den  anden  i  eftersommeren  1721, 
umiddelbart  forud  for  hyldingens  iværksættelse.  Imellem  begge 
falder  uden  al  tvivl  et  sidste  forsøg  på  at  opnå  en  mindeUg 
overenskomst  med  Gottorpeme. 

Det  måtte  påhvile  det  tyske  kanceUi,  som  på  en  gang 
var  udenrigsministerium  og  højeste  regeringskoUegium  for  her- 
tugdømmerne og  grevskaberne,  at  fremkalde  og  formulere  disse 
overvejelser,    og   det   ses    da   også,    at   man    her  har  sat  sig  i 

bevægelse  strax  efter  fredens  endelige  stadfæstelse.  Man  hen- 
vendte sig  først  til  de  statsretlige  rådgivere,  som  havde  støttet 
regeringen  i  dens  langvarige  kampe  mod  huset  Gottorp.  Justits- 
råd Frans  v.  Hagen,  som  indtog  den  første  plads  i  kancelliet 
næst  efter  oversekretæren,  gehejmeråd  Kristian  Sehestedt,  op- 
søgte den  kongelige  historiograf  Amthor,  som  dengang  opholdt 
sig  i  København.  De  to  mænd  repræsenterede  i  forening  om- 
trent al  den  viden  om  Sønderjyllands  forhold  i  de  sidste  men- 
neskealdere,  som  overhoved  på  den  tid  fandtes. 

Hagens  fader  var  kommen  ind  i  kancelliet  1667  og  havde 
her  været  en  betroet  mand  indtil  sin  død  1701;  han  selv 
havde  i  en  række  år  stået  i  den  diplomatiske  tjeneste  og  var 
derpå  bleven  kancelliråd  og  arkivar  i  kancelliet  (1705).  Amthor 
var  juridisk  professor  i  Kiel,  indtil  han  i  året  1713  sluttede 
sig  til  den  danske  sag  og  blev  medlem  af  den  ny  oprettede 
regeringskommission  for  hele  hertugdømmet  Slesvig;  året  efter 
udnævntes  han  til  kongelig  historiograf  og  fik  adgang  til  de 
gottorpske  og  kongelige  arkiver  for  at  føre  den  literære  kamp 
mod  hertughuset.  I  denne  lagde  han  megen  dygtighed,  stor 
historisk  kundskab  og  et  ivrigt  dansk  sindelag  for  dagen.  Han 
-døde  iøvrigt,  før  forhandlingerne  om  indlemmelsens  form  og 
udstrækning  var  tilendebragte  (den  21.  Februar  1721). 

Amthors  skriftlige  svar  på  Hagens  mundlige  forespørgsler 
^r  bevaret  (tillæg  1,  dat.  21.  Nov.  1720).  Han  har  bedet  ham 
om  at  gennemgå  sine  optegnelser  for  at  se,  hvilke  former  der 
forhen  havde  været  i  brug* ved  hyldingen,  ligesom  han  skulde 
udtale  sig  om  hyldingseden  osv.;  endvidere  har  han  ønsket  en 
fremstilling  af  Sønderjyllands  historiske  forhold  til  rigets  højeste 
domstol.  I  første  henseende  henviser  Amthor  i  sit  svar  til 
nmUge  optegnelser  fra  1684,  da  kong  Kristian  V  modtog  hele 
bertugdømmets  hylding  under  lignende  forhold  som  nu,  men 
udtaler  iøvrigt,  at  der  i  Ltlnigs  „Reichsarchiv"  må  findes 
mangfoldige  exempler  på  hyldingsceremonier  fra  samtiden  og 
•den  nærmeste  fortid.  Med  hensyn  til  eden  indskærper  han, 
Jivad   det  her  især  må  komme  an  på.      Alle  bør  aflægge  den, 

adel  og  uadel,  særlig  stædernes  råd  og  gejstligheden,  og  den 
bør  affattes  således,  at  den  afskærer  alle  reservationes  mentales. 
Kongen  skal  hyldes  som  eneste  herre  og  suveræn  arvekonge 
og  dette  skal  også  gælde  hans  kongelige  arvinger  og  descen- 
denter; den  som  ikke  vil  aflægge  en  sådan  ed,  vil  derved 
udpege  sig  selv  som  ildesindet.  Eden  bør  aflægges  skriftlig 
under  hånd  og  segl. 

Med  hensyn  til  højesterets  forhold  til  Sønderjylland  var 
Amthor  hildet  i  en  beklagelig  historisk  fejltagelse.  Det  har 
åbenbart  været  kancelliets  ønske  at  finde  en  historisk  hjemmel 
for  udvidelsen  af  denne  domstols  jurisdiktion  til  hertugdømmet, 
men  Amthor  stod  i  den  formening,  at  højesteret  svarede  til  de 
middelalderlige  landsting,  og  oplyste,  at  hertugdømmet  havde 
haft  sit  særlige  ting  på  Urnehoved.  Han  overså  herved,  at 
højesteret  har  udviklet  sig  af  kongens  retterting  og  danehoffet, 
til  hvilke  sager  kunde  indankes  fra  de  almindelige  ting,  også 
i  Sønderjylland.  Privilegiet  af  1524,  hvorved  dette  forhold  op- 
hørte, antog  han  derfor  for  at  have  været  rettet  mod  fremtidige 
mulige  misbrug,  istedenfor  at  det  i  virkeUgheden  var  rettet 
mod  et  ældgammelt  historisk  fællesskab.  Alligevel  frarådede 
Amthor  ikke  ubetinget  at  indføre  appel  til  højesteret,  men  han 
mente  nærmest,  at  den  burde  begrænses  på  samme  måde  som 
den  holstenske  adels  appel  til  rigskammerretten.  Imidlertid 
synes  hans  historiske  oplysninger  i  dette  punkt  strax  at  have 
dræbt  den  fiildt  berettigede  tanke  at  genopHve  et  fællesskab, 
som  havde  sin  naturlige  forudsætning  i  det  fælles  grundlag  for 
lovgivningen. 

Idet  der  iøvrigt  ikke  er  grund  til  at  dvæle  ved  enkelt- 
hederne i  Amthors  forslag  og  betragtninger,  skal  kun  hans  op- 
fattelse af  hertugdømmets  politiske  fremtid  endnu  fremhæves. 
På  den  ene  side  lægger  han  da  hovedvægten  på,  at  hele  den 
hidtilværende  forfatning  er  fuldstændig  ophævet.  Kongen  er 
enevældig  herre  og  bør  ikke  stadfæste  nogen  stands  særrettig- 
heder, alting  afhænger  for  fremtiden  af  hans  frie  bestemmelse: 
^Dann   da  durch  die  gegenwArtige  Ver&nderung  antiqua  rerum 

facies  in  den  vornehnisten  Hauptsttlcken  gflntzlich  aufgehoben 
iist,  so  werden  die  Herrn  Edelleute  und  andere  Unterthanen 
alles  was  ihnen  von  alten  Privilegien  gelassen  wird,  um  so 
viel  eher  vor  einer  biossen  kOniglichen  grace  annehmen."  På 
den  anden  side  er  det  et  hovedpunkt,  at  alt  fællesskab  med 
Holsten  er  fuldstændig  og  for  bestandig  afskaffet.  Han  for- 
moder nok,  at  den  slesvigske  adel  vil  bede  om  at  få  sine 
privilegier  stadfæstet,  således  som  det  forhen  havde  været  til- 
fældet ved  hyldingeme:  „doch  glaube  ich  nicht,  dass  sie  (die 
Noblesse)  sich  so  weit  vergehen  und  auf  eine  prfltendirte  Fort- 
setzung  der  ehemaligen  Communion  verfallen  werde^.  Skulde 
det  imidlertid  ske,  så  kan  han  alt  i  forvejen  tænke  sig,  hvilke 
grunde  den  vil  anføre,  og  vil  med  lethed  påtage  sig  at  mod- 
bevise dem. 

Nogen  tid  efter  blev  der  skrevet  til  de  to  gamle  og  er- 
farne statsmænd  T.  B.  Jessen  og  K.  Gensch  v.  Breitenau  (10. 
December,  tillæg  2)  K  Den  første  af  disse,  en  præstesøn  fra 
Store  Vi  ved  Flensborg,  dengang  72  år  gammel,  havde  som 
oversekretær  i  det  tyske  kancelli  haft  en  væsenlig  del  i  hvad 
der  skete  i  året  1684;  han  havde  derpå  været  brugt  i  ud- 
landet og  var  fra  1713  præsident  i  den  slesvigske  overret  og 
regeringskoramission.  Breitenau  var  en  olding,  som  i  50  år 
havde  været  regeringens  konsulent  i  de  statsretlige  spørgsmål 
i  hertugdømmerne;  han  var  oprindelig  kommen  hertil  som  her- 
tugen af  Pløns  repræsentant  i  det  oldenborgske  anliggende^ 
men  var  bleven  vunden  for  den  kongelige  tjeneste  og  havde 
vistnok  forfattet  så  godt  som  hele  den  lange  række  strids- 
skrifter fra  den  følgende  menneskealder.  Han  havde  nu  i 
mange  år  boet  i  Lybek,  men  var  endnu  stadig,  i  sit  84.  år« 
dansk  „gehejmeråd"  ^ 

T.  B.  Jessens    svar    er    dateret    „foran   Gottorp,    den   18. 


1  Den  i  dette  af  Sehestedt  paraferede  og  vistnok  ogaå  affattede  reskript  givne 
fremstilling  af  det  ved  freden  skabte  retsgrundlag  og  kongens  hensigter  er  ikke  uden 
interesse,  da  det  senere  gik  over  i  det  første  udkast  til  indlemmelsespatentet 

*  Begge  de  nævnte  mænd  dede  først  i  slutningen  af  året  1781. 

December"  og  altså  skrevet  strax  efter  modtagelsen  af  det 
kongelige  reskript.  Det  begynder  med  en  gentagen  lykønsk- 
ning til  den  opnåede  endelige  fred  og  de  dertil  knyttede  garan- 
tier: „dasz  die  gOttliche  Allmacht  Ew.  K^nigl.  Maytt.  zu  langen 
und  sp&ten  Zeiten,  und  Dero  KOnigl.  Nachkommen  bis  zu  dem 
Ende  der  Welt  die  FrOchte  sothanen  Friedens  bei  hochst- 
beglOckter  Regierung  geniessen  lassen  woUe!" 

Hvad  arvehyldingen  angår,  da  udtaler  han  sig  for  at  lade 
den  foregå  uden  sammenkaldelse  af  ridderskabet,  ved  konge- 
lige deputerede  på  de  forskellige  steder;  det  vil  være  mindre 
bekosteligt  og  dog  tilstrækkeligt.  De  hertugelige  embedsmænd 
må  dog  i  forvejen  have  erklæret  sig  for,  enten  at  ville  anse 
sig  for  løste  fra  deres  tidligere  troskabsed  (på  grund  af  det 
forrige  herskabs  brud  på  traktaterne,  landets  inddragelse  efter 
krigens  ret  og  dets  ældgamle  egenskab  af  et  dansk  len)  eller 
at  ville  opgive  embed  og  bestilling  og  da  stå  frit  lig  andre 
ikke  edfæstede  indbyggere  og  med  dem  deltage  i  arvehyldingen. 
En  vægring  af  denne  må  medføre  udvandring. 

Med  hensyn  til  stædernes  og  landskabernes  ældre  privi- 
legier og  retssædvaner  tilråder  han  som  en  nådessag  at  stad- 
fæste dem,  ligesom  det  skete  1684;  men  samtidig  må  det  ind- 
skærpes, åt  ingen  fremmed  ret,  særlig  ikke  kejserretten,  således 
som  det  hidtil  er  sket,  for  fremtiden  må  påberåbes  for  dom- 
stolene, hvor  kun  kong  Valdemars  lovbog  og  de  hjemlige  for- 
ordninger har  gyldighed.  Advokaternes  antal  bør  begrænses; 
de  bør  aflægge  en  forpUgtende  hyldingsed  eller  forlade  landet, 
og  der  bør  sættes  en  alvorlig  straf  for  dem  på  at  indblande 
fremmed  ret  i  deres  procedure.  Den  offenlige  orden,  som  er 
kommen  i  forfald  i  hertugdømmet,  må  skærpes  og  poHtiet 
styrkes. 

Medens  Jessen  som  regeringspræsident  således  tager  sagen 
praktisk  og  nøjes  med  en  faktisk  afskaffelse  af  landdagen  og 
enhver  politisk  selvstændighed,  går  Breitenau  som  gammel 
statsretsforfatter  ind  på  en  omhyggelig  undersøgelse  af  alle 
herhen    hørende   retsforhold;    han   gennemgår  formerne   for   en 

tilknytning  af  landet,  fremsætter  formodninger  om  de  vanske- 
ligheder, som  vil  møde,  og  giver  sine  råd  med  hensyn  til 
måden  at  overvinde  dem.  Desværre  synes  enkelte  af  hans 
indlæg  at  være  gået  tabte,  men  der  er  dog  bevaret  nok,  enten 
i  original  eller  i  andres  referat,  til  at  man  deraf  kan  fa  en 
tydelig  forestilling  om  hele  hans  opfattelse  af  de  pågældende 
spørgsmål. 

Hans  første  brev  er  af  17.  December  og  indeholder  en 
forespørgsel  om  meningen  med  den  kongelige  ordre.  Sagen  er 
af  vigtighed,  siger  han,  da  et  helt  hertugdømmes  stat  ligesom 
skal  indrettes  fra  nyt  af,  og  den  er  så  meget  vanskeligere, 
som  det  ikke  er  bekendt,  om  kongen,  som  mange  holder  for, 
tænker  på  at  inkorporere  hertugdømmet  i  Danmarks  krone  og 
for  fremtiden  regere  det  i  alt  som  andre  provinser  i  konge- 
riget, eller  at  beholde  det  som  et  separat  hertugdømme,  som 
det  har  været  i  nogle  hundred  år,  under  en  særlig  kongelig 
ene-arveregering.  Dette  sidste,  mener  han,  vil  mærkelig  lette 
det  hele  forehavende  og  af  visse  åbenbare  grunde  („klar  vor- 
handene  Ursachen^)  være  mest  svarende  til  kongens  interesse. 
Endvidere  ønsker  han  en  udtrykkelig  tilkendegivelse  af,  om 
han  kun  skal  udtale  sig  om  de  forhen  hertugelige  indbyggeres, 
eller  tillige  om  ridderskabets  hylding,  hvilket  sidste  vil  være 
det  vigtigste  og  det  vanskeligste. 

Dette  brev  fremkaldte  et  nyt  reskript,  ved  hvilket  det  blev 
tilkendegivet  Breitenau,  at  han  skulde  udtale  sig  både  om 
ridderskabets  og  de  menige  indbyggeres  hylding  og  indsende 
et  projekt  til  eden  for  hver  især,  ligesom  han  skulde  fremsætte 
sine  betragtninger  over  begge  de  berørte  former  for  hertug- 
dømmets tilknytning  og  deres  konsekvenser. 

Breitenaus  svar  indsendtes  den  7.  Januar  1721  og  be- 
stod af  en  større  afhandling  på  30  foliosider,  der  nu  synes 
tabt  ^    og   et  endnu  bevaret  postskriptum  på  godt  6  foliosider. 


1  Det  fandtes  eodou   164S  i  det  tyske    kancellis  arkiv;    se  Wegener,   Om  den 
evige  forbindelse  mellem  Slesyig  og  Danmark,  i  Antislesv.-holst  fragmenter  X  9S. 

Efter  kancelliets  senere  referat  (tillæg  6)  indeholdt  hovedafhand- 
lingen følgende  punkter. 

Der  bør  udstedes  et  patent  til  ridderskabet,  ligesom  det 
skete  1684,  for  at  meddele  det  kongens  hensigt  og  forberede 
det  på  den  fastsatte  hyldingshøjtidelighed;  et  udkast  fandtes 
hoslagt. 

Gejstligheden  og  stæderne  skal  aflægge  eden  for  kongelige 
kommissarier;  de  nye  stæder  ligesom  de  ældre,  der  var  re- 
præsenterede på  landdagene.  Indbyggerne  i  amterne  og  land- 
skaberne skal  ligeledes  sværge,  særlig  de  godsejere,  som  står 
i  hertugelig  tjeneste.  Vil  de  hverken  sværge  eller  sælge  deres 
godser,  skal  disse  sekvestreres. 

Med  hensyn  til  det  slesvigske  ridderskab  udtalte  Breitenau, 
at  det  burde  skilles  fra  det  holstenske,  og  han  udførte  denne 
tanke  på  4  foliosider,  ligesom  han  medgav  en  formel  for  dets 
hyldingsed.  De  tidligere  privilegier  for  høje  og  lave  mente 
han  burde  stadfæstes  ved  kongens  nærværelse  på  Gottorp. 

Endelig  udtalte  han  sig  om  den  mulighed,  at  hertugen  af 
Gottorp  vilde  sende  nogen  for  at  protestere  mod  hyldingen, 
samt  om  hertugerne  af  Sønderborgs  eventuelle  fordring  på 
medforlening  med  hertugdømmet;  men  disse  udtalelser  findes 
ikke  refererede. 

Det  tilføjede  postskriptum  (tillæg  3)  gik  ind  på  spørgs- 
målet om  Sønderjyllands  tilkommende  regeringsform.  „Da  her- 
tugdømmet under  de  nuvcerende  forhold  ikke  kan  vedblive 
at  være  forenet  med  Holsten,  siger  han,  kommer  det  især  an 
på  det  spørgsmål,  om  det  er  bedre  for  kongens  interesse,  re- 
spekt og  gloire  at  indlemme  det  i  kongeriget  Danmark  og 
regere  det  ligesom  alle  dette  riges  øvrige  provinser,  eller 
at  beholde  og  beherske  det  som  et  særligt,  for  sig  selv  be- 
stående suverænt  hertugdømme,"^  For  „at  inkorporere  og 
unere  hertugdømmet  med  Danmarks  krone"  taler  nu  efter  Breite- 
naus  mening  tre  ting,  medens  sex  grunde  taler  derimod.  Først 
kongelovens  19.  artikel,  der  bestemmer,  at  alt,  hvad  der  er- 
hverves af  nogen  konge,  skal  blive  uadskilleligt  hos  kongeriget 

Og  gå  i  arv  til  mænd  og  kvinder.  Endvidere  den  omstændig- 
hed, at  det  er  et  ældgammelt  dansk  len  og  derfor  kan  siges 
at  være  vendt  tilbage  til  lensherren.  Endelig  fordi  regeringen 
i  så  fald  vil  være  simplere  og  billigere:  et  par  landsdommere 
med  appel  til  højesteret,  rentekammeret  i  København  osv. 
Disse  grunde  afkræfter  han  dog  selv  ved  at  gøre  gældende, 
at  Sønderjylland  fra  1326  har  et  udtrykkeligt  privilegium  pa 
ikke  at  blive  forenet  med  kongeriget,  hvilket  privilegium  ikke 
er  ophævet  ved  kongeloven,  men  synes  at  være  udtrykkelig 
stadfæstet  af  kong  Fredrik  III  ved  Sønderborgernes  forlening 
til  fælles  hånd.  Med  hensyn  til  det  ældgamle  forhold  forud 
for  forleningen  afviser  han  derimod  den  historiske  betragtning 
og  hævder,  at  regeringsformen  er  et  politisk,  ikke  et  historisk 
spørgsmål.  Hensynet  til  regeringens  bilhgere  indretning  afviser 
han  som  underordnet  for  en  stor  poten tat. 

Efter  denne  mildest  talt  svage  kritik  af  de  tre  første 
grunde  går  han  over  til  de  „uovervindelige  vanskeligheder  og 
hindringer",  som  stiller  sig  i  vejen  for  indlemmelsen.  Hele 
landets  stat  måtte  der  vendes  op  og  ned  på;  en  ny  lovbog 
måtte  indføres  (således  som  det  jo  uden  vanskelighed  havde 
fundet  sted  i  kongeriget  få  år  tilforn)  og  en  del  gamle  skikke 
aflægges;  indbyggerne  vilde  beklage  sig  bittert  over  alt  dette 
og  overløbe  kongen  med  forestillinger  osv.  Af  denne  grund, 
fortsætter  han,  har  heller  ikke  Frankrig,  Savoyen  og  Østrig 
indlemmet  deres  ny  erobrede  lande  i  de  ældre,  men  har  ladet 
dem  vedblive  at  bestå  i  deres  forrige  stand  med  hensyn  til 
love  og  administration.  Alt  vil  stille  sig  langt  simplere,  der- 
som dette  ligeledes  udføres  i  Sønderjylland;  overretten  på  Got- 
torp kan  vedblive  at  bestå,  dermed  er  det  hele  gjort;  lovgiv- 
ningen kan  da  efterhånden  egaliseres  imellem  de  forhen  adskilte 
dele  af  hertugdømmet. 

For  sin  anskuelse  anfører  han  endelig  „en  anden  hemmelig 
og  vigtig  grund"  af  kongeloven,  men  „af  visse  sønderUge 
grunde"  vil  han  ikke  vove  sig  så  langt  ud  med  sine  for- 
klaringer. 

Til  slutning  udtaler  Breitenau  sig  for,  at  kongen  bør  for- 
andre sin  titel  således,  at  han  kalder  sig  ^suveræn  hertug  til 
Slesvig,  også  hertug  til  Holsten  osv.",  i  modsætning  til  de 
andre  hertuger  (af  Sønderborg),  som  kalder  sig  „af  Slesvig^ 
på  grund  af  de  små  len,  som  de  endnu  ejer,  eller  den  fordring 
på  fælleshånden ,  som  de  prætenderer.  Han  drøfter  endelig 
spørgsmålet  om  det  fremtidige  forhold  til  hertugen  i  Holsten  osv. 

Kongen  takkede  den  18.  Januar  for  de  modtagne  udførlige 
udtalelser,  men  beder  Breitenau  nærmere  at  angive,  hvad  han 
mener  med  sine  hentydninger  til  kongelovens  hindring  for 
Sønderjyllands  indlemmmelse,  samt  til  forholdenes  ordning  i 
Holsten. 

Herpå  svarer  Breitenau  igen  under  4.  Februar  med  et 
brev  på  12  foliosider.  Desværre  indeholdes  besvarelsen  på 
hovedspørgsmålet  dog  ikke  heri,  men  var  tilføjet  på  et  (tabt) 
bilag,  vistnok  for  kun  at  læses  af  kongen  personlig.  Han  har 
i  dette  bilag  anført  „eine  und  andere  leicht  begebliche  casus", 
„wodurch  die  Sache  verhofifentlich  satsam  wird  erklårt  sein", 
og  beder  kongen  om  undskyldning  for  sin  frimodighed  (tiUæg  4). 
Derpå  går  han  over  til  andre  spørgsmål,  som  senere  er  faldne 
ham  ind.  Således  kunde  der  være  tale  om  at  henvise  det 
slesvigske  ridderskab  med  sine  døtre  til  det  lille  Johannes 
kloster  ved  Slesvig,  medens  det  holstenske  vilde  beholde  tre 
store  frøkenklostre  for  sig.  Denne  konsekvens  af  ophævelsen 
af  det  samlede  ridderskab  vilde  han  dog  anse  for  unødvendig, 
da  man  flere  steder  i  Tyskland  har  fællesskab  om  klostre 
mellem  lande,  der  har  helt  forskelligt  herskab.  Efter  derpå 
at  have  drøftet  fordelene  ved  fortsat  fællesskab  i  regeringen  i 
Holsten  ender  han  med  at  fremsætte  det  spørgsmål,  som  han 
mener  må  klares,  om  hertugerne  af  Gottorp  i  henhold  til  over- 
enskomsterne fra  tiden  før  1657  skal  beholde  en  eventuel  arve- 
ret til  Sønderjylland,  og  om  dette  i  så  tilfælde  skal  være  len 
eller  suverænt  hertugdømme?  Af  besvarelsen  heraf  vil  det  til- 
dels afhænge,  om  kongen  fremdeles  kan  give  dem  titel  af 
„hertuger  af  Slesvig". 

Det  er  ikke  vanskeligt  at  se  og  vil  senere  blive  nærmere 
eftervist,  at  Breitenaus  betænkeligheder  ved  en  fuldstændig  ind* 
lemmefse  er  begnindede  i  Sønderborgernes,  især  de  plønske 
hertugers  af  kong  Kristian  V  stadfæstede  arveret.  Kongelovens 
anseelse  og  ukrænkelighed  vilde  da  efter  hans  anskuelse  en- 
gang i  tiden  kunne  komme  til  at  lide  et  skår,  når  det  konge- 
rige, hvis  udelelighed  den  hævder,  dog  skulde  komme  til  deling 
mellem  forskellige  arvinger. 

Denne  opfattelse  er  i  god  konsekvens  af  Breitenaus  stilling 
til  hele  denne  sag;  han  havde  selv  været  med  til  at  sikre 
Plønerne  deres  ret  til  forlening  med  fælleshånden  på  Sønder- 
jyUand.  At  spørgsmålet  om  hertugdømmets  fremtid  nu  af  de 
krigsførende  magter  var  afgjort  som  rent  politisk,  var  for  hana 
kun  den  ene  side  af  sagen;  det  vedbliver  for  ham  bestandig 
tillige  at  være  en  indviklet  retssag,  som  skal  pådømmes  efter 
legitimitetens  love.  Idet  kongen  påberåbte  sig  at  have  erhvervet 
det  suveræne  hertugdømme  Slesvig-Gottorp  med  krigens  ret, 
var  det  jo  ikke  blot  fuldstændig  og  for  bestandig  tabt  for  den 
regerende  hertugslægt  (med  mindre  den  kunde  erobre  det  til- 
bage), men  selvfølgelig  også  for  alle  dens  eventuelle  arvinger, 
og  den  suveræne  konge  måtte  frit  kunne  fastsætte  arvefølgen 
i  det  hele  genforenede  hertugdømme.  For  Breitenau  dukkede 
derimod  bestandig  forestillingen  om  de  bagved  liggende  slægt- 
traktater op:  Sønderjylland  vedblev  at  være  Oldenborgernes 
slægtarv,  medens  Danmark  var  kong  Fredrik  IQ's  arv  for  alle 
tider.  Efter  denne  betragtning  måtte  dette  hertugdømme  altså 
konsekvent  være  undtaget  fra  den  øvrige  verdens  politiske  vil- 
kår: ved  en  eller  anden  transaktion  at  kunne  komme  ind  under 
^dre  statsretlige  forhold ;  ellers  kunde  jo  suveræne  lande  erobres, 
len  forbrydes  og  inddrages,  rigslande  til-  og  fradømmes  fyr- 
sterne; kun  her  skulde  en  afgørelse  være  umulig! 

Der  er  opbevaret  en  række  bemærkninger  af  kong  Fredrik 
IV  til  Breitenaus  skrivelser,  uvist  fra  hvilken  tid.  Kongen  ud- 
taler sig  i  det  hele  om  hyldingen  og  dens  ønskeligste  form 
(tillæg   5).      Af    særlig    interesse    er    her   hans   ofte   gentagne 

bemærkning  om  inkorporationen.  Han  er  „platter  dings"  for 
de  tre  grunde,  som  Breitenau  havde  opstillet  for  indlemmelsen 
i  kongeriget,  og  „kan  slet  ikke  finde^,  at  de  sex  andre  kan 
opveje  dem:  „alligevel  finder  jeg  sagen  af  den  importance,  at 
man  ikke  behøver  strax  at  forandre  dette  (Slesvig  som  separat 
suverænt  hertugdømme),  men  lidt  éfler  lidt,  og  således  at  over- 
retten i  Slesvig  ret  vel  indtil  videre  kan  beholdes  istedenfor 
en  regering". 

Endelig  den  26.  Marts  indleverede  de  to  assessorer  i  det 
tyske  kancelli,  Frans  von  Hagen  og  Fredrik  Esmarch  (en 
præstesøn  fi-a  Klægsbøl  ved  Tønder,  som  havde  stået  i  kancel- 
liet fra  1684),  på  oversekretæren  Kristian  Sehestedts  ordre,  en 
forestilling  til  kongen  på  grundlag  af  alle  de  indkomne  betænk- 
ninger (tUlæg  6).  De  mente,  at  man  i  det  hele  burde  følge 
Breitenaus  råd,  særlig  med  hensyn  til  Slesvigs  selvstændighed, 
idet  de  dog  ikke  indlod  sig  på  hans  statsretlige  betragtninger. 
Særlig  mærkelig  er  dog  kun  deres  ytring  om  de  protesterende 
godsejeres  behandling.  Breitenau  havde  tilrådet  at  sekvestrere 
godserne  ligesom  i  1684,  men  de  tilråder  at  konfiskere  dem: 
^  såsom  det  nu  forholder  sig  ganske  anderledes  end  i  1684, 
da  den  hertugelig-slesvigske  del  nu  er  garanteret  hans  kgl. 
maj.  for  evig,  medens  der  til  hin  tid  slet  ikke  var  udsigt  til 
sUgt,  således  at  altså  sagerne  nu.  Gud  være  lovet,  er  kommen 
i  en  helt  anden  gænge". 

Hermed  endte  disse  forhandlinger,  som  i  det  hele  havde 
en  rent  foreløbig  karakter,  for  først  at  genoptages  i  Avgust 
måned.  Måske  afbrødes  de  tildels  for  om  muligt  at  skaffe  en 
mindelig  overenskomst  med  Gottorpeme  tilveje,  hvorved  jo  det 
hele  spørgsmål  vilde  simplificeres  meget.  Men  de  fi*a  denne 
side  opstillede  fordringer  forekom  de  danske  statsmænd  alt  for 
vidtgående.  Den  17.  Maj  krævede  gehejmeråd  Bassewitz  i 
samtale  med  den  danske  afsending  Westphalen  i  Riga:  Pinne- 
berg  og  Segeberg,  arveretten  til  Pløn,  bispedømmet  Lybek  i  6 
slægtled  og  understøttelse  til  tronfølgen  i  Sverig.  Sehestedt 
svarede,  at  disse  forslag  var  „trop  absurdes  pour  y  faire  quel- 

que  reflexion  serieuse",  et  bevis  på,  at  Danmark  følte  sig 
sikkert  i  sin  politiske  stilling.  Det  er  iøvrigt  vel  værd  at  lægge 
mærke  til,  hvorledes  Bassewitz  ved  denne  lejlighed  omtalte 
ridderskabet.  Det  vilde,  sagde  han,  ved  alle  midler  modsætte 
sig  et  forlig  på  dette  grundlag,  ^massen  sie  lieber  den  Herzog 
am  Bettelstab  sterben  und  das  KOnigreich  Danemark  in  lichter 
Lohe  brennen  sehen  m5chten  als  die  Trennung  des  Schles- 
wigschen  von  dem  Holsteinischen  und  in  dem  Herzogthum 
Schleswig   die   Aufhebung   der   gemeinschaftlichen   Regierung **. 

Kort  efter  optoges  hoffet  og  regeringen  af  andre  anlig- 
gender. Efter  kongens  formæling  med  Anna  Sofie  var  hendes 
svoger  Ulrik  Adolf  Holstein  bleven  storkansler  (Juni)  og  straks 
efter  ledsagede  han  kronprinsen  til  Tyskland  til  formælingen 
med  Sofie  Magdalene  af  Brandenburg-Kulmbach  (3.  Juli).  Hyl- 
dingen på  Gottorp  blev  derefter  udsat  til  deres  tilbagekomst, 
der  fandt  sted  i  de  sidste  dage  af  Avgust.  Det  ny  formælede 
par  blev  ledsaget  til  Gottorp  af  den  danske  og  slesvigske 
adel  og  modtoges  her  af  kongen  og  dronningen  (d.  28.  Avgust). 
Hyldingen  fandt  derefter  sted  den  4.  September.   — 

Af  de  i  vinteren  1720 — 21  førte  forhandlinger  fi*emgar 
det  med  tilstrækkelig  tydelighed,  hvorledes  alle  parter  efter 
freden  i  Frederiksborg  opfattede  Sønderjyllands  stiUing.  Om 
to  ting  var  alle  enige:  først,  at  hertugdømmet  var  bleven 
politisk  adskilt  fra  Holsten;  dernæst,  at  det  var  kommen  i 
væsenlig  samme  stilling  som  1684,  under  den  danske  konges 
suveræne  højhed  og  i  hans  suveræne  eje.  Vi  skal  et  øjeblik 
dvæle  noget  nærmere  ved  disse  to  kendsgerninger. 

Fællesskabet  med  Holsten  var  indtil  1720  et  hovedpunkt 
i  Sønderjyllands  offenlige  ret.  Oprindelsen  dertil  lå  langt  til- 
bage i  tiden,  i  middelalderen.  Den  holstenske  adel,  ført  af 
sin  stridbare  greveslægt,  havde  erobret  landet  op  til  Kolding, 
ligesom  den  forhen  havde  underkastet  sig  det  vendiske  land 
Vagrien  og  ligesom  den  senere  underkastede  sig  det  frie  Dit- 
marsken; navnet  Holsten  og  Holstenere  („Holster")  omfattede 
politisk,    og   for   adelens   vedkommende   også   socialt,    det  hele 

land  fra  Hamborg  til  Lybek  og  Ribe.  Efter  Erik  af  Pommerns 
ihærdige  kampe  fremtrådte  Sønderjylland  dog  igen  som  en 
selvstændig  politisk  landsdel,  et  dansk  len,  og  i  kong  Kristian 
Ts  håndfæstning  1460  betragtedes  de  to  lande  som  sideordnede 
og  lige  berettigede  i  et  politisk  fællesskab,  hvert  med  sine 
ejendommeligheder  og  sin  statsretlige  stilling. 

Først  100  år  efter  indtrådte  der  en  yderligere  udvikling 
og  udklaring  af  disse  forhold.  Det  politiske  samliv  med  Dan- 
mark havde  draget  begge  lande  over  imod  kongeriget  og  Søn- 
derjyllands overvægt  i  forbindelsen  var  nu  kendelig  i  alle  for- 
hold. I  kong  Fredrik  Il's  tid  fastslås  hertugdømmernes  offenlige 
ret  for  lange  tider.  På  landdagen  i  Flensborg  1564  vedtages 
faste  regler  for  fællesregeringen,  medens  stændernes  ret  til  at 
begrænse  hertugslægtens  arveret  til  landenes  regering  hævdes; 
Hans  af  Sønderborg  kunde  ikke  opnå  hylding  som  „regerende 
herre".  For  fremtiden  skiftes  de  „valgte"  hertuger  til  at  føre 
forsædet  i  fællesregeringen  et  ar  ad  gangen.  Hver  styrer  sine 
amter  med  tilhørende  gejstlighed  og  stæder,  men  hele  adelen 
med  sit  bøndergods,  og  de  gamle  stæder  i  politisk  og  judiciel 
henseende,  sorterer  under  en  fælles  regering.  Overfor  denne 
står  landretten  som  fælles  øverste  domstol  og  landdagen  som 
deltager  i  den  almindelige  lovgivning  og  udskrivningen  af  skatter : 
den  tager  sig  af  det  fælles  forsvarsvæsen  og  repræsenterer 
landene  udadtil.  DeUngen  af  amterne  opfattes  som  politisk 
betydningsløs,  landene  udgør  retlig  et  eneste  politisk  „korpus'*. 

Få  år  efter  udgav  de  regerende  hertuger  en  landretsord- 
ning,  som  fastsatte  reglerne  for  retsplejen,  og  i  året  1579  af- 
gjordes den  mangeårige  lensstrid  om  Sønderjylland  ved  forliget 
i  Odense.  Når  undtages  dette  sidste,  som  igen  ophævedes 
ved  freden  i  Roskilde  1658,  holdt  dette  grundlag  for  den  offen- 
lige ret  sig  væsenlig  uforandret  indtil  okkupationen  af  de  got- 
torpske lande  i  året  1713. 

Alle  var,  som  vi  så,  efter  Fredriksborgfreden  enige  om, 
at  dette  nu  måtte  opgives,  og  det  blev  i  virkeligheden  fuld- 
stændig  opgivet.      Det  var   ingenlunde    en    nødvendig   følge   af 

territorialforandringen.  Fællesskabet  i  regeringen  havde  ikke 
sin  forudsætning  i  en  ligelig  fordeling  af  landområdet;  den 
kongelige  del  havde  tværtimod  siden  1564  været  Vs  mindre 
end  den  gottorpske,  da  Sønderborgernes  del  var  udskilt  af  den. 
Der  vilde  altså  principielt  intet  have  været  til  hinder  for  frem- 
deles at  betragte  de  to  hertugdømmer  som  ét  politisk  korpus, 
med  en  fællesregering  for  adelsgodset  osv.,  samt  en  fælles 
politisk  repræsentation  og  organisation;  forandringen  vilde  da 
være  indskrænket  til,  at  kongen  nu  sad  inde  med  en  over- 
vejende del  af  amterne. 

Det  manglede  ikke  på  forsøg  i  denne  retning.  Ridder- 
skabets stemning  er  tilstrækkelig  karakteriseret  i  de  foran  ci- 
terede )rtringer  af  Basse witz,  i  en  ahnindeligere  form  fremtræder 
tanken  i  en  samtidig  supplik  fra  „såmtliche  des  H.  Schleswig 
eingesessene  Unterthanen**.  Dette  mærkelige  aktstykke,  hvis 
oprindelse  neppe  mere  kan  efterspores,  begynder  med  en  lyk- 
ønskning til  freden  og  erhvervelsen  af  det  hele  hertugdømme, 
og  går  ud  på  at  få  det  gamle  justitskancelli  (i  Glykstadt)  gen- 
indsat. Ansøgerne  beder  kongen  betænke,  at  når  det  ene  af 
de  to  fyrstendømmer  lider,  det  andet  nødvendigvis  vil  gå  til 
grunde  med  det,  hvorfor  de  besværger  ham  ved  Kristi  vunder: 
„denen  anitzo  sich  sonder  Zweifel  hftuiig  findenden  landverderb- 
lichen  Vorschlftgen  wegen  allerhand  Neuerungen  kein  GehOr 
geben,  vielmehr  es  zum  soulagement  der  armen  Eingesessenen 
beider  FOrstenthdmer  .  .  .  bei  dem  alten,  wobei  es  sich  gottlob 
seit  einigen  seculis  so  wohl  befunden,  lassen^. 

Men  dette  skete  ikke,  og  at  det  ikke  skete  må  der  til- 
lægges den  største  vægt.  Hvad  der  skete  var,  at  Sønderjyl- 
land exkorporeredes  af  det  politiske  korpus  Slesmg-Holsten. 
Holsten  vedblev  at  hvile  på  det  gamle  retsgrundlag;  der  var 
fremdeles  en  fællesregering  med  den  gamle  myndighed,  og  alle 
de  gamle  aftaler  og  retssædvaner  vedblev  at  bestå.  Men  Søn- 
derjylland var  ikke  mere  indbefattet  under  dette  fællesskab, 
det  havde  kun  én  „regerende  herre",  både  for  amterne  og  for 

adelen.  Det  var  den  middelalderlige  erobring  af  det  danske 
hertugdømme,  som  Holsten  hermed  havde  tabt. 

Hermed  var  da  Sønderjylland  foreløbig  uden  politisk  for- 
bindelse til  nogen  side;  det  ejedes  af  kongen  som  suveræn 
landsherre  og  det  måtte  stå  til  ham  som  „første  erhverver" 
(primus  acquirens)  at  fastsætte  dets  fremtidige  skæbne.  Ikke 
blot  de  gottorpske  amter  havde  han  vundet,  ikke  blot  fælles- 
delen var  han  bleven  eneherre  over,  også  den  gamle  kongelige 
del  havde  han  erhvervet  i  en  anden  forstand  og  til  en  fuldere 
ejendomsret  end  den,  hvormed  den  forhen  havde  tilhørt  den 
kongeUge  linje.  Hele  hertugdømmet  havde  forhen,  ligesom 
endnu  Holsten,  tUhørt  det  oldenborgske  hus,  således  at  visse 
linjer  stillede  de  for  tiden  „regerende  herrer",  men  arvegangen 
var  fEistsat  og  hele  slægtens  arveret  i  mandsstammen  anerkendt. 
Dette  var  nu  forbi  for  hele  Sønderjyllands  vedkommende,  efterat 
kongen  og  Danmarks  krone  havde  fået  det  garanteret  af  de 
krigsførende  magter  og  udskiUelsen  af  det  gamle  retsforhold 
derefter  havde  fundet  sted.  At  de  danske  statsmænd  opfattede 
sagen  således,  fremgår  tydeligt  nok  af  alle  de  bevarede  ud- 
talelser. 

Sagen  stod  væsenUg  ligesom  ved  indlemmelsen  1684;  til 
denne  gik  man  stadig  tilbage  i  tanken.  Vel  havde  det  tyske 
kancelli  øje  for,  at  der  var  kommet  et  nyt  politisk  moment  ind 
ved  garantierne,  men  det  fremdrog  dog  med  forkærUghed  alt, 
hvad  der  dengang  var  bleven  fastsat  og  projekteret;  man  gik 
endog  med  Breitenau  ind  på  at  foreslå  det  samme  patent  og 
den  samme  edsformel  ved  hyldingen,  kun  med  de  nødvendigste 
forandringer. 

Hvad  der  dengang  var  sket,  var  aldeles  simpelt  og  klai-t 
en  genoprettelse  af  det  ene  udelte  hertugdømme,  uden  al  for- 
bindelse med  Holsten,  men  tiUige  uden  tilknytning  til  noget 
andet  politisk  korpus.  Det  hedder  i  patentet  af  28.  Juni  1684, 
at  kongen  har  inddraget  den  hertugelige  del  af  Slesvig  og  for- 
enet den  med  sin  egen,  hvorfor  indbyggerne  (ridderskab  osv.) 
skal   aflægge  hyldingseden  til  ham  som  deres  eneste  suveræne 

landsherre;  og  i  eden  siges  der,  at  den  gælder  kongen  og  hans 
„retmæssige  arvesukcessorer  i  regeringen". 

Nogen  tid  efter  nedskrev  kongen  imidlertid  sin  vilje  med 
hensyn  til  hertugdømmets  fremtidige  retsforhold  (22.  Novemher 
1684).  Det  fremgår  heraf,  at  han  anså  sig  for  ligeså  utvivl- 
som herre  over  Sønderjylland,  som  hans  fader  ved  kongelovens 
affattelse  var  herre  over  Danmark  og  Norge;  som  første  erhverver 
af  landet  disponerer  han  derfor  over  det  på  selvsamme  måde. 
„Vi  haver  til  os  taget,  siger  han,  hans  (hertugens)  anpart  af 
henævnte  fyrstendom  Slesvig  og  med  vores  andel  kombineret 
og  sammenføjet",  og  han  vil  derfor  pålægge  sine  efterfølgere 
aldrig  at  tillade,  at  det  igen  bh  ver  adskilt  og  delt,  „men  at 
det  til  evig  tid  udi  et  samlet  corpo  udelt,  uadskilt  og  usepareret, 
under  kongernes,  vore  arvesukcessorers,  regering  forbliver." 
Ingen  prins  bør  derfor  nogensinde  have  len  eller  appanage  i 
hertugdømmet,  men  hellere  i  kongeriget,  når  det  skal  være: 
der  bør  ikke  mere  holdes  landdag,  „eftersom  det  strider  imod 
den  kongelige  suverænitet  og  højhed"/^. 

At  kong  Fredrik  IV  kendte  denne  disposition,  som  var 
udstedt  i  to  exemplarer,  af  hvilke  det  ene  var  nedlagt  på 
Rosenborg,  det  andet  uden  tvivl  fandtes  i  hans  egne  gemmer-, 
fremgår  tilstrækkehg  af  indledningen  til  hans  egne  regerings- 
regler  for  sin  søn,  idet  han  her  giver  sig  selv  det  vidnesbyrd 
at  have  fulgt  sin  faders  råd  og  efterladte  anvisninger.  Blandt 
andet  sigter  han  herved  utvivlsomt  til  dette  brev  og  den  senere 
tilføjede  efterskrift:  „Dette  er  siden  i  så  vidt  forandret  ved 
restitutionen  af  hertug  Kristian  Albrekt  1689,  hvilken  sag  vi 
vil  befale  Gud  og  tiden." 

Men  selv  om  det  således  var  givet,  at  kong  Fredrik  IV 
tilsigtede  det  samme  som  hans  fader  havde  tilsigtet,  så  var 
det  dog  ingenlunde  en  følge  deraf,  at  han  skulde  nøjes  med 
at  bruge  de  samme  former  eller  nøjes  med  de  samme  forholds- 

*  Kong  Kr.  V's  testamenter,  ved  J.  J.  A.  Worsoae. 

^  Det  er  tilligemed  en  række  andre  lignende  dispositioner  fra  arveprins  Fredriks 
bo  kommen  til  gehejmearkivel. 

regler,  som  havde  stået  til  hans  rådighed.  Tværtimod,  erfaringen 
fra  hin  tid  talte  derimod.  Han  havde  derfor  skaffet  sig  de 
store  magters  garantier  og  han  stræbte  efter  tillige  at  skaffe 
sig  Gottorpemes  frivillige  afkald.  Da  dette  ikke  lykkedes^ 
måtte  han  nøjes  med  en  betryggende  anerkendelse  fra  ind- 
byggernes side,  og  opmærksomheden  henvendtes  derfor  igen 
på  den  forestående  hylding  som  en  akt  af  gennemgribende 
betydning.  Landet  skulde  ved  denne  lejlighed  samtykke  i 
kongens  opfattelse  af  hertugdømmets  nye  statsret.  Fra  dette 
synspunkt  tages  sagen  igen  under  overvejelse  ud  på  'efter* 
sommeren  1721. 

Det  svage  punkt  i  tilknytningen  af  1684  var  oprettelsen 
af  et  suverænt  hertugdømme  under  kongen  og  „hans  retmæs* 
sige  efterfølgere",  uden  nærmere  angivelse  af  arvefølgen  og 
uden  en  til  exkorporationen  af  det  politiske  korpus  „Sies- 
cig-Holsten^  svarende  inkorporation  i  Danmark.  Vel  var 
begge  dele  givne  i  den  1684  indførte  faktiske  regeringsform 
og  i  kongens  testamentariske  disposition,  som  efter  den  i  Dan- 
mark bestående  statsret  var  fuldt  forpligtende;  men  den  mulig- 
hed var  dog  ikke  udelukket,  at  man  engang  i  tiden  vilde  kunne 
påstå,  at  arvefølgen  ingenlunde  var  bleven  forandret  ved  her- 
tugdømmets konsolidering,  men  endnu  var  agnatisk  i  linjefølge 
indenfor  hele  huset  Oldenborg.  Denne  mangel  undgik  ikke 
opmærksomheden,  da  man  nu  igen  kom  tilbage  til  at  tage 
sagen  op  til  fornyet  overvejelse,  og  den  blev  derfor  lykkelig 
undgået  ved  indlemmelsen  1721. 

Fortjenesten  heraf  tilkommer,  såvidt  man  kan  se,  så  godt 
som  udelukkende  oversekretæren  i  det  tyske  kancelli  Kristian 
Sehestedt.  Han  var  en  søn  af  Kristoffer  Sehestedt  til  Nislev- 
gård  på  Fyn,  af  den-  gamle  sønderjydske  slægt  med  tre  sø- 
blade, gehejmeråd  i  kong  Kristian  V's  tid.  Som  oversekretær 
i  tyske  kanceUi  efter  Jessen  (fra  1701)  var  han  tillige  uden- 
rigsminister, og  efterat  være  optagen  i  gehejmerådet  (1708)  fik 
han  en  betydelig  indflydelse  på  rigets  politik.  I  forening  med 
Ditlev  Vibe,    som  var  oversekretær  i   det  danske  kancelli,    re- 

præsenterede  han  en  udpræget  national  politik  i  kongens  råd,  i 
modsætning  til  de  mere  eller  mindre  evropæiske  strømninger, 
som  iøvrigt  gjorde  sig  gældende  ved  hove.  De  styrtedes  sidst 
på  året  1721  ved  Holstein-Holsteinborgs  voxende  indflydelse, 
og  Sehestedt,  som  havde  giftet  sig  til  Ravnholt,  tilbragte  der- 
efter de  sidste  20  år  af  sit  liv  som  stiftamtmand  på  Fyn^ 

Det  skal  nu  her  være  opgaven  i  det  enkelte  at  eftervise, 
hvorledes  det  lykkedes  Sehestedt  som  leder  af  det  tyske  kan- 
celli og  den,  der  havde  referatet  af  alle  didhenhørende  sager  i 
konsejlet,  at  give  hyldingen  samme  både  skarpe  og  fyldige  præg 
som  det,  han  som  udenrigsminister  havde  givet  forhandlingerne 
om  en  endelig  bilæggelse  af  det  sønderjydske  spørgsmål. 


Da  i  året  1815  det  statsretlige  forhold  mellem  Sønder- 
jylland og  Holsten  igen  fik  betydning  i  anledning  af  den  i  for- 
bundsakten  af  8.  Juni  s.  år  fastsatte  bestemmelse,  at  der  i 
alle  forbundsstater  skulde  indføres  „eine  landstAndische  Ver- 
fassung^,  var  det  i  virkeligheden  gået  fuldstændig  iglenmie. 
Man  forbavses  ved  at  gøre  sig  bekendt  med  den  tids  over- 
vejelser mellem  danske  statsmænd.  Præsidenten  i  det  tyske 
kancelli  Otto  Moltke,  yngre  søn  af  Adam  Gottlob  Moltke  på 
Bregentved,  syslede  hele  den  følgende  vinter  i  al  stilhed  med 
det  spørgsmål,  hvorvidt  de  gamle  landsprivilegier  hjemlede  Sles- 
vig en  ret  til  deltagelse  i  en  eventuel  forfatning  for  Holsten, 
uden  at  kunne  komme  til  klarhed  over  det.  Han  lod  kan- 
celliets arkivar,  historikeren  Henrik  Behrmann  gennemgå  ak- 
terne fra  1721  og  give  en  fremstilling  af  de  historiske  til- 
dragelser og  deres  retlige  fortolkning,  og  skønt  denne  udførte 
sit  hverv  med  dygtighed,  lykkedes  det'  dog  ikke  Moltke  selv 
at  komme  til  nogen  klarhed  på  dette  punkt.  Man  kan  måske 
sige,  at  denne  omstændighed  er  bleven  skæbnesvanger  for  os. 


1  Hojer,  I  157.  292.  osv.     Danske  aUaa  m  474.  VI  6S8.     Hist  tidsskr.  5.  nekke 
III  90  f.    Udsigt  over  de  danske  rigsarkivers  historie,  s.  60  f .  268  f. 

Den  bragte  kancellipræsidenien,  hvis  danske  sindelag  og  hen- 
givenbed for  kongehuset  var  hævet  over  al  tvivl,  til  i  hele 
sin  lange  embedstid  at  holde  alle  de  historiske  dokumenter  til- 
bage, ligesom  han  efter  evne  forhindrede,  at  den  statsretlige 
strid  optoges  fra  dansk  side.  Hans  tvivl  bredte  sig  til  de 
andre  statsmænd,  som  ikke  på  første  hånd  havde  studeret 
spørgsmålet,   og   som  det  synes  til  selve  de  regerende  konger. 

Tingen  var  den,  at  man  i  1815  og  senere  savnede  det 
nødvendige  kendskab  til  tidligere  tiders  politiske  forhold.  Lige- 
som man  var  uvidende  om  lensforholdenes  rette  betydning, 
havde  man  tabt  traditionen  om  de  ældre  konstitutionelle  former. 
Moltke  fremsætter  derfor  alt  den  indvending  mod  indlemmelsen, 
som  senere  først  og  sidst  blev  gjort  gældende  af  de  slesvig- 
holstenske jurister,  at  arvehyldingen  ikke  havde  fundet  sted  i 
de  gamle  kongelige  amter  og  at  deres  forhold  til  den  danske 
krone,  såvel  som  deres  statsretlige  forhold  i  det  hele,  altså 
ikke  var  bleven  påvirket  af  begivenhederne  1721.  Denne  del 
af  hertugdønmiet  var  heller  ikke  indbefattet  i  den  senere  trans- 
aktion med  Rusland,  og  grundlaget  for  dens  offenlige  ret  var 
altså  stadig  suverænitetsdiplomet  af  1658  og  de  arvelove,  som 
dengang  havde  været  gældende.  Om  denne  tap  drejer  sig  i 
virkeligheden  hele  den  anti-danske  opfattelse,  idet  den  iøvrigt 
antager  en  dobbelt  form:  enten  bhver  den  stående  herved  og 
tilkender  altså  kongehuset  en  ubegrænset  arveret  til  den  got- 
torpske del,  eller  den  går  videre  og  påstår,  at  denne  1721 
indlemmedes  i  den  kongelige  og  tillige  med  denne  gik  ind 
under   en  fælles   arvelov  i  Oldenborgernes   agnatiske  linjefølge. 

Det  vil  i  det  følgende  blive  godtgjort,  at  begivenhederne 
1721  både  i  deres  helhed  og  i  alle  deres  enkeltheder  går  ud 
på  det  modsatte,  på  en  frddstændig  kuldkastelse  af  hele  den 
ældre  statsret  og  dens  arvelove;  men  først  og  fremst  vil  det 
da  være  nødvendigt  at  Qerne  den  af  Moltke  fremsatte  tvivl 
om,  hvorvidt  den  kongelige  del  droges  med  ind  under  for- 
andringen. 

Når  denne  tvivl  overhoved  har  kunnet  komme  op,  og  når 

A.  D.  Jørgensen:  Afhandl.   UL  ^ 

den,  som  det  synes,  aldrig  fra  dansk  side  mødte  det  rette  af- 
gørende svar,  da  var  det  fordi  den  konstitutionelle  tradition 
var  så  aldeles  afbrudt.  Det  væsenlige  ved  hyldingen  1721 
var  ikke  den  ed,  som  blev  aflagt  i  de  gottorpske  amter,  men 
den,  som  landets  adel  aflagde  på  Gottorp;  den  første  var 
nemlig  (statsretlig)  en  troskabsed,  aflagt  af  undersåtterne  til 
deres  konge,  den  anden  en  politisk  hyldingsed,  aflagt  af  her- 
tugdømmets repræsentation  og  forpligtende  på  dets  vegne.  Men 
repræsentationen  stod  for  hele  hertugdømmet,  også  den  konge- 
lige del,  og  hvad  den  gik  ind  på  forpligtede  alle  indbyggerne; 
troskabseden  var  derimod  selvfølgelig  overalt  i  de  kongelige 
stæder  og  amter  bleven  aflagt  strax  efter  tronskiftet  (1699)  og 
behøvede  ingen  gentagelse  1721. 

Thi  hvad  var  det  for  en  forsamling,  som  hyldede  kong 
Fredrik  IV  på  Gottorp  den  4.  September  1721?  Skønt  ordet 
ikke  bruges,  eller  vel  endog  omhyggelig  undgås,  må  den  dog 
utvivlsomt  kaldes  en  landdag,  således  som  man  plejede  at  ind- 
kalde den  til  hyldingen.  En  betragtning  af  forholdenes  udvik- 
ling i  den  henseende  vil  tilfiilde  godtgøre  dette. 

Lige  fra  valgrettens  tid  var  det  en  vedtagen  skik,  at  et- 
hvert hertugskifte  konstateredes  af  en  landdag.  Den  nye  hertug 
fremstillede  sig  til  hylding  og  stadfæstede  landenes  privilegier; 
det  var  en  akt,  som  svarede  til  kongevalget  og  håndfæstningens 
vedtagelse  i  kongeriget. 

Kong  Kristian  V  var  den  første,  som  afriødte  stænderne 
en  hyldingsed  uden  selv  at  være  tilstede  på  landdagen  og  uden 
at  stadfæste  privilegierne  i  deres  tidligere  udstrækning.  Den 
2.  Juni  1671  underskrev  adelen  og  borgerstanden  hyldingseden 
på  et  landdagsmøde  i  Rensborg,  medens  kongens  stadfæstelses - 
brev  er  dateret  samme  dag  i  København.  Det  er  underskrevet 
„an  Eides  statt"  og  givet  stænderne  efter  aflagt  arvehylding; 
privilegierne  stadfæstes  med  forbehold  af  den  i  Slesvig  indførte 
suverænitet  og  den  i  Holsten  indførte  førstefødselsret.  I  de 
brugte  formler  får  hele  den  gamle  statsret,  med  landdagen  som 
en    omfattende    repræsentation,    endnu   sit   traditionelle   udtryk. 

således  som  det  gentages  i  århundredernes  løb,  efter  at  al- 
muen forlængst  faktisk  er  udelukket:  „Prælaten,  Ritter,  Man- 
nen,  RAthe,  Stftdte,  Einwohner  der  Fdrstenthamer  etc."  *. 

Ved  det  næste  hertugskifte  indkaldtes  der  ligeledes  til  et 
hyldingsmøde  (17.  Åvgust  1695);  men  navnet  „landdag*'  er  nu 
alt  ilde  set  af  de  regerende  herrer,  det  kaldes  „eine  absonder- 
liche  convocation".  Ikke  desmindre  er  det  rettet  til  „Prælaten, 
denen  von  der  Ritterschaft,  Stådten  und  gesammten  Standen 
unserer  FOrstenthQmer**.  Imidlertid  hindrede  den  strax  efter 
udbrydende  langvarige  strid  mellem  de  to  regerende  herrer 
udførelsen  af  det  kundgjorte  forsæt,  og  hverken  den  unge 
hertug  Fredrik  eller  hans  umyndige  søn  Karl  Fredrik  eller 
kong  Fredrik  IV  modtog  den  traditionelle  hylding  med  privi- 
legiestadfæstelsen.  Denne  var  dog  ingenlunde  opgiven  af  stæn* 
deme,  og  neppe  var  det  kommen  til  et  forlig  imellem  fyrsterne, 
før  ønsket  om  en  landdag  atter  fremsattes  med  stor  styrke. 

I  Kieler  omslag  efter  hellig  tre  konger  1708  vedtog  ridder- 
skabet en  forestiUing  til  kongen  og  hertugen  om  forskellige 
anliggender,  først  og  fremst  imod  den  påtænkte  ophævelse  af 
fællesskabet  og  for  indkaldelsen  af  en  landdag  til  hylding  og 
privilegiernes  stadfæstelse.  Adelen  giver  en  vidtløftig  frem- 
stilling af  hertugdømmernes  forfatningshistorie  tilbage  til  1460, 
kalder  sig  selv  for  „stænder^  og  appellerer  til  herrernes  kær- 
lighed til  deres  „indfødte  undersåtter,  prælater,  ridderskab, 
landskab,  stæder  og  stænder^. 

Det  ses  heraf,  at  de  virkelig  repræsenterede  stænders  an- 
tal nu  er  yderligere  indskrænket,  idet  stædernes  repræsentanter 
mangler.  Det  var  i  henhold  til  freden  i  Travendal  af  18. 
Avgust  1700,  i  hvis  tredje  afsnit  fællesskabet  var  begrænset 
til  „Prælaten,  Ritterschaft  und  gewissermassen  Ober  einige 
StAdte";    Gottorperne   havde  alt  tidligere  søgt  at  udelukke  den 


I  En  ejendommelig,  meget  betegnende  formel  bruges  i  konvokationspatentet  af 
2.  SepL  1638:  „Prælaten,  Ritter,  Stftdte  und  gesammte  StAnde,  denen  auf  unaer  FQr> 
stentbOmer  LandtAgen  zu  eracbeinen  und  allda  Qblicber  u.  bergabracbter  Gewobnbeit 
naeh  Stelle  u.  Snffragia  zu  fQbren  obli^et  u.  zuatebet  —  *'. 

borgerlige  stand.  En  endelig  bindende  aftale  sluttedes  i  den 
henseende  i  Altona  den  17.  Juli  1709,  i  den  store  „reces'^, 
som  skulde  ende  åringers  stridigheder  og  indføre  en  endelig 
modus  vivendi.  Det  hedder  her  i  Qerde  afsnit,  at  prælater  og 
ridderskab  fremdeles  står  under  de  to  herrers  fælles  regering; 
stæderne  nævnes  ikke  mere.  I  hemmelige  tillaBgsartikler  af- 
talte raderne  endvidere,  at  man  ikke  mere  vilde  bruge  ordet 
landdag,  men  derimod  nok  kunde  gå  ind  på  et  møde  med 
prælater  og  ridderskab  til  forhandling  af  offenlige  anliggender  ^ 
Dette  sidste  forsæt  blev  dog  ikke  bragt  til  udførelse;  ti 
da  adelens  repræsentanter  holdt  på  at  få  en  virkelig  landdag 
istand,  indkaldtes  den  ved  patent  af  14.  Sept.  1711  til  møde 
i  Rensborg.  Den  skulde  bestå  af  „Prælaten  u.  Ritterschaft 
samt  und  sonders^.  Der  holdtes  da  også  virkelig  en  regel- 
mæssig landdag  med  tiltale  og  svar,  klager  og  forhandlinger, 
hvorefter  de  kongelige  og  hertugelige  kommissærer  afgav  endelig 
besked  på  det  næstfølgende  omslag  i  Kiel,  den  25.  Januar 
1712.  Ridderskabets  første  begæring  var  udskrivningen  af  en 
hyldingsdag  for  at  privilegierne  kunde  blive  stadfæstede,  og 
denne  begæring  blev  ingenlunde  afslået,  men  som  tidUgere  ud- 
skudt i  en  uvis  fremtid.  Den  27.  April  næstefter  ratificerede 
de  regerende  herrer  hver  for  sig  de  afgivne  svar  og  samtidig 
stadfæstedes  landenes  privilegier  omtrent  i  samme  omfang  som 
det  var  sket  af  kong  Kristian  V  i  året  1671.  Det  genoptagne 
møde  sluttedes  derpå  definitivt  den  4.  Juli  af  de  kongelige  og 
hertugelige  kommissærer:  „allermaaszen  dann  also  zugleich 
hiemit  auf  special  k.  u.  f.  ordre  die  bisdaherige  Land-Tags- 
Versamlung  im  Namen  Gottes  geschlossen^.  Endelig  gav  kon- 
gen under  19.  Juh  s.  år  adelen  en  ny  forsikring  om,  at  det 
ingenlunde  var  hans  agt,  som  det  var  bleven  forstået  i  Kiel, 
aldrig  mere  at  lade  holde  landdagsforsamlinger;  „allermaaszen 
auch  Dero   allergnådigste  Meinung  keines  Weges  dahin  ginge. 


^  Falck,  SammluDgen  z.  Kunde  des  Vaterlandes  1  241—316.  (Sml.  reces  i  Rens* 
borg  1712,  k.  7,  der  viser,  at  freden  i  Travendal  fortolkedes  som  anført  Falck,  Ur- 
kunden,  8.  258.) 

alle  Landtags  Versamlungen  nach  diesem  in  totum  au&uheben". 
Det  samme  forklarede  hertugen  ^ 

Samtidig  blev  der  truffet  en  anden  aftale  mellem  de  to 
regenter.  Ved  forliget  i  Hamborg  den  5.  Januar  1711  enedes 
man  om  for  fremtiden  at  fastholde  den  fortolkning,  at  fælles- 
skabet gjaldt  det  adelige  gods  og  dets  ejere,  uanset  om  disse 
var  af  adel  eUer  ikke,  således  at  som  følge  heraf  også  de 
borgerlige  godsejere  personligt  kom  ind  under  den  fælles  re- 
gering og  den  fælles  jurisdiktion.  Denne  omfattede  herefter 
altså  igen  såvel  adelige  som  borgerlige,  ligesom  før  freden  i 
Travendal,  kun  at  de  borgerlige  godsejere  nu  var  trådte  i 
stedet  for  staedeme  „i  visse  forhold".  Da  derfor  et  par  år 
efter  den  skarpsindige  statsretslærer  Amthor  gav  en  udførlig 
fremstilling  af  ridderskabets  retsforhold,  udtalte  han  sig  for,  at 
man  nu  konsekvent  måtte  tilkalde  de  uadelige  godsejere  til 
landdagen.  Denne  som  en  repræsentation  for  hele  landet  og 
befolkningen  skulde  jo  bestå  af  fællesregeringens  „stænder",  og 
medens  stæderne  var  udskudte  af  fæUesjurisdiktionen,  var  nu 
de  borgerlige  godsejere  optagne  i  den.  løvrigt  oplyses  det  her, 
at  sådanne  i  virkeligheden  jævnlig  var  mødte  på  landdagene, 
ligesom  det  alt  havde  gammel  hævd,  at  de  henhørte  under 
fæUesjurisdiktionen;  kun  den  udtrykkelige  indkaldelse  havde 
man  efter  gammel  skik  undgået^.  Ved  hyldingen  1684  under- 
skrev godsejerne  sammen  med  ridderskabet. 

Der  kan  da  efter  det  her  oplyste  ikke  ret  vel  være  tvivl 
om,  at  den  til  hyldingen  på  Gottorp  indkaldte  forsamling  i 
virkeligheden  var  en  landdagsforsamling.  Patentet  af  S2.  Av- 
gust  1721  indkaldte  „Prælaten,  sftmtliche  von  der  Ritterschaft 
und  andere,  so  einige  adeliche  Gflter  im  Herz.  Schleswig  be- 
sitzen",  og  som  formål  opgives  hyldingen  af  kongen  som  eneste 
landsherre;  kun  navnet  er  undgået,  således  som  man  så  gerne 
vilde  det  Derimod  afslog  man  ikke  uden  videre  hertil  at 
knytte    en    almindelig   stadfæstelse   af  privilegierne   og  det  til- 


*  Jeuaen  u.  Hegewiscfa,  s.  225—50. 

*  Historischer  Bericht  vuii  der  Schl.-Holst.  Ritlerachafl,  I7U,  s.  79  f.  73. 

lodes  stænderne  at  indgive  et  memorial  med  de  traditionelle 
klagemål  over  rettens  pleje  og  skattebyrden.  Bønnen  om  frem- 
tidige landdage  i  Sønderjylland  blev  ikke  uden  videre  afslået, 
men  som  sædvanlig  besvaret  i  svævende  udtryk. 

Når  denne  forsamling  derfor  hyldede  kong  Fredrik  IV,  så 
var  det  ikke  enkelte  mænd,  hver  i  sit  eget  navn  og  på  egne 
vegne,  men  det  var  hertugdømmets  stænder.  Der  siges  ud- 
trykkeligt i  patentet,  at  kongen  vil,  for  at  nå  sit  mål  at  for- 
ene den  gottorpske  del  med  den  kongelige:  ^von  den  gesamten 
eingesessenen  Standen  unseres  Herzogth,  ScMeswig,  als  Præ- 
laten, der  Ritterschaft,  Stådten,  Amts-  und  Landschafts-Ein- 
wohnem  und  Unterthanen,  die  alleinige  Erb-Hiddigung  ein- 
nehmen";  desuden  vil  han  løse  de  gottorpske  undersåtter  fra 
deres  tidligere  ed  og  tage  dem  under  sin  regering  og  i  sin 
troskabsed.  Samme  tanke  udtales,  om  man  vil  endnu  tyde- 
ligere, i  et  noget  senere  reskript  til  generalsuperintendenten, 
idet  det  under  30.  December  s.  år  pålægges  ham  også  at  ed- 
fæste  præsterne  i  de  forhen  fælles  distrikter,  som  man  hidtil 
havde  glemt.  Her  lyder  indledningen  således:  „Als  wir  nach 
ohnlångst  eingenommener  Erb-Huldigung  sorvohl  von  Prælaten 
und  Ritterschaft  des  ganzen  Herzogth.  Schleswig  als  denen 
ilbrigen  geist-  und  weltlichen  Standen  in  denen  gewesenen 
fiirstL  SchlesYvigschen  St&dten,  Åmtem  und  Landschaften  vor 
gut  befinden"  osv.  Hyldingen  svarer  altså  fuldstændig  til  de 
politiske  garantiet^  fra  Englands  og  Frankrigs  side,  omfattende 
hele  hertugdømmet.  Denne  hylding  var  en  politisk  akt,  fore- 
tagen af  hertugdømmets  eneste  repræsentation,  ved  en  tradi- 
tionel fiktion  forestillende  samtlige  stænder.  For  yderligere 
tydehgheds  skyld  og  af  praktisk-politiske  grunde  afkræver  man 
derefter  også  de  stænder,  som  har  været  udelukkede  fra  re- 
præsentationen, fordi  de  var  henlagte  under  de  enkelte  her- 
tugers særlige  regering,  den  tilsvarende  ed,  men  vel  at  mærke 
kun  for  så  vidt  som  de  forhen  har  stået  under  gottorpsk  høj- 
hed og  altså  har  været  edfæstede  til  den  fortrængte  medregent. 

En    tilsvareade  edfæstelse  af  de  kongelige  distrikter  vilde  have 
Yfinret  meningsløs. 

Når  der  således  ikke  med  føje  kan  rejses  tvivl  om,  at 
hyldingen  i  året  1721,  for  så  vidt  som  den  foretoges  af  ridder- 
skabet, var  politisk  forpligtende  for  hele  hertugdømmet,  så 
bliver  spørgsmålet  altså,  hvad  den  gik  ud  på,  hvilke  forphg- 
telser  den  indeholdt.  Hv^d  lovede  stænderne  og  hvad  lovede 
kongen;  var  nogen  berettiget  til  at  gøre  indsigelse  og  gjorde 
nogen  indsigelse? 


Det  kongelige  patent  af  22.  Avgust  og  edsformlen  af 
4.  September  1721  har  som  bekendt  været  underkastede  en 
talløs  række  fortolkninger;  hvert  ord  og  hver  vending  er  bleven 
vejet  atter  og  atter,  uden  at  man  dog,  som  det  synes,  på 
noget  punkt  er  nået  til  fuld  enighed  om  den  rette  forståelse. 
Hovedgrunden  hertil  er  uden  al  tvivl  den  fælles,  at  man  har 
villet  fortolke  rent  logisk  og  sprogligt  uden  det  tilbørUge  hen- 
syn dels  til  tidens  talebrug  i  det  hele,  dels  til  de  dengang 
foreUggende  faktiske  vendinger  i  pohtisk  diskussion  i  særdeles- 
hed. Det  vil  imidlertid  formentUg  vise  sig,  at  de  to  mærke- 
lige aktstykker  vel  er  tunge  og  indviklede  i  formen,  men  efter 
tidens  tankegang  klare  i  deres  udtalelser  og  koncise  i  deres 
afgørelse.  De  foreligger  i  forskellige  bearbejdelser,  lige  fra  de 
første  udkast  af  Breitenau  til  den  endeUg  vedtagne  form.  Hver 
af  disse  bearbejdelser  har  sit  særlige  præg,  sin  bestemt  gen- 
nemførte opfattelse  af  hyldingens  betydning,  en  omstændighed, 
som  selvfølgeUg  i  høj  grad  letter  forståelsen  af  den  endelige 
redaktion.  Det  er  en  ikke  uvæsenlig  mangel  ved  de  ældre 
danske  fortolkningsforsøg,  at  dette  forhold  ikke  i  dem  er  bleven 
opdaget  og  fremstiUet^. 

Breitenaus  udkast  til  eden  (tiUæg  7)  går  ud  på  at  hylde 

■  Eoocepierne  fandtes  ved  aktarae  fra  1684,  som  dog  også  var  bleveo  gennem* 
gi«d«1846. 

kongen  som  „alleinigen  souverainen  Besitzer  und  Erb-Regent 
des  ganzen  Herzogth.  Schleswig^,  „alleinigen  souverainen  Her- 
zogen  zu  Schleswig^;  intet  videre;  intet  om  efterfølgere,  intet 
om  en  forandret  statsretlig  stilling.  Dette  projekt  billigede  de 
to  assessorer  i  det  tyske  kancelli  i  deres  forestilling  af  26. 
Marts  som  formentlig  tilstrækkeligt. 

Svarende  hertil  redigerede  Esmarch  derpå  efter  Breitenaus 
udkast  et  patent  til  stændernes  indkaldelse.  Det  er  skrevet 
på  den  originale  koncept  til  det  tilsvarende  patent  af  28.  Juni 
1684  og  indeholder  kun  de  nødvendinge  forandringer  heri. 
Indledningen  nævner  den  ved  patent  af  30.  Juli  1714  foretagne 
okkupation  af  de  gottorpske  lande,  både  i  Slesvig  og  Holsten, 
og  optager  iøvrigt  den  i  reskript  til  Jessen  og  Breitenau  (af 
10.  Dec.  1720)  givne  fremstilling  af  freden  og  de  i  den  inde- 
holdte garantier  for  hele  hertugdømmet  Slesvig  og  kongens 
hensigt  at  forene  den  gottorpske  del  med  den  kongeUge  under 
sin  arveregering.  Til  gengæld  lover  han  at  stadfæste  stæn- 
dernes „wohlhergebrachte  Freiheiten  und  Gerechtigkeiten*'.  Om 
tanken  med  dette  patent  kan  der  ingen  tvivl  være:  når  kongen 
siger,  at  han  ved  freden  har  fået  garanteret  „die  ewige  und 
ruhige  Besitz-  und  Beherrschung  des  ganzen  Herzogth.  Schles- 
wig  und  folglich  auch  des  hiebevor  gewesenen  fflrstl.  Antheils 
(fttr)  Uns  und  Unsere  KOnigl.  Erb-Successores  an  der  Regiening", 
og  når  han  siger,  at  han  i  kraft  af  denne  fred  vil  tage  de  tid- 
ligere gottorpske  undersåtter  „unter  unserer  kOnigl.  souverainen 
und  alleinigen  Erb-Regierung" ,  så  er  det  ligefrem,  at  han 
tænker  sig  et  suverænt  hertugdømme  Slesvig,  garanteret 
kongerne  af  Danmark;  hyldingen  skal  fra  landets  egen  side 
stadfæste  dette.  Tilbudet  om  derimod  at  stadfæste  friheds- 
brevene  slår  yderligere  den  historisk  udviklede  selvstændighed 
fast.  Når  den  fremtidige  arvefølge  slet  ikke  nævnes,  da  ligger 
det  deri,  at  den  selvfølgelig  må  fastsættes  af  den  suveræne 
konge  og  at  det  ikke  trænger  til  nogen  redegørelse  for  under- 
såtterne. 

Disse   udkast    undergik   imidlertid    en   ikke   uvæsenlig  for- 

andrmg  i  kancelliet,  uvist  efter  hvis  initiativ;  rimeligvis  er  det 
dog  alt  denne  gang  selve  oversekretæren,  som  har  taget  sagen 
for.  De  ny  koncepter  er  skrevne  med  en  almindelig  skriver- 
hånd og  senere  atter  rettede  af  Sehestedt  selv. 

Eden  er  her  fuldstændig  omarbejdet,  henimod  den  virkelig 
brugte  formel.  Først  og  fremst  er  den  bragt  i  direkte  forhold 
til  patentet  som  en  politisk  akt.  Breitenaus  projekt  gik  ud 
på,  at  eden  ydes  i  henhold  til  den  ved  freden  tru&e  afgørelse; 
det  nye  derimod  konstaterer,  at  kongen  har  fundet  for  godt 
ved  sit  patent:  „das  vorhin  gewesene  fOrstl.  Antheil  des  Her- 
zogth.  Schleswig  mit  dem  ihrigen  zu  vereinigen  und  auf  ewig 
zu  inkorporiren*',  såvel  som  at  tilkendegive  ridderskabet,  at 
det  har  at  indfinde  sig  personlig  hos  ham  for  at  tages  i  hans 
„alleinige  Pflicht".  Eden  går  derefter  ud  på,  at  vedkommende 
for  sig  og  arvinger  sværger  til  kongen  som  eneste  suveræne 
landsherre,  såvel  som  til  hans  kongelige  arvesukcessorer  i  re- 
geringen efter  kongeloven. 

Den  tilsvarende  form  af  patentet  er  mindre  modificeret. 
Den  har  samme  indledning,  kun  at  okkupationen  af  Holsten 
udelades  af  omtalen  som  uvedkommende.  Dernæst  forstærkes 
udtrykket:  „selbigen  Antheil  mit  dem  unsrigen  zu  vereinigen" 
ved  tilføjelsen  „und  zu  inkorporiren".  De  andre  forandringer 
er  uvæsenlige  (tillæg  8). 

Sehestedts  rettelser  går  ud  på  følgende.  Patentet  får  en 
anden  indledning;  påberåbelsen  af  patentet  1714  udelades  og 
der  hentydes  kun  til  „de  i  tryk  udkomne  skrifter",  af  hvilke 
det  firemgår,  at  „hertugen  af  Holsten"  til  trods  for  de  højtide- 
ligste forsikringer  har'  indladt  sig  i  forståelse  med  kongens 
ikender  og  overgivet  Tønning  til  dem,  samt  oprettet  en  traktat 
til  deling  af  hans  lande;  Karl  Fredrik  har,  efter  at  være  kom- 
men til  skels  år  og  alder,  godkendt  alt  hvad  der  således  er 
sket.  Dernæst  kommer  den  mærkelige  tilføjelse  til  omtalen  af, 
at  kongen  således  har  fundet  sig  foranlediget  til  at  tage  her- 
tugens del  af  Sønderjylland  i  besiddelse:  „als  ein  in  beschwer- 
lichen  Zeiten  unrechtmfissiger  Weise  von  der  Krone  Danemark 

abgerissenes  pertinens".  Endelig  er  der  tilfejet,  at  provsterne 
skal  indfinde  sig  på  Gottorp  (sammen  med  adelen),  medens 
de  øvrige  embedsmænd  og  indbyggere  (ligesom  efter  de  tid- 
ligere udkast)  skal  aflægge  eden  for  de  beskikkede  kommis- 
sarier. 

Eden  er  selvfølgelig  bragt  i  overensstemmelse  hermed.  Den 
vigtige  passus  om  Sønderjyllands  ældgamle  forhold  til  kronen 
er  indsat  på  et  særdeles  heldigt  sted;  kongen  har  ved  patentet 
„das  vorhin  gewesene  fQrstl.  Antheil  des  Herzogth.  Schleswig 
mit  dem  ihrigen  zu  vereinigen  und  dero  Krone  als  ein  altes 
injuria  temporum  abgerissenes  Stiick  auf  ewig  wieder  zu 
incorporiren  far  gut  befunden^.  De  andre  rettelser  fremhæver 
kun  yderligere  edens  betydning;  handlingen  kaldes  ikke  blot 
at  træde  i  kongens  „alleinige  Pflicht",  men  også  den  „gewOhn- 
lichen  Erb-Huldigungseid  in  behOriger  Form  abzulegen^.  Lige- 
ledes optages  i  eden  den  almindelige  form  for  troskabsforholdet, 
hvorved  den  bringes  over  imod  embedseden:  (so  gelobe  ich) 
.  .  .  „Ihr.  KOnigl.  Majest.  und  Dero  KOnigl.  Erb-Hauses  Nutzen, 
Bestes  und  Vortheil  in  allem  Aussersten  Fieisses  suchen  und 
befordem,  Schaden  und  Nachtheil  aber,  aller  MOglichkeit  nach, 
wamen,  verhQten  und  abwenden". 

Det  vil  let  ses,  at  de  to  aktstykker  ved  disse  forandringer 
var  bragte  til  at  sige  noget  langt  mere  end  der  fra  først  af 
var  udtrykkelig  udtalt  i  dem,  selv  om  den  samme  tanke  i  det 
væsenlige  lå  til  grund  for  begge  former.  Vi  skal  i  det  enkelte 
gennemgå  disse  forandringer  i  deres  sammenhæng  og  efter 
deres  samstemmende  betydning. 

Formelt  er  der  da  først  den  forandring,  at  eden,  som  jo 
er  det  egenlig  forpligtende  dokument,  kommer  til  at  påberåbe 
sig  patentet  og  derved  tilegner  sig  dets  indhold.  Eden  af- 
lægges ikke,  som  først  påtænkt,  fordi  der  er  sluttet  en  fred  af 
et  vist  indhold,  men  fordi  der  har  fundet  en  indlemmelse  sted 
ved  et  kongeligt  patent;  dette  støtter  sig  da  atter  til  freden 
og  garantierne.  Samtidig  hermed  udelades  løftet  om,  at  stæn- 
dernes frihedsbreve  skal  stadfæstes;  ed  og  patent  skal  nu  kun 

indeholde  en  forpligtelse  for  stænderne,  ikke  noget  løfte 
til.  dem. 

Det  andet  sæt  forandringer  har  et  hertil  svarende  reelt 
indhold.  En  simpel  edfæstelse,  foranlediget  ved  en  fuldb3rrdet 
erobring  og  foretagen  på  en  landdag,  vilde  ikke  have  bragt 
Sønderjylland  i  noget  direkte  statsreUigt  forhold  til  Danmark; 
det  var  en  sag  udelukkende  mellem  kongen  og  hertugdømmet. 
Idet  derimod  eden  henholder  sig  til  patentet  som  en  statsretlig 
akt,  som  en  foretagen  sammenkn3rtning  af  hidtil  adskilte  lands- 
dele, rettes  opmærksomheden  på  noget  mere;  det  bliver  me- 
ningen at  foretage  en  politisk  forandring  ud  over  den  ved 
krigen  og  dens  umiddelbare  følger  nødvendiggjorte.  Denne 
landdagsedens  grundlovgivende  karakter,  om  dette  udtryk  tør 
bruges,  henpeges  der  også  til  i  det  indskudte  udtryk,  at  det  er 
den  sædvanlige  arvehyldingsed.  Man  har  vel  fra  tysk  side 
gjort  gældende,  at  der  herved  netop  sigtedes  til,  at  den  hele 
handling  var  Ug  alle  de  foregående  af  samme  art,  at  intet  nyt 
tilsigtedes  ^  Men  udtrykket  betyder  ikke  dette;  det  er  den 
ved  slige  lejligheder,  ved  tiltrædelsen  af  en  ny  regent  sæd- 
vanlige arvehylding.  Således  skriver  hertug  Fredrik  efter  sin 
tiltrædelse  til  kongen  (6.  Marts  1695),  at  han  som  sin  faders 
„rechtmåssiger  Landes-Successor  und  Nachfolger  in  der  Re- 
gierung"  vil  kræve  „die  gewOhnliche  Erbhuldigung^  -.  Den 
hyldlng,  som  krævedes  i  året  1721,  kunde  nu  ingenlunde  med 
hensyn  til  sit  indhold  kaldes  „sædvanlig'^;  thi  det  var  henved 
et  par  hundred  år  siden  nogen  hertug  var  bleven  hyldet  som 
eneregent,  og  endnu  længere  siden  nogen  var  bleven  hyldet 
som  hertug  i  Sønderjylland  alene.  Derimod  var  den  en  hyl- 
ding  som  andre,  både  her  i  landet  og  udenlands,  således  som 
de  var  „saBdvanlige"  ved  en  ny  tiltrædelse. 

Optagelsen  af  dette  udtryk  i  eden  er  således  en  udtrykke- 
lig tilkendegivelse  af  mødets  retstiftende  karakter,  idet  det 
iøvrigt  selvfølgelig  intet  indeholder  om   den   stiftede  rets   ind- 


>  Neues  staatob.  Mag.  IX  254  ff. 

*  „Kurtze,  jedoch  grandliche  ADzeige''  etc  (Fabr.  1696),  s.  54. 

hold.  Kongen  kan  for  så  vidt  godt  hyldes  som  enehertug  i 
modsætning  til  sin  tidligere  egenskab  af  delingshertug;  men 
der  kan  også  være  sigtet  til  at  han  fra  nu  af  står  i  et  helt 
nyt  retsforhold  til  landet,  at  han  ikke  mere  er  dets  hertug, 
men  dets  konge. 

Om  det  er  det  ene  eller  det  andet,  afgøres  af  de  iøvrigt 
brugte  udtryk  og  da  først  og  fomemmeUg  af  den  udtrykkelige 
tilkendegivelse  af,  at  kongen  har  villet  indlemme  Sønderjyl- 
land i  sin  krone,  som  et  i  onde  tider  løsrevet  ledemod. 
Indførelsen  af  dette  i  eden  og  patentet  er  det  egentUg  af- 
gørende moment  i  den  nye  redaktion,  den  uomtvistelige  kaeme 
i  Sehestedts  tilføjelser;  han  har  her  grebet  det  lykkeUge  ord, 
som  ikke  kunde  misforstås,  ikke  kunde  bortfortolkes,  medens 
alle  de  andre  udtryk,  hvor  vel  valgte  de  end  er,  levner  plads 
til  senere  mistydning. 

Endnu  så  sent  som  i  året  1847,  efter  at  grundene  for  og 
imod  disse  aktstykkers  retstiftende  karakter  syntes  at  være 
udtømte,  kunde  man  fra  tysk  side  fremsætte  det  spørgsmål: 
Wann  ist  der  Antheil  Schleswigs  injuria  temporum  der  Krone 
abgerissen?  —  og  besvare  det  med  en  påvisning  af,  at  der 
herved  sigtedes  til  freden  i  Roskilde  1658  ^ 

Intet  kan  være  mere  oplysende  med  hensyn  til  den  let- 
hed,  hvormed  man  i  hin  tid  kom  ud  over  de  historiske  under- 
søgelser; det  har  sit  sidestykke  i  den  hårdnakkethed,  hvormed 
man  i  adskillige  år  modsatte  sig  anerkendelsen  af  lex  regia 
som  den  danske  kongelov.  Men  dette  exempel  viser  da  også, 
hvor  utilstrækkelig  en  blot  sproglig  eUer  en  fra  moderne  hi- 
storiske begreber  udgående  fortolkning  af  historiske  aktstykker 
er.  Der  foreligger  nemlig  fra  selve  samtiden  den  mest  uimod- 
sigelige fortolkning  af  de  brugte  udtryk,  og  den  foreligger  så- 
ledes, at  den  med  sikkerhed  kan  siges  at  have  været  samtiden 
så  fuldt  nærværende  som  nogen  anden  af  de  politiske  fraser, 
der  dengang  betegnede  partiernes  synspunkter  og  formål. 

Året    efter  at   den   danske   historiograf  Amthor  havde  ud- 
givet  sin   bekendte  ^Historischer  Bericht  von   dem  vormaligen 
und  gegenwArtigen  Zustande  der  Schleswig-Holsteinischen  Rit- 
terschaft*^,  skrev  han  „auf  allergnftdigstem  BefehP  en  lignende 
bog  under  titel:   „In  jure  et  facto  gegrflndeter  Beweis  der  viel- 
fftltigen    Treulosigkeiten,    so    das   .  .  .   KOnigl.   dftnische   Haus 
von   dem  f&rstl.  Holstein-Gottorfischen  bisher   erlitten"  (1715). 
Titelen  fortsætter  efter  tidens  skik  med  at  angive  som  bogens 
yderligere  indhold,    at  der  i  den  udførUg  skal  eftervises,   „dasz 
das    Herzogthum    Schleswig    durch    offenbare    Rebellionen    und 
h6se  Intriguen  der  damaligen  Holsteiner  von  der  Krone  Dane- 
mark  zum   erstenmal   abgerissen"^   — .      Der   gøres   i   denne 
bog  udførlig  rede  for  Sønderjyllands  politiske  historie.    Det  var 
oprindelig  en  dansk  landsdel  ligesom  Nørrejylland,  sproget  det 
samme  osv.     Ved  Holstenernes  arge   rænker  og  voldsomheder ' 
blev  det  løsrevet  i  året  1326   og  en  lov  forfattet,   som  gik  ud 
på  at  hindre  dets  genforening  med  kronen.    Man  lavede  det  til 
et  hertugdømme,  et  „ arvelen ^,   „ikke  uden  en  uoprettelig  skade 
for  kronen '';   „en  så  herlig  provins"   „skulde  aldrig  kunne  falde 
tilbage  til  sin  gamle  retmæssige  herre  ^.     Selvfølgelig  tillægger 
forfatteren  ikke  denne  forbigående  bestemmelse,  som  ophævedes 
&  år   efter,   nogen   betydning.      Da  hertug  Henrik  af  Sønder- 
jylland  døde  1375,   fortsætter   han,    havde  Danmarks   rige  ret 
til  igen    at  inddrage   hans   således  ledigblevne  len  og  at  ind- 
lemme  det   i   kronen^.      Senere   skilles    det   da  atter  fra  riget, 
bdtil  det  efter  Adolfs  død  kommer  tilbage,   men  efter  Kristian 
Fs   delvis    skilles   derfra.      Han    anfører   en   samtidig   forfatter, 
som  spåede  rettelig,  at  det  engang  vilde  sandes,  hvor  ilde  man 
havde  set  sig  for,   „als  man  das  Herz.  Schleswig,  welches  der 
Krone    wieder   zugefaJlen   war,    aufs    neue   davon   abreissen 
lassen*^.      Det  ses   da  heraf,   at  Amthor  holder  selve  bortfor- 
leningen,  selv  om  den  delvis  sker  til  kongens  person  som  her- 


1  Side  9:  H.,  der  ....  verstarb  und  abo  dem  Reiche  D.  so  viel  mahr  Recht 
hinUriieee,  sein  nuninehro  vacant  gewordenes  feudum  wieder  eifununéhen  und  der 
Krrme  tu  inoorporiren. 

tug,  for  en  løsrivelse  fra  kronen.  Derimod  bruger  han  ved 
omtalen  af  hvad  der  skete  1658  intet  hertil  sigtende  udtryk, 
hvad  der  jo  er  ganske  naturligt,  da  ophævelsen  af  lensforholdet 
kun  var  et  nyt  led  i  en  kæde,  hvis  blotte  tilværelse  var  konge- 
rigets ubodelige  skade.  Ved  indtagelsen  af  Tønning,  Gottor- 
pernes  sidste  faste  plads  nord  for  Ejderen,  blev  derimod  „der 
Krone  D&nemark  ein  Dom  aus  dem  Fuss  gezogen^  (s.  73). 
Hermed  ender  de  dels  voldsomme,  dels  fredelige  forsøg  på  fra 
Holsten  af  at  løsrive  Sønderjylland  fra  kronen;  Gottorps  her- 
tuger fortsætter  de  Rensborgske  grevers  bestræbelser;  kampen 
har  været  stående  i  400  år.  Forfatteren  kommer  tilsidst  tilbage 
til  sine  påstande,  at  Sønderjylland  ved  forræderi  af  de  da- 
værende Holstenere  „zuerst  von  Danemark  als  seinem  natOr- 
lichen  KOrper  abgerissen  sei",  at  de  følgende  Gottorpere  har 
fortsat  samme  værk  og  fuldendt  det  ved  deres  forbund  med 
Sverig.  Men  herved  har  de  tillige  skrevet  deres  egen  dom. 
Det  hedder  i  den  hemmelige  traktat  med  Stenbok  af  21.  Januar 
1713,  at  det  er  let  at  forudse,  at  man  fra  dansk  side  vil  tage 
Tønnings  overgivelse  for  et  fredsbrud,  „und  nicht  nur  die 
fflrstl.  Lande  feindlich  tractiren,  sondem  selbige  gar  unter  seine 
Botmftssigkeit  bringen  und  sie  des  Herm  Herzogs  Carl  Friedrich 
Durchl.  gftnzlich  zu  entziehen  bedacht  sein^,  hvorfor  man  som 
løn  for  hvad  der  således  voves  betinger  sig  Pinneberg  og  Sege- 
berg  fra  Danmarks  krone.  Efter  denne  selvskrevne  dom,  mener 
Amthor,   vil   det   da  også  nok  gå  hertugslægten  (s.   144.   143). 

De  udtryk  og  vendinger,  som  den  kongelige  historiograf 
her  bruger,  var  selvfølgelig  almindelig  bekendte  blandt  sam- 
tidens politiske  mænd.  Skriftet  var  officielt,  den  danske  konges 
politiske  program;  i  krigsårene,  da  udsigterne  jævnlig  skiftede, 
var  selvfølgelig  disse  tanker  bleven  drøftede  atter  og  atter 
mellem  modstanderne,  den  indfødte  adel  og  de  kongelige  em- 
bedsmænd, kongens  og  Gottorpernes  partigængere.  Indenfor 
dette  ordforråd  måtte  man  altså  søge  de  betegnende,  for  alle 
forståelige  udtryk  i  den  endelige  afgørelse  af  striden. 

Med    dette   for   øje    vil   ingen   heller   nu   kunne   misforstå 

patentets  og  edens  ord.  Kongen  fortæUer  (ligesom  Amthor),  at 
han  ved  Gottorpernes  onde  intriger  „bewogen  worden,  des 
Herzogen  Carl  Friedrich  zu  Holstein  gehabten  Antheil  im 
Herz.  Schleswig  als  ein  in  beschwerlichen  Zeiten  unrecht- 
måssiger  Weise  von  der  Krone  Danemark  abgerissenes  Fer- 
tinens  wieder  in  Possession  zu  nehmen^ ;  samt  at  han  efter 
de  modtagne  garantier  har  besluttet  ^selbigen  Antheil  mit  dem 
unserigen  zu  vereinigen  und  zu  incorporiren"  ^  Edsformularen 
gengiver  tanken  heri  således,  at  kongen  ved  sit  patent  har 
fundet  for  godt  ^das  vorhin  gewesene  fOrstl.  Antheil  des  Herz. 
Schleswig  mit  dem  ihrigen  zu  vereinigen  und  Dero  Krone  als 
ein  olies  injuria  temporum  abgerissenes  StOck  auf  ewig 
wieder  zu  incorporiren" .  Det  forhold,  som  genoprettedes,  er 
tilstanden  før  1326,  da  hertugdømmet  udskiltes  fra  kongeriget, 
da  det  blev  vedtaget,  at  samme  mand  ikke  måtte  være  hertug 
og  konge.  Nu  derimod  slås  det  fast,  at  netop  samme  mand 
skal  være  herre  og  konge  i  begge  lande,  det  er  Danmarks 
krone,  som  vinder  sit  gamle  len  tilbage  for  evige  tider.  Om 
landet  så  skal  styres  særskilt  eller  som  del  af  kongeriget, 
bliver  det  den  enevældige  konges  sag  at  bestemme,  det  har 
intet  med  hyldingen  at  gøre. 

Hertil  svarer  da  nøjagtig  den  udtrykkelige  anerkendelse 
af  kongerigets  arvefølge.  Det  oprindelige  udkast  (Breitenaus) 
udtalte  sig  aldeles  ikke  om  arvefølgen,  men  nøjedes  med  en 
anerkendelse  af  kongen  som  „arveregent".  Den  ældste  redak- 
tion af  den  nye  formel  har  formen:  „KOnigl.  Erbsuccessoren 
in  der  Regierung   vigore   legis   regiæ^ ;   Sehested t   har  rettet 


*  Den  danske  kommissionabetænkniug  af  1846  søgte  med  urette  at  tillægge 
dette  dobbelte  adtryk  en  særlig  betydning  ved  at  fortolke  det  som:  „forene  den  hor- 
tii^elige  del  med  den  kongelige  og  (aammen  med  den)  at  inkorporere  den  i  kronen". 
Dette  strider  mod  al  sproglig  logik  og  imod  tidene  bevislige  talebrug.  Således  siger 
Holberg  i  sin  .Danmarks  og  Norges  beskrivelse**  (s.  720),  at  det  ene  kommissariat  (land* 
etatens)  er  inkorporeret  med  det  andet  (søetatens).  I  bestemmelser  for  vajsenhuset 
(il  Joli  1790)  fritager  kongen  alle  dem  for  personlig  skat,  som  sig  der  opholder  eller 
dermed  er  inkorporerede.  1  1594  er  kongen  enig  med  stænderne  i  at  erklære,  at  du 
to  hertugdømmer  er  således  „unirt  und  einander  incorporiret",  at  de  ikke  kan  skilles, 
osv.  (Waitz,  Urkundeo  l\  94). 

det  til  „secundum  tenor  em  legis  regiæ".  Begge  disse  ud- 
tryk forekommer  som  betegnelse  for  retsbestemmelser  i  visse 
aktstykker,  som  f.  ex.  i  fredstraktaten  i  Fontainebleau:  juxta 
tenorem  pacis  Westphalicæ,  vigore  tractatus  W.  —  Således 
siger  kongen  også  22.  November  1712  i  brev  til  kurfyrsten 
af  Sachsen,  at  hans  søn  „vigore  legis  regiæ'^  under  visse  for- 
hold har  nærmeste  ret  til  tronfølgen^.  „Secundum  tenorem" 
er  dog  om  muligt  endnu  tydeligere  eller  indeholdt  måske  efter 
Sehestedts  mening  en  nuance,  som  han  foretrak,  idet  det  kun 
henviste  til  kongelovens  bestemmelser  som  regulerende  arve- 
følgen, medens  „vigore''  kunde  synes  at  henvise  til  den  som 
adkomst. 

Det  vil  være  overflødigt  at  dvæle  ved  de  fortolkninger  af 
den  nævnte  passus,  som  blev  fremsatte  fra  slesvig-holstensk 
side  for  at  undgå  at  anerkende  „lex  regia''  som  brugt  om 
den  danske  kongelov,  der  dengang  forelå  trykt  under  denne 
titel.  At  det  skulde  sigte  til  patentet  eller  til  arveloven  af 
1650,  er  fuldstændig  meningsløst.  Af  større  vægt  er  den  alt 
af  Behrmann  fremsatte  påstand,  at  hele  udtrykket  går  på  det 
følgende,  ikke  på  det  foregående:  „  .  .  .  Erbsuccessoren  in  der 
Regierung  secundum  tenorem  legis  regiæ  treu  hold  und  ge- 
w&rtig  sein''.  Det  skulde  da  tyde  på  den  i  kongeloven  fast- 
satte absolute  lydighedspligt. 

Men  også  denne  fortolkning  er  dog  aldeles  håbløs.  Under- 
såtternes ubetingede  lydighedspligt  var  i  året  1721  ikke  mere 
underkastet  nogen  tvivl  og  kunde  ikke  være  genstand  for  et 
edeligt  løfte.  Troskabseden  var  absolut  og  havde  alt  dengang 
været  det  i  lange  tider.  Skulde  påberåbelsen  af  den  i  konge- 
loven formentlig  indeholdte  ubetingethed  have  nogen  betydning, 
måtte  det  vel  være  i  modsætning  til  enhver  konstitutionel  ret, 
altså  en  opgivelse  af  den  politiske  frihed.  Men  en  sådan 
existerede  faktisk  ikke  mere,  ingen  vidste  bedre  end  landdagens 
medlemmer,  at  den  var  fuldstændig  voldgivet  kongens  enevælde. 

1  Geheime  Registratur  1712,  s.  963  ff. 

Alligevel  var  raan  lige  nær  efter  som  før  denne  arvehylding, 
og  strax  efter  kunde  man  uden  at  møde  nogen  tilrettevisning 
gentage  den  gamle  bøn  om  landdage.  Kongeloven  var  som 
bekendt  heller  ingenlunde  nogen  hindring  for  afholdelsen  af 
møder  af  en  så  tam  natur,  hvad  der  jo  faktisk  viste  sig  1831. 

Det  er  heUer  ikke  så,  at  selve  edens  text  taler  for  denne 
forståelse;  thi  ganske  vist  sætter  den  af  ridderskabet  brugte 
trykte  blanket  et  komma  foran  „secundum"  osv.,  men  et  andet 
oplag  af  blanketten,  som  i  stort  antal  brugtes  i  amterne,  mangler 
dette  komma,  ligesom  det  ikke  findes  i  hertugen  af  Glyksborgs 
håndskrevne  ed.  Med  andre  ord:  kommasætningen  har  her, 
som  overhoved  dengang,  været  bogtrykkerens  eller  skriverens 
sag  og  beviser  intet. 

Desuden  kan  der  ingen  tvivl  være  om,  hvorledes  denne 
vending  er  indkommen  i  eden.  Den  almindelige  troskabsed 
(embedsed)  havde  lige  fra  1660  overalt  i  kongens  riger  og 
lande  lydt  på  suverænitet,  absolut  dominium  osv.  og  desuden 
forpligtet  den  sværgende  til  at  bidrage  til  at  overføre  denne 
regering  på  kongens  „rechtmflssige  Erbsuccessoren  (in  der 
Regierung)".  Således  hed  det  også  i  hyldingseden  1684 
(rechtm.  E.  in  d.  R.).  Samme  tanke  skulde  nu  finde  sit  ud- 
tryk i  hyldingseden  1721,  men  den  skulde  have  et  fuldt  og 
utvetydigt  udtryk;  derfor  ombyttes  „rechtmdssige  E.^  med  en 
anførelse  af  den  gældende  arvelov:  „E.  in  der  R.  secundum 
t.  1.  r.".  Denne  formel  var  ej  heller  ukendt  i  kancelliet.  Det 
hedder  i  Kristian  V's  instrux  for  konsejlet  (som  Sehestedts  fader 
altså  havde  haft  til  rettesnor  i  sit  embed),  idet  kongelovens 
ukrænkelighed  indskærpes,  at  ministrene  skal  tragte  efter,  „da- 
mit  sothane  lex  regia  .  .  .  unverbrachlich  observiret,  .  .  .  mithin 
die  dadurch  befestigte  souveraine  Erb -Regierung  dieser  KOnig- 
reiche  und  Landen  .  .  .  fflr  uns  und  unsere  kOnigl.  Erb-Succes- 
soren  nctch  Verordnung  ntehrbesagter  legis  regiæ  unver- 
ftnderlich  .  .  .  beibehalten  w^erde"  ^ 


>  (Gaspari)  Urkunden  uad  Materialieo  I  31  f.    Instruxen  er  her  fejlagtig  henført 
til  Fr.  IV,  skønt  kongen  kalder  Fr.  III  for  sin  fader. 

A.  D.  Jørgensen:  Af handL   III.  *^ 

Anvendelsen  af  kongeloven  på  arvefølgen  i  Sønderjylland 
havde  alt  engang  tilforn  været  genstand  for  en  offenlig  drøftelse. 
Da  kong  Kristian  V  efter  sin  svoger  Kristian  Albrekts  død 
1694  forespurgte,  om  der  var  et  testcunente  efter  ham,  ved 
hvilket  arvefølgen  ordnedes,  fik  han  et  afvisende  svar  af  sin 
unge  søstersøn  hertug  Fredrik:  ingen  havde  vel  forlangt  at  se 
et  testamente  ved  hans,  kongens,  tronbestigelse.  Kongen 
svarede,  at  man  på  Gottorp  meget  vel  kendte  kongeloven,  men 
at  han  ikke  vidste  af,  om  der  existerede  en  lignende  familie- 
lov for  hertugslægten.  Det  var  nemlig  vel  almindelig  bekendt, 
at  der  forhen  havde  været  udstedt  arvelove  med  fastsættelse 
af  førstefødselsretten,  stadfæstede  af  kongen  for  Sønderjyllands 
og  af  kejseren  for  Holstens  vedkommende,  men  disse  love 
måtte  anses  for  ophævede  ved  den  i  1658  opnåede  suverænitet 
i  det  danske  hertugdømme.  Fra  det  øjeblik  af  kunde  hver  af 
de  regerende  herrer  fastsætte  frit,  hvorledes  der  skulde  for- 
holdes med  arvefølgen  i  hans  del  af  Sønderjylland,  og  kongen 
forlangte  derfor  at  få  at  vide,  om  den  afdøde  hertug  ikke  havde 
taget  bestemmelser  til  fordel  for  sin  yngre  søn,  hvis  naturlige 
værge  han  som  morbroder  måtte  siges  at  være. 

Fra  disse  forudsætninger  må  striden  1695  opfattes.  Den 
ældre  hertug  Fredrik  af  Gottorp  havde  meget  vel  forstået  den 
ret,  han .  således  havde  erhvervet,  og  havde  også  virkelig  stad- 
fæstet førstefødselsretten  i  et  testamente;  hans  ældste  søn  skal 
arve  alle  hans  lande^  hedder  det,  „einhalt  des  in  unserm  ftirstL 
Hause  eingefflhrten,  auch  nachgehends  von  Kaysem  zu  Kaysern 
best&tigten,  nunmehro  auch  von  uns  im  Fflrstenthum  Schleswig 
aus  unbeschrftnkter  souverainen  Macht  best&rkten  und  er- 
neuerten  juris  primogenituræ"  ^  Men  på  selvsamme  måde, 
forklares  det  fra  kongelig  side,  har  kong  Fredrik  III  fastsat 
arvefølgen  i  kongeloven.  Dette  gav  anledning  til  følgende 
polemik,  samtidig  med  at  efterhånden  den  i  det  foregående  an- 
tydede opfattelse  klaredes.    Den  kongelige  forfatter  (Breitenau?) 

>  Aniiierkungeu  Qber  die  Nachricht  etg.  (1696)  Beilage  Nr.  9. 

skriver  først  i  „Nachricht  wegen  der  zwischen  Ihr.  K.  M.  zu 
Dftnemark  und  Herzog  Fr.  erwachsenen  Irrungen^  (1695),  at 
hertugens  udtalelse  om,  at  der  ikke  blev  fremlagt  noget  konge- 
ligt testamente  ved  regeringsskiftet  1670,  er  meget  nærgående: 
^nachdem  lex  regia  Danica  zu  Gottorf  nicht  unbekannt,  und 
dieser  Punkt  aus  Ihr.  Hoheit  der  Princessin  des  Herzogs  Frau 
Mutter  Eheberedung  und  der  dabei  stipulirten  Renunciation  vor 
so  lange  Zeit  den  fOrstl.  Ministris  schon  sattsam  bekannt  ge* 
wesen"  (s.  2)^ 

Dertil  svarede  den  gottorpske  forfatter  i  sine  „Anmerk- 
ungen  Ober  die  Nachricht  etc.^  (1696),  at  han  ikke  vidste,  at 
der  1670  var  bleven  gjort  noget  for  at  legitimere  kongen: 
„dcmn  was  anjetzo  in  vorgedachter  Schrift  de  lege  regia  Danica 
angefohret,  davon  haben  Ihro  Hochf.  Durchl.  so  wenig  Nach- 
richt, als  Sie  auch  annoch  abzusehen  vermOgen,  wie  lex 
regia  Danica  im  Herzogth.  Schleswig  einzufahren  sein  mOge^ 
(s.  8  f.). 

Strax  efter  udkom  det  kongeUge  svar  („mit  kOnigl.  Vor- 
wissen  und  Approbation  zum  Druck  befordert"):  Kurze,  jedoch 
grtlndliche  Anzeige  —  (Februar  1696):  „Was  dabei  de  lege 
Danica  angefohret  wird,  als  ob  nemlich,  nach  des  Schriftstellers 
Meinung,  solche  ratione  des  Herz.  Schleswig  keine  Statt  finden 
k5nne?  verdiente  wohl  eine  scharfe  Antw^ort,  .  .  .  indem  ihme 
als  einem  vermuthlich  erfahrnen  Bedienten  billig  nicht  unbekannt 
sein  soUen,  dasz  hier  nicht  de  nomine  legis  regiæ,  sondern 
de  dispositione  legislatoris  tanquam  testatoris  die  Frage,  und 
er  dem  ....  KOnig  Friederich  III  w^ohl  nicht  zu  disputiren  ge- 
meinet  sein  werde,  ob  Ihre  Mayest.  dergleichen  Disposition, 
wie  in  Regard  der  Kron  Danemark,  also  auch  des  Herzog- 
thums  Schleswig  und  Ihres  daran  habenden  Antheils  machen 
kOnnen?"  (s.  9). 

Herpå  svaredes   da  atter  fra  gottorpsk  side  („Wahrhafter 


^  Dette  forholdt  sig  ganske  rigtig,  da  Kristian  Albrekt  ved  sin  formæling  1667 
blev  gjort  bekendt  med  kongeloven  og  sin  bruds  afkald  pA  anden  arveret  end  den  i 
hin  lov  hjemlede. 

Bericht^  etc,  Marts  1696,  s.  35  f.),  at  man  havde  forstået  lex 
regia  Danica  om  den  danske  lovbog,  ikke  om  nogen  kongelig 
disposition,  som  ingen  kunde  være  så  gal  (^so  beraubten  Ver- 
standes^)  at  ville  gøre  indsigelse  imod^ 

Derom  var  der  altså  enighed,  at  kongeloven  straz  ved  sin 
udstedelse  havde  fået  gyldighed  for  den  kongelige  del  af  Søn- 
derjylland, således  at  arvefølgens  orden  og  landets  udeXelig- 
hed  herved  var  grundlovmæssig  fastsat.  SelvfølgeUg  kunde 
den  dog  ikke  skabe  nogen  ny  eller  yderligere  adkomst  for 
kongeslægten  i  sin  helhed,  selve  arvere^^en  tilkom  kun  mands- 
stanunen,  selv  om  det  modsatte  af  og  til  blev  påstået,  som  i 
forhandlingerne  med  Pløn  1665. 

Det  må  derfor  også  indrømmes,  at  ^Erbsuccessoren  se- 
cundum  tenorem  legis  regiæ*^,  dersom  det  stod  ene  eller  skulde 
forklares  blot  efter  sin  ordlyd,  vilde  kunne  lade  en  tvivl  til- 
bage med  hensyn  til  arverettens  omfang;  selv  om  denne  ansås 
for  begrænset  til  mandsstammen,  tør  det  ikke  benegtes,  at  ud- 
irykket kunde  være  bleven  brugt  i  henhold  til  opfattelsen  fra 
1695.  Men  det  kunde  aldrig  have  fundet  sted  i  den  forbin- 
delse, i  hvilken  det  kommer  1721.  Når  det  bruges  samtidig 
med  påberåbelsen  af  gamle  historiske  minder  om  den  danske 
krones,  Sønderjylland  omfattende  ret,  og  når  det  sættes  ind  i 
edsformularen  uden  nogen  udtrykkelig  indskrænkning  som  en 
fortolkning  af  det  vage:  „rechtm&ssige  Erbsuccessoren^,  så  er 
eller  var  for  hin  tids  mennesker  enhver  somhelst  tvivl  om  dets 
rette  forståelse  udelukket. 

Det  kan  da  i  det  hele  siges,  at  de  fleste  udtryk  og  ven- 
dinger i  aktstykkerne  fra  1721  vanskelig  enkeltvis  kan  fast- 
holdes som  utvetydige  betegnelser  for  fastslåede  poUtiske  eller 
statsretUge  begreber,  således  som  man  fra  begge  sider  forud- 
satte og  søgte  at  fastholde  i  striden  i  fyrrerne.  Der  er  noget 
tvetydigt  ved  ordene:  genforene,  inkorporere,  lex  regia  osv. 
Men  det,  som  giver  fortolkningen  sit  faste  uomtvistelige  grund- 


*  Senere  ytringer  geniager  kun  det  somme:  „Antwort'Schreiben"  (Mig  1$96)  s.  S8. 
nConspeclus  cauaarum",  p.  13. 

lag,  er  henvisningen  til  det  historiske  forhold,  som  skal  gen- 
oprettes, det  forhold,  at  Danmarks  konge  som  sådan  også  er 
Sønderjyllands  hertug.  Er  dette  givet,  da  er  der  ingen  strid 
imeUem  de  iflæng  brugte  udtryk:  „at  genforene  den  gottorpske 
del  med  den  kongelige*',  „at  inkorporere  de  to  dele  med  hin- 
anden^ og  „at  inkorporere  den  gottorpske  del  i  Danmarks 
krone  som  et  løsrevet  pertinens**.  Da  falder  også  kongelovens 
arvefølge  af  sig  selv.  Enhver  anden  fortolkning  må  nødven- 
digvis støde  an  på  afgørende  punkter  og  vise  sig  uigennem- 
førlig. 

Endelig,  og  også  dette  må  der  tillægges  en  ikke  ringe 
betydning,  stadfæster  hele  det  ved  hyldingen  brugte  ydre  ap- 
parat den  i  aktstykkerne  nedlagte  og  gradvis  skarpt  udformede 
tanke. 

Man  nøjedes  ikke  med  at  indkalde  de  gamle  „stænder^, 
d.  V.  s.  „prælat  og  ridderskab*',  men  føjede  dertil  de  borgerlige 
godsejere,  ja  i  sidste  øjeblik  også  de  gottorpske  provster.  Me- 
ningen hermed  var  utvivlsomt  den  at  få  repræsentanter  for  de 
traditionelle  stænder.  Således  fremstilles  det  også  på  det  be- 
kendte „slesvigske  bæger**,  et  guldbæger,  som  dronningen  kort 
efter  forærede  kongen  til  hans  halvhundredårige  fødselsdag 
(11.  Oktober  1721).  Her  ses  nemlig  kongen  på  sin  trone, 
foran  hvilken  tre  mænd  knæler,  en  adelsmand,  en  præst  og  en 
borgerlig;  derover  står:  „Stænderne  i  fyrstendømmet  Slesvig 
hylde  kong  Fr.  IV,   1721,  4.  Sept.**^ 

Det  andet  træk  er  dette,  at  ikke  som  i  1684  statholderen, 
men  kongen  selv  og  hans  gehejmeråd  med  rigets  storkansler  i 
spidsen  modtog  hyldingen.  Det  fastsættes  ved  resolution  dagen 
før  hyldingen,  på  Sehestedts  referat  af  en  række  tvivlsomme 
punkter.  Ligeledes  måtte  ridderskabet,  der  efter  gammel  skik 
skulde  have  lov  til  at  fremsætte  sine  ønsker  i  anledning  af 
hyldingen,  gøre  dette  skriftlig  og  forinden  til  konsejlet,  for  at 
dette  kunde  Qerne  utilbørlige  anmodninger,  som  end  ikke  måtte 

*  Slesvigske  provinsialefterretoinger  1  287  med  tavle  (A.  D.  Jørgensen,  40  for- 
iaellinger,  s.  280). 

iremsættes,  end  sige  kunde  indrømmes.  Først  efterat  eden  var 
aflagt  for  ministeriet  og  den  egenlig  politiske  akt  saledes  til 
ende,  førtes  ridderskabet  af  statholderen,  som  selv  var  bleven 
edfæstet,  ind  tU  kongen  og  kronprinsen  (tillæg  9.  10). 

Endvidere  var  det  kongelige  patent  af  22.  Avgust  for- 
synet med  et  segl,  som  for  første  gang  fremstillede  Sønder- 
jyllands våbenmærke  i  hovedskjoldet,  blandt  kronens  suveræne 
lande;  det  var  taget  ud  af  mellemskjoldet,  hvor  det  havde  haft 
sin  plads  ved  siden  af  Holstens  tre  mærker.  Det  er  ofte  bleven 
fremdraget,  at  denne  forandring  af  våbenet  fandt  sted  dengang, 
alt  Andreas  Hojer  tillægger  det  den  rette  betydning;  men  man 
har  ikke  været  opmærksom  på,  at  selve  indlemmelsespatentet 
også  i  den  henseende  var  bragt  i  fuld  harmoni  med  sig  selv. 
Det  må  i  den  henseende  vel  huskes  på,  at  de  andre  mærker 
i  hovedskjoldet  dengang  forklaredes  som  tilhørende  rigets  øvrige 
lande:  løven  med  de  ni  søblade  („Goternes  konge")  tillagdes 
Nørrejylland,  lindormen  („Vendernes  konge**)  Fyn,  de  tre  løver 
Sælland,  løven  med  øxen  Norge.  Det  samme  våben  sattes 
samtidig  i  den  bekendte  store  frontespice  over  kancelliporten 
og  på  de  våbenskjolde,  som  anbragtes  i  kanceUibygningens 
arkivhvælvinger,  idet  iøvrigt  de  enkelte  mærker  her  ligeledes 
enkeltvis  brugtes  til  at  betegne  de  forskellige  landsdele. 

Også  den  ved  hyldingen  brugte  og  for  fremtiden  indførte 
kirkebøn  giver  vidnesbyrd  om  opfattelsen  af  den  fremtidige 
arvefølge.  Ved  reskript  af  7.  December  1720  til  generalsuper- 
intendent Th.  Dassow  i  Rensborg  var  det  alt  slået  fast,  at 
kirkebønnen  overalt  i  Sønderjylland  skulde  være  ens,  kun  om- 
fattende kongen  og  hans  hus,  med  udeladelse  af  hertugen  af 
Gottorp,  der  efter  gammel  skik  også  i  de  kongelige  amter 
havde  været  medoptagen  i  bønnen;  det  hedder:  „So  befehlen 
vnr  Dir  hiermit  an,  dasz,  da  wir  .  .  .  keine  weitere  Offentliche 
FOrbitte  ...  als  allein  auf  uns  und  unser  kOnigliches  Erbhaus 
gleich  in  unser  em  Konigreich  Danemark  geschiehet  ein- 
gerichtet  und  Qberall  uniform  abgelesen  wissen  wollen**  .  .  .  ., 
^å  skal  han  indsende  et  projekt  til  en  sådan  bøn.    I  hyldings- 

protokollen  findes  nu  den  fremtidige  bøn  indført;  den  lyder 
på  kongen,  kronprinsen  og  kongens  broder  prins  Karl,  de  tre 
eneste  mænd  af  slægten,  hvorpå  den  fortsætter:  „lass  Dir  in 
Gnaden  befohlen  sein  die  kOniglichen  Erhprincessinnen  samt 
dem  ganzen  hochl5blichen  konigl.  Erb-Hause*^ . 

Endelig  var  det  heller  neppe  tilfældigt,  at  netop  den  4. 
September  valgtes  til  hyldingsdag;  det  var  12  års  dagen  efter 
kongelovens  udgivelse  i  trykken,  forsynet  med  en  kongelig 
kundgørelse,  der  skulde  danne  et  supplement  til  selve  det  hi- 
storiske aktstykke.  Denne  udgivelse  havde  som  bekendt  vakt 
stor  opmærksomhed,  ligesom  den  havde  været  overvejet  og  for- 
beredt mange  år  i  forvejen.  Det  lå  derfor  nær  til  yderligere 
forherligelse  af  denne  grundlov  at  fastsætte  hyldingen  i  Sønder- 
jylland til  samme  dag.  Kronprinsen  og  hans  unge  hustru  an- 
kom til  Gottorp  den  28.  Avgust  og  hele  hoffet  drog  bort  den 
5.  September,  så  en  tidligere  dag  vilde  ellers  være  falden 
naturligere. 


Som  alt  flere  gange  anført  sluttede  der  sig  til  hyldingen 
på  Gottorp  en  slags  landdagsforhandling,  idet  konferensråd 
Ditlev  Reventlov  som  prælat  for  hertugdømmet  Slesvig  (d.  e. 
provst  for  det  adeUge  St.  Johanneskloster,  det  eneste  i  hertug- 
dømmet) og  derved  formand  for  ridderskabet  indleverede  et 
bønskrift  til  kongen.  Som  alt  omtalt  havde  det  i  forvejen 
været  forelagt  konsejlet,  men  afleveredes  umiddelbart  til  kongen 
„mit  allertiefsten  Respekt^,  hvorfor  denne  lovede  „in  k5nigl. 
Gnaden",   „dasz  eine  aUergewierigste  Resolution  erfolgen  solle". 

Supplikken,  som  få  dage  efter  fulgtes  af  en  anden  (af 
9.  Sept.),  gik  ud  på  de  almindelige  punkter,  nedsættelse  i 
kontribution,  ret  til  at  affatte  testamenter  osv.,  og  berørte  kun 
ét  politisk  spørgsmål,  afholdelsen  af  landdage.  Det  havde 
været   en  stående  begæring  i   de  sidste  halvhundrede  år,   men 

nedsattes  her  til  det  mindst  mulige.  I  indledningen  udtales, 
at  adelen  håber  på  at  bevare  sine  gamle  privilegier  i  samme 
forhold  som  det  holstenske  ridderskab,  først  og  fremst  de  fra 
arildstid  holdte  sønderjydske  landdage.  Det  hedder  herom 
således: 

„Ergeben  die  Patenta,  dasz  in  dem  Herz.  Schleswig  von 
Alters  her  Landtage  allergn&digst  ausgeschrieben,  woselbsten 
die  herrschaftlichen  Propositiones  Prælaten  und  Ritterschaft, 
Stfinden  und  Stfidten  zu  ihrer  allerunterthOnigsten  Resolution 
erOfihet,  welche  dagegen  ihre  etwa  gehabte  gravamina  in  aller 
Submission  vorgetragen  und  nachdem  alles  in  genugsame  De- 
liberation  gezogen,  ein  gewisses  Conclusum  und  so  genannter 
Landtagsschluss  gemacht  worden,  dergleichen  annoch  am  25. 
Jan.  1712  abgegeben  und  uachgehends  am  27.  April  eodem 
von  Evir.  K5nigl.  Majestfit  allergn&digst  ratificiret  worden.  Wann 
nun  hierauf  die  Wiederherstellung  des  so  h5chst  nOthigen  Cre- 
dits,  folglich  auch  des  ganzen  Landes  Wohlfahrt  mit  beruhet, 
als  gelanget  an  Ew.  Kdnigl.  Maj.  Prælaten  und  Ritterschaft 
allerunterthanigstes  Bitten:  Sie  geruhen  auch  hinftlhro  in  diesem 
Herzogthum  dergleichen  Landtage  ausschreiben  zu  lassen.^ 

Svaret  herpå  lød  således:  „dasz  .  .  .  Ihre  KOnigl.  Maj., 
v\rann  Sie  die  Conjunkturen  von  der  Beschaffenheit  finden  solten, 
dasz  ein  Landtag  in  den  Herzogthttmern  auszuschreiben  die 
Nothwendigkeit  erfordem  virflrde,  Sie  alsdann  fernervireit  Dero 
allergn.  Resolution  diesesviregen  Dero  getreuen  Prælaten  und 
(ibrigen  von  der  Ritterschaft  kund  thun  und  solchenfalls  das 
ben5thigte  verfflgen  lassen  wollen". 

Svaret  på  begge  supplikker  meddeltes  under  17.  Septem- 
ber; det  var  affattet  på  kongens  vegne  og  under  hans  segl, 
men  kun  underskrevet  af  Sehestedt.  Under  8.  Juli  1722  sup- 
pUcerede  ridderskabet  derfor  igen  om  at  få  resolutionen  udstedt 
af  kongen  selv,  under  hans  egen  hånd;  men  det  tilstodes  ikke. 
Året  efter,  den  19.  Marts  1723,  bad  ridderskabet  i  begge  her- 
tugdømmer om  en  stadfæstelse  af  de  givne  tilsagn  ved  privi- 
legiernes stadfæstelse,  den  27.  April  1712.    Kongen  havde  den- 

gang  i  almindelige  udtryk  siadfæstet  adelens  gamle  rettigheder 
med  de  af  kong  Kristian  V  opstillede  indskrænkninger  og  „nach 
Maasgebung  dessen,  so  bei  der  in  diesem  und  vorigem  Jahr 
gehaltenen  Landtagsversamlung  verhandelt  worden",  d.  v.  s.  med 
underkendelse  af  enhver  politisk  magtfuldkommenhed.  Allige- 
vel var  en  bøn  fra  ridderskabet  i  begge  hertugdømmer  om  at 
få  dette  privilegium  gentaget,  en  meget  naiv  misforståelse  af 
stillingen.  Efter  hyldingen  1684  havde  det  slesvigske  ridder- 
skab indgivet  en  begæring  om  privilegiernes  stadfæstelse  og  deri 
som  første  punkt  andraget  på,  at  „das  FOrstenthum  Schleswig 
mit  dem  Herzogthum  Holstein  quo  ad  corpus  nobilitatis  ver- 
mOge  der  uralten  Privilegien  ewig  und  unzertrennlich  bei  ein- 
ander  bleiben*'.  Derpå  og  på  flere  lignende  punkter  var  der 
bleven  svaret,  at  „^^^l  puncta  darin  enthalten,  so  vrider  dem 
actum  homagialem  wie  auch  der  souverainitet  Ueffen,  als  zw^eiffeln 
Sie  (I.  K.  M.)  nicht,  sie  hinkOnftig  in  Cberreichung  der  Sup- 
pUkken  sich  besser  vorsehen  v^tlrden".  I  den  samtidig  givne 
stadfæstelse  af  de  slesvigske  privilegier  indførtes  da  hgeledes 
forbeholdet  om  den  suveræne  eneregering  „und  dem  alibier  an- 
jetzo  an  uns  erneuertem  und  vorgangenem  actui  homagiali" 
(14.  Juli  1684). 

I  året  1723  fik  ridderskabet  imidlertid  end  ikke  noget 
direkte  svar.  Som  et  indirekte,  skarpt  afvisende,  må  det  be- 
tragtes, at  der  månedsdagen  efter  udgik  en  kongelig  kund- 
gørelse om  stadfæstelse  af  alle  privilegier  og  benådninger  i  de 
forhenværende  gottorpske  lande. 

Kongen  siger  heri:  „nachdem  wie  bereits  vorlftngst  m 
dem  vormahligen  fiirstl.  Antheil  des  Herz.  Schleswig  die  uns 
rechtmåsstg  gebiihrende  tvirkliche  Fossession  und  also  die 
Einwohner  daselbst  zu  unsern  Untherthanen  auf-  und  angenom- 
men,  wir  auch  allergnftdigst  fQr  gut  und  nOthig  befunden  haben, 
dasz  gedachten  unsern  Unterthanen  (iber  die  ihnen  vorhin  ab 
fOrstl.  Seiten  ertheilte  Octroyen  und  Privilegien  zu  ihrer  desto 
mehrerer  Sicherheit  und  Erhaltung  des  n5thigen  Credits,  auch 
nunmehro  befindenden  Umstflnden   nach  unsere  gnftdigste  Con- 

firmation  ertheilet  werde"  osv.  *  Det  kunde  ikke  miskendes, 
at  der  i  denne  kundgørelse,  samtidig  med  at  ridderskabets 
supplik  blev  henlagt,  lå  en  bestemt  underkendelse  af  dets  ret 
til  at  &  sine  gamle  privilegier  stadfæstede.  For  kongens  op- 
fattelse er  det  ligeledes  mærkeligt,  at  han  få  dage  efter  (den 
24.  April)  nedskrev  sit  bekendte  testamente,  hvis  bestenunelser 
næsten  i  hver  paragraf  ånder  en  så  dyb  uvilje  og  mistillid  til 
ridderskabet^.  I  en  ny  supplik,  affattet  i  det  følgende  års 
Kieler  omslag,  den  31.  Januar,  beder  ridderskabet  derpå  kun 
om  en  offenlig  deklaration  om,  at  det  slesvigske  ridderskab 
endnu  har  sine  gamle  (materielle)  forrettigheder;  men  heller 
ikke  dette  toges  til  følge.  Først  efter  tronskiftet  stadfæstedes 
som  bekendt  det  slesvigske  ridderskabs  privilegier,  for  så  vidt 
de  ikke  stred  mod  den  suveræne  eneregering  (12.  Marts  1731). 
Samme  dag  stadfæstedes  det  holstenske  ridderskabs  privilegier, 
selvfølgelig  uden  dette  forbehold.  De  havde  nu  mistet  al  po- 
litisk betydning. 

Om  opfattelsen  af  den  ved  indlemmelsen  skabte  retstil- 
stand foreligger  der  alt  fra  de  nærmeste  år  talrige  vidnesbyrd; 
her  skal  kun  et  par  nævnes.  Kongens  opfattelse  fremlyser  til- 
strækkelig af  de  foran  fremhævede  ord  i  kundgørelsen  af  19. 
April  1723;  hans  tilegnelse  af  den  gottorpske  del  kaldes  her: 
„die  uns  rechtmftssig  gebflhrende  Possession".  Han  går  her- 
ved tilbage  til  rigets  gamle  ret  til  sit  injuria  temporum  løs- 
revne ledemod. 

Ligeså  siger  den  slesvigske  prælat  Ditlev  Reventlov  i  en 
ansøgning  om  toldfrihed  for  sit  gods  Schmoel  i  Holsten:  „Ew. 
K.  Maj.  haben  zu  Dero  unsterblichen  gloire,  nachdem  das 
Herz,  Schleswig  in  Dero  konigl,  Erhreiche  und  Landen 
wiederunt  incorporiret  worden,  denen  von  der  Ritterschaft 
dieses  Herzogthums  allergnftdigste  Freiheit  verstattet,  zu  Copen- 
hagen  so   wohl   als   in  denen   Qbrigen  Provincien    das  liberum 


*  For  rentekammerets  vedkommende    udstedt  under  19.  April,   for  kancelliets 
under  15.  Maj  1723. 

'  M.  Steeostrups  Danske  roånedskrift«  186&,  i  51. 

commercium  zu  fQhren  und  die  von  denen  Gilthern  kommen - 
den  Wahren  des  innern  Zolis  wegen  frei  zu  debittiren  etc.^ 
Ansøgningen,  som  stod  i  modstrid  med  denne  indledning,  blev 
afslået  ved  resolution  af  8.  Maj  1722. 

Endelig  bør  også  de  senere  forhandlinger  mellem  Danmark 
og  hertugen  af  Kiel  her  tages  i  betragtning.  Som  bekendt 
begav  Karl  Fredrik  sig  kort  efter  freden  i  Fredriksborg  til 
Peter  den  stores  hof  for  her  at  finde  en  støtte  imod  Danmark 
og  for  sine  fordringer  på  arvefølgen  i  Sverig  (som  Karl  XII's 
søstersøn);  han  fik  løfte  på  tsarens  datter  og  hjælp  imod  de 
tre  kongeriger.  Fra  nu  af  udvikledes  der  en  travl  virksomhed 
i  diplomatien  for  at  danne  et  forbund  imod  Danmark  og  at 
tvinge  det  til  enten  at  udlevere  Sønderjylland  eller  at  give 
fuldt  vederlag  for  det. 

Det  vil  her  især  være  af  betydning  at  dvæle  ved  de  til- 
bud, som  blev  gjorte  i  året  1725,  efter  Peter  den  stores  død. 
Forholdene  syntes  dengang  at  stille  sig  så  ugunstige  for  Dan- 
mark, at  kongen  efter  overkrigssekretær  (d.  e.  krigsminister) 
Gabels  råd  gjorde  forslag  om  et  ækvivalent,  der  dog  ikke  blev 
modtaget.  Senere  gik  man  igen  fra  det,  hvad  der  var  så 
meget  lettere,  som  det  ikke  var  gået  den  regelmæssige  vej 
gennem  kancelliet  (Maj  1725)  ^  Et  par  måneder  efter  frem- 
kom de  hertugelige  råder  Bassewitz  og  Stambcke  med  et  mod- 
forslag: Fredrik  IV  skulde  ikke  blot  beholde  Sønderjylland,  men 
også  have  det  hertugelige  Holsten  imod  at  afstå  Norge,  som 
da  ved  Karl  Fredriks  tronbestigelse  i  Sverig  vilde  blive  for- 
enet med  dette  rige  (16.  Juli).  Efter  at  dette  forslag  var 
bleven  forkastet  som  latterligt,  fi-emkom  der  i  årets  slutning  et 
andet,  efter  hvilket  kongen  for  Sønderjylland  skulde  give  Ol- 
denborg og  Delmenhorst,  Segeberg  amt,  arvefølgen  i  Pløn, 
Sønder-Ditmarsk,  Femern  og  Fredriksort.  På  dette  tidspunkt 
havde  imidlertid  situationen  imellem  stormagterne  klaret  sig  så 
vidt,   at  man  kunde  lade  oversekretæren   i  det  tyske  kancelli, 

«  Hojer.  Fr.  IV.  II  113  f. 

Frans  v,  Hagen,  udstede  en  cirkulærdepeche  til  de  danske  af- 
sendinge,  i  hvilken  enhver  tanke  om  at  give  vederlag  for  Søn- 
derjylland blev  tilbagevist;  kongen  stolede  på  sin  ved  garan- 
tierne erhvervede  ret  (12.  Januar  1726)  ^ 

Det  danske  forslag  af  Maj  1725  findes  ikke  i  de  uden- 
landske registranter  og  viser  sig  også  herved  at  savne  den 
officielle  karakter,  som  de  andre  forhandlinger  har.  Derimod 
findes  der  blandt  gottorpske  sager  vedkommende  disse  forhand- 
linger et  udkast,  som  øjensynligt  hidrører  fra  denne  tid.  Det 
nævner  et  vederlag,  som  i  flere  punkter  ligner  det  i  Decem- 
ber 1725  fra  hertugelig  side  foreslåede,  men  gør  endnu  videre 
gående  tilbud.  Her  vil  der  dog  kun  være  anledning  til  at 
dvæle  nærmere  ved  hvad  der  siges  om  arvefølgen*. 

Kongen,  siges  der,  insisterer  på  Sønderjylland,  men  vil  i 
vederlag  for  dette  byde:  Oldenborg  og  Delmenhorst;  Bremen 
og  Verden  eller  pengevederlag  derfor;  Segeberg  amt  og  stæ- 
derne Lytkenburg,  Oldeslo  og  Heiligenhafen ;  Pløn,  Rantzau 
og  die  Wildniss;  Femern,  Helgoland  og  Fredriksort  med  to 
miles  omkreds.  Fremdeles  vil  kongen  sikre  det  hertugelige 
hus  den  ubestridte  arveret  til  det  kongelige  Holsten  efter 
mandsstammens  afgang  og  altså  opgive  sit  tvetydige,  mod  den 
gamle  arveorden  stridende  forhold  til  Sønderborgerne. 

Endelig  skulde  der  tages  bestemmelse  om  arveretten  til 
Sønderjylland  og  til  kongerigerne  Danmark  og  Norge.  Kongen 
erklærede  sig  her  villig  til  højtidelig  at  anerkende  hertugslæg- 
tens arveret  til  kongerigerne  efter  kong  Kristian  V's  slægt  af 
mand-  og  kvindekøn.  Kongeloven  påbød  nemlig,  at  kronen  for 
det  tilfælde,  at  Fredriks  III's  sønners  efterkommere  alle  var 
uddøde,   skulde  gå  til  hans  ældste,   derefter  til  den  næstældste 


»  Sinl.  Hojer,  II  122.  Her  efter  „Gchoime  Registralur"  og  Westphalens  rolaiioner 
fra  Rusland. 

*  Tillæg  nr.  IJ.  Koncepten,  som  er  skødesløst  henkastet  på  brækkel  papir,  i  to 
løse  læg,  er  etatsråd  H.  K.  Strykes  hånd.  Han  var  indtil  sommeren  1725  hertugelig 
afsending  i  Wien.  (Om  ham:  Chronik  der  Universit&t  zo  Kiel  1888,  s.  40  f.)  Det  for- 
modede tidspunkt  for  affattelsen  stadfæstes  af  en  i  slutningen  forekommende,  igen  ud- 
slettet bemærkning,  hvorefter  man  var  i  okkupationens  13.  år  (fra  Februar  1713). 

datters  slægt.  Nu  var  imidlertid  den  ældste  datter  Anna  Sofies 
efterkommere,  kurfyrstehuset  i  Sachsen,  gået  over  til  den  ka- 
tholske  tro  og  havde  derved  efter  kongeloven  tabt  deres  ret  til 
arvefølgen,  medens  Fredrik  III's  yngre  søn  Georg  var  død 
barnløs.  Grottorperne,  som  nedstammede  fra  den  næstældste 
datter  Frederikke  Amalie,  måtte  derfor  være  nærmest  til  tron- 
følgen efter  Kristian  V's  hus. 

Men  idet  kong  Fredrik  IV  nu  med  sin  modpart  stiller 
sig  på  standpunktet  før  Sønderjyllands  indlemmelse,  det  eneste, 
som  hertugen  anerkender,  lover  han  tillige  som  første  erhverver 
af  den  gottorpske  del,  at  denne  såvel  som  den  kongelige  del 
skal  følge  kongerigerne  i  arvegang  efter  Kristian  V's  samlede 
slægt.  Gik  altså  hertugen  ind  på  dette  forlig,  da  var  kongen 
villig  til  at  se  bort  fra  sin  erhvervelse  af  Sønderjylland  ved 
freden  med  Sverig,  de  opnåede  garantier  og  den  foretagne  ind- 
lemmelse. Han  erhvervede  det  da  fra  ny  af  ved  et  mageskifte 
med  den  atter  anerkendte  hertug.  Men  han  erhvervede  det 
som  det,  det  var:  et  fuldkommen  suverænt  land.  Fra  dette 
øjeblik  af  kunde  han  personlig  disponere  aldeles  frit  over  det; 
men  han  tilkendegiver  nu,  at  lige  så  vist  som  han  vil  lade 
det  gå  i  arv  til  alle  kong  Kristian  V's  efterkommere  af  begge 
køn,  lige  så  vist  vil  han  derefter  lade  det  gå  videre  til  Got- 
torperne,  der  arver  kongerigerne.  Med  andre  ord:  han  tilsikrer 
Grottorperne,  at  han  ikke  vil  misbruge  den  ved  mageskiftet  er- 
hvervede ubetingede  dispositionsret  til  at  forandre,  hvad  der 
engang  er  fastsat,  indførelsen  af  kongelovens  arvegang  dér,  hvor 
den  vil  komme  dem  til  gode.  Hvad  der  her  tilbydes,  dækker 
for  Sønderjyllands  vedkommende  altså  fuldstændig,  hvad  der 
alt  var  erhvervet  1720 — 21,  men  i  formen  gøres  det  muligt 
for  modparten  at  se  bort  derfra  og  slutte  traktaten  uden  nogen 
anerkendelse  af  det  skete. 

Men  viser  således  dette  danske  forslag,  at  man  end  ikke 
dér,  hvor  man  gjorde  de  videst  gående  indrømmelser,  langt  ud 
over,  hvad  der  ellers  blev  budt,  kunde  tænke  sig  andet  eller 
mindre    end    en    fuldstændig    tilslutning    af  hertugdømmet   til 

moderlandet,  så  ligger  det  samme  i  det  gottorpske  forslag  af 
Juli  1725.  Dette  gik  nemlig  ud  på  en  erhvervelse  af  Norge  for 
hertughuset:  ^k  perpetuité  tant  pour  luy  (Karl  Fredrik)  que 
pour  ses  heritiers  masculins  et  femelles".  Det  nævnes  end 
ikke,  men  forudsættes  selvfølgelig  som  givet,  at  da  også  over* 
dragelsen  af  Sønderjylland  vilde  gælde  for  bestandig.  —  Med 
andre  ord:  striden  drejede  sig  dengang  kun  om,  hvorvidt  Dan- 
marks konge  skulde  have  det  suveræne  hertugdømme,  eller  det 
igen  skulde  gå  tilbage  til  den  forrige  deling  og  alle  de  ældre 
retsforhold.  Men  derom  var  alle  enige,  at  beholdt  Fredrik  IV 
det  hele,  da  var  det  for  alle  hans  efterkommere  „efter  konge- 
lovens indhold". 

Det  var  da  også  denne  ordning,  som  opnåedes  ved  det 
gottorpske  hus's  højtidelige  afkald  på  al  ret  til  Sønderjylland 
til  fordel  for  kongen  af  Danmark  og  hans  ^kronarvinger'^  til 
evig  tid  (31.  Maj  1773). 


Der  er  i  det  foregående  intet  hensyn  taget  til  de  andre 
hertuger  af  det  fælles  -  oldenborgske  hus,  den  samlede  linje 
Sønderborg,  hvis  formenthge  arvekrav  netop  er  kommen  til 
at  spille  en  så  fremtrædende  rolle  i  den  nyere  tid.  Vi  skal 
nu  underkaste  alle  herhen  hørende  forhold  en  siunlet  under- 
søgelse. 

Oldenborgernes  arveret  til  Sønderjylland  var  som  bekendt 
første  gang  bleven  anerkendt  af  alle  vedkommende  ved  hyl- 
dingen i  Ribe  1460.  Det  er  ikke  des  mindre  en  stor  fejl- 
tagelse, når  man  har  villet  gå  ud  fra,  at  denne  arveret  her 
tillige  fik  sin  endelige  form  og  begrænsning,  den  gennemgik 
tværtimod  i  tidernes  løb  de  mest  indgribende  forandringer. 

Efter  håndfæstningen  1460  anerkendtes  Kristian  I  og  hans 
brødre  som  rette  arvinger  til  hertugdømmet  efter  deres  mor- 
broder, Adolf  af  Schauenburg,  men  de  anerkendte  til  gengæld 
stændernes  ret  til  at  vælge   en   enkelt  hertug  blandt  slægtens 

mænd.  Denne  ret  blev  tilsidesat  ved  første  hertugskifte,  men 
dog  ikke  anderledes  end  at  valgets  form  opretholdtes;  begge 
Kristians  sønner,  Hans  og  Fredrik,  valgtes  til  samhertuger. 
At  de  senere  til  en  vis  grad  delte  landet,  forandrede  ikke  retlig 
dette  forhold. 

Ved  omvæltningen  1523  afsattes  kong  Kristian  II  som 
hertug  og  hans  farbroder  Fredrik  beholdt  da  alene  det  hele. 
Efter  hans  død  valgtes  hans  sønner  under  ét  til  hertuger,  men 
ved  den  endehge  opgørelse  af  arven  udelukkedes  ikke  des 
mindre  den  yngste  fra  skiftet  imod  en  affindeise  i  penge.  20 
år  efter,  1564,  afslog  stænderne  rent  ud  en  anerkendelse  af 
kong  Kristian  m's  sønner  som  samhertuger;  de  modsatte  sig 
vel  ikke  en  affindeise  af  Hans  med  Als  osv.,  men  kun  den 
ældste  broder,  kong  Fredrik  II,  valgtes  og  hyldedes  som  re- 
gerende hertug. 

Således  stod  sagerne,  da  forliget  i  Odense  sluttedes  mel- 
lem kongen  og  de  tre  „regerende  herrer"  om  Sønderjyllands 
fremtidige  lensforhold  (25.  Marts  1579).  Det  bestemtes  herved, 
at  kongen  skulde  forlene  hertugerne  af  Holsten  og  deres  mand- 
lige efterkommere  med  Sønderjylland  og  Femern,  dog  undtagen 
de  allerede  affiindne  og  dem,  som  havde  givet  afkald.  Derved 
udelukkedes  kongens  brødre  fra  dette  forlig,  som  kun  omfattede 
Fredrik  II  og  hertugerne  Hans  af  Haderslev  og  Adolf  af  Got- 
torp, der  sad  i  fællig  med  hertugdømmet. 

Dette  moment  er  bleven  overset  endog  i  Stemanns  „Ge- 
schichte  des  5ffentlichen  und  Privat-Rechts  des  Herzi  Schles- 
wig".  Selve  aktstykkerne  taler  dog  tydelig  nok;  kongens  brødre 
nævnes  ikke  med  et  ord  og  de  ved  forliget  vedtagne  formularer 
kender  kun  kongen  og  riget  på  den  ene  og  de  tre  regerende 
hertuger  på  den  anden  side. 

Den  få  år  i  forvejen  (1573)  udstedte  „Landgerichtsord- 
nung",  hertugdømmernes  grundlov  for  den  borgerlige  retsforfat- 
ning,  er  udgået  fra  den  selvsamme  opfattelse.  Den  er  given 
af  kong  Fredrik  II  af  Danmark  og  Norge,  Johan  den  ældre  og 
Adolf,    arvinger  til  Norge,    „alle  Herzogen  zu   Schleswig,   Hol- 

Stein  etc,  Gevettern  und  Gebrfldern/  og  rettet  til  „allen  und 
jeden  Prælaten,  denen  von  der  Ritterschaft,  StAdten,  Communen 
und  sonst  allen  und  jeden  Eingesessenen  unserer  FQrsten- 
thOmer  Schl.  und  Holstein  etc."  Til  slutning  tages  der  for- 
behold for  alle  interesserede  parter,  således:  „Jedoch  soli  diese 
Landgerichtsordnung  *.  .  .  uns  Konig  Friedrichen  und  dem 
Reiche  Danemarken  an  der  Hoheit  und  Lehenwahr  des  FOr- 
stenth.  Schl.  und  des  Landes  Femern,  wie  auch  nehen  Ihr, 
K.  W.  uns  Herzogen  Johansen  dem  Eltern  und  Herzog  Adolf 
zu  Schl.-Holst.  etc.  an  unserm  daran  hergebrachten  Besitz  und 
Gerechtigkeit,  und  dann  den  Standen  vnd  unsern  såmtlichen 
getreuen  Unterthanen  in  unsern  FarstenthQmern  an  ihren 
Privilegien  und  Freiheiten,  so  von  uns  confirmirt  und  bestAtigt, 
ganz  unvorfflnglich  und  unschadlich  sein". 

Det  samme  fastholdes  udtrykkelig  senere;  det  hedder  i 
den  reviderede  landretsordning  af  1636,  at  der  tages  forbehold 
for  kong  Kristian  IV  og  riget,  hvad  angår  lenshøjheden,  „wie 
auch  neben  Ihr.  K.  Wflrden  Uns  Herz.  Friedrich  zu  Schl. -Holst, 
an  unserer  daran  hergebrachten  Erbgerechtigkeit,  auf  Maasse, 
wie  solches  allerseits  in  den  1579  zu  Odensehe  aufgerichteteo 
Vertrftgen  verabschiedet**,  og  endelig  for  stænder  og  undersåtter. 
Landets  offenlige  ret  kender  kun  de  regerende  hertuger,  lens- 
herren og  folket,   —  ikke  de  andre  hertuglinjer. 

Alligevel  optog  kongerne  deres  nære  frænder  på  Sønder- 
borg i  forleningen;  de  forlenedes  selvstændig  med  deres  lille 
del  af  Sønderjylland  og  med  fælleshånden  på  det  hele  hertug- 
dømme. Heri  lå  der  et  løfte  om  eventuel  forlening  med  dette 
for  det  tilfælde,  at  de  virkelige  lensmænds  mandsstammer  begge 
skulde  uddø.  Uddøde  den  ene,  da  vilde  deraf  kun  følge,  at 
den  anden  fik  eneregeringen. 

Således  stod  det,  tiltrods  for  Sønderborgernes  indsigelser, 
indtil  der  atter  indtrådte  en  forandring  ved  suverænitetsdiplo- 
merne  af  2.  Maj  1658,  ved  hvilke  forliget  i  Odense  ophævedes. 
De  to  regerende  hertughuse,  det  kongelige  og  det  gottorpske, 
ejede    nu    Sønderjylland   med    fuld    suverænitet,    dog    kun    for 

maDdsstammemes  levetid;  den  gensidige  arveret  blev  lige  så 
lidt  afskaffet  som  fællesskabet  i  regeringen.  Efter  de  suveræne 
huses  afgang  vilde  lensforholdet  atter  indtræde. 

Kort  efter  blev  imidlertid  kongen  ligeledes  suveræn  arve- 
konge i  Danmark  og  Norge  og  det  blev  for  fremtiden  ikke  let 
at  skelne  mellem  hans  forskellige  adkomster.  Den  opfattelse 
fremsættes  s&ledes  lejlighedsvis,  at  kvindelinjen  har  arveret  til 
det  kongelige  Sønderjyllands  medens  til  andre  tider  Sønder- 
borgernes arveret  til  denne  del  forud  for  Gottorperne  omtales 
som  selvfølgelig.  I  virkeligheden  indtrådte  der  dog  ingen  for- 
andring i  det  gamle  forhold  og  kongehuset  kunde  ej  heller  være 
tjent  med  at  forandre  det;  thi  blev  den  kongelige  del  allodium, 
måtte  det  samme  finde  sted  for  den  gottorpske,  da  adkomsten 
var  den  samme.  Den  danske  politik  gik  da  også  meget  snart 
over  til  at  eftertragte  dennes  erhvervelse  i  åben  kamp  som 
den  lideligste  udgang  af  hele  dette  utidssvarende  forhold.  Så- 
længe Danmark  var  et  valgrige  havde  kongerne  i  deres  egen- 
skab af  hertuger  haft  fælles  interesse  med  Gottorp  i  at  &st 
holde  lensforholdet  og  den  særlige  arvegang;  nu  var  det  mod- 
satte tilfældet. 

At  opfattelsen  (udenfor  krigstilstanden)  var  den  ældre  ufor- 
andrede, at  kun  mandsstammen  var  arveberettiget,  haves  der 
tilstrækkelige  vidnesbyrd  om.  Således  hedder  det  i  traktaterne 
mellem  kong  Kristian  V  og  hertugen  af  Pløn  om  et  mageskifte 
for  Oldenborg  (1671)  stadig,  at  de  forskellige  aftaler  gælder 
for  hertugen  og  hans  „Leibs  Lehns  Erben*'  på  den  ene,  og 
kongen,  hans  „Erbsuccessores  in  der  Regierung  und  Lehns 
Erben**  på  den  anden  side,  og  det  hvad  enten  talen  er  om 
Oldenborg,  Pløn  (i  Holsten)  eller  Nørborg  (i  Sønderjylland). 
Således  loves  der  hertugerne  af  det  len,  som  skal  overdrages 
dem  på  Åls,  en  begrænsning  af  kontributionen  til  4  rdl.  af 
hver  plov,  og  dette  lover  kongen  for  sig  og  de  nævnte  ar- 
vinger.   Ligeledes  siges  det  udtrykkeligt,  at  dette  len  efter  den 


^  1666  mod  Pløn  (kommiasioDabetænkningen  af  1S46). 
A.  O.  Jergeoaea :  Afhandl.  III. 

hertugelige  iensstammes  afgang  skal  falde  tilbage  til  „Ihr.  K. 
M.  zu  D&nemark,  dero  kOnigl.  Erbsuccessoren  in  der  Regierung 
und  Lehns-Erben"  S  ligesom  Oldenborg  omvendt  skal  falde  til- 
bage til  Pløn. 

Endnu  30  år  efter  udelukker  man  ikke  den  samme  op- 
fattelse. I  tillægstraktaten  til  freden  i  Travendal,  som  sluttedes 
i  Hamborg  den  12.  Juli  1701,  forbeholdt  Gottorperne  sig  en 
eventuel  arveret  til  Sønderborgernes  len  på  Als:  „Ihre  Durchl. 
behalten  sich  .  .  .  eventualiter  den  in  Gottes  Hånden  stehenden 
auf  diese  Lande  ledigen  Anfall  bevor,  so  weit  sie  aldann 
dazu  berechtiget  sein  werden''.  Det  ses,  at  man  ikke  uden 
videre  har  anerkendt  denne  ret,  men  heller  ikke  har  kunnet 
negte  den^. 

Heller  ikke  gjordes  der  1709  forskel  på  de  to  hertugdøm- 
mer med  hensyn  til  arveretten,  da  det  sachsiske  kurfyrstehus 
efter  kongens  anmodning  antog  titlen:  „arving  til  Danmark  og 
Norge^,  men  urigtigt  hertil  føjede  hele  den  øvrige  kongetitel  og 
derfor  måtte  gøres  opmærksom  på,  at  kongelovens  arveret  for 
de  kvindelige  linjer  ikke  gjaldt  for  hertugdømmerne'. 

Men  ligesom  man  officielt  fastholdt  den  gamle  begrænsning 
af  arveretten  til  kun  at  gælde  mandsstammen,  således  fastholdtes 
også  opfattelsen  af  Sønderborgerne  som  stående  udenfor  den 
nærmeste  arvegang,  der  var  forbeholdt  de  to  regerende  huse 
indbyrdes.  Således  siger  A.  Hojer  i  sin  lille  Danmarks  historie 
(1718),  at  hertug  Hans  af  sin  broder  fik  Als,  Ærø  osv.  i  ap- 
panage,  og  „hat  hernach  das  Sunderburgische  Haus  gestiftet, 
davon  alle  appanagirte  Linien  zu  Sunderburg,  Norburg,  Glficks- 
burg  und  Pl5n  abstammen*^  (s.  259  f.).  Ligeledes  kalder  han 
i  striden  om  Oldenborg  kongen  og  hertugen  af  Gottorp  til- 
sammen for  „den  nærmeste  linje",  medens  hertugen  var  be- 
slægtet med  greven  i  „nærmeste  grad"  (s.  508);    han  opfatter 


1  Ostwald,  Zur  Wordigung.  II  62   6i. 
*  Falck,  Urkuuden,  s.  243. 
»  A.  Hojer,  I  166. 

altså  rigtigt  begge  de  regerende  linjer  som  en  helhed,  som 
siddende  i  sameje. 

Breitenau,  som  endnu  i  året  1724  udgav  et  stridsskrift  i 
denne  sag,  går  ud  fra  det  samme.  Hertug  Hans,  siger  han, 
sad  i  mange  år  med  sin  del  af  Holsten  uden  at  tænke  på  for- 
lening,  indtil  han  blev  opmærksom  på,  at  stænderne  påstod  at 
have  fri  valgret  efter  de  regerende  huses  afgang;  derfor  søgte 
han  en  forlening  til\  fælles  hånd  „wegen  der  kOnftigen  Succes- 
sion". Begge  de  regerende  landsherrer  var  forlenede  med  hele 
Holsten  in  solidum  (ligesom  i  Sønderjylland),  men  efter  begges 
afgang  vilde  den  oprindelige  arveret  igen  kunne  gøres  gældende. 
Indtil  da  er  Pløn  simpelthen  en  del  af  den  kongelige  del, 
stående  under  den  fælles  regering  ^ 

Til  trods  herfor  brugtes,  som  forhen  antydet,  en  enkelt 
gang  Sønderborgernes  arveret  polemisk  imod  Gottorpeme;  det 
var  fra  dansk  side  til  en  vis  grad  klog  poUtik  at  forbeholde 
denne  ordning  som  mindre  farlig  end  Gottorpemes  eneregering, 
der  kunde  blive  i  høj  grad  fordærvelig  for  riget. 

Hertugen  af  Gottorp  havde  under  S4.  Maj  1661  sluttet  et 
forbund  med  Sverig,  hvori  der  fandtes  en  hemmelig  artikel, 
som  gik  ud  på,  at  hertugen  for  det  tilfælde,  at  Danmark 
skulde  bukke  under  i  en  ny  krig:  „an  diesen  FOrstenthOmem 
kOniglichen  Theils  habenden  Recht  sich  nichts  wollen  begeben, 
besondem  ihro  und  ihren  Successoren  solches  allerdings  wollen 
reservirt  haben".  Dette  blev  senere  bekendt  og  foreholdtes 
selvfølgelig  Gottorperne  som  et  Qendligt  skridt,  sigtende  på  en 
deling  af  de  kongelige  lande.  (Nachricht  von  I.  K.  M.  wider 
des  Herz.  zu  Gottorp  Durchl.  habenden  rechtmåssigen  Beschwer- 
den  und  Ansprfichen,  1683,  s.  10.)  Fra  hertugelig  side  svaredes 
herpå,  at  der  kun  havde  været  tænkt  på  arveretten;  gik  Dan- 
mark til  grunde  i  kampen  med  Sverig,  vilde  Gottorp  kun  have 
sin  arveret  reserveret,  for  at  „die  HerzogthOmer  in  keine  fremde 


1  GrQjidlicher  Bericht  von  der  fnntl.  HolsteiD-PiOnischen  streitigen  Successions- 
Sache.  Kopeohagen  1784«  s.  86  f.  (At  Breitenau  er  forfatter,  ses  af  haiis  relation  tU 
koogeo  af  17.  Nov.  s.  år.) 

Hflnde  transportiret  werden  mOchteD**  (Beantwortung  der  Schrift: 
Nachricht  etc.  1684,  s.  18).  Men  i  de  „auf  kOnigl.  aller- 
gnAdigsten  Befehl^  i  det  følgende  år  udgivne  „Anmerkungen*' 
til  dette  skrift  siges  herimod:  „Gesetzt,  dasz  das  kOnigl.  An- 
theil  an  den  HerzogthQmern  Schieswig  Holstein  durch  was 
Zufall  es  auch  sein  mOgen,  w&re  eriediget  worden,  was  hAtte 
ein  Herzog  zu  Holstein  Grottorf  far  Erbgerechtigkeit  daran  zu 
prætendiren  gehabt,  indem  Zeit  der  getroffenen  Allianz  noch 
mehr  als  SO  andere  Herzoge  zu  Schieswig  Holstein,  so  Dur.  K. 
M.  nAher  verwandt  und  folglich  zu  berdhrten  Landen  ein  nAheres 
Recht  fttr  (vor)  H.  Gottorf  gehabt,  im  Leben  gewesen?  Man 
siehet  die  geflissene  Begierde  hieraus,  nicht  nur  der  kOnigl. 
Familie,  sondem  auch  andern  unschuldigen  Vettem  das  ihrige 
zu  entziehen.  Darum  sich  nicht  zu  verwundern,  wenn  die 
Heiligen  bisweilen  das  Wachs  wieder  holen  und  das  unrechte 
Gut  zu  Zeiten  wieder  verloren  geht"  ^. 

Hvad  der  her  fremsættes  som  selvfølgeligt,  strider  åben- 
bart mod  de  gamle  arvelove,  som  Gottorpeme  havde  for  sig. 
Men  det  vilde  heller  ikke  være  bleven  fremsat  fra  dansk  side, 
hvis  ikke  man  kunde  have  sagt  „Zeit  der  getroffenen  Allianz **. 
Der  var  i  virkeligheden  ingen  forandring  indtrådt  med  hensyn 
til  antaUet  af  mænd  i  det  Sønderborgske  hus;  der  levede  endnu 
i  1685  Ugesom  i  1661  en  hel  snes  af  dem.  Men  nu  var 
deres  arveret  tabt  ved  indlemmelsen  1684  og  kongens  disposi- 
tion over  hertugdømmet  som  et  uafhængigt  ledemod  i  de  konge- 
lige arvelande.  Det  kunde  nu  kun  frarives  kronen  med  magt 
eller  ad  de  politiske  forhandlingers  vej,  ikke  ved  arv. 

Imidlertid  kom  restavrationen  1689  og  ved  den  genind- 
førelsen af  den  ældre  ret;  1721  den  gentagne  indlenunelse.  Der- 
med var  atter  hertugslægternes  eventuelle  arveret  ophævet,  lige- 
som i  1684  jure  belli,  via  facti.  At  det  således  var  vitterligt 
for  alle,  skal  nu  nærmere  eftervises. 

Breitenau  kom  i  sine  betragtninger   over  den  forestående 


>  s.  7  f.     Der  står  „das  Wachs  miederholen^  (gentage),   men  der  ber  sikkert 
læses  som  anført:  igen  hente. 

hylding,  som  vi  har  set,  gentagne  gange  ind  på  Sønderborgernes 
stilling.  „Eine  andere  secrete  wichtige  raison  ex  lege  regia** 
var  imod  den  fuldstændige  indlemmelse,  mente  han,  og  da 
kongen  ønskede  at  lære  denne  at  kende,  skrev  han  nærmere 
derom.  Dette  svar  er  dog  tabt,  ligesåvel  som  hans  hoved- 
skrivelse, og  den  antydning,  Hagen  og  Esmarch  giver  i  den 
henseende,  viser  kun,  at  han  har  tænkt  sig,  at  disse  hertuger 
muligvis  vilde  møde  ved  hyldingen:  „sich  etwa  wegen  der 
Mitbelehnung  des  Herz.  Schleswig  angeben  m6chten^. 

Da  Breitenaus  gode  råd  imidlertid  slet  ingen  betydning 
fik,  eftersom  ingen  meldte  sig  til  forlening,  er  det  af  mindre 
betydning,  at  hans  udtalelser  er  tabte,  da  det  i  realiteten  er 
let  at  se,  hvad  de  gik  ud  på.  Ved  ophævelsen  af  Odense- 
forliget i  året  1658  var  hele  forleningssagen  overladt  til  kon- 
gen og  riget,  fra  1660  af  altså  til  den  enevældige  konge.  For- 
søget på  1663  at  nå  til  en  ny  aftale  med  Sønderborgerne 
mislykkedes;  kongen  vilde  have  lensbrevet  udstedt  på  dansk 
og  Odense-forliget  uomtalt,  men  hertugerne  krævede  opfyldelsen 
af  de  gamle  former. 

Kong  Kristian  V  gjorde  derpå  brug  af  sin  ret  til  at  negte 
en  fornyelse  af  forleningen,  han  lod  kun  udstede  foreløbige  til- 
ståelser for  at  en  begæring  derom  var  fremsat,  ligesom  han 
lod  hertugerne  i  uforstyrret  besiddelse  af  deres  len.  De  med- 
lemmer af  slægten,  som  ingen  len  havde,  udelukkedes  aldeles. 

Således  stod  sagerne,  da  Breitenau,  dengang  „Gensch^, 
kom  til  København  for  på  hertugen  af  Pløns  vegne  at  slutte 
aftalerne  om  Oldenborg  (Marts  1671).  I  disse  optoges,  ved 
siden  af  overdragelsen  af  Nørborg  med  en  del  af  Als  og  Ærø 
til  Pløn,  en  udtrykkelig  tilsikring  af,  at  kongen  vilde  forlene 
disse  hertuger  med  fælleshånden  på  Sønderjylland  efter  gammel 
skik,  derimod  ikke  de  andre  linjer:  „Ihr.  K.  M.  .  .  .  wollen  Dire 
f.  D.  zu  Schl.  H.  Pl6n  und  dero  Leibs  Lehns  Erben  .  .  .  mit 
dem  Herz.  Schleswig  und  Lande  Femern  denen  alten  her- 
^ebrachten  Ceremoniis,  Lehenbrieffen  und  Vertrågen  nach  gnådig 
belehnen,  jedoch  dasz  sie  sich  auch,  wie  devoten  VaseJlen  ge- 

bahret,  betragen.  Wegen  der  Qbrigen  Agnaten  fQrstl.  Sunder- 
burgischer  Linien  baben  I.  K.  M.,  auf  nocbmaliges  bewegliches 
Ansuchen,  sich  auf  die  deswegen  vorhin  im  monat  Octobri 
nAcbstverwichen  ertbeilte  kOnigl.  Resolution  abermals  bezogen"^ 

Denne  forlehing  kom  dog  aldrig  til  udførelse;  og  da  der 
sluttedes  en  endelig  overenskomst  om  udførelsen  af  de  gjorte 
aftaler  {28.  Maj  1680),  nævntes  den  end  ikke,  ligeså  lidt  som 
den  afledte,  men  ikke  udførte  medforlening  i  Holsten.  Derimod 
udstedtes  der  fra  nu  af  „mutsedler''  til  alle  medlemmer  af 
buset  Pløn,  altså  en  anerkendelse  af,  at  de  havde  søgt  for- 
leningen*.  Således  under  30.  Juli  1672  for  Joakim  Ernst's 
fire  sønner;  under  26.  December  1676  for  de  tre  efterlevende 
efter  deres  broder  Bernhards  død;  9.  Marts  1700  for  brødrene 
Joakim  Fredrik  og  Kristian  Karl  efter  deres  fader  Avgust,  og 
25.  Juli  s.  år  for  dennes  to  efterlevende  brødre  i  anledning  af 
tronskiftet.  Omtrent  samtidig  gaves  der  imidlertid  et  mutbevis 
for  brødrene  Filip  Ernst  og  Kristian  Avgust  af  Glyksborg  efter 
deres  fader  Kristian,  f&rst  af  kong  Kristian  V,  den  7.  Juli  1699, 
derpå  igen  af  Fredrik  IV,  den  18.  Maj  1700. 

Få  år  efter  døde  Hans  Adolf  af  Pløn  og  efterlod  sig  en 
sønnesøn  Leopold  Avgust,  som  under  17.  Juli  1705  fik  et 
mutbevis,  men  alt  døde  året  efter. 

Der  levede  nu  følgende  mænd  af  huset  Pløn.  Joakim 
Fredrik  af  Nørborg,  som  havde  mutbevis  på  forleningen,  og 
en  søn  af  hans  afdøde  broder  Kristian  Karl  i  ægteskab  med 
en  adelig  dame,  Fredrik  Karl,  kaldet  Karlstein;  han  holdtes 
ikke  for  jævnbyrdig  af  sine  slægtninge.  Desuden  en  fætter 
Johan  Ernst  Ferdinand,  som  havde  feet  Rethwisch  i  Holsten, 
men  på  grund  af  sin  katholske  trosbekendelse   ikke  af  kongen 


*  Ostwaiii,  a.  skr.  s.  51. 

«  „Mutsedlen"  (af  at  „mule**,  ^anmode  om**  lenet)  betegnede  arveretten  som  lig- 
gende helt  udenfor  de  nærmest  forlenede  slægters  kreds.  Da  Fr.  IV  1707  forlenedes 
med  Oldenborg,  meldte  Gottorp  sig  til  „die  eventuale  Mitbelehnung  zur  Anwart- 
schaft";  men  da  huset  i()8l  havde  afstAet  arveretten  efter  kongehuset  til  Pl»n  og  alle 
dets  frænder  (Sønderborgerne),  måtte  Guttorp  nvjes  med  ^einem  biossen  Muthzettel'* 
(Hojer.  I  149). 

ansås  for  berettiget  til  at  modtage  et  dansk  len  eller  lens- 
bevis. 

Ved  hyldingen  på  Gottorp  mødte  tre  hertuger  af  det  Søn- 
derborgske hus:  Joakim  Fredrik  af  Nørborg,  Filip  Ernst  af 
Glyksborg  og  Kristian  Åvgust  af  Avgustenborg  ^  Ingen  af  dem 
gjorde  indsigelse  imod  det  kongelige  patent,  hvorved  adskillelsen 
af  en  del  af  Sønderjylland  fra  kronen  betegnedes  som  en  i 
onde  tider  foretagen  løsrivelse,  og  tilknytningen  af  den  i  hen- 
hold til  de  politiske  begivenheder  kundgjordes.  De  kunde  selv- 
følgelig ikke  være  i  tvivl  om,  at  en  fornyet  „løsrivelse",  d.  v.  s. 
bortforlening,  måtte  betragtes  som  en  umulighed. 

Et  udtrykkeligt  afkald  på  formentlige  arvekrav  tænkte  man 
ikke  på  at  forlange  af  dem;  selve  den  akt,  som  foretoges  for 
deres  øjne,  var  en  fornegtelse  af  alle  slige  arvekrav.  Deres 
nærværelse  ved  den  højtideUge  handling  var  afkald  nok. 

Konsekvensen  af  dette  forhold  var,  at  de  af  dem,  som  til- 
lige var  private  godsejere,  i  denne  egenskab  aflagde  hyldings- 
eden  sammen  med  de  adelige  og  uadelige  godsejere.  Skete 
dette,  da  vilde  det  mere  end  noget  andet  betegne  begge  parters 
opfattelse  af  den  nye  ret;  skete  det  ikke,  da  vilde  det  &  ud- 
seende af  og  kunne  siges,  at  den  fyrstelige  byi'd  havde  fri- 
taget dem  for  en  almindelig  forpligtelse. 

Spørgsmålet  forhandledes  af  konsejlet  og  forelagdes  kongen 
til  resolution  den  3.  September.  Det  bestemtes,  at  eden  skulde 
afkræves  de  to  fyrstelige  godsejere,  hertugerne  af  Glyksborg 
og  Avgustenborg,  i  deres  hjem,  før  den  ahnindelige  hyldings- 
akt  begyndte.  Der  haves  forskelUge  koncepter  til  eden,  i  hvilke 
kun  det  er  mærkeligt,  at  den  oprindelige  hentydning  til  at  de 
er  lensmænd  —  (hvad  der  heller  ikke  var  rigtigt  for  Kristian 
Avgust's  vedkommende)  —  :Qernedes. 

Kristian  Sehestedt  mødte  derpå  i  deres  boUg  og  fik  deres 
underskrift,  hvorefter  de  dagen  derpå  var  tilstede  ved  præsen- 
tationen  for  kongen.     Kristian  Avgust,    der  var  dansk  general 

1  P.  L.  Brandorfa  dagbog  over  prins  Kristians  formælingsrejse  1721  (gehejme- 
arkiret). 

Og  gift  med  en  Danneskjold,  blev  ved  denne  lejlighed  ridder 
af  elefanten.  Filip  Ernst  blev  efter  sin  hjemkomst  noget  for- 
uroliget over  sin  ed  og  bad  kongen  om  en  afskrift  af  den, 
men  hans  udtalelser  og  kongens  svar  kendes  iøvrigt  ikke.  Da 
han  to  år  efter  indsendte  sit  testamente  til  kongelig  stad- 
fæstelse, foretoges  denne  ^aus  kOnigl.  und  hober  oberlandeS' 
herrlicher  Macht  und  Authoritet",  ikke  som  forhen  „oherlehns' 
herrlicher'' ;  enhver  tale  om  et  lensforhold  var  udeladt  af  te- 
stamentet. Herved  var  Glyksborg  bragt  i  samme  forhold  som 
de  andre  ikk e-forlenede  linjer,  hvis  testamenter  stadig  var  bleven 
stadfæstede  „aus  kOnigl.  voUenkommener  Macht  und  Hoheit^. 
—  At  der  iøvrigt  i  de  to  hertugers  edsaflæggelse  lå  en  fuld- 
stændig anerkendelse  af  alt  hvad  der  var  foregået  og  tilsigtet 
ved  hyldingen,  derom  nærede  selvfølgelig  ingen  nogen  tvivl, 
hverken  dengang  eller  i  de  følgende  hundrede  år. 

Der  kunde  muligvis  være  spørgsmål  om  Joakim  Fredriks 
stilling,  men  i  virkeligheden  var  den  dog  lige  så  klar  som  de 
andres;  en  undladelse  af  at  protestere  imod  den  hele  handling, 
ja  en  deltagelse  i  ceremoniellet,  var  uforenelig  med  en  rets- 
gyldig indsigelse.  Men  iøvrigt  havde  dette  spørgsmål  ingen 
praktisk  interesse,  da  han  døde  &  måneder  efter  (25.  Januar 
17S2)  uden  at  efterlade  sig  børn. 

Hele  slægten  var  nu  altså  indskrænket  til  den  katholske 
Ferdinand,  der  ikke  var  anerkendt  som  arveberettiget  i  Søn- 
derjylland og  iøvrigt  ingen  børn  havde,  og  den  unge  Fredrik 
Karl,  der  ikke  var  anerkendt  som  legitim.  Kongen  stod  altså 
temmelig  frit  overfor  fremtiden  og  han  benyttede  i  rigt  mål 
denne  frihed.  Han  kunde  erklære  huset  Pløn  for  retlig  uddød 
med  Joakim  Fredrik  og  derefter  inddrage  Nørborg  i  henhold 
til  traktaten  af  1671;  men  Pløn  og  Sæbygård  på  Ærø  vilde 
da  gå  i  arv  til  de  andre  linjer  af  huset  Sønderborg  som  gam- 
melt lensgods.  Derved  vilde  måske  en  ny  linje  blive  lens- 
berettiget  i   Sønderjylland. 

Ved  at  anerkende  Fredrik  Karl  som  legitim  kunde  han 
derimod   komme   videre  ved  forlods  aftaler.     Det  vilde  desuden 

se  ilde  ud,  om  Fredrik  IV,  året  efter  at  have  kronet  sin  adelig 
fødte  hustru  til  Danmarks  dronning,  vilde  underkende  sønnen 
af  en  hertug  og  hans  ægteviede  hustru  som  legitim  arving  i 
Danmark. 

Under  7.  November  (1722)  udstedte  da  også  Fredrik  Karl 
en  revers  til  kongen,  hvorefter  han  forpligtede  sig  til  som  veder- 
lag for  den  kongelige  anerkendelse  at  give  afkald  på  Als  og 
Ærø,  for  så  vidt  de  tilhørte  huset  Pløn,  „und  selbige  I.  K.  M. 
und  dero  kOnigl.  Hause  zum  ewigen  Erb-  und  Eigenthum  Aber- 
lassen ''.  Indtil  han  kan  tiltræde  arven  i  Pløh  skal  kongen 
overlade  ham  nogle  af  de  Nørborgske  godser. 

Efter  at  denne  revers  var  bleven  stadfæstet  af  hertugens 
formyndere,  Detlev  Reventlov  og  v.  John,  deklareredes  han  på 
Københavns  slot  tillige  med  sin  søster  som  legitime  medlem- 
mer af  huset  Sønderborg  og  et  legitimationspatent  udstedtes 
under  18.  December  af  kongen  som  „supremus  feudi  dominus 
totiusque  familiæ  caput*'.  Kort  efter  fik  han  udlagt  Nørborg 
og  Melsgård  på  Als  og  Sæbygård  og  Gudsgave  på  Ærø.  Om 
en  forlening  eller  mutbevis  var  der  selvfølgelig  ikke  tale. 

I  året  1729  døde  derpå  hertugen  af  Rethwisch,  som  havde 
gjort  fordring  på  Pløn,  medens  kongen  holdt  det  besat  med 
tropper  og  lod  det  administrere.  Han  satte  derpå  Fredrik  Karl 
i  besiddelse  af  det  hele  hertugdømme  i  Holsten  og  fik  så  til 
gengæld  de  sønderjydske  godser  formelt  afståede  (3.  Oktober 
1729).  Dermed  ophørte  slægtens  forhold  til  det  danske  hertug- 
dømme; den  uddøde  som  bekendt  1761  med  Fredrik  Karl. 

Der  haves  endnu  et  hidtil  upåagtet  vidnesbyrd  om  kong 
Fredrik  IV's  opfattelse  af  Plønemes  ret.  Det  kunde  jo  ikke 
negtes,  at  denne  slægt  havde  erhvervet  sig  en  selvstændig  ret 
til  en  eventuel  arvefølge  i  Sønderjylland,  og  ingen  kunde  vide, 
om  den  engang  i  tiden  kunde  blive  Uge  så  farlig  som  Got- 
torpemes  tegnede  til  at  skulle  blive.  Da  han  derfor  i  Breite- 
naus  skrift  om  arvefølgen  i  Pløn  stødte  på  en  bemærkning  om 
det  hertugelige  arkiv  på  slottet  i  Pløn,  skrev  han  til  forfatteren 
og  pålagde  ham   at  sætte  sig  i  besiddelse  af  dette  arkiv,   ud- 

tage  alt  hvad  der  vedkom  det  oldenborgske  forlig  i  original 
og  kopi,  lige  til  registraturer  og  protokoller,  og  sende  det  til 
København. 

En  så  radikal  fremgangsmåde  kunde  Breitenau  selvfølgelig 
ikke  godkende.  ^Erstlich  ist  E.  K.  M.  bei  der  ganzen  Sache 
habendes  Absehen  ohne  allen  Zweifel  dahin  gerichtet,  geheimer 
raisons  halber  keine  Nachricht  von  der  ehemals  vorgewesenen 
Oldenburgischen  Successionsstreitigkeit  und  dartlber  mit  dem 
fQrstl.  Hause  Pl6n  errichtetem  Vergleiche  in  dem  plOnischen 
Archiv  weiter  zu  lassen,  sondern  allsolches  daselbst  wo  mOglich 
zu  supprimiren  und  in  die  Vergessenheit  zu  bringen,  welchen 
Zweck  aber  zu  erreichen  bewandten  Dingen  nach  und  um 
folgender  Ursachen  willen  eine  pur  lautere  UnmOglichkeit  sein 
dtU-fte^.  Aktstykkerne  var  alt  for  bekendte,  de  fandtes  f.  ex. 
også  hos  Gottorpeme  osv.;  det  vilde  være  vanskeligt  at  få  fat 
i  arkivet  og  det  vilde  kuldkaste  de  påstande,  man  stadig  havde 
fremholdt,  at  besættelsen  af  Pløn  havde  fundet  sted  „aus  blosser 
Absicht  auf  das  bonum  publicum'^;  kejseren  vilde  tage  sig  af 
modparten  m.  m.  (17.  Nov.   1724). 

Ordningen  af  den  Nørborgske  sag  1729  borttog  endelig 
den  ængstelse,  som  Breitenaus  legitimistiske  anskuelser  havde 
holdt  kongen  i  med  hensyn  til  disse  traktater. 

Kort  efter  Ferdinand  af  Rethwisch  døde  hertug  Filip  Ernst 
af  Glyksborg  (12.  November  1729).  Sønnen  Fredrik  henvendte 
sig  strax  til  sekretæren  Jakob  Gørritz  i  det  tyske  kancelli  i 
København,  dengang  gehejme  registrator,  for  at  få  gode  råd 
med  hensyn  til  hvad  han  nu  havde  at  foretage.  Denne  svarede 
under  17.  December,  at  hans  fader  havde  søgt  lenets  fornyelse 
inden  år  og  dag  både  efter  sin  faders  og  efter  kong  Kristian  V's 
død,  og  det  samme  måtte  han  gøre;  derefter  vilde  han  strax 
tk  mutbeviset.  Imidlertid  indkom  hans  ansøgning  ikke;  Gørritz 
sendte  ham  den  14.  Januar  1730  afskrift  af  den  ældre,  men 
derved  blev  det.  Kong  Fredrik  IV  døde  så  den  12.  Oktober 
og  kort  efter  er  ansøgningen  konciperet  i  Rensborg  og  ind- 
leveret i  København  (28.  Nov.   1730  og  14.  Jan.   1731).      Der 

kan  neppe  være  tvivl  om,  at  man  har  £Siet  betænkeligheder  i 
konsejlet  imod  at  forny  disse  mutbeviser  i  den  gamle  form  og 
at  det  hele  derved  er  gået  i  stå,  indtil  den  nye  konge  havde 
besteget  tronen  og  omgivet  sig  med  helt  nye  mænd.  Derefter 
udstedtes  der  et  mutbevis  efter  den  gamle  form,  den  5.  Marts 
1731;  det  lovede  altså  forlening  med  hertugdømmet  Glyksborg 
og  med  den  fælles  hånd  på  Sønderjylland.  Ugedagen  efter 
stadfæstedes  ridderskabets  privilegier,  ligeledes  i  strid  med  den 
af  den  afdøde  konge  fastholdte  praxis. 

Brugen  af  den  gamle  formel  i  mutsedlen  („fælleshånden") 
var  utvivlsomt  en  uagtsomhed  eller  måske  snarere  frugten  af 
et  misforstået  retfærdighedshensyn  hos  den  unge  konge,  som 
var  tiltrådt  med  en  stærkt  udpræget  tendens  til  at  rette  faderens 
formentlige  fejl.  Efter  1721  at  tale  om  en  „fælleshånd**  på 
Sønderjylland  var  uforsigtigt,  Ugesom  det  var  en  forunderlig 
uagtsomhed,  at  man  i  de  nye  segl  i  kollegierne  tildels  igen 
indførte  det  ældre  våben  med  de  sønderjydske  løver  i  midt- 
skjoldet. A.  Hojer  har  endog  i  sin  historie  omtalt  det  som 
en  almindelig  foranstaltning,  hvad  det  ingenlunde  var;  thi  f.  ex. 
det  kongelige  reskript  til  overretten  på  Gottorp  med  meddelelse 
om  kong  Fredriks  død  viser  det  fra  1721  brugelige  våben  i 
den  nye  konges  segl.  Begge  former  brugtes  således  i  ad- 
skillige år  samtidig,  indtil  formen  fra  1721  atter  blev  ene- 
rådende. 

At  man  ligeledes  senere  følte  det  som  et  misgreb,  at  for- 
leningen  i  den  gamle  form  var  bleven  opfrisket,  viste  sig  ved 
det  næste  kongeskifte.  Den  7.  Oktober  1746  ansøgte  hertug 
Fredrik  om  lenets  fornyelse  og  kancelliet  foreslog  at  gentage 
brevet  fra  1731.  Men  i  konsejlet  blev  man  opmærksom  på, 
at  hertugen  denne  gang  havde  forsømt  at  nævne  sin  broder  Karl 
Ernst,  som  1731  havde  været  medoptagen  i  brevet,  og  det 
bestemtes  derfor,  at  „so  wird  solcher  in  der  Antwort  auch  mit 
Stillschweigen  Qbergangen'^  (konsejl  på  Jægersborg,  28.  Oktober, 
Schulin).  EndeUg  udstedtes  det  sidste  reskript  „statt  eines 
Muthzettels"    under    7.  Avgust   1767    for   hertug  Fredriks    søn 

Fredrik  Henrik  Vilhelm.  Da  han  døde  1779  uden  at  efterlade 
sig  sønner,  hjemfaldt  som  bekendt  hans  land  til  kronen  og  for- 
leningeme  ophørte.  De  eneste  to  efterlevende  linjer  af  huset 
Sønderborg,  nemlig  Avgustenborg  og  Beck,  havde  aldrig  figiet 
nogen  forlening  eller  noget  lensløfte  af  enevoldskongeme,  lige 
så  lidt  som  de  havde  ejet  lensjord.  Idet  de  firivillig  afstod 
Glyksborg  len  til  kronen,  opgav  de  tillige  al  udsigt  til  at  gå 
ind  i  Glyksborgemes  i  sig  selv  så  tvivlsomme  ret. 


Der  står  kun  tilbage  i  fe  træk  at  eftervise,  at  den  opfat- 
telse af  Sønderjyllands  forhold  til  den  danske  krone,  som  de 
danske  historikere  i  vort  århundrede  er  gået  ud  fra  og  har 
hævdet  overfor  de  Avgustenborgske  påstande,  altid  har  været 
gjort  offenlig  gældende  og  ingensinde  er  bleven  modsagt  af 
folk,  som  var  fortrolige  med  de  pågældende  forhold. 

Den  lovkyndige  historiker  Andreas  Hojer,  der  selv  som 
tilskuer  på  nærmeste  hold  —  (han  var  i  krigsårene  i  huset 
hos  gehejmeråd  J.  G.  Holstein  og  blev  1721  kongelig  historio- 
graf)  —  havde  oplevet  indlemmelsen,  udtalte  sig  senere  i  sine 
statsretlige  forelæsninger  om  sit  hjemland  Sønderjyllands  offen- 
lige  ret.  Den  mest  afgørende  udtalelse  er  i  den  henseende 
hans  svar  på  spørgsmålet,  om  Holsten  er  et  mand-  eller  til- 
lige et  kvindelen.  Dette  spørgsmål,  siger  han,  er  vigtigt,  da 
det  beror  derpå,  hvorlænge  det  skal  forblive  i  sin  forbindelse 
med  Danmark  og  Slesvig:  „ifald  den  kongelige  mandsstamme 
skulde  uddø,  hvis  det  da  er  mandlen,  så  blev  det  adskilt  fra 
Danmark  og  Slesvig;  er  det  derimod  kvindelen,  da  er  der 
længere  håb,  at  det  længere  kan  forblive  i  den  kongelige  fa- 
milie" ^  Altså  kun  „længere" ;  Slesvig  derimod  vil  følge  Dan- 
mark også  ud  over  kvindelinjen. 

Om  Slesvig   siges   der,    at   det  er  suverænt  og  arveligt  til 


^  A.  Hojer,  Jub  pubiicuni,  s.  117  (4.  kap.  3(1.  sp.). 

kvinder  („kvindelen*'):  „Da  fyrstendømmet  Slesvig  blev  ind- 
lemmet under  enevoldsherredømmet,  har  fyrsterne  skriftlig  er- 
kendt enevældet,  og  quod  semel  placuit,  semper  placebit.**  Om 
titlen  „arving  til  Norge^,  som  hertugerne  fører,  hedder  det: 
„Denne  titel  strider  også  imod  enevoldsregeringen,  som  af  alle 
hertugerne  er  erkendt,  for  så  vidt  som  deri  arveretten  er  fastsat 
år  1665,  da  kongeloven  i  Danmark  og  Norge  blev  indført,  .  .  . 
så  de  appanagerede  fyrster  ej  kan  vente  nogen  arvedel  i  disse 
riger.''  Hertugen  af  Kiel  kan  derimod  arve  som  medlem  af 
Fredrik  IIl's  arvehus.  I  året  17S2  fratoges  titlen  den  da  de- 
klarerede hertug  af  Pløn  og  således  kan  den  også  fratages  de 
andre.  Og  endelig  erklærer  Hojer,  at  kongen  efter  at  enevolds- 
herredønmiet  indførtes  i  Sønderjylland  kan  „indlemme  det  med 
Danmark*',  om  han  behager,  d.  e.  gøre  det  til  provins.  Der- 
imod kan  han  ikke  afhænde  det  fra  kronen,  siden  han  er 
bunden  ved  kongelovens  kapitel  19  ^ 

En  anden  forfatter,  som  havde  særligt  kendskab  til  Søn- 
derjylland, Erik  Pontoppidan,  behandler  det  som  en  del  af 
Danmarks  rige.  Hans  „Marmora  Danica"  har  to  dele:  1)  Sæl- 
land og  Fyn,  og  2)  Slesvig  og  Jylland  (udkom  1739—41). 
Da  han  derpå  i  året  1760  overrakte  kong  Fredrik  V  sin  bog 
om  det  gamle  København  (Origines  Havnienses),  udtalte  kon- 
gen ønsket  om  en  hel  rigsbeskrivelse,  et  værk,  som  længe 
havde  stået  på  dagsordenen,  og  Pontoppidan  lovede  at  lægge 
hånd  på  værket.  Tre  år  efter  udkom  det  første  bind  af  „den 
danske  Atlas,  eller  kongeriget  Danmark  med  dets  naturlige 
egenskaber  osv.''.  I  Fortalen  gøres  der  her  rede  for  værkets 
plan  og  det  betragtes  som  en  selvfølge,  at  det  skal  omfatte 
Slesvig  med.  Således  nævner  han  blandt  tidligere  arbejder 
Dankwerths  Landesbeschreibung  „for  så  vidt  fyrstendømmet 
Slesvig   angår"  (p.  xxiv),    og  såvel  i  den  historiske  fortælling 

1  Sat.  s.  41  f.  33.  (3.  kap.  8.  sp.;  2.  kap.  25.  sp  ;  8.  kap.  4.  sp.).  Om  Sønder- 
borgernes ctrveret  udtaler  han  sig  i  sin  Fr.  IV's  historie  ved  omtalen  af  Fredrik  Karls 
deklaration  til  hertug  og  „rechtm&ssiger  Lehen-  und  Erbfolger  aXUr  derer  ErbstUcke, 
feom  die  appanagirten  Schl.-Holst.  Fursten,  k(^igl.  Linie,  der  Geburt  ncich  einigea 
gegrAndetea  AntnmrUchafUrecht  hoben"  (II  79). 

som  i  den  geografiske  beskrivelse  og  det  hosfølgende  kort  er 
grænsen  for  riget  sat  ved  Ejderen.  Om  begivenheden  1721 
siger  han,  at  det  fyrstelige  huses  ^forrige  del  af  Slesvig  eller 
Sonder-Jylland  blev  kronen  på  ny  indlemmet  og  til  dets  beteg- 
nelse de  to  løver  .  .  .  forsat  i  rigets  store  våben  såsom  på  sit 
rette  sted"  (s.  352).  Den  oprindelige  plan  for  værket  blev  da 
også  fastholdt  til  det  sidste,  og  i  året  1781  udkom  den  syvende 
og  sidste  del  af  ^den  danske  Atlas",  indeholdende  „hertug- 
dømmet Slesvig". 

En  tredje  sønderjydsk  forfatter,  advokaten  J.  F.  Hansen, 
borgemester  i  Sønderborg,  som  havde  adgang  til  de  bedste 
kilder,  udtaler  sig  i  sin  „voUstftndige  Staatsbeschreibung  des 
Herz.  Schlesvig"  (1770)  således  om  hertugdømmets  statsretlige 
stilHng:  „1713  bekam  der  KOnig  v.  D&nemark  den  gottorfischen 
Antheil  dieses  Herz.  durch  das  Recht  des  Krieges,  wurde  1720 
durch  den  nordischen  Frieden  geruhiger  Besitzer  davon  und  ist 
seitdem  allein  souverainer  Herzog  zu  Schleswig  gewesen". 
Eifler  kongeloven  skal  både  kongerigerne  og  alle  senere  er- 
hvervede lande,  „mithin  insbesondere  das  Herz.  Schleswig,  v^ie 
der  KOnig  es  jetzo  besitzt,  bei  dem  zu  einer  jeden  Zeit  regie- 
renden KOnige  zu  Dftnem.  u.  Norw.  ftlrs  kOnftige  ungetrennt 
und  ungetheilt  sein  und  bleiben"   (s.  9  f.). 

Endelig  kan  her  endnu  nævnes  en  forfatter,  hvLs  kend- 
skab til  sønderjydske  forhold  ligeledes  var  gammelt,  nemhg 
digteren  Johannes  Evald.  Ligesom  hans  fader  var  født  i  Mel- 
lemslesvig i  det  gottorpske  Tønder  amt  og  først  senere  som 
præst  var  kommen  til  København,  således  gik  han  selv  i  Sles- 
vig skole  (fra  1754).  I  året  1770  skrev  han  en  række  brud- 
stykker af  en  fortæUing  „Panthakak"  og  i  disse  tales  der  gen- 
tagne gange  om  slesvigske  forhold;  tiden  er  årene  nærmest 
efter  1720.  Panthakak  var  født  i  byen  F.*,  hvorved  der  sigtes 
til  Fredriksstad.  Da  en  fremmed,  som  han  på  sine  rejser 
træffer  på,  spørger  om  han  er  født  i  Danmark,  svarer  han: 
„ja,  i  Sønderjylland,  i  F.*";  han  kaldes  en  „Jydsk  student**; 
den   som   undrer   sig   over,    at  han   ikke  kunde  sove  fastende, 

„må  ikke  kende  vore  landsmænds,  de  gode  Jyders  natur". 
Da  han  ikke  strax  forlanger  mad,  klager  digteren  over  „den 
utidige  og  barnagtige  undseelse,  hvorved  især  vore  unge  lands- 
mænd udmærker  sig  så  kendeligt  fra  alle  andre  nationer  og  i 
besynderlighed  fra  deres  naboer,  de  Tyske '^.  Panthakak  fattede 
den  mistanke  til  sin  vært,  at  han  var  „en  hemmelig  tilhænger 
af  den  kielske  gross-fyrste,  og  i  den  henseende  formodenlig 
vilde  fritte  ham  ud,  hvorledes  Slesvigerne  var  fornøjede  med 
den  nye  regering  .  .  .  Han  besluttede  derfor  helligt  at  være  sin 
konge  tro  og  ikke  på  pinebænken  selv  at  røbe  det  allermindste 
af  alt  det,  som  kunde  give  nogen  oplysning  i  denne  sag.  Så 
rosværdigt  som  dette  forsæt  var,  så  var  det  dog  næsten  over- 
flødigt; thi  sandt  at  sige,  så  vidste  den  gode  P.  ikke  meget 
af  denne  forandring  i  regeringen  eller  af  dens  virkninger  på 
hans  landsmænds  gemytter."^ 

Disse  udtalelser  har  vel  i  og  for  sig  ikke  nogen  synderlig 
vægt,  men  de  viser  dog,  hvor  aldeles  man  tager  fejl  ved  at 
påstå,  at  Sønderjyllands  rette  forhold  til  kongeriget  ikke  var 
gået  op  for  den  almindelige  bevidsthed.  Tværtimod;  man  var 
aldeles  på  det  rene  med  dette  forhold,  og  det  ikke  fordi  man 
skødesløst  kaldte  alle  kongens  lande,  også  Norge  og  Holsten, 
for  danske,  men  fordi  man  vidste,  at  det  stod  i  et  ganske 
særligt  forhold  til  kronen,  at  det  var  en  del  af  det  dansk- 
norske rige. 

Udtalelserne  fra  konger  og  statsmænd  svarer  hertil.  Under 
20.  Oktober  1758  reskriberede  Fredrik  V  til  Københavns  uni- 
versitet, at  indfødte  Slesvigere  skulde  have  adgang  til  at  nyde 
klosteret,  „da  de  ikke  er  Holstenere,  men  rette  Danske  og 
fødte  inden  Danmarks  riges  grænser".  Da  to  år  senere  100 
&rs  dagen  for  arveregeringens  indførelse  skulde  højtideligholdes, 
reskriberedes  der  derom  til  overretten  på  Gottorp,  „da  det  var 
kongens  umiddelbare  vilje,  at  det  samme  skulde  ske  i  hertug- 
dømmet**.    Søndagen  den  12.  Oktober  skulde  det  overalt  kund- 


I  Evaida  uimlede  skrifter  VI  S85  f.  296.  SOtf. 

gøres  for  menighederne,  men  torsdagen  den  16.  Oktober,  års- 
dagen for  håndfæstningens  kassation,  skulde  den  egenlige  høj- 
tidelighed foregå  „som  på  de  store  festdage **. 

Endelig  kan  her  mindes  om  A.  P.  Bernstorffs  forestilling 
til  kongen  om  kongedatteren  Louise  Avgustas  tilkommende  for- 
mæling. Skulde  kongeslægtens  mandsstamme  i  en  nær  fremtid 
uddø,  hvad  der  antoges  at  være  fare  for,  så  vil  der  opstå 
store  vanskeligheder;  thi  vel  er  det  så,  at  kongedatteren  da 
vil  arve  Danmark,  Norge  og  Slesvig,  men  ikke  derudover: 
„Niemand  kann  die  erblichen  Rechte  Diro  kOnigl.  Hoheit  der 
Prinzessin  L.  A.  auf  Danemark  und  Norwegen  und  auf  das 
Herz.  Schleswig  verkennen''  ....  „Es  ist  unlAugbar,  dasz  in 
demselben  Falle  obgedachte  Prinzessin  die  Erbin  von  allen 
Staaten,  so  ganz  Danemark  ausmachen,  sein  wOrde,  doch  Hol- 
stein ausgenommen.  Dieses  als  ein  ohnstreitiges  Reichs-Mann- 
lehen  wtlrde  von  den  kOnigl.  Lflndern  abgerissen  und  dem 
nåchsten  Lehens-Erben  zu  Theil  werden,  und  wo  bleiben  dann 
die  glflcklichen  Folgen  des  Austauschungs-Geschåfts?"  —  Han 
anbefalede  derfor  et  ægteskab  med  den  nærmeste  lensarving, 
prinsen  af  Avgustenborg  (19.  Februar  1779). 

Fra  senere  tid  skal  kun  anføres  kong  Fredrik  VI's  notis 
af  2.  November  1814  i  Wien:  „At  forene  Slesvig  med  Holsten 
for  derved  at  tilvejebringe  et  større  og  kraftfuldere  direktorat, 
finder  ingenlunde  mit  bifald.  For  det  første  vilde  det  være 
aldeles  imod  konstitutionen,  da  hertugdømmet  Slesvig  hører  til 
det  danske  rige  og '  næsten  er  aldeles  dansk^  osv.  Konstitu- 
tionen er  kongeloven,  under  hvilken  Sønderjylland  var  henlagte 

Samtidig  begyndte  allerførst  hertug  Fredrik  Kristian  af 
Avgustenborg  at  opdage  sine  formentlige  fordringer  på  hertug- 
dømmerne, ja  på  selve  kongerigerne  med,  og  det  tyske  kan- 
celli begyndte  at  gruble  over  begivenhederne  1721  uden  at 
kunne  forklare  dem.     Traditionen  i  den  danske  regering  havde 

*  Wegener,  Danmarks  hist  i  det  19.  årh.,  s.  43S.  Møsiing  kalder  samtidig  konge- 
loven „das  coustitutionelle  Geseiz",  „die  Constitution  des  Reichs*'  (Slesv.  pr.  eflerr. 
IV  219). 

fastholdt  den  bestående  statsret,  men  den  havde  glemt  be- 
grundeisen,  og  det  skulde  vise  sig  så  vanskeligt  at  genfinde 
den,  at  tvivlen  imidlertid  undergravede  den  dyrt  erhvervede 
sikkerhed.  Det  er  ikke  her  stedet  at  undersøge,  hvilke  rødder 
denne  tvivl  har  i  det  foregående  århundrede.  Politisk  var  det 
vistnok  nærmest  det  meget  lovpriste  mageskifte,  ved  hvilket 
Holsten  opnåede  samme  enhed  som  Slesvig,  medens  Kiels 
universitet  blev  kongeligt.  Men  i  sin  dybeste  grund  var  ulyk- 
ken den,  at  genforeningen  var  enevældens  værk,  at  statsretten 
ikke  var  bleven  omsat  i  en  levende  ret  for  den  genvundne 
befolkning,  at  virkeligheden  ikke  svarede  til,  hvad  digteren  så 
frejdig  fortæller  om  manden  fra  Gottorp  amt,  at  han  overalt, 
hvor  han  færdes  i  verden,  kalder  sig  for  „Sønderjyde".  År- 
hundreders udvikling  tyngede  her  på  en  tidsalder,  som  manglede 
<øje  for  folkets  sprog  og  nationale  liv. 


A.  D.  Jergensen:  Afhandl.  UL 

OM  DEN  VED  KONGELOVEN  FASTSATTE 
ARVEFØLGE. 

(1886.) 

[HiBtoriak  Tidsskrift  5.  R.  6.  Bd.  S.  241-87.    Et  her  meddelt  TiUæg  (S.  S81-87),  inde- 

holdeode  Kongelovens  Arveregler  efter  det  latinske  Udkast  og  den  danske  Lovtext  samt 

et  Brudstykke  af  Peder  Schumachers  1670  forfattede  Uddrag  af  Kongelovens  Arveregler. 

er  udeladt  i  nærværende  Udgave.  —  Med  et  Par  senere  Tilføjelser  af  Forfatteren.] 


JJen  tidligere  almindelige  opfattelse  af  kongelovens  ane- 
regler  er  i  Schlegels  danske  statsret  kort  og  f3mdig  udtrykt 
i  de  ord,  med  hvilke  han  indleder  sin  fremstilling:  „arvefølgen 
er  på  det  nøjeste  bestemt  i  kongeloven".  I  henved  200  år 
fremkom  der  neppe  nogen  antydning  af  mulige  tvivlsmål  i  den 
henseende. 

Denne  sikkerhed  hidrørte  dog,  som  det  synes,  mere  fra 
et  overfladisk  kendskab  til  lovens  ordlyd  med  dens  mange 
indskærpende  gentagelser,  såvel  som  fra  dens  forfatters  be- 
rømmelse som  skarpsindig  statsmand,  end  fra  et  omhyggeligt 
studium  af  alle  dens  enkelte  bestemmelser.  I  alle  tilfælde  er 
det  temmelig  mådeligt  bevendt  med  klarheden  i  de  tilfælde, 
hvor  en  virkelig  fortolkning  er  forsøgt. 

At  en  sådan  fortolkning  kan  have  sine  vanskeligheder,  er 
ikke  så  underligt.  Loven  blev  affattet  på  en  tid,  da  det  danske 
sprog  endnu  var  lidet  udviklet  til  at  give  et  klart  og  utve- 
tydigt  udtryk   for   de   herhen   hørende   begreber,    og   den  oni- 

stændighed,  at  den  holdtes  hemmelig,  indtil  den  slægtalder, 
som  kunde  have  haft  adgang  til  på  første  hånd  at  få  pålidelig 
vejledning  til  dens  rette  forståelse,  var  gået  bort,  bidrog  selv- 
følgelig i  høj  grad  til  at  vanskeliggøre  denne.  Det  ses  da 
også,  at  strax  den  første  videnskabsmand,  som  gav  sig  i  lag 
med  loven,  om  end  kun  ved  at  oversætte  den  på  tysk  og 
latin,  tager  fuldstændig  fejl  af  et  hovedpunkt  i  dens  fortolk- 
ning. Det  var  slotspræsten  i  GlQckstadt,  N.  P.  Sibbern,  som 
opholdt  sig  nogle  måneder  i  København  strax  efter  kongelovens 
første  udgivelse  (1709)  og  stod  i  personligt  forhold  til  ud- 
giveren, gehejmearkivar  Fredrik  Rostgård.  Han  skrev  kort 
efter  sit  bekendte  „Bibliotheca  historica  dano-norvegica",  og 
kande  her  endog  meddele  Schumachers  latinske  text  af  konge- 
loven, altså  efter  en  afskrift,  som  Rostgård  må  have  givet 
ham.  ^  Ikke  des  mindre  ledsagede  han  sit  optryk  af  den  danske 
text  med  en  ny  selvstændig  oversættelse  på  latin,  og  denne 
blev  senere  optrykt  af  andre,  medens  Schumachers  egen  ikke 
senere  påagtedes. 

Hvor  uklart  man  i  virkeligheden  opfattede  kongelovens 
formentlig  så  klare  bestemmelser,  viser  sig  også  i  et  andet 
betegnende  træk.  Ved  grundlovsforhandlingerne  i  Norge  i  året 
1814  var  det  fra  først  af  meningen  at  bevare  den  gamle  arve- 
følge, hvorfor  også  alle  de  herhen  hørende  artikler  i  konge- 
loven in  extenso  var  optagne  i  Adlers  og  Falsens  grundlovs- 
forslag.  Men  i  det  mere  kortfattede  forslag,  som  opnævnes 
efter  Sverdrup,  var  det  forsøgt  at  sammentrænge  disse  bestem- 
melser i  en  kort  formel,  og  den  måde,  hvorpå  dette  var  sket, 
viser  noksom,  at  koncipisten  har  taget  fejl  af  selve  lovens 
grundtanke. 

Der  vil  senere  blive  lejlighed  til  at  komme  tilbage  til 
disse  misforståelser  i  deres  enkeltheder;  her  må  det  være  nok 
at   henpege    på,    at    den   første   videnskabelige   fremstilling   af 


>  I  arkivets  „memorial"  har  Fr.  Rostgård  noteret:  1706  d.  15.  Febr.  udtaget  den 
latinske  Tersion  af  lege  regia  og  leveret  ind  i  gehejmekonseji.  —  1707  d.  19.  Novbr. 
indleveret  i  gehejmekonseji  legem  regiam  in  originali  og  mit  exemplar  af  versione  latina. 

Danmarks  statsret,  den  af  J.  Fr.  V.  Schlegel  (1827),  slet  ikke 
kommer  ind  på  det  punkt,  som  faktisk  havde  givet  anledning 
til  misforståelser  og,  som  det  snart  skulde  vise  sig,  kunde 
volde  fortolkningen  meget  alvorlige  bryderier.  Heller  ikke  den 
bekendte  sagkyndige  anmeldelse  af  Schlegels  skrift  i  „måneds- 
skrift for  literatur"  (af  prof.  L.  Engelstoft)  indlod  sig  på  disse 
spørgsmål. 

Kort  efter  gjorde  imidlertid  udsigterne  i  kongehuset  disse 
spørgsmål  brændende.  Ved  Fredrik  YYs  død  kom  en  ny  Hnje 
af  mandsstammen  på  tronen,  medens  dog  også  denne  samtidig 
tegnede  til  at  skulle  udslukkes  i  en  ikke  ^ern  fremtid.  Den 
gængse  opfattelse  af  kongelovens  arveordning  var  ikke  i  tvivl 
om,  at  i  så  tilfælde  Kristian  VIII's  søstre  og  deres  børn  under 
alle  omstændigheder  vilde  gå  forud  for  Fredrik  VFs  døtre  og 
søster,  hertuginden  af  Avgustenborg.  Den  2.  April  1840  skrev 
kancellipræsident  Stemann  til  A.  S.  Ørsted:  „Jeg  foimener,  at 
tronen  da  —  (d.  e.  ved  kronprinsens  død,  dersom  den  indtraf 
efter  alle  hans  faders  søskendes)  —  vil  tilfalde  prinsesse  Char- 
lottes døtre  fremfor  kong  Fredrik  VFs  døtre;  thi  da  tronfølgen 
nu  er  gået  over  til  den  yngre  linje  af  kong  Fredrik  V's  søn- 
ner, kan  den  ikke  gå  tilbage  til  den  ældre  linje,  førend  den 
yngre  er  ganske  uddød  — ^.  I  sin  påtegnede  bemærkning  til- 
trådte Ørsted  aldeles  denne  mening. 

Dqt  samme  var  tilfældet  med  selve  hertugen  af  Avgusten- 
boi^.  Den  2,  April  1845  skrev  han  til  P.  Hjort  i  Sorø,  at 
der  ingen  tvivl  kunde  være  om  Hessernes  arveret  i  Danmark 
ved  mandsstammens  afgang,  og  at  kun  en  ophævelse  af  konge- 
loven vilde  kunne  forandre  dette  forhold.^ 

Imidlertid  var  der  dog  fra  en  anden  side  rejst  tvivl  om, 


*  Stemannø  billet  i  geh.  arkivet.  Droyaen  u.  Sainwer»  Die  dAnische  Politik  mi 
1806,  s.  391.  —  SmL  notiser  af  Kristian  Vm  og  hans  dronning  fra  c  1810.  Kongen 
opregner  i  aUe  detailler  rangfølgen  i  kongehuset  alddea  korrekt;  dronning  Karoliae 
Amalie  har  den  modsatte  opfattelse  og  mener,  at  landgrevinde  Charlottes  døtre  b«r 
have  rang  efter  alle  kongedøtre;  „dersom  deres  moder  eller  deres  broder  (1)  døde  f«r 
Fredrik  VII,  blive  de  intet  uden  prinsesser  af  Hessen".  Dette  er  selvfølgelig  inspireret 
fra  Avgustenborg. 

hvorvidt  denne  arveret  var  uafhængig  af  alle  kommende  til- 
fældigheder. Allerede  i  året  1840  henledede  daværende  amt- 
mand på  Gottorp  L.  N.  Scheele  kongens  opmærksomhed  på 
visse  udtryk  i  kongeloven,  som  efter  hans  mening  klarlig 
viste,  at  ved  mandsi?tammens  afgang  den  nærmeste  dalevende 
kvindelige  agnat  vilde  være  at  foretrække  for  alle  andre  ar- 
vinger. Dersom  altså  den  sidste  mand  af  slægten  kom  til 
at  overleve  hegge  kongens  søstre,  medens  der  endnu  var  en 
kongedatter  af  en  tidligere  linje  i  live,  da  vilde  hun  have  for- 
trinsret for  alle  kognater.  Fra  hende  vilde  tronen  da  atter 
gå  i  arv  til  hendes  nærmeste  slægtning. 

Politisk  havde  denne  opfattelse  af  arveretten  selvfølgelig 
den  betydning,  at  den  kunde  gøre  hertugen  af  Avgustenborg 
til  mandsstammens  umiddelbare  arving,  idet  det  under  så  tvivl- 
somme forhold  vilde  blive  forholdsvisr  let  at  opnå  alle  ved- 
kommendes afkald  imod  visse  begunstigelser. 

Kong  Kristian  VIII  kunde  imidlertid  ikke  tilegne  sig  Scheeles 
opfattelse  af  lovens  mening;  hans  statsretlige  konsulent,  den 
tyske  dr.  Tabor,  gjorde  vel  kun  et  temmelig  uheldigt  forsøg 
på  at  modbevise  den,  men  bedre  lykkedes  det  for  professor 
J.  E.  Larsen,  der  i  sine  forelæsninger  1845—46  gik  ind  på 
en  drøftelse  af  de  to  muligheder.  Resultatet  var  dog  ingen- 
lunde tilfredsstillende;  det  viste  sig,  at  den  ældre  opfattelse 
formentlig  kun  kunde  fastholdes  ved  at  ofre  kongelovens  gamle 
anseelse  for  klarhed  og  uomtvistelig  sikkerhed;  det  gik  endog 
i  meget  høj  grad  ud  over  dens  forhen  så  højt  priste  bestem- 
melser. Avgustenborgerne  synes  for  sent  at  være  blevne  op- 
mærksonune  på  dette  fortolkningsspørgsmål;  men  at  det  i  alle 
tilfælde  senere  var  dem  bekendt,  fremgår  af  prinsen  af  Nørs 
ytring  i  hans  erindringer,  at  det  vilde  have  været  en  brugelig 
udvej  af  de  politiske  konflikter  „die  zweifelhaften  paragraphen 
des  kOnigsgesetzes  so  zu  interpretiren,  dasz  die  kognatische 
erbfolge  im  kOnigreich  mit  der  agnatischen  in  den  herzog- 
thtUnern  zusammenfiel".^ 

'  Aufzeiehnungen,  s.  96. 

Da  i  året  1849  forhandlingerne  om  arvefølgen  optoges 
med  stormagterne,  gav  Scheele  på  opfordring  af  førsteministeren 
A.  W.  Moltke  en  udførlig  fremstilling  af  sin  opfattelse,  ligesom 
han  nu  blev  udtrykkelig  imødegået  i  en  lignende  udtalelse  af 
Larsen  i  forening  med  Wegener.  I  sine  statsretlige  forelæs- 
ninger kom  Larsen  desuden  igen  tilbage  til  spørgsmålet,  hvis 
politiske  betydning  først  faldt  bort  ved  tronfølgeloven  af  31. 
Juli  1853.  Resultatet  af  overvejelserne  sammenfattes  imidler- 
tid af  professor  Aschehoug  —  og  som  det  synes  med  fiild 
føje  —  i  de  ord,  „at  kongelovens  arveregler  i  visse  stykker, 
navnlig  med  hensyn  til,  hvorvidt  kvindelige  agnater  havde  for- 
trinsret for  kognaterne,  var  meget  utydelige".* 

Ved  fremdragelsen  af  Peder  Schumachers  latinske  udkast 
til  kongeloven*  er  der  nu  imidlertid  kommen  et  nyt  moment 
ind  i  undersøgelsen.  Latinens  koncise  betegnelser  og  almen 
kendte  tekniske  udtryk  letter  i  høj  grad  opfattelsen  af  lov- 
giverens tanke  og  kan  i  alle  tilfælde  bringe  en  afgørelse  af 
det  spørgsmål,  om  alle  lovens  enkeltheder  er  klart  gennem- 
tænkte eller  ikke.  At  fordringerne  i  så  henseende  må  kunne 
stilles  højt,  må  forlods  formodes  allerede  af  den  grund,  at 
kongelovens  affattelse  viser  sig  at  have  været  genstand  for 
åringers  overvejelser  og  de  skarpsindigste  mænds  samråd.  Ind- 
til det  modsatte  bevises,  må  det  være  tilladt  at  gå  ud  fra,  at 
det  er  lykkedes  disse  mænd,  og  da  særlig  Schumacher,  at  til- 
vejebringe en  lovtext,  hvis  fortolkning  kan  frigøres  for  ethvert 
tvivlsmål. 

Det  er  næsten  uforståeligt,  at  den  latinske  form  for  loven 
—  hvad  enten  man  nu  vilde  kalde  den  en  oversættelse  eller  et 
første  udkast  —  aldrig  er  bleven  benyttet  til  dette  øjemed. 
Som  ovenfor  omtalt  forelå  den  trykt  i  en  meget  benyttet  hånd- 
bog i  dansk  historie,  retshistorie,  statsvidenskab  og  literatur, 
og  den  omtaltes  som  håndskrift  i  gehejmearkivet  af  Schlegel. 
Alligevel  synes  det  hverken  at  være  faldet  Scheele  eller  Larsen 

^  Aschehoug,  Statsforfatningen  i  Norge  og  Danmark  indtil  1814,  s.  581. 
*  Kongeloven  og  dens  forhistorie;  aktstykker.    1886L 

ind  at  sammenligne  lovkoncipistens  latinske  udtryk  på  de  om- 
tvistede steder.  Noget  egenlig  nyt  vilde  de  selvfølgelig  heller 
ikke  have  opdaget  i  den;  men  den  finhed  i  udtrykket  og  den 
klarhed  i  betegnelsen,  som  helt  igennem  er  ejendommelig  for 
den,  vilde  dog  sikkert  have  fremtvunget  den  erkendelse,  at 
man  ikke  uden  videre  kan  gå  ud  fra  hele  artiklers  hensigts- 
løshed eller  indre  modsigelse.  Og  det  næste  skridt  vilde  da 
ufejlbarlig  have  været,  at  man  havde  fundet  den  rette  for- 
tolkning. 

Denne  har  imidlertid  endnu  den  dag  idag  sin  store  be- 
tydning, ikke  blot  fordi  kongeloven  er  et  monumentalt  værk 
af  høj  rang  i  vor  historie,  men  også  fordi  dens  arvebestem- 
melser  vil  kunne  f&  praktisk  anvendelse  i  private  forhold,  ved 
len  og  stamhuse.  Spørgsmålet  skal  derfor  her  igen  optages 
til  fornyet  drøftelse  i  hele  sit  omfang,  idet  fremstillingen  af 
den  formentlig  rigtige  fortolkning  stilles  foran,  kritiken  af  de 
tidligere  forfattere,  hvis  imødegåelse  ellers  vilde  nøde  til  jævn- 
lige gentagelser,  samles  på  ét  sted  bagefter. 


Til  grund  for  arvetaUet  skal  efter  kongelovens  artikel  39 
lægges  y^et  rigtigt  slægtregister^ ,  affattet  efter  de  anmeldelser 
om  fødsler  i  arvehuset,  som  skal  indsendes  til  kongen  og  be- 
svares med  et  documentum  insinuationis.  Dette  slægtregister 
vil  altså  komme  til  at  omfatte  alle  de  individer,  som  over- 
hoved er  eller  har  været  til  med  arveret  til  riget,  ordnede 
genealogisk  fra  stammefaderen  kong  Fredrik  III  nedad  gennem 
tiderne. 

For  at  dette  slægtregister  imidlertid  kan  være  fuldt  „rigtigt" 
i  lovens  mening,  må  hvert  søskendehold  med  de  deraf  opståede 
linjer  ordnes  strængt  efter  førstefødselens  ret:  først  brødrene 
efter  alder,  derpå  søstrene  efter  alder,  den  ældste  søster  efter 
den  yngste  broder.  Denne  orden  foreskrives  nøjagtig  og  mange 
^ange  i  kongeloven.    Art.  31  siger:   „blandt  dem,  som  ere  lige 

udi  samme  linje,  [skal]  altid  kønnet  først  agtes  og  siden  al« 
deren,  så  at  sønnen  stedse  går  for  datteren,  og  siden  dea 
ældre  foregår  den  3mgre,  hvilket  altid  skal  tages  i  agt*'  (sml. 
32.  33.  34).  Art.  28:  „masculo  sexui  sua  perpetuo  præroga-^ 
tiva  constet,  et  deinde  inter  pares  eodem  lineæ  et  sexus  jure 
major  natu  semper  minorem  præcedat".  Det  er  en  selvfølge, 
at  alle  de  personer,  som  er  afgåede  ved  døden  uden  endnu 
levende  afkom,  helt  bør  udslettes  af  slægtregistret,  da  dette 
ikke  skal  indeholde  fortidens  historie,  men  nutidens  og  frem- 
tidens ret. 

I  det  således  anlagte  slægtregister  ordnes  nu  arvegangen 
ikke  efter  nærmeste  slægtskabsforhold  mellem  de  til  enhver  tid 
levende  personer  af  arvehuset,  men  sircengt  efter  linjefølgen. 
Dette  er  et  hovedpunkt  i  loven  og  dets  tilsidesættelse  den 
egenlige  grund  til  al  den  forvirring,  som  er  kommen  ind  i 
dens  fortolkning;  det  skal  derfor  her  først  og  fremmest  efter- 
vises i  alle  sine  konsekvenser. 

Først  omtales  da  i  almindelighed  linjerne  som  dem,  der 
følge  efter  hinanden  i  arvetallet.  Således  alt  i  lovens  indled- 
ning. Rigsråd  og  stænder,  hedder  det,  har  givet  arverettighed 
„til  os  og  de  af  os  såsom  hovedet  og  første  ejer  nedstigende 
mand-  og  kvindelinjer",  —  og  de  har  overdraget  kongen  selv 
at  bestemme,  hvorledes  med  arvefølgen  og  „arvelinjernes  or- 
denlig på  hinanden  følgende  rad  blandt  mand-  og  kvindekøn 
skulde  forholdes". 

I  art.  23  hedder  det  endvidere:  „Dersom  kongen  ved  døden 
afgår  og  den  næste  i  linjen  til  arvesukcessionen  udi  regeringen 
er  da  ude  af  riget",  så  skal  han  ufortøvet  komme  tilstede; 
gør  han  ikke  det,  da  følger  „den  næste  efter  ham  i  linjen''. 
Og  i  den  følgende  artikel  siges,  at  prinser  og  prinsesser  af 
arvehuset  har  rang  og  sæde,  „ligesom  linjerne  udviser  dem  at 
være  næst  til  arvesukcessionen  udi  regeringen". 

Dernæst  udtales  det  udtrykkeligt  som  en  grundregel^  at 
al  arvegang  finder  sted  efter  linjer.  „Skal  og  i  arvetallets  rad 
at  mærke  alt  linjerne  nøje  tages  i  agt",  siger  art.  28,   „så  at 

der  ikke  for  edderens  skyld  springes  af  linje  i  linje,  roen  søn- 
nen træder  sirax  i  faderens  sted".  På  latin  udtrykkes  det 
således:  „in  successione  rite  designanda  linearum  ratio  habe- 
tur  etc";  eller  endnu  bestemtere  i  det  ofiBcielle  uddrag  af 
1670:  „tota  successio  secundum  lineas  designaiur^ ,^  Dette 
gentages  derefter  den  ene  gang  efter  den  anden:  art.  32:  line- 
arum itidem  habita  semper  ratione;  art.  33:  linearum  semper 
ordine  et  inter  pares  in  eadem  linea  sexus  et  ætatis  discrimine 
observato;  art.  34:  lineali  semper  successione;  ea  linearum 
serie;  art.  35:  neqve  de  linea  in  lineam  transilire  licet,  sed 
primæ  secunda,  secundæ  tertia,  tertiæ  qvarta,  et  sic  deinceps, 
substituitur.  I  art.  38  siges,  at  det  foster,  som  fødes  efter 
faderens  død,  „strax  nyder  sin  tilbørlige  sted  og  rad  i  arve- 
tallet"  (debitum  sibi  lineæ  ordine  ae  serie  locum  occupat).  Idet 
der  i  art.  39  tages  bestemmelse  om  førelsen  af  en  slægtebog, 
siges  det  at  være  for  at  forebygge  „tvist  og  irring  i  alderen 
eller  konfusion  blandt  linjerne". 

At  denne  grundregel  nu  også  følges  i  det  enkelte  ved  at 
udfinde  den  nærmeste  arving  blandt  de  til  enhver  tid  levende 
personer,  kan  endelig  med  sikkerhed  eftervises  af  lovens  en- 
kelte bestemmelser,  både  for  de  mandlige  og  de  kvindelige 
linjer. 

Først  kommer  da  efter  Fredriks  QI's  død  hans  ældste  søn 
prins  Kristian,  og  efter  ham  „de  af  hannem  nedstigende  mand- 
lige linjer".  Det  kommer  herved  ikke  i  betragtning,  om  han 
selv  i  sukcessionsøjeblikket  er  i  live  eller  er  afgået  ved  døden 
(art.  29).  Her  gælder  det  da  i  særdeleshed,  hvad  der  er  sagt 
i  den  foregående  artikel,  at  der  ikke  for  alderens  skyld  må 
springes  af  linje  i  linje:  „mens  sønnen  træder  strax  i  faderens 
sted,  og  imedens  udi  den  første  mandlige  linje  nogen  mands- 
person findes,  skal  den  anden  mandlige  linje  intet  kunne  arve, 
og  så  fremdeles  linje  efter  linje".  I  henhold  hertil  skal  altså 
hele  prins  Kristians  mandlige  slægt  være  uddød  indtil  sidste 
mand,  før  nogen  af  hans  søskende  eller  deres  afkom  kan  arve. 

>  Se  tillæget. 

Derefter  kommer  mniddelbart  den  anden  søn  prins  Georgs 
mandlige  linjer,  hvis  de  overlever  Kristians:  „en  efter  anden, 
mand  efter  mand,  linje  efter  linje,  imedens  mand  af  mand  er 
tilovers". 

I  disse  bestemmelser  er  det  da  tydeligt  nok  udtalt,  at 
mændene  holder  deres  plads  i  linjen  med  en  ubegrænset  „re- 
præsentationsret*' ,  d.  e.  arvings  arvings  ret  til  at  „repræsentere" 
den  afdøde  arving,  træde  i  hans  sted.  Regeringen  går  fra 
farfader  til  sønnesøn  med  forbigåelse  af  yngre  søn,  fordi  den 
ældre  søns  søn  rykker  op  i  sin  faders  plads;  og  på  samme 
måde  til  en  ældre  afdød  broders  søn  med  forbigåelse  af  en 
yngre  broder;  til  en  ældre  afdød  farbroders  søn  med  forbigåelse 
af  en  yngre  farbroder,  o.  s.  v. 

Men  at  det  selvsamme  finder  sted  for  de  kvindelige  linjers 
vedkommende,  fremgår  af  følgende  bestemmelser. 

Ved  mandsstammens  afgang  arver  den  sidste  konges  sønne- 
datter forud  for  hans  egne  døtre  (art.  31).  Var  sønnen  nemlig 
ikke  død  før  sin  fader,  vilde  tronen  være  gået  i  arv  til  ham, 
og  fra  ham  til  hans  datter,  ikke  til  hans  søster.  At  datteren 
nu  traBder  op  i  sin  faders  sted,  viser,  at  repræsentationsretien 
også  gælder  kvinden,  i  alle  tilfælde  overfor  en  fader. 

Dør  den  sidste  konge  uden  afkom,  „da  skal  den  prinsesse 
af  blodet,  som  hannem  på  fædrenestammen  hører  næst  til, 
arvesukcessionen  udi  regeringen  være  hjemfalden"  (32);  den 
latinske  text  har  her  det  tekniske  udtryk  „agnata  proxima". 
Denne  regel,  som  den  her  fremsættes,  er,  løsreven  fra  sin 
sammenhæng,  ikke  uden  en  vis  tvetydighed,  ligesom  det  da 
også  er  den,  der  har  givet  anledning  til  de  modstridende  for- 
tolkninger. Er  nemlig  den  oprindelig  nærmeste  agnata  ikke 
mere  i  live  i  det  øjeblik,  da  den  sidste  mand  dør,  da  kan  det 
se  ud  som  et  åbent  spørgsmål,  hvorvidt  hendes  afkom  ifølge 
repræsentationsretten  træder  i  hendes  sted,  eller  den  derefter 
følgende  nærmeste  agnata  skal  træde  til. 

Spørgsmålet  afgøres  med  fuld  sikkerhed  af  den  næste  ar- 
tikel (33).     Her  hedder  det  nemlig:    „Dernæst  skal  den  sidste 

konges  næste  frænke  og  slægt,  som  dog  er  udi  de  af  os  ved 
sønnerne  nedstigende  kvindelinjer,  arveligen  udi  regeringen 
sukcedere".  Den  latinske  text  har  også  her  det  bestemte  tek- 
niske udtryk:  „non  existente  agnata,  cognata  proxima  succe- 
dito  etc.'^  Hvorledes  man  her  end  vil  bære  sig  ad  med  at 
finde  denne  cognata  —  noget,  som  vi  selvfølgelig  senere  vil 
komme  tilbage  til  — ,  så  er  det  afgjort,  at  loven  her  må  tale 
om  stammemoderen  til  en  kvindelig  linje. 

Med  denne  artikel  er  nemlig  mulighedernes  række  inden- 
for sønnernes  afkom  udtømt;  den  næste  (35)  går  ud  fra  hele 
stammens  afgang  og  døtrenes  tiltrædelse  („er  da  vore  sønners 
linjer,  mandkøn  og  kvindekøn,  ganske  uddød,  da  kommer  raden 
til  prinsesserne,  vore  døtres  linjer").  Men  loven  kan  fornuftig- 
vis ikke  gå  ud  fra,  at  der  efter  mandsstammens  afgang  aldrig 
skulde  findes  mænd  i  kongeslægten,  at  der  kun  skulde  findes 
cognatæ,  ingen  cognati.  Den  stående  sprogbrug  krævede  endog, 
at  det  hver  gang  udtrykkelig  fremhævedes,  at  kvindernes  af- 
kom var  både  mænd  og  kvinder,  medens  der  ved  mændenes 
afkom  gøres  bestemt  forskel  mellem  de  to  tilfælde.  Således  i 
åu-tikel  27:  „imedens  mand  af  mand  er  tilovers,  så  længe  skal 
hverken  kvinde  af  mand,  ej  heller  mand  eller  kvinde  af  kvinde 
kaldes"  (sml.  36).  Når  altså  art.  33  ikke  har  formlen:  cog- 
natus  vel  cognata  eller  lignende,  men  simpelthen  cognata  prox- 
inia,  i  lighed  med  agnata  proxima,  da  kan  man  heraf  med 
vished  slutte,  at  der  ikke  er  tale  om  at  udpege  en  enkelt  per- 
son blandt  de  til  en  vis  given  tid  levende  medlemmer  af  konge- 
huset, men  en  stammemoder  til  den  nærmest  arveberettigede 
kvindelinje,  ligegyldigt  om  denne  stammemoder  endnu  er  i  live 
eller  ikke. 

Således  fortsættes  der  da  også  yderligere.  Efter  sønnernes 
hele  slægt  kommer  raden  til  døtrenes  linjer:  „og  først  til  prin- 
sesse Anna  Sofia  såsom  den  ældste  og  hendes  børn  og  børne- 
børn i  tusende  led;  siden  til  de  andre,  alt  en  efter  anden". 
Her  er  der  selvfølgelig  tale  om  personer,  som  til  den  tid 
tænkes  at  være  døde  for  mange  tider  siden,  uden  at  dette  ud- 

trykkelig  fremhæves,  da  den  modsatte  mulighed  jo  ikke  kunde 
udelukkes. 

Men  fra  disse  sidste  led  i  arvetallet,  hvis  natur  er  utvivl- 
som, falder  der  da  atter  lys  tilbage  på  det  tidligere  „agnata": 
når  alle  de  utaUige  kvindelinjer  betegnes  efter  kvinder,  da  er 
det  helt  igennem  stammemødrene,  der  er  tale  om;  med  andre 
ord,  der  gives  her  som  ved  de  mandlige  linjer  en  ubetinget 
repræsentationsret.  Udtrykkene  „nulla  relicta  iilia,  lader  han 
da  ingen  døtre  efter  sig**  og  „non  existente  agnata**  betyder 
deifor  ikke,  at  kvinder  af  det  nævnte  slægtskab  på  et  givet 
tidspunkt  ikke  findes  i  live,  men  at  sådanne  hverken  findes  i 
live  eller  repræsenterede  af  levende  afkom. 

De  ord  i  extrakten  af  1670:  „tota  successio  secundum 
lineas  ordinatur"  gælder  altså  i  fuldeste  omfang  og  i  strængeste 
forstand. 

Det  må  dernæst  undersøges,  i  hvilken  orden  de  to  køn 
kaldes  til  arvefølgen.  Formelt  var  lovgiveren  i  den  hen- 
seende stillet  aldeles  frit;  han  kunde  for  så  vidt  lade  linjerne 
følge  efter  hinanden  i  aldersorden,  hver  linje  til  dens  fuld- 
stændige afgang,  uden  noget  fortrin  for  det  ene  køn  fremfor 
det  andet.  Denne  arvegang  vilde  dog  have  haft  sine  store 
misligheder,  dels  fordi  den  var  så  grundforskellig  fra  den  i  de 
tyske  lande  gældende  agnatiske  orden  og  altså  næsten  umulig- 
gjorde erhvervelser  dér,  dels  fordi  en  jævnlig  regering  af  kvin- 
der var  vanskelig  at  forene  med  absolutismen  i  den  af  konge- 
loven påtænkte  form;  den  vilde  enten  føre  til  en  konstitution 
eller  til  despoti. 

Kong  Fredrik  III  gav  da  også  det  mandlige  køn  store 
prærogativer.  Først  det  allerede  omtalte,  at  brødrene  i  hvert 
søskendehold  har  aldersfortrinnet  for  søstrene;  alene  det  vilde 
under  iøvrigt  lige  vilkår  sikre  mændene  en  stadig  overvægt. 
Men  dernæst  bestemmer  kongeloven,  at  alle  kvinders  arveret 
fuldstændig  skal  hvile,  sålænge  der  findes  mænd  af  mænd 
i  de  fra  kongens  sønner  nedstigende  linjer;  sønnernes  mandlige 
linjer  udgør   altså   en  fælles   mandsstamtne,   således   at  den 

ældste  broders  kvindelinjer  tilsidesættes  for  den  yngres  mands- 
linjer. 

Det  er  en  konsekvens  af  dette  de  mandlige  linjers  fortrin, 
at  ved  mandsstammens  afgang  den  sidste  linje  lader  konge- 
dømmet gå  over  til  nærmeste  kvinde;  den  mand,  med  hvem 
hele  fædreneslægten  udslukkes,  er  som  sin  tids  eneste  mand 
af  mand  hele  arvehusets  fornemste  medlem,  den  som  efter 
lovens  udtryk  har  førstefødselsretten.  Hans  stilling  svarer  på 
en  måde  til  „første  erhverver"  (Fredrik  El);  slægten,  som  be- 
gyndte med  en  enkelt  mand,  er  i  ham  igen  indskrænket  til 
en  enkelt. 

Som  forhen  eftervist,  gælder  det  nu  om  at  finde  den 
kvinde,  som  selv  eller  i  sin  æt  står  tronen  nærmest.  Først 
kommer  da  sidste  mands  livsarvinger^  de  nedstigende  linjer. 
Har  kongen  haft  flere  børn,  da  tilfalder  arven  det  ældste, 
d.  V.  s.  den  ældste  søn,  og  da  denne  jo  i  så  tilfælde  må  være 
død,  siden  faderen  ellers  ikke  vilde  have  været  den  sidste 
mand,  følger  hans  ældste  datter.  Dette  tilfælde  omtaler  konge- 
loven udtrykkelig  i  art.  31.  Selvfølgelig  kan  der  dog  tænkes 
endnu  andre  kombinationer,  som  imidlertid  let  vil  kunne  bringes 
ind  under  de  samme  regler.  Den  afdøde  søn  kunde  således 
muligvis  have  haft  flere  børn,  deriblandt  atter  en  søn,  som 
havde  efterladt  døtre.  Disse  vilde  da  selvfølgelig  atter  gå 
forud  for  deres  faders  søstre. 

Endnu  mere  sammensat  vilde  forholdet  blive,  dersom  den 
sidste  mand  efterlod  afkom  af  to  afdøde  sønner,  f.  ex.  døtre 
af  den  ældste  og  sønnedøtre  af  den  anden.  I  så  tilfælde  vilde 
den  ældstes  døtre  have  fortrinnet,  medens  repræsentations- 
retten  kun  kunde  give  de  sidste  fortrinnet  for  deres  faders 
søstre,  men  ikke  for  medlemmer  af  en  ældre  linje. 

Efterlader  den  sidste  mand  slet  intet  afkom,  da  går  tronen 
til  hans  ncermeste  agnata  (32).  Altså  først  til  en  søster  (den 
«eldste  først),  derpå  ældste  farbroders  sønnedatter  eller  datter, 
derpå  farsøster,  derpå  farfars  broders  nedstigende  linje  o.  s.  v. 
Det  er  klart,   at   aUe  arvehusets  kvindelinjér  nedstammer  fra 

agnatæ,  fra  døtre  af  mandsstammens  mænd;  man  vil  kunne 
gå  helt  tilbage  til  første  erhverver  uden  at  støde  på  andre. 
Tilfældet,  som  det  forelå  ved  mandsstammens  faktiske  afgang 
i  året  1863,  viser  det  i  et  exempel.  Nærmeste  agnata  var  i 
det  øjeblik  den  sidste  mands  faster,  prinsesse  Charlotte  af 
Hessen.  Den  næste  var  hans  oldefader  Fredrik  V's  ældste 
søns  (Kristian  VII's)  ældste  sønnedatter,  prinsesse  Karoline  ; 
dernæst  kom  hendes  søster  Vilhelmine.  Den  ^erde  var  sidste 
mands  oldefaders  sønnedatter,  Louise  Avgusta  af  Avgusten- 
borg;  derpå  hans  egne  tre  døtre:  Sofie  Magdalene  af  Holsten- 
Gottorp  (Sverig),  Vilhelmine  Karoline  og  Louise,  begge  for- 
mælede Hessen.  Disse  syv  agnatæ  var  ved  mandsstammens 
afgang  enten  selv  i  live  eller  repræsenterede  ved  afkom;  alle 
de  ældre  linjer  af  sønnernes  slægt  var  uddøde.  Dertil  kom  så 
de  to  kvindelinjer,  som  nedstammede  fra  første  erhververs 
døtre.  Ingen  kvindelinje  kunde  efler  sagens  natur  nedstamme 
fra  en  cognata^ 

Det   tilfælde,    som   kongelovens    art.  33    omtaler,    at   der 
ingen  agnata  af  den  sidste  mand  er  til,  medens  dog  sønnernes 

efterslægt  ikke  er  uddød,  vilde  ikke  kunne  være  indtrådt  ved 
den  første  mandsstammes  afgang;  men  det  kan  indtræde  på 
senere  tidspunkter.  Hvis  man  vilde  gå  ud  fra,  at  kongelovens 
ar\'efølge  var  forbleven  i  kraft  efter  mandsstammens  afgang, 
vilde  der,  fraregnet  Fredrik  VFs  barnløse  døtre,  i  tiden  have 
været  5  kvindelinjer,  eller  5  slægter,  nedstammende  fra  hin 
mandsstammes  agnater,  med  arveret  til  tronen.  Sæt  da,  at 
den  første  af  dem  havde  tiltrådt  kongedømmet,  men  efter  kortere 
eUer  længere  tid  var  uddød  på  mandsstammen.  Den  sidste 
mands  agnatæ  vilde  da  have  fulgt  ham  i  regeringen,  indtil 
hele  slægtens  afgang.  Sæt,  at  man  således  var  kommen  til 
den  sidste  mand  eller  kvinde  af  hele  denne  slægt  og  nu  skulde 
gå  tilbage  til  hovedstammen  for  at  få  en  ny  arveberettiget 
slægt,  den  nemlig,  hvis  stammemoder  var  nærmeste  agnata 
af  den  regerende,  nu  uddøende  slægts  stammemoder.  Hun, 
stammemoderen  til  den  nye  slægt,  vilde  da  være  den  sidste 
konges  (eller  dronnings)  cognata,  såvist  nemlig  som  hun  er 
en  agnata  af  den  oprindelige  mandsstcmime,  til  hvilken  den 
regerende  kvindestamme  stod  i  kognatisk  slægtskabsforhold. 
Og  dette  vilde  senere  gentage  sig  for  hver  gang  et  slægtskifte 
målte  foretages.  Man  vilde  da  få  lovens  fulde  skala:  „filia**,  — 
„agnata",  —  ^cognata,  nempe  qvæ  in  fæmineis  istis  reperitur 
lineis,  qvæ  a  nobis  per  filios  nostros  stemma  deducunt". 

Derefter  kommer  så  kong  Fredriks  III's  døtre  og  deres 
slægter  på  samme  måde  som  de  andre  kvindelige  linjer. 

Således  bestemmes  det  altså,  hvilken  kvinde  der  ved 
mandsstammens  afgang  eller  ved  et  fuldstændigt  slægtskifte 
skal  arve  tronen.  Spørgsmålet  bliver  nu,  hvorledes  der  skal 
forholdes  med  arvefølgen  efter  hendes  død,  eller,  hvad  der  er 
det  samme,  hvorledes  den  person  af  hendes  dalevende  slægt 
skal  udfindes,  som  er  rette  ihændehaver  af  hendes  arveret, 
dersom  hun  måske  selv  alt  forlængst  er  afgået  ved  døden,  når 
„raden  konmier  til  hende". 

I    den    henseende    bestemmer    kongeloven     tydeligt    og 
gentagne  gange,   at  stammemoderens   afkom  skal  ordnes  i 

linjer  efter  hendes  børns  tal,  og  at  disse  følger  efter  hin- 
anden, linje  efter  linje,  i  den  orden,  som  én  gang  for  alle 
er  fastsat  efter  køn  og  alder.  Art.  31 :  „....,  den  sidste 
konges  ....  døtre,  først  den  ældste  og  hendes  nedstigende 
linjer,  en  efter  anden,  linje  efter  linje,  og  blandt  dem,  som  ere 
lige  udi  samme  linje,  altid  kønnet  først  agtes  og  siden  alderen, 
så  at  sønnen  stedse  går  for  datteren  og  siden  den  ældre  fore- 
går den  yngre,  hvilket  altid  skal  tages  i  agt^.  Ligeså  32.  33. 
34.  Til  nærmere  påvisning  i  det  enkelte  siger  endvidere  art. 
35:  ^den  ældre  datters  datter  i  tusende  led  skal  altid  foregå 
den  yngre  datters  søn  og  datter,  og  må  ikke  springes  af  linje 
i  linje,  men  den  anden  linje  bie  efter  den  første,  den  tredje 
efter  den  anden,  den  Qerde  efter  den  tredje,  og  så  fremdeles." 
Denne  linjedeling  efter  børnenes  tal  fortsættes  for  kvindernes 
vedkommende  uforandret  i  de  følgende  led,  medens  den  der- 
imod brydes,  så  snart  en  søn  af  arvehuset  får  flere  sønner. 
I  så  tilfælde  kommer  han  til  for  sin  efterslægt  at  indtage 
samme  stilling,  som  første  erhverver  (Fredrik  IH)  indtager  til 
sin,  idet  sønnernes  mandlige  linjer  tilsammen  udgør  en  fælles 
mandsstamme,  altså  med  mændenes  fortrin  for  alle  kvinder. 
Disse  derimod  danner  kvindelinjer  med  samme  arvefølge,  som 
er  beskreven  ved  første  slægt  (art.  36). 

Der  må  på  dette  sted  nøje  lægges  mærke  til,  at  en  sådan 
fælles  mandsstamme  ikke  kan  stiftes  af  stammemoderen,  meD 
føist  af  hendes  (eller  en  senere  kvindes)  søn.  Kongelovens 
ord  er  i  den  henseende  fuldstændig  klare:  (35)  ....  „og  må 
ikke  springes  af  linje  i  linje  .  .  .  .;  (36)  men  dersom  arvesuk« 
cessionen  udi  regeringen  kommer  til  en  datters  søn  og  han 
lader  mandlige  arvinger  efter  sig,  da  skal  med  de  af  hannem 
nedstigende  mandlige  linjer  alting  forholdes,  som  vi  om  de 
af  os  nedstigende  mandlige,  linjer  forordnet  haver  ..."  Har 
altså  en  sukcederende  kvinde  flere  sønner,  da  danner  hver  af 
dem  en  selvstændig  linje,  der  må  være  uddød  i  begge  køn, 
før  den  næste  kan  komme  til  arv. 

Grunden  hertil  er  ikke  vanskelig  at   udfinde.      Det  vilde 

have  været  et  grovt  brud  på  hele  tankegangen  i  den  nye  arve- 
følge, om  det  skulde  tillades  en  udenfor  arvehuset  stående 
mand  at  give  en  ny  kongeslægt  navn  og  våben,  og  dette  vilde 
jo  ske,  dersom  en  kvinde  gennem  flere .  sønner  kunde  grund- 
lægge et  nyt  arvehus.  Det  vilde  da  i  virkeligheden  ikke  være 
hende,  den  danske  prinsesse,  men  hendes  ægtefælle,  den  frem- 
mede prins,  som  vilde  komme  til  at  stå  som  „første  erhverver** 
af  den  danske  trone  for  en  fremmed  slægt.  Hvad  der  siges  i 
den  følgende  artikel  (37):  „det  er  døtrene  og  døtrenes  børn  og 
børnebørn  i  evindelig  rad,  som  arvesukcessionen  udi  regeringen 
Bkal  tilhøre,  og  ikke  døtrenes  mænd**,  —  det  må  også  gælde 
•ethvert  andet  forhold  til  kongedømmet  og  arvehuset.  Først 
den  af  en  dansk  prinsesse  fødte  mand  kan  blive  stifter  af  en 
ny  mandsstamme. 

Men  endnu  mere;  det  er  ikke  engang  givet,  at  hin  prin- 
sesses sønner  havde  samme  fader.  Kongeloven  er  absolut  lige- 
gyldig for  den  af  ægtefællerne,  som  ikke  står  i  arvetallet;  den 
kræver  kun  lovligt  ægteskab.  Har  en  konge  flere  børnekuld, 
da  går  de  yngie  sønner  af  et  senere  ægteskab  selvfølgelig 
foran  døtrene  af  et  tidligere  på  selvsamme  måde  som  ellers 
(jfr.  arveprins  Fredrik).  Det  samme  er  tilfældet  for  arvehusets 
kvinder;  men  herved  kan  det  forhold  indtræde,  at  samme  kvin- 
des arveberettigede  sønner  tilhører  to  eller  flere  forskellige 
islægter.  Alene  af  denne  grund  vilde  det  være  genealogisk 
umuligt  at  danne  en  fæUes  mandsstamme  af  disse  efterkommere. 
Man  vil  altså  f.  ex.  have  følgende: 


N. 

I 


Mand.  Mand. 

'^^^I*^®-  Mand.      Mand. 

Mand. 

I 


Mand.     Mand. 
A.  D.Jørgeoaen:  Afhandl.  UL 

Antages  N.  her  at  være  en  mand,  da  vil  ved  ha&a  ældste  søns 
død  den  yngre  og  hans  slægt  følge,  forudsat  at  en  af  dens 
mænd  overlever  ham;  den  ældstes  datter  med  hendes  børn  vil 
blive  forbigået.  Er  N.  derimod  en  kvinde,  da  vil  hendes  ældste 
søn  efterfølges  af  sin  datter  og  hendes  slægt,  som  i  det  givne 
tilfælde  atter  vil^  danne  en  mandsstamme.  Dør  den  ældste  søn 
før  sin  moder,   vil  hans  datter  indtage  hans  plads  i  arvetallet. 

Arvefølgen  i  sin  helhed  bevæger  sig  altså,  når  man  vil 
se  ud  over  store  tidsrum,  i  to  hovedretninger,  udgående  skifte* 
vis  fra  en  stammefader  og  en  stammemoder.  Fra  siamme- 
faderen  kommer  først  en  mandsstamme,  som  udtømmes  linje 
efter  linje  til  sidste  mand.  Der  er  da  en  række  kvindelinjer 
tilbage,  udgående  fra  mandsstammens  døtre,  lige  op  til  stamme- 
faderens  egne  døtre.  Af  disse  arver  først  den  sidste  mands 
nærmeste  pårørende,  først  i  nedstigende,  derpå  i  sideløbende 
linje.  Fra  denne  kvinde  som  stammemoder  udgår  der  da  et 
antal  indbyrdes  uafhængige  linjer,  af  hvilke  hver  følgende  først 
træder  til  arven  efter  den  foregåendes  fuldstændige  afgang.  Så 
snart  imidlertid  arven  tilfalder  en  mand  —  og  mændene  går  i 
hvert  slægtled  foran  kvinderne  —  og  denne  efterlader  sig 
mandlige  linjer,  ophører  den  fra  stammemoderen  udgående 
arvegang,  idet  denne  søn  bliver  stammefader  til  en  ny  slægt 
efter  de  samme  regler  som  den  oprindelige  „første  erhverver". 

Dersom  nu  en  sådan  ny  stamme  bliver  talrig,  så  vil  i 
virkeligheden  alle  sidelinjer  og  ældre  kvindelinjer  tabe  enhver 
rimelig  udsigt  til  arvefølgen  og  denne  gå  frem  til  altid  ny 
slægter;  men  dersom  den  kun  blomstrer  i  få  slægtled  og  i 
enkelte  linjer,  vil  ved  dens  afgang  arvetallet  atter  vende  til- 
bage til  den  ældre  hovedstamme  og  dens  forgreninger,  linje 
efter  linje. 


Kongelovens   arvebestemmelser   gør   strax   ved  den   første 
gennemlæsning   et    indtryk   af  forsynlighed  og   vederhæftighed^ 

som  udelukker  enhver  mistanke  mod  deres  tilstrækkelighed  eller 
tydelighed.  Samme  tenke  gentages  så  ofte  og  så  indtrængende, 
at  man  uvilkårlig  beroligea  med  hensyn  til  den  fremtid,  der 
skal  sikres  ved  disse  lovregler.  Og  således  har  loven  kunnet 
glæde  sig  ved  et  grundfæstet  renommé  gennem  lange  tider,  som 
et  mønster  på  en  udtømmende  arvelov. 

Efter  hvad  der  i  det  foregående  er  fremsat,  er  denne  ros 
tilvisse  vel  begrundet;  men  det  udelukker  ikke,  at  væsenlige 
tvivlsmål  har  været  rejste  imod  den.  Hvad  der  således  er 
fremkonmien  af  misforståelser  og  mistydninger,  samler  sig  dog 
alt  om  det  ene  punkt,  hvorvidt  loven  taler  om  de  til  enhver 
tid  levende  medlemmer  af  kongehuset  eller  den  går  ud  fra  en 
ubetinget  gennemført  repræsentationsret.  I  den  henseende  er 
misforståelserne  lige  så  gamle  som  offenlighedens  kendskab 
til  loven. 

N.  F,  Sibhem  oversætter  (1716)  kongelovens  art.  32  så- 
ledes: „soUte  er  (der  letzte  kOnig)  aber  keine  lebendige  Prin- 
ceszinnen  nachlassen,  so  soU  diejenige  Pr.  von  Geblate  etc.^, 
eller  på  latin:  „qvod  si  nec  filias  relinqvat  superstites,  ea  prin- 
eeps  sangvinis  etc.^  Her  har  den  danske  text:  „lader  han  da 
heller  ingen  døtre  efter  sig",  koncepten:  „nuUa  relicta  filia"  — . 
Det  indskudte  ord  „lebendig",  „superstites",  indeholder  her 
den  hele  misforståelse,  der  senere  sættes  i  system.  At  art.  33 
hos  Sibbern  som  det  næste  led  i  arvefølgen  sætter  „proxima 
agnata",  medens  Schumacher  har  det  modsatte:  „non  existente 
agnata,  cognata  proxima  succedito",  viser  at  hele  anlæget  her 
er  misforstået. 

Det  såkaldte  Sverdrupske  grundlovsudkast  hviler  på  den 
samme  misforståelse.  ^Har  den  sidste  konge,  hedder  det  her, 
ingen  beslægtede  af  mandkøn  på  sværdsiden,  da  arver  hans 
egen  datter  tronen.  Har  han  ingen  datter,  da  arver  agnaternes 
døtre.  Ere  ingen  sådanne  til,  da  arver  kognaternes  sønner  og 
tilsidst    kognaternes    døtre."  ^      Her    forstås    der   åbenbart    det 


Y.  Nielsen,  Bidrag  til  Norges  historie  i  1814,  I  161. 

samme  ved  „agnaternes  døtre"  og  „kognater**;  thi  ellers  vilde 
der  slet  ingen  plads  blive  til  de  første  kognater  i  almindelig 
forstand  (de  kvindelige  agnaters  børn).  Koncipisten  har  da 
tænkt  sig  det  som  Sibbern:  først  kommer  en  agnata,  hvis  en 
sådan  er  til;  hvis  ikke,  en  cognatus;  er  heller  ikke  nogen  så- 
dan til,  en  cognata. 

Det  er  dog  først  Scheele,  som  har  forsøgt  nærmere  at 
eftervise  berettigelsen  af  en  sådan  eller  lignende  opfattelse. 
Hans  tankegang  er  følgende. 

Man  misforstår  kongeloven,  når  man  går  ud  fra,  at  den 
kun  kender  modsætningen  mellem  agnater  og  kognater  helt  i 
almindelighed,  således  at  det  første  kun  indbefatter  sværdsiden, 
mand  af  mand,  det  andet  kvinderne  og  deres  afkom;  den 
skelner  tværtimod  tydeligt  nok  meUem  agnati,  agnatæ  og  kog- 
nater (af  begge  køn).  Således  strax  i  art.  27:  „imedens  mand 
af  mand  (agnatus)  er  tilovers,  skal  hverken  kvinde  af  mand 
(agnata),  ej  heller  mand  eller  kvinde  af  kvinde  (kognater) 
kaldes,  og  aldeles  ingen  af  mødrenestammen  kronen  arve,  så- 
længe på  fædrenestammen  nogen  livsarving  findes,  så  at  endog 
kvinde  af  mand  (agnata)  skal  gange  for  mand  af  kvinde  (cog- 
natus)".  Endvidere  i  art.  36:  „kortelig,  mand  af  mand  går 
først  for  kvinde  af  mand,  og  siden  kvinde  af  mand  går  for 
mand  og  kvinde  af  kvinde".  —  Meningen  heraf  er,  efter 
Scheele,  at  først  skal  alle  levende  agnati  have  et  ubetinget 
fortrin  for  alle  kvinder  og  kvinders  afkom,  derpå  den  nærmeste 
levende  agnata  på  samme  måde  for  alle  kognater. 

Dette  fandt  han  yderligere  bestyrket  i  32—33,  der  efter 
hans  opfattelse  ligeledes  skelnede  mellem  agnater  og  kognater 
og  udtrykkelig  anviste  de  sidste  en  plads  efter  den  næste  ag- 
nata („den  prinsesse  af  blodet,  som  ham  på  fædrenestammen 
hører  næst  til"). 

Scheele  slutter  sin  bevisførelse  med  at  henpege  på  det 
harmoniske  i  kongelovens  anlæg,  når  hans  opfattelse  lægges 
til  grund;  de  enkelte  artiklers  indhold  bliver  da  følgende: 

27-— 28,  almindelige  regler, 

29—30,  agnati, 

31—32,  agnatæ, 

33—37,  cognati  og  cognatæ, 
38,  posthumi. 
Imod  dr.  Tabor,  som  holdt  på  kongelovens  ubetingede  repræ- 
sentationsret,  bemærkede  han,  at  denne  ingensteds  var  udtalt, 
men  at  tværtimod  den  omstændighed,  at  den  var  påberåbt 
ved  mandsstammen,  måtte  tale  mod  dens  gyldighed  i  alminde- 
lighed. 

Det  vil,  efter  hvad  der  foran  er  udviklet,  ikke  være  vanske- 
ligt af  selve  kongelovens  ordlyd  at  tilbagevise  Scheeles  for- 
tolkninger. 

Der  er  først  den  ulempe  ved  dem,  at  de  to  formentlige 
beviser  ikke  viser  det  samme.  Efter  art.  27  og  36  skulde 
agnata  altid  gå  forud  for  kognaterne,  men  efter  32  skulde 
nærmeste  agnata  følge  den  Imrnløse  konge,  og  derefter  hendes 
slægt,  altså  med  forbigåelse  af  muligvis  endnu  levende  andre 
agnatæ.  Til  dette  sidste  holdt  Scheele  sig,  idet  han  gjorde 
gældende,  at  dersom  Charlotte  af  Hessen  overlevede  Fredrik  VII, 
vilde  hun  og  hendes  slægt  erhverve  tronen,  altså  med  ude- 
lukkelse af  Fredrik  VFs  døtre,  selv  om  disse  overlevede  hende, 
medens  de  derimod  måtte  foretrækkes  for  Charlottes  børn,  der- 
som hun  ikke  selv  oplevede  mandsstammens  afgang.  At  det 
var  en  stor  mislighed  ved  fortolkningen  af  art.  27,  at  den  så- 
ledes dog  kun  fik  relativ  gyldighed,  er  en  selvfølge,  og  det  så 
meget  mere,  som  det  var  dens  formentlige  bestemmelse,  at 
alle  agnatæ  skulde  foretrækkes  for  kognaterne,  der  lettest  kunde 
modtage  en  rationel  begrundelse. 

Det  forholder  sig  nemlig  neppe  således,  som  professor 
Larsen  har  påstået,  at  præsumptionen  ubetinget  er  imod  de 
kvindelige  agnaters  fortrinsret.  „Den  grund,  siger  han,  ifølge 
hvilken  man,  med  udelukkelse  af  kognater  og  kvindelige  ag- 
nater  i  de  nærmere  linjer,  kalder  de  mandlige  agnater  i  de 
fjernere  linjer  til  tronen,  kan  aldeles  ikke  komme  i  betragtning 

til  fordel  for  de  kvindelige  agnater  i  modsætning  til  kognaterne, 
eftersom  det  jo  er  afgjort,  at  kronen  ikke  ved  de  kvindelige 
agnater  kan  bevares  for  mandsstammen,  da  kvindelige  agnater 
kun  ville  skabe  kognatiske  linjer." 

Man  savner  her  en  nærmere  angivelse  af  lovgiverens  for- 
mentlige grund  til  at  ville  bevare  mandsstammen  jfremfor  kvinde- 
linjerne.     Den   kan  enten   have  være  politisk  eller  personlig; 
rimeligvis   var   den   begge   dele.      Politisk  var  det,  som  foran 
fremhævet,   en  fordel  at  have  den  agnatiske  arvefølge,   da  den 
var  gældende  i  kronens  tyske  lande   (1665  ligeledes  i  Sønder- 
jylland),  altså  vilde   sikre   deres  forbindelae  med  kongerigerne; 
personligt  måtte  første   erhverver  sætte  pris  på  at  bevare  sin 
egen  (fædrene-)slægt  og  sit  våben  så  længe  som  muligt  i  den 
værdighed,    han    havde    erhvervet.      Men    begge    disse   grunde 
kunde  til  en  vis  grad  gøres  gældende  også  for  agnatæ.     Den 
offenlige   ret  i  Tyskland    var   ikke   fremmed   for  den  tanke  at 
stede   agnata  til  bltv  i  len  eller  fideikommis,    medens  den  ude- 
lukker kognaterne,  og  ingen  kunde  jo  vide,  om  ikke  Fredrik  III's 
mandsstamme   kunde   blive   den   længstlevende  i  huset  Olden- 
borg og   således   engang  i  tiden  komme  til  at  sidde  inde  med 
hele  dets  arv.     Det  kunde  da  muligvis  få  betydning,   om  en 
agnata  besteg  tronen  efter  dens   afgang,    eller  om   man  strax 
kom   til   kognaterne.      Også   personligt   kunde   det   tænkes,   at 
lovgiveren  vilde  lægge  vægt  herpå.    Det  forhold,  at  kongedøtre 
af  hans  slægt,  fødte  prinsesser  af  Danmark,  kunde  blive  under- 
såtter  under   en   konge   af  fremmed   oprindelse,   måske  af  en 
ubetydelig   slægt   og   ukendt  med  rigernes  forhold,   for  ikke  at 
sige  ^endlig  sindet  (Fredrik  III's  døtre  blev  kort  efter  lovede 
til   Gottorp    og   Sverig),    kunde   nok   have   noget   afskrækkende 
for   den   mand,    i   hvis   hånd  det   lå  efter  eget  tykke  at  ordne 
den   fremtidige   arvefølge.      Han    kunde    da   foretrække   at  be- 
stemme,  at  ingen  kognat  kunde  komme  på  tronen,   så  længe 
en   kvinde   af  hans   egen   slægt   endnu  var  i  live.     Det  vilde 
kaste  en  forøget  glans  over  ham  som  første  erhverver  af  arve- 

retten,  om  hans  kongeskjold  først  kunde  brydes  over  den  sidste, 
være  sig  mand  eller  kvinde,  som  var  født  med  dets  mærke. 

Anvendelsen  af  dette  ræsonnement  vanskeliggøres  dog  be- 
tydelig ved  den  indbyrdes  modstrid  mellem  de  to  grader  i 
agnatæ's  fortrin.  Lettest  vilde  det  i  hvert  tilfælde  falde,  der- 
som alle  agnatæ  skulde  gå  forud  for  kognateme,  således  som 
også  art.  27  efter  Scheeles  opfattelse  udsiger,  medens  det  idet- 
mindste  fra  lovgiverens  personlige  standpunkt  vilde  tabe  sin 
vægt  under  den  modsatte  forudsætning.  —  Men  vi  fritages 
heldigvis  for  det  hele  dilemma,  idet  begge  de  formentlige  be- 
viser for  de  kvindelige  agnaters  fortrin  viser  sig  at  være  il- 
lusoriske. 

Hvad  der  siges  i  art.  27  (og  36),  er  nemlig  ikke,  at  ag- 
natæ skal  foretrækkes  for  kognater,  men  at  de  fra  Fredrik  III*s 
sønner  nedstigende  kvindelinjer  skal  gå  forud  for  hans  døtre 
og  deres  linjer.  Hele  bestemmelsen  lyder  nemlig  på  latin: 
„usqve  adeo  marium  progenies  fæminarum  stemmata  excludit, 
ut  etiam  fæminæ  ex  maribus  præcedant  mares  ex  fæminis", 
hvad  der  på  dansk  er  gengivet  ved:  „aldeles  ingen  af  mødrene- 
stammen (skal)  kronen  arve,  så  længe  på  fædrenestammen 
nogen  livsarving  findes,  så  at  endog  kvinde  af  mand  skal 
gange  for  mand  af  kvinde".  I  den  senere  extrakt  er  hele 
denne  passus  udeladt,  da  den  i  virkeligheden  gentages  i  den 
følgende  artikel  i  mere  bestemte  udtryk;  havde  den  haft  selv- 
stændig betydning,  måtte  den  selvfølgelig  her  have  været 
medtagen. 

Det  må  nu  vistnok  indrømmes,  at  den  danske  lovtext  på 
dette  sted  bruger  svævende  udtryk,  eller  rettere  sagt  udtryk, 
som  ikke  er  nåede  til  at  få  almindelig  borgerret  i  sproget;  lov- 
giveren burde  have  talt  latin  eller  have  forklaret  sig  nærmere 
på  dansk.  Imidlertid  er  meningen  klar  nok  og  den  er  også 
korrekt  udtrykt.  Mødrenestammen  betyder  den  del  af  arve- 
huset, som  nedstiger  fra  første  ei  hverver  gennem  en  stamme- 
moder,  fa^renestammen  den,  hvis  stammefader  var  hans  søn; 
de  to  udtryk  svarer  altså  til  det  latinske:  fæminarum  stemmata 

Og  marium  progenies.  Udtrykket  „kvinde  af  mand  skal  gange 
for  mand  af  kvinde^  sigter  da  også  til  de  bestemte  steder  i 
slægtregistret,  hvor  slægt  udskiller  sig  fra  slægt,  og  skal  ikke 
anvendes  på  hvert  enkelt  tilfælde.  „Kvinde  af  mand"  er  (lige- 
som det  latinske  fæminæ  ex  maribus)  overgangen  fra  mands- 
stammen  (sønnernes  stammer)  til  kvindestammeme,  medens 
omvendt  „mand  af  kvinde''  er  de  mandsstammer,  som  har 
deres  oprindelse  fra  kongens  egne  døtre.  Der  ligger  i  den 
hele  udtalelse  intet  om  agnata's  fortrin  for  cognatus. 

Endnu  tydeligere  ses  det  af  art.  36,  hvor  samme  tanke 
gentages.  Her  skal  uimodsigeligt  ikke  gives  arveregler,  men 
kun  gentages,  at  første  erhververs  æt  falder  i  tre  grupper: 
mand  af  mand,  kvinde  af  mand,  og  mand  og  kvinde  af  kvinde. 
(„Korteligenx  mand  af  mand  går  først  for  kvinde  af  mand,  og 
siden  kvinde  af  mand  går  for  mand  og  kvinde  af  kvinde.") 

Men  falder  dette  bevis  for  agnata's  fortrin  således  boit, 
så  vilde,  dersom  det  andet  skulde  vise  sig  mere  holdbart, 
sagen  forholdsvis  stille  sig  gunstigere  for  Scheeles  opfattelse; 
tlii  den  vilde  derved  frigøres  for  det  dilemma,  der  var  den 
medfødt.  Men  heller  ikke  art.  32  udsiger  i  virkeligheden,  hvad 
Scheele  formodede.  Forudsætningen  for  hans  fortolkning  var 
nemlig,  at  32  gav  arveregler  for  agnata,  33  derimod  for  kog- 
naterne,  men  som  vi  har  set,  nævner  33  kun  eognata  (froenke 
og  slægt).  Der  er  altså  ikke  nogen  modsætning,  men  en  pa- 
rallelisme; loven  nævner  en  række  kvinder  som  arvinger  (filia 
ultimi  possessoris,  agnata,  eognata,  iilia  nostra)  i  en  vis  række- 
følge, men  viser  derved  tilstrækkelig,  at  den  ikke  vil  udpege 
den  enkelte  arving  blandt  de  nulevende,  men  den  stamme- 
moder,  blandt  hvis  linjer  arvingen  skal  søges.  Dermed  falder 
hele  Scheeles  opfattelse  bort  som  uholdbar. 

Idet  det  imidlertid  mislykkedes  for  professor  Larsen  at 
samle  et  fyldestgørende  bevis  mod  denne  indvending  imod  den 
gængse  opfattelse  af  kongeloven,  fremgik  der  af  hans  under- 
søgelse nærmest  en  fuldstændig  konfusion  af  spørgsmålet.  At 
sandsynligheden,   alt  vel   overvejet,   var  imod  Scheele,   fremgik 

tydeligt  nok  af  hans  deduktion;  men  denne  havde  dog  så 
mange  svage  punkter  og  havde  i  så  høj  grad  svækket  tilliden 
til  kongelovens  tydelighed,  at  man  nødvendigvis  måtte  ende 
med  at  erklære  spørgsmålet  for  uløseligt  efter  hans  præmisser. 
Vi  skal  nu  i  det  enkelte  følge  ham  på  hans  vej  i  forsvaret 
for  sin  anskuelse,  den  samme,  som  i  det  foregående  er  efter- 
vist som  den  utvivlsomt  rigtige. 

Imod  de  kvindelige  agnaters  arveret  taler  da  først  den 
bestemmelse  i  art.  28,  at  efter  mandsstammens  afgang  først 
de  fra  sønnerne  og  derefter  de  fra  døtrene  nedstigende  kvinde- 
lige linjer  arver  kronen,  linje  efter  linje.  Dette  udtryk  synes 
at  udelukke  et  spring  til  en  ^ernere  linje,  fordi  en  nærmere 
ikke  har  sin  stammemoder  i  live.* 

Vistnok  forholder  dette  sig  således,  men  noget  egenligt 
bevis  indeholder  det  dog  ikke.  Det  er  notorisk,  at  mændene 
bryder  linjernes  orden,  således  som  disse  ellers  skulde  følge, 
og  hvis  der  i  det  foregående  var  givet  en  almindelig  bestem- 
melse om  agnatæ's  fortrin,  således  som  Scheele  forudsætter, 
vilde  dette  forbehold  meget  vel  her  kunne  være  taget;  det  er 
jo  netop  linjernes  følgeorden,  som  i  det  følgende  nærmere  pr.*«- 
ciseres,  og  også  her  finder  Scheele  sin  tanke  stadfæstet  i  de 
brugte  udtryk. 

Som  anden  grund  anfører  prof.  Larsen,  at  art.  31  efter 
den  mandlige  slægt  kalder  den  sidste  konges  sønners  døtre  og 
dere8  linjer,  om  nogen  findes,  hvis  ikke,  da  hans  egne  døtre, 
først  den  ældste  og  hendes  nedstigende  linjer,  siden  de  andre 
og  deres  nedstigende  linjer  o.  s.  v.:  „Her  kaldes  altså  ikke  blot 
døtrene,  men  også  de  af  dem  stiftede  linjer  til  sukcession  i 
den  orden,  som  repræsentationsretten  giver  linjerne,  og  denne 
følgeorden  er  udtrykkeligen  ikkun  gjort  afhængig  deraf,  at  den 
mandlige  slægt  af  sværdsiden  er  uddød,  og  ikke  tillige  deraf, 
at  der  ingen  kvindelig  agnat  existerer.^ 

Også   dette  forholder  sig  ganske  rigtigt,    men  det  beviser 


J.  £.  Larsen,  Statsretlige  foredrag  og  afhandlinger  efter  1848,  s.  29  fl. 

heller  intet.  At  de  nævnte  døtres  linjer  har  repræsentations- 
ret,  bestrides  jo  netop  og  kan  altså  ikke  forudsættes.  Den 
næste  artikel  begynder:  „lader  han  da  heller  ingen  døtre  efter 
sig",  hvad  der  jo  nærmest  tyder  på,  at  hun  ved  hans  død  skal 
være   i  live  for  at  udelukke  „den   næste  prinsesse  af  blodet^. 

Af  større  vægt  er  Larsens  tredje  grund,  den  nemlig,  at 
efter  art.  34  sønnernes  hele  slægt  skal  være  uddød,  fw  kong 
Fredrik  III's  egne  døtre  kan  komme  til  arven,  skøot  de  dog 
selv  uimodsigeligt  er  agnatæ.  Hvis  altså  nogen  af  disse  døtre 
havde  overlevet  ikke  blot  deres  brødre,  men  også  disses  even« 
tuelle  døtre,  medens  der  ingen  sønner  var,  så  vilde  32  komme 
i  modstrid  med  34,  idet  efter  den  sidste  hine  døtres  børn 
skulde  gå  forud  for  deres  bedstefaders  søstre,  medens  32  vilde 
give  disse  fortrinet  som  agnatæ. 

Fejlen  ved  dette  bevis  er  den,  at  det  går  ud  fira,  hvad 
Larsens  hele  behandling  af  loyen  grundig  har  rystet:  tilliden 
til  dens  gennemskuelige  klarhed  og  følgerigtighed.  En  mod- 
sigelse som  den  påpegede  må  selvfølgelig  ikke  kunne  indsnige 
sig  i  et  nøje  og  modent  gennemtænkt  lovarbejde;  men  inde- 
holdes der  virkelig  så  store  unøjagtigheder  i  kongeloven,  som 
Larsen  tror  at  finde,  så  falder  ethvert  bevis  fra  en  mulig  mod- 
sigelse som  denne  bort  af  sig  selv;  thi  at  Fredrik  III  ikke  gik 
ud  fra  eller  vilde  gå  ud  fra,  at  hans  døtre  skulde  overleve 
hele  hans  mandsstamme  og  dens  døtre,  er  klart  nok.  En  så- 
dan modsigelse  vilde  i  alle  tilfælde  henhøre  til  de  let  tilgive- 
lige forsyndelser  mod  teoretisk  nøjagtighed. 

Det  må  således  formentlig  indrømmes,  at  disse  tre  beviser 
nærmest  kun  er  sandsynlighed^beviser  for  den  ældre  af  Schlegel 
hævdede  opfattelse.  Det  må  komme  til  at  bero  på  den  vægt, 
med  hvilken  Scheeles  argumenter  tilbagevises,  i  hvor  vidt 
Larsen  skal  kunne  hævde  denne  opfattelses  berettigelse. 

Med  føje  gør  han  da  først  opmærksom  på  den  modsigelse, 
Scheele  gør  sig  skyldig  i  ved  ud  af  art.  27  at  bevise  alle 
kvindelige  agnaters  forret,  og  af  32  kun  den  nærmestes  blandt 
dem,   som   er  i  live.     Men  han  tager  fejl,   når  han  kalder  det 

en  „hovederindring",  der  kun  trænger  til  nærmere  støtte  i  be- 
mærkninger mod  de  enkelte  beviser.  Er  nemlig  modsigelsen 
i  de  to  bestemmelser  uløselig,  da  ligger  det  dog  foreløbig 
nærmere  at  antage,  at  den  ene  er  fejlagtig  og  den  anden 
rigtig,  end  at  de  begge  skulde  være  fejlagtige.  Borttager  man 
altså  det  logiske  grundlag  for  den  ene  uden  at  kunne  rokke 
den  anden,  har  man  i  virkeligheden  bidraget  væsenlig  til  at 
støtte  denne  ved  at  berøve  den  en  farlig  medbejler. 

Larsen  vender  sig  først  imod  art.  27  og  Scheeles  for- 
ståelse af  udtrykket:  „kvinde  af  mand  går  for  mand  af  kvinde". 
Han  fremsætter  her  den  formentlig  ene  rigtige  forklaring,  men 
han  gør  det  på  en  sådan  måde,  at  der  derved  afstedkommes 
uoverstigelige  vanskeligheder  på  andre  punkter.  „„Fædrene- 
stammen" og  „mødrenestammen",  siger  han,  som  forekommer 
i  slutningen  af  art.  27,  betyder  ingenlunde  det  samme  som 
agnater  og  kognater;  men  fædrenestammen  er  de  fra  Fredrik 
III*s  sønner  og  mødrenestammen  de  fra  hans  døtre  nedstigende 
linjer."  Andensteds  går  han  nærmere  ind  herpå.  „Foreløbigen 
må  kongelovens  særegne  sprogbrug  nøje  mærkes.  Således  be- 
tegne udtrykkene  fædrenestamme  o.  s.  v.  —  —  Endog  „sværd- 
siden", hvorved  man  ellers  altid  plejer  at  betegne  de  mandlige 
agnaters  linje,  synes  at  være  taget  i  en  lignende  omfattende 
betydning  som  fædrenestammen;  jfr.  art.  28,  31  og  36."^ 

Denne  beskyldning  mod  Peder  Schumachers  danske  lov- 
text  træffer  langt  ud  over  målet.  Hvad  for  det  første  „sværd- 
siden" angår,  da  bruges  det  overalt  i  den  almindelig  vedtagne 
betydning,  ligesom  det  på  de  angivne  steder  gengiver  det  la- 
tinske mares  ex  maribus.  Ved  fædrenestammen  er  der  den 
mærkelighed,  at  det  ikke  har  sit  tilsvarende  på  latin,  det  ind- 
skydes på  dansk  til  nærmere  betegnelse.  Klarest  fremtræder 
det  i  artikel  32,  hvor  det  latinske  agnata  gengives  ved  „prin- 
sesse af  blodet,  som  ham  på  fædrenestammen  hører  næst  til". 
Her   ligger    oprindelsen    klart    for;    den    sidste    konge    og    den 

kvinde,  som  kaldes,  skal  høre  hinanden  til  pd  fædrene- 
stammen,  de  skal  med  andre  ord  være  af  samme  fædrene- 
stamme,  d.  e.  agnater. 

I  28  siges  da  videre,  at  når  regeringen  engang  tiUdder 
kvindekønnet,  „da  træde  først  frem  de  af  os  på  fædrenestanmien 
ved  sønnerne  nedstigende  kvindelinjer,  og  derefter  omsider  de, 
som  af  os  på  mødrenestammen  ved  døtrene  nedstige**.  Latinen 
har  her  kun  per  filios  og  per  filias,  så  stammerne  er  kun  til- 
føjede til  yderligere  tydeliggørelse.  Tanken  er  da  også  aldeles 
den  samme  som  i  det  forrige  tilfælde:  „de  kvindelinjer,  som 
(d.  e.  hvis  stammemødre)  har  deres  fædreneslægt  i  kongehuset*^, 
som  er  kongernes  agnatæ,  og  de  kvindelinjer,  som  gennem 
deres  mødreneslægt  hører  til  huset.  Selvfølgelig  er  der  herved 
set  bort  fra,  at  strængt  taget  lovgiverens  døtre  står  i  samme 
slægtskabsforhold  som  alle  senere  kongedøtre;  loven  vil  have 
et  skelnemærke  imellem  dem  og  lader  derfor  „stammen**  prak- 
tisk taget  først  begynde  ved  børnene,  „første  erhververs**  sønner 
og  døtre.  Men  på  selv  samme  måde  må  det  da  forklares,  at 
koncipisten  i  art.  27  har  udvidet  betegnelsen  „  fædrenestam- 
men **  til  disse  kvindelinjers  ^emeste  efterslægt;  det  er  en 
konsekvens,  som  ikke  er  vanskelig  at  forstå  fra  lovgiverens 
standpunkt,  ved  den  hele  slægts  udspring.  Noget  ganske  andet 
vilde  det  være,  om  man  vilde  tage  dette  som  ordets  egenlige 
betydning,  der  kan  overføres  på  dets  forekomst  andre  steder, 
så  det  altså  overalt  skulde  betyde  henholdsvis  sønnernes  og 
døtrenes  efterkommere.  Dette  vilde  jo  helt  stride  mod  ordenes 
dannelse  og  almindelige  betydning:  „fædrenestamme**  peger  til- 
bage til  oprindelsen,  ikke  fremad  til  efterslægten. 

Medens  denne  mistydning  af  ordets  mening,  som  vi  snart 
vil  få  at  se,  har  sine  meget  mislige  følger,  er  det  af  mindre 
betydning,  at  Larsen  giver  en  højst  uklar  udtydning  af  de 
sidste  ord  i  art.  27:  „Det  er  blot  som  en  konsekvens  heraf 
tilføjet,  siger  han,  at  „endog  kvinde  af  mand  skal  gange  for 
mand  af  kvinde**,  og  disse  udtryk  synes  således  kun  at  skulle 
tilkendegive,  at  den  kvinde,  som  hører  til  Fredrik  III's  sønne- 

linje,  eller  den  hele  kvindelinje,  som  er  stiftet  af  mand,  skal 
foretrækkes  for  de  mandlige  kognater  i  de  linjer,  som  er  stiftede 
af  kvinde  eller  kong  Fredrik  III's  døtre.  Vistnok  er  dette 
uheldigt  affattet,  da  disse  udtryk  her  er  tagne  i  en  anden  be- 
mærkelse en4  den  almindelige,  hvori  de  forekommer  f&  linjer 
foran,  men  de  øvrige  tydelige  hovedbestemmelser  i  loven  synes 
dog  ikke  derved  at  burde  kunne  rokkes.^  ^ 

Det  er  åbenbart,  at  forfatteren  heller  ikke  her  har  søgt 
efter  talemådens  naturlige  oprindelse,  men  holder  sig  til  den 
barokke  modsætning  mellem  betydning  i  almindelighed  og  på 
dette  sted.  Kongeloven  har  ikke  selv  forskyldt  dette,  thi  den 
bruger  den  ene  gang  efter  den  anden  ordet  „mand"  og  „kvinde" 
særlig  om  de  personer,  som  stifter  linjer,  og  i  denne  betyd- 
ning må  det  tages  her.  „Kvinde  af  mand"  er  da  ikke  enhver 
senere  kvinde  af  mandsstammens  afkom  eller  alle  disse  kvinder 
tilsammen,  men  det  er  en  kvinde  (og  hendes  linje),  som  ned- 
stammer fra  sværdsiden,  medens  „mand  af  kvinde"  er  en  mand 
(og  hans  linje)  af  Fredrik  III's  døtres  slægt.  Denne  mangel  på 
skarphed  i  opfattelsen  af  det  sproglige  fremhæves  her  kun, 
fordi  den  får  så  megen  betydning  i  det  før  fremhævede  tilfælde. 

Må  det  imidlertid  siges,  at  professor  Larsen,  til  trods  for 
manglerne  ved  hans  grundes  overbevisende  forståelighed,  har 
godtgjort, .  at  kongeloven  ikke  i  art.  27  forbeholder  agnatæ  et 
ubetinget  fortrin  for  kognaterne,  så  fremtræder  Scheeles  på- 
stand på,  at  det  efter  art.  32  er  forbeholdt  den  nærmeste 
levende  agnata,  med  des  større  vægt,  befriet  for  modsigelsen 
i  art.  27.  Og  her  lider  da  også  i  virkeligheden  Larsens  bevis- 
førelse et  frddstændigt  skibbrud. 

Han  begynder  med  selv  at  anføre,  hvad  der  taler  for 
Scheeles  påstand.  „Art.  32  kalder,  hedder  det,  når  den  sidste 
konge  ingen  døtre  efterlader  sig,  den  prinsesse  af  blodet  til 
arv,  som  på  fædrenestammen  hører  kongen  næst  til,  uden 
al  omtale  døtres  afkom,  og  først  derefter  nævner  art.  33  de 

fra  Fredrik  m's  sønner  nedstigende  kvindelinjer,  hvoraf  altså 
meningen  kunde  siges  at  måtte  være,  at  når  mandsstammeo 
var  uddød,  skulde  først  kaldes  den  sidste  konges  sønnedatter 
og  døtre,  art.  31,  dernæst  i  mangel  af  så  nær  beslægtede  ag- 
nater  den  derefter  nærmeste  kvindelige  agnaf,  art.  32,  og 
endelig,  når  ingen  kvindelige  agnater  existerede,  de  til  Fredrik 
ni's  sønners  linjer  henhørende  kognater,  art.  33.  Denne  sidste 
artikel  synes  derhois  ved  en  modsat  fortolkning  både  at  blive 
overflødig  og  urigtig;  overflødig,  fordi  alle  de  personer,  som 
hører  under  dens  bud,  allerede  også  er  indbefattede  under  de 
kvindelige  agnaters  linjer  eUer  afkom,  som  nævnes  i  de  tvende 
foregående  artikler,  og  art.  33  vilde  altså  for  så  vidt  ikke  be- 
stemme andet  eUer  mere  etid  disse  artikler,  hvis  disse  allerede 
uden  nogen  indskrænkning  havde  kaldet  slige  kognater  til  arv; 
og  urigtig,  fordi  de  personer,  som  artiklen  nævner,  da  ikke 
skulde  arve  dernæst  ^  d.  e.  efter  de  i  de  foregående  artikler 
nævnte  personer,  men  mellem  disse  og  fremfor  disse  efter  det 
fortrin,  som  kunde  tilkomme  den  linje,  hvortil  de  hørte;  så- 
ledes skulde  f.  ex.  den  sidste  kongesøns  dattersøn  eller  datter- 
datter, som  indbefattes  under  art.  33,  da  ikke  arve  næst  efter 
kongens  døtre  og  andre  kvindelige  agnater,  men  fremfor  disse 
som  deres  morfaders  repræsentanter." 

Herimod  bemærker  nu  Larsen  selv  følgende:  „Hvad  art. 
32  angår,  da  kan  det  for  det  første  meget  vel  antages,  at  der 
ved  „døtre"  er  ment  ikke  blot  disse  selv,  men  som  noget,  der 
forstod  sig  af  sig  selv  efter  den  foregående  artikel,  også  deres 
linjer  eller  afkom.  Når  man  dernæst  vil  have,  at  „prinsesse 
af  blodet,  som  ham  på  fædrenestammen  hører  næst  til",  skal 
betyde  den  efter  kongens  datter  nærmeste  kvindelige  agnat,  da 
stemmer  dette  ikke  med  kongelovens  øvrige  eller  artiklens  egen 
Sprogbrug.  Denne  betydning  ligger  nemlig  hverken  i  udtrykkene 
„pr.  af  blodet",  som  artiklen  selv  viser,  da  den  forudsætter, 
at  der  også  kan  gives  pr.  af  blodet  på  mødrenestammen,  o^ 
ej  heller  i  det  tilføjede  „på  fædrenestammen",  der  kun  betyder 
Fredrik  III's   sønners   descendenter,   både  agnater  og  kognater. 

Og  endelig  vil  art.  33,  selv  når  den  forstås  på  den  (foran) 
fremstillede  måde,  dog  indeholde  en  åbenbar  urigtighed,  idet 
den  kun  kalder  en  kvindesperson  som  arveberettiget,  uagtet 
der  i  det  forudsatte  tilfælde  meget  vel  kan  existere  en  mands- 
person, som  er  nærmere,  tlii  også  mellem  flere  kognater,  der 
er  søskende,  skal  broder  altid  foretrækkes  for  søster.  Hvis 
f.  ex.  ved  den  nuværende  mandsstammes  ophør  også  de  kvinde- 
lige agnater  var  uddøde,  vilde  uden  alt  spørgsmål  prinsesse 
Charlottes  ældste  datter  være  den  næste  frænke  og  slægt,  som 
betegnes  i  arl.  33;  men  det  er  efter  andre  tydelige  tilkende- 
givelser i  kongeloven  (28.  30.  34.)  aldeles  utvivlsomt,  at  prin- 
sesse Charlottes  søn  dog  i  så  fald  skulde  foretrækkes  for  en- 
hver af  døtrene.  —  Det  synes  således  at  måtte  erkendes,  at 
kongelovens  koncipist  ved  at  ville  exempelvis  udvikle  anven- 
delsen af  de  almindelige  regler,  er  faret  noget  vild  ved  affat- 
telsen af  art.  32  og  33,  og  disse  artikler  er  vistnok  ingenlunde 
af  den  beskaffenhed,  at  de  kan  omstøde  de  klare  bestemmelser, 
som  loven  på  de  andre  steder  har  fremsat."* 

Det  synes  mærkeligt,  at  den  tanke  ikke  er  falden  proL 
Larsen  ind.  at  han  her  har  ophobet  en  sådan  række  mod- 
sigelser, tildels  meningsløsheder,  at  præsumptionen  absolut  må 
blive  for,  at  det  er  ham,  der  misforstår,  ikke  Griffenfeld,  der 
forvrøvler  sig.  Larsen  går  ud  fra,  at  art.  32  og  33  omhandler 
de  selvsamme  personer,  nemlig  kvinderne  af  sønnernes  stam- 
mer; 32  er  ikke  indskrænket  til  agnatæ,  33  gælder  også  prin- 
sesse Charlottes  døtre,  ja  den  sidste  konges  descendenter. 

Under  denne  forudsætning  falder  loven  altså  pludselig  ud 
fra  sin  skarpsindige  gang  gennem  de  kommende  tiders  mulig- 
heder for  at  gentage  en  enkelt  artikels  indhold  med  andre  ord 
og  at  udtale,  at  dette  skal  indtræde  efter  det  foregående  (det 
samme)!  Det  kan  man  vel  neppe  kalde  „at  fare  noget  vild 
ved  affattelsen",  det  er  at  forudsætte  en  meningsløshed. 

Dernæst  falder  prof.  L.  pludselig  selv  ned  til  det  af  ham 

så  stærkt  bestridte  standpunkt,  at  loven  giver  sig  af  med  at 
udpege  individer  istedenfor  linjer.  Ud  fra  denne  forudsætning 
vender  han  sig  endog  polemisk  imod  loven  og  bebrejder  den, 
at  den  glenmier,  at  der  længere  ude  i  slægten  også  kan  være 
mænd  og  at  disse  burde  været  nævnte.  Konsekvent  måtte 
han  jo  iøvrigt  kræve  det  samme  i  art.  32,  uår  dens  omfang 
skal  være  den  samme.  Selvfølgelig  kræver  han  dog  ikke  dette, 
da  han  meget  vel  indsei",  at  de  to  artikler  fornuftigvis  må  be- 
tegne forskellige  kredse  af  arvinger,  om  ikke  for  andet,  så  for 
det  „dernæst^,  som  forbinder  dem;  men  han  mistvivler  om  at 
kunne  finde  det  afgørende  i  modsætningen  og  mener  da,  at 
det  er  koncipisten,  som  er  skyld  deri. 

En  noget  ædrueligere  kritik  vilde  her  have  kunnet  retlede 
ham,  selv  om  det  selvfølgelig  er  langt  lettere  nu  at  se  sam- 
menhængen med  den  latinske  text  for  øje.  Først  burde  han 
da  ikke  have  ladet  sig  vildlede  af  ordet  „fædrenestamme"  og 
have  lukket  øjet  for,  at  der  ved  dette  udtryk  i  art.  32  nød- 
vendigvis må  tænkes  på  agnata,  således  som  Scheele  riglig 
havde  forstået  det.  Dernæst  burde  han  ikke  have  forargedes 
over  ordet  „frænke*'  som  en  unøjagtighed  eller  forglenunelse, 
men,  da  han  engang  var  bleven  opmærksom  på  denne  ejen- 
dommelighed (den  var  undgået  ham  i  hans  forelæsninger  før 
1848  og  heller  ikke  bemærket  af  Scheele),  burde  han  have 
set,  at  dette  rummelige  ord  her  blev  et  nødvendigt  meUemled 
mellem  sidste  konges  agnata  og  første  erhververs  datter.  Hele 
artiklens  ordlyd  viser,  at  det  forholder  sig  således.  Han  vilde 
da  ikke  have  behøvet  at  opgive  sin  opfattelse  af  repræsen- 
tationsretten  eller  sin  tro  på  lovgiverens  evne  til  at  kunne 
holde  de  simpleste  ting  ude  fra  hinanden. 

Der  er  vistnok  god  grund  til  at  anse  det  for  et  held,  at 
de  to  modsatte  fortolkninger  af  kongelovens  arveregler  ikke  til 
sin  tid  kom  offenlig  frem,  så  striden  mellem  dem  skulde  have 
været  udkæmpet  med  så  lidet  fyldestgørende  våben. 

Som  der  fortælles,  at  Peder  Schumacher  først  vandt  kon* 
gens  yndest  ved  at  skrive  et  nyt  udkast  til  et  diplomatisk 
aktstykke,  således  kan  der  ingen  tvivl  være  om,  at  han  jo  i 
faøj  grad  befæstede  sig  i  denne  yndest  ved  sit  nye  udkast  til 
en  kongelov.  Sammenlignet  med  det  ældre  S  som  dog  uden 
tvivl  var  frugten  af  de  mest  erfarne  rådgiveres  samarbejde, 
betegner  det  et  overordenligt  fremskridt.  Tanken  i  det,  lov- 
giverens ønske  med  hensyn  til  arvefølgens  ordning,  er  den 
samme,  men  hvad  der  i  Schumachers  udkast  er  klart  gennem- 
tænkt og  anordnet  i  sine  mindste  enkeltheder,  det  er  i  det 
tidligere  kun  løst  skitseret.  Mange  tvivlsmål  måtte  kunne 
rejses  imod  disse  regler,  ja  de  vilde  endog  på  næsten  de  fleste 
afgørende  punkter  kunne  drages  til  forskellige  sider.  Således 
bestemmes  det,  at  efter  mandsstammens  afgang  den  kvinde 
skal  være  dronning,  som  er  den  sidst  afdøde  mand  nærmest 
ni  blod  og  efter  denne  lovs  bestemmelse*'.  Skal  nu  her  sønne- 
<latteren  eller  datteren  gå  forud?  For  mandsstammens  ved- 
koomiende  hævdes  repræsentationsretten,  men  vil  den  her  kunne 
gores  gældende?  Schumacher  afgør  spørgsmålet,  der  måske 
slet  ikke  er  faldet  den  tidligere  koncipist  ind,  ved  en  udtryk- 
kelig fremhævelse  af  sønnedatteren. 

Der  bestemmes  derpå  tydeligt,  at  mellem  søstre  alderen 
gør  udslaget,  ikke  blot  for  dem,  men  også  for  deres  børn,  så 
den  yngre  søsters  søn  skal  stå  tilbage  for  den  ældres  datter, 
medens  derimod  i  hvert  enkelt  søskendehold  kønnet  atter  skal 
gøres  gældende. 

Loven  vender  sig  derpå  til  de  tilfælde,  da  sidste  mands 
nedstigende  slægt  er  uddød  og  man  må  gå  til  ^cognatæ  a 
latere^.  Her  bestemmes  da,  at  repræsentationsretten  altid  nøje 
skal  tages  i  agt,  således  at  den  kvinde,  som  kommer  af  en 
mand  (retro  in  stirpe  a  mare  oriunda),  skal  gå  forud  for  cog- 
nata  a  femina,  om  denne  end  er  ældre  og  nærmere  i  grad  be- 
slægtet med  den  sidste  dronning.    Hvorledes  man  i  det  enkelte 


*  Se  Kongeloven  of?  dens  forhistorie,  s.  33  fl. 

vilde  have  klaret  denne  arvefølge,  er  vanskeligt  at  forstå;  det 
ser  næsten  ud,  som  om  der  efter  mandsstammens  afgang  kun 
kunde  tænkes  dronninger.  Hovedreglen,  som  skal  sammen- 
fatte det  hele,  bidrager  ikke  til  yderligere  klarhed:  efter  enhver 
konges  eller  dronnings  død  kommer  den,  som  var  den  afdøde 
nærmest  i  orden  og  slægt.  Fremkomsten  af  en  ny  mands- 
stamme  er  ikke  forudsat  som  mulig. 

Som  det  synes  var  det  først  efter  mange  betænkeligheder 
at  kong  Fredrik  III  kasserede  sit  testamente  for  at  oprette  et 
nyt;  der  lå  flere  år  imellem.  Schumachers  system  var  imidler- 
tid udviklet  til  den  yderste  nøjagtighed,  og  selv  hans  for- 
mulering af  enevældens  teorier  var  langt  skarpere  og  sikrere 
end  den  tidligere.  Hvorvidt  han  her  var  rådgiver  eller  kun 
tjener,  vides  der  intet  om;  har  han  selv  haft  nogen  del  i  den 
tanke,  at  landets  stænder  skulde  fuldstændig  udelukkes  fra  al 
deltagelse  i  st3rrelsen  af  deres  anliggender  og  miste  enhver 
garanti  for  domstolenes  uafhængighed  og  den  personlige  sikker- 
hed, da  har  han  jo  selv  hårdere  end  nogen  anden  måttet  bøde 
derfor.  Som  skarpsindig  retslærd  har  han  i  kongeloven  sat 
sig  et  varigt  mindesmærke. 

Dette  gælder  da  først  og  fornemmelig  lovens  oprindelige 
latinske  form.  Hvert  enkelt  lille  afsnit  fremtræder  her  med  en 
klarhed  og  en  udtømmende  nøjagtighed,  der  er  lige  langt  fru 
pedantisk  vidtløftighed  og  orakelmæssig  korthed.  Der  gives 
fuld  og  tydelig  besked  på,  hvad  lovgiveren  har  villet  i  hvert 
enkelt  tilfælde,  og  han  skyr  ingen  gentagelse  for  at  forebygge 
misforståelser;  men  hvad  der  således  skal  siges,  siges  ikke 
des  mindre  med  få  ord  og  i  lette,  ofte  elegante  og  skønne 
vendinger. 

Det  var  en  ikke  let  opgave  at  oversætte  denne  lovtext  på 
dansk.  Modersmålet  havde  ikke  disse  exakte  udtryk,  hvis  be- 
tydning var  alle  nærværende,  det  var  tungt  i  sine  omskriv- 
ninger og  uøvet  i  sin  sætningsbygning.  Schumacher  måtte 
selv  være  betænkt  på  at  danne  ord  og  talemåder,  som  kunde 
gengive  det  almindelige  retssprogs  videnskabelige  begreber. 

Disse  vanskeligheder  er  vistnok  tilstrækkelige  til  at  for- 
klare, at  selv  skarpsindige  mænd  omsider  for  vild  i  konge- 
lovens fortolkning.  Der  fulgte  den  et  mærkeligt  uheld  i  så 
henseende.  Affattet  på^  latin  egnede  den  sig  fortrinlig  til  sit 
øjemed,  at  være  en  international  lovbog  for  alle  de  slægter, 
som  efterhånden  vilde  fremgå  af  det  danske  kongehus.  Men 
så  blev  det  bestemt  at  lade  den  komme  offenlig  frem  som  en 
dansk  lov  og  gøre  den  tilgængelig  for  alle  undersåtterne.  Hvad 
den  herved  tabte  i  teknisk  sikkerhed,  vilde  den  vinde  ved  at 
blive  diskuteret,  kommenteret  og  bearbejdet.  Dens  arveregler 
vilde  blive  drøftede  og  juristerne  vilde  sætte  den  i  et  viden- 
skabeligt system. 

Men  intet  af  dette  skete:  loven  blev  tværtimod  liggende 
som  en  hemmelighed,  indtil  alle  de  var  døde,  som  kendte  dens 
oprindelse  og  vilde  have  kunnet  give  en  avtentisk  fortolkning 
af  dens  danske  udtryk.  Den  latinske  text  opbevaredes  vel 
som  en  kuriositet,  men  ingen  lagde  mærke  til  dens  betydning 
for  lovens  fortolkning.   — 

Af  lovgiveren,  kong  Fredrik  iRI,  giver  kongeloven  det 
samme  billed  som  det,  vi  kender  af  hans  historie.  Det  er  en 
magtkær  og  selvgod  mand,  som  tror,  at  det  vil  være  og  blive 
godt,  når  kun  én  mand  bestandig  har  magt  til  at  råde  for  alt. 
Men  det  er  tillige  en  patriotisk  mand,  som  sætter  fædrelandets 
tarv  højt.  Den  arvefølge,  han  fastsætter,  er  derfor  ikke  så 
meget  beregnet  på  at  bevare  hans  navn  og  våben,  som  at 
sikre  rigerne  en  tryg  fremtid,  afskære  al  anledning  til  tvist  og 
tvivl  og  iøvrigt  lade  forsynet  råde.  Det  opstilles  derfor  som 
en  ubrødelig  grundsætning,  at  hverken  rigerne  eller  de  tillig- 
gende lande  må  deles,  og  som  betingelse  for  kongedøounets 
tiltrædelse  stilles  det  at  bekende  sig  til  rigernes  religion  og 
tage  stadigt  ophold  i  dem. 

Som  enhver  pludselig  statsomvæltning  skød  den  af  Fred- 
rik in  iværksatte  over  målet.  Man  måtte  se  at  komme  bort 
fra  de  alt  for  flydende  forhold,  under  hvilke  statsstyreisen,  lov- 
givningen,  den  dømmende  myndighed,    skatteydelsen  og  stats- 

husholdningen,  tronfølgen,  —  kort,  hele  det  offenlige  liv  be- 
vægede sig  i  traditionelle,  men  ubestemte  og  uberegnelige 
former.  Så  faldt  man  til  den  modsatte  yderlighed:  der  skulde 
aldrig  kunne  savnes  en  øjeblikkelig  afgørelse  af  ethvert  som- 
helst  spørgsmål;  tronen  skulde  aldrig  kunne  være  ledig,  og 
når  den  beklædtes  af  en  kun  ISårig  dreng  eller  pige,  skulde 
af  denne  ene  person  al  lovgivning  kunne  foretages,  enhver  rets- 
kendelse fældes  og  enhver  statsbeslutning  fattes  med  utvivlsom 
og  øjeblikkelig  retsvirkning.  Med  hensyn  til  arvefølgen  toges 
der  intet  hensyn  til  de  mange  uberegnelige  forhold,  der  kunde 
indtræde.  Med  en  noget  større  tillid  til  fremtiden  vilde  kong 
Fredrik  III  have  kunnet  overlade  det  til  den  sidste  mand  af 
slægten  at  udnævne  sin  efterfølger  blandt  de  nærmeste  frænder, 
således  som  han  overlod  det  til  enhver  døende  konge  at  ordne 
formynderskabet  for  en  umyndig  arving;  det  vilde  kunne  blive 
af  den  største  betydning  for  bevarelsen  af  alle  kongens  lande 
eller  for  erhvervelsen  af  andre.  Men  frygt  for  fremtidens 
usikkerhed  overvejede,  som  det  synes,  alle  andre  hensyn. 
Kongeloven  skulde  være  en  forfatningslov  og  en  arvelov  for 
alle  tider;  det  er  den  store  svaghed,  overfor  hvilken  al  dens 
skarpsindighed  og  forsynlighed  er  bleven  til  skamme. 

EN  UPÅAGTET  KRØNIKE  AF  POVL  HELGESEN. 

(1886.) 

[Historisk  Tidsskrift  6.  R.  6.  Bd.  S.  323-38.    Et  her  meddelt  Tillæg  (S.  334-38),  inde- 
holdende Slutningen  af  Povl  Helgesens  „Regum  Daniæ  historia*',  de  tre  ferste  olden* 
borgske  Kongers  Historie,  er  udeladt  i  nærværende  Udgave.] 


X  rofessor  Daae  har  ved  at  meddele  et  par  optegnelser  af 
Povl  Helgesen  i  et  exemplar  af  Saxes  historie,  i  Kristen  Peder- 
sens udgave  \  atter  henledet  opmærksomheden  på  denne  mærke- 
lige forfatter.  Der  turde  derfor  være  anledning  til  ligeledes  at 
fremdrage  et  hidtil,  som  det  synes,  upåagtet  skrift,  der  utvivl- 
somt hidrører  fra  hans  hånd,  og  det  så  meget  mere  som  dets 
affattelse  netop  synes  i  tiden  at  måtte  falde  nær  sammen  med 
hine  notiser  og  overhoved  at  finde  et  velkomment  tilknytnings- 
punkt i  dem. 

Det  pågældende  skrift  er  i  året  1595  udgivet  af  den  got- 
torpske bibliotekar  Erpold  Lindenbrug  og  trykt  i  Leyden  med 
følgende  titel:  „Historia  compendiosa  ae  succincta  serenissi- 
morum  Daniæ  regum:  ab  incerto  auctore  conscripta;  nunc  vero 
usqve  ad  Christianum  IV  deducta,  primumqve  in  lucem  edita, 
opera  et  studio  E.  L."  Det  er  tilegnet  den  danske  konge, 
men  den  liUe  fortale  giver  ingen  oplysning  om,  hvorfra  ud- 
giveren har  fået  den  „ubekendte  forfatters"  håndskrift;  ved 
Mollers  Cimbria  literata  ledes  man  på  spor  efter,  at  det  endnu 
findes  i  biblioteket  i  Hamborg.      Hans  „fortsættelse"   begynder 

>  Hist.  Udsskr.  5.  række,  VI  227. 

med  kong  Kristian  U's  regering,  strax  efter  en  kort  almindelig 
karakteristik  af  ham,  og  er  i  randen  udtrykkelig  betegnet  som 
sådan  („continuatio**).  1  den  lille  kvartudgave  fylder  den  op- 
rindelige krønike  de  første  55,  fortsættelsen  de  næste  9  sider. 
Kun  den  første  har  nogen  selvstændig  interesse. 

Det  er  en  fuldstændig  Danmarks  krønike,  fra  de  ældste 
tider  af,  ordnet  efter  konger.  De  første  ni  konger,  fra  Dan 
til  Frotho  Geffinild,  tælles;  derefter  fortsættes  rækken  til  Kri- 
stoffer af  Bajern,  uden  at  texten  følger  med  tallet:  udgiveren 
har  derimod  tilføjet  det  i  randen  og  når  op  til  100.  Endelig 
kommer  de  tre  Oldenborgere  med  angivelse  af  numer  101  — 
103  (se  tillæg). 

At  forfatteren  til  denne  krønike  er  dansk,  ses  strax  på 
navnene.  Man  støder  således  på  navneformer  som  Tveskæg, 
Blodtand  og  Blotand,  Ladelaas,  Haldan  hin  stærke,  Lodbrog,  Klag, 
Barn,  Gratemosæ,  Hadersleff  (registret  har  Hadersleben)  o.  s.  v. 
Saxes  Topshøgicum  nemus  gengives  ved  Topsøw  Ure;  Hanse- 
stædernes navn  udledes  af  ordet  høns  (sml.  Hvidtfeld:  Hønse- 
stædeme).  Nærmere  kan  det  siges,  at  forfatteren  er  fra  rigets 
østligste  lande;  han  nævner  i  Kristoffers  tid  kun,  at  Skåne  blev 
pantsat,  og  han  fremdrager  stærkt  enhver  berøring  med  Sverig; 
unionen  træder  i  skriftets  sidste  del  helt  i  forgrunden. 

Endelig  kan  det  siges  om  forfatteren,  at  han  er  katolik; 
han  fremhæver  de  bekendte  nationale  martyrers  helligdom  og 
for  sin  samtids  vedkommende  polemiserer  han  heftigt  mod  re- 
formationen. 

Når  disse  indicier  alt  stærkt  tyder  på  Povl  Helgesen  som 
forfatter,  så  må  enhver  tvivl  om,  at  han  i  virkeligheden  har 
skrevet  bogen,  forsvinde,  når  man  sammenligner  de  sidste  af- 
snit med  Skiby-krøniken.  Hele  sider  stemmer  ordret  overens 
med  denne  og  også  i  de  foregående  afsnit  er  der  slående  lig- 
hedspunkter (som  når  i  begge  skrifter  Erik  af  Pommern  og 
Kristoffer  af  Bajern  siges  at  være  sønner  af  to  .søstre).  Der 
kan  kun  være  tale  om  at  afgøre,  hvorvidt  Lindenbrugs  krønike 
ligesom  Hans  Henriksens  og  Peder  Olsens  (for  sin  sidste  selv- 

stændige  dels  vedkommende)  er  et  uddrag  af  Skiby-krøniken 
eller  et  selvstændigt  skrift  af  samme  forfattere 

For  at  besvare  dette  spørgsmål  vil  det  først  og  fremmest 
være  nødvendigt  at  se  sig  om  efter  tidsmærker  i  krønikens 
text.  Skiby-krønikens  fortælling  (om  Oldenborgerne)  er  som 
bekendt  nedskreven  til  forskellige  tider,  den  første  del  1524, 
det  sidste  10  år  efter;  genealogien  antages  at  være  nogle  år 
ældre.  ^  Er  nu  den  fuldstændige  Danmarkshistorie  samtidig 
eller  er  den  af  ældre  datum? 

Det  er  en  vanskelighed  ved  besvarelsen  af  dette  spørgs- 
mål, at  den  nu  kun  kendes  i  den  mangelfulde  afskrift,  som 
Lindenbrug  har  benyttet.'*  Skiby-krøniken  kan  undersøges  i 
sin  oprindelse  ud  af  selve  forfatterens  grundskrift  med  sine 
rettelser  og  tilføjelser,  medens  vi  her  ad  anden  vej  må  komme 
til  at  afgøre,  hvad  der  har  stået  i  den  oprindelige  text  og 
hvad  der  skyldes  senere  indskud  og  randbemærkninger.  Thi 
at  sådanne  findes,  måtte  man  ikke  blot  efter  forfatterens  vel- 
bekendte arbejdsmåde  forlods  formode,  men  man  vil  ikke  ret 
vel  kunne  undgå  strax  ved  den  første  opmærksomme  gennem- 
læsning at  lægge  mærke  til  fiere  af  dem.  At  afskriften  uden 
videre  har  optaget  dem  i  texten,  er  ikke  andet  end  hvad  man 
kunde  vente;  men  dette  nøder  os  til  den  største  varsomhed 
ved  benyttelsen  af  de  forskellige  tidsmærker. 

Hvor  løst  og  ubehændigt  indskuddene  er  satte  ind  i  den 
oprindelige  text,  ses  strax  i  begyndelsen  af  det  her  optrykte 
stykke,  ved  opgivelsen  af  Kristians  tiltrædelsesår :  „hæc  electio 
fiacta  est  a.  d.  1448".  Denne  notis  afbryder  nemlig,  hvor  den 
nu  står,  den  naturlige  sammenhæng,  medens  den  slutter  sig 
til  et  tidligere  sted  (electus  est  autem  etc),  der  dog  selv  synes 


>  Rørdam,  Hiatoriske  kildeskrifter,  I  1-107:  Skiby-krenikeo ;  385-435:  Hans 
Henrikaeos  uddrag  og  fortsættelse.    Sml.  2.  række  II  10. 

•  Paludan-Moller  i  Hist  tidsskr.  3.  række,  I  13—37. 

»  Dette  hADdakrift,  Hamburger  StadUiiblJothAk,  M.  S.  Hist  21.  4^,  har  veUillig 
▼æret  udl&nt  hertil.  Det  er  kun  lidet  yngre  end  originalen,  men  taget  af  en  temmelig 
ukyndig  skriyer;  meget  er  derfor  rettet  af  en  samtidig  hånd,  andet  af  Lindenbrug. 
Dennes  navn  findes  pA  titelbladet 

at  være  et  indskud;  den  må  da  antages  at  være  indsat  her 
som  en  randbemærkning,  hvis  plads  afskriveren  har  forfejlet 
Det  samme  er  tilfældet  med  årstallene  for  Sverigs  erobring  og 
tab  under  kong  Hans.  Nu  er  der  først  fortalt,  at  der  var 
neppe  tre  år  (vix  triennium)  mellem  de  to  begivenheder,  og 
derpå  følger  en  betragtning  over  de  forhold,  som  medførte  dette 
beklagelige  resultat.  Men  sammenhængen  afbrydes  strax  ved 
opgivelsen  af  de  to  årstal,  1497  og  1501,  der  jo  end  neppe 
kan  have  været  forfatteren  nærværende,  da  han  nedskrev  sin 
oprindelige  fortælling  med  dens  tidsangivelse. 

Endelig  møder  vi  årstallet  for  Ditmarskertoget,  på  samme 
uheldige  måde  indskudt  i  texten,  der  derved  taber  sin  sam- 
menhæng: „uno  tantum  bello  Ditmarsiensi  fuit  infortunatissi- 
mus,  [  ],  ubi  superis  non  faventibus  feruntur  periisse  multi 
viri"  etc. 

Mindre  let  at  opdage,  om  end  formentlig  lige  så  utvivl- 
somt, er  et  indskud  i  sætningen  om  kong  Hans's  forhold  til 
Sverig,  som  er  ført  uforandret  over  i  Skiby-krøniken.  Nu 
hedder  det:  »Qvod  si  Valdemari  etc.  regna  fuissent  tam  in- 
cruenta,  tamqve  procul  a  tyrannide  et  violentia,  adhuc  fortasse 
illibatum  trium  regnorum  foedus  durasset,  nist  populi  alioqvin 
ad  seditionem  nati  obstitisset  perfidia^.  Det  vil  let  ses,  at 
der  her  gives  to  modsatte  forklaringer  af  bruddet  på  unionen: 
de  første  kongers  hårdhed  og  troløshed,  og  det  svenske  folks 
oprørske  sind;  men  kun  den  første  har  noget  at  gøre  med 
kong  Hans's  retfærdiggørelse.  Sætningen  er  desuden  i  virke- 
ligheden alt  afsluttet  foran  ^nisi^,  og  dette  slutter  sig  ikke 
til  eftersætningen,  men  måtte  følgerigtig  have  sluttet  sig  til 
forsætningen  med  et  ,^ei^^  hvis  det  oprindelig  havde  haft  sin 
plads  i  denne  forbindelse.  Det  rimeligste  er,  at  forfatteren 
senere  har  tilføjet  det  i  randen. 

Det  mest  afgørende  af  krønikens  tidsmærker  er  det  ud- 
tryk, som  bruges  om  kong  Fredrik  I:  „nuper  defunctus" 
(se  tillæg);  det  må  selvfølgelig  være  nedskrevet  omtrent  ved 
samme   tid   som  Skiby-krøniken   afsluttedes   (1533 — 34).     Men 

hele  det  punktum,  i  hvilket  det  forekommer,  gør  brud  på  frem- 
stiUiDgens  sammenhæng  og  mangler  i  Skiby-krøniken  (Rørdam, 
I  30,  øverst).  Der  er  tale  om  kong  Hans's  regering  og  mod- 
sætningen mellem  den  første  tid,  i  hvilken  han  forfulgte  den 
kirkelige  stand,  og  den  sidste,  da  han  yndede  den;  derpå  roses 
hans  klogskab  og  mildhed  mod  sine  mænd.  Et  sideblik  til 
de  senere  tiders  klerkeforfølgelser  frembød  sig  her  af  sig  selv, 
når  forfatteren  gennemlæste  sit  manuskript,  men  hans  bemærk- 
ning falder  ikke  des  mindre  helt  ud  af  den  oprindelige  stil. 
Der  vil  da  ikke  kunne  sluttes  noget  af  dette  sted  m.  h.  t.  af- 
fattelsestiden. 

På  lignende  måde  forholder  det  sig  med  et  lignende  ud- 
brud i  anledning  af  Ditmarskerkrigen  1500.  Der  fortælles,  at 
stormændene  efter  rygtet  ved  deres  tilbagekomst  havde  be- 
sluttet at  dele  kirkens  gods  og  at  dette  var  grunden  til  deres 
ulykke.  Hertil  er  da  føjet  den  for  forfatterens  tid  naturlige 
bemærkning,  at  fremtiden  vil  vise,  hvorvidt  Lutheranerne  skal 
fa  større  held.  At  imidlertid  også  den  er  senere  indskudt, 
fremgår  af  det  følgende,  der  slutter  sig  nøje  til,  hvad  der  er 
fortalt  om  selve  nederlaget:  „uno  tantum  bello  D.  fuit  (Jo- 
hannes)  infortunatissimus cæterum  bello  navali  erat  for- 

tunatior  .  .  .  ." 

En  sammenligning  med  Skiby-krøniken  er  på  dette  sted 
vanskelig,  da  texteme  er  ikke  så  lidt'  forskeUige  (Rørdam  I 
23  f.).  Rygtet  om  den  påtænkte  plyndring  af  kirkens  ejen- 
domme motiveres  med,  at  adskillige  var  befængte  med  det 
Hussitiske  kætteri,  og  deres  planer  udmales  med  bitter  humor. 
Derefter  følger  anvendelsen  på  Lutheranerne,  dog  med  udeladelse 
af  ordene:  „studiorum,  literarum,  disciplinarum".  Sammen- 
knytningen mellem  de  to  slags  krige  mangler  helt,  da  Skiby- 
krøniken  jo  har  årbogsform. 

Endvidere  nævnes  kong  Kristian  II  og  hans  tyranni  lige 
foran  i  den  forhen  omtalte  saftning  om  unionskongerne,  der 
har  fået  tilføjelsen:  nisi  populi  etc.  Det  hedder  her:  „Qvod 
si  Valdemari,  Margaretæ,  Erici,  Christophori,  Christiemi  qvoqve 

secundi  regna  fuissent  tam  incruenta^  etc.  Skiby-krøniken  har 
det  samme,  kun  at  det  istedenfor  Christiemi  qvoqve  secundi 
hedder  Christierniqve  secundi.  Når  det  her  er  eftervist,  at 
samme  punktum  har  modtaget  et  senere  indskud,  som  helt 
forrykker  meningen,  må  det  vistnok  indrømmes  at  ligge  nær 
at  antage,  at  også  dette  kongenavn  er  senere  tilføjet.  Gennem- 
løb  forfatteren  engang  sit  ældre  håndskrift  med  pen  i  hånd, 
var  det  så  at  sige  umuligt  at  gå  hen  over  dette  sted  uden  at 
tilføje  den  sidste  tyranniske  konges  navn. 

Disse  forskellige  udbrud  er  nemlig  kun  en  genklang  af 
hele  skriftets  slutning,  dette  korte,  men  voldsomme  ud&ld  mod 
den  fordrevne  konge.  Og  at  heller  ikke  dette  tilhører  det  op- 
rindelige arbejde,  synes  indlysende.  Der  er  intet  somhelst  for- 
talt fra  tiden  efter  kong  Hans's  død,  der  gives  ingen  motive- 
ring af  den  skånselsløse  dom  over  sønnen,  den  udslynges  kuo 
i  de  vildeste  og  mest  hensynsløse  udtryk.  Den  rolige  humane 
fiemstilling  af  de  to  første  Oldenborgere  er  pludselig  forsvunden, 
og  fortællingen,  som  har  ført  102  konger  frem  for  læserens 
blik,  ender  pludselig  i  et  harmskrig  over  den  sidste  i  rækken. 
Enhver  vil  føle  det  disharmoniske  i  denne  slutning  og  være 
tilbøjelig  til  at  tilskrive  den  en  senere  tilføjelse.  Man  kommer 
uvilkårlig  til  at  tænke  på  året  1524,  da  Povl  Helgesen  be- 
stemte sig  til  at  skrive  videre  på  sin  Danmarks  historie.  Han 
tog  da  først  det  ældre  arbejde  frem  og  tilføjede  hvad  der  faldt 
ham  i  pennen^;  derpå  lagde  han  det  til  side  og  begyndte  sin 
vidtløftigere  fremstilling  forfra.  Dermed  vilde  det  stemme,  at 
de  fleste  af  de  foran  nævnte  indskud  er  optagne  i  Skiby-kro- 
niken;  det,  som  nævner  kong  Fredrik  I,  derimod  ikke. 

Hvad  der  yderligere  tyder  på  en  tidligere  tid  for  aflfat- 
telsen  af  den  hele  krønike  til  kong  Hans's  død,  er  beklagelsen 
over  at  unionen  er  brusten  ved  de  Svenskes  medfødte  troløshed 
og  lyst  til  oprør  og  frafald.     Dette  vilde  Povl  Helgesen  neppe 


*  I  afslutningen  af  kong  Hans's  historie,  der  endnu  er  skrevet  med  sterre  m&åe- 
hold,  fortæller  han,  at  han  har  en  afridsning  af  kongens  og  dronningens  epitafium  i 
Odense.  , 

have  fremhævet  så  stærkt  efter  blodbadet  1520.  En  udtrykke- 
lig ytring  hensætter  os  desuden  til  en  tidligere  tid.  Efter 
ulykken  i  Ditmarsken  brast  forbindelsen,  siger  han,  „rebellan- 
tibus  Dominis  Stenone  et  Svantone  proditoribus  perfidissimis, 
maximo  in  hodiernum  diem  utriusqve  regni  detrimento^.  Ud- 
trykket svarer  til  hans  udbrud  ved  foreningens  grundlæggelse: 
„qvod  utinam  durasset  in  hodiernum  usqve  diem!"  Han 
synes  ligesom  at  have  opgivet  håbet  om  en  fornyelse  efter 
1501,  og  hans  vrede  træffer  derfor  Sturerne,  af  hvilke  han  end 
ikke  nævner  den  sidste  (fra  1512),  med  hvem  der  da  vel  neppe 
endnu  var  ført  afgørende  forhandlinger,  da  han  skrev. 

Sammenholdes  nu  alt  dette  med  den  af  Daae  fremdragne 
kendsgerning,  at  Povl  Helgesen  har  ejet  et  exemplar  af  den  i 
året  1514  udgivne  Saxe  og  alt  året  efter  har  indført  optegnel- 
ser om  samtidige  begivenheder  i  den,  da  synes  det  klart,  at 
det  netop  har  været  fremkomsten  af  dette  enestående  værk, 
som  han  neppe  forhen  havde  haft  lejlighed  til  at  gøre  bekendt- 
skab med,  der  har  gjort  ham  til  historisk  forfatter.  Både  som 
humanist  og  som  patriot  måtte  han  få  et  mægtigt  indtryk  af 
denne  nationale  skat,  og  det  lå  nær  for  en  mand  med  hans 
opladte  åndelige  sans  og  bevægelige  sind  strax  at  give  sig  til 
at  gøre  uddrag  af  hele  denne  strålende  kongerække,  for  så  at 
fore  fortællingen  ned  igennem  de  følgende  tider,  til  unionen  og 
dens  opløsning. 

For  tiden  efter  Saxe  har  Povl  Helgesens  hovedkilde  været 
den  såkaldte  dansk-svenske  krønike  indtil  1415  (Scriptores  r. 
D.  I  387 — 98),  hvis  text  endog  på  et  enkelt  sted  kan  supple- 
res af  ham*.  Under  Erik  af  Pommern  nævner  han  ligefrem 
en  „Svecorum  chronicon".  I  sin  fremstilling  tager  han  jævnlig 
hensyn  til  Sverig  og  Svenskernes  opfattelse  af  kongerne,  hvad 
der  jo  svarer  godt  både  til  hans  politiske  standpunkt  og  til 
hans  fødsel  i  Halland,  af  en  svensk  moder,  og  et  tidligt  lær- 
lingeforhold til  Skara. 

*  Kong  Valdemars  tilnavn  ntår  lo  steder  in  blanco  (392  k  og  39.>  x)  og  Langebek 
formoder,  at  der  begge  steder  har  stået  Atterdag.     Men  del  var  ^durus",  „reprobua*' 

Størst  interesse  har  overfioved  selvfølgelig  hans  rent  per- 
sonlige udtalelser  om  personer  og  forhold.  Unionen  er  en  hoved- 
sag for  ham  og  han  træder  derfor  frem  med  sin  selvstændige 
opfattelse  af  historien  fra  Valdemar  Atterdags  tid  af.  Strax 
begyndelsen  bærer  præg  af  hans  kraftige  veltalenhed.  „Valde- 
marus  cognomento  reprobus,  hedder  det,  fertur  fuisse  versutis- 
simus,  avarissimus  et  audacissimus,  qvi  cum  offendissef  reg. 
num  pauperrimum,  scilicet  a  patre  suo  spoliatum,  ab  hostibus 
Alemanis  vastatum,  a  qvibus  tum  etiam  multæ  arces  posside- 
bantur,  mira  vafricia  vindicavit  e  possidentium  manibus,  minima 
sangvinis  jactura,  principio  regni  sui"  — .  Dette  udføres  kort 
efter  videre,  idet  også  skyggesiderne  i  hans  regering  frem- 
hæves. —  Om  Margrete  siger  han:  —  „mulier  crudelissima 
ae  inferno  digna  Svecorum  sententia,  verum  Danorum  opinione 
christiana  ae  religiosa  valde,  et  adeo  potentia,  fortuna,  vic- 
toriis,  divitiis  ae  prudentia  gloriosa,  ut  fortunatissimos  viros 
videtur  non  solum  æqvasse,  verum  etiam  longe  superasse^. 
Efterat  have  fortalt  om  hendes  ægteskab  og  søn,  samt  kampen 
ved  Asie  og  Stokholms  overgivelse,  fortsætter  han:  „Sicqve 
obtento  universo  regno  gloriose  regnavit  pepegitqve  foedus  il- 
lud  solemne,  qvod  tria  regna  conjunxit,  qvod  utinam  durasset 
in  hodiemum  usqve  diem.  Ictum  erat  foedus  hac  lege,  ut  in 
electione  regum  alternis  vicibus  haberet  Dania  primum  suffra- 
gium,  Svecia  vero  altemis"  etc. 

På  lignende  måde  udtaler  han  sig  om  de  følgende  konger, 
alt  efter  det  forskellige  emne. 

Hvad  der  især  giver  dette  lille  skrift  et  højt  værd.  er 
dets  forhold  til  den  mærkelige  forfatters  øvrige'  skrifter  og 
hele  hans  offenlige  virksomhed.  Medens  vi  i  Skiby-krøniken 
bliver  vidne  til  hans  lidenskabelige  deltagelse  i  tidens  store 
politiske  og  kirkelige  brydninger,  ser  vi  ham  her  som  den 
varmtfølende  patriot  og  lærer,  der  sysler  med  fædrelandets 
historie  for  dens  egen  skyld.  Selv  henreven  ved  den  første 
læsning  af  Saxes  værk  gør  han  uddrag  af  oldtidens  og  middel- 

alderens  vildsomme  historie  til  brug  ved  sin  undervisning  ^ 
han  fremstiller  unionens  tilblivelse  og  uheldige  udvikling,  mere 
upartisk  end  nogen  anden  forfatter,  stående  mellem  de  to 
hovedfolk,  som  han  ved  fødselen  tilhører.  Han  mager  det  så, 
at  der  går  netop  100  konger  forud  for  Oldenborgerne,  med 
hvilke  en  ny  tidsalder  synes  at  være  oprunden;  imod  dem  er 
de  Svenskes  modstand  uberettiget,  de  er  milde,  retsindige  og 
dog  våbendjærve  høvdinger. 

Fortællingen  er  sammentrængt,  men  i  høj  grad  livlig  og 
anskuelig,  og  forfatteren  har  for  største  delen  brugt  den  igen 
i  sin  større  krønike,  om  end  ordnet  anderledes.  Adskilligt 
kommer  dog  mere  til  sin  ret  i  den  ældre  forbindelse  og  falder 
her  naturligere  og  med  større  fynd. 

Det  er  velgørende  for  billedet  af  den  fremragende  histo- 
riske personlighed,  at  dette  skrift  kan  lægges  ved  siden  af  de 
senere.  Det  viser,  at  han  ikke  først  gik  til  historien,  da  han 
troede  at  have  brug  for  dens  vidnesbyrd  imod  sine  fender, 
men  at  det  var  en  gammel  kær  syssel  for  ham  at  optegne, 
hvad  mindeværdigt  der  havde  tildraget  sig,  og  at  han  forlængst 
var  fortrolig  også  med  fortidens  krøniker.  Forud  for  den  liden- 
skabelige, voldsomme  og  hensynsløse  partimand  går  der  en 
varmt  bevæget,  men  for  alle  humane  og  patriotiske  idealer 
åben  lærefader.  Først  da  unionen  „druknede  i  blod"  og  de 
højeste  åndelige  interesser  forekom  ham  at  gå  deres  undergang 
imøde  under  reformatorernes  stormløb,  forbitredes  og  formør- 
kedes hans  sind,  og  han  brød  frem  med  en  ustyrlighed,  men 
tillige  med  en  åndelig  kraft  og  højhed,  som  gør  ham  til  en  så 
mærkelig  personlighed  i  vor  historie,  en  af  de  mærkeligste  i 
et  helt  århundrede. 

Paludan-Mcdler,  der  frem  for  de  fleste  var  fortrolig  med 
Povl  Helgesens  virksomhed  som  forfatter  og  agitator,  har  som 


>  HåndskrifteU  titel  er:  Cotnpendioaa  et  succincta  regum  Daniæ  historia,  in 
hoc  congeata,  ut  studion  cujuapiam  memoriam  otdjuftarewt. 

bekendt  ytret,  at  hans  krønike  med  alle  sine  store  fortrin  ^er 
en  plet  på  den  danske  historieskrivning  og  kaster  en  hæslig 
skygge  over  hans  karakter":  „han  vendte  sig  som  en  vejrhane 
for  ethvert  vindstød  af  sin  egen  lidenskabelighed;  han  forfulgte 
sine  modstandere  med  et  blindt  og  bittert  had",  og  flere  af 
hans  beretninger  er  vitterlig  usandfærdige  ^ 

Denne  dom  er  utvivlsomt  for  hård.  Povl  Helgesen  kan 
snarere  kaldes  en  tragisk  skikkelse  i  vor  historie,  en  af  de 
mænd,  som  i  blind  troskab  mod  deres  ungdoms  idealer  kaster 
sig  i  kamp  mod  alt  det  nye,  som  vil  frem  og  som  de  ikke 
selv  har  del  i.  Han  stod  engang  i  en  rig  og  smuk  virksom- 
hed som  en  af  humanismens  forkæmpere,  sysselsat  med  fædre- 
landets store  fortidsminder  og  begejstret  for  en  ærlig  sammen- 
slutning af  de  nordiske  folk  under  Oldenborgernes  milde  og 
retfærdige  regering.  Men  han  var  for  svag  til  at  bære  de 
brustne  forhåbninger.  Som  han  så  nordens  enhed  lide  sit 
sidste  store  skibbrud  i  kong  Kristians  troløshed,  således  troede 
han  i  reformationens  fremgang  at  se  hele  den  gamle  kulturs 
undergang,  råhedens  sejr  over  den  gamle  dannelse  og  oplys- 
ning. Disse  ulykker  lod  ham  tabe  besindelsen  og  henfalde  til 
den  brutale  fordømmelsessyge,  som  skænuner  hans  senere 
skrifter.  Havde  han  haft  støire  selvbeherskelse  og  overlegen- 
hed og  i  gerningen  vist,  at  højkirkens  og  den  gamle  dannelses 
mænd  stod  over  frihedens  forkæmpere,  da  vilde  hans  indlfieg 
både  dengang  og  nu  have  haft  en  anden  vægt  og  kastet  større 
glans  over  de  besejrede;  nu,  da  han  i  en  lidenskabelighed, 
som  grænser  til  råhed,  og  i  en  partiskhed,  som  grænser  til 
usandfærdighed,  kaster  sig  ind  imellem  sine  ringeagtede  mod- 
standere, fremkalder  han  kun  følelsen  af,  at  den  tragiske  kon- 
flikt, der  rammer  ham,  her  som  så  ofte  åbenbarer  menneskets 
skrøbelighed.  Vor  egen  bevægede  tid  har  på  dette  område 
for  rige  erfaringer  til  ikke  at  se,   at  både  modstandernes  had- 

1  Hist.  tidaskr.   3.  række,  I  63. 

dingsnavn  „Povl  Vendekåbe"  og  en  mindre  erfaren  tids  dom, 
at  hans  skrift  er  „en  plet  på  den  danske  historieskrivning",  er 
uretÆaerdige;  men  det  vil  ikke  kunne  negtes,  at  Povl  Helgesen 
var  en  af  de  mænd,  som  trods  al  begavelse  og  alle  gode  for- 
udsætninger er  for  små  til  i  en  heftig  bevæget  tid  at  bevare 
deres  karakter  uskadt  og  deres  sag  uplettet. 

[Tidena  Strom,  4.  Aarg.  S.  813-16.    (6.  Juli  1888.)] 


(ji  ennemførelsen  af  den  store  omvæltning  i  bondestandens 
retsforhold,  hvis  minde  vi  i  denne  sommer  har  højtideligholdt 
skyldtes  som  bekendt  den  enevældige  kongemagt.  I  mere  end 
et  århundrede  havde  den  virket  til  at  udjævne  modsætningerne 
mellem  de  andre  stænder,  især  adelen  og  borgerstanden,  lige- 
som den  mægtig  havde  fremmet  rigets  opkomst  og  sikret  dets 
selvstændighed.  Idet  den  nu  tog  fat  på  bondestandens  fri- 
gørelse og  alt  hvad  dermed  stod  i  forbindelse,  stod  den  over- 
for sin  sidste  og  største  opgave,  en  opgave,  hvis  fulde  løsning 
måtte  medføre  dens  egen  undergang.  Det  havde  i  året  1660 
vist  sig,  at  den  danske  borgerstand  var  for  svag  til  i  forening 
med  adelen,  til  hvilken  den  var  kommen  i  en  ulægelig  mod- 
sætning, uden  brud  at  føre  den  konstitutionelle  udvikling  videre: 
først  ved  bondestandens  frigørelse  blev  betingelserne  bragt  til 
veje  for  en  genoptagelse  af  tidligere  tiders  forfatningsliv  og 
hele  det  nationale  selvstyre. 

Kongemagtens  bærer  var  i  hine  betydningsfulde  år  den 
sindssvage  Kristian  VII.  Vistnok  især  som  følge  af  et  ud- 
svævende ungdomsliv  tabte  han  alt  fra  sit  20.  år  af  evnen  til 
selv  at  deltage   i  regeringens  førelse,   og  da  kongeloven  ingen 

bestemmelse  indeholdt  for  dette  tilfælde,  kom  det  til  at  bero 
på  forholdene  i  kongeslægten,  hvem  der  skulde  være  ihænde- 
haver af  hans  uindskrænkede  magt.  I  et  par  år  var  det 
dronningen  Karoline  Mathilde,  ved  hvis  yndest  Struensee  som 
kabinetsminister  tilrev  sig  en  myndighed,  som  endog  langt 
overgik  den,  nogen  tidligere  konge  havde  gjort  brug  af;  da 
han  ved  hofrevolutionen  af  17.  Januar  1772  blev  styrtet, 
medens  dronningen  dømtes  til  at  have  sit  ægteskab  forbrudt, 
gik  magten  over  til  kongens  stifmoder,  enkedronning  Juliane 
Marie,  og  hendes  søn,  arveprins  Fredrik.  Det  var  denne  re- 
gering, hvis  fald  12  år  efter  blev  signalet  til  en  ny  tids  frem- 
brud og  sønderbrydeisen  af  det  åg,  som  hvilede  på  bondens 
skuldre. 

Juliane  Marie  var  en  født  prinsesse  af  Brunsvig,  søster  til 
kong  Fredrik  II  af  Preussens  dronning  Elisabeth.  Hun  var  en 
klog  dame,  men  hård  og  magtkær,  egenskaber,  som  under  de 
daværende  tidsforhold  dog  vistnok  i  flere  henseender  fik  en 
gavnlig  indflydelse  på  vor  skæbne;  thi  det  ligger  i  sagens  natur, 
at  stillingen  under  kongens  svaghed  let  kunde  være  bleven 
faretruende,  ikke  blot  for  kongedømmet,  men  også  for  riget, 
dersom  der  ikke  havde  været  i  det  mindste  én  person  i  konge- 
huset med  en  fast  vilje.  Ligeledes  fortjener  hun  ros  for  at 
have  givet  sin  .søn  en  dansk  opdragelse;  arveprins  Fredrik  var 
den  første  mand  i  kongeslægten  i  forrige  århundrede,  som  var 
dansk  talende  og  tænkende  i  ordets  fulde  betydning.  Han  var 
ikke  synderlig  begavet,  som  karakter  endog  meget  ubetydelig; 
men  den  danske  ånd,  i  hvilken  han  var  opdragen  af  sine  for- 
trinlige lærere,  Jens  Sneedorff  og  Ove  Guldberg,  fornægtede  sig 
ingensinde  i  hans  senere  Uv  og  gik  i  arv  til  hans  søn  og 
sønnesøn,  kongerne  Kristian  VIII  og  Fredrik  VII. 

Enkedronningens  mest  betroede  rådgiver  var  sønnens  lærer 
Ove  (Høegh)  Guldberg,  efter  hvem  de  12  år  i  reglen  kaldes 
den  Guldbergske  tid.  Han  var  søn  af  en  købmand  i  Horsens 
og  havde  studeret  theologi,  ligesom  han  også  særlig  havde 
dyrket  verdenshistorien   og   var   en  god  dansk  forfatter.     Men 

A.aJerKensen:  Afhandl.   HI.  10 

disse  egenskaber,  som  gjorde  ham  til  en  udmærket  lærer,  slog^ 
ikke  rigtig  til,  da  han  skulde  være  statsmand;  det  skulde  snart 
vise  sig,  at  han  vel  var  en  både  begavet,  arbejdsom  og  fædre- 
landssindet  mand  med  de  bedste  hensigter,  men  at  hans  blik 
på  de  politiske  forhold,  både  indad-  og  udadtil,  var  snævert  og 
ufrit,  og  at  der  i  hans  karakter  var  en  tilbøjelighed  til  at  stå 
fast  på  sine  forudfattede  meninger,  som  gjorde  ham  aldelea 
uskikket  til  i  længden  at  styre  statens  anUggender.  Han  var 
opvoxet  i  en  ærbødighed  for  statens  og  samfundets  nedarvede 
orden,  som  gjorde  ham  uimodtagelig  for  de  krav  på  dens  om- 
dannelse fra  grunden  af,  som  mere  og  mere  højrøstet  kom  til 
orde  fra  alle  sider,  og  han  havde  således  den  skæbne  at  stå 
og  at  falde  som  repræsentant  for  en  tid,  der  havde  overlevet 
sig  selv. 

Formen  for  den  øverste  statsst3rrelse  var  på  den  tid  følgende : 
I  stedet  for  de  nuværende  ministerier  havde  man  en  række  kol- 
legier: danske  kancelli  (svarende  til  justits-  og  kultusministeriet), 
rentekammeret,  general-toldkammeret  og  finanskoUegiet  (inden- 
rigs- og  finansministeriet)  6.  s.  fr.  Hvert  af  disse  kollegier  havde 
flere  høje  embedsmænd,  deputerede,  som  i  forening  afgjorde  alle 
de  forefaldende  sager,  uden  at  den,  som  førte  forsædet  (,,første 
deputeret"),  havde  noget  samlet  ansvar  eUer  nogen  afgørende 
myndighed.  Fra  kollegierne  gik  alle  sager  af  større  betydning  til 
statsrådet,  som  foruden  kongen  og  kronprinsen  havde  en  3—4 
eller  flere  medlemmer,  statsministrene,  af  hvilke  ingen  andre 
end  udenrigsministeren  tillige  måtte  være  deputeret  i  noget 
kollegium.  Ved  siden  heraf  fremtrådte  dog  med  voxende  be- 
tydning det  såkaldte  kongelige  kabinet,  som  i  Struensees  tid 
var  trådt  i  stedet  for  statsrådet,  men  ikke  senere  var  bleven, 
afskaffet  ved  dettes  genoprettelse.  Fra  dette  kabinet  udgik 
der  nu  et  stadig  voxende  antal  småbreve  til  kollegierne  eller 
høje  embedsmænd,  de  såkaldte  kabinetsordrer>  indeholdende 
umiddelbare  udtalelser  af  den  kongelige  vilje,  Ugefra  spørgs* 
mål  om  embedsudnævnelser  til  affattelsen  af  vigtige  love  eller 
endog  domme   og  påbud  af  den  mest  vidtrækkende  betydning.^ 


Digitized  by 


Google 


REGERINGSSKIFTET  1784.  147 

Det  var  en  selvfølge,  at  tilværelsen  af  et  sådant  kabinet  måtte 
undergrave  både  statsrådets  og  kollegiernes  anseelse  og  myn- 
dighed og  umuliggøre  al  sikkerhed  og  enhver  dybere  sammen- 
hæng i  den  øverste  styrelse. 

Guldberg  var  hverken  statsminister  eller  medlem  af  noget 
kollegium;  men  han  var  statssekretær  (sekretær  i  statsrådet) 
og  kabinetssekretær  både  hos  kongen  og  arveprinsen.  Det  var 
således  ham,  der  affattede  kabinetsordreme  og  derved  ikke 
blot  afgjorde  alle  de  sager,  som  faldt  ind  under  kabinettet, 
men  også  selv  bestemte,  om  hvilke  dette  skulde  gælde.  I 
årenes  løb  udvidedes  kredsen  selvfølgelig  mere  og  mere,  til- 
sidst  gik  der  næppe  nogen  dag,  uden  at  de  velbekendte  ordrer 
under  det  kongelige  kabinetssegl  fra  slottet  vandrede  over  til 
kancellibygningen  for  med  enevoldskongens  uimodsigelige  magt- 
sprog at  gribe  ind  i  forretningernes  jævne  gang.  Statsrådets 
betydning  sank  i  samme  forhold  ned  til  at  være  det  sted,  hvor 
de  alt  afgjorte  sager  fik  deres  formeUe  stadfæstelse. 

Kun  i  én  retning  vedligeholdt  statsrådet  i  en  række  år 
sin  hele  indflydelse,  nemlig  i  alt  hvad  der  vedkom  forholdet 
til  udlandet.  Dette  skyldtes  den  lige  så  dygtige  som  karakter- 
faste udenrigsminister  Andreas  Peter  Bernstorff,  hvis  anseelse 
var  så  stor  både  i  udlandet  og  her  hjemme,  at  det  var 
meget  vanskeligt  at  rokke  hans  stilling  i  kongens  råd.  Men 
Bernstorff  var  tillige  som  direktør  i  det  tyske  kancelli  en 
minister  af  stor  indflydelse  i  alle  indenrigske  spørgsmål,  og 
han  søgte  så  vidt  mulig  at  hævde  statsrådets  og  kollegiernes 
betydning  overfor  kabinettets  uberegnelige  indflydelse. 

Guldberg  og  Bernstorff  kom  således  til  at  stå  overfor  hin- 
anden som  naturlige  modstandere.  Og  dette  gjaldt  ikke  blot 
den  måde,  hvorpå  de  ønskede  den  øverste  statsstyrelse  ordnet 
—  en  styrelse  med  faste  institutioner,  eUer  efter  enkeltmands 
vilkårlige  indskydelse,  under  påskud  af  den  utilregnelige  konges 
personlige  vilje  — ,  men  strakte  sig  også  til  hele  deres  op- 
fattelse af,  hvilke  tanker  der  burde  være  de  ledende  for  re- 
geringen indad-  og  udadtil.     For  ikke  at  komme  ind  på  disse 

sidste  skal  her  kun  henpeges  på,  at  Bernstorff  var  en  „bonde- 
ven" i  ordets  ædleste  betydning  og  gennemtrængt  af  den  over- 
bevisning, at  der  måtte  foretages  store  og  gennemgribende  for- 
andringer i  hele  vor  landbolovgivning,  hvis  der  skulde  gøres 
folkets  sande  interesse  og  tidsåndens  menneskekærlige  retning 
fyldest.  Det  var  således  på  hans  opfordring,  at  hans  farbroder 
havde  indført  selveje  og  hoverifrihed  på  Bernstorff  gods  ved 
København,  og  det  var  i  hans  første  embedstid,  at  rentekam- 
meret havde  begyndt  at  ophæve  livegenskabet  på  de  kongelige 
godser  i  Holsten. 

Da  Bernstorff  havde  haft  sæde  i  statsrådet  i  syv  år,  blev 
han  pludselig  i  November  1780  afskediget  fra  alle  sine  em- 
beder. Det  blev  sagt,  at  det  var  for  at  behage  kejserinden 
af  Rusland,  som  stræbte  efter  at  få  Danmark  til  helt  at  slutte 
sig  til  sin  politik;  nærmest  var  det  dog  kong  Fredrik  II  af 
Preussen,  som  benyttede  sit  personlige  forhold  til  enkedronningen 
til  at  fjerne  en  statsmand,  hvis  kløgt  og  selvstændighed  mere 
end  én  gang  krydsede  hans  planer;  men  det  er  ikke  des 
mindre  vist,  at  Guldberg  med  glæde  greb  lejligheden  til  at 
fjerne  sin  betydeligste  modstander.  At  dette  var  så,  frem- 
går tilstrækkelig  tydeligt  af  den  omstændighed,  at  han  ikke 
blot  måtte  fratræde  sine  pladser  I  kongens  råd  og  som 
udenrigsminister,  men  ej  heller  beholdt  sine  embeder  i  den 
indenrigske  styrelse,  i  hvilke  han  i  mange  år  havde  gjort  så 
udmærket  fyldest.  Han  trak  sig  kort  efter  tilbage  til  sine 
godser  i  Meklenborg  og  syntes  således  at  være  tabt  for  Dan- 
mark. 

Fra  det  øjeblik  tog  Guldberg  aldeles  regeringens  tøjler: 
statsrådet  tabte  al  betydning  og  der  foretoges  en  sådan  række 
forflyttelser  blandt  de  højeste  embedsmænd,  at  al  modstand 
mod  statssekretærens  planer  og  anskuelser  forstummede.  For- 
holdet til  de  udenlandske  magter  blev  ved  hans  kortsynede 
politik  fuldt  af  farer,  og  statens  pengevæsen  kom  i  den  største 
uorden,  medens  den  indre  udvikling  sygnede  hen. 

Imidlertid    voxede    kongens    søn,    kronprins  Fredrik,    til. 

Hans  opdragelse  blev  meget  forsømt  og  hans  evner  var  ikke 
synderlig  udviklede,  så  ingen  tog  videre  hensyn  til  hans  me- 
ninger og  ønsker.  Alligevel' havde  han  hørt  og  set  nok  til  at 
nære  uvilje  mod  sin  farhroder  arveprinsen  og  hans  moder  enke- 
dronningen, ligesom  Guldberg  havde  stødt  ham  fra  sig  ved 
at  behandle  ham  som  barn  til  en  tid,  da  han  alt  troede  at 
være  den  eneste  lovlige  ihændehaver  af  kongemagten.  Efter 
rigets  grundlov  var  nemlig  kongen  fiildmyndig,  når  han  havde 
fyldt  sit  trettende  år,  og  kronprinsen  gik  ud  fra,  at  hans  fader 
på  grund  af  sin  sindssygdom   måtte  anses  for  at  være  afgået. 

Som  det  jo  så  let  måtte  komme,  talte  hans  nærmeste 
omgivelser  ham  efter  munden  og  bestyrkede  ham  i  hans  for- 
sæt at  tilegne  sig  den  højeste  magt.  Han  var  neppe  halv- 
jQortende  år,  da  han  satte  sig  i  hemmelig  brevvexling  med 
Bernstorff  og  tog  det  løft«  af  denne  at  være  rede  til  igen  at 
tage  sæde  i  statsrådet,  når  øjeblikket  måtte  komme.  Efter- 
hånden blev  sagen  alvorligere;  kronprinsens  kammerjunker 
Schlanbusch,  en  tjener  og  den  senere  så  berygtede  historie- 
skriver Riegels  satte  sig  i  forbindelse  med  oflScerer  og  enkelte 
højere  embedsmænd  og  fattede  den  plan  at  foretage  en  vold- 
som hofrevolution,  fængsle  modpeurtiets  vigtigste  mænd  og  få 
kongens  samtykke  til  en  overdragelse  af  regeringen  til  den  nu 
femtenårige  kronprins. 

Heldigvis  blev  dette  dog  forhindret  af  den  mere  besindige 
kammerjunker  Johan  Bolov,  som  kronprinsen  meddelte  sin  plan. 
Han  fik  en  af  statsministrene,  Schack-Rathlov,  draget  med 
ind  i  prinsens  fortrolighed,  ligesom  den  gamle  ansete  jurist 
Henrik  Stampe  fik  lejlighed  til  at  udtale  sig  om  sagen.  De 
frarådede  alle  voldsomme  skridt  og  bad  kronprinsen  opsætte 
alt  til  efter  sin  konfirmation,  i  påsken  1784,  da  han  vilde  blive 
kaldet  til  at  tage  sæde  i  statsrådet;  han  vilde  da  være  godt 
16  år. 

Der  hengik  nu  et  år,  i  hvilket  den  unge  kronprins  øvede 
sig  i  tålmodighed.  Den  retsindige  og  kundskabsrige  Joh.  Bolov, 
som  stadig  var  om  ham,  benyttede  tiden  til  at  undervise  ham 

i  fremmede  sprog  og  gøre  ham  fortrolig  med  de  pligter,  som 
vilde  komme  til  at  påhvile  ham  som  regent;  han  indpodede 
ham  en  dyb  kærlighed  til  landets  indhyggere  af  enhver  stand 
og  en  stærk  følelse  af  det  alvorlige  ansvar,  han  var  i  ferd 
med  at  påtage  sig-  Imidlertid  overvejede  de  „sammensvorne'^ 
—  som  man  vel  nok  må  kalde  de  mænd,  som  i  hemmelighed 
enedes  om  at  fremkalde  et  regeringsskifte  — ,  hvorledes  dette 
bedst  kunde  sættes  i  værk,  og  efter  mange  forhandlinger  fast- 
sattes  ved  kronprinsens  egen  bestemmelse  planen  i  alle  sine 
enkeltheder.  Han  bevarede  ved  alt  dette  sit  rolige  tilbagehol- 
dende væsen,  så  ingen  fattede  mistanke  til  ham  eller  tænkte 
på  at  tage  forholdsregler  mod  en  omvæltning. 

Blandt  de  sammensvorne  var  de  tre  grever,  brødrene 
Kristian  og  Ludvig  Reventlov  samt  Ernst  Schimmelmann  de 
mest  virksomme;  de  kæmpede  ligesom  Bernstorff  for  mere 
end  et  personskifte,  idet  de  var  gennemtrængte  af  den  over- 
bevisning, at  der  kun  ved  ophævelsen  af  enhver  slags  kabinets- 
regering  og  ved  kraftig  at  tage  fat  på  landboreformerne  kunde 
skabes  en  ny  og  lykkelig  udvikling  for  vort  fædreland.  En 
mere  underordnet  rolle  spillede  den  tyskfødte  general  Huth  og 
den  tidligere  statsminister  Fr.  Kr.  Rosenkrans,  som  senere  blev 
sat  i  spidsen  for  flådens  styrelse.  Schack-Rathlov  vedblev  at 
stå  i  forbindelse  med  kronprinsen  og  påtog  sig  at  støtte  ham 
i  det  afgørende  møde ;  Stampe  holdt  sig  mere  tilbage,  men  gik 
dog  ind  på  at  medvirke  til  revolutionens  iværksættelse. 

Palmesøndag  den  4.  April  (1784)  foregik  kronprinsens 
konfirmation  i  Kristiansborg  slotskirke;  han  svarede  godt  ved 
overhøringen  og  var  selv  dybt  greben  af  den  hellige  handling. 
Da  den  kongelige  familie  derefter  trak  sig  tilbage,  fulgte  efter 
enkedronningens  befaling  Guldberg  med  og  oplæste  nu  et  for- 
maningsbrev  til  prinsen,  afskrevet  af  kongen  efter  hans  udkast, 
i  hvilket  de  ord  forekom:  „Hold  dig  i  alle  ting  til  min  moder 
og  broder;  hidtil  har  vi  tre  været  som  ét,  og  nu  vil  vi  fire 
være  som  ét!**  Alting  var  da  også  lagt  til  rette  således,  at 
kronprinsens   deltagelse   i   statsstyreisen  kunde  ske  umærkeligt 

Og  uden  at  han  fik  nogen  virkelig  myndighed.  Til  nye  stats- 
ministre udnævntes  Guldberg  og  to  af  hans  mest  betroede 
mænd,  medens  en  anden  afskedigedes;  Guldberg  vilde  således 
altid  have  magten  i  det  fåtallige  råd,  som  foruden  de  nævnte 
og  Schack-Rathlov  kun  havde  endnu  to  medlemmer,  den  80- 
4rige  Otto  Thott  til  Gavnø  og  J.  G.  Moltke  (Bregentved).  Ka- 
binettet kom  derimod  til  at  bestå  af  begge  prinserne,  hver 
med  sin  sekretær.  Guldberg,  som  skulde  beholde  ledelsen,  og 
kronprinsens  lærer  Sporon.  Endelig  bestemtes  det,  at  kron- 
prinsens forlovelse  med  en  preussisk  prinsesse,  som  enkedron- 
ningen havde  indledet,  nu  skulde  offenlig  kundgøres  og  bryl- 
luppet fastsættes.  Gennem  denne  slægtning  håbede  Juliane 
Jdarie  bestandig  at  kunne  beholde  den  formentlig  svage  kron- 
prins i  sit  ledebånd. 

Men  alle  disse  beregninger  brast  i  det  øjeblik,  da  kron- 
prinsen tog  sæde  i  statsrådet.  Det  var  onsdag  den  14.  April, 
efter  det  kongelige  taffel,  da,  som  sædvanlig,  statsrådet  blev 
sat  i  kongens  nærværelse.  Der  var  ikke  truffet  nogen  for- 
beredelse til  at  bruge  magt,  da  man  holdt  det  for  ufornødent; 
men  for  en  sikkerheds  skyld  havde  dog  Johan  Bfllov,  som  nu  var 
bleven  udnævnt  til  kronprinsens  hofincurskalk,  forsynet  sig  med 
kongelige  ordrer  til  de  forskellige  kommanderende  over  hæren 
og  flåden  om  kun  at  adlyde  kronprinsen  og  efber  hans  be- 
falinger at  sørge  for  ordenens  opretholdelse.  En  lignende  ordre 
blev  meddelt  den  gamle  hertug  af  Brunsvig,  som  var  hoved- 
stadens guvernør  og  med  den  gik  til  enkedronningen,  hvis 
fætter  han  var,  for  at  meddele  hende,  hvad  der  samtidig  skete 
i  statsrådet,  og  opfordre  hende  til  at  forholde  sig  rolig. 

Da  statsrådet  var  sat,  rejste  den  ældste  af  de  nyudnævnte 
ministre  sig  for  at  oplæse  den  ed,  han  havde  underskrevet; 
men  før  han  kunde  tage  ordet,  bad  kronprinsen  ham  vente 
lidt,  hvorefter  han  fremtog  et  sammenfoldet  ark  papir  af  brystet 
og  oplæste  en  forestilling  til  kongen,  i  hvilken  han  efter  at 
have  takket  for  sin  kaldelse  til  statsrådet  bad  om,  at  kabinettet 

måtte  blive  ophævet  og  fire  nye  statsministre  udnævnt,  nemlig 
Bernstorff,  Stampe,  Huth  og  Rosenkrans.  Efter  med  sikker  og 
rolig  stemme  at  have  tilendebragt  denne  oplæsning,  rakte  ban 
papiret  hen  til  kongen  til  underskrift,  og  denne  satte  uden  be- 
tænkning sin  stadfæstelse  på  det.  Det  sanune  skete  med  en 
ordre  til  danske  kancelli  til  at  udfærdige  alle  de  heraf  følgende 
befalinger  og  udnævnelser.  Imidlertid  var  arveprinsen  nogen- 
lunde kommen  til  besindelse,  og  i  den  tro,  at  det  hele  var  en 
ubesindig  drengestreg,  udtalte  han,  at  en  så  vigtig  beslutning 
ikke  burde  tages  strax,  men  modent  overvejes,  hvorefter  han 
greb  fat  i  den  kongelige  ordre,  for  at  tage  den  til  sig.  Kron- 
prinsen tog  den  imidlertid  atter  fra  ham  og  rakte  den  til 
Schack-Rathlov,  som  til  de  andres  forbavselse  og  forargelse 
med  den  største  ærbødighed  tog  imod  den  og  bragte  den  ud 
til  Stampe,  som  selv  gik  over  i  kancelliet  med  den  og  øje- 
blikkelig lod  de  nødvendige  expeditioner  udfærdige. 

Kongen  var  imidlertid  bleven  forskrækket  over  den  lille 
scene  mellem  de  to  prinser  og  forlod  statsråds  værelset;  dette 
ængstede  arveprinsen,  som  rimeligvis  antog,  at  det  nu  vilde 
komme  til  en  opgørelse  af  det  gamle  meUem værende  fra  1772. 
hvorfor  han  skyndte  sig  efter  kongen,  som  bedst  kunde  be- 
trygge hans  person;  da  han  var  sluppet  gennem  døren,  lukkede 
han  den  i  lås  efter  sig.  Kronprinsen  befalede  de  tilbageblevne 
statsministre  at  indfinde  sig  i  hans  forværelse  og  forlod  derpå 
ligeledes  statsrådsværelset.  I  forværelset  opstod  der  selvfølgelig 
et  stort  røre,  efterat  de  kongelige  personer  havde  jernet  sig 
og  ministrene  kom  til  stede;  Guldberg  sagde  med  megen  ro 
til  dem,  der  kom  ham  i  møde:  „det  er  forbi,  aldeles  forbi!'^ 
Da  ministrene  et  kvarters  tid  efter  indfandt  sig  hos  kronprin- 
sen, meddelte  han  dem,  at  kongen  ønskede  deres  ansøgning 
om  afsked  næste  dag  og  i  øvrigt  vilde  sørge  for  deres  frem- 
tid. De  bevidnede  deres  troskab  og  nidkærhed  i  den  konge- 
lige tjeneste,  og  prinsen  forsikrede,  at  han  i  høj  grad  påskøn- 
nede den  og  intet  havde  imod  dem  personlig. 

Arveprinsen  var  imidlertid  bleven  uhyggelig  tilmode  i  sin 
ensomhed  hos  kongen  og  overtalte  ham  til  at  gå  med  op  til 
enkedronningen.  Da  de  imidlertid  hånd  i  hånd  kom  ud  i  gan- 
gen, mødte  kronprinsen  dem;  han  tog  kongen  i  den  anden 
hånd  og  opfordrede  ham  til  at  vende  om  til  sine  egne  værel- 
ser. Dette  vilde  han  hellere  end  gerne,  thi  han  følte  sig  i  høj 
grad  trykket  af  det  herredømme,  som  hans  stifinoder  og  broder 
øvede  over  ham,  og  arveprinsen  måtte  således  gå  alene  til  sin 
lejlighed.  Han  var,  da  han  nåede  ind  til  sin  hustru,  så  for- 
skræmt, at  han  gav  sig  til  at  skænke  vand  til  hende  og  nøde 
hende  til  at  drikke,  for  at  hun  ikke  skulde  få  ondt,  uden  at 
det  lykkedes  ham  at  gøre  hende  forklarlig,  hvad  der  var  sket. 
Derpå  ilede  han  til  sin  moder  og  måtte  her  lade  sig  årelade 
for  at  komme  til  ro. 

Dronning  Juliane  Marie  havde  imidlertid,  efter  at  være 
sat  i  kundskab  om,  hvad  der  var  sket,  gjort  et  forsøg  på  at 
omstemme  kongen  eller  kronprinsen.  Hun  traf  denne  og  spurgte 
ham  ophidset,  hvad  der  var  sket.  „Intet  andet,  end  at  kongen 
har  foretaget  et  ministerskifte",  svcurede  prinsen.  Dronningen 
kunde  ikke  skjule  sin  forbitrelse,  men  indså  let,  at  der  intet 
var  at  gøre.  Hun  undskyldte  sig  med  hovedpine  fttt  at  komme 
til  det  bal,  som  efter  skik  og  brug  holdtes  efter  statsrådet  om 
onsdagen ;  men  kronprinsen  bad  hende  indstændig  om  at  komme 
tilstede,  for  at  der  ikke  skulde  ske  noget  brud  på  den  gode 
forståelse  i  kongehuset.  Hun  kom  da  også  med  sin  søn  og 
deltog  i  aftentaflet,  hvorefter  hun  ligesom  kongen  spillede 
kort,  medens  arveprinsen  deltog  i  dansen. 

Dagen  efter  indgav  de  fire  ministre  ansøgning  om  afsked, 
medens  de  nye  tog  sæde  i  statsrådet;  BemstorfiP  kom  på  grund 
af  sygdom  dog  først  til  byen  den  1.  Maj.  Han  blev  ligesom 
forhen  udenrigsminister  og  direktør  for  det  tyske  kancelli,  lige- 
som han  desuden  fik  et  overtilsyn  med  finanserne;  han  var 
altså  efter  vor  tids  talebrug  førsteminister.  Til  finans-  og 
handelsminister,   men   uden  sæde  i  statsrådet,  udnævntes  grev 

Ernst  Schiinmelmann,  den  samme  som  senere  blev  så  navn- 
kundig som  videnskabernes  og  digtningens  beskytter.  Grev 
Kristian  Reventlov  blev  første  mand  i  rentekammeret  og  ind- 
kaldte i  dette  den  ivrige  bondeven  etatsråd  V.  Hansen  til 
Frydendal.  De  fik  kort  efter  den  første  landbokommission  ned- 
sat. Grev  Ludvig  Reventlov  blev  deputeret  i  „økonomi-  og 
kommercekoUegiet^  og  medlem  af  den  følgende  tids  vigtigste 
kommissioner.  Idet  kabinettet  nu  var  ophævet,  forhandledes 
aUe  regeringssager  af  de  rette  vedkommende  og  ansvarlige 
embedsmænd  og  afgjordes  i  statsrådet  i  kongens  og  kronprin- 
sens nærværelse,  uden  at  denne  sidste  vistnok  i  reglen  gjorde 
brug  af  sin  særlige  myndighed;  han  satte  en  ubetinget  tillid 
til  Bernstorff. 

De  afgåede  ministre  behandledes  med  megen  højmodighed; 
hverken  prinsen  eller  Bernstorff  ønskede  at  tage  personlig  hævn 
over  nogen.  Der  tildeltes  dem  en  god  pension,  og  et  par  af 
dem  fik  desuden  amtmandsembeder,  blandt  dem  Guldberg,  som 
blev  stiftamtmand  i  Århus. 

De  ministre,  som  1784  trådte  ind  i  statsrådet,  og  de 
fremragende  mænd,  som  den  gang  stod  ved  kronprinsens  side, 
bevarede  hans  nåde  til  det  sidste.  Kun  Schack-Rathlov  og 
Rosenkrans  søgte  deres  afsked,  nemlig  i  anledning  af  stavns- 
båndets løsning  1788,  som  de  ikke  billigede.  Bernstorff  var 
udenrigsminister  til  sin  død  1797  og  til  det  sidste  genstand 
for  kronprinsens  sønlige  ærbødighed  og  folkets  beundrende 
kærlighed;  Stampe  var  alt  død  1789,  Huth  levede  til  1806. 
Ludvig  Reventlov  trak  sig  senere  tilbage  fra  statstjenesten, 
medens  hans  broder  Kristian  sad  i  rentekammeret  til  1813. 
stadig  optagen  af  vigtige  reformer;  ved  Bernstorffs  død  blev 
han  medlem  af  statsrådet  og  beholdt  sit  sæde  her  til  sin  død 
1827.  Ernst  Schimmelmann  vedblev  som  finansminister  til 
1813,  med  sæde  i  statsrådet  fra  1788.  Senere  var  han  uden- 
rigsminister fra  1824  til  sin  død  1831. 

Kronprinsen   overlevede   alle   disse    mænd,    blandt  hvilke 

han  havde  stået  som  den  unge  dreng,  der  i  tillid  til  dem  og 
sin  medfødte  ret  tog  magten.  Da  han  benved  56  år  efter  hin 
dag,  den  3.  December  1839,  lukkede  sine  øjne,  lagde  han  et 
hoved  til  hvile,  som  var  „grånet  under  megen  modgang"; 
men  ban  efterlod  sig  tillige  en  rig  livsgerning  og  et  velsignet 
minde. 

Tale,  holdt  ved  stavn sbåndsfesten  i  Odense  d.  20.  Juni  1888. 

(1888.) 

[Tilskueren  1888.  S.  429-45.] 


Ue  bundredårsminder,  som  det  danske  folk  har  fejret  i 
de  senere  år,  —  og  det  er  ikke  så  ganske  få  —  har  alle- 
sammen gået  på  dage,  som  kun  få  eller  ofte  slet  ingen  lagde 
mærke  til,  da  begivenheden  indtraf.  Det  har  især  været  fødsels- 
dage for  berømte  mænd,  hvis  livsgeming  man  har  villet  fejre 
og  mindes,  og  man  har  dertil  mere  tilfældigt  valgt  deres  fødsels- 
dage. Man  burde  jo  egenlig,  når  man  skulde  tænke  på,  hvad 
de  har  udrettet,  have  taget  en  eller  anden  dag,  på  hvilken  de 
virkelig  havde  udført  noget  af  det,  som  hcur  gjort  deres  navn 
berømt;  men  det  er  dog  så  naturligt,  at  man  hellere  holder 
sig  til  fødselsdagen,  for  i  den  at  samle  mindet  om  hele  deres 
livsgeming  og  hele  den  historiske  personlighed.  Vi  har  således 
haft  hundredårsfester  for  Oehlenschlfiger  og  Holberg,  for  Grundt- 
vig og  Thorvaldsen,  og  ved  disse  højtideligholdt  dage,  om  hvis 
betydning  ingen  samtidig  havde  nogen  forestilling.  På  lig- 
nende måde  forholder  det  sig  med  universitetet,  hvis  400  års 
mindefest  blev  holdt  for  få  år  siden.  Da  kong  Kristian  I 
opnåede  pavens  tilladelse  til  at  oprette  en  latinsk  højskole 
i  København,    var    der   vistnok   kun   få   som   anede,    at  denne 

gennem  tiderne  skulde  komme  til  mægtig  at  støtte  et  ejen- 
dommeligt dansk  åndsliv  og  en  national  dannelse  som  det 
bedste  værn  for  vor  selvstændighed  som  folk. 

Helt  anderledes  forholder  det  sig  jo  med  den  dag,  hvis 
minde  vi  fejrer  i  dag.  Da  „forordningen  om  stavnsbåndets 
løsning  fra  godserne  for  bondestandens  mandkøn  i  Danmark^ 
—  således  hedder  den  —  blev  underskreven  af  kongen  den 
20.  Juni  1788,  vidste  alle,  som  overhovedet  havde  nogen 
kundskab  om,  hvad  der  foregik  i  landet,  at  det  var  en  af  de 
betydningsfuldeste  ting,  der  var  sket  i  mange  tider,  og  at  den 
vilde  få  de  mest  gennemgribende  følger,  nogle  troede  at  det 
vilde  blive  til  det  gode,  andre  til  det  onde,  —  men  at  det 
var  af  den  allerstørste  betydning,  derom  var  alle  enige.  De 
mænd,  som  havde  kæmpet  for  stavnsbåndets  løsning,  var  over- 
beviste om,  at  den  betegnede  en  omvæltning  uden  lige  i  det 
danske  folks  historie,  og  eftertiden  har  vist,  at  de  havde  ret. 
Hvorledes  de  opfattede  det,  har  de  jo  givet  os  et  levende 
tegn  på  ved  den  frihedsstøtte,  som  oprejstes  f&  år  efter.  Den 
skal,  efter  kunstdommeres  udsagn,  være  et  af  de  ældste  monu- 
menter i  sin  art,  der  findes  i  Evropa,  ligesom  det  uden  sam- 
menligning er  det  skønneste  og  største  minde,  vi  har  her  i 
riget.  Denne  frihedsstøtte  skulde  fremstille  og  opbevare  i  sten, 
hvad  kongen  havde  sagt  i  indledningen  til  forordningen.  Der 
siges  nemlig  her,  at  efterdi  kongen  har  overvejet,  at  bonde- 
standen er  den  tahrigste  stand  i  riget  og  den,  på  hvis  vind- 
skibelighed, mod  og  fædrelandskærlighed  rigets  st3rrke  fornemme- 
lig beror,  både  i  henseende  til  velstand  og  til  forsvar,  —  så 
har  han  troet  ikke  at  kunne  gøre  nogen  for  ham  selv  kærere 
og  for  det  almene  bedste  værdifuldere  anvendelse  af  sin  konge- 
lige myndighed  end  at  gengive  bondestanden  sin  personlige 
frihed,  og  han  tilføjer:  „den  personlige  frihed,  som  bonden  har 
samme  ret  til  som  alle  andre  stænder  i  riget".  Medens  der- 
for selve  frihedsstøtten,  som  dens  navn  udsiger,  skulde  være 
et  udtryk  for  den  personlige  frihed,  så  har  de  statuer,  der  er 
rejste  omkring  den,  skullet  være  et  billed  på  de  dyder,  friheden 


Digitized  by 


Google 


158  DEN  DANSKE  BONDES  STAVNSBÅND. 

vilde  fremkalde:  flid,  tapperhed,  fædrelandskærlighed  ogtroskal), 
og  som  også  er  bleven  fremkaldte  i  de  100  år,  som  er  gåede. 
Jeg  tror  derfor  ikke,  at  noget  kan  ligge  nærmere  end  ved 
denne  fest  at  gøre  sig  rede  for  og  i  korthed  at  fremstille, 
hvorledes  det  kunde  gå  til,  at  den  danske  bonde,  der  jo  ikke 
var  trællefødt,  mistede  sin  personlige  frihed,  og  at  mindes  de 
mænd,  der  virkede  for,  at  han  fik  den  tilbage. 

Den  gang  kampen  for  at  give  bonden  friheden  tilbage 
begyndte,  var  der  ét,  som  stadig  blev  fremdraget  af  den  tids 
bondevenner,  og  det  var,  at  bonden  fra  oldtiden  havde  været 
fri,  at  ligesom  det  danske  folk,  sålangt  dets  historie  gik  til- 
bage, altid  havde  været  ét  folk,  således  havde  det  altid  været 
frit  Det  var  aldrig  bleven  undertvunget  af  nogen  nabo,  og 
der  havde  i  selve  folket  aldrig  været  nogen,  der  stod  under 
den  anden,  anderledes  end  som  det  må  være  i  ethvert  samfund. 
Man  havde  i  oldtiden  holdt  trælle.  Det  var  et  tegn  på  den 
tids  råhed,  ligesom  det  har  været  et  tegn  på  vor  tids  råhed, 
at  man  i  Amerika  har  haft  trældom,  men  trællene  stod  uden- 
for folket;  det  var  nok  mennesker,  men  de  behandledes  og 
betragtedes  ikke  som  sådanne.  Grunden  hertil  var  næppe  den, 
at  de  tilhørte  et  ældre,  undertvunget  folk;  men  det  var  men- 
nesker, hvis  liv  var  bleven  skaanet,  krigsfanger,  forbrydere, 
skibsbrudne  og  Ugnende,  der  ifølge  deres  personlige  stilling  stod 
udenfor  samfundet  og  dets  love.  De  beholdt  livet,  men  blev 
trælle,  og  deres  børn  fik  samme  skæbne.  De,  der  derimod 
hørte  til  folket,  havde  allesammen  deres  personlige  frihed.  Da 
man  senere  vilde  oprede,  hvorledes  det  kunde  være  gået  til, 
at  bønderne  var  stavnsbundne  og  vårdnede,  så  var  der  mange, 
som  påstod,  at  det  var  en  levning  af  den  gamle  trældom,  men 
det  er  forlængst  gendrevet  og  forlængst  oplyst,  at  trældom 
var  noget  for  sig  selv,  noget,  der  hang  sammen  med  heden- 
skabet, og  hævedes  af  kristendommen  i  løbet  af  de  første 
århundreder  efter  dens  indførelse;  trældommen  har  intet  at  gere 
med  den  senere  underkuelse  af  bonden,  og  man  kan  ikke  sige, 
at  bonden  eller  nogen  anden  her  i  riget  nedstammer  fra  trælleæt. 

Det  kan  ikke  opredes,  men  det  kan  være,  at  vi  allesammen 
mellem  vore  forfædre  har  haft  folk,  der  var  så  ulykkelige  at 
være  i  trældom.  Det,  som  voldte,  at  bonden,  der  langt  ned 
i  middelalderen  havde  sin  fulde  personlige  frihed,  efterhaanden 
kom  ind  under  andre  forhold,  var  senere  tiders  hele  historiske 
udvikling. 

Blandt  de  friheder,  som  oldtidens  bønder  først  og  fremmest 
ejede,  var  den,  at  de  frit  kunde  begive  sig,  hvorhen  de  vilde; 
de  kunde  blive  i  deres  hjem,  på  deres  jord,  men  de  kunde 
også  forlade  den.  Vi  har  jo  det  mest  levende  udtryk  derfor  i 
den  store  folkevandring,  der  gentagne  gange  fandt  sted  her  fra 
Norden.  Det  er  fra  Danmark,  at  efterhånden  Sverig  og  Norge 
er  bleven  befolket,  det  er  fra  Danmark,  at  en  stor  Del  af 
England  og  det  nordlige  Frankrig  blev  undertvunget  og  fik  nye 
herrer.  De  folk,  der  således  vandrede  ud,  var  selvfølgelig  frie 
mænd  i  deres  hjem,  ligesom  de  overalt,  hvor  de  kom  frem,  af 
de  nationer,  de  kom  til,  skildres  som  ualmindelig  udviklede  i 
åndelig  og  legemlig  henseende,  som  fribårne  og  våbenføre  til 
det  yderste.  I  den  senere  tid,  da  disse  udvandringer  hørte  op, 
ser  vi,  at  man  tog  flere  og  flere  strækninger  af  landets  eget 
område  under  ploven.  Vi  har  efterretninger  fra  en  tid,  da 
mange  af  de  landsbyer,  vi  nu  har,  opstod,  vi  kender  de  mænd, 
efter  hvem  de  er  opnævnte,  mænd,  der  brød  op  fra  deres 
hjemstavn  og  gav  sig  til  at  opdyrke  de  store  skovstrækninger, 
således  at  der  opstod  nye  byer.  Vore  gamle  love  omhandler 
det  tilfælde,  at  bonden  forlader  „adelbyen"  og  bygger  et  „torp". 
Hele  den  tid  kendte  altså  intet  til  noget  bånd  på  bondestanden. 
De  var  ikke  alle  selvejere,  der  var  mange  fæstere,  men  fæsterne 
havde  ret  til  hvert  år  at  opsige  deres  fæste  og  drage  bort, 
naar  de  havde  gjort  rede  for  sig.  Denne  frihed  blev  først  ind- 
skrænket i  løbet  af  de  århundreder,  da  kongemagten  kastedes 
ind  i  disse  endeløse  kampe  med  de  kirkelige  og  verdslige  stor- 
mænd, gennem  hvilke  alle  parter  forøgede  deres  magt  og  rig- 
dom, men  vel  at  mærke,  på  bondestandens  bekostning.  Der 
er  noget  mærkeligt  i  historien  i  den  bølgegang,    der  kan  være 

i  udviklingen;  således  er  der  også  i  denne  henseende  en  skil- 
tende bølge:  snart  opstår  der  en  større  og  større  forskel  på 
menneskene,  snart  vender  man  tilbage  til  den  større  ligbed. 
Begge  dele  fremmer  skiftevis  udviklingen.  Det  viser  sig,  at 
de  største  fremskridt,  der  er  sket  i  vort  folk  som  i  alle  andre 
folk,  har  været  knyttede  til  tider,  da  modsætningen  mellem  de 
enkelte  stænder  blev  større.  Man  kan  spørge,  hvor  skylden 
ligger,  men  dette  kan  ikke  således  påvises.  Det  hører  med 
til  de  menneskelige  tings  forkrænkelighed  og  den  menneskelige 
naturs  ufuldkommenhed,  at  når  der  kommer  væxt  i  et  folk, 
når  der  kommer  en  stærk  bevægelse,  når  begavelsen  og  dygtig- 
heden trænger  frem,  så  opstår  der  en  større  forskel,  så  er  det 
først  og  fremmest  de  dygtige,  der  vil  op,  og  så  sker  der  en 
forskydning  mellem  de  lag  i  folket,  som  hidtil,  ofte  i  århundreder, 
har  levet  deres  liv  fra  fader  til  søn  i  de  samme  forhold.  Det 
er  noget,  som  gentages  bestandig,  og  det  må  derfor  vel  siges 
at  være  en  naturens  orden,  som  det  ikke  kan  nytte  at  sørge 
over  eller  dømme  over,  det  er  noget,  som  ikke  vil  kunne  forandres. 
I  slutningen  af  middelalderen,  under  Valdemar  Atterdag  og 
dronning  Margrete,  da  riget  igen  kom  på  fode  efter  store 
ulykker  og  ydmygelser,  efter  adsplittelse  og  underkuelse  af 
fremmede  herrer,  i  den  tid  er  det  netop,  vi  kan  finde  de  første 
spor  af,  at  de  store  herrer  begynder  at  binde  bonden  til  stavnen. 
Der  var  efterhånden  bleven  pålagt  bonden  så  store  og  utålelige 
byrder,  at  mange  bønder  foretrak  at  blive  husmænd  eller  gå 
over  til  andre  næringsveje  hellere  end  at  blive  gårdmænd.  Thi 
hvad  der  i  vor  tid  og  i  enhver  sund  tid  er  noget  af  det  skøn- 
neste og  naturligste:  at  mennesket  dyrker  sin  jord,  den,  han 
selv  ejer  og  bor  på,  det  taber  i  sådanne  tider  sit  værd.  Byr- 
derne derved  bliver  større  end  fordelene,  og  man  søger  derfor 
at  unddrage  sig  dem.  Så  er  det,  at  magthaverne  tilegner  sig 
den  ret,  at  tvinge  den  bondefødte  til  at  blive  på  sin  stavn. 
De  første  spor  deraf  viser  sig,  da  man  efter  Valdemar  Atter- 
dags død  skulde  vælge  en  ny  konge;  da  man  valgte  hans 
dattersøn,  den  norske  Olav,  blev  det  opstillet  som  en  betingelse 

for  hans  valg,  at  han  skulde  love  at  holde  over  bondens  ret 
til  at  opsige  sit  fæste;  og  når  det  først  er  kommen  så  vidt  i 
middelalderen,  at  man  mener  at  måtte  afnøde  kongen  et  løfte 
om  at  holde  over  det,  der  hidtil  har  været  en  uimodsagt  ret, 
er  det  tegn  på,  at  denne  ret  er  ved  at  gå  i  glemme  og  at 
man  begynder  at  indskrænke  den.  Og  at  en  sådan  indskrænk- 
ning netop  er  begyndt  eller  har  fået  større  betydning  i  Valde- 
mar Atterdags  tid,  stemmer  meget  vel  med  den  kendsgerning, 
at  der  dengang  pålagdes  bønderne  så  store  byrder  og  ofre  for 
at  bringe  landet  på  fode  igen.  Og  dette  var  da  især  tilfældet 
på  Sjælland.  Vi  ved  jo  alle,  at  det,  der  kaldes  vårdnedskab: 
bondens  forpligtelse  til  at  blive  på  sin  jorddrots  grund,  blev 
aldrig  udbredt  længere  end  til  Sjælland,  Låland  og  de  omliggende 
småøer,  og  det  hænger  ganske  naturligt  sammen  med,  at  Sjæl- 
land var  kongens  sæde,  og  at  der  var  rigets  kærne  og  kraft.  Dette 
var  et  fortrin,  men  det  havde  også  sine  store  ulemper.  Det 
har  gjort,  at  sjællandsk  mål  er  bleven  det  danske  rigssprog; 
men  det,  at  Sjælland  har  været  kongesæde  så  langt  historien 
når  tilbage,  har  været  dyrekøbt  for  den  sjællandske  almue,  det 
har  den  måttet  betale  med  sin  frihed.  Vi  ser  allerede  i  Vender- 
togenes tid,  at  det  stadig  er  Sjællænderne,  der  må  gå  i  kamp; 
de  var  også  mest  beredvillige  dertil,  men  det  var  store  ofre, 
de  der  måtte  bringe  til  det  fæUes  fædrelands  forsvar.  Da  sam- 
tidig tienden  blev  pålagt,  var  det  også  først  på  Sjælland  det 
skete.  Paa  samme  måde  er  vårnedskabet  tidlig  bleven  udbredt 
der,  og  når  vi  kommer  ind  i  den  nyere  tid,  er  det  en  fast- 
slået tilstand,  at  Sjællænderne  er  vårdnede  og  ikke  har  den 
samme  personlige  frihed  som  Jyder,  Fynboer  og  Skåninger. 

Den  første,  som  tog  kampen  op  mod  vårdnedskabet,  var 
Kristian  II.  Han  udstedte  en  lov,  i  hvilken  det  bestemtes, 
At  „den  onde  og  ukristelige  skik,  der  hidtil  har  været  her  på 
Sjælland,  at  man  sælger  bonden  som  et  uskelligt  kreatur", 
skal  for  fremtiden  være  afskaffet.  Vi  har  ligeledes  en  gammel 
efterretning  om,  at  kongen  en  gang  samlede  Sjællænderne  til 
tinge  og  forelagde  dem  det  spørgsmål,    om  de  ikke  vilde  have 

deres  frihed  tilbage;  men  det  siges,  at  de  -allerede  dengang 
følte  sig  så  forkuede,  at  de  ikke  vovede  at  ønske  det,  idet  de 
ikke  havde  mod  til  at  gå  den  kamp  i  møde,  som  de  vilde 
være  komne  til  at  bestå  sammen  med  kongemagten  mod  dem, 
der  underkuede  dem.  Et  andet  bevis  på,  hvorledes  det  var 
gået  tilbage  og  gik  tilbage  for  bønderne,  er  de  oprør,  som 
gentagne  gange  bryder  ud.  Det  kan  ikke  være  andet  end  at, 
når  bonden  gør  oprør,  er  det,  fordi  han  er  bleven  trykket  for 
hårdt.  Det  siger  allerede  Saxe  om  Skåningerne,  da  de  gjorde 
oprør,  og  det  gentages  senere  gang  efter  gang,  på  Sjælland,  i 
Frisland  og  i  Jylland.  Den  kamp  vi  kender  bedst  er  greve- 
fejden, hvor  især  de  jydske  bønder  led  et  forsmædeligt  nederlag 
og  fra  selvejere  for  en  stor  del  gik  over  til  at  blive  fiestere. 
Fra  den  tid  af  kan  vi  følge  bevægelsen  næsten  fra  menneske- 
alder til  menneskealder.  Der  kom  igen  en  svær  nedgang  i 
den  tid,  vi  ellers  kalder  en  af  de  lykkeligste  perioder  i  vor 
historie,  i  den  tid,  da  Fredrik  II  og  Kristian  IV  regerede,  da 
de  opførte  de  stolte  slotte,  vi  har  endnu:  Frederiksborg  og 
Kronborg,  og  landet  var  i  den  mest  blomstrende  forfatning. 
Det  er  et  af  de  største  tidsrum  i  Danmarks  historie,  Tyge 
Brahes  og  Anders  Vedels  tid,  da  vort  sprog  uddannedes  og  vi 
fik  en  stor  bogskat,  da  kæmpeviserne  optegnedes  og  de  danske 
minder  holdtes  i  ære.  Det  kan  ikke  gå  an  at  fordømme  den 
tid,  fordi  den  samtidig  indrettede  sig  således,  at  det  for  en 
stor  del  gik  ud  over  bondestanden.  Det  gik  atter  her  således, 
at  de,  der  var  de  fremmeligste  og  dygtigste,  kom  op  og  gjorde 
deres  gerning,  og  de  lagde  ikke  tilstrækkeligt  mærke  til,  at  det 
gik  ud  over  de  andre,  der  ikke  var  så  fremmelige  og  ikke 
kunde  vinde  med.  Det  var  i  den  tid,  da  de  store  herregårde 
blev  oprettede,  da  en  mængde  bøndergårde  og  hele  landsbyer 
blev  nedlagte,  således  at  herregårdene  voxede,  men  de  hoveri- 
gørende bønders  antal  aftog.  Den  tid,  der  står  som  den  mest 
glimrende,  som  den  heederligste  og  skønneste  periode  i  vor 
historie,  betegner  tillige  en  stor  tilbagegang  for  bonden;  thi  selv 
om  enkelte  af  bondestanden  ved  denne  lejlighed  forlod  den  og 

blev  enten  lærde  folk  eller  på  anden  måde  optoges  i  de  højere 
stænder,  måtte  dog  den  store  mængde  blive  tilbage  og  sank 
derved  gradvis  endnu  dybere. 

Det  har  dog  stadig  været  således,  at  i  det  mindste  enkelte 
havde   øje  for  det  sørgelige  i  denne  tilbagegang.     Således  ser 
vi  Kristian  IV  med  stor  varme  tale  bondens  sag  ved  flere  lej- 
ligheder.   Han  gav  en  lov  om,  at  den  bortrømte  vårdnede  ikke 
skulde  behandles   som  fredløs,   således   som   det   dengang   var 
skik,  men  at  man  kun  beholdt  ret  til,  når  man  havde  fået  fat 
i  ham,    at  sætte  ham  til  en  gård.     I  Sønderjylland,  hvor  også 
stavnsbåndet  havde  vundet  hævd  på  de  adelige  godser,  medens 
det    ikke    som   på    øerne   gjaldt  for  kronens  bønder,    gav  han 
den   bestemmelse,    at  en   bondefødt  mand,    som  havde  indgået 
ægteskab    udenfor    sin    fødestavn,    efter    10    års   forløb  fik  sin 
fiilde  frihed.    Den  samme  konge  prøvede  endog  på  sine  gamle 
dage    at   fk  vårdnedskabet  helt  ophævet.     Han  forelagde  rigs- 
rådet dette  forslag  og  sagde,   at  han  vilde  ophæve  det  på  alle 
kronens    ejendomme,    hvis    adelen    vilde    ophæve    det  på  sine. 
Der  var  adskillige  af  den  høje  adel,    som  nok  vilde,    men  der 
var    dog    så   stor  modstand,    at  han   ikke  fik  det  gennemført. 
Så    kom  Fredrik  III.      Under   ham   kan   man  se,    at  der  kom 
røre  i  sagen,  men  der  opnåedes  dog  ingen  væsenlig  forandring. 
Først    gik    der    en    del  år,    i  hvilke   han   søgte  at  befæste  sin 
magt.     Da  han  så  fik  enevælden,    håbede  menigmand,    at  der 
vilde   komme   en  forandring;    det  er  et  smukt  træk,    at  et  af 
de   sidste   ord,    borgerstanden  sagde  til  kongen   på  den  sidste 
rigsdag,  var  en  bøn  for  bonden,  at  kongen  måtte  bruge  sin  nye 
magt  til  at  hæve  vårdnedskabet  og  gøre  bonden  fri,  således  som 
kongen   selv  var  bleven  en  fri  konge.     Fredrik  III  havde  vist- 
nok selv  den  hensigt,  men  landet  var  så  ødelagt  og  så  udpint 
efter    den    tunge   krig,    at  de  år,   han   endnu  levede,    gik  hen, 
uden  at  han  fik  noget  gjort  ved  det.    Han  søn,  Kristian  V,  havde 
ligeledes    denne    tanke,    han   ventede   på  en  lejlighed,    og  den 
sx-ntes    at  komme,    da  han  udstedte  den  danske  lov.     Danske 
lov  bibeholdt  imidlertid  vårdnedskabet,  om  den  end  tillige  ind- 

skrænkede  godsejerens  ret  over  sine  bønder.  En  mand,  der 
stod  Kristian  V  meget  nær,  har  efterladt  den  optegnelse, 
at  han  vidste  af  mange  samtaler  med  kongen,  at  denne  senere 
fortrød,  at  det  ikke  var  kommet  ind  i  danske  lov,  at  vårdned- 
skabet  skulde  ophæves,  men  det  var  for  en  stor  del  sjællandske 
godsejere,  der  havde  siddet  i  lovkommissionen,  og  dengang 
havde  han  ikke  lagt  tilstrækkeligt  mærke  til,  at  når  man  over- 
hovedet havde  vårdnedskabet,  kunde  det  i  grunden  ikke  nytte 
noget  at  komme  med  lovbestemmelser  for  at  værne  om  bondens 
ret;  thi  når  friheden  manglede,  vilde  det  til  syvende  og  sidst 
gå  ud  over  den,  der  var  bunden.  Kristian  V  gav  senere 
gentagne  beviser  på,  at  han  mente  det  godt  med  bonden;  han 
afskaffede  f.  ex.  vårdnedskabet  i  flere  enkelte  distrikter,  men 
helt  at  ophæve  det  efterlod  han  som  en  arv  til  sin  søn  Fredrik 
IV.  Denne  gjorde  da  også  ende  derpå  ved  den  navnkundige 
forordning  af  året  1702. 

Dette  var  dengang  noget  aldeles  uhørt,  der  var  ikke  nogen 
nation  i  Evropa  på  den  tid,  kan  man  sige,  der  tænkte  på 
noget  sådant.  Vårdnedskabet  og  livegenskabet  var  bekendt 
overalt  undtagen  i  Sverig,  Norge  og  de  andre  danske  provinser. 
Man  havde  måske  talt  om  dets  skadelige  virkninger  på  andre 
steder,  men  man  havde  ikke  tænkt  på  at  gøre  et  så  gennem- 
gribende skridt,  og  det  vakte  den  største  opmærksomhed,  at 
den  danske  konge  gjorde  det.  Det  viste  sig  også,  at  det  var 
for  tidligt,  det  kunde  ikke  opretholdes  under  den  tids  forhold,  og 
vi  véd  jo,  hvorledes  det  gik  senere.  Allerede  samtidig  blev  land- 
militsen indført,  og  man  kan  tydelig  se,  at  de  lovbestemmelser, 
der  da  var  givne,  skønt  de  ikke  hjemlede  at  binde  bonden 
til  sin  stavn,  dog  blev  fortolkede  således  og  brugte  således, 
og  Kristian  VI  pålagde  derefter  lovformeligt  et  stavnsbånd 
for  hele  bondestanden.  Det  blev  dengang  sagt,  at  det  var 
for  udskrivningens  skyld,  men  det  var  jo  klart,  at  det  først  og 
fremmest  var  for  det  øde  gods,  fordi  det  var  umuligt,  således 
som  forholdene  var,  så  udpint  som  landet  var,  at  staten  kunde 
få  de  store  indtægter,  som  den  trængte  til.     Enevælden  havde 

jo  gjort  den  store  gerning  at  redde  landets  selvstændighed,  at 
bringe  det  på  fode,  at  ordne  vort  forsvar  og  at  sikre  ligheden 
mellem  landets  borgere  ved  at  afskaffe  adelens  forrettigheder 
og  indføre  en  retfærdigere  beskatning  ved  den  nye  matrikul, 
en  retfærdig  og  ensartet  lovgivning  ved  danske  lov.  Det  var 
en  stor  gerning,  enevælden  havde  udført,  men  det  havde  kostet 
mange  penge,  og  det  kostede  stadig  store  summer.  Det  var 
summer,  staten  dengang  brugte,  som  fortiden  slet  ikke  havde 
haft  nogen  forestiUing  om  overhovedet  kunde  bringes  tilveje. 
For  at  kunne  sikre  sig  disse  indtægter  anså  man  stavnsbåndet 
for  nødvendigt,  og  efter  den  tids  forhold  tog  man  ikke  de  hen- 
syn, som  burde  have  været  tagne,  til  bøndernes  personlige  fri- 
hed. At  det  kunde  have  været  undgået,  synes  jo  at  ligge 
deri,  at  stavnsbåndet  ikke  blev  indført  i  Sønderjylland,  hvor 
bondens  ufrihed,  det  såkaldte  livegenskab,  nu  var  indskrænket 
til  landets  sydøstlige  hjørne;  hele  det  SønderjyUand,  vi  nu 
kender  som  dansk,  har  aldrig  kendt  noget  til  dette  trældomsåg 
eller  det  senere  militære  stavnsbånd,  og  dog  har  bønderne  altid 
der  kunnet  svare  deres  skatter  og  yde  deres  bidrag  til  hæren, 
så  en  ligefrem  nødvendighed  kan  det  ikke  have  været  at  på- 
lægge det. 

Men  det  var  på  den  anden  side  det  middel,  som  lå  nær- 
mest, og  man  kan  nok  sige,  at  meget  talte  til  undskyldning 
for  det,  medens  man  i  det  hele  taget  på  den  tid  ingen  steder 
havde  et  åbent  øje  for  den  store  betydning,  det  havde  for  selve 
folket,  at  man  ikke  krænkede  den  enkeltes  frihed.  Det  gik 
også  med  stavnsbåndet,  som  det  går  med  mange  af  den  slags 
ulykker,  at  de  begynder  i  det  små,  og  at  man  mener,  at  det 
kan  gå,  så  længe  man  holder  sig  til  det  nødvendigste.  Man 
bandt  kun  bonden  fra  det  14.  til  det  36.  år,  medens  han  var 
værnepligtig:  men  snart  viste  det  sig,  at  det  ene  skridt  tog 
det  andet,  og  der  blev  lagt  på,  indtil  man  havde  nået  den 
grænse,  som  i  grunden  var  livsvarighed,  nemlig  fra  det  4.  til 
det  40.  år,  ligesom  det  blev  tilladt  godsejeren  at  tvinge  den 
udtjente    soldat  til  at  tage   gård   på   godset.     Der  var  mange 

andre  ting,  som  gik  hånd  i  hånd  med  denne  ufrihed.  Det  var, 
ligesom  den  tid,  vi  før  talte  om,  en  af  de  vigtigste  fremskridts- 
perioder,  som  vi  har  haft  i  vort  folk,  idet  udviklingen  i  alle 
borgerlige  næringsveje,  håndværk,  fabriksdrift  og  handel,  så 
vel  som  også  i  det  nationale  åndsliv  i  Kristian  VFs  og 
Fredrik  V's  tid  tog  et  mægtigt  opsving  og  forberedte  nye 
og  lykkeligere  forhold  på  alle  områder.  For  bondestandens 
vedkommende  havde  det  dog  foreløbig  den  sørgelige  virkning, 
at  man  tog  en  endnu  større  og  aldeles  utilbørlig  nytte  af  dens 
arbejde,  for  at  staten  og  de  højerestillede  kunde  have  så  store 
indtægter,  at  alt  dette  kunde  trives. 

På  samme  tid  gik  det  i  landbruget  både  frem  og  tilbage. 
Det  gik  frem  på  de  store  herregårde,  man  udvidede  avlen  og 
bedriften,  indførte  store  forbedringer  ved  udskiftningen,  fik  bedre 
husdyr  og  bedre  redskaber;  men  alt  dette  gik  ud  over  bonden, 
der  skulde  levere  det  stadig  forøgede  arbejde,  så  der  blev  ikke 
tid  tilovers  til  en  forsvarlig  dyrkning  af  hans  egen  gård,  og 
denne  gik  derfor  tilbage  og  blev  stadig  ringere.  Men  medens 
nu  dette  gik  sin  skæve  gang,  vågnede  også  sansen  for  at  det 
måtte  forandres.  Det  var  med  hele  den  retsindige  og  milde 
tænkemåde,  der  altid  har  hersket  i  det  danske  folk,  umuligt, 
at  de  andre  stænder  i  længden  kunde  se  på  dette  stadig 
voxende  misforhold,  uden  at  føle  medynk  med  ulykken,  og 
uden  at  føle  sig  oprørte  over,  at  dette  skulde  være  nødvendigt. 
Modsætningen  mellem  dem,  for  hvem  det  gik  frem,  især  hoved- 
staden, der  voxede  og  blomstrede  og  forskønnedes  med  palad- 
ser og  palæer,  og  bonden,  for  hvem  det  stadig  gik  tilbage,  til- 
tog fra  år  til  år,  og  snart  kunde  ingen  være  blind  for,  at  der 
her  var  noget  galt  på  færde.  Så  er  det,  at  den  bevægelse  be- 
gynder, der  tilsidst  skaffede  bonden  frihed.  Det  var  især  to 
forskellige  tanker,  som  dengang  banede  sig  vej  og  efterhånden 
vandt  sejr.  Den  ene  var  den,  at  det  var  uværdigt,  at  én  del 
af  det  danske  folk  skulde  være  bunden,  medens  de  andre  var 
fri.  Det  var  den  rent  menneskelige  betragtning,  at  man  i  dette 
forhold  gjorde  sig  skyldig  i  en  uret,  som  for  enhver  pris  måtte 

afhjælpes.      Den  anden  var  den  tanke,   at  når  man  nu  sagde, 
at  det  var  ejendommeligt  for  den   danske   bonde,    at  han  var 
doven  og  dvask    så  gjaldt  det  kun  hans  hoveri,  men  ikke  hans 
hjemmearbejde.    Det  blev  fremholdt  af  bondens  venner,  at  man 
skulde  blot  lægge  mærke  til  denne  såkaldte  dovne  mand,   når 
han  sad   hjemme  og  ofte  tog   natten  til  hjælp  for  at  gøre  det 
arbejde,   der  kom  ham  selv   og  hans  nærmeste  til  gode.      Og 
deraf  droges  da  den  naturlige  slutning,  at  hvis  man  kun  vilde 
gøre  hans  arbejde  frit,   vilde  det  også  tk  en  anden  fylde,    der 
vilde   komme   anderledes   forslag   i   hans  tid   end  nu,    når  han 
gik  og  drev  på  hovmarken.    Det  var  det,  som  striden  kom  til 
at  dreje  sig  om;  der  var  mange,  som  ikke  troede  det,  medens 
andre   talte   med   begejstring  derom,    og  det  var  det,    der  ved 
siden   af  den   rent   menneskelige   følelse   efterhånden  mere    og 
mere  trængte  sig  frem.    Der  er  mange  enkelte  mænd.  som  har 
indlagt  sig  stor  og  udødelig  fortjeneste  af  denne  sag.     Således 
skal   det  ikke  glemmes,   at   der  var  mange  præster,   som  den 
gang  med  den  største  varme  tog  sig  af  bondens  sag.    Det  var 
jo  så  naturligt;  de  kendte  bonden,  idet  de  levede  rundt  omkring 
på  landet,  og  deres  vidnesbyrd  fik  overordenlig  betydning.    Der 
var  således   den   bekendte   præst  Erik   Pontoppidan,    han   har 
indlagt   sig  store   fortjenester,   idet  han  alle  vegne  fra  samlede 
bidrag  til  en  drøftelse  af  landboforholdene   og  bondens  kår,  og 
fik   dem    udgivne   i  trykken.     Der  var  også  den  jydske  præst 
Westenholtz,    som  har  skrevet  en  fortrinlig  bog  om  tilstanden 
på   landet.      Han   har   haft   øje   for   bonden   og   set   på  ham  i 
hans   daglige   liv   med   en  kærlighed  og  medfølelse,    som  giver 
sig  vidnesbyrd   på   hvert   blad   i   hans  bog.      Hans  skildringer 
måtte   røre   enhver,    der  læste  dem,    og  det  var  ord,  som  ikke 
lød  i  en  ørken,   thi  hans  bog  blev  trykt  og  uddelt  på   offenlig 
foranstaltning.    Der  var  mange  andre  forfattere    som  skrev  om 
disse  forhold,  digtere  og  nationaløkonomer,  historikere  og  men- 
neskevenner, de  blev  dagens  brændende  spørgsmål,  der  drøftedes 
tidligt  og  silde. 

Fremfor   alt   må  vi   dog   mindes  de  statsmænd,    som  har 


Digitized  by 


Google 


168  DEN  DANSKE  BONDES  STAVNSBÅND. 

indlagt  sig  fortjeneste  af  at  have  ført  bondesagen  frem,  og  der 
er  ét  navn,  som  må  nævnes  foran  alle  de  andre,  nemlig  Berfi" 
storffs.     Han   var   den   ældste  af  de  mænd,   som  gik  i  kamp 
for  bondens  frihed,  og  den,    der  ifølge   sin  stilling  og  sin  ene- 
stående  overlegne   begavelse   fik   den  største  betydning.      Han 
var   en   stor   statsmand  og  som  udenrigsminister  af  uvurderlig 
n3rtte  for  Danmark;  men  dette  gav  da  tillige  hans  ord  en  vægt 
ved  hoffet  og  i  de  højere  kredse,   som   gjorde,    at  han  trængte 
igennem,  hvor  selv  de  dygtigste  og  braveste  mænd  vilde  have 
talt  forgæves.    Og  det  var  for  Bernstorff  ikke  en  tanke,  der  var 
indgivet  ham  af  andre,  at  gøre  noget  alvorligt  for  bonden,  men 
det  var  hans  egen  begejstrede  ungdomsdrøm.     Han  kom  tidlig 
herind  fra  Tyskland;   hans  farbroder  var  dansk  minister,   men 
da   han   selv   var   sønneløs,    tog   han   brodersønnen   til   sig  og 
havde   ham   i   sit  hus   som   en  fortrolig  ven  og  lærling.      Den 
ældre  Bernstorff  fik  foræret  det  store  gods  nord  for  København, 
som   fik   navn   efter   ham,    og   han  indførte  her  på  sin  broder- 
søns  bøn    selvejendom,    medens   han   afskaffede   hoveriet  uden 
vederlag.     Det  var  et  af  de  første  steder,   hvor  det  skete,  det 
var  egentlig  det,   der  gav  stødet  til,   at  man  overhovedet  kom 
videre  ad  den  vej.    Der  er  et  andet  træk  fra  Bernstorffs  første 
år,    der    går    i    samme    retning.      Kongen   arvede   dengang  et 
lille   stykke   af  Holsten,   hertugdømmet  Pløn,   og   da   det  var 
falden   i   arv   til   kongen,   var   spørgsmålet   det,    hvorledes  det 
skulde   bestyres.      Den   mening  vandt   da  overhånd,    at  hoved- 
gården med  bøndergodset  skulde  sælges  og  bønderne  gives  fri, 
og  det  kan   ikke   være   tilfældigt,    at  Bernstorff  dengang  sad  i 
rentekammeret  som  et  af  dets  indflydelsesrigeste  medlemmer.    I 
Holsten   herskede   der   det   skammeligste   livegenskab,    dér  ud- 
gjorde gårdenes  hovmarker  mere  end  halvdelen  af  hele  godset, 
medens    bønderne    boede    i    små    gårde    og   havde   et   ulideligt 
hoveri,  ligesom    mænd,   kvinder   og   børn   var   livegne  fra  den 
dag,   de   blev   fødte.     Livegenskabets    ophævelse  i  Pløn  er  det 
første   tydehge   tegn  på,    at   en   anden   erkendelse  begyndte  at 

gøre  sig  gældende  i  regeringskredsene;    det  var  allerede  i  året 
1765,  altså  over  20  år  før  stavnsbåndet  løses. 

Sagen  gik  nu  fremad,  idet  også  andre  mænd  tog  kampen 
op.  Der  var  en  anden  Tysker,  Geder,  som  få  år  efter  skrev 
om  den  danske  bondes  udfrielse  fra  stavnsbåndet;  han  indlagde 
sig  store  fortjenester  ved  at  drøfte  sagen  praktisk  og  vise,  hvor- 
ledes den  kunde  gennemføres,  hvorledes  man  skulde  bære  sig 
ad  for  ikke  at  gå  for  hovedkulds  til  værks,  for  at  sikre  sig  en 
jævn  overgang,  at  de  tilsigtede  goder  virkelig  kom  på  de  rette 
steder,  så  bonden  fik  fuld  nytte  af  dem  og  ikke  måske  fra 
den  ene  ulykke  faldt  i  en  anden.  Der  kom  så  imidlertid  en 
lang  standsning  i  sagen,  idet  adskillige  statsmænd  af  den  ældre 
skole  slet  ikke  kunde  gøre  sig  fortrolige  med  den  tanke,  at  det 
kunde  gå  an  at  løse  stavnsbåndet.  De  sagde:  når  vi  løser 
dette  bånd,  vil  alle  mennesker  vandre  bort  fra  de  dårlige  jorder 
til  de  gode  og  fra  de  gode  til  købstæderne,  der  vil  ingen  blive 
ved  landbruget,  landet  vil  komme  til  at  ligge  øde,  og  staten 
vil  ikke  mere  være  i  stand  til  at  inddrive  sine  skatter  og  op- 
retholde sin  tilværelse.  Således  gik  adskillige  år,  i  hvilke  et 
hold  af  statsmænd  stod  lige  overfor  et  andet,  et  hold  af  for- 
fattere lige  overfor  et  andet,  og  hvor  der  især  blandt  gods- 
ejerne var  meget  modstridende  meninger  om,  hvad  der  burde 
gøres.  Der  var  mange  godsejere,  som  talte  varmt  for  bondens 
frihed,  men  der  var  selvfølgelig  mange  flere,  der  af  en  eller 
anden  grund  frygtede  for,  at  de  vilde  miste  alle  deres  bønder, 
når  stavnsbåndet  blev  hævet.  Vægtskålen  syntes  i  adskillige 
år  at  stå  lige,  og  når  man  sætter  sig  tilbage  på  den  tids 
standpunkt,  må  man  sige,  at  ingen  dengang  kunde  vide,  til 
hvilken  side  den  vilde  synke.  Når  da  den  ene  skål,  frihedens 
skål,  omsider  sank,  til  held  for  folk  og  rige,  så  skal  det  mindes 
hos  os  og  især  på  denne  dag,  når  vi  fejrer  hundredårsfesten, 
at  det  var  den  kongelige  enevælde,  som  lagde  sit  tunge  spir 
i  den  og  fik  den  til  at  synke.  Det  var  jo  den  unge  kron- 
prins Fredrik,  som  dengang  sad  inde  med  den  højeste  magt, 
og  det  var  hans  vilje,   som  trængte  igennem.     Man  må  højlig 

rose   de  mænds  fortjenester,   der  rådede  ham  og  ihærdigt  talte 
frihedens   sag,    men    det   er  jo   så,    at   retten   eller   sandheden 
trænger  til  at  støttes  af  magten,  og  det  var  en  lykke,  at  magten 
dengang   var  i  de  rette  hænder.     Man  kan  sige,    at  enevælden 
dengang  indfriede  det  løfte,  som  var  givet  i  sin  tid,  da  kronen 
blev   den   overdragen,    at   den   skulde  være   retfærdig  mod  alle 
og  gøre   lige   skel  mod  hele  folket.      Vi  må  også  sige,    at  det 
er  et  smukt  træk  i  vor  historie,  at  ligesom  det  var  den  danske 
borgerstands  sidste   ord   til   den  konstitutionelle  konge  i  1660, 
at  han   skulde  hæve  vårdnedskabet,   således  var  det  det  første 
anliggende,   om   hvilket  borgerstanden  og  den  oflfenlige  mening 
i  Danmark   samlede   sig,   da  der  igen  begyndte  at  røre  sig  en 
mere  levende  samfundsånd,  at  løse  bondens  stavnsbånd.    Blandt 
de   mænd,   som  førte  ordet  og  gjorde  arbejdet,    véd  vi  alle,  at 
brødrene  Reventlov  står  i  første  linje,  især  Kristian  Reventlov, 
som  blev  præsident  i  rentekammeret,    det,  vi  nu  kalder  inden- 
rigsminister.   Begge  brødrene  havde  indlagt  sig  store  fortjenester 
af  deres  egne  godser,  Kristianssæde  på  Låland  og  Brahetrolle- 
borg på  Fyn,    og   især  Ludvig  på  Brahetrolleborg   gør  indtryk 
af  en  af  de  ædleste  menneskenaturer,   som  man  kan  blive  for- 
trolig  med.      Ædel  i  sind  og  tanke,    opofrende,   ihærdig,   flittig 
og  gennemtrængt   af  det   store   ansvar,   Vorherre   har   lagt  på 
enhver,    hvem   han   under   en   så   stor  stilling  i   samfundet  og 
betror  så  mange  menneskers  vel.    De  vil  alle  i  denne  tid  have 
læst  om,  hvor  smukt  han  bar  sig  ad  på  sit  gods,  hvor  broder- 
ligt han  stillede  sig  til  dem,   der  var  betroet  ham  på  den  tid, 
da  stavnsbåndet  bestod.    Han  kunde  ikke  løse  dem  fra  stavns- 
båndet, det  var  staten,   der  havde  pålagt  det,   men  han  gjorde 
alt  muligt  for  dem  i  andre  henseender,    hjalp  på  deres  kår  og 
betryggede  deres  fremtid.    Også  juristen  Kristian  Colbjømsen 
må  mindes.    Han  var  en  Nordmand,  en  af  disse  mange  ypper- 
ligt  begavede,    karakterstærke,    brave   mænd,    som   vi   har  fået 
fra  Norge   i   den  tid,    vi  var  sammen  med  dem;   de  har  sendt 
os  mange  mænd,   der  lignede  Colbjørnsen.     Hans  slægt  er  be- 
rømt  fra   den    store    nordiske   krigs    tider    ved   sit   uforfærdede 

mod,  især  under  forsvaret  af  Fredrikssten,  da  borgerne  i  Fre- 
drikshald  tændte  deres  egen  by  i  brand  for  at  sikre  denne 
vigtige  plads  for  kongen.  Kristian  Colbjørnsen  vanslægtede 
ikke  fra  sin  æt.  Han  havde  gjort  sig  fortrolig  med,  hvorledes 
retsforholdet  kunde  ordnes  til  alle  parters  gavn,  og  ham  på- 
hvilede det  at  udarbejde  de  love,  som  skulde  betrygge  bonden, 
så  at  han  ikke  atter  blev  overs'ældet  af  sin  overlegne  husbonde. 
Colbjørnsen  gik  desuden  i  den  hedeste  kamptid  i  spidsen  for 
bondevennerne,  både  i  den  vigtige  regeringskommission,  som 
overvejede  og  afgjorde  alle  disse  spørgsmål,  og  i  den  offenlige 
drøftelse  i  flyveskrifter,  som  ledsagede  deres  arbejder  og  i  høj 
grad  støttede  dem.  Han  talte  frihedens  sag  med  en  kraft  og 
varme,  som  mægtig  bidrog  til  dens  sejr. 

Når  vi  nu  vil  spørge:  hvorledes  har  eftertidens  dom  været 
om  denne  begivenhed,  der  blev  bedømt  så  forskellig  af  sam- 
tiden, og  hvilken  er  vor  tids  dom  om  den?  —  så  behøver  vi 
ikke  at  være  i  tvivl  om,  hvorledes  vi,  som  her  er  tilstede, 
vil  svare  derpå;  thi  idet  vi  er  kommen  sammen  til  en  stor  fest, 
har  vi  allerede  udtalt  vor  dom  tydelig  nok,  og  vi  kan  tilføje, 
at  idag  samles  danske  mænd  og  kvinder  på  så  mange  steder 
hele  landet  over,  at  der  deri  ligger  den  tydeligste  tilkende- 
givelse af,  hvorledes  hele  vor  tid  dømmer  om  stavnsbåndets 
løsning.  Hvad  man  end  ellers  er  uenig  om  her  i  landet,  har 
det  vist  sig,  at  alle  føler  trang  til  at  fejre  denne  dag,  og  selv 
om  vore  forfattere,  der  i  festens  anledning  har  skrevet  om 
bondestandens  kår  i  tidligere  tider,  er  uenige  om,  hvorledes 
man  skal  opfatte  disse,  har  dog  alle  været  enige  om  at  udtale 
deres  glæde  over  det,  der  er  sket;  der  har  i  den  henseende 
ikke  været  den  mindste  mislyd  nogensteds  fra.  Men  vi  kan 
desuden  sige,  at  kendsgerningerne  med  deres  tavse  sprog  taler 
højere  end  mange  ord,  og  af  sådanne  kendsgerninger  vil  jeg 
kun  henpege  på  den  ene,  at  det  danske  folk  i  år  har  rejst  et 
mindesmærke  lige  overfor  frihedsstøtten:  den  store  udstilling, 
der  er  en  så  stor  og  vidtlysende  kendsgerning,  at  den  har  vakt 
opsigt    ikke    blot    hos    os,    men  i  alle  vore  nabolande.     Det  er 

jo  en  bygning  og  et  foretagende,  der  rager  op  over  alt,  hvad 
vi  tidligere  har  kendt,  til  denne  dag.  Vi  kan  sige,  at  Dåne* 
broge  aldrig  har  vajet  over  en  stoltere  bygning  eller  en  mægtigere 
gerning  end  den.  Og  på  denne  udstiUing  kan  vi  med  ét  blik 
se  det  meste  af,  hvad  der  er  fremgået  af  de  100  års  arbejde, 
og  først  og  fremmest,  hvad  landbruget  har  haft  for  et  udbytte 
af  denne  udvikling.  Hvad  der  end  dér  beundres  og  hvad  dér 
falder  i  øjnene  af  mange  glimrende  ting,  så  er  alle  enige  om, 
at  det,  der  volder  den  største  overraskelse  og  den  største  og 
mest  udelte  glæde,  det  er  den  plads,  som  landbruget  dér  ind- 
tager. Der  er  intet,  som  på  langt  nær  har  gjort  sådanne  frem- 
skridt, især  i  den  sidste  menneskealder.  Men  når  vi  sætter 
os  100  år  tilbage,  er  det,  som  det  var  et  helt  andet  folk,  som 
det  var  et  helt  forskelligt  tidsrum,  der  kunde  være  adskilt  fra 
os  lige  så  godt  ved  et  årtusende  som  ved  et  århundrede.  Jor- 
dens dyrkning,  alle  de  redskaber,  som  bruges  til  den,  er  så 
grundforskellige  fra  vore,  at  der  egenlig  kun  er  den  lighed, 
at  det  er  den  samme  jord  og  det  samme  land,  som  dyrkes. 
Det  område,  der  er  taget  under  ploven,  er  så  langt  mere  nu, 
at  det  neppe  kan  sammenlignes.  Alt  hvad  man  dengang 
havde  af  overdrev,  udmarker,  moser  og  krat  er  efterhånden 
så  at  sige  forsvundet.  Når  vi  ser  på  de  husdyr,  vi  nu  har, 
er  de  så  forskellige  fra  hine,  at  man  neppe  kan  tro,  at  det 
kan  have  været  så  slet  for  100  år  siden,  som  vi  ser  af  be- 
skrivelser fra  den  tid. 

Således  er  det  på  aUe  materielle  områder  og  først  og 
fremmest  på  det,  der  er  udbytttet  af  det  hele:  den  store  vel- 
stand, som  hersker  i  he]e  folket  og  som  har  gjort  det  muligt, 
at  alle,  som  føler  trang  til  det,  kan  leve  et  værdigt  menneske- 
liv. Det  er  jo  dog  til  syvende  og  sidst  det,  der  er  målet  for 
et  folk,  at  så  mange  som  muligt  og  helst  alle,  der  selv  vil. 
kan  komme  til  at  leve  et  værdigt  menneskeligt  og  nationalt 
liv,  som  ikke  trykkes  således  af  de  ydre  kår,  at  den  enkelte 
bliver  nødt  til  helt  at  lade  sine  interesser  og  sit  arbejde  op- 
sluges i  kampen  for  tilværelsen.    Det  er  jo  især  i  to  retninger, 

at  dette  træder  åbent  og  klart  frem  for  alle.  Først  i  det  rige 
ofFenlige  liv,  som  er  kommen  frem  og  har  skabt  den  politiske 
frihed.  Den  5.  Juni  1849  er  den  sidste  følge  af  den  20.  Juni 
1788,  og  det  kommunale  selvstyre,  alle  de  rettigheder,  som 
grundloven  har  hjemlet  os,  forsamlings-  og  ytringsfriheden,  vor 
ejendoms,  vor  persons  og  vor  boligs  ukrænkelighed,  hele  den 
retstilstand  og  hele  det  offenlige  liv,  som  har  sin  forudsætning 
i  den,  det  er  jo  den  sidste  frugt  af  den  frigørelse,  som  fandt 
sted  for  100  år  siden.  Og  det  andet,  som  man  dengang 
mindre  havde  øje  for,  men  som  nu  er  trådt  så  stærkt  i  for- 
grunden, det  er  den  oplysning,  som  er  spiret  frem  deraf.  Det 
er  nu  mærkeligt  for  os  at  se,  at  der  blandt  de  statuer,  der  er 
opstillede  omkring  frihedsstøtten,  ingen  er,  der  skal  betegne 
oplysningen,  men  det  siges  dog  i  indskriften,  at  bonden  skal 
„vorde  oplyst",  så  at  det  ses,  at  man  ikke  har  været  helt 
blind  for  denne  side  af  sagen,  skønt  den  ikke  trådte  så  klart 
frem  som  nu.  Vi  har  et  brev  fra  en  bonde,  som  er  skrevet 
til  rentekammeret  en  2 — 3  år  efter  stavnsbåndsløsningen,  i 
hvilket  han  som  så  mange  andre  bønder  rettede  klager  lige 
til  kongen.  Han  siger  deri,  at  han  aldrig  har  lært  at  læse  og 
skrive;  han  var  26  år,  da  stavnsbåndet  blev  løst,  men  da 
denne  „herlige  forordning"*  kom  ud,  sagde  han  til  sig  selv: 
Nu  må  du  lære  at  læse  og  skrive,  det  skylder  du  dig  selv; 
når  du  skal  være  en  fri  mand,  må  du  også  kunne  læse  de 
forordninger,  der  gør  dig  dertil.  Ingen  skal  tro,  at  han  derfor 
havde  forsømt  sit  arbejde,  thi  tiden  slog  nu  til  til  så  meget, 
som  den  ikke  havde  gjort  før.  Det  er  vel  nok  et  af  de  første 
tegn  på  den  tanke,  som  har  vundet  så  stor  udbredelse  i  vor 
tid,  at  oplysningen  er  frihedens  og  frigørelsens  bedste  og  æd- 
leste frugt.  Også  i  den  henseende  har  den  sidste  menneske- 
alder gjort  uhyre  fremskridt.  Det  er  ofte  bleven  sagt,  og  vist- 
nok med  en  vis  føje,  både  af  folkehøjskolens  fender  og  af 
dens  venner,  at  den  burde  måske  ikke  have  kaldt  sig  højskole, 
fordi  det  noget  forrykker  den  betydning,  man  tidligere  tillagde 
denne  benævnelse;  men  meget  andet  taler  for  det  navn  allige- 

vel.  Thi  hvilken  skole  kan  vel  sætte  sig  et  højere  mål  end 
den,  som  vil  gøre  det  hele  folk,  alle  dem,  der  vil,  delagtige  i 
det  rige  liv,  som  nationen  ejer  i  sin  bogskat  og  i  sit  åndsliv. 
Og  det  mål  har  folkehøjskolen  sat  sig  og  stræbt  hen  til  at  nå. 
Vi  kan  gå  langt  højere  i  udviklingen  af  enkelte  færdigheder 
eller  kundskaber,  der  kan  dygtiggøre  den  enkelte  til  mange 
forskellige  hverv  i  livet,  men  det,  der  altid  bliver  den  højeste 
oplysning,  er  den,  man  modtager  i  sit  modersmål,  om  forholdet 
til  Gud  og  det  åndsliv,  der  rører  sig  i  vort  folk  og  har  ud- 
viklet sig  i  tidernes  løb,  og  derfor  bærer  denne  skole  sit  navn 
med  rette.  Den  er  i  virkeligheden  et  led  i  den  almindelige 
danske  højskole,  der  skal  virke  hen  til,  at  folket  føler  sig  og 
sit  åndsliv  som  ét,  føler  sig  som  et  frit  og  fribårent  folk. 

Jeg  sagde,  da  jeg  begyndte,  at  denne  hundredårsfest  af- 
viger fra  dem,  vi  har  holdt  i  de  senere  år;  særlig  afviger  den 
også  fra  dem  i  indhold  og  fylde.  Men  vi  har  dog  haft  enkelte 
hundredårsfester,  som  også  har  haft  vidtrækkende  og  over- 
ordenlig betydning,  således  f.  ex.  reformationsfesten,  som  alle^- 
rede  er  holdt  i  tre  århundreder  efter  begivenheden.  Den  peger 
også  tilbage  på  en  udfrielse  af  tidligere  tvang,  dengang  især 
af  åndstvangen,  og  alle  dens  følger.  Vi  har  også  haft  en  jubel- 
fest for  enevældens  indførelse  i  forrige  århundrede;  også  den 
blev  en  jubelfest  for  udfrielse  fra  et  åg,  der  havde  hvilet  over 
folket.  Men  da  den  blev  holdt  i  1760,  var  dog  allerede  dag- 
gryet for  en  ny  tid  på  himlen,  da  var  allerede  den  sag,  vi 
her  taler  om,  bleven  bragt  frem  til  drøftelse,  og  det  var  det 
første  tegn  på,  både  at  enevælden  stod  foran  sin  sidste  og 
største  opgave,  og  at  den  var  i  færd  med  at  overleve  sig  selv 
og  nu  skulde  skabe  sin  egen  arvtager  og  bedre  tider.  Festen 
gentoges  ikke  i  1860. 

Når  vi  nu  holder  stavnsbåndsfest,  véd  vi,  at  noget  sådant 
er  ikke  tilfældet  med  den.  De  ord,  som  blev  sagt  i  indled- 
ningen til  forordningen  om  stavnsbåndets  løsning,  at  bonden 
skulde  have  sin  personlige  frihed,  for  at  hans  mod,  fædrelands- 
kærlighed og  vindskibelighed   kunde  voxe,    har  fra  den   tid  til 

den  dag  idag  stadig  fået  dybere  og  fyldigere  betydning,  og 
vil  også  få  det  for  fremtiden.  Der  er  langt  til  enden,  og  vi 
har  en  stor  udvikling  foran  os.  Derfor  er  vi  også  forvissede 
om,  at  det  bliver  ikke  sidste  og  eneste  gang,  jubelfesten  fejres 
for  stavnsbåndets  løsning;  vi  er  overbeviste  om,  at  når  der 
om  100  år  er  et  frit  og  selvstændigt  dansk  folk,  vil  det  atter 
samles  på  denne  dag  i  taknemmelig  ihukommelse  af,  hvad  der 
skete  1788;  der  vil  da  kunne  fortæUes  endnu  langt  mere  end 
nu  om  de  virkninger  og  den  fremgang,  denne  løsning  har  skabt. 
Jeg  vil  bede  Dem  om  at  forenes  med  mig  i  ønsket  om,  at  når 
den  hundredårsdag  oprinder,  den  da  må  finde  et  frit  og  selv- 
stændigt og  lykkeligt  dansk  folk,  om  mulig  lykkeligere  end  vi, 
men  skulde  det  ikke  være  så,  da  i  det  mindste  lige  så  lykke- 
ligt, så  vil  der  ikke  være  grund  til  klage.  Men  først  og  for- 
nemmelig vil  vi  ønske  og  håbe,  at  det  må  være  et  frit  og 
selvstændigt  folk.  Og  selv  om  vi  da  må  gå  ud  fra,  at  vore 
landsmænd  også  til  den  tid  vU  være  uenige  om  et  og  andet, 
ja  om  mange  ting,  og  at  enhver  vil  kæmpe  alvorligt  og  hårdt 
for  sit,  —  anderledes  kan  det  ikke  være  i  et  frit  folk,  —  så 
vil  vi  dog  håbe  og  tro,  at  de  til  den  tid  ligesom  vi  idag  kan 
enes  og  samles  om  den  tanke,  der  er  udtrykt  i  det  gamle 
vers: 

„Danmark!  dig  følge  held  og  hæder!" 

(Stenografisk  referat,  gennemset  af  taleren.) 

Et  dybsindigt  ordsprog  siger:  „Hvo  som  gemmer  til  natten, 
gemmer  til  katten".  Aldrig  har  dette  ord  vist  sin  sandhed  i 
højere  grad  end  i  nærværende  forfatters  forhold  tU  „stavns- 
båndsliteraturen  " . 

Med  hvilke  glade  forhåbninger  modtog  jeg  ikke  i  foråret 
redaktionens  venlige  anmodning  om  i  årets  løb  at  skrive  om 
dette  hundredårsminde,  der  for  enhver  historiker  måtte  stå  i 
en  ganske  særegen  glans.  Der  syntes  ikke  at  være  udsigt  til 
nogen  videre  rig  literatur,  de  udsatte  prisspørgsmål  var  kun 
meget  delvis  besvarede,  og  selve  festligholdelsen  af  den  minde- 
værdige dag  truedes  af  den  indre  ufred  og  syntes  i  alle  til- 
fælde at  måtte  stilles  i  skygge  af  den  nordiske  udstilling.  Hvor 
taknemmeligt  vilde  det  da  ikke  være  at  løfte  sin  røst  og  minde 
om  de  henrundne  dage,  om  forrige  tiders  elendighed  og  det 
store  arbejde  for  bondestandens  udfrielse!  —  Aftalen  var,  at 
man  først  skulde  se,  hvad  der  vilde  komme  frem,  for  da  om 
muligt  at  samle  alt  til  en  helhed,  kritisere  det  og  supplere  det. 

Af  en  det  skulde  komme  helt  anderledes!  Lige  fra  som- 
merens begyndelse  bragte  blade  og  tidsskrifter  forberedende 
artikler  med  udsigter  over  det  i  literaturen  foreliggende  mate- 
riale, forøget  med  talrige  enkeltheder  fra  lokale  overleveringer. 
Efterhånden  som  festen  nærmede  sig,  hundredårsdagen  efter 
stavnsbåndsforordningens  udstedelse  (d.  20.  Juni),  voxede  antallet 
af  disse  afhandlinger,  indtil  så  i  de  sidste  14  dage  festskrif- 
ternes gros  rykkede  frem  for  aldeles  at  overvælde  læseverdenen. 

Derefter  kom  selve  jubelfesten.  De  mange  spådomme  om, 
at  den  vilde  blive  draget  ind  i  den  politiske  strid,  blev  til 
skamme;  selv  om  partierne  kun  undtagelsesvis  holdt  fest  i 
fællesskab,  holdt  de  den  dog  på  samme  måde  og  i  samme 
ånd,  med  den  samme  tak  til  fortiden  og  det  samme  håb  for 
fremtiden.  I  godt  og  vel  otte  dage  var  det  hele  land  optaget 
af  denne  højtid;  deltagernes  mængde  måtte  vistnok  tælles  efter 
hundredetusinder,  og  talernes  og  sangenes  antal  var  legio. 

Hvad  der  forhøjede  feststemningen  i  en  overordenlig  grad, 
var  den  vellykkede  nordiske  udstilling,  hvis  ry  i  fire  uger 
havde  bredt  sig  over  landet  og  havde  fyldt  så  at  sige  hele 
folket  med  glæde  og  stolthed.  Hvilke  mægtige  fremskridt  på 
alle  det  materielle  livs  områder  førte  ikke  dette  store  foretagende 
umiddelbart  for  øje,  og  hvor  skarp   måtte  modsætningen  til  de 

i  festskrifterne  skildrede  tilstande  ikke  træde  frem  netop  under 
sådanne  forhold!  Landbruget  i  1888  overfor  landbruget  i  1788; 
kunst  og  industri  i  sin  barndom  og  i  sin  modne  udvikling;  og 
de  nordiske  folks  venskabelige  kappestrid  overfor  kampen  ved 
Kvistrumbro  for  100   år  siden! 

Den  periodiske  literatur  kom  kun  langsomt  til  ro  efter  det 
store  røre  i  Juni  måned.  Udgivelsen  af  historiske  skildringer 
fortsattes  ved  mere  private  foretagender,  og  anmeldelsernes  æra 
begyndte;  det  var  som  dønningerne  efter  en  storm,  der  har 
sat  alt  i  bevægelse.  Dengang  vilde  det  i  sandhed  have  været 
på  tide  at  skrive  også  i  Nordisk  tidskrift. 

Thi  havde  de  store  festskrifter  efterhånden  absorberet  om* 
trent  hele  det  stof,  som  jeg  fra  tidligere  tid  sad  inde  med  til 
bondens  historie  i  forrige  århundrede,  —  og  hvorledes  skulde 
det  kunne  være  andet  end  at  arkivmanden  sætter  sine  sam- 
linger til,  når  så  mange  strømmer  til  for  at  trænge  ind  på  et 
stof,  som  inden  en  vis  begrænset  tid  så  vidt  mulig  skal  ud- 
tømmes! —  så  måtte  jeg  nu  i  anmeldelserne  se  den  ene  gode 
idé  efter  den  anden  træde  frem  for  lyset  under  et  andet  for- 
fatternavn, skønt  jeg  var  mig  bevidst,  at  også  jeg  i  stilhed 
havde  næret  den  og  tænkt  på  at  fremsætte  den.  Men  det  er 
nu  engang  så  krigens  gang;  den  som  gemmer  til  natten,  gem- 
mer til  katten. 

Jeg  skal  da  indskrænke  mig  tU  at  henlede  opmærksom- 
heden på  de  vigtigste  bidrag  til  bondestandens  historie,  således 
som  vi  jo  alle  her  i  København  i  sommerens  løb  har  fået  god 
øvelse  i  at  vise  folk  omkring  fra  udstilling  til  udstilling.  Nogle 
få  bemærkninger  må  være  nok  til  at  vejlede  og  til  at  finde  det 
bekvemmeste  standpunkt  for  den  fiilde  tUegnelse  og  den  rette 
opfattelse  af  de  enkelte  bidrag. 

Der  vil  være  al  anledning  til  først  at  hilse  på  den  frem- 
stilling af  landboreformerne  og  den  danske  bondes  frigørelse, 
som  er  skrevet  af  en  bonde,  Rasmussen  Søkilde,  og  udgivet 
af  det  kongelige  landhusholdningsselskab.  Det  giver  vel  ikke 
synderlig  nyt,  men  det  sammenstiller  fyldigt  og  godt  hvad  der 

kau  Siges  om  hine  forhold  og  begivenheder  med  utvivlsom 
sikkerhed.  Det  er  velgørende  at  læse,  også  af  den  grund,  at 
det  helt  igennem  bærer  præg  af  sin  forfatter,  en  mand,  som 
selv  pløjer  sine  fædres  jord.  uden  at  tillægge  dette  en  anden 
eller  større  betydning  end  det  har.  Denne  fremstiUing  er  til- 
lige et  vidnesbyrd  om,  hvor  aldeles  i  alle  tilfælde  mangfoldige 
i  den  danske  bondestand  har  forvundet  hint  uretfærdige  tryk 
fira  forrige  århundrede;  thi  hvorledes  vilde  det  ellers  være 
muligt  for  en  bonde  at  tale  om  det  med  denne  ro,  udmåle 
dets  omfang  og  følger  med  denne  fordomsfrihed  og  føle  en  så 
dyb  taknemlighed  for  alt  hvad  der  blev  gjort  til  det  gode.  At 
dette  ikke  udelukker  en  dyb  og  ædel  harme  over  uretten  og 
dens  talsmænd,  er  en  selvfølge. 

Den  der  først  og  (iremst  ønsker  at  gøre  sig  bekendt  med 
det  historiske  stof  vedkommende  bondestandens  kår  som  følge 
af  stavnsbåndets  og  udfrielsens  enkeltheder,  må  vende  sig  tO  de 
ovennævnte  større  skrifter  af  professorerne  Falbe  Hansen  og 
Edvard  Holm,  samt  til  dr.  Fridericias  stavnsbåndsdiplomatarium. 
Dette  sidste  giver  selve  de  historiske  aktstykker  i  rigt  mål, 
grupperede  efter  de  forskellige  epoker  i  stavnsbåndets  historie. 
I  det  første  afsnit  eftervises  de  tidligste  spor  til  et  militært 
stavnsbånd,  således  som  det  blev  påbudt  i  fejdetiden  for  at 
sikre  udskrivningen,  eller  i  fredstid,  når  man  vilde  sikre  sig 
rekrutter  til  landevæmet.  Dette  bånd  var  dog  kun  forbigående 
og  som  alt,  hvad  der  stod  i  forbindelse  med  krig  og  krigs- 
forhold, neppe  at  henregne  til  de  normale,  lovhjemlede  tilstande. 
Anderledes  stillede  det  sig,  da  man  under  kong  Kristian  VI 
(1733)  gik  over  til  at  optage  stavnsbåndet  for  hele  det  arbejds- 
føre mandskab  på  landet  blandt  de  frindamentale  samfundslove, 
således  at  landevæmet  nærmest  blev  et  påskud,  landbrugsfor- 
holdenes udvikling  den  virkelige  grund  til  deres  udstedelse  og 
stadige  skærpelse.  Dette  tidsrum  har  dr.  Fridericia  oplyst  i 
tre  afsnit:  stavnsbåndets  indførelse,  regeringens  overvejelser  og 
bestemmelser  om  dets  ordning  i  menneskealderen  1733 — 67, 
og  dets  virkninger  i  forholdet  mellem  godsejer  og  bonde.    Det 

sidste  afsnit  omfatter  tiden  1767 — 88,  da  dets  indskrænkning 
og  ophævelse  var  under  overvejelse,  indtil  tanken  om  denne 
sidste  sejrede  og  bragtes  til  udførelse.  Det  er  en  selvfølge, 
at  også  mange  andre  sider  af  bondestandens  ulykkelige  kår  i 
forrige  århundrede  lejlighedsvis  oplyses. 

Falbe  Hansens  indbydelsesskrift  til  universitetets  fest  den 
20.  Juni,  som  ved  kongehusets  og  de  højeste  statsaN-toriteters 
tilstedeværelse  blev  den  egenlige  hovedfest,  betragter  stavns- 
båndet og  dets  løsning  „fra  nationaløkonomiens  standpunkt^. 
Det  er  en  grundig  og  fortrinlig  fremsat  oversigt  over  den 
materielle  udvikling  i  forrige  århundrede.  Man  befries  her  fra 
den  fordom,  at  landboforholdene  i  dette  århundrede  var  i  en 
stadig  tilbagegang;  det  viser  sig  tværtimod,  at  landøkonomien 
gjorde  store  fremskridt,  på  samme  måde  som  det  var  tilfældet 
med  handel  og  industri,  med  kunst  og  håndværk,  med  literatur 
og  al  højere  dannelse.  Ulykken  var  kun  den,  at  det  skete  på 
bondestandens  bekostning,  at  det  var  dens  arbejdskraft,  som 
blev  indsatsen,  uden  at  den  selv  fik  mindste  del  i  udbyttet. 
Imod  denne  uretfærdighed  var  det  tidens  fremskridende  kultur 
rejste  sig,  indtil  det  lykkedes  „den  offenlige  mening^  at  vinde 
sin  første  store  sejr  i  vort  offenlige  liv.  Med  overbevisende 
klarhed  og  uimodsigelige  tal  fører  Falbe  Hansen  beviset  for, 
at  det  først  og  fremst  var  stavnsbåndets  løsning,  som  gav 
bonden  betingelserne  for  en  ny  udvikling,  for  det  materielle 
opsving  og  den  åndelige  frigørelse  for  ikke  at  sige  den  gen- 
fødelse, som  det  sidste  hundredår  har  været  vidne  til. 

Selve  „kampen  om  landboreformerne"  er  skildret  af  pro- 
fessor Holm  med  hele  det  indgående  kendskab  til  forrige 
århundredes  udvikling  og  ledende  personligheder,  som  denne 
forfatter  er  i  besiddelse  af.  Denne  kamp  er  et  historisk  fæno- 
men af  ualmindelig  interesse.  I  modsætning  til  forholdet  i  de 
fleste  andre  lande,  hvor  bondestanden  kun  ved  gennemgribende 
reformer  kunde  bringes  til  fuld  nydelse  af  jævnbyrdige  rettig- 
heder med  de  andre  stænder,  udkæmpedes  kampen  herom  hos 
os  samtidig  i  literaturen  og  regeringskredsene.    De  modsatte  op- 

fattelser  af  bondens  ret  støttedes  tU  modsatte  theorier  med 
hensyn  til  det  fordelagtigste  system  for  landøkonomien  og 
statens  militære  og  finansielle  interesser.  Og  da  nu  samtidig 
den  øverste  statsstyrelse  hos  os  kom  til  at  gennemløbe  højst 
forskellige  faser:  den  ældre  Bernstorffske,  den  Struenseeske,  den 
Guldbergske  og  den  yngre  Bemstorffske  regeringsperiode,  så  er 
det  intet  under,  at  der  til  kampen  for  landboreformerne  knytter 
sig  en  hel  række  af  brogede  og  brat  skiftende  billeder,  som 
bestandig  vil  tildrage  sig  en  høj  interesse.  Det  går  her  ved 
det  rent  historiske  som  før  ved  det  nationaløkonomiske  tilbage- 
blik, at  man  med  næsten  udelt  tilfredshed  dvæler  ved  hin 
mærkelige  menneskealders  arbejde  på  reformernes  område. 

Hvad  der  giver  stavnsbåndsliteraturen  en  ejendommelig  til- 
trækning, er  den  særegne  omstændighed,  at  dens  enkelte  blom- 
ster er  udviklede  hver  for  sig,  uden  indbyrdes  kendskab  til  hin- 
andens egenskaber.  Det  almindelige  er  jo,  at  den  historiske 
granskning  arbejder  sig  frem  på  et  æmne  led  efter  led,  idet 
forskellige  forfattere  enten  venskabeligt  supplere  hinanden  eller 
polemisk  fejde  mod  hinandens  opfattelse.  Nu  har  derimod  de 
forskellige  penne  været  i  bevægelse  samtidig  og  uafhængigt 
af  hinanden,  hver  er  gået  ud  fra  sine  egne  forudsætninger,  har 
valgt  sit  særegne  stof  og  set  det  på  sin  særegne  måde.  Det 
er  da  dobbelt  velgørende  at  se  to  så  udmærkede  granskere 
som  Falbe  Hansen  og  Holm  komme  til  væsenlig  samme  resul- 
tater, hver  ad  sin  vej  og  hver  med  sit  materiale.  Grunden  er 
den,  at  de  begge  er  gåede  til  deres  arbejde  med  den  fordoms- 
frihed, som  klarer  synet  og  letter  overblikket,  uden  forudfattede 
meninger  om,  at  en  velsignelsesrig  reform  nødvendigvis  må 
have  afløst  tilstande,  som  var  blottede  for  al  fornuft  og  beret- 
tigelse, og  som  kun  dumhed  eller  ondskab  kunde  falde  på  at 
tage  ordet  for.  Det  humane  blik  på  de  givne  forhold  og  de 
optrædende  personer  er  ikke  det,  som  mindst  tiltaler  læseren  i 
de  to  værker.   — 

Hvor  man  skriver  for  en  stor  læsekreds,  så  at  sige  taler 
til    hele  folket,    stiller  dette  sig  ikke  så  lidt  anderledes.     Hvor 

forskellig  hin  tid  end  er  fra  vor,  så  kendes  det  dog,  at  vi  er 
det  selvsamme  folk,  ja  et  folk,  som  endnu  står  i  væsenlig  den 
samme  udvikling.  Vilde  man  være  blaseret,  kunde  man  sige 
med  grev  Moltke  dagen  efter  regeringsskiftet  1784:  „la  farce 
est  la  méme,  mais  les  acteurs  sont  differens  ..."  Det  er  der- 
for intet  under,  at  også  dette  har  givet  sig  udtryk  i  festskrift- 
literaturen. 

Prof.  Steenstrup  og  dr.  Fridericia  har  skrevet  for  en  stor 
larøekreds,  og  selskaber  for  folkeoplysningens  fremme  har  på- 
taget sig  at  udbrede  deres  skrifter  til  befolkningens  store  lag; 
at  det  er  forskellige  selskaber,  behøver  ikke  at  siges.  Der  er 
mærkelige  ligheder  imellem  de  to  forfatteres  stilling  til  æmnet, 
ligheder  som  forklare  den  næsten  diametrale  modsætning  i  op- 
fattelsen af  det. 

Man  lasser  begge  de  to  forfattere  med  personlig  sympati, 
hvis  man  da  er  åndsfri  nok  til  at  glædes  ved  en  energisk 
fremstilling,  båren  af  en  dyb  overbevisning  og  støttet  til  om- 
fattende studier.  Man  bliver  overbevist  om,  at  således  som 
hver  af  disse  forfattere  ser  de  historiske  forhold,  kan  de  op- 
fattes med  personlig  sandhed  og  hævdes  med  videnskabeUg 
dygtighed,  især  så  længe  den  ene  ikke  har  set  den  andens 
arbejde;  begge  opfattelser  kan  forenes  med  en  vis  sympati 
for  bonden,  medfølelse  med  hans  lidelser  og  glæde  over  hans 
udfrielse.  Men  den,  som  har  et  mere  umiddelbart  kendskab 
til  den  danske  bonde,  som  han  er,  vil  dog  med  forundring 
lægge  mærke  til,  at  de  to  lærde  forfattere  hver  på  sin  vis  står 
ham  fjernt;  det  er  hovedstadsmennesker,  hvis  syn  på  bonde- 
standen er  bestemt  af  andre  forhold  end  fortrolighed  med  dens 
virkelige  natur  eller  dens  egne  idealer. 

Den  politiske  kamp  i  vort  land  står  jo  endnu,  eller  igen, 
den  dag  idag  på  spørgsmålet  om  bondestandens  stilling  i  sam- 
fundet og  staten.  Dette  ses  mellem  linjerne  i  de  to  populære 
bøger.  For  dr.  Fridericia  er  bonden  den  hårdt  forurettede  og 
miskendte,  i  fortiden  mishandlede  mand,  hvis  emancipation 
endnu  ikke  er  tilendebragt.    Det  billed,  han  opstiller  af  tilstanden 

i  forrige  århundrede,  er  i  en  sørgelig  grad  mørkt  og  nedtryk- 
kende. Det  er  vel  ikke  første  gang,  bondens  kår  er  bleven 
skildrede  med  saa  mørke  farver,  det  har  tværtimod  været  det  al- 
mindelige i  tidligere  skrifter;  men  ingensinde  er  billedet  blevet 
udført  med  så  stor  dygtighed«  en  så  omfattende  lærdom  og  så 
fyldige  træk  fra  virkeligheden.  Derved  bliver  den  lille  bog 
ligesom  overvældende  i  sin  ensidighed;  man  kommer  til  at 
ånde  tungt  ved  at  læse  den.  Uden  at  forfatteren  vistnok  har 
villet  det,  er  der  kommen  noget  agitatorisk  ind  i  den;  der  er 
som  en  understrøm  af  harme  mod  godsejerne  og  et  dæmpet 
feltråb:  frem,  bondemand,  frem!  Og  dog  har  forfatteren  ærligt 
fremstillet  netop  godsejernes  arbejde  for  at  afhjælpe  de  store 
brøst  i  hele  vor  samfundsorden  i  forrige  århundrede. 

Igennem  prof.  Steenstrups  bog  går  der  en  forunderlig 
blanding  af  sympati  for  og  uvilje  mod  bonden.  Ved  længere 
sysselsættelse  med  den  tror  man  imidlertid  at  komme  under 
vejr  med,  at  sympatien  gælder  en  mere  ideal  fortidsbonde, 
uviljen  den  nærværende  slægt.  Man  f&r  en  formodning  om,  at 
forfatteren  sværmer  for  en  frejdig  og  fribåren  bonde,  som  er 
klædt  efter  sin  stand  (i  gråt  vadmel)  og  ikke  giver  sig  af  med 
ting,  som  ligger  over  hans  forståelse,  men  kalder  øvrigheden 
„den  velvise**  og  professorerne  „de  højlærde".  Nutidens  bøn- 
der synes  han  ikke  nær  så  godt  om;  de  er  ham  for  mistænk- 
somme og  har  en  altfor  levende  sans  for  deres  egne  interesser. 
Ubevidst  er  der  da  også  her  kommen  noget  agitatorisk  ind  i  selve 
den  historiske  fremstilling,  så  det  af  og  til  kan  se  ud,  som 
om  forfatteren  mente,  at  hvordan  end  bønderne  kan  have  haft 
det,  så  har  det  dog  som  oftest  været  godt  nok,  om  ikke  bedre 
end  de  fortjente.  Ikke  uvittigt  har  derfor  en  anmelder  på 
denne  fremstilling  anvendt  det  gamle  ordsprog:  „tak  du  Gud, 
du  ikke  kom  for  Riber  ret",  sagde  kærlingen,  hun  så  sin  søn 
hænge  i  Varde  galge. 

Men  selv  om  man  ikke  kan  være  enig  med  forfatteren  i  sin 
grundopfattelse   af  de  store  samfundsspørgsmål,    vil  man  være 

nødt  til  at  indrømme,  at  der  i  prof.  Steenstrups  bog  er  ned- 
lagt både  et  stort  arbejde  og  fuldt  berettigede  indsigelser  mod 
den  gængse  fremstilling  af  bondestandens  historie,  således  som 
den  fra  sidste  halvdel  af  forrige  århundrede  indtil  Allens  tid 
er  bleven  opfattet.  Vistnok  har  der  været  store  overdrivelser 
både  i  skildringen  af  oldtidens  bondefrihed  og  i  udmalingen  af 
de  højere  stænders  despotiske  undertrykkelser  i  middelalderen 
og  den  nyere  tid,  ligesom  bondestandens  modstandskraft  i 
århundredernes  løb  er  bleven  undervurderet.  I  den  henseende 
oplyser  forf.  mange  enkeltheder,  retter  misforståelser  af  ord  og 
udtryk,  og  fremdrager  historiske  forhold,  som  tit  og  ofte  var 
stærkere  end  personerne  og  påtvang  også  vort  folk  dets  ejen- 
dommelige udvikling. 

På  den  anden  side  synes  skævheder  af  en  anden  eller 
modsat  art  nødvendigvis  at  være  komne  ind  i  den  ny  grund- 
betragtning. Opfattelsen  af  oldtidens  frie  „bønder"  som  et  ari- 
stokrati er  som  bekendt  alt  for  mange  år  tilbage  fremsat  af 
N.  M.  Petersen,  men,  som  det  forekommer  anmelderen,  fuld- 
stændig tilbagevist  af  Kr.  Molbech;  den  påstand,  at  en  folke- 
tingsvælger i  vor  tid  har  et  større  mål  af  politisk  og  social 
frihed  end  oldtidens  (den  ældre  middelalders)  bonde,  er,  hvis 
der  ikke  skal  leges  med  ord,  aldeles  paradox.  Vårdnedskabets 
oprindelse  og  udvikling  er  ligeledes  ved  at  tages  aldeles  løs- 
revet fra  de  historiske  forhold,  under  hvilke  det  kom  op,  med 
urette  kommen  til  at  stå  næsten  som  en  naturnødvendighed, 
en  følge  af  krig,  folkedød  eller  andre  tilskikkelser;  medens 
sandheden  dog  nok  er,  at  det  er  kongedømmet  og  middel- 
alderens dobbelte  aristokrati,  det  verdslige  og  det  kirkelige, 
som  med  sine  stadig  voxende  byrder  påtvinger  bondestanden 
dens  ublide  vilkår.  Derom  burde  der  ikke  kunne  disputeres, 
medens  det  vel  kunde  være  umagen  værdt  at  undersøge,  om 
ikke  disse  magter  havde  en  historisk  ret  til  at  trænge  sig  frem 
netop  i  de  tider,  og  om  de  ikke  gjorde  tilsvarende  gavn  for 
den    skade,    de    anrettede.     Jeg   har  andensteds,    i   en  tale  på 

stavnsbåndsfesten  S  søgt  at  besvare  dette  spørgsmål  således, 
at  det  er  kongedømmet  i  Valdemar  Atterdags  og  dronning 
Margrethes  tid,  som  indfører  vårdnedskabet  på  Sjælland  som 
støtte  for  rigets  genfødelse  og  unionspolitiken,  ligesom  det  er 
stormændene  i  det  16.  århundrede,  der  trykker  bonden  ned  til 
langt  hårdere  kår  som  grundlag  for  vor  store  nationale  blom- 
stringsperiode, og  ligesom  endelig  stavnsbåndet  i  det  18.  år- 
hundrede er  et  vigtigt  led  i  de  foranstaltninger,  der  muliggør 
et  stort  og  gennemgribende  opsving  i  vor  materielle  og  ånde- 
lige kultur.  En  eftervisning  heraf  i  det  enkelte  vilde  imidler- 
tid kræve  megen  plads  og  altfor  meget  Qerne  sig  fra,  hvad 
det  her  kan  være  opgaven  at  give. 

Det  forekommer  mig  således  at  være  en  mangel  ved  begge 
de  to  populære  skrifter,  som  i  anledning  af  hundredårsfesten 
har  villet  gøre  rede  for  de  historiske  forhold  i  videre  forstand, 
at  de  er  fremgåede  af  stemninger,  som  har  deres  rod  i  nu- 
tidens brydninger;  de  tenderer  hen  imod  at  være  en  anklage 
og  et  forsvar.  Men  det  må  da  tillige  stærkt  fremhæves,  at 
det  kun  er  en  tendens,  uden  lidenskab,  end  sige  fanatisme. 
Det  er  en  glædelig  kendsgerning,  at  de  mange  års  politiske 
kampe,  som  iøvrigt  har  afsat  så  megen  bitterhed,  ja  åbnet 
en  så  dyb  kløft  i  vort  samfrmd,  er  gåede  så  at  sige  sporløst 
hen  over  de  danske  historikere.  De  modsætninger,  som  findes 
imellem  disse,  kan  have  forskellige  grunde,  men  partipolitik 
synes  ikke  at  være  derimellem.  Og  alt  tyder  på,  at  dette  gode 
forhold  vil  kunne  bevares  endnu  i  lange  tider,  til  gavn  for 
alle  parter  og  især  for  den  fælles  videnskab.  Men  det  kan 
dog  ej  heller  nægtes,  at  der  her  er  kommen  et  stort  og  ind- 
holdsrigt spørgsmål  op,  som  i  høj  grad  fortjener  yderligere 
bearbejdelse  og  såre  vel  egner  sig  til  at  betragtes  fra  forskel- 
lige sider.  Og  der  er  da  også  alt  i  disse  foreløbige  indlæg 
noget,  som  levende  minder  om  gamle  Dufvas  ord  hos  Rune- 
berg: ^det  der  klang  stål!^ 

1  „Tilskueren",  Juni-Juli  1668.    [Uvfr.  s.  156  ff.] 

SLESVIG (RUDBÆK). 

(1890.) 

[Sendeijydske  Aarbøger  1890,  S.  264—73.] 


Uen  friherrelige  æt  Rudbeck  og  de  4  adelige  ætter  Rud- 
beck og  Rudebeck,  indførte  på  ridderhuset  henholdsvis  i  årene 
1776  og  1675,  1693,  1700,  1720,  nedstammede  fra  den  i 
det  16.  århundrede  til  Sverige  indvandrede  Johan  Pedersen 
Rudbeck.  stadsskriver  i  Ørebro  og  hertug  Karls  amtmand,  død 
1603.  Hans  grav  findes  endnu  i  Ørebro  kirke  og  på  grav- 
stenen nævnes  hans  nærmeste  forfædre.  Der  er  desuden  bevaret 
en  gammel  dansk  optegnelse  på  pergament,  ifølge  hvilken  slægten 
var  af  adel  i  Holsten,  bekendt  op  til  år  1380.  Som  vi  vil  få 
at  se,  må  der  dog  ved  „Holsten"  i  dette  som  i  så  mange 
andre  tilfælde  tænkes  på  Sønderjylland,  og  den  tyske  adelsslægt 
viser  sig  ved  nærmere  betragtning  at  være  en  dansk  bonde- 
slægt. 

Blcmdt  Johan  Pedersens  sønner  udmærkede  tre  sig  ved 
deres  lærdom;  mest  bekendt  blev  dog  dr.  Johannes  Johannis 
Rudbeckius  (d.  e.  Hans  Hansen  Rudbæk)  både  ved  sin  egen 
fremragende  dygtighed  og  ved  sine  fire  sønner.  Han  var  født 
1581,  professor  i  Upsala  fra  1604,  hofyrædikant  hos  kong 
Gustav  Adolf,  og  fra  1618  biskop  i  Vesterås,  indtil  sin  død 
1646.     Han   hørte   til    sin   tids   lærdeste  mænd  i  den  svenske 

kirke  og  virkede  desuden  med  stor  kraft  for  ungdommens  ud 
dannelse  og  cdle  humane  formål,  ligesom  han  hævdede  sin  per 
sonlige  uafhængighed  og  sit  emhedes  anseelse  overfor  angreb 
hvorfra  disse  end  hidrørte. 

Af  biskoppens    fire    sønner  døde  Johannes  som   provst 
Falun,  Peder    som  biskop   i  Skara;    de  var  begge  doktorer 
teologi.      Povl,    der   blev    adlet   med    navnet  Rudebeck,    døde 
som  jordegodsejer  og  assessor  i  Gøta  hofret,    og  Olof  blev  en 
berømt  videnskabsmand. 

Det  er  især  den  sidste,  Olof  Rudbeck,  som  har  gjort 
navnet  berømt.  Han  var  doktor  i  lægevidenskaben  og  professor 
i  Upsala  og  udfyldte  på  en  udmærket  måde  sin  plads  som 
lærer  og  selvstændig  gransker.  Mest  bekendt  blev  han  dog 
af  sit  store  værk  „Atlantica",  i  hvilket  han  gav  en  fremstilling 
af  det  gamle  Sveriges  herlighed,  der  for  en  tid  vandt  en  over- 
ordenlig tilslutning,  men  senere  har  bragt  ham  i  vanry  for 
den  måde,  hvorpå  han  her  havde  ladet  fantasien  løbe  af  med 
sig.  Ikke  des  mindre  var  det  et  værk  af  ualmindelig  lærdom, 
og  den  ejendommelige  og  storslåede  personlighed,  der  havde 
frembragt  det,  lagde  sig  for  dagen  i  dets  hele  anlæg  og  gen- 
nemførebe.  Efter  et  ualmindelig  virksomt  liv  oplevede  han 
som  72årig  mand  Upsala-branden  (1702)  og  viste  ved  denne 
lejlighed  et  mod  og  en  åndsnærværelse,  som  om  han  havde 
stået  i  sin  fulde  manddoms  kraft.  Han  trængte  ind  i  den 
brændende  universitetsbygning  og  ordnede  redningsarbejdet, 
hans  røst  var  endnu  så  klar,  at  den  lød  over  den  halve  stad. 
Det  lykkedes  hans  ihærdige  bestræbelser  at  redde  en  del  af  de 
bygninger,  han  selv  for  en  stor  del  havde  fået  opførte;  men 
samtidig  brændte  hans  eget  hus  og  en  stor  del  af  frugten  af 
bans  flid  fra  de  senere  år;  hans  død  indtraf  kort  efter,  i  det 
samme  år. 

Hans  søn  og  navne,  ligeledes  lægekyndig,  blev  berømt 
som  lægevidenskabelig  forfatter;  hans  granskninger  havde  en 
mere  ædruelig  og  mindre  spredt  retning  end  faderens.  Han 
blev   adlet    og    stammefader    til    en    talrig    endnu   blomstrende 

slægt;    hans    sønnesøn,    genera]    Ture    Gustav    Rudbeck   blev 
baron  og  stammefader  til  den  endnu  levende  firiherrelige  æt.  — 
Johan   Pedersen  i  Ørebro   opgav   som   sine  nærmeste  for- 
fædre følgende,  der  nævnes  på  ligstenen: 

Jønis  Laurentzen,  i  Hoppetorp;  1489. 
Søn:   Hanis  Jønissen,  i  Hoppetorp  (Hopterup);    1530. 
Søn:  Feder  Hanissenj  i  Hoppetorp;  arveherre  til  god- 
set Rudbeck;  født  1520,  levede  1560.    Gift  i  1540'erae 
med  Kirsten  Jørgensdatter. 
Søn:  Johan  Pedersen  Rudbeck,  f.  1550  på  Rudbæk  i 
„Hvitesta"    sogn,    imellem  Flensborg  og  „Hardersje" 
i  Holstein.^ 
Der  kan  her  selvfølgelig  ingen  tvivl  være  om,  hvilke  steder 
der  menes:  „Hardersje"  er  fejllæsning  for  Haderslev,  „Hvitesta* 
er  Vedsted  sogn,    i  hvilket  Rudbæk  gård  ligger,    medens  Hop- 
trup   er    nabosogn.     Det    vil    nu    også  vise  sig.    at  vi  ganske 
rigtig  kan  genfinde  navnene  her. 

I  året  1547,  2.  søndag  i  fasten,  udstedte  hertug  Hans  i 
Haderslev  følgende  fæstebrev  på  Rudbæk  gdrd:^ 

„Vi  Johans  osv.  bekender  og  gør  vitterligt,  at  vi  har 
fæstet  vor  kære  tro  Peter  Hansen,  Hans  Jensens  søn,  på 
sin  levetid  gården  og  godset  Rudbæk  i  Gram  herred,  således 
som  vi   da   i  kraft  af  dette  vort  brev  fæster  ham  dette  gods 


*  Gabriel  Anrep,  Svenaka  adelns  Attar-tailor  Ul  541. 

*  Originalens  ordlyd  er  følgende: 

Vorschriuinge  Peter  Hansen  op  dat  guth  Ruthbeke 
de  tydt  synes  leuendes. 
Wy  Johanns  etc.  Bekennen  vnd  thun  kunt  vor  Jedermenniglichen^  dat  vj 
vnnsem  leuem  getniwen  Peter  Hanssenn,  Hans  Jenszen  szone,  de  tydt  synes  leueodes 
all  vtb  geuestet  hebben  den  hoff  vnde  dat  guth  Ruthbeke  im  Gramherda.  Wo  vy 
denne  Chrafil  dies  vnses  breues  dohn  vesten  eme  solck  guth  vnd  hoff  Ruthbeke.  dat 
he  dat  sulue  guth  met  alle  syner  thobeborunge  de  tydt  synes  leuendes  al  vth  vor  de 
jarlicke  vnd  gewontlicke  giffl  vnnd  bure  besitten,  geneten  vnnd  gebnicken  sebole. 
Idoch  vnnd  also  dat  he  ane  vnaen  Amptmannes  wethen  vnnde  wyllen  gar  kein  ekena 
oder  boken  borne  vth  dem  suluen  gude  Ruthbeke  houwen  lathen  schole.  Wo  he  dap 
auer  betroffen,  schall  he  diese  vheste  d  armede  vorbraken  hebben.  Ion"  Orkunde  me*^ 
vnnsem  fursUichen  Secrete  vorsegelt  vnd  geuen  vp  vnnsem  Slathe  Haderschletten  Abm 
So  dage  Remimscere  Anno  etc.  47. 

Relator  Hr.  luen  Reuentlovr 
Kitter. 

Og  gård  Rudbæk,  at  han  skal  besidde,  nyde  og  bruge  samme 
gods  med  alt  sit  tilliggende  sin  levetid  til  ende  for  den  årlige 
og  sædvanlige  afgift  og  hyre.  Dog  således,  at  han  ikke  uden 
vor  amtmands  vidende  og  vilje  skal  lade  hugge  noget  ege- 
eller  bøgetræ  af  samme  gods  Rudbæk.  Bliver  han  grebet  deri, 
skal  han  dermed  have  forbrudt  dette  fæste.  Til  vitterlighed 
har  vi  givet  og  forseglet  dette  brev  på  vort  slot  Haderslev, 
på  søndagen  reminiscere,  år  47. 

Efter  ridderen  Hr.  Iven  Reventlovs  indstilling.^ 

Hertil  kom  i  året  1576  følgende  brev:* 

„Vi  Johans  osv.  bekender  hermed  offenligt  for  alle  og 
enhver,  efterat  vi  anno  47  ved  fæstebrev  har  tilfæstet  vor 
underdan  Peter  Hansen  vort  gods  Rudbæk  på  livstid  for  den 
tilbørlige  sædvanlige  pligt  og  afgift,  nemlig  tre  mark,  en  halv 
ortug  havre  og,  når  der  er  olden,  et  fedt  svin,  eller  i  mangel 
af  olden  at  gøre  som  de  andre  underdaner,  —  men  da  nu  er 
opstået  tvist  angående  redselen,  som  han  af  anførte  grunde 
har  besværet  sig  over,  så  har  vi  forligt  os  med  ham  i  vore 
raders  nærværelse  på  følgende  måde:  at  han  har  bevilliget 
og  tilsagt    os  for  sin   levetid  for  redselen  årlig  at  give  os  en 


*  OriginaJeiis  ordlyd  er  følgende: 

B^inaduDg  Peter  Hansen  zu  Rudtbeke  geben. 
Aetiun  Hanapurg  den  85.  Octobris  Anno  76. 
Wir  Jobans  etc  bekbennen  biemit  offenUicb  vor  Jedermenniglich,  Nachdem 
wir  Anno  47  vnserm  vndertban  Peter  Hansen  besage  vnsers  Vestebriues  vnser  gutt 
Huthbeke  vff  seln  lebenszeit  vor  gebQrlicbe  gewontlicbe  pflicbt  vnd  abgifFt,  nemlich 
^nj  mark  lobscb,  ein  balb  ortirh  hauer,  vnd  wan  mast  ist,  ein  vett  Schwein,  oder  im 
mangel  der  mast  gleich  den  andem  vnderthanen  zu  tbun,  verfestet  baben,  Vnd  sich 
aber  wegen  des  Retzels»  dessen  er  sicb  aus  angezeigten  vrsachen  beschwert  angeben, 
Irmng  zngetragen.  So  haben  wir  vns  Jn  beywesen  vnser  Sambt  Retbe  volgender  ge- 
stalt mit  Ime  verglicben  vnd  vertragen:  Das  Er  bewilligt  vnd  zugesagt  Vns  die  zeit 
aeiiMs  lebens  vor  das  Retzel  Jerlicb  ein  gutt  Virtel  Butter  zu  der  vorigen  pflicbt  zu 
geben,  Oiesmal  aber,  weil  das  Jar  fast  abgelauffen,  Soli  Er  mit  einem  Achtentheil 
zokhomroeo.  Darkegen  Er  mit  dem  dinste  vff  sein  lebenszeit  allerdinge  verschont  vnd 
gefreiet  sein  vnd  bleiben  soli.  Nacb  seinem  absterben  aber  Sol  es  bei  vns  stehen,  wie 
wirB  femer  damit  woUen  gehabt  vnd  gehalten  haben,  Ob  wir  die  Butter  ferner  zu 
Qohmen  bedacbt,  oder  den  dinst  baben  wollen  vnd  die  Butter  fallen  lassen.  Vnd  ge- 
bieten  vnd  beuelen  derwegen  jetzigen  vnd  kunftigen  vnsem  AmbUeuten,  ibr  wollet  ge- 
dachten  Peter  Hansen  vber  dise  vnsere  Begnadung  vnd  Vergleicbung  keines  weges 
ixisehweren,  Noch  solches  durch  andre  gestatten,  Sondem  Ine  ruiglich  darbei  bleiben 
lassen,  daran  geschibt  etc. 

god  Qerding  smør  foruden  sin  forrige  pligt;  denne  gang,  da 
året  næsten  er  gået  til  ende,  skal  han  dog  slippe  med  en  otting. 
Derimod  skal  han  på  livstid  være  og  blive  aldeles  forskånet 
og  fritaget  for  tjenesten.  Efter  hans  død  derimod  skal  det  stå 
til  08,  hvorledes  vi  for  firemfiden  vil  have  det  holdt,  om  vi 
ønsker  at  modtage  smørret  eller  vi  vil  have  tjenesten  og  lade 
smørret  fare.  Vi  byder  derfor  og  befaler  vore  nærværende  og 
tilkommende  amtmænd,  at  I  ingenlunde  vil  besvære  den  for- 
nævnte Peter  Hansen  over  denne  benådning  og  forlig,  eller 
tillade,  at  det  sker  ved  andre,  men  lader  ham  blive  i  fred  der- 
ved; dermed  sker  vor  vilje." 

I  disse  breve  har  vi  da  Johan  Pedersens  fader,  Peder 
Hansen,  der  efter  stamtavlen  var  født  1520  og  levede  1560. 
Det  er  dog  åbenbart,  at  han  ikke  er  „arveherre"  til  Rudbæk, 
men  tværtimod  fæstebonde  under  landsherren,  hvem  gården 
tilhører.  Dette  fremgår  ikke  blot  af  de  i  brevene  udtrykkelig 
brugte  ord:  fæste  og  fæstebrev,  men  også  af,  at  han  betaler 
årlig  „^]igi*^  (landgilde)  og  må  afløse  den  gården  påhvilende 
„tjeneste"  eller  „redsel"  med  en  Qerding  smør. 

Som  det  fremgår  af  fæstebrevet,  var  Peder  Hansen  søn 
af  Hans  Jensen,  den  samme  som  i  stamtavlen  kaldes  „Hans 
Jønissen  i  Hoppetorp".  Også  denne  mand  kan  genfindes  i 
samtidige  aktstykker,  nemlig  i  regnskaberne  for  Tøming  len. 
hvor  han  ganske  rigtig  nævnes  1524  og  1542  med  en  plovs 
gård  i  Hoptorp  (Hoptrup).  Sønnen  er  da  født  her,  hvorfor 
stamtavlen  også  kalder  ham  „i  Hoppetorp".  Hvad  derimod 
Rudbæk  angår,  da  bebos  denne  gård  1524  af  Nis  Olesen,  medens 
den  før  1542  synes  at  have  været  dreven  af  de  Skovby  mænd, 
således  som  det  ofte  kunde  være  tilfældet  nogen  tid  med  ikke 
bortfæstede  gårde.  I  det  nævnte  år  derimod  havde  Jørgen 
Povlsen  fået  den  og  han  havde  den  frit  og  kvit^  Det  tør 
da  vel  antages,  at  Peder  Hansen,  som  1547  fik  den  i  fæste, 
netop   har   fået    den   efter   samme  Jørgen  Povlsen,    og  at  han 


I  De  van  Schowby  vor  Rudtbek,  heflTt  Jurf^eii  Pawelseo  quitli. 

har  giftet  sig  til  den;  hans  hustru  kaldes  jo  Kirsten  Jørgens- 
datter. 

Længere  kan  slægten  derimod  ikke  følges  tilbage  i  tiden 
efter  samtidige  vidnesbyrd.  Det  er  dog  rimeligt,  at  det  har 
forholdt  sig,  som  der  siges  på  Johan  Pedersens  ligsten  i  Øre- 
bro, at  Hans  Jensens  fader  var  en  Jens  Lavrentsen,  ligeledes 
i  Hoptrup;  men  dermed  stanser  også  denne  kilde  til  kendskab 
om  slægten. 

Så  er  der  endelig  ^pergamentsbladet",  som  siges  at  være 
fira  tiden  ved  1600  og  fører  slægten  endnu  tre  led  tilbage; 
dets  opgivelser  er  efter  det  svenske  adelslexikon  følgende: 

„Oxe  Oveasen:  riddare  samt  jorda-drottur  vid  år  1380 
Ofver  en  trakt  i  Holstein  Rudbeck  ben&md  .  .  . 

Son:  Peder  Oxessen  till  Rudbeck  och  Hoppendorff  i  Hol- 
stein; var  1420,  1423  hertigens  af  Holstein  råd  samt  hofmft- 
stare;  fick  af  koning  Erik  af  Pommern  fOrb&tring  på  sit  adelige 
vapen.  P.  O.  finnes  år  1435  ha  ibland  andra  underskrifvet 
en  afhandling  imellem  bemOlte  koning  och  hertig  Adolf  VIII 
åt  Slesvig-Holstein  .... 

Son:  Lavrents  Pedersen,  i  Hoppetorp;  riddare;  lefde  1450. 

Son:  Jonis  Lavrentsen,  i  Hoppetorp,  lefde  1489." 

Dette  er  simpelthen  et  af  de  mangfoldige  forsøg  fra  hin 
tid  på  at  skaffe  en  mand  anselige  forfædre  og  adelig  slægt, 
og  det  er  ikke  vanskeligt  at  se,  hvorledes  det  er  dannet. 
Forliget  i  Vordingborg  1435  findes  meddelt  hos  Hvidtfeld, 
hvis  bøger  netop  udkom  i  de  år,  da  hin  stamtavle  er  forfattet, 
og  her  nævnes  ganske  rigtig  en  Peder  Oxe  Budheck.  Men 
dette  navn  beror  på  en  skødesløs  læsning  af  originalen,  det 
repræsenterer  i  virkeligheden  to  personer,  Peder  Oxe,  åf  den 
bekendte  adelsslægt,  og  „Rudbæk",  en  mand,  som  skriveren 
enten  ikke  kendte  fornavnet  på,  eller  som  kun  nævntes  ved 
sit  slægtnavn,  fordi  en  forvexling  ikke  ansås  for  mulig.  Men 
af  dette  misforståede  navn  har  da  stamtavleforfatteren  dannet 
en  person  af  slægten  Rudbæk  med  fornavnet  Peder,  hvorefter 
Oxe   måtte   opfattes   som   betegnelse  for  hans  fader  (Oxesen). 

Dette  er  imidlertid  intet  dansk  navn;  det  måtte  her  være  Oke 
og  Oksen  (lig  Åge,  Ågesen).  Men  når  det  således  er  klart, 
at  forfatterens  kendskab  til  „Peder  Oxessen  Rudbæk"  kun 
skriver  sig  fra  dette  misforståede  brev,  bliver  det  mere  end 
sandsynligt,  at  han  kun  har  dannet  sønnens  navn  (Lavrents 
Pedersen),  for  at  fk  et  bindeled  ned  til  den  kendte  Jens  Lav- 
rentsen,  medens  han  endvidere  har  givet  Peder  Oxessen  en 
fader  i  Oxe  Ovessen,  en  for  begge  navnes  vedkommende  på 
den  tid  umulig  form. 

Når  iøvrigt  den  lærde  Hans  Gram  i  et  brev  af  1740,  i 
anledning  af  nogle  bemærkninger  om  den  svenske  slægt  Rud- 
beck, som  han  rigtig  henfører  til  den  nordslesvigske  bonde- 
gård, udtaler,  at  pingen  adelig  familie  af  Rudbecks  navn  findes 
nogensteds,  enten  i  ældre  eller  nyere  tider,"  så  tager  han 
fejl.  Der  findes  virkelig  adelsmænd  af  dette  navn  i  det  15. 
århundrede,  således  en  Lage  Rudebæk  1391  og  1436  (Lange- 
land og  Fyn),  en  Robert  Lagesøn  1489,  og  en  Jens  Rudbæk 
1441  (Jylland).  Deres  våben  var  en  mur  med  tre  tinder.  Det 
er  heller  ikke  usandsynligt,  at  de  stammer  fra  den  samme 
gård  i  Vedsted  sogn,  men  der  er  ingen  som  helst  forbindelse 
mellem  dem  og  den  senere  bondeslægt,  som  fæstede  den  den- 
gang hertugelige  gård  og  svarede  landgilde  og  redsel  af  den  ^ 

Som  bekendt  er  Rudbæk  en  enlig  gård  i  den  gamle  skov- 
egn syd  for  Haderslev,  der  har  givet  Skovby,  Vedsted  og 
Vedbøl  navn.  Der  har  været  et  rud  (ryddet  sted)  ved  dea 
lille  bæk,  som  herfra  flyder  mod  vest,  senere  kaldes  Sønderå, 
og  som  Gelså  flyder  sammen  med  de  andre  vandløb  gennem 
Ribe.  Lidt  vest  for  Rudbæk  førtes  den  gamle  adelvej  (oxe- 
vejen)  over  bækken;  denne  var  på  dette  sted  ikke  større  end 
at  man  kunde  færdes  over  den  uden  bro,  vadestedet  var  det 
bekendte  Immervad,  navnkundigt  fra  Erik  af  Pommerns  tid. 

At  iøvrigt  Rudbeckerne  ikke  i  Sverige  kunde  dølge  deres 
danske   oprindelse,    haves  der   et  ret  morsomt  bevis  på  i  for- 


*  R.  Nyerup,  Rejser  ti!  Stockholm,  s.  302.  Klevenfeldta  samlinger,  i  rigsarkireL 
Ældste  danske  arkivregistraturer  III. 

tællingerne  om  den  ældre  professor  Johannes  Rudbecks  fejder 
med  sin  kaldsfælle  Johannes  Messenius  i  Upsala.  Da  de  nemlig 
gav  hinanden  knubbede  ord,  kaldte  Messenius  ham  for  en 
,Jyde"  (Jute,  d.  e.  dansk);  han  udbrød  f.  ex.  i  de  hårde  ord: 
^du  er  et  asen,  en  nar,  en  gahiing,  en  Jyde,  en  bundjyde,** 
og  han  kaldte  ham  en  forræder,  en  „erkejyde^.  Det  var  midt 
under  Kahnarkrigen,  da  forbitrelsen  mod  de  danske  var  stor 
og  det  altså  kunde  bruges  mod  sønnen  af  en  danskfødt  mand 
til  at  sigte  ham  for  forræderi.  Johannes  Rudbeck  blev  ikke 
sin  modstander  svar  skyldig;  han  var  en  myndig  og  stridbar 
mand  og  disse  egenskaber  gik  i  oxv  til  hans  sønner  og  måske 
længere  frem  i  slægten.  Men  det  var  tillige  storslåede  folk  i 
deres  begavelse  og  i  deres  livsgerning,  og  alt  i  alt  var  det  en 
slægt,  som  den  nordslesvigske  bondestand  har  ret  til  at  være 
stolt  af. 


A.D.JergeDseD:  Afhandl.  UL  13 

REFORMATIONEN    I  SØNDERJYLLAND  INDTIL 
FORÅRET  1526. 

(1891.) 

[Kirkehistoriske  Samlinger  4.   R.  1.  Bd.  S.  577—60.     Et  her  meddelt  Tillæg  (S  SK- 
603),   indeholdende  8  tyske  og  plattyske  Aktstykker  fra  Aarene  1584—96,  er  uddtdt  i 
nærværende  Udgave.] 


r  remkomsten  af  vor  ældste  kirkeordinans ,  udstedt  i 
Haderslev  først  på  året  1528  ^,  giver  ganske  naturligt  spørgs- 
målet om  reformationens  første  udvikling  i  Slesvig  stift  en 
fornyet  interesse.  Da  jeg  tror,  at  den  fremstilling  heraf,  som 
Helveg  har  givet  i  sin  kirkehistorie,  ligesom  de  studier,  dr. 
H.  Rørdam  til  sin  tid  meddelte  i  kirkekalenderne  for  Siesvig 
stift,  sætter  udviklingen  ikke  så  lidt  senere  end  den  i  virke- 
ligheden fortjener,  skal  jeg  forsøge  i  det  følgende,  dels  støttet 
til  forhen  fremdragne,  dels  til  enkelte  hidtil  ubekendte  akt- 
stykker, nærmere  at  begrunde  denne  antagelse.  Det  vil  være 
hensigtssvarende  til  den  ende  at  begynde  med  det  sikre  og 
tydeligt  afhjemlede,  tilstanden  i  foråret  1526,  for  derpå  at  gå 
tilbage  i  tiden  til  de  mindre  fyldige  vidnesbyrd. 

Hertug  Kristians  brevvexling  med  biskop  Iver  Munk  i 
Ribe,  i  Marts  1520,  viser,  hvor  vidt  man  da  var  kommen. 
Hertugen  havde  sammenkaldt  præsterne  i  sine  tvende  len, 
Haderslev  og  Tørning,  for  at  forelægge  dem  visse  artikler,  og 
han   meddelte   den   ene    af  bisperne   dette,    kun   lejlighedsvis, 

1  Trykt,  med  dansk  oversættelse,  i  Sondeig'ydske  Årbøger  1889. 

som  en  „ny  tidende^,  ikke  fordi  han  anerkendte  at  det  ved- 
kom ham  som  kirkefyrste;  biskoppen  af  Slesvig  synes  derfor 
ikke  at  have  &et  nogen  sådan  meddelelse^. 

Umiddelbart  forud  for  dette  formelle  og  reelle  brud  med 
den  katolske  kirkeorden  var  gået  ægteskabsforhandlingen  i 
Flensborg,  ved  hvilken  kong  Fredriks  datter  Dorotea  trolovedes 
med  hertug  Albrekt  af  Preussen.  Denne  havde  som  bekendt 
sagt  sig  løs  fra  sit  tidligere  cølibatsløfte  som  kirkelig  ridder 
og  underhandlingerne  om  et  ægteskab  med  den  danske  konge- 
datter var  alt  begyndte  1525;  12  Pebr.  1526  undertegnedes  nu 
ægtepagten,  18  Pebr.  føjedes  et  tillæg  til  den  og  samme  dag 
sendte  Dorotea  sin  brudgom  en  tornekrans  i  fæstensgave. 
Partiet  mødte  betydelig  modstand  blandt  de  danske  stormænd; 
det  var  især  hertug  Kristian  og  kongens  kansler  Wolfgang 
Uttenhof,  som  virkede  for  det  og  fik  det  gennemført.  I  be- 
gyndelsen af  Marts  gav  kongen  ordrer  m.  h.  t.  brudefølget  og 
ved  midsommer  sendtes  bruden  til  sit  nye  hjem*.  Samme 
sommer  optrådte  kongen  også  i  kongeriget  som  kætter,  idet 
han  åbenbart  brød  fredagsfasten.  I  efteråret  udstedte  han  sit 
beskærmelsesbrev  for  Hans  Tavsen  i  Viborg. 

Af  forhandlingerne  på  landdagen  i  Kiel  ved  kyndelmisse 
(2  Pebr.  1526)  fremgår  det,  hvorledes  de  kirkelige  forhold  ved 
denne  tid  havde  stillet  sig  i  hertugdømmerne,  særlig  i  Sønder- 
jylland. Stænderne  trak  sig  efter  mødets  åbning  og  frem- 
sættelsen af  den  kongelige  fordring  på  en  extraskat  tilbage  til 
gråbrødreklostret;  men  de  kongelige  råder  blandede  sig  mellem 
dem  og  søgte  at  påvirke  dem.  Som  ordfører  for  raderne  frem- 
trådte ridderen  Wulf  Pogwisch;  han  gjorde  gældende,  at  de 
kun  med  megen  møje  havde  formået  kongen  og  hertugen  til 
at  holde  den  lutherske  sekt  nede,  så  enhver  kunde  genind- 
sættes i  sine '  gamle  privilegier  og  friheder  (indtil  et  koncil 
bestemte  anderledes),  for  at  et  nyt  forbund  kunde  blive  sluttet 
mellem  prælater,  adel  og  stæder,  aldrig  at  skilles  fra  hinanden, 

'  Ny  kirkehist.  samlinger  IV  1  fl. 

*  Regesta  dipl.  Dan.  1  række.  11735.  62.  66.  69-71.    1.  række  7637.  42. 

—  kongen,  hertugen  og  stæderne  Lybek  og  Hamborg  skulde 
medforsegle  det,  for  at  landene  kunde  stå  i  evig  fred.  Senere 
svarede  biskop  Goske  af  Slesvig  hertil,  at  han  og  hans  fæller 
vilde  yde  kongen  halvdelen  af  deres  indtægt:  endskønt  de 
gejstlige  på  grund  af  den  Martin'ske  sekt  er  komne  i  stort 
betryk,  deres  tiende,  renter  og  årsindtægt  forholdes  dem  (endog 
det  var  lovet  og  tilsagt  dem  anderledes  i  Rensborg),  —  hvis 
de  måtte  genindsættes  i  deres  forrige  stand,  gammel  sæd  og 
gejstlig  frihed,  og  holdes  derved,  de  lutherske  undertr}'kke5 
og  et  forpligtelsesbrev  som  det  omtalte  udstedes. 

Dette  svar  erklærede  raderne  for  ufyldestgørende;  vilde  de 
gejstlige  ikke  skikke  sig  anderledes,  da  var  al  anvendt  flid  hos 
kongl.  majestæt  forgæves.  Når  de  preussiske  sendebud  an- 
kom, der  nu  var  under  vejs,  vidste  de  ingen  veje  til  igen  at 
bringe  kongen  og  hertug  Kristian  dertil,  som  nu  var  sket 
med  vanskelighed,  thi  hvor  der  er  dybt,  er  der  sagtens  regnet 
nok.  Raderne  havde  dog  ment  det  af  hjærtet,  trolig  og  kri- 
stelig, før  sendebuddenes  ankomst  at  sætte  de  gejstlige  i  deres 
forrige  frihed,  gamle  privilegier  og  rettigheder,  såvel  som  at 
indgå  et  forbund  med  dem  til  at  opsætte  liv  og  gods;  vilde 
de  ikke  antage  det,  gjorde  det  dem  ondt  og  de  måtte  lade 
sagen  gå  sin  gang;  men  de  vilde  give  de  gejstlige  at  be- 
tænke, hvad  ondt  der  vilde  følge  af  det. 

Efter  fortsatte  forhandlinger  gik  det  op  for  de  sønder- 
jydske  prælater,  at  der  intet  var  at  gøre  uden  fuldt  ud  at 
efterkomme  kongens  fordring,  og  det  uden  noget  udtrykkeligt 
skriftligt  løfte  med  hensyn  til  kirkens  friheder:  „i  rådet  sagde 
biskoppen  af  Slesvig  og  hans  kapitel,  at  de  lå  midt  imellem 
fender  og  blev  daglig  angrebne,  de  måtte  give  for  at  købe 
fred,  for  at  de  igen  kunde  komme  til  at  oppebære  tiender. 
oppebørsler  og  gammel  gejstlig  frihed".  Abbederne  og  de 
andre  gejstlige  sluttede  sig  hertil:  de  måtte  have  en  nådig 
herre.  Kongens  kansler  tog  mod  den  tilbudte  skat  og  takkede 
„med  det  tillæg,  at  hans  naadigste  herre  kongen  vilde  beflitte 

sig  på  at  holde  enhver  ved  gamle  privilegier  og  rettig- 
heder"*. 

Det  er  heraf  klart,  at  den  katolske  kirkes  sag  ved  denne 
tid  stod  paa  yderst  svage  fødder.  Gejstligheden  var  faktisk 
sat  ud  af  brugen  af  sine  rettigheder;  den  var  ikke  mere  sikret 
i  sine  oppebørsler  og  den  verdslige  magt  brugtes  ikke  med 
eftertryk  mod  det  lutherske  kætteri.  Raderne  påstår,  at  de 
holder  igen  på  kongen  og  hertugen;  kongen  holder  atter  igen 
på  sin  søn,  der  er  den  mest  fremskredne.  Det  ses  dog  af 
biskoppens  holdning,  at  han  ikke  stoler  på  denne  holden  igen; 
han  forlader  misfornøjet  landdagen  uden  at  have  kunnet  opnå 
noget  bindende  løfte  for  fremtiden.  Strax  efter  foregår  for- 
lovelsen mellem  kongens  datter  og  den  mest  udprægede  kætter 
mellem  de  tyske  fyrster.  Hvor  hjælpeløs  bispen  var,  ses  bedst 
deraf,  at  han  må  ty  til  kongens  understøttelse  for  at  få  den 
lovede  skat  opkrævet  hos  sine  egne  præster.  Pinselørdag  ud- 
stedte kongen  et  brev  fra  Gottorp  til  sin  søn  i  Haderslev  om 
at  være  bispens  og  kapitlets  udsendinge  behjælpelig  i  den 
henseende:  han  skal  i  sine  amter  sammenkalde  præsterne  til 
møde  med  disse  udsendinge  og  tvinge  dem,  om  fornødent  ved 
fængsel,  til  at  betale  (tillæg  nr.  1).  Otte  dage  efter  ind- 
satte han  paa  gennemrejsen  til  kongeriget  i  Haderslev  sin  søn 
til  statholder  og  regent:  „dat  de  suluige  in  unserem  afwesende 
beten,  doen  und  la  ten  schole  in  allen  maten  glick  ofte  wy  in 
eigener  personen  bynnen  unsen  fiirstendhomen  tho  steden  we- 
ren**    (Trinit.  søndag,  27.  Maj  1526). 

Til  yderligere  oplysning  om  de  stridsspørgsmål,  som  var 
parterne  imellem,  er  det  lykkedes  at  fremdrage  4  originale 
breve  fra  biskoppen  til  hertugen  om  tienden  i  dennes  amter. 
Ved  høstens  begyndelse  1525  har  hertug  Kristian  uden  videre 
truffet  den  bestemmelse,  at  bispetienden  for  fremtiden  skulde 
falde  bort,  således  at  der  kun  svaredes  en  femtende  del  af  af- 
grøden   (til  præst  og  kirke).      Imod   dette  overgreb  nedlægger 


»  Archiv  fftr  Staats-  und  Kirchengesehichte  IV  464.  67.  69  fl.  73.  75.  79. 


Digitized  by 


Google 


198       REFORMATIONEN  I  SØNDERJYLLAND  INDTIL  FORÅRET  1586. 

biskoppen  selvfølgelig  en  alvorlig  indsigelse  som  stridende  mod 
hele  den  bestående  retstilstand  (24.  Juli);  men  det  lykkes  ham 
øjensynligt  ikke  at  trænge  igennem  med  sine  klager,  hvor 
uimodsigelig  hans  ret  end  er  (tillæg  nr.  2 — 3).  I  det  følgende 
forår  optager  han  sagen,  støttet  til  mundlige  udtalelser  af 
kongen,  men  utvivlsomt  med  samme  udfald  (nr.  4 — 5).  At 
andre  amtmænd,  om  de  end  vel  neppe  er  gået  lige  så  vidt, 
dog  har  vægret  sig  ved  at  støtte  biskopperne  med  eftertryk 
mod  de  frafaldne  blandt  bønderne,  fremgår  jo  noksom  af  kla- 
gerne på  landdagen. 

Med  dette  for  øje  forstås  lettere  kongebrevet  af  2.  Avgust 
1525,  rettet  til  hertug  Kristian  fra  København  og  vedrørende 
tiendenægtelser  i  Brøns  og  Fardrup^.  Erkedegnen  Mads  Mar- 
kvardsen  har  til  kongen  udtalt  frygt  for,  at  sognemændene  i  de 
to  sogne  vil  nægte  at  svare  ham  den  skyldige  tiende,  og  nu 
opfordrer  denne  hertugen  til  ikke  at  finde  sig  heri,  men  skaffe 
erkedegnen  sin  ret.  I  almindelighed  udtaler  kongen,  „at  man 
nu  overalt  er  oprørsk  mod  de  gejstlige",  og  han  lægger  sin 
søn  på  sinde  overalt  i  sine  len  at  holde  over  gammel  skik  og 
ret:  „for  at  der  ikke  hos  vore  undersåtter  skal  opstå  oprør 
eller  fortrædelighed,  som  det  desværre  er  sket  i  andre  lande, 
men  at  der  tværtimod  må  blive  holdt  over  fred  og  enighed". 

Udstedelsen  af  dette  brev  står  øjensynligt  i  nær  for- 
bindelse med  det  faktum,  at  Mads  Markvardsen  lige  havde 
kåret  kongens  kansler  Klavs  Gjordsen  til  sin  efterfølger  i  erke- 
degnedømmet;  han  døde  et  halvt  år  efter  og  hans  død  har  da 
vel  alt  dengang  været  ventet  som  nær  forestående.  Denne 
udnævnelse  havde  kongen  stadfæstet  under  30.  Juli  (1525), 
tre  dage  før  brevet  til  hertugen  udstedtes  gennem  det  tyske 
kancelli*.  Det  er  altså  kansleren,  der  som  præbendets  snar- 
lige ejer  søger  at  holde  dets  indtægter  sammen,  da  han  hører 
at  de  er  truede.  Vi  ser  da  heraf,  at  hertug  Kristians  forholds- 
regel m.  h.  t.  bispetienden  dengang  var  bleven  almindelig  be- 

»  Kirkekalender  for  Slesvig  stift,  1862.  s.  I7t. 
s  Kiuch,  Ribe  bys  historie  I  468  0. 

kendt,  at  den  neppe  billigedes  af  kongen,  men  dog  ej  heller  i 
sin  almindelighed  kunde  vente  kraftig  indsigelse  fra  hans  side. 
Biskop  Gotskalk  må  i  et  nu  tabt  brev  have  påberåbt  sig,  at 
der  vilde  blive  gjort  indsigelse  mod  erkedegnens  forurettelse, 
thi  der  er  bevaret  en  ufuldendt  koncept  til  et  svar  herpå  fra 
hertugen,  i  hvilket  det  nægtes,  at  der  er  udgået  et  kongebrev 
som  det,  bispen  slår  på.  Rimeligvis  er  dette  så  dog  ankommet 
og  hertugen  har  da  foretrukket  ikke  at  indlade  sig  nærmere 
derpå  (tillæg  nr.  6).  Men  dette  viser  ligeledes,  at  kongen 
helst  har  villet  være  udenfor  og  kun  har  taget  lunkent  parti 
for  kirken.  Ved  sin  tilbagekomst  til  hertugdømmet  stadfæstede 
han  dog  Ribe  kapitels  friheder  i  dette  „som  andre  prælater  og 
riddere"  ^ 

Kort  tid  efter,  eller  måske  rettere  samtidig,  falder  så 
forhandlingerne  om  hertugens  ægteskab.  Under  11.  September 
skriver  kongen  fra  Nykøbing  om  bryllupsfærden  til  Lauenburg, 
hvor  Kristian  skulde  hente  sin  brud,  den  14  årige  Dorotea,  en 
datter  af  hertug  Magnus  af  Sachsen  (tillæg  nr.  7).  Den  nye 
svoger  var  en  meget  vanskelig  herre,  også  som  nabo,  og  der 
var  jævnlige  forhandlinger  med  ham;  men  især  vakte  han  dog 
opsigt  ved  sin  hensynsløse  fremfærd  mod  de  kirkelige  per- 
soner, biskoppen  af  Ratzeburg  og  hans  kapitel.  Det  siges,  at 
kong  Fredrik  var  meget  imod  sønnens  giftermålsplan ;  han 
viser  heiler  ikke  stor  deltagelse  for  den  i  det  nævnte  brev; 
men  ægteskabet  fandt  dog  sted  med  hans  fiilde  billigelse  og 
anerkendelse^.  Overfor  prælaterne  i  hertugdømmerne  måtte 
det  stå  som  en  ny  trusel. 

Forud  for  hertug  Kristians  ophævelse  af  bispetienden  gik 
landdagen  i  Rensborg,  hvis  aftaler  biskoppen  forgæves  påbe- 
råber sig.  Den  holdtes  i  de  sidste  dage  af  Maj  måned  og 
førte  til  en  afgørelse  af  de  svævende  spørgsmål,  som  blev  ud- 
gangspunktet for  alle  de  følgende  angreb  på  kirken. 


I  Freil.  I  (tyHke)  registrant  fol.  37. 

'  All  i  eften\ret  1&2V  gjorde  hertug  Kristian  i  felge  med  Joh.  Rantzov  et  beseg 
i  Lauenburg,  fra  lejren  i  Krempe  marsk  (se  utrykt  regnskab  for  Stenborg). 

Mandagen  den  29.  Maj  forebragte  stænderne  deres  gen- 
sidige klager  mod  hinanden;  i  kongens  lange  fraværelse,  fra 
foråret  1523,  „var  der  opstået  mangehånde  irring,  mislighed 
og  uvilje  mellem  biskopper,  piælater,  mandskd)  og  stæder, 
hvorved  landene  kunde  være  kommen  til  evig  fald  og  fordærv". 
De  gejstliges  påstand  går  ud  på,  at  de  vil  blive  ved  gammel 
vane,  ved  gudstjenesten,  oppebørsler,  tiender,  hyre,  rente,  sæd- 
vanligt offer,  kom  og  hvad  der  ellers  tilkommer  gejstligheden  — . 
Ridderskabet  klager  over  følgende  punkter:  prælaterne  mis- 
bruger bandsættelsen ;  den  verdslige  øvrighed  skal  nok  hjælpe 
dem  til  rette.  De  fleste  sognepræster  er  uvidende  og  prædiker 
fabler,  men  kan  ej  tyde  det  hellige  evangelium;  det  må  for- 
andres. Sognepræsterne  sælger  sakramenterne;  vil  man  i  syg- 
dom og  den  yderste  nød  ikke  ofre  dem  penge,  en  hest  eller 
en  ko,  får  man  ingen  S3mdsforladelse. 

Efterat  kongen  havde  rådført  sig  med  sit  råd  om  disse 
klagemål,  lod  han  afsige  følgende  dom: 

„De  højærværdige  biskopper  og  prælater  skal  sørge  for, 
at  i  deres  kirker  det  hellige  evangelium  bliver  rettelig  udtydet 
af  lærde  mænd  og  at  der  ikke  prædikes  fabler;  at  ej  heller 
Gud  og  hans  helgener  forhånes,  erkebiskopper,  biskopper,  præ- 
later og  gejstlige  herrer  og  fyrster  skamskændes  og  forhånes, 
under  alvorlig  svar  straf  til  kongl.  majestæt  over  dem,  som 
handler  herimod. 

Endvidere  skal  de  nævnte  biskopper  og  prælater  sørge 
for  ved  deres  officialer,  eller  hvad  man  kalder  dem,  at  der  i 
pengesager  ikke  tillades  nogen  bandsættelse. 

Forsåvidt  som  der  klages  over  misbrug  med  sakramen- 
terne, da  skal  man  ikke  sælge  noget  sakrament  eller  sætte 
ny  taxt  på  det,  men  modtage  efter  gammel  skik  og  ikke 
videre. 

Derimod  skal  mandskab  og  stæder  udrede  og  betale  de 
højærværdige  biskopper,  prælater,  abbeder,  kapitler,  klostre, 
sognepræster  og  gejstlige  tienden,  som  den  er  ydet  fra  for- 
tiden,   hyre,    rente   og  hvad  der  tilkommer  de  gejstlige,   uden 

indskrænkning  og  hinder;  ligeså  skaffe  sognepræsterne  for  deres 
gudstjeneste,  lære  og  sjælesorg,  at  de  kan  få  deres  nødtørft 
til  livsophold,  korn  eller  hvad  der  er  gammel  skik."^ 

Det  er  denne  landdagsbestemmelse,  som  ligger  til  grund 
for  Hvidtfelds  efterretning,  at  „i  året  1525  tilstedte  kong 
Fredrik  I  Jesu  Kristi  evangelium  at  læres  og  prædikes  udi 
f)Tstendømmeme  efter  Luthers  lærdom,  og  beskyttede  og  be- 
skærmede dennem,  som  det  lærte,  for  bispernes  vold,  magt 
og  tyranni".  Cypræus,  der  står  på  den  modsatte  side,  refe- 
rerer den  anden  side  af  sagen:  „1525  påbød  kong  Fr.  i  et 
åbent  beseglet  brev  alle  og  enhver  at  yde  kannikerne  deres 
tiende"  *. 

Ser  man  nærmere  på  de  enkelte  bestemmelser  i  kongens 
afgørelse,  da  er  det  åbenbart,  at  der  forelå  en  gennemgribende 
strid  mellem  gejstligheden  og  de  verdslige  stænder  (thi  adelen 
er  ved  denne  lejlighed  tillige  ordfører  for  borgerne);  disses 
fordring  går  ud  på  en  fuldstændig  reformation.  Medens  de 
nemlig,  efter  prælaternes  påstand,  har  begyndt  at  unddrage 
kirken  dens  tidligere  indtægter,  tilbageviser  de  ofGcialerne,  når 
de  inddriver  deres  oppebørsler  med  trusel  om  bandsættelse,  og 
de  modsætter  sig  enhver  ydelse  for  sakramenterne.  Af  sogne- 
præsterne forlanger  de  en  ren  evangelisk  prædiken  og  ingen 
fabler;  præsterne  skal  være  vellærte  mænd.  Kongens  dom 
giver  nu  i  alt  væsenligt  disse  påstande  medhold.  Band- 
sættelsesretten  i  alt,  hvad  der  vedkommer  kirkens  indtægter, 
ophæves;  al  betaling  for  sakramenterne  ud  over  de  ældgamle 
taxter  forbydes.  Hvad  sognepræstens  lærdom  angår,  da  skal 
den  fremgå  af  virkelig  kundskab  i  „det  hellige  evangelium" 
og  han  skal  ikke  foredrage  „fabler";  det  bliver  således  menig- 
hedens ret  at  høre  den  evangeliske  prædiken  uden  menneske- 
lige tilsætninger.  Derimod  forbydes  det  ligeså  at  tale  hånt 
om   helgener   eller   rive   ned   på   kirkens   værdigheder,    således 


>  Archiv  fOr  StaaU-  und  Kirchengeachichte  IV  463.  58. 

*  A.  Hvidtfeld,  s.  1S84.    Cypræus,  a.  4S5.    A.  Heimreich  Walther,  Sclileswigsche 
Kirchenhistorie,  s.  167,  udmaler  dette  videre  uden  kendskab  iii  kilden. 

som  det  selvfølgelig  ofte  skete  ved  den  lutherske  gudstjeneste. 
Og  ligeså  stadfæstes  alle  kirkelige  mænds  og  indretningers  ret 
til  de  indtægter  og  oppebørsier,  som  havde  gammel  hævd. 
Det  var  en  anerkendelse  af  den  nye  kristendoms  opfattelse  i 
den  bestående  kirkes  ydre  form  og  ramme;  hvor  man  foretrak 
helt  at  blive  ved  det  gamle  skete  der  ingen  forandring.  ^ 

Det  er  klart,  at  der  således  forud  for  Maj  1525  ligger  et 
temmelig  almindeligt  frafald  fra  den  katolske  lære.  Mest  be- 
stemt udtales  det  om  hertug  Kristian  og  hans  tvende  len.  Da 
biskop  Goske  skrev  til  ham  den  24.  Juli  1525,  var  det  i  hans 
„første  eller  andet  år^  i  disse  len;  det  dobbelte  udtryk  sigter 
uden  al  tvivl  til,  at  han  først  havde  tiltrådt  Tørning  len  efter 
nyår  1525,  medens  han  havde  haft  Haderslev  lige  fra  sin  til- 
bagekomst efter  Københavns  belejring  i  foråret  1524. 

Til  dette  sidste  tidspunkt  må  det  henføres,  hvad  provsten 
Jørgen  Bøjsen  (Boethius)  fortæller  om  hans  første  virksomhed 
i  Haderslev.  Han  fratog  provsten  i  Frue  kirkes  kapitel  Johan 
Wulff  styrelsen  af  Barved  syssels  kirker,  siger  han:  „hvorefter 
kirkernes  ejendomme  bevaredes  ilde;  thi  en  tid  lang  styrede 
herreds  fogderne  kirkerne,  de  visiterede  dem  og  holdt  deres 
regnskaber;  kirkernes  klenodjer  borttoges,  mange  af  kirkernes 
ejendomme  bortkom  og  afhændedes.  Ingen  havde  agt  på  læren 
uden  kongen  (d.  e.  Kristian);  mange  kirketjenere  blev  uordi- 
neret  stedte  til  præsteembedet;  skolen  her  i  Haderslev  blev 
lagt  øde,  og  alt  gik  uordenligt  til;  indtil  den  ærværdige  herre 
dr.  Everhard  Widenses  ankomst"^.  Hvornår  denne  fandt  sted, 
lader  sig  neppe  nøjagtig  bestemme,  men  det  synes  at  have 
været  ved  eller  efter  årsskiftet  1526.  21.  Nov.  1525  skriver 
hertugen  nemlig  til  rådet  i  Lybek  om  at  sende  ham  den 
fængslede  reformator  Johan  Ossenbrdgge,  hvorefter  han  vil  inde- 
stå for  ham;  han  har  da  endnu  neppe  haft  Widense  hos  sig. 
Derimod  er  det  vel  muligt,   at  Johan  Vandal  (Wendt)  allerede 


^  Dr.  H.  Rørdams  afvigende  apfattelse  af  dette  aktstykke  i  Kirkekalender  lSi»^ 

s.  184. 
*  Ny  kirkehist.  Haml.  II  268  f1. 

dengang  i  nogen  tid  har  været  i  Haderslev,  skønt  Bøjsen  sætter 
hans  ankomst  efter  Widenses.  I  alle  tilfælde  har  hertugen 
sikkert  haft  en  luthersk  præst,  da  det  vilde  have  været  alt 
for  urimeligt  af  ham  at  reformere  uden  al  vejledning.  Der 
nævnes  iøvrigt  også  en  sådan  ved  navn  Jørgen  Winther,  som 
ellers  er  ubekendt. 

Det  første  indgreb  i  kirkens  organisme  i  Haderslev,  som 
altså  viste  sin  virkning  i  at  kirkernes  ejendomme  spredtes, 
svarer  helt  til  hvad  vi  af  et  gældsbrev  lærer  at  kende  anden 
steds  fra.  Den  21.  Avgust  1524  udstedte  hertugen  nemlig  i 
sin  egenskab  af  kongelig  statholder  et  brev  til  biskop  Got- 
skalk  af  Slesvig,  lydende  på  3000  lybske  mark,  med  pant  i 
kronens  ejendomme  i  Ostenfeld  i  Gottorp  amt.  Pengene  havde 
biskoppen  taget  fra  forskellige  kirker,  der  skulde  have  deres 
renter  af  dette  gods.  Der  skulde  udstedes  et  pantebrev 
i  samme  form  som  det,  Klavs  Ahlefeldt  fik  sidste  påske 
pa  Hoptrup  sogn  (tillæg  nr.  8).  Det  var  sikkert  ikke  med 
bispens  gode  vilje,  at  han  arrangerede  sådanne  tvangslån  hos 
kirkerne,  og  der  var  selvfølgelig  ikke  tale  om  at  give  dem 
tilbage. 

I  den  følgende  måned  vedtoges  det  „i  felten"  (af  hertug 
og  ridderskab),  at  kirken  og  gejstligheden  skulde  yde  halvdelen 
af  sin  årsindtægt  i  krigsskat;  den  skulde  udskrives  strax  efter 
Mikkelsdage  Heldigvis  er  regnskabet  for  denne  skat  bevaret 
for  Tøming  len.  Det  ses  heraf,  at  Didrik  Ratenov  var  amt- 
mand, medens  borgskriveren  Philippus  Estermcm  fører  regn- 
skabet. Den  8.  Oktober,  siges  der,  mødte  mester  Johan  Wulff 
og  Didrik  Høk  på  Tøming  for  at  sætte  „de  gejstlige  fra  Ribe" 
i  skat;  denne  betaltes  derpå  den  25.  s.  m.  og  indbragte  ialt 
1350  mark.  Skatteydere  er  efter  regnskabet  præster,  degne 
og  kirkeværger,  og  dertil  kanikeme  og  klostrene  i  Ribe  for 
deres  bøndergods.  Under  Torning  skattede  ikke  blot  Ribe, 
men   også  Slesvig   stifts  kirker   indenfor  lenet.      Det  er  beteg- 

»  Wailz,  Urktinden  I  40  «. 


Digitized  by 


Google 


204       REFORMATIONEN  I  SØNDERJYLLAND  INDTIL  FORÅRET  1586. 

nende,  at  provsten  fra  Haderslev  her  optræder  som  den,  der 
sætter  i  skat  i  et  andet  stift,  medens  han  havde  mistet  til- 
synet med  sine  egne  kirkerl  ^ 

Når  det  endvidere  hos  Jørgen  Bøjsen  hedder,  at  hertugen 
var  den  eneste,  som  tog  sig  af  læren,  og  at  han  indsatte 
præster  udenfor  de  tidligere  regler,  da  er  der  kun  opberaret 
en  enkelt  efterretning  til  nærmere  stadfæstelse  heraf,  idet  der 
siges,  at  Lavrens  Bøjsen  i  Vilstrup  tiltrådte  som  luthersk  præst 
i  året  1524.  Fra  det  følgende  år  vides  den  bekendte  salme- 
digter Tomas  Knudsen  at  have  været  luthersk  præst  i  Rødding 
og  Skrage,  altså  i  Tøming  len;  dette  var  nemlig  ved  års- 
skiftet, eller  kort  efter,  gået  over  til  hertugen  og  kom  derved 
ligeledes  under  en  stærk  protestantisk  indflydelse.^  Dog  ved- 
ligeholdtes her  endnu  et  par  år  det  ydre  skin  af  Ribe-bispens 
regimente,  således  at  han  tildelte  præsterne  kollatsbreve  osv. 

Efterretningen  om  Tomas  Knudsens  forhold  til  evangeliet 
skyldes  sønnen  Hans  Tommesen,  salmebogsudgiveren,  der 
fødtes  i  Hygom  1532.  Han  har  tillige  i  sin  mindetale  over 
kong  Kristian  III  i  korte  træk  angivet  gangen  i  dennes  refor- 
mationsgerning.  „Da  han  kom  tilbage  til  Sønderjylland  efter 
sin  faders  kroning,  siget  han,  sørgede  han  for  at  evangeliets 
forkyndelse  kunde  spredes  viden  om  for  de  bek3rmrede  og 
hårdt  bundne  menneske-samvittigheder"  '. 

På  dette  punkt  får  vi  da  atter  fast  bund  under  fødderne 
med  hensyn  til  reformationens  gang.  Fra  forsommeren  1524 
er  hertug  Kristian  statholder  og  lensmand  på  Haderslev:  han 
gør  strax  sin  indflydelse  gældende  her  ved  at  fratage  provsten 
sin  tilsynsret  med  kirkerne,  både  i  materiel  og  åndelig  hen- 
seende.     Som   statholder  føler  han  sig  kun  bunden  til  de  al- 


*  Der  er  opbevaret  6n  kirkeregnskabsbog  fra  Ribe  stifts  kirker  i  Teoderegnea 
samt  i  Sønder  Rangstrup  herred  (i  Åbenrå  len)  og  Røm  ø.  Disse  sidste  kirker  er  der 
ikke  aflagt  regnskab  for  i  året  1526;  fra  det  følgende  år  af  er  de  uden  tvivl  reformerte. 

'  D.  Ratenov  aflagde  i  nyårsterminen  regnskab  for  hertugen  på  Gottorp  og  in(1* 
betalte  overskuddet  fra  sit  len.  Han  træffes  1582  som  foged  pA  Hagenskov  (Fredrik 
Vb  danske  registranter  s.  483).  —  Rhode,  Haderslev  amt,  s.  814.  Ny  kirkehist.  ssnd. 
n254fl. 

»  N.  Crag,  Chr.  ffl,  p.  439. 

mindelige  udtryk  i  håndfæstningen,  således  som  kongen  for- 
nyede den  i  Kiel,  den  6.  Maj  (1524):  „For  at  holde  disse 
lande  i  bestandig  fred  vil  og  skal  vi  lade  holde  den  kristne 
tro,  gudstjenesten  og  retfærdigheden".  Det  var  en  ordret  gen- 
tagelse fra  1460,  i  skarp  modsætning  til  den  næsten  samtidige 
danske  håndfæstning  med  sin  lidenskabelige  fordømmelse  af  de 
lutherske^,  og  det  lå  klart  for  dagen,  at  denne  tavshed  måtte 
give  regenten  et  vidt  spillerum.  Herefter  forstås  da  også  alt 
det  efterfølgende:  prælaternes  klage  og  adelens  anklage  med 
påfølgende  forlig  på  landdagen  i  Rensborg,  Maj  1525;  her- 
tugens ophævelse  af  bispetienden  kort  efter;  den  hårde  tvang 
over  de  gejstlige  på  landdagen  i  Kiel,  Februar  1526,  ved 
hvilken  der  kun  opnås  indholdsløse  løfter;  hertugens  strax 
efter  påfølgende  præstemøde  i  de  to  len  uden  bispernes  sam- 
tykke osv.  Fra  nu  af  spores  reformationen  i  alle  hertug- 
dømmets købstæder  og  modstanden  mod  den  mangler  et- 
hvert hold. 

Men  vi  kan  ikke  blive  stående  ved  hertug  Kristians  første 
statholderskab  1524;  reformationen  har  da  alt  stærke  tilknyt- 
ningspunkter i  hertugdømmet.  Forholdsvis  var  årene  1523 — 
24  en  meget  ugunstig  tid  for  den.  Man  levede  nemlig  i  en 
stadig  frygt  og  fare  for  kong  Kristian  II,  og  denne  havde  efter 
sin  flugt  sluttet  sig  til  Luther,  ja  boede  endog  i  Wittenberg, 
lod  testamentet  udgive  på  dansk  osv.  Dette  måtte  nødven- 
digvis give  den  katolske  kirke  en  afgørende  vægt,  selv  om 
den  nye  konge  ikke  var  den  meget  hengiven.  Det  var  alt 
udtalt  i  det  brev,  som  biskopper  og  adelsmænd  udstedte  i 
Viborg,  21.  December  1522,  og  hvorefter  Kristian  II  skulde 
undsiges,  at  „messer,  gudstjeneste  og  alt  det.  Gud  tilhører, 
ødelægges;  kættere,  som  gangne  ere  fra  den  hellige  kirkes 
tro,  lokke  os  fra  den  hellige  kristne  tro  med  sine  lutheranske 


>  (jrehejmearkivets  årsberetninger  U  71:  Item  ville  eller  skulle  vi  aldrig  tilstede 
nogea  kætter,  Luthers  discipler  eller  andre,  at  prædike  eller  lære  lønlig  eller  åben- 
barli|(  imod  den  himmelske  Gud,  den  hellige  kirkes  tro,  helligste  fader  paven  eller 
Romer  kirke;  meden  hvor  de  findes  udi  vort  rige,  ville  vi  og  skulle  lade  straffe  den- 
nem ved  deres  liv  og  gods. 

stykker  og  skalkhed,  fortalendes  alt  det,  den  evige  Gud  tO- 
hører".  Kong  Fredrik  havde  derefter  i  hårde  ord  måttet  for- 
dømme dette  og  love  at  undertrykke  det  hele  kætteri  (26. 
Marts  og  3.  Avgust  1523).  Det  var  intet  under,  at  der  kom 
en  stansning  i  reformationsværket,  på  samme  måde  som  det 
senere  gentog  sig  efter  kongens  død  1533. 

Men  som  allerede  nævnt  var  reaktionen  ikke  nær  så  ud- 
præget i  Sønderjylland;  her  kunde  prælaterne  intet  f&  indført 
i  håndfæstningen,  og  da  kongen  mødtes  med  stænderne  på 
landdagen  i  Rensborg,  Maj  1525,  siges  der,  at  der  har  været 
ufred  i  halvtredje  år,  siden  den  tid  altså,  da  han  begyndte  at 
optages  af  de  kongerigske  forhold. 

I  den  ovenfor  nævnte  mindetale  over  Kristian  DI  siger 
Hans  Tommesen,  at  hertugen  efter  sin  hjemkomst  fra  Tysk- 
land påvirkede  sin  fader  til  fordel  for  Luthers  lære.  Han 
havde  som  bekendt  opholdt  sig  hos  sin  morbroder,  markgreve 
Joakim  af  Brandenburg,  og  var  i  følge  med  ham  tilstede  ved 
rigsdagen  i  Worms  i  foråret  1521;  vistnok  kort  efter  kaldtes 
han,  18  år  gammel,  tilbage  til  hjemmet.  Han  var  en  livlig 
natur,  ikke  fri  for  udskejelser  og  letsindigheder,  men  i  højeste 
måde  nidkær  for  den  nye  lære.  Hans  senere  frimodige  ud- 
talelser imod  dem,  der  fordrev  kong  Kristian  II,  viser  ligesom 
hans  optræden  i  kirkens  anliggender,  at  han  var  en  mand 
med  egne  meninger  og  uden  frygt  for  at  skaffe  sine  tanker 
råderum. 

Det  var  dog  ingenlunde  denne  ene  mand,  som  førte  det 
nye  over  grænsen.  Bevægelsen  var  fra  Wittenberg  og  de 
sachsiske  lande  nået  nordpå  til  Hamborg  og  Lybek,  efterat 
Brunsvig,  Magdeburg  og  Bremen  alt  tidligere  havde  sluttet  sig 
til  den.  I  Lybek,  hvis  indflydelse  var  så  fremtrædende  i  Hol- 
sten og  det  tysktalende  Sønderjylland,  havde  der  alt  15:21 
dannet  sig  en  luthersk  menighed;  20.  Febr.  1522  skrev  Niklas 
V.  Amsdorf  fra  Wittenberg  til  rådet  imod  en  bog  i  24  artikler, 
som  præsterne  havde  affattet  imod  Martinianerne;  dette  fonid- 

sætter  jo  en  stærk  forudgående  gæring  ^  I  den  følgende  tid 
udviklede  dette  sig  videre,  dog  under  stor  modstand,  især  i 
de  år,  da  Kristian  II  holdt  sig  til  Wittenbergerne. 

Også  i  Danmark  havde  de  første  rørelser  tidlig  vist  sig. 
Kong  Kristian  havde  kaldet  Povl  Helgesen  til  København 
(1519),  og  i  1520  kom  to  lærere  fra  Wittenberg  herind  for 
at  foredrage  reformatorernes  lære.  I  foråret  1521  mente  Luther 
at  kunne  henregne  den  danske  konge  blandt  sine  tilhængere; 
men  efter  bruddet  på  rigsdagen  i  Worms  (Maj  s.  år)  trak  han 
sig  forsigtigt  tilbage  fra  den  dømte  kætter.  Det  er  dog  ikke 
sandsynligt,  at  det  er  blevet  herved,  selv  om  vore  sparsomme 
kilder  nu  ikke  har  bestemte  efterretninger  om  yderligere  til- 
nærmelser; anklagen  imod  kongen  af  December  1522  vilde 
ellers  stå  alt  for  mærkværdig  blottet  for  grund.  Vistnok  er 
indførelsen  af  reformatoriske  skrifter  og  deres  ofifenlige  drøf- 
telse gået  sin  gang  trods  prælaternes  modstand,  og  kongen 
har  sikkert  i  det  hele  stillet  sig  venlig  hertil.  Kun  derved 
forklares  de  stærke  erklæringer  imod  Luther  af  rigens  råd  og 
på  den  anden  side  dennes  uforbeholdne  fordømmelse  af  om- 
væltningen i  Danmark. 

Det  lykkedes  imidlertid  for  en  længere  tid  at  stanse  og 
så  godt  som  helt  at  tilintetgøre  denne  bevægelse.  Den  til- 
svarende i  Sønderjylland  gik  derimod  sin  jævne  gang. 

Det  må  alt  være  påfaldende  at  se  bispen  af  Slesvig  efter 
nyår  1523  lade  tage  tingsvidner  på  stiftets  ejendomme  og 
indtægter.  Søndag  efter  hellig  tre  konger  (11.  Januar  1523) 
toges  der  sognevidne  på  stiftets  gods;  det  var  efter  højmessen 
i  Svavsted;  som  vidner  optrådte  sognepræsten  Johan  Navnesen, 
vikarius  Peter  Buk,  degnen  Jakob  Tetens  og  kældersvenden 
Boje.  I  de  første  dage  af  Februar  optoges  dernæst  en  for- 
tegnelse over  bispedømmets  indtægter,  dets  tiender  i  alle  de 
enkelte  sogne,  landgilden  (terragium,  lantgelt)  af  marsklandene, 
og  kirkernes  afgifter   til  bispestolen   (cathedraticum) ;   dertil  de 


*  G.  Waitz,  J.  WuUenwever,  I  38.  26t>.    Geach.  Sclilesw-Holst  l\  175. 

kirkelige  len  og  andre  oppebørsler  og  rettigheder  af  forskellig 
art.  Denne  fortegnelse  lod  biskoppen  bevidne  af  provsten 
Johan  Wulff  og  kaniken  Johan  Didriksen  af  Haderslev  samt 
præsten  Peter  Buk  i  Svavsted  (4.  Febr.   1523)  \ 

Der  kan  neppe  være  tvivl  om,  at  jo  denne  forholdsregel 
har  sin  grund  i  biskoppens  bekymringer  for  hvad  den  nær- 
meste fremtid  kunde  bringe;  da  han  senere  ruster  sig  til  et 
sidste  slag  for  sine  rettigheder,  lader  han  begge  aktstykker 
overskrive  og  stadfæste  i  Lybek  (28.  Avgust  1526). 

Det  var  da  også  netop  nede  i  Svavstedegnen,  hvor  faren 
først  kunde  ses  og  føles;  Husum  var  reformationens  første 
arnested  nord  for  Ejderen.  Denne  by,  der  endnu  ikke  reg- 
nedes blandt  stæderne,  havde  i  Oldenborgernes  tid  taget  et 
overordenligt  opsving,  rimeligvis  tildels  på  grund  af  terræn- 
forandringer i  Frislandene.  Alt  1461  nævnes  i  et  frihedsbrev 
for  Amsterdam  vejen  over  Husum  og  Flensborg  som  den  al- 
mindelige fra  Vesterhavet  til  Østersøen.  Hertug  Fredrik  1  op- 
holdt sig  temmelig  jævnlig  i  Husum,  han  havde  et  par  frille- 
døtre  gifte  der  i  byen  og  det  velhavende  borgerskab  tiltalte 
hans  jævne  sind  mere  end  adelen  på  Gottorp.  Om  byens  vel- 
stand får  man  en  levende  forestilling,  når  man  lægger  mærke 
til  dens  plads  ved  udskrivningerne.  Da  det  1539  pålægges 
stæderne  at  modtage  knægte  i  indkvartering,  sættes  Husum 
ligesom  Flensborg  til  70,  medens  Kiel  og  Itzeho  får  hver  40. 
Tønder  30  og  Ekernførde  12.  Da  der  samtidig  skal  stilles 
værnepligtige  folk  til  kongens  tjeneste,  sættes  Husum  og  Flens- 
borg ta  hver  200,  Haderslev  til  60,  Tønder  40,  Slesvig  30. 
Åbenrå  20,  Ekernførde  15^.  Da  der  året  efter  skulde  svares 
en  tyvende-penning  skat,  indbragte  den  fra  Husum  godt  3500 
mark,  hvad  der  altså  svarede  til  en  antagen  formue  af  70,000 
mark.  Hertil  kom  en  hel  bydel,  som  netop  dengang  lå  i  aske. 
og  for  hvis  skyld  den  almindelige  skat  af  200  mark  blev  ned- 
sat med  en  fjerdedel.      Den   samlede  formue  kan  således  vist- 

1  Afskrifter  i  Svavatedbogen ;  det  sidste  trykt  i  Diplom.  Flensborg.  II  159  fl. 
*  DiplonL  Flensborg.  I  565.  II  290  fl. 

nok  sættes  til  100,000  mark'.  Til  sammenligning  kan  tjene, 
al  Tønder  1537  vurderedes  til  en  formue  af  neppe  20,000 
mark.  Det  kan  herefter  ikke  undre  os  at  høre,  at  Husum 
ejede  40  store  søgående  skibe  med  egen  besætning  foruden 
talrige  mindre  skuder. 

Ved  siden  heraf  havde  Husum  i  henseende  til  reforma- 
tionen to  fortrin  forud  for  Sønderjyllands  andre  stæder;  for  det 
første  den,  at  sproget  her  var  udelukkende  tysk,  så  den 
umiddelbare  meddelelse  af  den  lutherske  tale  ingen  hindringer 
havde  at  overvinde;  dernæst,  at  det  velhavende  borgerskab 
ikke  i  sin  midte  havde  en  mægtig  gejstlighed,  eller  i  sin 
umiddelbare  nærhed  en  mægtig  adel,  således  som  Slesvig. 
Husum  var  som  en  stor  og  rig  bondeby,  med  et  opland  af 
uafhængige  og  rige  bønder  og  med  forbindelser  ud  over  søen 
og  sydpå  til  hansestæderne.  —  Ved  at  lægge  mærke  til  disse 
forhold  vil  man  neppe  undres  over,  at  netop  Husum  blev  ud- 
gangspunktet for  den  lutherske  bevægelse  i  Sønderjylland. 

Allerede  i  Juni  måned  1518  blev  der  i  Wittenberg  ind- 
skrevet to  studenter  fra  Husum  skole.  Lavrens  Petersen  og 
Peter  Påvisen.  Året  efter  kom  der  en  Erik  Guntzen  (Junsen, 
Jensen)  sammen  med  to  fra  Slesvig  skole;  i  foråret  1520 
•atter  to,  Vigman  Boje  og  Johannes  Johansen*.  Bekendtskabet 
med  den  nye  lære  var  altså  gjort,  thi  kun  denne  kunde  drage 
unge  mennesker  ned  til  den  forhen  kun  lidet  påagtede  høj- 
skole. 

Det  var  et  par  af  vikarerne  ved  byens  store  og  anselige 
sognekirke,  som  først  forkyndte  evangeliet.  Den  stedlige  over- 
levering nævnede  først  og  fremst  Herman  Tast  som  den  der 
brod  vej.  Han  var  født  1490  og  altså  en  mand  på  godt  30 
ar;  hans  karakter,  siges  der,  svarede  til  navnet  (=  Grib). 
Om  en  anden  af  vikarerne  Dirik  Bekker  (Theodorus  Pistorius) 
af  en  rig  slægt  siges  senere,  at  han  var  den  første  som  for- 
kyndte Wittenbergernes   lære;    men   han  døde   tidlig,    en   halv 

*  Der  opføres  ialt  5—600  skatteydere,  hvad  der  jo  forudsætter  et  stort  folketal. 

*  Nj  kirkehisL  saml.  I  461  fl. 

A.D.  Jørgensen:  AHiandl.  ffl.  14 

snes  år  efter,  og  hans  navn  gik  i  glemme.  Der  siges  ialt  at 
have  været  24  vikarer  ved  Fruekirken;  måske  er  der  nogen 
overdrivelse  heri,  men  endnu  20  år  efter  havde  den  7  at 
dem^  Som  naturligt  modsatte  dette  præsteskab  sig  foran- 
dringen og  den  lille  menighed,  som  dannede  sig,  måtte  samles 
i  et  privat  hus,  hos  den  rige  købmand  Mattis  Knudsen  på 
byens  hovedgade  (Søndergade).  Han  lod  indrette  en  bedesal 
i  sit  baghus,  således  som  sporene  af  den  endnu  kunde  ses, 
indtil  huset  1705  blev  revet  ned;  der  var  bl.  a.  malet  stjerner 
på  væggen.  I  hans  gravskrift  hedder  det,  at  han  „som  dea 
første  og  eneste  tog  sig  af  og  holdt  det  guddommelige  ords 
forkynder,  ikke  uden  fare  for  liv  og  gods,  og  at  han  indret- 
tede sit  hus  til  den  hellige  forsamling,  da  kirken  nægtedes 
den  af  evangeliets  5®^^^^.  Ligeledes  forøgede  han  (senere) 
skolens  indtægter  til  optugtelse  af  lærde  og  fromme  lærere '^^. 
Da  menigheden  voxede,  samledes  den  under  åben  himmel 
på  kirkegården.  Her  stod  der  en  lind  ved  trappen,  som  førte 
ned  til  Søndergade;  under  den  havde  Herman  Tast  sit  stade; 
der  siges,  at  han  til  sine  tider  måtte  føres  hertil  af  væbnede 
folk.  Linden,  som  kaldtes  „datteren",  siges  1722  at  være 
blæst  om  for  et  halvt  hundred  år  siden,  medens  „moderen*^ 
på  den  nørre  side  dengang  endnu  stod.  Dette  henføres  til 
året  1522,  det  eneste  tidspunkt,  til  hvilket  det  synes  at  passe. 
Et  par  år  efter  optrådte  Herman  Tast  også  i  Garding  i  Ejder- 
sted,  medens  andre  optrådte  på  Før  og  Vesterhavsøerne'. 


*  Kirken  var  nylig  opført  i  en  stor  og  ædel  stil  og  smykket  med  kuDstværker. 
Netop  i  disse  &r  udferte  den  berømte  billedskærer  Hans  Bryggeman,  der  herte  hjem  me 
i  Husum,  en  kæmpemæssig  monstrans  med  et  Mariabilled,  der  ragede  op  imod  kirkens 
hvæJvinger.  1522  byggedes  der  et  kapel  ved  dens  nerre  side  (R.  Haupt,  Bau-  «ind 
Kunstdenkmfiler  Schl.  Holst  I  4o5  fl.). 

*  C.  Kortholt,  Hist  eccles.  XVI  secuh',  p.  742.  Heimreich,  Schl.  Kirchen  Hi- 
storie, s.  164.  J.  M.  Krafft  Jubel-Gedftchtniss,  s.  27  fl.  103  fl.  228  fl.  570.  576.  3:^. 
Når  der  siges,  at  Mattis  Knudsen  var  søn  af  hertug  Fredriks  datter  (med  Hans 
Knudsen),  da  er  delte  umuligt  siden  han  var  født  1495,  hertugen  J471  (se  Christioni, 
Schl.  Holst  unter  den  Oldenburgern  II  50).  1537  undtages  han  af  Kr.  UI  fra  al  juris> 
diktion  undtagen  kongen  og  hans  råd.  Han  døde  som  rådmand  i  Kiel  14.  Febr.  1559. 
—  Ved  20  p.  skatten  1540  betalte  M.  K.  70  mark,  „mester  Dyriks"  arvinger  endog  160- 
mark,  nogle  af  de  største  beløb. 

3  Krafft,  s.  29,  og  forUle  §  2,  efter  Peter  Saxe.   Dån.  Bibliothek  VI  3S3  (Rikard 
Petersens  optt'gnelsc). 

Husum  var  da  også  den  by,  i  hvilken  reformationen  først 
tilendebragtes  uden  indgreb  udefra.  Det^kom  1527  efter  mange 
rivninger  til  et  forlig  mellem  præsterne  og  menigheden,  sluttet 
af  to  mænd  fra  hver  side  (deriblandt  Mattis  Knudsen),  i  følge 
hvilket  al  messetjeneste  skulde  høre  op,  medens  vikarerne  dog 
skulde  beholde  deres  indtægter  på  livstid.  Når  meoi  samtidig 
var  nået  lige  så  vidt  i  Haderslev,  var  det  jo  kun  fordi  hertug 
Kristian  her  havde  foregrebet  den  naturlige  udvikling  ^  Grå- 
brødrene forlod  ved  samme  tid  frivillig  deres  kloster,  medens 
de  andre  steder  måtte  fordrives  med  magt;  den  bekendte  hade- 
fulde skildring  af  disse  klostres  renselse  nævner  derfor  slet 
ikke  Husum  ^. 

Det  vil  således  ses,  at  reformationens  begyndelse  i  Sønder- 
jylland utvivlsomt  må  sættes  til  tiden  forud  for  omvæltningerne 
i  Danmark  1523;  dens  første  stærke  tilhold  er  i  Husum,  en 
af  halvøens  største  og  rigeste  søstæder.  Efter  at  være  trængt 
noget  i  baggrunden  ved  kampen  mod  Kristian  II,  træder  den 
derpå  atter  stærkt  frem  ved  hertug  Kristians  ^initiativ,  særlig 
fremelsket  i  hans  len  Haderslev  (hvorved  den  overskrider 
sproggrænsen),  og  den  udvikles  nu  hurtig  og  kraftig,  indtil  den 
på  landdagen  i  Rensborg,  Maj  1525,  vinder  fiild  anerkendelse, 
og  i  foråret  1526  trænger  sig  frem  foran  den  tidligere  her- 
skende kirke.  Samtidig  begynder  dens  organisation  i  Haderslev, 
som  to  år  efter  afsluttes  med  en  fuldstændig  kirkeordinans. 

*  Beccau,  Geschichte  HuBums,  a.  278. 

*  Beccau,  s.  330  (sml.  Ny  xirkehist  saml.  IV  506  og  Beccau,  280.  264).  Kirkehist. 
saml.  I  325  fl.  Den  første  miuikefordrivelse,  her  omtales,  var  den  i  Flensborg,  7.  Juni 
15d8.  K<Mig  Fredrik  stadfæster  8.  Dec.  1528  en  hospitalsordning  i  Husum,  men  i  denne 
påberåbes  et  tidligere  gavebrev  til  byen. 

oom  bekendt  blev  der  ved  kong  Kristian  V's  salving. 
den  7.  Juni  1671,  brugt  nye  regalier:  krone,  scepter,  sværd, 
-eble  og  salvingsbuddike,  uden  at  det  hidtil  er  lykkedes  at  op- 
lyse, hvorledes  disse  blev  bragte  til  veje  eller  hvem  der  havde 
gjort  dem  (se  tidsskrift  for  kunstindustri  1890,  s.  12).  Sær- 
lige regnskaber  for  deres  anskaffelse  findes  ikke,  og  de  nævnes 
ej  heller  i  kotigens  private  eller  i  skatkammerets  almindelige 
udgiftsbøger. 

Der  haves  ikke  des  mindre  en  fuldt  troværdig  meddelelse 
om  deres,  i  alle  tilfælde  kronens,  oprindelse  fra  samtiden. 
nemlig  i  Ivar  Hertzholms  „Den  stormægtigste  arvemonarks  H. 
Christian  den  V  .  .  .  salvings  korte  beskrivelse**,  tilegnet  U. 
F.  Gyldenløve  og  P.  Schumacher  (1671).  Forfatteren,  der 
senere  blev  assessor  i  den  norske  overhofret  og  ligeledes  ga^ 
sig  af  med  historiske  studier,  giver  i  sine  vers  en  ret  kpdig 
fremstilling  af  Kristian  V's  første  regeringsår,  og, der  er  ingen 
grund  til  at  tvivle  om  hans  efterretningers  pålidelighed;  han 
har  ikke  blot  lagt  nøje  mærke  til  hvad  der  kom  til  oSenlig- 
hedens  kundskab,  men  han  kendte  også  forhandlinger  i  rege- 
ringskredsene, der  endnu  ikke  var  tilendebragte*. 

*  Blad  cm  v:  Kongen  betænker  sig  af  hensyn  til  kirken  pA  at  underskrive, 
hvad  man  anbefaler  ham  som  tjenligt  for  handelen  (nemlig  indkaldelsen  af  freiniDf<ie 
trosbekendere).  Ønsket  herom  var  i  foråret  1671  fremsat  af  Gyldenløve;  udfsreisrn 
kom  først  ud  pA  efteråret  og  i  det  følgende  Ar. 

Om  kronen  siger  Ivar  Hertzholm  ganske  vist  ikke  meget; 
han  beskriver  dens  form  og  pragt,  men  opgiver  ikke  udtrykke- 
ligt, hvem  der  har  smeddet  den.  Derimod  fortæller  han  (A 
IH),  at  den  i  tre  dage  var  at  se  hos  „Curtz";  den  var  her 
udstillet  til  skue  for  alle  og  enhver,  og  det  ligger  da  nær  at 
antage,  at  samme  Curtz  var  den  mester,  som  havde  lavet  den. 
Dette  siges  da  også  med  rene  ord  i  den  „sonnet",  som  „Niels 
Olufssøn  H."  (forfatterens  broder?)  har  f&et  lov  til  at  lade 
trykke  bag  i  bogen,  med  en  henvendelse  om  hjælp  til  kongen. 
Han  gentager  nemlig  fortællingen  om  den  udstillede  krone  (den 
sammenlignes  med  den  guldring,  som  kong  Frode  lod  hen- 
lægge på  alfar  vej!),  men  der  tilføjes:  „Curtz  vel  kongens  cron 
har  gjort;  dog  .  .  ." 

Der  var  ved  denne  tid  kun  én  guldsmed  af  dette  navn, 
som  havde  kongens  arbejde,  nemlig  Povl  Kurtz  eller  KtirtzCf 
som  han  selv  skriver  sit  navn  (Københavns  diplomatarium,  III 
oOO,  derfor  opfattet  som  Kurtzen).  Han  brugtes  ikke  blot 
jævnlig  til  at  lave  smykker  o.  I.,  men  i  foråret  1672  ses  han 
også  at  have  leveret  et  danebrogskors ,  den  ny  oprettede 
orden,  der  dengang  lige  var  bleven  uddelt  i  over  20  eksem- 
plarer*. Samme  mand  nævnes  alt  1659  blandt  „kongelige 
tjenere",  nemlig  som  kongens  guldsmed  (anførte  sted). 

Et  andet  spørgsmål  vedrørende  regalierne,  som  kan  have 
nogen  interesse,  er  dette:  når  er  de  bleven  gjorte?  og  hvor 
kan  det  være,  at  de  hverken  opføres  blandt  udgifter  eller  gælds- 
poster? Herpå  må  vistnok  svares,  at  de  er  gjorte  før  tron- 
skiftet, den  9.  Februar  1670,  efter  Fredrik  III's  foranstalt- 
ning, og  ikke,  som  man  har  anset  for  givet,  efter  dette  tidspunkt. 
Hvad  der  taler  herfor,  er  følgende  omstændigheder. 

Først  er  det  da  sikkert,  at  den  ny  tronstol  af  enhjørning 
(narhval)  var  skaffet  til  veje  af  den  afdøde  konge;  det  fortælles 
bl.  a.  af  Hertzholm:  „Den  Fredrik  gøre  lod,  dog  vilde  den  ej 
klæde"  (A  D). 


^  Sjtellandske    missiver,    i  tanake  kancellis  arkiv,   for  disse  år.     Regnskaberne 
for  Fredrik  III's  „eget  kammer"  er  tabte. 

Det  samme  gælder  om  de  tre  sølvløver,  der  fik  deres 
plads  foran  tronen  eller  efter  Hertzholm  skulde  tumle  sig  pa 
dens  tre  trin  og  dels  skræmme  dens  avindsmænd,  dels  vise 
deres  egen  rædsel  for  dens  majestæt  („at  te  sig  vældelig,  dog 
de  for  tronen  bæve").  De  blev  alt  brugte  ved  kongens  castrum 
doloris,  den  30.  Marts  1670. 

Endvidere  er  det  vist,  at  kongeloven,  der  ligeledes  spil- 
lede en  fremtrædende  rolle  ved  salvingen,  var  bleven  udfærdiget 
i  Fredrik  DI's  sidste  år;  den  var  i  foråret  1669  bleven  for- 
synet med  et  hængende  guldsegl  (med  mærket  J.  H.  d.  e. 
Jakob  Hoe,  se  dette  tidsskrift  1891,  s.  186)  og  den  var  inde- 
sluttet i  et  sølv  futteral.  Det  er  ikke  her  stedet  at  komme 
nærmere  ind  herpå;  men  det  kan  godtgøres,  at  lovens  datering. 
den  14.  November  1665,  er  urigtig,  og  at  den  først  er  athttet 
tre  år  senere,  hvorefter  dens  udfærdigelse  i  de  to  pragteksem- 
plarer påfulgte. 

At  imidlertid  også  kronen  og  scepteret,  og  da  rimeligvis 
også  sværd,  rigsæble  og  salvingsbuddike,  hidrører  fra  den 
gamle  konges  tid,  fremgår  af  procesakterne   i  Griffenfelds  sag. 

Der  blev  efter  de  trykte  beretninger  (Wolffs  Griffenfeld, 
s.  326;  Riegels,  Kr.  V,  s.  276;  Hofman,  Danske  adelsmænd, 
ni  120)  den  25.  April  1676  forelagt  den  faldne  rigskansler 
otte  spørgsmaal,  som  han  synes  at  have  besvaret  skriftlig. 
Desværre  er  intet  heraf  bevaret  blandt  de  i  rigsarkivet  be- 
roende akter,  og  den  fuldt  avtentiske  form  for  svarene  kan 
neppe  mere  udfindes.  Den  er  dog  øjensynlig  bedre  bevaret  pa 
et  blad  i  Ny  kongl.  samling  1318  ^  (fol.)  på  det  kongelige  bi- 
bliotek end  i  de  trykte  kilder,  og  5.  og  6.  spørgsmål  og  svar 
skal  derfor  her  anføres  efter  det  nævnte  håndskrift. 

„Hvor  han  var  kommen  til  den  krone  og  scepter,  som 
fandtes  hos  ham?"  Svar:  „Af  den,  som  ant vortede  ham  den 
forseglede  bog,  hans  majestæt  at  overlevere,  var  ham  og  disse 
rigets  insignia  overleverede,  og  af  hvad  årsag,  kan  af  sanune 
bog  noksom  erfares,  med  hvad  kondition  de  hannem  leveret 
var  og  hvad  han  havde  til  deres  levering  at  svare." 

„Hvorfor  han  for  hendes  majestæt  dronning  Sofie  Amalie 
holdt  det  så  aldeles  forborgen,  eftersom  h.  m.  ham  derom 
nogle  gange  havde  anmodet?"  Svar:  „Havde  den  salig  herre 
villet  h.  m.  skulde  haft  fuldkommen  relation  herom,  havde  den 
si.  herre  h.  m.  det  selv  åbenbaret;  hvis  ikke,  havde  han  svoret 
hans  majestæt  hende,  såvel  som  hans  herre,  det  ikke  at 
åbenbare." 

Det  fremgår  heraf,  at  Schumacher  ved  tronskiftet  var  i 
besiddelse  af  krone  og  scepter  (uden  al  tvivl  ligesom  konge- 
loven henlagte  i  arkivhvælvingen),  uden  at  dronningen  havde 
rede  på,  hvad  det  var  han  gemte  for  kongen;  og  at  dette  da 
var  de  nye  regalier,  ikke  den  ældre  krone  (Kristian  IV's),  må 
anses  for  en  selvfølge.  Men  denne  omstændighed  forklarer  da 
formentlig  også  det  hele  forhold  med  regalierne.  Fredrik  III 
har  villet  efterlade  sig  nye  insignier  for  det  suveræne  konge- 
dømme, lige  fra  tronstol  til  krone  og  kongelov,  men  han  har 
ikke  haft  fuld  tillid  til  dronningen  og  har  derfor  betroet  dem 
til  sin  kammersekretær,  hvis  troskab  han  stolede  på.  Hvad 
der  foruroligede  ham  med  hensyn  til  tronfølgen,  er  det  ikke 
her  stedet  nærmere  at  gå  ind  på;  det  skal  kun  antydes,  at 
den  yngre  søn  prins  Jørgen  havde  givet  anledning  til  den  mis- 
tanke, at  han  som  født  efter  faderens  tronbestigelse  anså  sig 
for  nærmere  berettiget  til  tronfølgen,  og  at  han  var  moderens 
yndling  frem  for  den  ældre  Kristian.  Det  kunde  derfor  ligge 
nær  for  kongen  at  skaffe  betingelserne  til  veje  for  sin  ældste 
søn  til  umiddelbart  efter  hans  død  at  fremtræde  med  konge- 
dømmets insignier  som  et  håndgribeligt  pant  på,  at  faderen 
havde  kåret  ham  til  sin  efterfølgere  Af  endnu  større  betyd- 
ning kunde  dette  blive,  hvis  Kristian  skulde  dø  før  faderen, 
men  efterlade  sig  en  umyndig  søn,  hvis  ret  efter  kongeloven 
det  kunde  blive  vanskeligere  at  hævde  overfor  den  yngre 
kongesøn  og  den  myndige  moder.    Det  ligger  nær  at  formode. 


'  Kongelovens  16.  artikel  aiger:  „Og  endog  .  .  .  herefter  straks,  når  én  konge 
ved  døden  afgår,  den  næste  i  arreliigen  krone,  scepter  og  enevolds*arve  konge  titel 
<V  wtfli^i  det  sanune  øjeblik  egner  og  tilkommer  .  .  .** 

at  „den  forseglede  bog"  har  indeholdt  kongens  sidste  vilje  for 
et  sådant  eller  andre  tænkte  tilfælde. 

Det  vil  heraf  fremgå,  at  den  såkaldte  „i^o^^g  Kristian  V's 
krone''  ikke  blot  er  bleven  brugt  af  alle  vore  enevoldskonger 
ved  deres  salving,  men  at  den  også  i  sin  oprindelse  er  nøje 
knyttet  til  kongeloven  og  dens  statsorden,  idet  den  hidrører 
fra  selve  lovgiveren  og  fra  første  færd  har  været  en  del  af 
hans  politiske  testamente. 

løvrigt  må  det  endnu  bemærkes,  at  regalierne  i  deres  nu- 
værende tilstand  meget  mulig  har  undergået  nogen  forandring 
efter  Fredrik  UF  s  død.  Om  tronstolen  siges  det  udtrykkeligt, 
at  den  først  da  blev  gjort  færdig  (af  Ferdinand  Kablich),  og 
kronen  har  vel  også  været  i  Curtz's  værksted,  før  den  blev 
offenlig  udstillet  i  hans  bod.  Vi  ser  da  også,  at  kongen  i 
foråret  1671  gør  et  stort  indkøb  af  juveler,  og  det  er  rimeligt, 
at  det  kun  er  anbringelsen  af  dem  i  regalierne,  som  der  over- 
hoved er  tale  om  i  hans  tid.  Juvelerne  købtes  af  V.  Fr. 
Wedel,  den  senere  greve  af  Wedelsborg,  og  betaltes  med  36,000 
rdlr.  (144,000  kroner),  som  imidlertid  den  franske  afsending 
Terlon  måtte  gøre  udlæg  for^.  Det  var  uden  tvivl  disse  strå- 
lende juveler,  der  bragte  samtiden  til  at  sætte  kronens  værdi 
til  7  tønder  guld  (d.  e.  2,800,000  kroner),  en  sum,  som  dog 
i  vor  tid  er  reduceret  til  472,000  kroner.  Muligvis  stanmiede 
også  den  berømte  ametyst  i  tronstolen  herfra.  Når  Ivar  Hertz- 
holm  i  høje  toner  fremhæver  regaliernes  pragt  og  sætter  deres 
værdi  til  urimeligt  høje  summer,  var  det  neppe  den  officielle 
verden  ukært,  at  dette  blev  sagt  og  troet. 


Rigsarkivet:  Afregninger,  H  101  (ordre  af  13.  Maris  1671). 

[Sønderjydske  Aarbøger  1692,  S.  241-75.] 


jDlandt  de  historiske  minder  fra  Als  og  Sundved  forud 
for  vor  egen  tid  kan  sikkert  intet  andet  i  betydning  og  ejen- 
dommeligt præg  måle  sig  med  det  om  kong  Kristians  fængsel 
på  Sønderborg  slot.  Alle,  der  som  forfatteren  af  denne  frem- 
stilling, er  opvoksede  her,  vil  have  modtaget  dybe  barndoms- 
indtryk af  fortællingerne  om  den  ulykkelige  mand,  der  sad 
indemuret  i  sin  snævre  tårnstue,  ene  med  bevidstheden  om 
sin  blodskyld  og  de  forbandelser,  han  havde  pådraget  sig  ved 
sin  grusomme  og  troløse  fremfærd  mod  hundreder  af  sagesløse 
mænd  og  kvinder.  For  mig  knyttede  disse  indtryk  sig  uad- 
skilleligt til  mindet  om  kong  Fredrik  VII's  modtagelse  i  Sønder- 
borg i  efteråret  1848,  gensynet  af  danske  soldater  efter  de 
mellemliggende  måneder  med  deres  kampe  på  Dybbølbjerg,  og 
den  bevægede  stemning  på  Sønderborg  gade,  da  det  rygtedes, 
at  kongen  i  sin  tiltale  til  bønderne  havde  erklæret  hertugen 
af  Augustenborg  for  „fuglfri".  Hvad  jeg  den  dag  for  første 
gang  hørte  om  den  fangne  konge,  forekom  mig  ingenlunde  som 
et  Qemt  og  løsrevet  sagn,  men  som  et  led  i  begivenheder, 
der  syntes  at  strække  sig  tilbage  i  tiden,  i  uafbrudt  broget 
rækkefølge,    som    en    stadig   fornyet   kamp   mellem  konger   og 

hertuger,  danske  og  tyske  hære.  Og  mere  eller  mindre  er  det 
vel  gået  alle  jævnaldrende  og  yngre  således,  idet  billedet  af 
den  faldne  konge  er  smeltet  sammen  med  hvad  vor  slægt  har 
oplevet  af  store  og  bratte  omvæltninger,  af  tilskikkelser,  der 
så  uforståeligt  har  grebet  ind  i  vort  liv  som  for  at  friste  vor 
tro  på  rettens  og  sandhedens  magt.  —  Og  dog  kan  intet  føre 
os  det  tydeligere  for  øje,  at  sandheden  og  retten  før  eller 
senere  vinder  sejr,  end  netop  dette  mørke  blad  i  vor  konge- 
slægts historie,  der  er  mærket  med  Sønderborgs  navn. 

Kong  Kristian  II  var  en  mærkelig  mand,  både  som  men- 
neske og  som  konge.  Vidtskuende  og  dristig  lagde  han  sine 
planer  til  de  nordiske  rigers  udvikling  i  velstand  og  magt, 
frisindet  og  dansk  som  få  af  vore  konger  tegnede  han  til  at 
skulle  grundlægge  en  ny  og  lykkelig  tidsalder  for  vort  folk. 
Men  disse  store  evner  og  egenskaber  var  ikke  bårne  oppe  af 
en  tilsvarende  personlighed;  han  manglede  ligevægt  i  sindet, 
det  rette  mod  og  den  selvbeherskelse,  der  er  uundværlig  for 
statsmanden;  ja  han  lod  sig  henrive  til  handlinger,  der  trod- 
sede al  ret  og  retfærdighed  og  måtte  opægge  alle  imod  ham; 
han  kunde  til  tider  næsten  synes  at  være  utilregnelig.  Derfor 
svigtede  også  lykken  ham  gang  efter  gang;  han  mistede  Sve- 
rige efter  blodbadet  i  Stokholm;  han  opgav  Danmark  og  Norge 
for  et  udbrud  af  misnøje  med  hans  hårdhed  og  uordholdenhed, 
og  da  han  otte  år  efter  kom  tilbage  for  at  vove  en  ny  kamp 
for  kronen,  trættedes  han  snart  og  overgav  sig  viljeløs  i  sine 
fjenders  hænder. 

Onsdagen  den  24.  Juli  1532  bestemtes  det  i  et  hemme- 
ligt møde  i  Helligånds  kirke  i  København,  at  kong  Kristian, 
der  hvert  øjeblik  ventedes  til  byen  fra  Norge,  skulde  sættes  i 
sikker  forvaring.  Tilstede  var  foruden  danske  rigsråder  og 
holstenske  landråder  også  kong  Gustav  Vasas  og  hansestædernes 
sendebud;  alle  havde  ved  ed  forpligtet  sig  til  at  fortie  ikke 
blot  beslutningen,  men  også  de  udtalelser,  der  faldt  under  for- 
handlingerne. 

Kongen  kom  med  frit  lejde  og  havde  altså  ret  til  at  vende 

tilbage  til  Norge,  hvis  ikke  det  attråede  forlig  med  kong  Fredrik 
opnåedes;  dette  lejde  agtede  man  imidlertid  at  bortforklare  for 
at  slippe  for  yderligere  bryderier  med  den  farlige  modstander, 
der  endnu,  som  man  indrømmede,  havde  det  største  tilhæng 
blandt  menigmand  i  riget. 

Da  denne  beslutning  efter  fangens  ankomst  nærmere 
skulde  sættes  i  værk,  forhandledes  der  om  stedet,  hvor  han 
skulde  sættes  i  forvaring;  man  var  nærmest  stemt  for  Visby 
på  Gulland,  men  også  Nykøbing  på  Falster  og  Sønderborg  på 
Als  nævntes;  det  gjaldt  jo  først  og  fremmest  om  at  finde  et 
sikkert  sted.  Da  de  svenske  og  Lybekkerne  imidlertid  næg- 
tede at  indgå  en  udtrykkelig  skriftlig  erklæring  om,  at  fængs- 
lingen var  en  fælles  beslutning,  måtte  de  danske  og  holstenske 
råder  tage  hele  ansvaret  på  sig  og  valget  faldt  derfor  på 
Sønderborg,  der  lå  mellem  de  danske  øer  og  hertugdømmernes 
fastland.  Søndagen  den  28.  Juli  udfærdigede  kong  Fredrik  den 
instruks,  som  skulde  medgives  de  fire  adelsmænd,  der  førte 
ham  til  sit  bestemmelsessted;  det  var  to  danske  (Otto  Krumpen 
og  Knud  Pedersen  Gyldenstjeme),  en  sønderjydsk  (Goske  Ahle- 
feld,  amtmand  på  Nørborg)  og  en  holstensk  råd  (Iven  Re- 
ventlov).  Det  blev  heri  pålagt  dem  at  aflevere  kongen  som 
en  fange  til  lensmanden  på  Sønderborg  Ditlev  Brokdorp;  hans 
kansler  og  øvrige  følge  skulde  sendes  bort,  tilbage  til  Køben- 
havn eller  ud  af  landet  til  Tyskland;  kun  „hans  lille  dreng" 
skulde  blive  hos  ham  til  opvartning.  De  skulde  indsættes  i 
det  blå  tårn  i  sikker  forvaring  og  forsynes  med  det  nødven- 
dige; kongens  rejsegods,  „kasser,  lader,  skrin,  store  og  små, 
vadsække,  klæder  og  hvad  ban  ellers  har  med  sig,"  skulde 
forsegles  og  tages  i  forvaring,  til  kong  Fredrik  selv  kom  til- 
stede. Fire  adelige  hofsinder,  af  hvilke  i  det  mindste  de  tre 
var  fremmede,  fra  Tyskland  (Asch  v.  der  Werder,  Jobst  Bock, 
Peter  v.  Podewils),  medens  den  fjerde  (Bartelemes  v.  Qualen) 
var  af  en  slægt,  der  også  kendtes  i  Sundved,  sattes  til  at 
være  ham  til  selskab  og  bevogte  ham.  Ditlev  Brokdorp  skulde 
i  et  og  alt  indestå   for  fangen   og  derfor  ikke   lade   uvedkom- 

mende  få  adgang  til  ham;  alle,  som  fandtes  på  slottet,  skulde 
edelig  forpligte  sig  til  ikke  at  stå  i  utilladelig  foibindelse  med 
ham  eller  være  ham  til  vilje.  Døde  kongen,  skulde  slottet  vel 
overgives  til  hans  sønner,  men  fangen  først  udleveres  til  de 
otte  råder,  fire  danske  og  fire  holstenske,  som  havde  indgået 
gensidige  forpligtelser  med  kongen  om  aldrig  at  frigive  ham. 

Anden  dagen  efter  forhandledes  der  med  kong  Kristian 
for  at  få  ham  til  at  samtykke  i,  at  der  blev  bestemt  et  nyt 
møde  i  Flensborg,  ved  hvilket  fremmede  venskabelige  fyrster 
skulde  være  tilstede.  Kongen  gik  nødig  ind  herpå,  men  gav 
sig  dog  tilfreds.  Straks  efter  afsejlede  han;  de  var  tre  far- 
tøjer i  følge. 

Rimeligvis  var  det  ved  denne  lejlighed  at  mænd  og  kvinder 
strømmede  sammen  ved  havnen  i  Helsingør  for  under  tårer 
og  høje  klageråb  at  se  den  borgerkære  konge  drage  afsted, 
som  man  vel  kunde  tænke  sig,  for  bestandig;  forhandlingerne 
i  København  var  selvfølgelig  bleven  fulgte  med  spændt  inter- 
esse fra  aUe  sider,  og  selv  om  man  ikke  kendte  enkelthederne, 
kunde  det  dog  ikke  være  skjult  for  nogen,  at  man  var  tilsinds 
at  gribe  til  hårde  råd. 

Sejladsen  nord  om  øerne  var  langsom;  de  har  vistnok 
ligget  vejrfaste  et  eller  andet  sted;  thi  først  en  halv  snes 
dage  efter  kom  de  en  morgenstund  forbi  Middelfart  og  Hins- 
gavl.  Der  blev  givet  salut  med  kanoner  fra  borgen,  medens 
et  uvejr  med  torden  og  storm  stod  over  Bæltet. 

Samme  aften  stod  de  ind  ad  Aissund  og  lagde  til  ved 
Sønderborg.  Nu  meddeltes  det  da  kongen,  at  han  måtte  gå  i 
land;  han  gav  sig  ilde  og  påberåbte  sig  løfter  og  breve,  men 
måtte  gøre,  som  der  blev  sagt.  Han  bad  da  om,  at  følget 
skulde  blive  hos  ham,  og  det  lovedes  indtil  videre;  det  var  ialt 
omtrent  16  mænd,  siges  der.  Men  næppe  var  kongen  kommen 
indenfor  porten,  før  den  lukkedes  efter  ham,  så  følget  blev 
udenfor.  Kongen  blev  heftig  og  greb  den  nærmest  stående  i 
halsen;  det  kom  til  håndgribeligheder,  ridderen  Knud  Gylden- 
stjerne tog  kongen   i  skægget  og  rev  den  svære  gyldne  kæde 

til  sig,  som  han  havde  om  halsen  med  den  kejserlige  ridder- 
orden (det  gyldne  vædderskind).  Rimeligvis  har  han  herved 
villet  betegne,  at  kongen  nu  var  en  fangen  mand,  der  ikke 
kunde  bære  kongelige  prydelser;  ordenskæden  fandtes  senere 
blandt  kong  Fredriks  klenodjer.  For  at  stille  ham  tilfreds 
blev  imidlertid  et  par  af  følget  indladte,  dog  kun  for  dagen 
efter  atter  at  Qemes.  Kun  dværgen  og  to  „drenge"  forblev 
hos  ham. 

Klokken  var  mellem  8  og  9,  fredagen  den  9.  August 
1532,  St.  Laurentius  aften,  da  kong  Kristian  førtes  ind  over 
slotsbroen;  således  findes  det  optegnet  af  den  daværende  præst 
i  Såtrup,  Peder  Brun.  Det  var  en  begivenhed,  som  vel  kunde 
sætte  egnens  beboere  i  bevægelse.  Anden  dagen  efter  døde 
hans  eneste  søn  i  Regensburg  i  Sydtyskland. 

Nogle  dage  efter  kom  kong  Fredrik  til  Flensborg;  Ditlev 
Brokdorp  mødte  hos  ham  og  blev  edfæstet  på  de  forpligtelser, 
der  var  pålagte  ham.  Der  blev  intet  af  mødet  mellem  de  to 
konger;  Fredrik  var  gammel  og  svag  og  kunde  ikke  godt  tåle 
sindsbevægelser,  det  eneste  som  jo  vilde  komme  ud  af  et  så- 
dant gensyn.  Han  nøjedes  med  at  give  milde  bestemmelser 
om  sin  frændes  fængsel. 

Det  er  bekendt,  hvorledes  dette  er  bleven  skildret  i  bøger 
og  overleveringen.  Denne  skildring  stammer  fra  Arild  Hvidt- 
feld,  der  skriver  følgende:^ 

„På  Sønderborg  er  han  sat  udi  en  stærk  forvaring.  Med 
det  første  i  en  runddel,  på  det  østre  tårn  udi  en  hvælving, 
hvor  døren  blev  igenmuret,  så  nær  som  et  vindue,  hvor  igen- 
nem man  stak  mad  ind  til  hannem.  Han  havde  med  sig  der- 
inde en  lille  dværg,  han  havde  fået  udi  Norge,  som  tjente 
hannem  for  en  dreng."     Således  sad  han  12  år. 

Denne  skildring  er  imidlertid  fuldstændig  vildledende.  Alt 
i  året  1812  udgav  Henrik  Behrmann,  senere  arkivar  i  det 
tyske  kancelli,  en  fremstilling  af  kongens  fængselshistorie,  der 
formildede  billedet  i  flere  træk.  Således  viste  han,  at  det 
hårde    fængsel    rimeligvis    alt   var    blevet    formildet    i    årene 

1538 — 39,  medens  det  ikke  var  begyndt  før  nogen  tid  efter 
indespærringen,  da  kongens  flugtforsøg  havde  nødvendiggjort 
indmuringen. 

Det  var  dog  først  ved  de  oplysninger,  som  det  lykkedes 
mig  at  fremdrage  i  året  1886,  man  fik  et  tydeligt  billed  af 
det  hele  fangenskab;  forskellige  ytringer  i  samtidige  breve, 
men  især  de  opbevarede  regnskaber  fra  Sønderborg  slot  for 
årene  1533 — 43  gjorde  det  utvivlsomt,  at  fangenskabet  havde 
været  langt  mildere  end  tidligere  antaget,  og  at  særlig  fore- 
stillingen om  en  indmuring  helt  måtte  opgives.  Det  skal  nu 
forsøges  her  i  sammenhæng  at  fortælle,  hvad  man  således  kan 
vide  om  kongens  fængsel  og  de  begivenheder,  der  havde  ind- 
flydelse på  dets  forskellige  strænghed  i  årenes  løb. 

Det  er  ikke  oplyst  og  kan  vel  næppe  mere  oplyses,  hvor- 
ledes Sønderborg  slot  så  ud  i  året  1532.  Nu  danner  byg- 
ningen som  bekendt  en  ensformig  skæv  firkant,  med  lukket 
gård;  muligvis  manglede  dengang  én  eller  flere  af  fløjene, 
medens  brede  og  faste  tårne  sluttede  sig  til  bygningerne. 
Vinduerne  var  dengang  små  og  tilstede  i  ringe  antal  på  yder- 
siden; murene  var  næppe  så  høje  som  nu,  medens  taget  vist- 
nok var  højere  og  anseligere,  hele  bygningen  uden  al  tvivl 
langt  mere  malerisk  i  sit  anlæg,  med  karnapper,  spir,  takkede 
gavle  og  murtinder.  Omkring  den  fandtes  ind  imod  byen 
volde  med  ældgammelt  murværk  og  grave,  medens  de  tre  sider 
var  omgivne  af  sundet  og  dækkede  af  ringmure.  Foruden 
sædehuset  fandtes  her  avlsbygninger,  fæhus,  stalde  og  lader, 
ligesom  der  var  haveanlæg,  rimeligvis  både  abildgård,  blomster- 
og  urtehave. 

Sønderborg  havde  i  århundreder  været  et  fast  punkt, 
vanskeligt  at  indtage  på  grund  af  sin  stærke  beliggenhed  og 
gode  befæstning.  Kong  Kristian  havde  selv  kort  før  sin  for- 
drivelse ladet  de  holstenske  grevers  og  sine  forfædres  brev- 
kister føre  hertil  fra  det  faste  Segeberg  i  Holsten.  Det  y^ 
lensmandssæde  for  Als  sønderherred  og  Sundved  og  havde 
ofle  været  sæde  for  personer  €if  hertugslægten;  som  alle  konge- 

lige  borge  havde  det  en  lejlighed  til  at  modtage  kongen,  når 
han  på  sine  rejser  gennem  riget  tog  kortvarigt  ophold  på 
dette  sted. 

Lensmand  og  slotshøvedsmand  var,  som  oftere  nævnt, 
Ditlev  Brokdorp.  Han  var  ejer  af  Vindeby  ved  Ekernførde; 
han  var  til  års  efter  de  tiders  forhold  og  forsøgt  i  kongernes 
tjeneste  som  den  bedste.  Da  hertug  Fredrik  af  Gottorp  1523 
lod  sig  hylde  til  konge  i  Viborg,  holdt  Ditlev  Brokdorp  Flens- 
borg hus,  så  længe  det  vkr  ham  muligt,  for  Kristian  II;  der- 
efter gik  han  over  i  den  nye  herres  tjeneste  og  ombyttede 
senere  Flensborg  med  Sønderborg.  Her  boede  han,  i  alle  til- 
fælde visse  tider  af  året,  på  slottet  med  sin  hustru  fru  Mar- 
grete Rantzov,  der  overlevede  ham  og  senere  kaldes  fruen  på 
Vindeby. 

Ved  siden  af  lensmanden,  der  som  „råd"  ofte  var  fra- 
værende i  kongens  ærende,  stod  på  Sønderborg  husfogden 
Jørgen  van  der  Herberge,  som  var  barnefødt  i  Sundved  og 
ejede  Snogbækgård.  Han  hørte  til  den  lavere  adel,  medens 
Brokdorperne  hørte  til  ridderskabet.  Det  ses  ikke,  om  han 
var  gift  og  havde  egen  husstand  på  Sønderborg,  men  usand- 
synligt er  det  ikke. 

Foruden  disse  to  embedsmænd  nævnes  der  en  borgskriver, 
hvis  bestilling  det  var  at  føre  bog  over  lenets  skatter  og  regn- 
skaber, en  komskriver,  to  kokke,  en  bager  med  bagersvend, 
kældersvend,  jæger,  fisker  og  gartner;  desuden  en  5 — 6  gårds- 
karle, en  vægter  og  to  portnere,  til  den  ydre  og  indre  port; 
endelig  en  oldfrue  og  hendes  piger.  Foruden  disse  var  der 
folkene  på  ladegården  og  teglgården.  Til  forsvaret  hørte  et 
par  bøsseskytter,  d.  e.  artillerister,  som  betjente  den  tids  små 
kanoner  (bøsser);  endvidere  nogle  adelige  knægte,  som  lå  i 
borgeleje.  Der  var  således  en  stor  daglig  husholdning  og  et 
ikke  ringe  liv  indenfor  ringmurene. 

Hvad  den  fangne  konge  angår,  da  skrev  kong  Fredrik 
om  ham  i  brev  til  hertugen  af  Meklenborg  (6.  November  1532) 
efter  at  have  rettet  anklager  imod  ham:  .  .  .   „desuagtet  lader 

vi  dog  koDgl.  maj.  kong  Kristjern  på  det  bedste  underholde, 
forsørge  og  forsyne  kongeligt,  fyrsteligt  og  hæderligt  med  al 
nødtørft,  så  meget  der  er  at  få  for  penge  her  i  landet;  des- 
uden er  nogle  af  ridderskabet  og  adelen,  fødte  uden-  og  inden- 
lands, antagne  og  anviste  på  ham,  som  skal  gå  ham  til  hånde 
med  al  kongelig  og  tilbørlig  ærbødighed  og  desuden  drive  al- 
skens spil  og  tidkort  med  ham  efter  hans  behag;  endelig  til- 
stedes der  ham  en  fri  omgang  i  Sønderborg  slot,  så  han  ikke 
behøver  at  sidde  fangen  i  sit  værelse.^  Denne  skildring  af 
forholdet  stadfæstes  af  hvad  vi  kan  slutte  af  regnskaberne. 
Der  nævnes  her  en  ^l^^^g  Kristians  urtegård"  og  der  er  ud- 
gifter til  spillekårt  og  „bosler",  vistnok  kugler  til  et  eller 
andet  spil.  De  fire  adelsmænd  nævnes  ved  navn  i  instruksen 
af  28.  Juli  og  omtales  også  i  breve  fra  samtiden.  Endvidere 
havde  han  sin  „dværg"  hos  sig,  rimeligvis  den  „Lukas  dværg'', 
der  alt  omtales  ved  hans  hof  i  Nederlandene  1524.  Han 
havde  sit  eget  køkken  med  sin  egen  gamle  kok  Berent,  der 
omtales  af  Anna  af  Meklenborg  i  brev  til  moderen,  kong  Kri- 
stians søster  Elisabet,  som  en  bekendt  mand;  han  havde  lige- 
ledes været  i  kongens  tjeneste  adskillige  år  forud.  Berent 
kok  blev  på  Sønderborg  i  alle  de  følgende  år  og  havde  en 
årsløn  af  30  mark  lybsk,  hvad  der  var  lige  så  meget  som 
husfogden  og  tre  gange  så  meget  som  lensmandens  kok. 

Kongens  egenlige  „fængsel"  var  salen  i  „det  blå  tårn*', 
opnævnt  efter  sit  skifertag,  den  største  af  runddelene,  på  det 
sydøstlige  hjørne.  Det  var  en  høj  hvælving  med  to  vinduer, 
som  vel  efter  tidens  skik  ikke  var  ret  store,  men  dog  efter 
en  næsten  samtidig  tegning  havde  form  som  almindelige  stue- 
vinduer på  den  tid  og  sad  i  almindelig  højde  i  to  store  ud- 
skæringer i  den  tre  alen  tykke  mur.  I  en  tredje  fordybning 
stod  kongens  pyntelige  seng;  selve  „hvælvingen",  tårnværelset, 
var  en  halv  snes  alen  i  tværmål.  Dette  rum  er  imidlertid  så 
lidt  at  betragte  som  et  fængsel,  at  man  tværtimod  kan  gå  ud 
fra,  at  det  var  et  af  de  bedste  og  lyseste  værelser  i  den  lej- 
lighed, som  her  bestandig  stod  til  den  regerende  konges  rådighed 

Og  som  sikkert  nu  i  sin  helhed  var  tildelt  den  fangne  konge. 
Tårnværelser  var  nemlig  i  hine  tider  særlig  søgte  som  stads- 
stuer; det  var  de  eneste,  som  havde  fri  udsigt  og  tilstrække- 
ligt lys,  og  slotsherren  tog  derfor  gerne  et  sådant  rum  til  op- 
holds- og  soveværelse,  —  thi  opredte  senge  hørte  dengang  til 
^højenloft^.  Således  ses  det  endnu  så  sent  som  i  Kristian  IV's 
og  Fredrik  III's  tid,  at  kongerne  har  soverum  og  jævnligt  op- 
hold i  „runddelen"  på  Københavns  slot,  d.  e.  tårnværelset  over 
imod  børsen  og  havnen. 

forholdet  har  da,  for  at  betegne  det  i  få  ord,  været  dette, 
at  kong  Kristian  holdtes  på  Sønderborg  som  en  virkelig  konge, 
således  som  man  vilde  have  holdt  den  regerende  konge,  om 
han  for  en  tid  havde  valgt  dette  slot  til  opholdssted.  Han 
levede  som  han  var  vant,  gik  klædt  som  en  fyrstelig  person 
og  modtog  de  æresbevisninger,  som  tilkom  hans  stand.  Kun 
friheden  var  ham  nægtet;  volden  og  strandmuren  var  græn- 
serne for  hans  kongerige.  Vi  vilde  i  vor  tid  ikke  kalde  ham 
fængslet,  men  interneret. 

Men  kong  Kristian  var  en  alt  for  urolig  natur  til  at  han 
kunde  finde  sig  heri;  han  vilde  ud  og  prøve  sin  lykke  i  den 
store  politiske  verden.  Han  var  igen  sat  i  besiddelse  af  sine 
medbragte  ejendele,  deriblandt  smykker  og  kostbarheder,  og 
disse  satte  ham  istand  til  at  hverve  tilhængere  og  købe  hjæl- 
pere ti]  at  sætte  sig  i  forbindelse  med  udlandet.  Anslaget 
udførtes  i  den  følgende  vinter,  men '  opdagedes  og  førte  del- 
tagerne i  ulykke.  Man  kan  ikke  af  de  opbevarede  aktstykker 
fa  fuldt  rede  på  denne  sag,  men  hovedtrækkene  er  følgende. 

Hovedmanden  var  Hans  Smed  i  Sønderborg,  som  det 
synes  en  anset  borger;  en  mand  af  dette  navn  i  Sønderborg 
optoges  en  halv  snes  år  forinden  i  vor  frues  købmandslag  i 
Flensborg.  Han  kaldes  også  klejnsmed,  et  navn  som  på  den 
tid  nærmest  betegner  en  våbensmed.  Denne  Hans  Smed  bar 
breve  fra  kongen  til  Bremen,  hvor  han  afleverede  dem  hos  en 
provst  Jakob,  der  dog  senere  selvfølgelig  fralagde  sig  al  del  i 
i  en  plan  til  kong  Fredriks   skade.      Endvidere   var  præsten  i 

Lysabild  på  Als  indviklet  i  sagen,  ligesom  der  nævnes  borgere 
i  Hamborg,  Rensborg  og  Bremen.  Disse  medskyldige  spes 
Hans  Smed  at  have  opgivet  i  forhør  på  pinebænken.  Efter 
en  gammel,  næsten  samtidig  fortælling  var  kongens  dværg 
særiig  virksom  ved  denne  lejlighed;  han  siges  at  have  anstillet 
sig  syg,  hvorfor  han  blev  bragt  ned  i  byen;  herfra  undløb  han. 
men  blev  tagen  i  Rensborg  og  ført  tilbage.  Vist  er  det,  at 
han  ikke  senere  nævnes  hos  kongen;  men  i  den  bebrejdende 
skrivelse,  som  kong  Fredrik  i  anledning  af  komplottet  sendte 
sin  brodersøn,  omtales  han  ikke.  Da  sagen  blev  opdaget, 
henrettedes  de  deltagere,  man  kunde  få  fat  i,  smeden  og  præ- 
sten er  der  betalt  for  i  Sønderborg  regnskab.  I  kongens  brev 
siges  også  de  tre  borgere  at  have  bødet  med  livet,  hvad  der 
dog  vel  er  overdrivelse,  i  alle  tilfælde  for  de  to  i  Bremen  og 
Hamborg;  om  den  mand,  der  siges  at  være  henrettet  i  Rens- 
borg, måske  er  dværgen,  får  stå  hen.  Når  endelig  „skultus 
af  Enghuysen"  nævnes  i  denne  forbindelse,  er  det  vistnok 
tvivlsomt,  om  denne  mand,  der  havde  ført  kongens  karavel  fra 
Norge  til  København  og  her  blev  holdt  tilbage  som  mistænkt, 
også  har  været  indviklet  i  brevhistorien  eller  kun  nævnes  som 
også  bragt  i  ulykke  ved  Kristians  intriger. 

Efter  sagens  afslutning  sendte  kong  Fredrik  sine  råder 
Icmdmarskallen  Melkior  Rantzov  (Flensborg),  Wulf  Pogwisch 
(Segeberg),  Goske  Ahlefeld  (Nørborg)  og  Ditlev  Brokdorp 
(Sønderborg)  til  kong  Kristian  for  at  foreholde  ham  det  for- 
kastelige i  hvad  han  havde  indladt  sig  på  og  den  ulykke,  hau 
havde  bragt  over  hengivne  mænd,  samt  fratage  ham  alt  hvad 
han  havde  af  værdigenstande  og  jernredsked[)er  til  mulige  flugt- 
forsøg. Alle  disse  ting  blev  forseglede  og  hengemte.  Kongens 
brev  er  dateret  Gottorp,  den  24.  Januar  1533. 

Man  kan  ikke  undres  over,  at  der  indtrådte  en  forandring 
i  hans  stilling  ved  denne  lejlighed;  men  af  stor  betydning  var 
den  næppe.  Istedenfor  dværgen  træffer  vi  nu  i  det  bevarede 
lensregnskab  fra  1533  „kongens  tjener  Mikkel",  der  får  en 
årsløn  af  6  mark  for  at  være  hos  ham.      Det  var  efter  over- 

leveringen  en'  gammel  krigsknægt,  der  havde  været  med  på 
alle  Evropas  slagmarker  og  var  uudtømmelig  i  at  fortælle  om 
sine  oplevelser.  Endvidere  forsvinder  nu  de  fire  adelsmænd 
og  istedenfor  kommer  16  „drabanter".  Dette  var  navnet  på 
den  kongelige  livvagt,  og  det  fremgår  deraf,  at  det  kun  var 
kong  Fredriks  hensigt  at  sikre  sig  sin  fange,  ikke  at  træde 
hans  værdighed  for  nær. 

Disse  drabanters  løn  regnedes  fra  midten  af  Januar  måned, 
hvad  der  jo  stemmer  med  hvad  vi  ellers  véd  om  sammen- 
sværgelsens opdagelse.  De  fik  2  gylden  eller  3  mark  lybsk 
i  måneden.  Endvidere  findes  der  en  række  udgifter  til  op- 
førelsen af  „drabanternes  hus";  der  har  altså  ikke  været  hus- 
rum til  dem  på  slottet  eller  i  de  ældre  bygninger.  Der  ar- 
bejdedes i  et  par  måneder  og  blandt  udgifterne  er  der  10 
mark  til  fem  læster  kalk.  Sammen  med  dette  nye  hus  falder 
der  imidlertid  byggeudgifter  på  kong  Kristians  „gemak"  eller 
.,kamre",  den  lejlighed,  der  nu  rimeligvis  indrettedes  helt  for 
ham.  „Mester  Vilhelm"  f&r  betaling  for  syy  ugers  arbejde 
med  at  indrette  kongens  „gemak",  ligeså  mester  Henrik;  der 
er  tale  både  om  træ-  og  jernarbejde  i  større  mængde.  At 
kongens  „gemak"  betyder  flere  rum,  en  lejlighed,  eller  „værelse" 
i  den  tids  betydnhig,  ligger  ikke  blot  i  ordets  daværende  be- 
tydning, men  også  deri  at  der  tales  om  hans  „kamre".  En 
enkelt  udgift  antyder  dog  de  forandrede  forhold:  „Olev  Klejn- 
smed i  Flensborg  for  fem  låse  til  kong  Kristians  gemak,  137« 
raark."  Summens  størrelse  —  ellers  koster  en  lås  et  par 
skilling  —  som  også  at  man  tog  dem  i  Flensborg,  viser,  at 
det  var  kunstig  smeddede  låse,  og  antallet  viser,  at  det  var 
ilere  rum,  der  skulde  kunne  lukkes.  Man  kunde  vel  nok 
gætte  på,  at  alle  fem  låse  skulde  sættes  for  tårndøren,  medens 
fem  forskellige  personer  havde  nøglerne,  således  som  det  den- 
gang ofte  brugtes  ved  fælles  brevskrin  eller  brevkamre;  inde- 
spærringen vilde  da  have  været  omtrent  som  en  indemuring. 
Men  i  så  tilfælde  vilde  man  dog  sikkert  have  valgt  en  helt 
anden   fremgangsmåde,    idet  hver  af  de  personer,    som  skulde 

have  dei  i  ansvaret  for  hans  tilstedeværelse,  selvstændig  leve- 
rede sin  lås;  købtes  de  alle  under  ét  hos  samme  smed,  var 
der  jo  i  virkeligheden  kun  den  enkelte  garanti  for  deres  på- 
lidelighed. Der  kan  således  ikke  være  tvivl  om,  at  kongen 
fremdeles  har  haft  forskellige  opholdrum,  om  end  måske  færre 
end  hidtil;  men  man  sikrede  sig  at  kunne  lukke  forsvarligt 
for  ham.  Da  endvidere  i  de  følgende  år  „tårnet"  særlig  nævnes 
som  hans  natteherberge,  må  man  anse  det  for  en  selvfølge, 
at  han  nu  var  indelukket  i  dette  en  del  af  døgnet,  fra  luk- 
ningstiden  om  aftenen  til  op  ad  morgenstunden.  Hvor  stor 
frihed  han  fremdeles  har  beholdt  til  at  bevæge  sig  frit  udenfor 
slottet,  savner  vi  alle  midler  til  at  bedømme;  men  at  det  ikke 
var  ham  helt  forment  ligger  i  forskellige  udgifter.  Således 
nævnes  endnu  i  dette  år  hans  urtehave  og  der  anskaffes  en 
lang  kappe  (hejsik)  til  ham.  Forholdet  var  vel  som  f.  eks. 
med  Kristoffer  Urne,  der  1559  blev  overgivet  Sten  Rosen- 
sparre  på  Kalundborg,  „at  indsætte  ham  i  et  kammer  og  holde 
ham  i  god  varetægt";  hvis  han  begærer  „at  gå  på  gården", 
må  dette  tillades,  dog  at  han  ikke  kommer  udenfor  porten. 
Det  normale  var  således  opholdet  i  den  aflåsede  lejlighed,  ud- 
gangen en  undtagelse.  Dette  ses .  også  af  en  anden  udgifts- 
post: „til  en  dreng,  kaldet  Jørgen,  som  var  to  måneder  hos 
kong  K.  i  hans  gemak,  til  sold  12  mark."  Denne  indsættelse 
af  andre  i  fængslet  fandt  oftere  sted;  i  reglen  siges  da  Mikkel 
at  være  syg.  Betalingen  for  det  var  høj,  hvad  der  jo  viser, 
at  det  ikke  var  nogen  attrået  bestilling;  kongen  var  vistnok 
vanskelig  at  omgås  og  kunde  vel  endog  falde  på  i  ophidset 
sindsstemning  at  mishandle  sin  tjener. 

I  April  1533  døde  kong  Fredrik  og  sønnen  hertug  Kri- 
stian, den  senere  konge  Kristian  lU,  fulgte  ham  i  hertug- 
dømmerne. Hvilke  former  der  i  denne  anledning  blev  iagt- 
tagne med  den  fangne  konge,  vides  ikke;  han  blev  i  alle 
tilfælde,  hvor  han  var,  efterat  hertugen  havde  forpligtet  sig 
overfor  de  otte  råder  til  ikke  at  slippe  ham  løs.  Da  rigsrådet 
i  Danmark  besluttede  foreløbig  ikke  at  vælge  nogen  konge  og 

urolige  tider  således  kunde  forudses,  forøgedes  kort  efter  be- 
sætningen på  Sønderborg;  fra  pinse  (1.  Juni)  afløstes  de  16 
drabanter  af  en  trop  landsknægte  under  høvedsmanden  Henning 
Uttermark  (d,  e.  „ut  der  Mark"  Brandenburg);  han  havde  en 
vagtmester,  en  trommeslager  og  piber,  samt  35  menige  knægte; 
deres  løn  var  i  fredstid  kun  en  tredjedel  af  drabanternes. 
Disses  hus  kaldes  fra  nu  af  landsknægtenes. 

løvrigt  blev  kongens  fængsel  ingenlunde  skærpet  af  den 
unge  hertug;  han  var  en  ligefrem  og  godlidende  mand,  der 
bittert  bebrejdede  de  danske  den  troløshed,  de  havde  vist  mod 
hans  fætter.  Torsdagen  den  4.  September  kom  han  selv  til 
Sønderborg  og  havde  da  en  sammenkomst  med  ham.  Da  han 
så  den  nedbøjede  mand,  som  engang  havde  båret  tre  kroner, 
brast  han  i  gråd  og  sluttede  den  ulykkelige  frænde  i  sine 
arme.  Sikkert  har  han  da  tillige  lovet  ham  aldrig  at  gå  ham 
nærmere,  end  nødvendigheden  bød. 

Kongen  stod  efter  Fredriks  død  uhindret  i  forbindelse  med 
yderverdenen;  han  henvendte  sig  både  til  det  danske  rigsråd 
og  til  sin  slægtning,  grev  Kristoffer  af  Oldenborg  for  at  formå 
dem  til  at  virke  for  ham;  der  var  jo  en  lejlighed  til  igen  at 
skaffe  ham  den  tidligere  stilling. 

Rigsrådet  agtede,  som  bekendt,  ikke  på  denne  opfordring, 
hvorimod  grev  Kristoffer  året  efter  kastede  sig  ind  i  en  række 
blodige  kampe,  som  han  sagde,  for  at  hjælpe  Kristian  på 
tronen.  I  Maj  1534  udbrød  krigen  mellem  Lybek  og  hertug 
Kristian,  der  endte  i  den  følgende  måned  med  dennes  sejr. 
Ved  midsommer  gik  greven  derpå  iland  på  Sjælland  og  lod 
sig  hylde  i  kong  Kristians  navn;  den  4.  Juli  valgte  den  jydske 
adel  hertugen  til  konge  (som  Kristian  III)  og  kampen  førtes 
nu  i  Nørrejylland  (1534),  på  Fyn  (1535)  og  foran  København, 
indtil  hovedstadens  fald  efter  et  års  hårdnakket  forsvar  (Juli 
1536). 

Det  kunde  ikke  være  andet  end  at  disse  begivenheder 
måtte  indvirke  på  den  fangne  konges  tilstand;  det  var  jo  til- 
dels hans  sag,  som  udkæmpedes,  og  han  kunde  vel  ikke  andet 

end  fatte  et  vist  håb,  hvor  ringe  udsigterne  end  var  for  ham. 
På  Sønderborg  forandredes  imidlertid  forholdene  ikke  så  lidt; 
Ditlev  Brokdorp  hørte  til  Kristian  lIFs  mest  fremragende  hær- 
førere, han  førte  en  høj  kommando  både  ved  Øksnebjerg  og  i 
lejren  for  København,  og  han  må  altså  have  været  meget  fra- 
værende i  disse  år.  Også  husfogden  nævnes  i  felten,  dog  må 
han  vel  antages  som  oftest  at  have  siddet  hjemme.  Her  var 
der  nemlig  meget  at  tage  vare,  thi  Sønderborg  var  nu  et  vig- 
tigt punkt  for  forsvaret.  Landfolket  fra  Als  og  Sundved  holdtes 
rede  til  opbrud  og  blev  ikke  sendt  bort,  og  besætningen  af 
landsknægte  på  borgen  forøgedes  betydelig.  Fra  pinse  1534 
sattes  Henning  ut  der  Mark  og  hans  trop  på  krigsfod  og 
krigssold,  tre  mark  månedlig  for  de  menige,  hvad  der  var  det 
tredobbelte  af  fredssolden.  Da  midt  i  Juli  København  blev 
indtaget  af  greven,  kom  en  ny  trop  på  omtrent  50  mand 
under  Tomas  Holst  herfra  til  Sønderborg  og  i  begyndelsen  af 
September,  da  greven  tog  Fyn,  sendte  „rigets  øverste",  Rein- 
wald  V.  Hedersdorp,  yderligere  46  knægte  fra  Haderslev  hertil. 
Der  var  således  nu  en  samlet  besætning  af  omtrent  140  mand 
fuldt  øvede  tropper  foruden  landfolket,  der  selvfølgelig  ikke 
blev  indladt  i  borgen.  Senere  indskrænkedes  antallet  på  lands- 
knægte, som  man  jo  havde  god  brug  for  andensteds,  til  næppe 
120,  og  herpå  holdtes  det  indtil  årsskiftet,  da  Henning  ut  der 
Mark  atter  blev  ene  med  de  40  knægte.  Den  samlede  udgift 
i  penge  til  disse  var  i  1534:  3779  mark  12  sk.,  i  1535: 
7634  mark,  og  i  1536:  2965  mark  8  sk.  Dertil  kom  hvad 
der  fortæredes  i  fødevarer,  efter  vore  forestillinger  meget  be- 
tydelige mængder;  det  var  i  de  år  henholdsvis  1765,  1858  og 
1284  sider  flæsk,  og  93,  70  og  65  okser. 

Der  var  således  liv  nok  på  borgen  og  den  gamle  konges 
eneste  §ende,  kedsomheden,  kunde  næppe  være  særlig  generende 
i  denne  tid.  Forholdene  medførte  vel,  at  der  blev  holdt  ar- 
vågen  vagt  over  ham  og  der  var  givet  ordre  for  det  tilfælde, 
at  borgen  skulde  blive  angreben  og  erobret:  den  sidste  lands- 
knægt, sagde   de  holstenske   afsendinge   ved  mødet  i  Reinfeld, 

den  18.  Juni  1535,  vilde  i  så  tilfælde  gennembore  kongens 
hjerte.  Men  iøvrigt  synes  han  ingen  overlast  at  have  lidt; 
da  pfalzgreve  Fredrik,  der  i  efteråret  1535  ægtede  hans  datter 
Dorotea,  ved  denne  lejlighed  i  brev  til  kong  Kristian  III  kla- 
gede over  hans  ^forbarmelige^  fængsel,  svarede  denne,  at  det 
var  uberettiget  at  sige  så,  „såsom  han  blev  underholdt  kriste- 
ligt, kongeligt,  fyrsteligt  og  rummeligt".  Og  mange  år  efter 
skrev  kongen  til  den  fangnes  søster:  „vi  har  dog  efter  lejlig« 
hed  uden  ros  vist  os  således  mod  vor  kære  frænde,  eders 
kære  broder,  at  hans  kærlighed  ikke  vil  have  noget  at  be- 
skylde 08." 

Regnskaberne  giver  os  nærmere  oplysning  om  fangens 
daglige  levemåde.  Der  er  rigelige  udgifter  til  et  fyrsteligt 
taffel,  hvedebrød,  sukker,  rosiner,  mandler,  krydderier,  ferske 
fisk,  hummer  osv.,  ja  der  sendes  bud  efter  disse  sager  til 
købstæderne,  Flensborg,  Ribe,  Slesvig,  Kiel  og  Hamborg;  der 
skaffes  laks  fra  Elben,  sild  fra  Slesvig,  vildsvin  fra  Gottorp 
osv.,  —  foruden  hvad  slottets  egen  forsyning  med  kvæg,  svin 
og  lam,  såvelsom  dets  jæger,  fisker  og  gartner  kunde  skaffe. 
Af  drikkevarer  leveredes  der  store  mængder,  stærkt  tysk  øl 
(kakkebille  fra  Ekernførde)  og  vin,  som  regel  rinsk  og  fransk 
vin,  men  også  malvasia,  som  han  satte  særlig  pris  på  og  ofte 
drak  til  overmål.  Også  brændevin  nævnes  jævnlig  som  ind- 
købt til  kongens  brug;  det  var  dengang  en  temmelig  sjælden 
drik.  En  optælling  af  hvad  der  er  indkøbt  til  kongens  brug  i 
et  år  viser,  at  han  daglig  havde  omtrent  10  potter  tysk  øl 
og  3  potter  vin  på  sit  bord,  hvad  der  svarer  til  tre  personers 
fortæring  efter  den  tids  forhold.  Dette  gør  det  så  godt  som 
sikkert,  at  han  havde  andre  ved  sit  bord,  rimeligvis  husfogden, 
der  var  en  slags  husvært  for  ham,  måske  også  landsknægtenes 
høvedsmand  eller  andre,  hvem  han  kunde  få  lyst  til  at  ind- 
byde. Når  kongen  og  landsknægtene  gik  til  bords,  morgen 
og  aften,  blæste  „kuren"  i  sit  horn  fra  tårnet;  senere  er  det 
en  trummeter;  han  fik  en  årlig  gave  i  klæder  for  denne  bord- 
musik.      Dersom   vi   havde   efterretninger   om   fængslets   mere 

intime  historie,  vilde  der  vist  være  overleveret  mangt  et  billed 
af  uforbeholden  livsglæde  ved  siden  af  de  triste  skyggesider, 
vi  alle  kender  så  godt  og  så  let  kan  udmale  os.  En  mand, 
der  kan  byde  et  godt  besat  bord  og  overflod  af  gode  vine,  er 
aldrig  venneløs,  især  når  han  tilmed  er  en  så  mærkelig  per- 
sonlighed som  kong  Kristian  n.  Og  når  vi  af  regnskaberne 
ser,  at  der  betales  f.  eks.  landsknægtenes  høvedsmand  Henning 
ut  der  Mark  for  en  tønde  godtøl,  da  må  det  vist  alt  for  denne 
tid  tildels  forstås  således,  som  det  berettes  fra  senere  år,  at 
kongen  kom  tilstede  hos  denne  eller  hin  og  lod  en  tønde  øl 
lægge  op  til  fælles  glæde  for  sig  og  sine  gode  venner. 

Som  konge  optrådte  han  også  i  sit  ydre,  med  kostbare 
stadselige  klæder.  Der  anskaffes  hvert  år  en  stor  mængde 
tøjer  til  ham  og  det  af  de  fineste  stofler,  silke,  fløjl,  sindal, 
alle  slags  udenlandsk  klæde,  pelsværk  og  fint  linned;  der  om- 
tales sølvbeslag  på  hans  fløjlsjoppe  osv.  Hvor  meget  hensyn 
der  i  sådanne  forhold  toges  til  hans  høje  stand,  ses  f.  eks.  af 
en  post  som  denne:  „Fru  Margrete  (Rantzov,  Ditlev  Brokdorps 
hustru)  tog  7V2  snese  alen  linned  ud  til  lagener  for  kong  Kri- 
stian; de  kostede  8  skilling  alen."  „Endnu  for  to  par  lagener, 
hvert  på  20  alen,  til  kongens  tjener  Mikkel;  de  kostede  4 
„hvide"  alen";  ialt  henholdsvis  75  mark  og  3  mark  6  sk. 
1  hvid. 

I  sygdomstilfælde  hentedes  doktoren  fra  Slesvig,  kong 
Fredriks  livlæge,  Mattes  v.  Otten;  eller  der  gik  bud  til  apo- 
teket samme  steds.  Der  købtes  æbler,  figener,  rosiner  og 
andet  knas  til  hans  adspredelse,  voks  til  lys  ved  vintertide, 
virak  til  at  rense  luften  osv.  osv.  Snedkeren  måtte  lave  sær- 
lige indretninger  ved  vinduerne  mod  træk  og  kulde,  der  blev 
lavet  stillads  ved  sengen,  med  skiver  og  trisser  m.  m.;  han 
arbejdede  i  den  anledning  over  tre  uger.  Alt  dette  viser, 
hvorledes  kongen  stadig  var  i  forhold  til  yderverdenen  og  dem, 
som  bevogtede  ham;  han  kom  ikke  til  umiddelbart  at  føle 
savnet  af  sin  myndighed  elier  nogen  mangel  på  det,  som  han 
var  vant  til  at  have  til  sin  rådighed. 

Endnu  et  mærkeligt  forhold  må  her  omtales.  Anders 
Vedel  fortæller,  at  kongen  havde  en  slegfredsøn  på  Sønder- 
borg; han  skulde  have  været  særdeles  godt  begavet,  men  det 
vidstes  ikke,  hvor  han  var  bleven  af;  Knud  Persen  (Gylden- 
stjerne)  skulde  have  ført  ham  bort.  Muligvis  sigtes  der  til  et 
slegfredforhold  i  et  par  opgivelser  i  husfogdens  regnskab  for 
1535:  „ fodsvenden,  som  bragte  konen  brevet",  og  „fodsvenden, 
der  løb  efter  konen,  da  barnet  var  sygt"  (hver  gang  2  skil- 
ling, d.  e.  som  for  en  tur  til  Flensborg). 

Efter  krigens  slutning  indtrådte  atter  den  tidligere  stilhed 
på  slottet;  landsknægtenes  antal  gik  ned  til  20  og  der  holdtes 
fire  „rejsige  knægte"  „til  husets  bedste".  Opmærksomheden 
rettedes  nu  på  et  muligt  forlig  mellem  de  to  konger  og  deres 
slægt 

I  foråret  (29.  Marts)  1538  døde  så  Ditlev  Brokdorp;  hans 
smukke  ligsten  af  gullandsk  kalksten  findes  endnu  i  Sønder- 
borg kirke;  den  fremstiller  en  våbenklædt  ridder  med  stort 
slagsværd  og  Qerbarét,  medens  hjelmen  står  ved  hans  fødder. 
Rimeligvis  har  der  det  år  været  en  sen  vinter,  der  har  af- 
brudt forbindelsen  med  hovedstaden;  thi  først  under  17.  Maj 
udstedte  kongen  et  åbent  brev  til  indbyggerne  i  Sønderborg 
len  om  indtil  videre  at  adlyde  husfogden  Jørgen  v.  d.  Her- 
berge. Da  kongen  derpå  kom  til  Gottorp,  fandt  der  her  en 
ny  rådslagning  sted  med  de  mænd,  som  havde  „slotsloven"  i 
forening  med  kongen;  denne  måtte  under  28.  Juni  forny  sin 
højtidelige  forpligtelse  til  ikke  uden  d^res  samtykke  at  frigive 
den  farlige  fange.  Samme  dag  udnævntes  Brejde  Rantzov  til 
lensmand  på  Sønderborg  og  indgik  samme  forpligtelse  som 
Ditlev  Brokdorp. 

Den  nye  slotsherre  var  en  søstersøn  af  den  gamle  og 
broder  til  den  bekendte  landmarskal  Melkior  Rantzov,  en  af 
kongens  dygtigste  mænd.  Han  selv  var  en  mand  på  32  år 
og  havde  alt  udmærket  sig  i  kongens  tjeneste;  senere  blev 
han  statholder  i  hertugdømmerne;  det  var  øjensynlig  en  mand, 
på   hvem    man    kunde    stole.      Brejde    havde    den   foregående 

vinter  ligget  i  borgeleje  på  Sønderborg  og  kendte  altså  for- 
holdene; han  må  ikke  have  fundet  dem  fuldt  betryggende,  thi 
der  foretoges  forskellige  personskifter  efter  hans  tiltrædelse. 
Jørgen  v.  d.  Herberge  afgik  som  husfoged  og  aflønnedes  med 
150  mark;  de  5  rejsige  knægte  fra  Ditlevs  tid  og  7  lands- 
knægte forløvedes,  medens  14  nye  blev  hvervede;  der  var  nu 
atter  hen  ved  40  mand.  Kort  efter  sin  tiltrædelse  ses  Brejde 
desuden  at  være  taget  til  Gottorp  til  kongen  for  at  tale  med 
ham  om  at  få  Mikkel,  der  var  syg,  ud  af  tårnet.  Dette  er 
påfaldende,  da  det  samme  var  sket  flere  gange  tidligere,  som 
det  synes  uden  særlig  bemyndigelse.  Endvidere  nævnes  der 
en  ny  tjener,  Johan  Frame,  „der  bærer  maden  frem  for  kon- 
gen," og  den  løn,  Berent  kok  plejer  at  få,  siges  at  være  be- 
talt Peder  kok.  Dette  sidste  er  dog  måske  kun  en  fejlskrift, 
da  Berent  senere  igen  fungerer. 

Af  regnskabet  for  1538  ses  det,  at  kongen  selv  havde 
bestemt  at  komme  til  Sønderborg,  hvorfor  Brejde  Rantzov 
gjorde  stort  indkøb  af  rinskvin  m.  m.;  men  han  må  igen  have 
opgivet  det.  Der  var  vistnok  truffet  afliale  om,  at  man  skulde 
se  at  komme  til  en  overenskomst  med  den  fangne  konge,  men 
meget  afhang  i  den  henseende  af  hans  døtre  og  deres  mor- 
broder, kejser  Karl  V.  Da  det  i  det  følgende  år  tegnede  til 
åben  krig,  kom  det  først  henimod  dette  års  slutning  til  en 
forhandling,  idet  statholderen  Johan  Rantzov  og  kongens  kansler 
Johan  Fris  sendtes  til  Sønderborg,  hvor  de  lørdagen  den  !29. 
November  (1539)  havde  en  samtale  med  kongen,  hvis  hoved- 
punkter findes  gengivne  i  et  endnu  bevaret  aktstykke,  ned- 
skrevet på  stedet  af  kansleren  og  egenhændig  underskrevet  af 
kongen.     Dets  indhold  er  følgende: 

Svar,  som  konning  Kristjern  haver  givet  hr.  Johan  Rantzov, 
ridder,  og  Johan  Fris,  kongens  kansler,  på  det  ærende,  de  har 
forebragt  ham  på  kong  Kristians  vegne: 

„Først  betakker  kong  Kristjern  den  almægtige  Gud,  som 
haver  givet  k[ongel.]  m[ajestæt]  det  udi  sinde,  at  hans  k.  ni. 
lader  hannem  beskikke   med   fornævnte   hr.  Johan  Rantzov  og 

Johan  Fris  og  lader  ham  besøge,  ligesom  Herren  besøgte 
Daniel  udi  løvekulen,  og  forh&ber,  at  den  almægtigste  Gud  skal 
k.  m.  det  rigeligen  belønne. 

Dernæst  betakker  k.  Kristjern  k.  m.,  at  hans  k.  m.  lod 
besøge  hannem  udi  sin  krankhed,  hvilket  han  vil  aldrig  for- 
glemme. 

Dertil  tilbyder  k.  Kristjern  k.  m.  troligen  at  tjene  udi  alle 
måde,  hvis  [d.  e.  hvad]  den  al(nægtigste  Gud  ikke  imod  er, 
ligesom  k.  m.  var  konning  Kristjerns  egen  fader. 

Sammeledes  haver  konning  Kristjern  befalet  at  sige  k. 
m.,  at  dersom  h.  k.  m.  vil  forlige  sig  med  hannem  og  unde 
hannem  noget  slot  eller  sted  udi  Danmark  eller  Norge,  som 
han  kan  have  en  ærlig  [hæderlig]  underholdning,  da  kan  kon- 
ning Kristjern  lide,  at  alle  de  tjenere,  som  han  haver,  at  de 
ere  k.  m.  svorne  og  have  akting  [agt]  på,  hvis  [hvad]  han 
handler;  forfare  de  udi  sandhed  noget,  som  kan  være  h.  k.  m., 
hans  nådes  arvinger,  riger  eller  lande  til  skade,  at  de  det  da 
give  kongelige  m.  tilkende.  Dog  så,  at  dersom  nogen  af  hans 
tjenere  ikke  vilde  skikke  dennem  efter  Guds  ord,  at  han  da 
må  forvise  dennem  og  få  andre  igen  med  k.  m.  råd,  som 
Guds  ord  ere  tilhængende. 

Og  vil  konning  Kristjern  forpligte  sig  ikke  videre  at 
vandre  eller  rejse  end  som  hannem  bliver  bevilget  af  k.  m. 
eller  så  vidt  som  det  len,  som  han  indehaver,  sig  forstrækker 
og  skikker  sig. 

Sammeledes  begærer  konning  Kristjern,  at  han  må  for- 
skrive sin  søster,  mcu-kgrevinden  af  Brandenborg,  og  dersom 
hun  vil  blive  hos  hannem,  at  han  da  må  beholde  hende  hos 
sig,  eller  skrive  hende  til,  når  hannem  tækkes. 

Og  begærer  han,  at  k.  m.  vil  være  ham  behjælpelig,  at 
han  må  bekomme,  hvis  [hvad]  gæld  hannem  tilstår,  enten  i 
Danmark  eller  andersteds. 

Og  desligeste  lade  hente,  hvis  han  endnu  haver  uden- 
lands, som  hannem  tilhører,  og  handle  og  tale  med  det  folk, 
som  han  haver  sin   handel   udenlands   med,   og  skrive  dennem 

til.  Og  dersom  konning  Kristjern  ikke  skulde  være  frit  forløvet 
at  handle  og  tale  med  hvem,  som  have  at  handle  med  h.  k. 
m.,  da  vil  han  heller  blive  der  som  han  nu  er,  på  det  ingen 
skulde  nyde  hannem  ondt  ad  [lide  for  hans  skyld].  Når  disse 
artikler  ere  forente  og  forligte,  da  vil  konning  Kristjern  for* 
skrive  og  bebreve  sig  imod  k.  m.  udi  alle  de  måde,  som  til- 
børlige og  kristelige  kunde  være. 

Og  dertil  beramme  et  middel,  hvorledes  begge  hans  døtre 
kunde  blive  med  aflagte,  og  skikke  sig  derudi  som  en  sen 
bør  at  gøre  imod  sin  fader  efter  hans  eget  gode  råd  og  vilje. 

Actum  Sønderborg  29.  Novembris  1539. 

Tuus  Christiernus  2  ec." 

[Din  Kristjern  II  osv.] 

Grundlaget  for  forhandlingerne  var,  som  det  heraf  vil  ses, 
en  opgivelse  af  alle  den  gamle  konges  fordringer  på  rigerne, 
omfattende  både  ham  og  hans  børn.  Derimod  skulde  han 
have  et  len  til  fri  afbenyttelse  og  fri  rådighed  over  sin  person, 
med  den  af  det  delvise  fangenskab  følgende  indskrænkning. 
Når  kongen  her  stillede  d^n  udtrykkelige  betingelse,  at  han 
vilde  have  ret  til  uhindret  samkvem  med  sine  venner,  mundtlig 
og  skriftlig,  hvad  de  to  råder  ikke  troede  at  kunne  gå  ind  på, 
så  viser  det  noksom,  at  han  ikke  ønskede  et  forlig  for  enhver 
pris.  Og  når  han  tilføjede,  at  han  hellere  vilde  blive  hvor 
han  var,  når  dette  nægtedes  ham,  da  han  ikke  vilde,  at  andre 
skulde  lide  skade  for  hans  skyld,  ligger  der  jo  også  heri  et 
vidnesbyrd  om,  at  han  ikke  havde  det  så  ilde  endda  på  Søn- 
derborg. At  han  nemlig  skulde  ville  tage  et  heroisk  hensyn 
til  sine  forretningsvenner,  som  han  nu  dog  ikke  kunde  komme 
i  forbindelse  med,  vil  jo  ingen  tiltro  kong  Kristian  IL 

I  vinterens  løb  forhandledes  der  derpå  med  pfalzgreve 
Fredrik  under  mægling  af  forskellige  tyske  fyrster.  I  påske- 
ugen var  der  et  større  møde  i  Schmalkalden,  hvor  den  fordring 
stilledes,  at  kong  Kristian  skulde   frigives  af  fængslet  og  tage 

ophold  hos  en  af  sine  nærmeste  slægtninge  i  Tyskland,  et  vil- 
kår hvorom    man  fra   dansk  side  aldeles  ikke  vilde  høre  tale. 
Ud  på  foråret  henvendte  man  sig  da  igen  til  den  fangne  konge. 
Brejde  Rantzov   var   imidlertid   bleven  forflyttet  til  Haderslev 
(28.  Januar  1540)   og  efterfulgt  af  Bertram  Ahlefeld,  der  lige- 
ledes   var   en   af  kongens   mest  hengivne  mænd,    senere  i  en 
del  år  statholder  i  hertugdømmerne.    Denne  mand  kom  straks 
i  et  godt  personligt  forhold  til  kong  Kristian  og  synes  at  have 
vundet   hans   fortrolighed;   i   sine   breve  fra  den  nærmest  føl- 
gende tid  til  Kristian  III   omtaler  han  ham  som  sin  ven.     4. 
Maj  skriver  han  til  sin  fætter:  „Højbårne  fyrste,  kære  frænde! 
Jeg   giver   eder   tilkende,   at  jeg   haver   tænkt   på  de  artikler, 
som  eders  ho&nester  og  kansler  hemdlede  med  mig,  anrørende 
mine  børn,  osv.    Kære  frænde,  dersom  I  vilde  være  min  gode 
ven  og  broder  i  Kristo,  da  skal  han  vel  give  eder  det  råd,  så- 
fremt som  I  ville,  at  alt  så  meget,  som  mine  børn  og  mig  er 
anrørendes,  skal  ske  med  Guds  hjælp  efter  eders  vilje.    Kære 
frænde,  efter  Gud  haver  givet  eder  det  hjerte,  at  I  ville  tænke 
på  mig  udi  min  elendighed  og  kende  mig  for  eders  frænde  og 
blod,  skal  jeg  aldrig  forgætte  og  fortjene  det  med  eder,    hvor 
jeg  kan,  og  beder  eder,  at  I  ville  gøre  evangelium  til  ære,  at 
jeg  må  sjelver  komme  eder  til  ords;  da  tvivler  mig  intet  der- 
på,  at   alting  med  Guds   hjælp  skal  komme  til   en  god  ende. 
Kære  frænde,  dersom  eders  lejlighed  ikke  så  var,  at  I  da  ville 
skikke   de   fornævnte   hofmester   og  kansler  hid    med   fuld    og 
uigenkaldet   magt  på    de   artikler   og  forslag,    som  på  den  tid 
forløb  sig  imellem  eders  sendebud  og  mig.     Kære  frænde,  når 
det  er  sket,  som  forskrevet  er,  og  I  da  begærer  af  mig,  vilde 
jeg  da   med   eder  forskrive   nogle   fyrster,    som  skal  sige  god 
for  mig,  efter  eders  begæring,  kære  frænde.    Jeg  haver  befalet 
min   ven   Bertram    Ahlefeld,    eders   råd   og   mand,    nogen  for- 
klaring,   sagen   til   bedste;    beder  jeg   eder  ydmygeligen,   at  I 
ville  tro  hannem  ligesom  jeg  var  selv  hos  eder.     Hermed  eder 
Gud  almsBgtigste  befalendes.    Skrevet  på  Sønderborg,  år  1540, 
4.  Maj.  Tuus  Christiemus. 

I  en  efterskrift  nævnes  de  punkter,  som  skulde  forebringes 
kongen,  der  dengang  var  i  Odense:  rimeligvis  har  Bertram 
Ahlefeld  påtaget  sig  dette  hverv.  Derefter  kom  de  to  stor- 
mænd atter  til  Sønderborg,  men  traf  fangen  syg;  han  skriver 
til  kongen  derom  den  21.  Maj: 

.  .  .  ^Jeg  beder  eder  kærligen,  at  I  tage  mig  ikke  til 
uvilje,  at  jeg  gav  ikke  eders  råd  anden  svar,  nu  de  vare  hos 
mig;  thi  jeg  var  såre  syg,  som  de  sjelver  vide  — ."  Han 
gentager  derefter  sin  villighed  til  at  få  et  endeligt  forlig  istand. 
Kongen  kom  derefter  til  Haderslev,  og  herfra  afgik  fire  dage 
efter  de  to  råder  igen  til  Sønderborg,  denne  gang  i  følge  med 
et  par  andre,  Erik  Banner,  rigens  marsk,  og  Goske  Ahlefeld, 
amtmand  på  Nørborg.  Man  kom  dog  næppe  heller  nu  synderlig 
videre  med  hensyn  til  de  egenlige  forhandlinger,  hvorimod 
mødet  havde  et  andet  resultat.  Under  30.  Maj  udgik  der 
nemlig  fra  Nyborg  kongebrev  til  Bertram  Ahlefeld  om  fangens 
bedre  behandling;  det  er  øjensynligt,  at  kongen  har  beklaget 
sig  over  sin  tilstand,  vistnok  mere  end  der  var  grund  til. 
Det  hedder  i  kongebrevet:  „vi  befaler  dig  at  lade  kong  Kri- 
stjern  om  dagen  komme  udenfor  det  tårn,  hvor  han  nu  er,  ind 
i  andre  og  bedre  værelser  på  slottet,  og  at  lade  nogle  adels- 
mænd tage  vare  på  ham  og  stadig  være  hos  ham.  Når  del 
derimod  går  henimod  aften,  at  han  da  igen  går  i  sit  tårn  og 
sover  der.  Ligeså  skal  du  lade  ham  bade  så  tit  og  ofte,  som 
han  selv  vil.  Skulde  det  fattes  ham  på  klæder,  må  du  lade 
ham  gøre  en  ufodret  silkekjortel,  som  damask,  silke,  atlask 
eller  deslige,  med  benklæder  og  vams.  Du  kan  tage  silke- 
klædningen ud  hos  Tomas  tor  Smede  i  Flensborg,  vi  vil  be- 
tale det.  Vi  har  også  herhos  skrevet  til  Volmer  og  Jørgen  v. 
d.  Herberge  og  befalet  dem,  hvis  du  skulde  have  brug  for 
dem,  da  at  lade  sig  bruge  med  god  vilje." 

Dette  brev  forudsætter,  at  den  fangnes  tilstand  for  tiden 
var  mindre  god,  end  den  tidligere  havde  været.  Regnskabenie 
har  heller  ikke  mere  de  rigelige  udgifter  til  klæder,  som  i 
Ditlev  Brokdorps   tid,  eller  de   udsøgte  retter.      Grunden  hertil 

har  vel  dels  været  den  store  pengeknaphed,  der  nødvendig- 
gjorde indskrænkninger  i  alle  statshusholdningens  dele,  dels 
den  strængere  bevogtning,  kongen  var  underkastet  efter  Ditlev 
Brokdorps  død.  De  nye  lensmænd  synes  at  have  været  meie 
ængstelige  overfor  deres  opgave  end  den-  gamle,  hvad  der  vist- 
nok tildels  havde  sin  forklaring  i  mistanken  om  nye  flugtforsøg 
og  i  kongens  større  uro,  efterat  underhandlingerne  om  hans 
frigivelse  var  begyndte.  Rimeligvis  har  dog  hans  klager  over- 
for kansleren  været  overdrevne,  da  han  jo  af  mange  træk  ses 
at  have  været  særdeles  pirrelig  og  vanskelig  i  disse  år.  Det 
vil  således  vistnok  være  urigtigt,  om  man  af  brevets  ordlyd 
vilde  slutte,  at  han  ved  denne  tid  var  helt  indespærret  i  sit 
tårn  eller  slet  ikke  kom  i  bad  o.  1.;  der  gives  kun  en  bestemt 
ordre,  at  han  skal  have  andre  opholdsværelser  for  hele  dagen, 
og  at  der  ikke  må  lægges  bånd  på  hans  luner,  når  han  f.  eks. 
alt  for  ofte  ønskede  at  gå  i  bad;  kong  Kristian  III  tager  på 
en  måde  ansvaret  herfor  på  sig  selv,  da  slotsherren  ikke  turde. 
Denne  opfattelse  støttes  også  af  andre  vidnesbyrd,  som  i  det 
folgende  vil  blive  fremdragne. 

At  der  efter  Bertram  Ahlefelds  mening  var  skellig  grund 
til  frygt  for  nye  anslag,  ses  af  et  nyt  kongebrev,  som  må 
være  gensvar  på  et  mellemliggende  brev  fra  Sønderborg.  Heri 
tilbagekaldes  ordren  til  de  to  brødre  v.  d.  Herberge,  medens 
to  andre  junkere,  en  dansk  og  en  holstensk,  sendes  til  kongens 
selskab,  nemlig  Aksel  Nielsen  (Arenfeld)  og  Otto  Rantzov. 
Endvidere  pålægges  det  slotsherren  „at  tage  vare  på  den  for- 
ræder, der  er  på  slottet".  Ahlefeld  har  altså  vistnok  delt  sin 
formands  mistanke  mod  den  tidligere  husfoged  og  troet  at 
spore  nye  mistænkelige  personer  i  borgens  besætning.  I  øvrigt 
efterkom  han  den  første  ordre  med  hensyn  til  kongens  rige- 
ligere udstyrelse;  han  fik  forskellige  klædninger  og  også  hans 
omgivelser,  tjeneren  Mikkel,  Berent  kok  og  Johan  Frame,  fik 
ved  denne  tid  nyt  og  stadseligt  tøj.  Indkøbene  af  vin  og 
stærkt  øl  tager  til  i  en  så  betænkelig  grad,  at  der  på  året 
1540  falder   642   stob   vin   og   55   tønder  kakkebille,    eller  det 

dobbelte   af  de   tidligere  år.      Kongen   må  åbenbart   have    be- 
gyndt at  vise  en  vidtgående  gæstfrihed. 

Kristian  H  vedblev  imidlertid  med  sine  henvendelser;  han 
sendte  atter  Bertram  Ahlefeld  med  sine  tilbud;  29.  September 
og  igen  3.  November  gentager  han  sine  breve  og  beder  kongen 
om  muligt  selv  at  komme  tilstede.  Der  er  noget  pinligt  i 
disse  ydmyge  bønner,  der  foreløbig  ikke  førte  til  noget.  Men 
man  må  vel  huske  på,  at  vi  i  dem  kun  hører  en  enkelt  stem- 
ning hos  denne  forunderlig  omskiftelige  mand. 

I  sine  breve  er  han  idel  kristelig  hengivelse;  men  når 
det  kom  til  forhandlinger,  havde  han  ondt  ved  at  holde  sig 
tilbage  fra  stærke  udfald  og  klager,  ligesom  han  vistnok  var 
meget  forskellig  i  sine  fordringer  og  indrømmelser.  Endnu  i 
1545  undskylder  han  sig  i  brev  til  kongen  for  sin  opførsel 
mod  hans  udsendinge:  „det  sidste,  vi  handlet  med  eders  råd, 
skriver  han,  det  stødte  sig  for  nogen  skrøbelighed  i  mit  hoved 
og  ikke  af  nogen  ond  mening  (som  Gud  skal  vidne)''.  Men 
dertil  kom,  at  en  overenskomst  med  ham  alene  var  af  meget 
tvivlsomt  værd.  Gav  ikke  hans  arvinger  afkald  på  al  ret, 
vilde  de  ganske  rolig  kunne  lade  ham  love,  hvad  det  skulde 
være,  for  at  komme  ud  af  fængslet;  lykkedes  det  dem  derpå 
at  fiå  ham  i  deres  vold,  kunde  alt  sligt  tilbagekaldes  som  af- 
nødt og  ugyldigt;  det  var  jo  så  at  sige  en  retsgrundsætning, 
at  overenskomster  i  fangen  stand  kunde  erklæres  ugyldige. 
Således  måtte  alt  komme  til  at  afhænge  af  foiiiandlingerne  i 
Tyskland. 

Tilstanden  på  slottet  forbedredes  for  så  vidt  for  fangen, 
som  denne  nu  stadig  synes  at  have  haft  en  eller  et  par  unge 
standspersoner  til  selskab,  når  han  færdedes  udenfor  tårnet. 
Desværre  nævner  regnskaberne  ikke  husfogdens  navn  efter 
Jørgen  v.  d.  Herberges  tid,  dog  synes  det  i  alle  tilfælde  1541 
at  have  været  Povl  Magnussen  fra  Blansgård  i  Sundved.  I 
dette  år  foretages  der  en  del  arbejde  i  tårnet;  der  laves  nyt 
bord,  skab  og  „skatol'',  og  værelset,  sengen  og  bordet  „pan- 
neles''.     En   ganmiel   tegning    af  tårnet,    som    det    var    1551* 

«fter  kongens  bortførelse,  viser  spor  af  hans  fodtrin  i  en  kreds 
om  bordet,  der  altså  må  antages  at  have  været  rundt.  Sagnet 
om  dets  stenplade,  som  skulde  bære  spor  af  hans  finger,  synes 
derimod  at  være  uforeneligt  med  det  snedkerarbejde,  der  her 
udføres.  —  Med  hensyn  til  landsknægtene  på  borgen  kan  be- 
mærkes, at  der  i  disse  år  holdtes  fra  40—60  mand,  stadig 
under  Henning  ut  der  Mark,  og  at  der  hvert  år  i  Hamborg 
gjordes  et  større  indkøb  af  klæde  til  dem,  hver  gang  af  for- 
skellige farver.  1540  var  der  således  himmelblå,  leverfarvede 
og  hvide  stykker;  1541  var  det  blåt  og  hvidt:  1542  askefarvet 
og  grønt;  1543  himmelblåt  og  gult.  Tjeneren  Mikkel  levede 
endnu  1543,  ved  det  sidste  bevarede  regnskab;  når  der  altså 
fortælles,  at  kongen  ved  hans  død  fældede  bitre  tårer,  har 
dette  i  alle  tilfælde  ikke  været,  fordi  hao  nu  følte  sig  ensom 
og  forkult. 

I  sommeren  1541  var  Johan  Fris  og  Johan  Rantzov  igen 
på  Sønderborg  og  man  havde  ventet,  at  kongen  vilde  være 
kommen  med.  Fjendtlighederne  fra  kejserens  side  hindrede 
dog  endnu  et  forlig.  Endelig  sluttedes  i  Maj  1544  en  fred  i 
Speier  mellem  Kristian  III  og  kejseren  og  heri  fastsattes  det, 
at  kongens  fængsel .  skulde  formildes,  således  at  det  skulde  til- 
stedes ham  at  fiske  og  gå  på  jagt.  Han  fik  fra  nu  af  til- 
ladelse til  at  gå  ud  i  Sønderborg  by  og  tale  friere  med  folk 
end  forhen;  af  et  bevaret  kornregnskab  fra  1545  ses,  at  han 
dengang  havde  en  „ganger",  ligesom  hans  fire  tjenere  (de 
unge  adelsmænd)  havde  hver  to  heste.  Til  et  endeligt  forlig 
mellem  de  to  konger  kom  det  dog  først  to  år  efter,  da  det 
ikke  var  lykkedes  at  formå  svigersønnerne  til  at  give  efter  i 
deres  nærgående  fordringer  på  en  del  af  kongens  lande.  De 
sidste  forhandlinger  førtes  således,  at  Kristian  II  rådførte  sig 
med  to  præster,  tildels  også  med  Henrik  Holk  til  Rønhave, 
der  havde  været  sekretær  i  kancelliet  i  hans  tid  og  var  en 
dygtig  og  forretningskyndig  mand.  Forliget  er  højtidelig  ud- 
stedt den  14.  Juli  1546  og  indeholder  Kristian  II's  afkald  på 
alle  sine  tidligere  riger  og  lande,  mod  at  han  til  sit  underhold 

får  Kalundborg  len  og  Sæbygård  på  Sjælland,  tilligemed  Samso. 
Af  indtægterne  skulde  han  selv  lønne  en  kongelig  lensmand 
og  de  øvrige  embedsmænd  og  tjenere,  der  skulde  edfæstes  til 
den  regerende  konge. 

Hans  ophold  skulde  være  på  Kalundborg,  under  lens- 
mandens tilsyn,  dog  at  han  kunde  færdes  frit  i  lenet.  Døtrene 
skulde  have  fyrsteligt  udstyr  af  rigerne,  ligesom  andre  konge- 
døtre. —  Disse,  eller  rettere  deres  mænd,  vilde  imidlertid 
endnu  ikke  give  tabt  og  således  stod  det  atter  ben  i  flere  år. 
.  Der  er  fra  denne  tid  (13.  November  1546)  bevaret  et 
brev  fra  Bertram  Ahlefeld  til  kongen  om  den  fangnes  måde  at 
være  på,  som  er  meget  oplysende,  både  om  forholdene  og  den 
gamle  mands  karakter: 

„Jeg  vil  ikke  skjule  for  eders  kongl.  maj.,  hedder  det,  at 
han  anstiller  sig  såre  sælsomt  med  sin  bortgang  og  udridende 
og  ellers  i  al  sin  dont;  thi  han  rider  ud,  når  det  behager  ham, 
og  siger  ikke  sine  tjenere  et  ord  om  det,  før  de  skal  trække 
støvlerne  på,  og  mine  tjenere,  som  jeg  har  liggende  her,  véd 
ikke  noget  om  det,  før  han  går  i  slotsgården  og  er  i  støvlerne. 
Så  rider  han  sin  vej,  de  kan  komme  efter,  om  de  kan.  For- 
leden vilde  han  en  gang  ride  ud  om  natten,  hvad  der  også 
skete;  han  red  fra  slottet,  før  jeg  vidste  et  ord  om  det.  Da 
sendte  jeg  efter  ham  og  kom  også  selv  afsted;  jeg  traf  ham 
mellem  de  to  porte  og  søgte  at  tale  ham  tilrette  og  bad  ham 
dog  anstille  sig  anderledes  med  al  den  udriden,  at  det  ikke 
kan  gå  ligesom  det  kunde  falde  ham  ind,  uden  at  nogen 
vidste  om  det.  Da  blev  han  vred  og  sagde,  at  e.  k.  m.  havde 
tilladt  ham  at  gå  og  ride  hvor  han  vilde,  og  skulde  det  ikke 
holdes  ham,  vilde  vel  andet  og  mere  ikke  blive  holdt.  Jeg 
svarede  med  spagfærdige  ord  for  ikke  at  opirre  ham,  men  han 
afsted  og  red  sin  vej.  Ligeså  havde  han  nylig  i  min  fra- 
værelse lagt  en  tønde  godtøl  (kakkebille)  op  i  Henning  ut  der 
Marks  hus  og  ladet  gæster  byde,  og  havde  siddet  der,  til  man 
om  aftenen  lukkede  tårnet,  og  vilde  ikke  gå  op.  Tilsidst  gik 
husfogden  til  ham  og  bad  ham  med  lempelige  ord,  at  det  var 

tid  Og  at  huset  skulde  lukkes.  Da  blev  han  vred,  men  gik 
så  dog  op. 

Desuden  løber  han  overalt  i  byen,  i  husene,  på  skibs- 
broen og  ved  stranden,  taler  med  alle  og  enhver,  hvem  han 
træffer  på  og  hvorfra  de  end  kommer.  Derfor,  allernådigste 
herre  og  konge,  er  det  mig  umuligt  at  tage  vare  på  ham  for 
kundskab  [spioneri]  eller  andre  ting,  og  jeg  kan  ikke  stå  mig 
ved  at  have  ham  og  tage  vare  på  ham  således,  hvis  e.  k.  m. 
og  vilde  give  mig  2000  guldgylden  om  året.  Beder  derfor 
underdanigt,  e.  k.  m.  ville  tænke  på  andre  veje,  thi  han  mener, 
at  han  er  så  jfri,  som  han  nogensinde  kan  blive,  og  gør  mig 
hartad  alt  folket  tåbeligt,  som  jeg  har  på  huset."   — 

Derefter  følger  en  del  enkeltheder  om  forhandlinger  og 
krigsberedskab  overfor  den  evindelig  truende  fare  sydfra.  Af 
hans  landsknægte  er  16  dragne  bort,  så  han  kun  har  16  igen. 
Da  ban  nu  ikke  tør  lade  dem  forlade  slottet,  kan  han  ikke 
mere  lade  kongen  ledsage  af  nogle  som  æresvagt,  som  han 
var  vant;  han  beder  derfor  om  nogle  flere  knægte.  Også  de 
unge  adelsmænd  skal  i  den  nærmeste  tid  afløses  af  andre,  da 
deres  år  er  omme. 

I  den  følgende  sommer  skriver  Bertram  Ahlefeld  atter  om 
kongens  urolige  opførsel;  han  går  bestandig  i  byen,  besøger 
syge  folk  og  går  ind  i  alle  huse.  Det  falder  især,  når  slots- 
herren ikke  er  hjemme;  taler  denne  med  ham,  lover  han  at 
lade  det  være;  men  det  bliver  derved.  Fomylig  bad  han  om 
et  fad  pryssing  (øl);  da  han  fik  det,  lod  han  det  i  hans  fra- 
værelse bære  ud  i  byen  og  bad  gæster  på  det,  junkere,  bor- 
gere og  fruer  i  byen,  hvem  han  vilde  have,  og  om  aftenen 
vilde  han  ikke  gå  op,  indtil  junkerne  omsider  fik  ham  til  det 
med  gode  ord.  Ahlefeld  vil  gerne  have  besked  på,  hvorledes 
han  skal  stille  sig  hertil;  han  vil  nødig  opirre  ham,  men  det 
er  jo  også  vist,  at  der  under  dette  kan  skjules  mange  „prak- 
tiker", især  for  en  fange.  —  Til  kansleren  skriver  han  sam- 
tidig om  en  dansk  bibel,  som  kongen  gerne  vilde  have.  Selv 
skriver  denne  ved  samme  tid  til  Kristian  in  om  at  få  en  lærd 

mand  til  sig,  „til  en  prædikant  at  være  hos  mig,  som  er  lærd 
og  haver  forstand  på  poeter  latin,  hebraisk  og  græsk  mål^; 
det  er  forhen  blevet  lovet  ham.  Sin  svoger,  kejser  Karl  V, 
fortæller  han,  at  han  har  det  godt,  rider  ud  og  morer  sig  med 
jagt  og  fiskeri. 

Forhandlingerne  fortsattes  fra  tid  til  anden  med  frænderne 
i  Tyskland,  men  uden  resultat.  1548  sendtes  Lavrens  An- 
dersen (Baden),  en  af  de  junkere,  der  havde  været  hos  fangen 
året  før  og  til  hvem  han  vel  altså  havde  fattet  særlig  tillid, 
med  breve  til  pfalzgreven  o.  a.;  men  han  kom  tilbage  uden 
noget  svar;  man  vilde  trække  tiden  ud,  måske  i  håb  om  at 
den  gamle  mand  skulde  dø  og  døtrenes  formentlige  arvekrav 
derved  få  umiddelbar  retsvirkning.  Efter  at  han  havde  mod- 
taget disse  efterretninger,  hensank  Kristian  i  tungsind;  han 
stod  ved  vinduet  med  hovedet  støttet  til  sin  hånd  og  var  van- 
skelig at  komme  i  tale.  Endelig  besluttede  kong  Kristian  QI 
da  at  eftergive  den  fordring,  som  var  stillet  i  forliget  af  154G, 
at  det  skulde  tiltrædes  af  døtrene  og  deres  mænd;  han  lod  sin 
frænde  vide,  at  han  vilde  blive  ført  til  Kalundborg  efter  julen 
og  opfordrede  ham  til  at  opgive,  hvad  han  ønskede  anskaffet 
af  indbo  til  sin  lejlighed  og  husholdning. 

I  Februar  1549  mødte  fire  rigsråder  på  Sønderborg  og 
ledsagede  kong  Kristian  gennem  Als  til  Assens,  hvor  kongen 
og  hertug  Hans  af  Haderslev  modtog  ham;  de  ledsagede  ham 
til  Hagenskov.  Ud  for  Odense  modtoges  han  af  den  udvalgte 
konge,  prins  Fredrik;  derfra  ledsagedes  han  videre  til  Kalund- 
borg, overalt  modtagen  med  fjrrstelige  æresbevisninger. 

Kalundborg  slot  måtte  næst  København  siges  at  være 
rigets  anseligste  kongesæde.  Her  havde  dronning  Margrete  og 
Erik  af  Pomern  haft  deres  kancelli  og  altså  deres  officielle  re- 
sidens og  rigets  brevkammer  fandtes  endnu  på  det  store  tårn 
„Folen",  der  stod  indenfor  ringmuren.  Senere  havde  dronning 
Dorotea,  enke  efter  de  følgende  konger,  Kristoffer  og  Kristian 
I,  haft  sit  enkesæde  her  og  Oldenborgernes  ældste  minder  i 
Danmark  var  fra   hendes  tid   endnu   samlede  her;    Kristian  II 

havde  som  dreng  besøgt  sin  farmoder  på  dette  sted  og  havde 
bevaret  levende  minder  fra  den  tid. 

løvrigt  var  forskellen  i  levemåde  næppe  ret  stor  mellem 
Sønderborg  og  Kalundborg.  Her  som  hist  havde  han  sine  fire 
junkere  til  selskab  og  til  bevogtning,  her  som  hist  havde  han 
en  jævn  almuesmand  til  sin  personlige  opvartning  —  (det  var 
en  Tønnes  Andersen)  —  og  slotsherren  var  ligeså  meget  hans 
herre  som  hans  tjener.  Det  var  Knud  Pedersen  Gyldenstjeme, 
den  samme,  som  havde  haft  det  forargelige  sammenstød  med 
ham  den  aften,  han  indsattes  på  Sønderborg.  Han  døde  dog 
tre  år  efter  og  fulgtes  af  Sten  Rosensparre. 

Mistanken  mod  ham  var  ingenlunde  bragt  til  ro  endnu. 
I  1551  skrev  Johan  Fris  ængsteligt  om  en  spådom,  der  fandtes 
i  en  almanak,  om  en  stor  herre,  der  dette  år  skulde  komme 
af  fangenskab,  og  bad  om  den  største  årvågenhed,  og  tre  år 
efter  anså  man  det  for  nødvendigt  at  sende  Jørgen  Brahe  fra 
Vordingborg  op  til  Kalundborg  for  at  se  til,  hvorledes  sagerne 
stod,  og  om  Sten  Rosensparre  passede  sin  dont.  Den  gamle 
konge  havde  nemlig  på  jagten  i  sit  sære  lune  pludselig  gjort 
sig  usynlig,  hvad  der  satte  junkerne  i  stor  angest.  Et  par 
måneder  efter  tillodes  det  ham  dog  atter  at  komme  ud  til 
denne  syssel. 

Hvad  der  forøvrigt  meldes  fra  disse  år  viser,  at  der  var 
et  stadig  godt  forhold  mellem  frænderne,  der  dog  sjelden  eller 
aldrig  sås;  de  stod  i  forbindelse  ved  bud  og  breve.  Den 
fangne  konge,  der  nu  havde  fyldt  støvets  år,  faldt  så  temmelig 
til  ro,  hengav  sig  til  gudelige  betragtninger  og  almisseuddeling, 
hvortil  han  alt  ved  forhandlingerne  på  Sønderborg  havde  be- 
tinget sig  300  mark  lybsk  årlig. 

Da  kong  Kristian  III  døde  på  Koldinghus,  nyårsdag  1559, 
lod  Sten  Rosensparre  den  77årige  fange  holde  inden  døre  og 
kansleren  billigede  denne  forholdsregel.'  Således  kom  han  til 
at  dø  i  fængsel,  endnu  i  sin  dødsstund  genstand  for  mistanke 
og  frygt.     Han  lukkede  sine  øjne  den  25.  Januar. 

En    del   adelsmænd   og   kongelige   lensmænd   på   Sjælland 

blev  tilsagte  til  at  følge  hans  lig  til  Odense,  således  som  den 
afdøde  konge  havde  lovet  ham,  at  han  skulde  følges  til  jorden 
efter  sin  stand.  Her  mødtes  da  de  to  frænder  efter  døden, 
thi  Kristian  III  blev  foreløbig  bisat  i  St.  Knuds  kirke,  Kristian 
n  jordfæstedes  hos  sine  forældre,  i  gråbrødrenes  gamle  kloster- 
kirke. 


Henvisninger. 
J.  F.  Sick,  Kristian  II  under  landflygtigheden. 
A.  Heise,  Kr.  II  i  Norge  og  hans  fængsling. 
G.  Waitz,  Labeck  unter  Jttrgen  Wullenwever. 
H.  Behrmann,  Kr.  IFs  fængsels-  og  befrielseshistorie. 
J.  L.  Rohmann,  Kr.  II's  fangenskab  (For  literatur  og  kritik,  1843). 
A.  D.  Jørgensen,  Kr.  II  på  Sønderborg  slot  (Danske  magasin,  5.  række  I). 

KONG  KRISTIAN  VIH  OG  DEN  DANSKE  SAG  I 
NORDSLESVIG. 

(Foredrag,  holdt  ved  det  danske  højskolejubilæum  i  Skibelund, 
8.  Septbr.  1894 »). 

(1894.) 

(Sendeijydske  Aarbøger  1894,  S.  249—83.  —  Med  et  Par  Sinaaforaadringer  af 
Forfatteren.) 


JDlandt  de  mænd,  som  bør  mindes  med  tak,  når  den 
danske  folkehøjskole  holder  jubilæum,  står  kong  Kristian  VIII 
i  første  række.  Den  skole  i  Sorø,  som  er  bleven  nævnt  så 
ofle  i  disse  dage,  men  som  endnu  hører  til  de  fromme  ønsker, 
havde  i  ham  sin  første  og  indtil  den  dag  idag  eneste  ven  og 
talsmand  iblandt  dem,  som  kunde  udrette  noget  for  dens 
virkeliggørelse;  det  var  en  af  kongens  sidste  regeringshand- 
linger  at  underskrive  beslutningen  om,  at  Sorø  akademi  skulde 
omdannes  til  en  fri  og  folkelig  højskole.  Og  dette  var  ikke 
en  indskydelse  fra  hans  sidste  dage.  Alt  1836  havde  han 
henledet  kong  Fredrik  VI's  opmærksomhed  på  Grundtvigs  lille 
skrift  om  „det  danske  firkløver",  og  i  begyndelsen  af  1838 
havde  denne  henvendt  sig  til  prinsen  for  at  tale  højskolens 
sag   og   straks    efter    skrevet    sin    bog:    „Skolen    for    livet   og 

*  Nedskrevet  bagefter  i  en  noget  fyldigere  fornu 

akademiet  i  Sorø".  Prinsen  førte  ham  ved  denne  lejlighed  til 
sin  hustru,  som  således  gjorde  Grundtvigs  bekendtskab. 

Det  var  dog  ikke  blot  dette  Grundtvigs  store  firemtidssp, 
som  Kristian  VIII  gik  villig  ind  på  og  tilbød  sig  at  virkelig- 
gøre; også  den  gjorte  begyndelse  i  det  små,  skolen  i  Rødding, 
var  han  med  til  at  fremme.  Det  er  nu  om  få  dage,  den  14. 
September,  50  år  siden  han  gæstede  Rødding  højskolegård,  for 
at  se  på  forberedelserne  her,  og  derved  overfor  både  venner 
og  Qender  vedkendte  sig  sin  delagtighed  i  det  oplysnings- 
arbejde, som  her  skulde  påbegyndes.  Men  han  havde  dengang 
alt  forlængst  rettet  det  afgørende  hovedslag  imod  tyskhedens 
herredømme  i  Nordslesvig,  som  er  det  store  vendepunkt  i 
landets  nationale  historie,  udgangspunktet  for  hele  den  senere 
førte  kamp.  Og  når  vi  her  idag  er  mødtes  fra  begge  sider  af 
grænsen,  er  der  god  grund  til  at  rette  blikket  videre  ud,  fra 
Røddings  grundlæggelse  for  50  år  siden  til  hele  den  kongelige 
virksomhed  for  danskhedens  genoprejsning  i  Sønderjylland,  i 
hvilken  denne  skole  er  et  enkelt  led. 

Vi  véd  jo  alle,  at  kong  Kristian  VIII's  navn-  bliver  skudt 
stærkt  i  baggrunden  eller  slet  ikke  nævnes  i  denne  forbindelse. 
Grunden  hertil  er  let  at  se.  Vi  gentager,  hvad  de  mænd  har 
udtalt,  som  for  den  store  almenhed  stod  forrest  i  kampen  for 
den  danske  folkelighed,  og  de  trådte  mere  end  én  gang  i  skarp 
modsætning  til  kongen,  hvis  gode  vilje  de  vel  ikke  miskendte, 
men  hvis  holdning  forekom  dem  vaklende  og  hvis  evne  til  at 
bryde  igennem  al  modstand  de  ingen  tillid  havde  til.  Der  blev 
derfor  talt  hårde  ord  både  til  ham  og  om  ham,  og  han  var  i 
følge  sin  høje  stilling  og  efter  selve  sagens  natur  afskåren  fra 
at  retfærdiggøre  sig  ved  at  fremlægge  de  hensyn,  der  ofte 
lagde  bånd  på  hans  virksomhed  for  en  sag,  som  han  blandt 
de  første  havde  grebet  som  et  velfærdsanliggende  for  land  og 
folk  og  som  han  til  sin  dødsdag  viste  en  ubrødelig  troskab. 
Ved  hans  død  skyllede  jo  den  store  omvæltning  hen  over  hans 
gerning,  og  hans  navn  blev  givet  til  pris  for  de  mest  uskån- 
somme angreb  fra  alle  sider.     Men   det  turde  vel  nu  være  på 

tide  at  drage  det  frem  på  ny  og  yde  det  retfærdighed.  Når 
jeg  skal  forsøge  her  at  gøre  en  begyndelse  i  den  retning,  er 
det,  fordi  jeg  har  kunnet  gennemgå  de  mangfoldige  breve  og 
optegnelser  af  ham,  som  er  bevarede,  og  som  gør  det  muligt 
at  følge  hans  virksomhed  og  planer  så  at  sige  fra  dag  til  dag. 

Kristian  VIII  var  fra  ungdommen  af,  ja  fra  sin  tidligste 
barndom  udpræget  dansk.  Hans  fader,  arveprins  Fredrik,  var 
den  første  kongesøn  i  lange  tider,  som  havde  fået  en  dansk 
opdragelse;  moderen,  den  meget  bagtcdte  Juliane  Marie,  havde 
givet  ham  de  ypperste  danske  lærere,  og  han  overførte  denne 
opdragelse  til  sine  børn.  Prins  Kristians  danskhed  var  af  en 
helt  anden  og  langt  dybere  art  end  kong  Fredrik  VI' s;  denne 
var  vel  dansktalende,  men  uden  nærmere  kendskab  til  dansk 
åndsliv  og  uden  forestilling  om  nationalitetens  betydning  for 
folket  og  dets  selvstændighedsfølelse.  Prins  Kristian  derimod 
tog  med  sine  rige  evner  levende  del  i  alt  hvad  der  rørte  sig 
i  det  danske  folk,  og  han  følte  sig  med  hele  sin  personlighed 
dybt  sammenvokset  med  alle  dets  minder  og  forhåbninger,  hele 
dets  ejendommelige  natur. 

Således  blev  han  også  tidlig  opmærksom  på  betydningen 
af  Sønderjyllands  stilling  mellem  den  danske  krones  lande.  Da 
et  halvt  års  tid  efter  hans  tilbagekomst  fra  Norge  forfatnings- 
sagen  rejstes  for  Holstens  vedkommende,  udtalte  han  alt  i  en 
afhandling  om  den  politiske  stilling,  at  „Slesvig  aldrig  kan 
skilles  fra  Danmark  og  forenes  med  Tyskland  eller  Holsten, 
eller  få  en  forfatning  anderledes  end  Danmarks^,  at  „det  er 
en  dårlig  vane,  at  Slesvig  og  Holsten  forbindes^,  at  „der  tales 
dansk  i  en  stor  del  af  Slesvig",  og  at  „det  er  skadeligt  for 
rigets  forfatning,  at  forbindelsen  mellem  hertugdømmerne  ved- 
bliver **.  Så  klart  så  han  alt  dengang  på  disse  forhold,  og 
meget  vilde  sikkert  nu  have  været  anderledes,  hvis  han  tidlig 
var  bleven  konge  eller  kongens  betroede  rådgiver;  men  kong 
Fredrik  VI  var  skinsyg  på  hans  store  evner  og  holdt  ham 
udenfor  regeringen,    så  længe   det  på  nogen  måde  kunde  lade 

sig  gøre.  Først  1831,  da  der  skulde  indføres  rådgivende 
stænderforsamlinger,  fik  han  sæde  i  statsrådet. 

I  foråret  1832  udkom  Kristian  Paulsens  bekendte  bog  om 
Sønderjyllands  folkeejendommelighed  og  statsret  og  han  over- 
leveiede  den  selv  til  prins  Kristian.  Denne  tog  straks  dens 
anvisninger  til  følge,  så  meget  mere  som  de  i  det  væsenlige 
faldt  sammen  med,  hvad  han  alt  1830  havde  tænkt  sig  som 
det  rette.  Alt  få  dage  efter  talte  han  med  de  mest  indflydel- 
sesrige mænd,  som  havde  del  i  hertugdømmernes  styrelse,  om 
indførelsen  af  dansk  i  de  nordslesvigske  købstæder  og  hvor 
det  ellers  var  folkesprog,  og  han  forlangte,  at  den  nye  fælles- 
regering  såvel  som  den  nye  højesteret  i  hertugdømmerne  skulde 
deles  i  to  afdelinger,  én  for  hvert  hertugdømme,  således  at 
der  i  den  sønderjydske  afdeling  kunde  bruges  både  dansk  og 
tysk,  efter  befolkningens  forskellige  modersmål;  der  skulde 
da  indføres  dansk  ved  de  lavere  domstole  såvel  som  i  hele 
den  stedlige  styrelse.  Denne  tanke  kom  han  under  de  følgende 
forhandlinger  atter  og  atter  tilbage  til;  han  søgte  at  vinde 
ministrene  for  den,  han  skrev  et  veltalende  indlæg  derom  til 
kongen,  han  tog  ordet  for  det  i  statsrådet;  men  alt  forgæves. 
Vel  lod  præsidenten  i  det  tyske  kancelli,  Otto  Moltke,  sig  om- 
sider overbevise,  vel  delte  også  kongen  tilsyneladende  hans 
anskuelse  og  roste  hans  gode  mening,  men  statsrådets  flertal 
fulgte  dog  den  indstilling,  hvorefter  regeringens  og  den  øverste 
domstols  fuldstændige  enhed  blev  fastslået,  og  kongen  gav  sit 
samtykke  til  denne  skæbnesvangre  ordning:  „Således,  skriver 
prinsen  i  sin  dagbog,  blev  mit  forslag  skudt  til  side,  og  her- 
tugdømmet Slesvig  prisgivet  tyskheden  for  lange  år,  måske  for 
bestandig!" 

Efterat  kong  Fredrik  VI  i  året  1837  havde  gennemgået 
en  hård  sygdom,  som  nedbrød  hans  helbred,  trådte  prins 
Kristian  mere  i  forgrunden;  fra  stænderne  i  det  følgende  år 
skrev  Hjort  Lorenzen  hjem:  vi  taler  her  ikke  mere  til  Fredrik 
VI,  men  til  Kristian  VIII.  Det  var  i  denne  tid  han  skaffede 
P.  Kr.  Koch  i  Haderslev  tilladelse  til  at  udgive  bladet  „Danne- 

virke",  og  Koch  udtaler  i  den  anledning  „det  glade  og  herlige 
håb,  som  vi  i  stilhed  gøre  os,  om  de  kommende  dage  til 
Deres  kongelige  højhed".  Ved  denne  tid  var  det  også  Grundtvig 
henvendte  sig  til  prinsen  om  den  kongelige  højskole  i  Sorø. 
Nogen  tid  efter  begyndte  syv  Slesvigere  i  København  at  samle 
bøger  og  penge  til  oprettelsen  af  danske  bogsamlinger  i  Nord- 
slesvig, og  prins  Kristian  hørte  til  de  mest  gavmilde  deltagere 
i  denne  virksomhed. 

I  sommeren  1838  vedtog  de  sønderjydske  stænder  et  for- 
slag om  at  opfordre  kongen  til  at  forelægge  lovforslag  om  ind- 
førelsen af  dansk  rets-  og  øvrighedssprog  overalt,  hvor  det  var 
kirke-  og  skolesprog,  det  vil  sige:  på  landet  ned  til  Flensborg 
^ord.  Dog  skulde  hverken  overretterne  eller  regeringen  have 
dansk  forretningssprog,  ej  heller  skulde  det  bruges  af  sag- 
førerne. Indførelsen  skulde  foregå  straks,  hvor  embedsmændene 
kunde  det,  de  andre  steder  efterhånden  ved  embedsskifte. 
Dette  blev  vedtaget  med  21  stemmer  mod  18  og  støttedes, 
foruden  af  forslagstilleren  Nis  Lorenzen  Lilholt,  af  professor 
Falck  i  Kiel,  som  var  født  Nordslesviger,  og  af  den  frisindede 
købmand  Hjort  Lorenzen  af  Haderslev.  Næsten  enstemmig 
foresloges  det  samtidig  at  indføre  tre  timer  tysk  som  skolefag 
i  alle  de  danske  skoler.  Næppe  var  stænderforsamlingen  sluttet, 
før  der  imidlertid  rejstes  en  stærk  bevægelse  mod  dette  for- 
slag; mindretallet,  hvortil  hertugen  af  Avgustenborg  hørte,  be- 
sluttede at  kæmpe  imod  det,  når  et  lovforslag  i  den  retning 
fremkom,  og  der  dannede  sig  kort  efter  et  fast  sluttet  politisk 
parti  med  det  formål  for  fremtiden  at  optræde  med  større 
kraft  og  efter  en  samlet  plan.  For  første  gang  opstilledes  hos 
os  den  velbekendte  parlamentariske  lære,  at  et  forslag  ikke 
skal  behandles  efter  som  det  i  sig  selv  er  gavnligt  eller  ret- 
færdigt, men  efter  som  det  passer  ind  i  de  politiske  forhold 
og  stillingen  mellem  regering  og  repræsentation.  Alle  var  da 
også  enige  i,  at  sprogsagen  endnu  ikke  ved  denne  lejlighed 
vilde  have  fundet  sin  afgørelse,  dersom  kong  Fredrik  VI  havde 
oplevet  den  næste  stænderforsamling,  da  han  næppe  vilde  have 

forelagt  et  dertil  sigtende  lovforslag;  i  alle  tilfælde  vilde  det 
være  bleven  forkastet  af  stænderne. 

Men  forinden  man  kom  så  vidt,  besteg  kong  Kristian  VIII 
tronen,  og  et  halvt  år  efter  ordnede  han  sagen  uden  at  tage 
stænderne  på  råd,  ved  et  kongeligt  reskript  til  regeringen  i 
Slesvig,  det  såkaldte  sprogreskript  af  14.  Maj  1840.  Henred 
toges  stændernes  forslag  af  1838  til  følge,  dog  således  at  ind- 
førelsen af  dansk  fastsattes  til  næstkommende  nyår  for  alle 
embedsmænd,  såvel  som  for  sagførere;  kunde  nogen  ikke  efter- 
komme dette  påbud,  skulde  der  derom  gøres  indberetning  til 
nærmere  foranstaltning.  Endvidere  blev  det  pålagt  regeringen 
at  undersøge,  om  ikke  det  danske  talesprog  strakte  sig  længere 
mod  syd  end  skolesproget,  og  særlig  om  sprogforholdene  i 
købstæderne,  hvor  skolesproget  var  tysk.  Endelig  indførtes  de 
begærede  tre  timer  tysk  i  Nordslesvig,  dog  udenfor  skoletiden 
og  således,  at  det  blev  en  frivillig  sag  for  forældrene,  om  de 
vilde  lade  børnene  deltage  i  dem. 

Denne  afgørelse  af  sprogstriden  vakte  et  overordenligt 
røre.  Det  var  et  resolut  og  gennemgribende  skridt  af  den 
enevældige  konge,  gjort  imod  statsrådets  råd;  selv  Otto  Moltke 
og  Ørsted  anså  det  for  alt  for  voveligt,  men  for  kongen  var 
det  et  længe  overvejet  og  fast  besluttet  forsæt.  Det  var  ei 
brud  med  århundreders  politik  i  Sønderjylland;  udgangspunktet 
for  en  fuldstændig  opgørelse  mellem  dansk  og  tysk,  der  måtte 
føre  til  sprogenes  ligeberettigelse  i  alle  forhold.  Alle  nogen- 
lunde fremskuende  mænd  måtte  kunne  se  dette;  kongen  var  i 
den  henseende  aldeles  på  det  rene  med  sig  selv. 

Der  rejstes  straks  en  forbitret  modstand  mod  reskriptet: 
af  embedsmændene,  der  begyndte  med  at  erklære,  at  de  ikke 
kunde  bringe  det  til  udførelse;  af  adel  og  godsejere,  der  på- 
stod, at  de  havde  ret  til  at  varetage  rets-  og  øvrighedssager  i 
det  sprog,  de  selv  ønskede,  og  af  sagførerne,  der  ikke  vilde 
skrive  dansk  og  senere  dannede  en  forening,  hvis  medlemmer 
forpligtede  sig  til  ikke  at  føre  danske  sager  videre  for  over- 
retterne.     Stænderforsamlingen,  som  kort  efter  trådte  sammen, 

vedtog  med  33  stemmer  mod  9  at  tilråde  reskriptets  ophævelse, 
og  selv  dette  mindretal  forsikrede,  at  det  ikke  ønskede  at  føre 
sagen  videre:  man  vilde  ikke  have  dansk  ved  de  højere  avtori- 
teter,  man  vilde  ikke  fl3rtte  sproggrænsen  mod  syd  eller  ud 
over  stæderne,  og  man  ønskede  intet  fællesskab  med  Danmark. 
Kongen  lod  sig  imidlertid  ikke  bringe  fra  sin  vej;  han  indføiie 
vel  enkelte  lempelser,  især  for  sagførerne,  der  jo  i  god  tro 
havde  bosat  sig  i  et  land  med  tysk  retssprog  og  ikke  uden 
store  vanskeligheder  kunde  tilegne  sig  et  nyi,  hvis  juridiske 
udtryksmåde  var  dem  fremmed,  selv  om  de  kunde  tale  det 
sønderjydske  folkesprog,  —  men  gennemførelsen  af  den  hele 
foranstaltning  blev  ikke,  som  selv  højtstående  embedsmænd 
tilrådede,  stillet  i  bero;  den  skulde  og  måtte  fastholdes. 

Men  sprogreskriptet  havde  endnu  en  anden  følge;  det 
fremkaldte  et  omslag  i  stemningen  i  Nordslesvig.  Peter  Pjort 
Lorenzen  havde  alt  i  enkelte  spørgsmål  begyndt  at  Qeme  sig 
fra  sine  frisindede  meningsfæller,  blandt  hvilke  han  indtog  en 
meget  fremskudt  plads;  han  var  en  af  Slesvigholstenernes 
bedste  mænd.  Endnu  ved  Kristian  VIII's  tronbestigelse  havde 
han  dog  foranlediget  afsendelsen  af  en  tysk  adresse  fra  by- 
rådet i  Haderslev,  i  hvilken  der  forlangtes  indførelsen  af  en 
slesvigholstensk  fælles-forfatning.  Kort  efter  begyndte  han  at 
vakle  i  sin  opfattebe  af  frihedens  fremtidsudsigter  i  Danmark 
og  i  hertugdømmerne,  og  efter  sprogreskriptets  kundgørelse 
hældede  han  mere  og  mere  til  den  anskuelse,  at  en  konge- 
vilje som  den,  der  her  havde  givet  sig  til  kende,  vilde  være 
istand  til  at  bryde  enhver  modstand  også  i  andre  retninger. 
Det  kom  da  til  det  bekendte  omslag  i  hans  politiske  stilling, 
og  med  Hjort  Lorenzen  fulgte  indflydelsesrige  mænd  i  de  andre 
købstæder  såvel  som  på  landet,  fremfor .  alle  Lavrids  Skau. 
Andre  derimod  tog  nu  mere  afgjort  parti  for  modstanderne, 
og  særlig  gjaldt  dette  hertugen  af  Avgustenborg.  Hans  tid- 
ligere venskabelige  forhold  til  kongen  kølnedes  derfor  efter- 
hånden, og  medens  i  1840  og  1841  Hjort  Lorenzen  mere  og 
mere    sluttede    sig    til   de   danske   og   opstillede   et  vidtgående 

fremtidsprogram  i  national  retning,  ophørte  efterhånden  enhver 
politisk  tankeudveksling  mellem  de  to  svogre,  selv  om  de  endnu 
i  flere  år  vedblev  at  stå  i  venskabelig  familieforbindelse.  Når 
man  i  almindelighed  også  senere  antog,  at  kongen  stod  under 
indflydelse  af  hertugen,  var  dette  uden  al  grund;  spændingen 
mellem  dem  voksede  fra  år  til  år,  indtil  enhver  meddelelse 
mellem  dem,  også  i  familieforhold,  ophørte. 

Det  samme  var  derimod  ikke  tilfældet  med  hertugens 
broder,  prins  Fredrik  af  Nør.  Han  var  en  mindre  påståelig 
natur,  stod  ofte  i  et  spændt  forhold  til  sin  broder  og  ønskede 
at  spille  en  politisk  rolle  på  egen  hånd.  Da  derfor  misfor- 
nøjelsen med  kongens  bestræbelser  til  bevaring  og  udvikling 
af  monarkiets  enhed  og  for  det  danske  sprogs  ret  i  begyndelsen 
af  året  1842  nåede  en  betænkelig  højde,  kaldte  Kristian  VIII 
prinsen  til  København  for  at  rådføre  sig  med  ham  om  den 
forestående  hærreform,  til  hvilken  han  havde  indleveret  et  for- 
slag, som  fandt  bifald  i  militærkommissionen,  og  ved  denne 
lejlighed  overtog  han  embedet  som  statholder  og  komman- 
derende general  i  hertugdømmerne.  Kongen  har  gjort  opteg- 
nelser om  sine  forhandlinger  med  ham  i  den  anledning.  Prinsen 
gjorde  gældende,  at  det  for  at  berolige  stemningen  i  hertug- 
dømmerne var  nødvendigt  at  optage  en  mand  herfra  i  stats- 
rådet, der  for  øjeblikket  kun  bestod  af  kongerigske  ministre  ^ 
Dette  råd  fulgte  Kristian  VIII  ved  at  udnævne  Reventlov 
Criminil,  men  samtidig  med  ham  A.  S.  Ørsted  til  minister. 
Prinsen  blev  statholder  og  general,  efter  at  have  lovet  lojalt  at 
underordne  sig  kongens  politik:  ikke  at  forandre  statsdelenes 
nuværende  ordning  og  de  til  bedste  for  danskheden  trufne  for- 
anstaltninger; kunde  han  ikke  mere  følge  kongen,  vilde  han 
tage  sin  afsked.  Denne  udnævnelse  bidrog  til  at  bringe  ro  i 
sindene  i  Holsten,  medens  hertugen  følte  sig  tilsidesat.  1  Dan- 
mark, hvor  dette  forhold  var  ubekendt,  vakte  den  store  be- 
tænkeligheder og  en  hidsig  opposition,   idet  man  tillagde  stat- 

*  RantKaU'Breiteoburg,  der  vel  formelt  endnu  var  medlem,  boede  på  sine  godwr 
i  Holsten. 

holderembedet  en  betydning,  som  det  ikke  havde.  Efter  rege- 
ringens oprettelse  vai*  nemlig  alle  de  tidligere  statholderforret- 
ninger  gåede  over  til  denne,  og  prinsen  siger  selv  i  sine 
erindringer,  at  han  ved  sin  tiltrædelse  egenlig  blot  fik  afgørelsen 
af  sager  vedrørende  tilladelse  til  skuespil  og  markedsgøgl.  Da 
han  hurtig  tabte  kongens  tillid,  fik  han  heller  aldrig  nogen 
egenlig  indflydelse,  om  han  end  bevaredes  i  sin  stilling  så 
længe  som  muligt  for  at  undgå  et  oifenligt  brud.  At  han 
havde  kommandoen  over  de  i  hertugdømmerne  liggende  tropper, 
kunde  ganske  vist  have  medført  farer,  hvis  urolighederne  var 
bleven  mere  alvorlige;  men  kongen  havde  det  jo  i  sin  magt 
til  enhver  tid  at  flytte  om  imellem  hærens  afdelinger  og  der- 
ved sikre  opretholdelsen  af  den  offenlige  ro. 

Den  skete  udnævnelse  påvirkede  da  ej  heller  i  mindste 
måde  kongens  nationale  politik.  Han  lod  fremsætte  forslag 
om  ophævelsen  af  toldgrænsen  ved  Kongeåen,  om  fælles  stænder- 
komiteer  for  hele  monarkiet,  om  en  fælles  undervisningsdirek- 
tion  m.  m.,  og  da  hærreformen  gennemførtes,  overrakte  han 
selv  regimenterne  i  Rensborg  deres  nye  faner,  som  alle  var 
dannebrogsfaner,  medens  de  ældre  fremstillede  landsdelenes 
våbenmærker  o.  I. 

Derefter  kom  så  det  store  sammenstød  i  stænderne  i  No- 
vember 1842,  da  Hjort  Lorenzen  talte  dansk.  Der  rejste  sig 
en  storm  imod  ham  fra  tysk  side,  men  kongen  erklærede,  at 
det  var  de  danske  deputeredes  „naturlige  ret"  at  tale  moders- 
målet, og  at  han  vilde  værne  om  denne  ret.  Hjort  Lorenzen 
skrev  med  rette  hjem:  „vi  har  sejret!"  Kort  efter  kom  han 
til  København,  hvor  flertallets  brutale  optræden  føltes  som  en 
forhånelse  af  selve  den  danske  nationalitet  og  fremkaldte  en 
stærk  bevægelse;  han  følte  meget  vel,  at  han  havde  både 
kongen  og  hans  privatsekretær  Adler,  såvel  som  enkelte  af 
ministrene  på  sin  side,  men  alle  tilrådede  de  ham  dog  måde- 
hold. Kongen  især  bad  ham  om  at  berolige  stemningen,  men 
Hjort  Lorenzen  afslog  dette,  idet  han  påstod,  at  også  sagen 
dermed    vilde   falde   til   ro   og  alt  blive   ved   det  gamle;    hans 

opgave  måtte  det  blive  at  forurolige  og  holde  bevægelsen  i 
live,  indtil  man  havde  opnået,  hvad  der  var  ret:  fuld  lighed 
for  det  danske  sprog  både  i  stænderne  og  ved  oprettelsen  af 
læreanstalter. 

Det  er  bekendt  nok,  hvorledes  dette  sammenstød  altid  er 
bleven  fremstillet  for  os  til  nedsættelse  af  kong  Kristian  VIII; 
hans  holdning  bliver  betegnet  som  vaklende,  frygtagtig  og 
umandig.  Men  med  stor  uret.  At  Hjort  Lorenzen  ønskede 
en  hurtigere  og  kraftigere  handling,  var  naturligt  nok,  og  at 
man  i  sin  harme  i  kongeriget  vilde  have  den  kongelige  magt 
anvendt  i  hele  sit  omfang,  ligeså;  men  kongen  havde  også 
andre  hens3m  at  tage.  Den  historiske  udvikUng  er  i  det  hele 
taget  ikke  slet  så  simpel  og  usammensat,  som  man  ofte  an- 
tager og  især  dengang,  i  det  offenlige  livs  barndom,  antog. 
Enhver  stor  sag,  som  kommer  op  og  vil  frem,  møder  ikke 
blot  sin  modstand,  men  dens  venner  vil  også  som  oftest  dele 
sig  i  to  hold.  Der  er  noget,  man  kunde  kalde  tokammersy- 
stemet i  selve  den  naturlige  udvikling.  Ved  folkerepræsenta- 
tionens deling  i  to  kamre  har  man  jo  søgt  at  sikre  udviklingens 
mest  betryggende  fremskriden;  det  ene  skal  føre  tankerne  frem, 
virke  for  dem,  udbrede  og  uddybe  dem;  det  andet  skal  ind- 
ordne dem  i  det  bestående,  tillempe  dem  efter  forholdene  og 
sørge  for,  at  de  ikke  afstedkommer  skade  og  brud  ud  over  det 
uundgåelige.  Denne  dobbelthed  har  selve  livet  lært  os;  hvor 
et  af  disse  led  mangler,  vil  udviklingen  enten  gå  i  stå  eller 
skyde  ud  over  målet  og  føre  til  tab  og  tilbageslag  fra  anden  side. 

I  den  sønderjydske  sag  betegnes  disse  to  sider  på  en 
fyldig  og  såre  tiltalende  måde  af  Hjort  Lorenzen  og  Kristian 
VIII.  Medens  den  første  var  ung  i  sin  danskhed,  nylig  om- 
vendt og  derfor  hidsig  på  det,  opfyldt  af  iver  efter  at  komme 
sine  tidligere  meningsfæller,  der  nu  hånede  ham  som  en  over- 
løber, til  livs,  —  var  kongen  jo  gammel  i  kampen  og  klar 
over  dens  gradvise  forløb.  Medens  Lorenzen  var  en  fyrig 
folkefører,  utåhnodig  efter  at  nå  det  endelige  mål,  hensynsløs 
i  sin  optræden  overfor  venner  og  fjender,    var  kongen  bunden 

ved  mange  og  vigtige  hensyn  til  sine  aiidre  undersåtter  og 
andre  statsformål,  ligesom  han  af  naturen  og  som  følge  af  sin 
høje  dannelse  var  en  hensynsfuld  mand. 

Det  gjaldt  jo  om  at  gennemføre  danskhedens  sag  i  Sønder- 
jylland uden  afgørende  brud  med  monarkiets  tyske  indbyggere. 
Disse  skulde  lære  at  indse,  at  det  danske  sprog  havde  en  na- 
turlig ret,  som  kunde  gøres  gældende  uden  at  berøve  dem 
noget  af  deres.  Sligt  går  ikke  så  let  i  virkeligheden  som  på 
papiret.  Den  dalevende  slægt  var  opvokset  i  forestillingen  om 
hertugdønmiernes  enhed  overfor  kongeriget,  den  var  ingen  til- 
snigelse, som  man  har  villet  påstå,  men  desværre  en  kends- 
gerning af  sørgeligste  art.  Sproget  i  Nordslesvig  truede  nu 
med  at  gøie  brud  på  denne  enhed  og  man  så  i  danskhedens 
sejr  ikke  blot  et  nederlag  for  en  stor  del  af  embedsstanden, 
men  en  begyndende  opløsning  af  det  politiske  legeme  Slesvig- 
Holsten,  til  fordel  for  Danmark. 

Samtidig  trådte  en  anden  fare  frem,  den  dobbelte  arve- 
følge. Kongen  havde  fået  sin  søn  gift  anden  gang,  men  man 
mente  alt  nu  at  kunne  skønne,  at  også  dette  ægteskab  vilde 
blive  barnløst,  måske  opløses  ved  en  ny  skilsmisse.  Kronen 
vilde  da  gå  i  arv  til  kvindelinjen,  men  her  stod  for  hertug- 
dømmernes vedkommende  påstand  mod  påstand:  fra  dansk 
side  holdt  man  med  rette  på,  at  Sønderjylland  skulde  følge 
kongerigets  arvegang,  medens  man  var  uvis  med  hensyn  til 
Holsten;  Avgustenborgerne  derimod  påstod,  at  de  i  så  tilfælde 
vilde  arve  begge  hertugdømmer.  Denne  vanskelige  sag  anså 
kongen  det  for  sin  opgave  at  få  ordnet  før  sin  død,  da  han 
ikke  kunde  gøre  regning  på,  at  det  vilde  lykkes  for  hans  søn, 
som  på  grund  af  sit  uregelmæssige  liv  og  sine  lidet  udviklede 
evner  kun  nød  ringe  tillid  og  anseelse  blandt  de  store  magters 
monarker,  og  det  var  af  stor  betydning  ikke  at  SBgge  stem- 
ningen i  Hotsten  mere  end  nødvendigt  for  ikke  at  umuliggøre 
en  mindelig  overenskomst.  Endvidere  vidste  kongen  så  godt 
som  nogen,  at  indførelsen  af  en  friere  forfatning  i  alle  kronens 
lande  kun  var  et  tidsspørgsmål,   og  at  der  også  herved  Wide 

A.  D.  Jørgenaen:  Afhaadl.  III.  17 

optårne  sig  uoverstigelige  vanskeligheder,  hvis  modsætningeD 
mellem  landsdelene  fik  lov  til  at  udvikle  sig  i  hele  sin  skarphed. 

Dersom  danskheden  i  Nordslesvig  ikke  havde  været  til, 
vilde  alt  dette  forholdsvis  have  været  en  let  sag  at  ordne. 
Man  ønskede  ikke  i  Holsten  at  skilles  fra  Danmark  og  arve- 
følgens ordning  vilde  ingen  modstand  have  fremkaldt,  da  Av- 
gustenborgerne  var  ilde  lidte  i  aUe  samfunds  kredse;  også  for- 
fatningssagen  vilde  da  uden  vanskelighed  have  kunnet  bringes 
i  orden,  da  frihedsmændene  i  kongeriget  og  i  hertugdømmerne 
fra  først  af  arbejdede  hånd  i  hånd.  Men  det  nationale  spørgs- 
mål i  Nordslesvig  umuliggjorde  foreløbig  enhver  overenskomst: 
opgaven  blev  at  opnå  en  ordning  uden  at  lade  denne  befolk- 
ning i  stikken,  at  give  den  sin  ret  uden  at  støde  de  andre 
fra  sig.  Når  man  allerede  ved  denne  tid  overfor  Slesvighol- 
stenernes påstand  på  den  afgørende  grænse  ved  Kongeåen 
stillede  en  anden,  en  deling  af  monarkiet  ved  Ejderen,  og 
troede  at  kunne  gennemføre  den  i  henhold  til  gamle  historiske 
minder  og  statsretlige  forhold,  så  kunde  kongen  ikke  gå  ind 
herpå,  før  der  forelå  en  tvingende  nødvendighed,  men  måtte 
modsætte  sig  et  overgreb,  som  kun  kunde  føre  til  tab.  Vilde 
man  appellere  til  magten,  måtte  det  huskes,  at  SlesvighoK 
stenerne  havde  Tyskland  i  ryggen,  en  omtvistet  arvefølge  og 
lange  tiders  hævd  at  støtte  sig  til. 

Fra  sammenstødet  i  Slesvig  stændersal  i  November  1S4*2 
udgik  der  mægtige  folkebevægelser  til  begge  sider.  Slesvig- 
holstenerne modsatte  sig  ethvert  skridt  til  monarkiets  befæstelse, 
ethvert  forsøg  på  at  styrke  forbindelsen  mellem  Slesvig  og 
Danmark.  Da  kongen  oprettede  en  filial  af  nationalbanken  i 
Flensborg,  gjorde  de  påstand  på  at  få  en  „landesbank"  i  Rens- 
borg;  de  krævede  en  tysk  oificérskole  og  tysk  kommando  i 
deres  hærafdeling;  de  vilde  have  særskilte  finanser  uden  told- 
énhed;  imod  indførelsen  af  danebrog  i  hæren  satte  de  en  ny 
opfunden  landsfane,  som  de  begyndte  at  bruge  ved  alle  festlige 
lag;  sangen  „Schleswig-Holstein"   opstod  som  udtryk  for  mod- 

standen  imod  hertugdømmernes  adskillelse  og  det  tyske  sprogs 
fortrængelse  fra  herredømmet. 

Men  også  den  danske  sag  gjorde  nu  mægtige  fremskridt. 
Prof.  Clausen  optrådte  i  Schouws  „Danske  ugeskrift"  til  for- 
svar for  Hjort  Lorenzen  og  med  krav  på,  at  det  danske  sprogs 
ret  skulde  respekteres;  grev  Knuth  og  andre  ansete  mænd 
sluttede  sig  hertil,  og  der  dannedes  en  forening  „for  dansk 
undervisnings  fremme  i  Slesvig",  den  forening,  som  senere  be- 
kostede Rødding  højskole.  Estrup  til  Kongsdai,  ministerens 
fader,  gav  16,000  kroner  til  oprettelsen  af  en  lærestol  i  sles- 
vigsk ret  ved  universitetet.  Grundtvig  gik  til  kongen  for  at 
tale  højskolens  sag,  og  denne  rådførte  sig  med  Ingemann  om 
en  omdannelse  af  Sorø  akademi.  Samtidig  var  det  pastor 
Hagen  i  Mjolden  henvendte  sig  til  Ploug  og  Clausen,  og  disse 
mænd  gjorde  alvor  af  at  udkaste  planen  til  den  folkelige  høj- 
skole i  Haderslev  amt. 

I  selve  Nordslesvig  holdtes  der  som  bekendt  fest  for  Hjort 
Lorenzen  i  Sommersted,  derpå  en  almindelig  folkefest  på  Skam- 
lingsbanke,  medens  den  slesvigske  forening  dannedes  for  at 
samle  befolkningen  under  de  forestående  kampe. 

I  foråret  1844  udkom  det  såkaldte  „sprogpatent",  som 
foreløbig  ordnede  det  danske  sprogs  forhold  i  stændersalen. 
Forsamlingen  havde  frarådet  enhver  bestemmelse  herom,  idet 
den  lovede  at  tilstede  enhver,  som  bevislig  var  ude  af  stand 
til  at  udtrykke  sig  forståeligt  på  tysk,  at  tale  dansk;  men 
herved  kunde  kongen  selvfølgelig  ikke  lade  det  bero.  Efter 
lange  forhandlinger  i  statsrådet  vedtoges  det  at  bestemme,  at 
enhver  deputeret,  „som  ikke  tiltroede  sig  at  være  det  tyske 
sprog  tilstrækkelig  mægtig",  kunde  gøre  anmeldelse  derom  i 
det  første  møde  og  da  tale  dansk;  denne  anmeldelse  skulde 
tages  til  efterretning  og  kunde  ikke  gøres  til  genstand  for  for- 
samlingens skøn.  Hjælpesekretærerne  skulde  derfor  kunne 
dansk,  men  tage  foredragene  til  protokols  på  tysk.  Enhver 
kunde  stille  forslag  og  andragender  på  dansk. 

Udstedelsen  af  dette  patent  vakte  en  storm  i  København, 

hvorfor  det  modtoges  med  ro  i  hertugdømmerne. ,  Lavrids  Skau 
optrådte  dog  med  stort  mådehold  overfor  kongen,  der  forlangte, 
at  de  danske  deputerede  skulde  indfinde  sig  i  stænderne  og 
stille  forslag  dér,  hvis  de  ønskede  en  videre  gående  ligeberet- 
tigelse ;  han  vilde  da  gå  med  hertil.  Patentets  ord  forstod  han 
således,  at  Hjort  Lorenzen  med  rette  kunde  blive  ved  at  taie 
dansk,  da  det  kom  an  på  enhvers  eget  skøn,  hvilke  fordringer 
han  vilde  stille  til  sig  selv  og  det  sprog,  han  førte.  Alle  var 
da  også  enige  om,  at  de  danske  deputerede  burde  gå  til  Slesvig, 
kun  Hjort  Lorenzen  modsatte  sig  og  rasede  mod  sine  venner. 
Han  blev  vel  bragt  til  at  give  efter,  men  forandrede  i  sidste 
øjeblik  sin  beslutning  og  afgav  en  offenlig  erklæring  om  ikke 
at  kunne  underkaste  sig  dette  formentlig  forsmædelige  vilkar. 
De  andre  måtte  da  bøje  sig  for  hans  vilje.  Men  hvor  langt 
han  her  havde  skudt  over  målet,  viste  sig  to  år  efter,  da  han 
var  død  og  de  danske  deputerede  uden  indsigelse  gik  til  Sles- 
vig, medens  kun  én  af  dem,  Nis  Lorenzen,  forbeholdt  sig 
„somme  tider"  at  tale  dansk.  Da  sagen  dengang  (1846)  fore- 
lagdes i  statsrådet,  holdt  alle  ministre  for,  at  der  ikke  var 
nogen  grund  til  at  gå  videre,  således  som  kongen  ønskede: 
selv  kronprinsen  (Fredrik  VU)  ytrede,  at  „det  kun  var  agita- 
tion, mere  fremkunstlet  end  virkelig". 

Den  store  bevægelse  i  København  og  kongeriget,  som  fik 
sit  udtryk  i  en  adresse  med  20,000  navne,  vakte  ganske  na- 
turligt bitre  følelser  hos  kongen.  Da  prof.  Schouw  overrakle 
ham  den,  svarede  han:  „Jeg  erkender  gerne  det  patriotiske 
sindelag,  som  har  fremkaldt  denne  adresse  og  som  jeg  deier 
med  Dem;  de  offenlige  foranstaltninger  til  det  danske  sprogs 
opretholdelse  i  det  nordlige  Slesvig  vidner  noksom  derom." 
Han  kunde,  fortsatte  han,  ej  her  svare  på  en  sag,  som  be- 
handledes i  en  valgt  forsamling  i  en  anden  landsdel;  dog  nlde 
han  ytre,  at  fædrelandssindede  mænd  hellere  må  optræde  for- 
sonende end  ensidig  og  at  det  er  lettere  at  forurolige  end  be- 
rolige sindene:  „det  første  sker  ved  at  samle  underskrifter 
rundt  om  i  landet,    det  sidste   overlader  De  til   kongen.     D'»g 

jeg  vil  håbe,  at  kraften  ikke  skal  fattes  mig  for  at  dette  kan 
lykkes." 

Samtidig  vedtog  og  offenliggjorde  den  slesvigske  forening 
en  meget  nærgående  udtalelse  („protokolekstrakten")  og  Lavrids 
Skau  skrev  under  indtrykket  af  Hjort  Lorenzens  harme  sit  be- 
kendte brev  til  kongen,  hvori  han  tiltalte  ham  som  ligemand, 
og  som  han  var  uforsigtig  nok  til  ligeledes  at  lade  komme 
ofFenlig  frem.  Foreningen  blev  herefter  lukket  og  undersøgelser 
anstillede,  hvis  forløb  ikke  var  nær  så  heldig  for  bønderne, 
som  Skau  giver  det  udseende  af  i  sine  bekendte  fremstillinger. 
Det  er  ej  heller  rigtigt,  når  man  har  påstået,  at  der  fandt  et 
omslag  sted  i  kongens  holdning  efter  en  samtale  med  Hertel 
og  Skau  på  Før,  eller  efter  Tillisch's  død  på  Gram. 

Kongen  havde  ikke  noget  øjeblik  opgivet  sin  danske  politik 
i  Nordslesvig,  om  han  end  med  rette  forbitredes  over  den  ufor- 
stand, hvormed  man  optrådte  imod  ham.  Han  havde  den  15. 
Juni,  seksårs  dagen  efter  „Dannevirkes"  udgivelse,  givet  sit 
samtykke  til  højskolens  oprettelse  i  Rødding,  og  den  11.  Juli 
bestemte  han,  at  alle  meddelelser  fra  de  kongelige  kollegier  i 
København  og  fra  regeringen  i  Slesvig  til  private  i  det  danske 
Slcfsvig  skulde  tilstilles  disse  i  en  retsgyldig  dansk  oversættelse, 
„indtil  disse  avtoriteter  selv  kunde  udfærdige  dem  på  dansk". 
Her  var  der  altså  sat  et  nyt  mål  for  modersmålets  ligeberet- 
tigelse. Kort  efter,  i  månedens  slutning,  ankom  kongen  uventet 
til  Åbenrå  for  at  undersøge,  om  det  var  sandt,  hvad  man  på- 
stod, at  tingbøger  og  andre  protokoller  endnu  førtes  på  tysk. 
Han  fandt,  at  de  var  danske.  Det  samme  gentog  sig  i  Haderslev, 
hvor  han  tog  ud  til  tinghuset  i  Tøming  for  at  se  den  bekendte 
mindetavle  om  sprogreskriptet,  som  herredsfogden  ikke  havde 
villet  give  plads.  Endvidere  lod  han  sognefogdeme  fra  Øster- 
amtet sammenkalde  for  at  spørge  dem  ud  om  sprogforholdene; 
han  opfordrede  dem  til  at  holde  over  modersmålet  i  skolen 
og  klage,  hvis  det  ej  blev  adlydt,  hvad  der  var  bestemt.  Han 
gennemgik  alle  regeringsforanstaltninger  fra  1840  af  og  sluttede 
med  at  sige,  at  hvis   nogen   sagde,   at  han  var  mindre  dansk-^ 

sindet  end  forhen  elier  gik  i  Tyskernes  ledebånd,  da  var  det 
åben  usandhed.  Derefter  tog  kongen  til  Før,  hvor  han  mod- 
tog Hertel  og  Skau,  der  bad  ham  om  forladelse  for  deres  over- 
ilede angreb;  til  Skau  sagde  han,  at  han  måtte  takke  Gud, 
han  havde  en  så  nådig  konge,  men  denne  sag  skulde  stå  ham 
åben,  hvis  han  oftere  tillod  sig  sligt.  På  hjemvejen  under- 
søgte han  også  i  Tønder  tingbøgerne  og  tog  så  over  Ribe, 
Gram  og  Rødding  til  Nørrejylland.  Da  statholderen  tilbød  ham 
ledsagelse  af  ryttere  gennem  Nordslesvig,  gav  han  det  be- 
kendte svar:  „jeg  stoler  trygt  på  det  dansktalende  nordsles- 
vigske folks  sindelag  mod  kongen,  og  når  de  danner  en  vagt 
for  at  vogte  om  kongens  person,  så  er  det  lige  så  sikkert  som 
om  jeg  var  omgivet  af  min  garde." 

Atter  arbejdedes  der  rolig  videre  under  voksende  modstand 
fra  slesvigholstensk  side,  idet  dog  arvefølgens  ordning  efter 
Roskilde-stændernes  opfordring  nu  trådte  i  forgrunden.  Der 
blev  nedsat  en  kommission  til  at  drøfte  dette  spørgsmål,  uden 
at  den  dog  kunde  komme  til  noget  resultat  for  det  egenlige 
Holstens  (det  gamle  grevskabs)  vedkommende,  medens  alle  var 
enige  i  at  erklære  Slesvigs  arvefølge  i  overensstemmelse  med 
kongeloven  for  utvivlsom.  Kommissionen  frarådede  dog  at 
lade  dette  fremtræde  i  en  kongelig  kundgørelse,  således  som 
de  danske  stænder  havde  ønsket,  og  statsrådets  flertal  støttede 
denne  mening,  da  det  vilde  være  farligt  at  ytre  tvivl  om  Hol- 
stens fremtid.  Men  kongen  var  bestemt  på  at  sikre  Slesvigs 
fremtid  for  alle  tilfælde  og  førte  sin  mening  sejrrigt  igennem  i 
syv  lange  statsrådsmøder,  der  holdtes  i  uafbrudt  følge  i  én 
uge.  Hele  statsrådet,  også  Ørsted  og  Criminil,  der  til  det 
sidste  modsatte  sig  udstedelsen,  underskrev  det  såLkaldte  „åbne 
brev"  (af  8.  Juli  1846),  som  fastslog  Slesvigs  uadskillelige 
forbindelse  med  den  danske  krone.  Det  er  et  vidnesbyrd  om 
den  overlegne  personlighed,  den  styrke  i  overbevisningen  og 
den  uimodståeUge  veltalenhed,  kongen  rådede  over,  at  han 
trængte  igennem  i  denne  sag  uden  at  behøve  at  forandre  sit 
ministeriums    sammensætning;    hertugen   udtalte  da  også  i  sit 


Digitized  by 


Google 


KRISTIAN  VIII  OG  DEN  DANSKE  SAG  I  NORDSLESVIG.  263 

senere  forbitrede  stridskrift  mod  ham  og  hans  politik,  at  han 
havde  været  i  besiddelse  af  en  dæmonisk  magt  over  udmærkede 
mænd,  så  de  bøjede  sig  for  hans  vilje  uden  at  kunne  hævde 
deres  egen  overbevisning. 

Udstedelsen  af  det  åbne  brev  fulgtes  af  indsigelser  og 
stormende  optrin  i  hertugdømmerne,  medens  kongen  som  sæd- 
vanlig ved  denne  tid  opholdt  sig  på  Før.  Her  afskedigede 
han  prinsen  af  Nør  og  inddrog  hans  embed,  medens  han  satte 
pålidelige  mænd  i  spidsen  for  regeringen  på  Gottorp  og  det 
tyske  kancelli.  Skønt  advaret  for  mulige  uroligheder  tog  han 
senere  fra  Før  til  Slesvig,  hvor  der  forefaldt  gadetumulter  under 
hans  nærværelse;  derfra  til  Rensborg,  hvor  han  talte  til  garni- 
sonen, til  NeumQnster,  hvor  det  nylig  var  kommen  til  sammen- 
stød med  tropperne,  og  til  Pløn,  hvor  han  blev  en  måned  med 
udflugter  til  forskellige  egne  i  Holsten. 

Den  stærke  bevægelse  lagde  sig  efterhånden  og  en  smuk 
Oktoberdag  vendte  kongen  tilbage  til  hovedstaden,  modtagen 
på  toldboden  og  Langelinje  af  en  uoverskuelig  menneskemængde, 
som  jublede  ham  imøde,  fulgte  ham  til  Amalienborg  og  vilde 
have  hædret  ham  ved  at  trække  vognen.  Da  han  nogle  aftener 
efter  viste  sig  i  teatret,  hyldedes  han  i  en  sang  af  Heiberg  til 
nationalsangens  toner  som  „søn  af  Skjold^  og  blev  genstand 
for  en  jublende  hyldest. 

Kristian  VIII  havde  ikke  glemt  sprogsagen  over  de  andre, 
mere  påtrængende  spørgsmål.  Viborg-stændernes  adresse  om 
at  værne  om  den  danske  nationalitet  havde  givet  ham  anled- 
ning til  at  forelægge  det  danske  kancelli,  hvem  det  ellers  ikke 
vedkom,  dette  spørgsmål,  og  kancelliet  havde  på  grundlag  af 
en  vidtløftig  erklæring  af  Ørsted  foreslået,  at  der  skulde  an- 
stilles en  undersøgelse  af  folkesprogets  grænser  i  Sønderjylland ; 
hvor  da  dansk  var  ublandet  talesprog,  skulde  det  indføres  i 
skolen  og  styrelsen,  hvor  der  taltes  blandet  dansk  og  tysk, 
skulde  skolen  give  nogle  timers  undervisning  i  dansk  og  kirke- 
sproget være  blandet.  Derimod  frarådede  kancelliet  oprettelsen 
af  danske  læreanstalter  indenfor  hertugdømmets  grænser  og  af 

et  læreembed  i  slesvigsk  ret  i  København,  da  der  ikke  gaves 
nogen  sådan  ret  (men  kun  en  slesvig-holstensk!).  Kongen  tog 
det  første  forslag  til  følge  og  pålagde  regeringen  på  Gottorp 
at  undersøge  sprogforholdene;  derimod  lod  han  sig  ikke  af  sit 
danske  kancelli  stanse  i  bestræbelsen  for  at  få  oprettet  danske 
dannelsesanstalter :  11.  Juni  1847  toges  der  bestemmelse  om 
et  skolelærerseminarium  i  Vonsbæk  og  på  årets  sidste  dag  om 
Haderslev  latinskoles  omdannelse  i  lighed  med  de  kongerigske 
skoler.  Dagen  før  havde  han  taget  bestemmelse  om  Sorø  frie 
højskole.  Det  var  blandt  hans  sidste  regeringshandlinger;  de 
stod  i  nøje  forbindelse  med,  hvad  han  dengang  var  fuldt  op- 
tagen af,  indførelsen  af  en  fri  folkelig  forfatning,  hvis  lykke- 
bringende følger  han  anså  for  nøje  knyttede  til  en  rigere  og 
friere  undervisning  for  folkets  brede  lag.  Overvældet  af  en 
heftig  sygdom  straks  i  begyndelsen  af  det  følgende  år,  vedblev 
han  til  det  sidste  at  sysle  med  de  to  tanker,  glad  ved  at  stå 
deres  virkeliggørelse  så  nær.  Da  tog  døden  ham  og  en  ny 
tid  kuldkastede  alle  hans  planer,  for  under  ualmindelige  for- 
hold at  føre  de  tanker,  han  havde  villet  virkeliggøre  langsomt 
og  sikkert,  til  en  hurtig  og  forhastet  sejr. 

Det  var  et  mærkeligt  liv  og  en  stor  kongegerning,  som 
således  blev  afsluttet  lige  før  omvæltningen  1848.  Kong  Kri- 
stian VIII  havde  haft  sin  rige  del  i  store  gennembrud  af  det 
nationale  liv  i  alle  det  gamle  danske  riges  lande,  først  i  Norge, 
senere  i  Danmark  og  Sønderjylland,  og  ikke  alle  de  mænd, 
som  stod  ved  hans  åbne  grav,  var  blinde  derfor.  Smukt  og 
fyldigt,  om  end  tillige  vemodigt  kommer  det  frem  i  den  sørge- 
kantate  af  J.  L.  Heiberg,  som  blev  sungen  ved  universitetels 
mindefest  for  ham,  især  i  følgende  sang: 


Højt  stod  han  stillet  på  fjeldet, 
en  yngling  med  flagrende  lok, 
han  slog  på  frihedsvældet 
som  Moses  med  Arons  stok: 

Og  klippens  revnede  sider 
en  sprudlende  bæk  fornam, 
med  vande  for  kommende  tider,   — 
men  ingen  dråbe  for  haml 

Han  stod  i  de  dybe  dale 

sum  mand,  da  lokken  var  brun, 

for  frihedens  nattergale 

han  planted  et  skov-pavlun: 

og  dalen  til  alle  sider 

en  spirende  vækst  fornam, 

med  skygge  for  kommende  tider,  — 

men  ingen  skygge  for  ham! 

Dog  ej  først  døden  ham  bragte, 
men  livet  lønnende  krans, 
thi  skønhed  og  højhed  lagde 
sin  trofaste  hånd  i  hans, 
og  samklangs-toner  omsider 
i  folkets  røst  han  fornam: 
de  nå  til  kommende  tider, 
men  lønnede  dog  alt  ham! 

Disse  „samklangs-toner"  skal  da  også  lyde  her,  ved  den 
danske  folkehøjskoles  mindefest,  —  „omsider",  må  vi  vel 
sige  med  digteren.  Hvor  forunderligt  er  det  ikke,  at  for  denne 
konge,  som  satte  eftermælets  herlighed  så  højt,  er  der  ingen- 
steds rejst  noget  synligt  minde;  han  der  fik  den  første  smukke 
hyldest  af  nordslesvigske  bønder,  mindetavlen  i  Gram  herreds 
tingstue,  der  blev  ødelagt  i  oprøret,  han  nævnes  end  ikke  på 
Skamlingsstøtten  blandt  de  mænd,  som  har  været  med  i  kam- 
pen for  modersmålets  ret!  Men  herpå  ligger  der  jo  ringe  vægt! 
Hvad  der  derimod  er  af  betydning  for  vor  egen  skyld,  er  at 
hans  navn  atter  fremdrages  og  nævnes  med  ære  og  med  tak, 
hvor  gode  danske  mænd  bringes  på  tale,  —  med  tak  både 
for,  hvad  han  fik  lykke  til  at  udrette,  og  hvad  han  stræbte 
efter  som  sit  mål,  men  ikke  nåede! 

Efterskrift. 


Da  foranstående  foredrag,  siden  det  fremkom,  har  været 
genstand  for  megen  omtale  —  både  stærk  tilslutning  og  stærk 
modsigelse  — ,  kan  der  være  anledning  til  nu,  da  offenlig- 
gørelsen  er  bleven  en  del  forsinket,  dels  at  føje  en  og  anden 
nærmere  oplysning  til  de  meddelte  historiske  kendsgerninger, 
dels  at  ledsage  det  med  nogle,  som  det  forekommer  mig,  nær- 
liggende betragtninger. 

Det  må  dog  straks  bemærkes,  at  det  kun  er  ganske  en- 
kelte punkter,  her  vil  kunne  berøres;  en  fuldstændig  rede- 
gørelse og  bevisførelse  for  min  opfattelse  af  kong  Kristian  VIII 
vil  jo  kun  kunne  gives  i  en  samlet  fremstilling  af  hans  rege- 
ringshistorie. 

Hvad  der  da  først  trænger  til  nærmere  omtale,  skønt  jeg 
i  min  mindetale  selvfølgelig  ikke  fandt  nogen  anledning  til  at 
berøre  det,  er  den  bebrejdelse  mod  kongen,  at  han  manglede 
mandigt  mod  og  at  han  var  vaklende  i  sine  beslutninger.  Heri 
er  der  noget  sandt,  men  også  en  stor  overdrivelse  og  som 
oftest  et  fuldstændigt  fejlsyn.  Kristian  VIII  var  en  i  højeste 
grad  intelligent  mand,  og  han  havde  alle  de  fortrin  og  fejl, 
som  plejer  at  følge  med  intelligensens  ensidige  udvikling  og 
som  vort  offenlige  liv  har  at  takke  for  så  meget  lys  og  ad- 
skillig skygge.  „Intet  menneskeligt  var  fremmed  for  ham"; 
han  fulgte  så  at  sige  alle  livets  fænomener  med  den  fuldeste 
interesse  og  den  klareste  forståelse,  fii  har  haft  færre  fordomme 
på  det  åndelige  livs  områder  end  han,  {&  har  med  så  udhol- 
dende opmærksomhed  fulgt  alle  samfundets  rørelser  i  stort  og 
småt.  Skyggesiden  herved  er  jo  den,  at  den  personlige  pro- 
duktivitet, evnen  til  selv  at  frembringe  og  handle,  svækkes, 
betænkelighederne  fkr  et  alt  for  stort  råderum.  Dette  mærkes 
på  mange  punkter  i  Kristian  VIII's  regering;  det  ses,  at  han 
ikke  mere  var  nogen  ung  mand,   da  han  besteg  tronen;    han 

forstod  ikke  at  tie  og  overveje  i  tavshed  for  da  at  handle 
med  udelt  kraft;  alt  for  mange  indviedes  i  hans  betænkelig- 
heder, han  ønskede  så  at  sige  at  høre  alles  mening,  før  han 
tog  sin  beslutning. 

Men  når  man  lægger  vægt  herpå,  ligger  det  spørgsmål 
dog  nær,  om  han  da  overhoved  ikke  kom  til  at  handle  og  om 
hans  handlinger  var  ængstelige,  ufuldbårne  og  vaklende,  om 
han  viste  mangel  på  mod  i  udførelsen  af  hvad  han  havde  be- 
sluttet? Intet  af  dette  vil  med  rette  kunne  påstås.  Hverken 
den  danske  eller  den  slesvigholstenske  presse  skal  rose  sig  af 
at  have  haft  nævneværdig  indflydelse  på  hans  handlinger, 
skønt  begge  angreb  ham  skånselsløst;  overfor  Fredrik  VI  hæv- 
dede han  i  en  årrække  sine  afvigende  liberale  anskuelser,  og 
hvor  lidt  embedsmændene  formåede  overfor  hans  omfattende 
og  gennemgribende  reformarbejde  i  administrationen,  er  bekendt 
nok.  Hans  optræden  efter  det  åbne  brevs  udstedelse  viser 
sandelig  ingen  mangel  på  personligt  mod,  og  i  åringer  at  være 
en  upopulær  mand  i  sin  hovedstad,  stadig  genstand  for  de 
voldsomste  udfald  og  forhånelser,  uden  at  tabe  ligevægten  og 
enten  give  efter  eller  misbruge  sin  ubegrænsede  magtfuld- 
kommenhed, er  ikke  enhver  given.  Når  man  stadig  hax  villet 
anføre  hans  optræden  i  Norge  1814  som  bevis  på  halvhed  og 
umandighed,  da  har  den  nyere  tids  klarere  opfattelse  af  hine 
begivenheder  forlængst  renset  hans  minde  i  den  henseende. 
Hvad  han  vovede  ved  at  modsætte  sig  Kieler-fredens  udførelse 
var  langt  mere,  end  hvad  han  kunde  tænke  på  at  vinde;  for- 
søget på  at  hævde  Norges  selvstændighed  var  et  voveligt  og 
ridderligt  skridt,  der  meget  let  kunde  have  kostet  ham  også 
Danmarks  krone,  og  det  anerkendes  vel  nu  fra  alle  sider,  at 
han  ved  sin  optræden  dengang  indlagde  sig  en  uforgængelig 
fortjeneste  af  det  norske  folk.  Når  man  sådan  uden  videre 
har  brudt  staven  over  hans  nedlæggelse  af  kronen,  da  er  det 
kun  et  af  de  mange  tegn  på,  hvor  umodne  vore  domme  om 
de  store  politiske  begivenheder  er.  På  helt  middelalderlig  vis 
vil    vi   kun   se   helten    i   den,    „som   kunde    ikke   vige^,    uden 

hensyn  til  alle  de  givne  betingelser,  uden  forståelse  af  verdens 
faktiske  magtfordeling.  En  fortsat  modstand  fra  prinsens  side 
vilde  dengang  ufejlbarlig  have  ført  ham  selv  i  ulykke  og  frem- 
kaldt et  almindeligt  frafald  i  Norge  med  al  den  skændsel  og  de 
ulykker,  som  deraf  vilde  være  fulgte.  Han  havde  ved  sin 
resolute  handling  opnået  for  folket,  hvad  der  kunde  opnås. 

Historiske  personer  må  imidlertid  finde  sig  i  slige  domme 
€Lf  dem,  som  aldrig  selv  har  stået  overfor  store  forhold;  i 
blade  og  skrifter  kan  meget  siges  og  gentages,  som  kun  vidner 
om  ringe  forståelse  af  hvad  den  enkelte  i  det  givne  øjeblik 
kan  udrette.  Værre  er  det,  når  mænd,  som  selv  har  prøvet 
at  bære  et  ansvar,  fælder  nedsættende  domme  om  samtidige 
personer.  Og  det  kan  ikke  nægtes,  at  dette  er  tilfældet  for 
kong  Kristian  YlLVs  vedkommende.  Jeg  skal  kun  nævne  en 
enkelt  af  hans  angribere,  en  af  de  mest  ansete  mænd  blandt 
hans  samtidige,  professor  H.  N.  Clausen.  Også  han  bebrejder 
ham  mangel  på  mandig  fasthed,  både  i  Norge  og  Danmark. 
Og  hvad  har  så  Clausen  selv  udrettet  i  de  år,  da  han  påtog 
sig  et  medansvar  for  rigets  styrelse?  Han  trådte  ind  i  mini- 
steriet i  November  1848  for  her  at  repræsentere  den  måde- 
holdne frihed  og  den  nationale  sag,  og  han  sad  der  til  Juli 
1851,  da  så  at  sige  alt  det  var  opgivet,  som  havde  stået  på 
hans  program.  Han  holdt  på  en  deling  af  Slesvig  efter  na- 
tionaliteterne, en  lempelig  og  retfærdig  ordning  af  sprogfor- 
holdene på  grundlag  af  befolkningens  ønsker,  og  dog  gled  han 
med  de  andre  over  imod  helstaten  og  han  gjorde  intet  for  at 
afværge  en  ensidig  og  voldsom  afgørelse  af  sprogsagen,  som 
han  endog  senere  forsvarede  med  den  største  iver.  Han  var 
med  at  forelægge  og  få  vedtaget  en  grundlov,  hvis  hele  grund- 
lag var  vidt  forskelligt  fra  hvad  han  havde  udtalt  sig  for  ^^^ 
tronskiftet".  Jeg  nævner  ikke  dette  for  at  bebrejde  Clausen 
det:  thi  forholdene  var  selvfølgelig  meget  stærkere  end  han  og 
det  kan  have  været  det  eneste  rette,  at  han  blev  i  statsrådet 
det  længst  mulige  for  på  hvert  punkt  at  forfægte  sine  aa- 
skuelser.     Men   hvad   der  vel  vil   kunne  bebrejdes  ham  er.  at 

han  ikke  under  denne  virksomhed  fik  en  anden  og  rigtigere 
målestok  for,  hvad  magthaverne  i  en  lille  stat  formår  og  hvilke 
hensyn  der  må  tages  ved  bedømmelsen  af  deres  handlinger. 

Kristian  VIII  havde  ved  sin  alder  og  de  rige  politiske  er- 
faringer, han  havde  indsamlet  også  som  opmærksom  iagttager, 
et  meget  væsenligt  fortrin  for  den  opposition,  der  med  stigende 
hidsighed  kastede  sig  i  kampen  mod  ham.  Han  havde  lært 
at  vente  og  give  tid,  for  da  at  benytte  det  rette  øjeblik  til  en 
afgørende  handling.  Alt  tidlig  betegnede  han  den  norske  for- 
fatning som  „hastværk"  og  tidlig  bad  han  de  danske  stats- 
mænd betænke,  at  der  engang  måtte  gives  en  forfatning  og  at 
man  derfor  måtte  gøre  sig  rede  for  dens  form  og  måde;  da 
det  så  blev  til  alvor,  uforberedt  som  alting  var,  beklagede  han 
gang  efter  gang  og  med  fuld  føje,  at  de  vigtigste  bestemmelser 
var  fremgåede  af  et  lignende  „hastværk".  For  oppositionen 
syntes  dette  hensyn  ikke  at  have  nogen  betydning;  „bare  ge- 
svindt!" var  omkvædet  i  alle  dens  krav.  Således  i  de  kon- 
stitutionelle, således  også  i  de  nationale  spørgsmål.  Ikke  en 
jævn  og  naturlig  udvikling,  men  en  kuldkastelse  af  det  i 
århundreder  nedarvede  måtte  der  til.  Enevælden,  der  med  alle 
sine  store  skyggesider  havde  fremmet  vor  samfundsudvikling  i 
retning  af  borgerlig  lighed  og  sikkerhed  i  alle  offenlige  for- 
hold, måtte  brat  afløses  af  folkets  selvstyre;  forholdet  til 
Sønderjylland  og  Holsten,  der  hvilede  på  et  grundlag  af  år- 
hundreders indholdsrige  historie,  skulde  ordnes  efter  principer, 
som  naturnødvendigt  måtte  fremkalde  de  stik  modsatte  fra 
modsat  side.  Da  besindige  frihedsmænd  som  David,  Ussing 
og  Ørsted  mente  at  burde  holde  igen  og  støtte  kongen  i  hans 
bestræbelser,  lagdes  de  for  had  som  „reaktionære".  Vi  véd 
hvad  dette  hastværk  førte  til,  da  begivenhederne  i  1848  bragte 
oppositionen  til  magten.  Få  dages  overvejelse  i  Martsmini- 
steriet  kuldkastede  en  menneskealders  arbejde  med  at  finde 
betryggende  former  for  statslivets  friere  udvikling,  og  vi  kom 
ind  i  den  „vandring  i  ørken",  som  Orla  Lehmann  påstod  at 
have  forudset  vilde  vare  40  år,  hvad  den  også  ærlig  har  gjort. 

Nationalt  fik  vi  en  sprogordning,  som  blev  blæst  omkuld  af 
det  første  vindstød,  da  befolkningen  blev  overladt  til  sig  selv, 
og  et  politisk  vilderede,  som  gjorde  at  ingen  vidste  ud  eller 
ind,  da  afgørelsen  skulde  træffes. 

Det  vil  vanskeligt  kunne  nægtes,  at  Kristian  VIII's  virk- 
somhed i  den  henseende  står  anderledes  helstøbt  og  vel  be- 
grundet. Hvad  han  udrettede  i  national  henseende  i  de  år, 
han  bar  kronen,  var  ikke  blot  af  gennemgribende  betydning, 
men  stod  også  sin  prøve  i  den  følgende  tid.  Den  retiferdig- 
hedshandling,  der  lå  i  sprogreskriptet,  havde  ingen  tidligere 
konge  haft  øje  for  eller  magtet;  den  blev  udført  med  kraft, 
gennemført  med  fasthed  og  opretlioldt,  indtil  alle  bøjede  sig 
for  den.  Det  er  affektation  at  gøre  ophævelser  over,  at  der 
indførtes  visse  lempelser  for  en  overgangstid,  og  det  viser  kun. 
hvor  umodne  vi  var  i  alle  offenlige  anUggenders  drøftelse.  Det 
er  i  foredraget  omtalt,  hvorledes  kongen  selv  overbeviste  sig 
om  sine  befalingers  efterlevelse,  og  det  er  et  ubedrageligt  tegn 
på,  hvor  sejrrigt  de  var  trængte  igennem,  at  den  revolutionære 
slesvigholstenske  stænderforsamling  i  1848  ikke  vovede  at  røre 
ved  dem,  men  vedtog  som  grundlov,  at  „sprogenes  gældende 
brug  i  kirke  og  skole,  retspleje  og  forvaltning  er  garanteret" 
(§  24). 

Ud  fra  dette  faste  grundlag  gik  Kristian  VIII  videre.  Han 
forberedte  sproggrænsens  flytning  i  overensstemmelse  med  folke- 
sproget, særlig  til  købstæderne,  sprogenes  ligeberettigelse  i  re- 
geringen og  kollegierne,  i  stændersalen  og  ved  overretterne; 
han  besluttede  oprettelsen  af  danske  læreanstalter  og  begun- 
stigede udviklingen  af  den  danske  befolknings  selvarbejde  for 
sin  nationalitet  ved  bogsamlinger,  dagblade  og  folkehøjskoler 
(foruden  den  i  Rødding  påtænktes  der  1847  en  anden  i  Ullerup). 

Måske  har  de  senere  års  forholdsvis  langsommere  udvik- 
ling i  de  offenlige  forhold  bidraget  til,  at  vi  nu  vil  kunne 
dømme  mere  retfærdigt  om  dette  udbytte  af  otte  års  arbejde 
på  bar.  bund.  Sæt  at  det  var  blevet  fortsat  i  samme  ånd, 
med    samme    forening    af  varsomhed   og  kraft,    uden  ydre  af- 

brydeber,  mon  vi  da  ikke  i  løbet  af  mindre  end  en  menneske- 
alder vilde  være  kommen  til  en  fiildt  retfærdig  løsning  af 
sprogsagen,  en  fra  alle  sider  anerkendt  ligeberettigelse  mellem 
de  to  nationaliteter?  Og  var  en  menneskealder  for  meget  til 
en  så  gennemgribende  omdannelse  af  hele  det  offenlige  liv? 
Hvorledes  har  ikke  de  forurettede  nationaliteter  i  andre  lande 
måttet  kæmpe  i  lange  år,  inden  sejrens  frugter  modnedes,  — 
i  Bømen,  i  Finland,  i  Belgien  og  rundt  omkring  i  Evropa! 

Det  er  et  mærkeligt  fejlsyn,  at  Slesvigholstenerne  skulde 
have  været  særlig  slette  mennesker,  der  mere  end  andre  vilde 
forholde  deres  medborgere  en  naturlig  ret.  På  samme  måde, 
som  det  skete  her,  har  de  nationaliteter,  der  sad  inde  med 
det  nedarvede  herredømme,  overalt  modsat  sig  folkesprogenes 
krav  på  ligeberettigelse.  Der  går  tid  med  at  overbevise,  finde 
de  rette  former  og  de  rette  grænser.  Og  selve  den  forhen 
forurettede  og  derfor  vanrøgtede  folkelighed  skal  have  tid  til 
at  blive  sig  bevidst,  blive  klar  over  sin  trang,  tilegne  sig  sit 
modersmål  i  hele  dets  omfang,  det  forædlede  skriftsprog.  Først 
da  har  kravet  på  ligeberettigelse  sin  hele  vægt  og  sin  nødven- 
dige rod.  Ingen  vil  kunne  påstå,  at  dette  var  tilfældet  i 
fyrrerne  i  Nordslesvig.  Købstæderne  var  vitterlig  tysksindede; 
de  indgav  i  1817  adresser  om  at  forblive  sammen  med  Hol- 
sten og  de  gentog  det  ved  tronskiftet  1839;  da  Hjort  Lorenzen 
1841  blev  valgt  i  Sønderborg,  var  det  med  28  stemmer  af 
136,  og  hans  program  var  Slesvigs  selvstændighed  overfor 
Danmark  og  Holsten.  Han  og  alle  hans  venner  udenfor  bonde- 
standen skrev  tysk  til  hinanden,  både  dengang  og  senere. 
Bondestanden  i'  Nordslesvig  var  uden  nogen  somhelst  for- 
bindelse med  sine  standsfæUer  i  kongeriget,  This  Stenholt  i 
Ravsted  og  hans  dansktalende  vælgere  bad  om  sprogreskriptets 
ophævelse.  Flor  beklagede  sig  fra  Rødding  bittert  over  bøn- 
dernes „sløvhed".  Som  i  foredraget  omtalt,  mødte  alle  de 
danske  deputerede  1846  uden,  på  Nis  Lorenzen  nær,  at  gøre 
brug  af  deres  ret  til  at  tale  dansk.  Først  langt  senere,  efter 
at  have  oplevet  store  trængsler,  kunde  den  nationale  sag  bryde 

således  igennem,  at  den  nordslesvigske  befolkning  lærte  fuldtud 
at  føle  sig  som  danske,  i  et  og  alt  af  samme  natur  og  med 
de  samme  krav  til  det  åndelige  liv  som  det  øvrige  folk.  Og, 
som  alt  nævnt,  dette  er  ikke  særligt  for  denne  befolkning,  det 
er  en  fælles  erfaring  i  hele  den  civiliserede  verden,  hvor  na- 
tionalitetsspørgsmålet er  trængt  frem.  Hvis  kong  Kristian  VIII 
derfor  blindt  havde  fulgt  Hjort  Lorenzens  og  Orla  Lehmanns 
tilskyndelser  i  den  danske  sag  i  Nordslesvig,  vilde  han  ikke 
blot  uden  nytte  have  påskyndet  den  katastrofe,  som  de  store 
verdensbegivenheder  1848  fremkaldte,  men  som  ellers  rimeligvis 
kunde  være  undgået;  men  han  vilde  ikke  usandsynligt  have 
udsat  sig  for  en  modstand  eller  et  frafald  i  selve  Nordslesvig, 
som  vilde  have  tilføjet  den  sag,  han  ønskede  at  fremme,  en 
ubodelig  skade. 

Jeg  skal  endnu  kun  et  øjeblik  dvæle  ved  det  tilsyneladende 
omslag  i  kongens  politik  i  foråret  1842,  der  betegnes  ved 
prinsen  af  Nørs  udnævnelse  til  statholder,  en  begivenhed,  som 
jo  bestandig  gøres  til  genstand  for  de  bitreste  bebrejdelser  og 
som  jeg  i  mit  foredrag  ikke  fandt  anledning  til  i  enkelthederne 
at  gøre  rede  for. 

Da  kong  Kristian  VIII  i  December  1839  tiltrådte  rege- 
ringen, forefandt  han  et  statsråd,  der  foruden  den  66årige 
Rantzau-Breitenburg,  som  faktisk  trak  sig  tilbage,  bestod  af 
fem  medlemmer  af  den  respektable  samlede  alder  af  348  år; 
Vilhelm  Moltke  var  54  år,  Otto  Moltke  og  Krabbe  69,  Stemann 
76  og  Møsting  80  år.  I  foråret  1842  var  de  samme  mænd 
bleven  godt  to  år  ældre.  Imidlertid  havde  kongen  arbejdet 
ufortrødent  på  statens  opkomst;  der  var  indført  talrige  be- 
sparelser, administrationen  var  gjort  simplere  og  lettere,  embeds- 
mændenes antal  indskrænket  og  deres  løn  forbedret,  hærens 
reform  bragt  sin  gennemførelse  nær  osv.  Men  det  kunde  ikke 
være  andet  end  at  det  gamle  statsråd,  hvis  fleste  medlemmer 
var  stivnede  i  den  gamle  konges  tid,  i  mangt  og  meget  tyngede 
på  hans  virkeevne,  selv  om  de  måtte  finde  sig  i,  at  han  gik 
sine   egne   veje  og  ikke   som  kong  Fredrik  VI  lod  dem  råde. 

Men  det  var  naturligt,  at  hau  benyttede  et  gunstigt  øjeblik  til 
en  fornyelse  af  rådet,  siden  han  af  pietet  mod  sin  forgænger 
havde  undladt  straks  at  foretage  forandringer.  Dette  øjeblik 
kom,  da  Møsting  i  Januar  1842,  60  år  efter  sin  indtrædelse  i 
statstjenesten  (!),  søgte  afsked;  han  døde  året  efter.  Der  kan 
ingen  tvivl  være  om,  at  kongen  straks  tænkte  på  at  erstatte 
ham  med  Ørsted,  generalprokurør  i  det  danske  kancelli  og 
langt  tilbage  den  mand,  han  som  prins  følte  sympati  for  som 
hærer  af  mere  liberale  tendenser.  Udførelsen  heraf  opsattes 
dog  indtil  videre,  måske  fordi  kongen  vilde  rådføre  sig  med 
sin  svoger  prinsen  af  Nør,  som  kort  efter  blev  kaldet  herover. 
Det  er  for  nylig  bleven  oplyst  fra  tysk  side  (af  Treitschke),  at 
prinsen  undervejs  betroede  en  ven,  at  han  vilde  søge  stat- 
holderembedet, og  i  mit  foredrag  har  jeg  nævnt,  at  han  for 
kongen  gjorde  gældende,  at  der  burde  optages  en  mand  fra 
hertugdømmerne  i  statsrådet.  Kongen  gik  ind  herpå  og  valgte 
Heinrich  Reventlov-Criminil  i  det  tyske  kancelli,  altså  i  stilling 
svarende  til  Ørsted.  Da  han  meddelte  sin  beslutning  om  at 
udnævne  prinsen  til  statholder  i  statsrådet,  frarådede  Otto 
Moltke  det  og  søgte  et  par  dage  efter  sin  afsked.  Kongen 
selv  påstår  i  et  brev,  at  den  virkelige  grund  var  mandens 
svaghed  og  mangel  på  evne  til  mere  at  bestyre  sit  embed,  og 
vist  er  det,  at  han  alt  mange  år  før,  1827,  erklærede  sig  for 
ude  af  stand  til  fuldt  ud  at  varetage  sine  pligter.  Statsrådet 
tabte  næppe  noget  ved  hans  udtrædelse,  og  særlig  havde  han 
i  det  nationale  spørgsmål  aldrig  for  alvor  gjort  fælles  sag  med 
prinsen,  da  det  gjaldt  om  at  hindre  Slesvigs  tilknytning  til 
Holsten;  han  havde  som  præsident  i  det  tyske  kancelli  helt 
ladet  sig  beherske  af  den  antidanske  Høpp,  som  Kristian  VHI 
straks  efter  sin  tronbestigelse  Qernede  ved  at  gøre  ham  til 
formand  i  overappellationsretten. 

Få  dage  efter  at  Otto  Moltke  havde  meddelt  kongen  sin 
beslutning  at  søge  afsked,  greb  denne  lejligheden  til  ligeledes 
at  Qenie   udenrigsministeren   Krabbe    Carisius,    for   derefter   at 

give  Criminil  hans  portefeuUle;  samtidig  udnævntes  den  erfarne 
Dankwarth  til  direktør  i  det  udenlandske  departement,  en  hidtil 
ukendt  stilling,  som  gav  kongen  lejlighed  til  at  danne  sig  en 
mere  alsidig  mening  om  de  diplomatiske  forhold.  Krabbe,  der 
fra  Fredrik  VFs  tid  var  vant  til  at  styre  de  udenrigske  sager 
på  egen  hånd  —  de  refereredes  som  regel  ikke  i  statsrådet, 
men  for  kongen  personlig  — ,  var  så  uforsigtig  ved  et  referat 
i  heftige  udtryk  at  bebrejde  kongen,  at  han  havde  truffet  en 
bestemmelse  m.  h.  t.  de  i  Helsingør  førte  forhandlinger  med 
Sverige,  i  modstrid  med  hans  råd,  og  han  slog  på,  at  han 
under  disse  omstændigheder  var  overflødig  og  helst  måtte  gå. 
Da  kongen  ikke  svarede  herpå,  fortsatte  han  imidlertid  sit 
referat,  men  anden  dagen  efter  mindede  kongen  ham  om,  at 
han  havde  søgt  sin  afsked  og  at  den  ikke  vilde  blive  nægtet 
liam.  Meget  mod  sin  vilje  kom  Krabbe  således  til  at  gå  af; 
men  senere  hed  det  sig,  at  også  han  havde  søgt  sin  afsked 
af  mistillid  til  statholderen. 

Endnu  kan  det  nævnes,  at  Heinrich  Criminils  broder  Josefs 
amtmand  i  Rensborg,  blev  kaldet  til  København  for  at  over- 
tage præsidiet  i  det  tyske  kancelli,  men  uden  det  sæde  i 
statsrådet,  som  prinsen  af  Nør  gentagne  gange  søgte  at  skaffe 
ham.  Kongen,  der  ikke  tidligere  havde  kendt  ham,  kom  snart 
under  vejr  med,  at  han  var  en  „notorisk  Slesvigholstener", 
og  hans  indflydelse  blev  aldrig  stor.  Broderen  derimod  kalder 
Ørsted  vor  dygtigste  udenrigsminister  siden  Bernstorfiis  dage, 
og  vist  er  det,  at  han  med  ualmindelig  dygtighed  og  ube- 
stridelig lojalitet  tjente  kongens  politik,  hvis  mål  og  midler 
ofte  afveg  ikke  lidet  fra,  hvad  han  anså  for  det  rette.  Avgu- 
stenborgerne  nævnede  ham  blandt  dem,  der  ved  at  give  efter 
for  kongens  overlegne  personlighed  og  gøre  ham  til  vilje 
var  gået  tabt  for  hertugdømmerne  og  var  bleven  en  „brudt 
mand". 

Ingen  vil  således  kunne  nægte,  at  forandringen  i  stats- 
rådets sammensætning  i  Marts  1842,  så  vidt  man  kan  skønne,. 

var  den  efter  forholdene  bedst  mulige,  ligesom  en  forandring 
var  en  bydende  nødvendighed;  med  undtagelse  af  den  højt 
ansete  og  grunddanske  Stemann  var  alle  medlemmer  nu  mænd 
i  deres  fulde  kraft.  At  der  ved  den  samtidige  besættelse  af 
embederne  som  statholder  og  som  præsident  i  det  tyske  kan- 
celli var  gjort  et  alvorligt  forsøg  på  at  dæmpe  den  voksende 
bevægelse  i  den  tyske  del  af  hertugdømmerne,  vilde  det  være 
tankeløst  at  bebrejde  kongen;  at  det  ikke  lykkedes  og  at  de 
to  mænd  fire  år  efter  måtte  afskediges,  var  en  politisk  erfa- 
ring, som  havde  sin  betydning.  Men  den  sandhed,  at  det  i 
det  politiske  liv  kan  være  ønskeligt,  ja  nødvendigt  at  prøve 
forskellige  muligheder  for  ad  erfaringens  vej  at  skride  frem 
med  større  sikkerhed,  istedenfor  at  overspringe  mellemleddene 
og  lade  tvivl  om  de  stærkere  brydningers  nødvendighed  få 
råderum,  fordi  nærliggende  udveje  ikke  er  forsøgte,  —  denne 
sandhed  har  altid  haft  vanskelig  ved  at  komme  frem  hos  os, 
og  den  var  i  1842  endnu  kun  gået  op  for  såre  få. 

Endnu  kun  et  par  ord  for  at  afværge  en  måske  nær- 
liggende misforståelse.  Når  jeg  i  det  foregående  så  stærkt 
har  fremhævet,  hvad  der  taler  til  gunst  for  kong  Kristian  VIII 
og  især  til  forsvar  for  hans  nationale  politik,  da  har  jeg  ikke 
derved  villet  rette  noget  angreb  på  den  opposition,  som  stod 
overfor  ham,  fordi  den  søgte  at  drive  ham  frem;  jeg  har  kun 
villet  angribe  dens  ensidige  opfattelse  og  fremstilling  af  kongen. 
Det  var  i  sin  orden,  ja  det  var  en  lykke,  at  denne  opposition 
fandtes,  og  jeg  har  jo  i  mit  foredrag  fuldt  ud  indrømmet  den 
en  ligeberettiget  plads  ved  siden  af  kongen.  Hvad  vilde  der 
være  bleven  af  den  danske  sag  uden  mænd  som  Lavrids  Skau, 
Koch,  Flor,  Paulsen  og  den  uforglemmelige  Hjort  Lorenzen, 
for  blot  at  nævne  dem,  der  virkede  i  Sønderjylland!  Havde 
kongen  ret  i  at  fare  med  lempe,  så  havde  de  ej  mindre  ret  i 
at  trænge  på  og  holde  bevægelsen  i  live  og  i  fremgang. 
Målet  må  stilles  højt  og  klart,  når  et  folk  skal  vækkes  af 
dvale.     Men  ingen  af  disse  mænd  bliver  mindre,  fordi  vi  også 

viser  retfærdighed  mod  en  konge,  hvis  ansvarsfulde  opgave  det 
var  at  jævne  vejen   og  sørge  for  dens  sikkerhed.      Skulde  det 
imidlertid   være   for   tidlig   nu   at  vise  denne   retfærdighed,  — 
nuvel,  så  må  det  forbeholdes  en  senere  slægt. 
Men  mon  det  skulde  være  for  tidlig? 

Den  29.  Oktober. 

NORDSLESVIG. 

(1895.) 

[Højskolebladet  J895.  Sp.  611-52.    (-24.  Maj.)] 


J^år  jeg  ikke  hidtil  har  villet  svare  på  de  angreb  på 
mit  foredrag  om  ovennævnte  emne,  der  er  fremkomne  i  for- 
skellige blade,  har  det  dels  været,  fordi  jeg  ikke  kunde  anse 
en  hvilken  som  helst  læserkreds  for  egnet  til  at  sidde  til  doms 
i  et  spørgsmål  af  denne  nati^r,  dels  fordi  jeg  mente,  at  man 
kunde  give  tid,  til  det  foreliggende  materiale  efterhånden  kunde 
blive  meddelt  i  „Sønderjydske  årbøger".  Da  det  nu  imidlertid 
også  er  bleven  fremdraget  i  „Højskolebladet",  altså  for  den 
kreds,  til  hvilken  jeg  fra  først  af  rettede  min  tale,  skal  jeg 
dog  ikke  undslå  mig  for  at  gå  ind  på  spørgsmålet,  og  jeg 
skal  derfor,  da  der  ikke  vil  kunne  være  tale  om  atter  at 
spænde  over  det  hele  emne,  søge  at  gøre  rede  for  sprogpatentet 
af  1844,  siden  pastor  Nissen  betegner  det  som  „det  svageste 
punkt  i  den  ny  opfattelse  af  kongens  stilling",  og  dertil  knytte 
nogle  bemærkninger  om  mit  personlige  forhold  i  sagen. 

I  reskriptet  af  2.  December  1842,  der,  som  pastor  Nissen 
rigtig  bemærker,  blev  opfattet  som  en  sejr  for  Hjort  Lorenzen 
og  hans  venner,  hedder  det:  „Når  denne  begivenhed  (det  er 
sammenstødet   mellem  Hjort  Lorenzen   og  formanden)    har   ført 

forsamlingen  til  den  anskuelse,  at  det  i  ethvert  forekommende 
enkelt  tilfælde  skulde  være  at  gøre  afhængigt  af  forsamlingens 
samtykke,  om  det  skal  tillades  en  deputeret  at  benytte  sig  af 
det  danske  sprog,  så  kan  vi  ikke  give  en  sådan  beslutning, 
som  vilde  krænke  de  dansktalende  deputeredes  naturlige  rettig- 
heder, vort  allerhøjeste  medhold".  Kongen  har  nu  vel  set,  at 
præsidenten  vil  være  betænkt  på  midler  til  „at  sikre  de  dansk- 
talende medlemmer  en  virksom  deltagelse  i  forhandlingerne": 
„Da  der  imidlertid  i  den  henseende  mangler  en  udtrykkelig 
lovbestemmelse,  hvorved  sådant  kunde  opnås  på  en  måde,  der 
tillige  passede  til  forsamlingens  forretningsgang  og  navnligen 
under  bibeholdelse  af  protokolføringen  i  forsamlingens  hidtil 
brugte  tyske  forretningssprog",  —  så  pålægges  det  kommis- 
sari us  at  opfordre  forsamlingen  til  at  give  sin  betænkning  om 
dette  spørgsmål:  „hvorledes  der  kan  sikres  de  dansktalende 
medlemmer  af  forsamlingen  en  virksom  deltagelse  derved,  at 
deres  foredrag  i  en  tro  oversættelse  optages  i  forsamlingens 
protokol". 

Sagen  gik  i  udvalg  og  behandledes  i  salen  den  20.  De- 
cember. Udvalget  indstillede  „indstændigt  al  fraråde  alle  lov- 
bestemmelser, hvorved  der  skal  gives  forsamlingens  dansktalende 
medlemmer  den  positive  ret  ved  forhandlingerne  at  betjene  sig 
af  det  danske  sprog,  så  vel  som  den  ret,  at  deres  foredrag 
tages  i  en  tro  oversættelse  til  protokollen".  Hertil  stillede  Nis 
Lorenzen  (Lilholt)  det  „ændringsforslag",  „at  det  danske  sprog 
i  enhver  henseende  skal  nyde  samme  ret  som  det  tyske",  og 
Petersen  (Dalby),  „at  det,  således  som  det  hidtil  er  iagttaget 
af  stænderforsamlingen,  for  fremtiden  lovmæssigt  skal  være  de 
deputerede  fra  de  dansktalende  distrikter,  som  ikke  tiltror  sig 
at  kunne  holde  deres  foredrag  på  tysk,  tilladt  at  betjene  sig 
af  det  danske  sprog,  og  at  der  træ£fes  foranstaltninger  til,  at 
disse  danske  foredrag  kan  i  det  tyske  sprog  tilføres  proto- 
kollen". Advokat  Beseler  foreslog,  at  der  skulde  indskydes  en 
bemærkning  i  flertallets  petition,  gående  ud  på,  at  stænderfor- 
samlingen under  alle  omstændigheder  ventede  at  få  et  lovforslag 

forelagt,  dersom  kongen  fastholdt  ønsket  om  en  bindende  ord- 
ning, da  denne  vilde  indeholde  en  forandring  af  anordningen 
om  selve  stæuderinstitutionen ;  men  sådanne  forandringer  havde 
kongen  forpligtet  sig  til  ikke  at  foretage  uden  først  at  have 
hørt  stændernes  råd. 

Forhandlingerne  førtes  til  dels  med  en  vis  lidenskab,  men 
mange  udtalelser  var  dog  også  rent  forretningsmæssige,  idet 
<let  fastholdtes,  at  forsamlingen  kun  kunde  have  ét  sprog,  og 
at  ethvert  brud  herpå  vilde  medføre  store  ulemper.  Man  lovede 
fremdeles  som  hidtil  at  finde  sig  i  dansk  tale  fra  deres  side, 
som  kunde  skønnes  at  have  lettere  ved  at  udtrykke  sig  i  dette 
sprog,  selv  om  man,  som  det  var  tilfældet  for  Nis  Lorenzens 
vedkonufnende,  bedre  forstod  hans  tysk  end  hans  dansk.  Prak- 
tisk viste  dette  sig  derved,  at  dennes  danske  tale  er  fuldt 
gengivet  i  stændertidenden,  medens  Hjort  Lorenzens  foredrag 
er  forbigået  med  den  kendte  bemærkning:  „Deputeret  Lorenzen 
fra  Haderslev  talte  i  det  danske  sprog". 

Ved  afstemningen  forkastedes  først  Nis  Lorenzens  forslag 
med  34  stemmer  mod  5  (forsamlingen  havde  ialt  44  med- 
lemmer),  nemlig  foruden  de  to  Lorenzener:  Jepsen  (Sundved), 
Posselt  (Haderslev  vesteramt)  og  Nielsen  (Flensborg).  Der- 
efter kom  nok  et  medlem  til  stede,  og  Petersen-Dalbys  forslag 
forkastedes  med  38  stemmer  mod  2;  det  første  mindretal  gik 
altså  nu  (på  en  enkelt  nær)  med  det  tyske  flertal.  Dettes  for- 
slag vedtoges  endelig  med  34  stemmer  mod  6.  Beselers  for- 
slag vedtoges  med  24  mod  16,  og  det  vedtoges  (imod  15 
stemmer)  udtrykkelig  at  udtale,  at  man  ikke  ud  over  inde- 
værende valgperiode  overhoved  vilde  finde  sig  i  dansk  tale. 

Hvorledes  havde  nu  det  dansktalende  Nordslesvigs  valgte 
repræsentanter  stemt  i  dette  spørgsmål?  Der  var  7  rent  danske 
landvalgkredse,  4  købstadskredse  og  Ærø  („blandet"),  ialt  12 
repræsentanter.  Af  disse  stemte  4  —  Nielsen  var  fra  Flens- 
borg —  for  Nis  Lorenzens  forslag,  medens  Petersen  (i  den 
endelige  indstilling)  stod  alene.  Denne  sidste  cepræsenterede 
den  nordlige   halvdel  af  Haderslev  østeramt,    hine   henholdsvis 

den  sydlige  halvdel,  vesteramtet,  Sundved  og  Sønderborg  by. 
Over  halvdelen  af  de  12  repræsentanter  (stæderne  Haderslev, 
Åbenrå  og  Tønder,  Ærø,  Als,  Åbenrå  og  Tønder  amter)  stemte 
altså  for  en  simpel  afvisning  af  sagen.  Også  de  to  godsejere: 
Hertugen  af  Avgustenborg  og  Kittel  på  Skovbølgård  måtte 
siges  at  være  dansktalende  Nordslesvigere;  de  stemte  med  det 
tyske  flertal. 

Således  forelå  sagen,  da  den  (ikke  på  grund  af  nogen 
ualmindelig  forhaling,  men  sammen  med  alle  stændersager, 
som  ikke  straks  havde  ført  til  udstedelsen  af  love)  nogen  tid 
forud  for  den  næste  stændersession,  i  foråret  1844,  indstilledes 
til  afgørelse. 

Det  tyske  kancelli,  som  jo  havde  at  gøre  indstillingen, 
holdt  sig  til  Petersen-Dalbys  mindretalsforslag.  Dette  var  det 
eneste  korrekte.  Flertallet  havde  ikke  svaret  på  kongens  op- 
fordring, men  frarådede,  hvad  der  var  hans  vilje ;  Nis  Lorenzens 
forslag  gik  ligeledes  uden  om  spørgsmålet  ved  at  opstille  en 
abstrakt  fordring,  der  lige  så  lidt  svarede  på  reskriptets  spoi^s- 
mål.  Petersens  forslag  derimod  præciserede,  hvad  det  kom  an 
på:  at  give  de  deputerede  en  lovlig  ret,  hvor  hidtil  forsam- 
lingens skøn  havde  været  afgørende,  og  at  sikre  protokolleringen 
af  de  danske  taler;  en  tysk  taler  havde  derfor  ogsaa  med  rette 
gjort  gældende,  at  dette  forslag  „ikke  indeholder  andet  end 
det,  som  i  det  allerhøjeste  reskript  er  forelagt  stænderne,  og 
hvorom  disse  nu  har  at  rådslå '^.  Kancelliets  indstilling  gik  da 
også  kun  ud  på  at  sætte  dette  forslag  i  lovform  og  påbyde 
ansættelsen  af  danske  hjælpesekretærer.  Det  foresloges  end- 
videre, at  disse  skulde  være  forpligtede  til  at  gengive  indholdet 
af  de  danske  foredrag  mundtlig  på  tysk.  Hovedbestemmelsen 
var  affattet  således:  „De  medlemmer,  som  ikke  tiltror  sig  at 
være  det  tyske  sprog  tilstrækkelig  mægtige  for  at  kunne  be- 
tjene sig  deraf  ved  deres  foredrag  i  forsamlingen,  og  som  af 
denne  grund  vil  bruge  det  danske  sprog,  har  straks  at  til- 
kendegive  forsamlingen  deres   hensigt.    —    De  i  så  henseende 

afgivne  erklæringer,  angående  hvilke  ingen  forhandling  må 
finde  sted,  bliver  at  tage  til  protokollen." 

Da  denne  ordlyd  affattedes,  var  spørgsmålet  ikke  så  bræn- 
dende, som  det  senere  blev,  og  den  blev  derfor  ikke,  så  vidt 
det  ses,  genstand  for  nogen  debat;  først  senere  blev  den  under- 
kastet en  strengere  polemisk  fortolkning.  At  den  ikke  var 
valgt  for  at  udelukke  Hjort  Lorenzen,  som  det  nu  siges,  ligger 
jo  alene  deri,  at  man  i  så  tilfælde  kunde  have  nøjedes  med  at 
give  tilladelsen  for  alle  deputerede  fra  de  officielt  danske  di- 
strikter; til  dem  hørte  hans  valgkreds,  Sønderborg,  nemlig  ikke. 
Men  dette  vilde  have  været  aldeles  inkonsekvent,  da  det  retlig 
fastholdtes,  at  ingen  deputeret  repræsenterer  sin  kreds  eller 
stand,  men  alle  det  hele  hertugdømme;  man  måtte  altså  holde 
sig  til  det  rent  individuelle  valg  af  sprog. 

Senere  blev  al  vægten  lagt  på  den  manglende  sprogfær- 
dighed, som  Hjort  Lorenzen  ikke  kunde  skyde  sig  ind  under. 
Kongen  udtalte  dog  til  pastor  SchøUer  (efter  dennes  brev  til 
Hjort  Lorenzen  af  14.  Juli),  at  efter  hans  mening  stod  det 
efter  patentet  enhver  deputeret  frit  for  at  tale  dansk,  og  vilde 
de  spørge  sig  for,  vilde  de  også  få  et  ja  herpå.  Stemann 
mente  dog  nej.  Imidlertid  forelå  der  jo  det  fortilfælde,  at  Nis 
Lorenzen,  efter  at  have  talt  tysk  i  tidligere  fir,  senere  uden 
indsigelse  havde  begyndt  at  tale  dansk.  Kongen  har  ved  sit 
svar  utvivlsomt  tænkt  på  den  sikrere  brug  af  modersmålet, 
som  enhver  mand,  selv  den  sprogkyndige,  altid  vil  kunne  på- 
beråbe sig,  især  hvor  det  gælder  forhandlingen  af  rent  person- 
lige og  lokale  spørgsmål.  Striden  stod  jo  netop  om  Hjort 
Lorenzen;  forsamlingen  havde  nægtet  ham  at  tale  dansk,  „fordi 
han  var  det  tyske  sprog  fuldkommen  mægtig",  men  netop  imod 
en  sådan  vilkårlig  afgørelse  var  den  påtænkte  lovbestemmelse 
udtrykkelig  rettet. 

Sagen  forhandledes  i  statsrådet  den  15.  Marts.  Ørsted 
og  V.  Moltke  tilrådede  at  afgøre  den  ved  kongelig  resolution, 
ikke,  som  kancelliet  efter  stændernes  påstand  foreslog,  ved  et 
lovforslag;    den    stred    altså    efter  Ørsteds    mening    ikke   imod 

stænderanordningen.  Criminil  holdt  imidlertid  på  stændenips 
ret  ligesom  hans  broder,  kancellipræsidenten.  Kongens  resolu- 
tion gik  ud  på,  at  den  skulde  a£Fattes  som  foreløbig  lov  og 
straks  sættes  i  kraft,  hvorefter  stænderne  kunde  afgive  betænk- 
ning om  den.  Forslaget  behandledes  igen  den  22.  og  29. 
Marts,  og  sidstnævnte  dag  stillede  kongen  forslag  om,  at  det 
også  skulde  tillades  de  dansktalende  at  indlevere  danske  skrift- 
lige andragender,  som  da  af  hjælpesekretærerne  skulde  over- 
sættes og  sammen  med  oversættelsen  tilstilles  formandeu. 
Denne  ny  bestemmelse  vakte  stærk  modstand  i  statsrådet«  og 
kongen  skriver  i  sin  dagbog:  „Jeg  måtte  med  megen  ud- 
holdenhed påstå  de  dansktalendes  ret  til  at  indgive  deres 
skriftlige  andragender  og  forslag  på  dansk  med  tysk  over- 
sættelse". 

Det  stod  utvivlsomt  for  kongen  og  for  ministrene  som  en 
lojal  og  rundelig  indfrielse  af  løftet  af  2.  December  1842,  hvad 
der  nu  blev  fastsat.  I  statsrådet  den  6.  April  bestemtes  det 
derfor,  at  afgørelsen  nu  straks  skulde  offenliggøres  „som  en 
overraskelse  for  ej  at  møde  modstand  fra  holstensk  side". 
Man  tænkte  ikke  på  modstand  fra  dansk  side. 

OfFenliggørelsen  fandt  imidlertid  ikke  sted  endnu,  og  den 
20.  April  skrev  Josef  Criminil  derfor  til  kongen  for  at  frem- 
skynde den,  før  man  fik  nys  om  sagens  afgørelse  i  hoved- 
staden; dette  vilde  nemlig  gøre  et  uheldigt  indtryk  i  Slesvig 
[som  vidnesbyrd  om  en  dansk  indflydelse,  der  havde  forhindret 
forelæggelsen  af  et  lovforslag],  „så  meget  mere  som  regeringen 
selv  overskrider  de  skranker,  den  har  foreskrevet  ved  lov,  ved 
nu  at  udstede  et  provisorium,  medens  den  forlanger  og  venter, 
at  stænderne  skal  holde  sig  indenfor  grænserne  af  skyldig  ær- 
bødighed og  mådehold^. 

Kongen  tillagde  dog  ikke  denne  betragtning  nogen  vægt 
og  lod  sagen  ligge,  til  kancelliet  atter  mindede  ham  om  den. 
Han  drøftede  den  da  påny  med  sin  kabinetssekretær  Tillisch* 
og  denne  fremhævede  det  inkonsekvente  i  at  lade  hjælpe- 
sekretærerne  oversætte  de  danske  foredrag  i  salen;  med  samme 

ret  kunde  jo  de  danske  deputerede  forlange  de  tyske  foredrag 
oversatte;  man  måtte  forudsætte  kendskab  til  begge  sprog. 
Denne  bemærkning,  der  ikke  taler  til  gunst  for  den  gængse 
opfattelse  af  Tillisch  som  slesvigholstensk  partigænger,  tog 
kongen  til  følge  og  lod  denne  bestemmelse  udgå.  Således 
underskrev  han  9.  Maj  den  foreløbige  lov  („sprogpatentet*')  og 
gav  den  datiun  efter  det  sidste  statsrådsmøde,  hvori  den  var 
behandlet,  29.  Marts. 

Imidlertid   var  sagen  kommen  ud  blandt  folk,  og  den  be- 
kendte  storm   rejstes  hele  landet  over,    —    ikke  i  hertugdøm- 
merne,   men  i  kongeriget.      Den    er   et  glædeligt  bevis  på  den 
danske    sags    overordenlige    fremgang    siden    December    1842, 
men  i  dette  tidsrum  ligger  jo  også  det  store  vækkelsesarbejde, 
som  udgik  fra  Hjort  Lorenzens   optræden.      Kongen  selv  blev 
sikkert    overrasket    ved    den    bevægelse,    hvis    endelige    mål: 
„det  danske  sprogs  Uge  ret  i  hver  henseende",  utvivlsomt  var 
hans   eget;    men   han   kunde    og   vilde   ikke  af  hensyn  til  den 
forandre   en   aldeles   regelmæssig  vedtagen  bestemmelse.      Det 
danske  mindretal  i  stænderne  havde   ikke  givet  ham  andet  og 
bedre  grundlag  for  en  lovgivning;  den  demonstrative  frase  om 
sprogenes    lige   ret   og   den  lige    så    demonstrative  afstemning 
sammen   med   det   tyske   flertal   mod   det  eneste  forslag,    som 
var   i   overensstemmelse    med   det   af  mindretallet   med   glæde 
modtagne  reskript,  kunde  ikke  bruges,  så  længe  man  ikke  vilde 
skride   til   en    grundforandring  i  alle   hertugdømmets   offenlige 
forhold.     Kongen  udtalte  derfor  til  Lavrids  Skau  (18.  Maj),  at 
han    gerne    vilde    modtage    et   nyt   mindretalsforslag  fra  stæn- 
derne  og   da   om   mulig   give    det  lovskraft.      H.   N.  Clausen, 
Drewsen  og  andre  kongerigske  stænderdeputerede  lovede  sam- 
tidig   at   rejse    en    national   bevægelse    i    de    danske   stænder, 
men  også  dertil  behøvedes  et  brugeligt  mindretalsforslag.    Med 
rette   fremhævede   Skau    i   brev   til   Hjort  Lorenzen,    der   ikke 
vilde  gå  til  Slesvig,  at  dette  var   i  strid  med  hans  egne  kon- 
stitutionelle grundsætninger,  der  måtte  føre  ham  til  at  gentage 
sine    fordringer   atter   og   atter,    til   de    blev   hørte,    at  selv  de 

største  spørgsmål  i  England  havde  måttet  gennemgå  denne 
kampens  tid,  m.  m.  Alt  var  imidlertid  forgæves;  skønt  over- 
talt til  at  opgive  sit  forsæt,  faldt  Hjort  Lorenzen  tilbage  til 
det  og  erklærede  offenlig,  at  han  ikke  vilde  møde  i  stænderne, 
før  sprogpatentet  var  hævet;  han  fik  de  andre  medlemmer  af 
mindretallet  til  at  afgive  samme  erklæring,  og  hans  venner 
måtte  da  lade,  som  om  de  var  enige  med  ham. 

Hjort  Lorenzens  beslutning  lader  sig  delvis  forsvare.  Han 
var  en  mærkelig  legemliggørelse  af  det  nordslesvigske  folt. 
således  som  det  dengang  var  i  sin  oplyste  del.  Tjsk  dannet 
og  med  hele  sin  kraftige  og  dygtige  personlighed  greben  af 
tidens  frie  ideer,  var  han  gået  med,  ja  i  spidsen  for  den  tysk- 
f^irvede  slesvigholstenske  frihedsbevægelse.  Da  kom  den  danske 
selvbesindelse  over  ham,  og  efter  en  langvarig  kamp,  uden  al 
tvivl  forbunden  med  stærke  sindslidelser  og  hårde  anfægtelser, 
tog  han  sin  plads  ved  siden  af  de  danske  bønder,  i  brud  med 
hele  sin  dannede  omgangskreds,  både  hjenune  og  ned  igennem 
begge  hertugdømmer.  Hans  trodsige  og  stridige  natur  kom 
ham  sikkert  til  hjælp  herved.  I  et  historisk  øjeblik  vedkendte 
han  sig  overfor  tidligere  venner  og  for  hele  landets  øjne  det 
foragtede  modersmål  som  sit.  Derefter  samlede  han  et,  om 
end  lille  parti  om  den  fordring,  at  dette  sprog  „i  hver  ret- 
ning" skulde  have  lige  ret  med  det  tyske.  Dette  var  en  be- 
drift af  langtrækkende  betydning,  det  var  det  nordslesvigske 
folks  svar  på  kongens  sprogrcskript  af  14.  Maj  1840.  Hele 
det  danske  folk  sluttede  sig  hertil  og  gav  det  et  udtryk  i 
sølvhornets  indskrift:  „Han  talte  dansk  og  vedblev  at  tale 
dansk". 

Men  denne  bedrift  krævede  sin  mand  helt  og  fuldt  Hjori 
Lorenzen  havde  fremsat  fordringen,  afstukket  fremtidsmålet: 
men  han  havde  gjort  det  med  en  lidenskab,  som  vel  oægnr 
hans  navn  med  en  historisk  glans,  men  gjorde  det  umuligt  fur 
ham  at  være  fører  ad  forhandUngernes  vej.  Det  grundlag, 
hvorpå  han  stod,  var  i  enhver  henseende  for  spinkelt  hertil; 
han   var  en  malmstøtte  på  lerfødder.     Han  var  ikke  valgt  pfi 

det  program,  han  nu  gjorde  sig  til  en  så  myndig  talsmand 
for,  og  han  vilde  sikkert  ikke  blive  genvalgt;  de  mænd,  som 
sluttede  sig  til  ham,  fordi  han  overraskede  dem  med  sit  vold- 
somme initiativ,  var  næppe  bestemte  på  at  følge  ham  ret  langt 
(to  år  efter  gik  de  uden  indsigelse  til  Slesvig),  og  den  befolk- 
ning, i  hvis  navn  han  talte,  havde  meget  delte  meninger  om 
hans  optræden.  Dertil  kom  det  rent  personlige,  at  hans  øko- 
nomiske uafhængighed  var  tilintetgjort,  så  han  hverken  kunde 
klare  sig  ved  egen  hjælp  eller  fandt  den  støtte  blandt  sine 
nærmeste  landsmænd,  som  en  politisk  fører  under  sådanne  for- 
hold altid  må  kunne  påregne;  han  måtte  ty  til  kongerigsk 
pengehjælp.  Dette  medførte  jo  selvfølgelig,  at  man  stemplede 
ham  som  købt  for  den  danske  sag. 

Det  var  derfor  vistnok  rigtigt,  at  han  ikke  gik  til  Slesvig 
oftere;  men  en  anden  sag  er  det,  at  han  ikke  burde  have 
draget  sine  venner  med  ind  i  dette,  for  sagen  i  sin  helhed 
ufrugtbare  forløb.  Som  det  nu  gik,  kom  man  ikke  af  stedet; 
der  mødte  ingen  danske  repræsentanter  i  stænderne,  og  pa- 
tentet af  29.  Marts  1844  udelukkedes  fra  de  bestemmelser  om 
sproget,  som  i  de  følgende  år  drøftedes  for  efterhånden  at 
føres  længere  og  længere  frem  mod  en  retfærdig  løsning.  Men 
det  fejlsyn,  der  bringer  politiske  førere  til  at  forveksle  deres 
egen  stilling  med  landets,  deres  egen  ære  med  folkets,  er  jo 
des  værre  så  almindeligt,  at  vi  vel  ikke  må  beklage  os  over 
også  at  møde  det  her  i  vort  nationale  livs  barndom. 

Dette  er  i  det  væsenlige,  hvad  der  kan  oplyses  om  sprog- 
patentet  af  1844.  Man  kan  naturligvis  have  forskellige  me- 
ninger om  det;  men  til  bevis  på  kongens  vankelmodighed  kan 
det  ikke  tjene.  Bevægelsen  var  ilet  ham  forbi  i  sprogsagen, 
uden  at  han  rimeligvis  havde  mærket  det,  og  da  han  så  den 
skyde  op  som  en  storm,  frygtede  han  for,  at  det  skulde  føre 
til  overgreb  og  forløbelse;  men  han  vilde  ret  til  alle  sider. 
Da  Tage  Moller,  fortæller  Birkedal,  under  hans  korte  besøg  i 
Ribe  (13.  September  1844)  vilde  minde  ham  om  danskhedens 
sag,   svarede    han   kort:     „En   konge   må    ikke   være  partisk!" 

Denne  ytring  forklarer  langt  mere  end  mange  udsagn  af  Flor 
og  L.  Skau,  der  vilde  bruge  hans  „enevoldsmagt"  til  at  knække 
al  modstand.  Måske  traf  han  ikke  altid  det  rette  i  sin  afvejen 
af  de  modsatte  hensyn,  men  det  kan  ikke  gå  an  at  tage  sam- 
tidens partimænd  til  dommere  i  denne  sag. 


Hr.  pastor  Nissen  anfører  med  en  vis  virkning  imod  mig, 
at  jeg  selv  tidligere  i  en  bladartikel  og  i  „40  fortællinger  af 
fædrelandets  historie"  har  udtalt  mig  i  en  ganske  anden  ret- 
ning om  kong  Kristian  VIII,  og  det  er  en  selvfølge,  at  heller 
ikke  de  andre  forfattere,  som  har  angrebet  mig  på  grund  af 
mit  foredrag,  i  den  henseende  har  nægtet  sig  noget.  Jeg  skal 
da  for  en  gangs  skyld  udtale  mig  om  dette  punkt. 

Man  klager  af  og  til  over,  at  historiske  videnskabsmænd 
ikke  oftere  henvender  sig  til .  den  større  almenhed  og  giver 
sammenhængende  fremstillinger  af  fædrelandets  historie,  således 
som  naturgranskerne  skriver  lærebøger  og  håndbøger  i  deres 
fag.  Men  hvorledes  skal  nogen  få  eller  beholde  lyst  til  sligt, 
når  han  bliver  vidne  til  sådanne  angreb?  Mon  nogen  vilde 
vælte  sig  ind  på  en  forfatter,  fordi  han  i  et  førstehånds  ar- 
bejde kom  til  nye  resultater  i  naturvidenskaberne,  som  var  i 
strid  med  hans  egne  tidligere  lærebøger?  Intet  dannet  menneske 
vilde  jo  falde  på  sligt.  Derimod  synes  de,  der  er  uenige  med 
mig  i  opfattelsen  af  Kristian  VIII,  at  ville  se  en  slags  frafald, 
en  „strømkæntring"  deri,  at  den  er  i  strid  med  „40  fortæl- 
linger"; det  er  noget  som  en  overgang  fra  et  parti  til  et 
andet.  ^ 

Hvad  vedkommer  „40  fortællinger"  og  deres  forfatters 
opfattelse  mig,  når  jeg  får  tid  og  lejlighed  til  på  første  h&nd 
at  fordybe  mig  i  Kristian  VUI's  historie?  Skriver  jeg  fortæl- 
linger eller  historie  for  min  egen  æres  skyld,  og  skulde  jeg 
lade  et  vigtigt  emne  ligge  for  ikke  at  åbenbare  manglerne  ved 


I  Jeg  skal  her  se  bort  fra,   at  min  fremstilling  af  Kr.  Vllf  alt  her  ikke  uvic^ 
8eiilig  er  forskellig  fra  tidligere. 

mine  arbejder?  Jeg  har  aldrig  veget  tilbage  for  at  rette  andre 
forfatteres  fremstillinger,  skulde  jeg  da  vise  mine  egne  større 
hensyn?  Vi  er  til  hobe  kun  tjenere  for  noget  større. 

Jeg  miskender  dog  ingenlunde,  at  denne  særlige  stilling 
overfor  de  historiske  personligheder  og  forfatternes  fremstilling 
af  dem  hænger  nøje  sammen  med  hele  den  personlige  inter- 
esserethed, der  her  viser  sig  og  bringer  læseren  til  at  mod- 
sætte sig  en  forandret  opfattelse;  den  har  også  sine  stærke 
lyssider.  Den  viser,  at  mennesket  selv  „er  med**,  har  følt  sig 
grebet  af  noget,  har  hengivet  sig  i  taknemmelig  påskønnelse 
eller  lykkelig  beundring  for  den  historiske  personUghed.  Det 
vilde  da  også  være  berettiget  at  lade  denne  råde,  hvis  den 
ikke  så  ofte  kom  i  strid  med  et  andet  hensyn,  som  må  sættes 
lige  så  højt:  den  historiske  retfærdighed;  de  menneskelige  kår 
er  nu  en  gang  så,  at  den  ene  ikke  kan  sættes  for  højt,  uden 
at  andre  sættes  utilbørligt  lavt.  Jeg  skal  tillade  mig  i  den 
henseende  at  gentage  en  ytring  i  mit  foredrag  på  det  sidste 
almindelige  skolemøde:  „Det  er  tilvisse  smukt  at  kunne  hen- 
give sig  i  beundring,  men  det  er  blødagtigt  at  ville  fastholde 
den  på  retfærdighedens  bekostning.  Vi  bør  optugte  os  til  at 
se  på  de  historiske  personer  „uden  vild  og  venskab",  og  når 
der  er  bleven  rettet  angreb  på  historikerne  for  deres  forment- 
lige mangel  på  pietet  overfor  sådanne,  da  kan  de  med  større 
føje  klage  over  mangel  på  sans  for  ret  og  sandhed,  for  billig- 
hed og  mådehold  i  hele  vort  samfund."  Det  er  denne  ret- 
færdighedsfølelse, der  har  bragt  mig  til  at  tale  om  Kristian  VIII. 

Man  vil  kunne  sige,  at  jeg  burde  have  ventet  hermed, 
indtil  jeg  kunde  fremstille  hele  hans  historie  i  sin  sammen- 
hæng. Det  vilde  måske  have  været  klogere;  thi  jeg  måtte  jo 
være  et  barn,  om  jeg  ikke  havde  forudset,  hvor  hårdt  dette 
vilde  falde  mange  på  brystet.  Men  ingen  har  jo  brev  på  dage, 
langt  mindre  på  år,  og  har  jeg  selv  været  med  til  uretfærdig 
at  nedsætte  denne  konges  minde,  da  kunde  jeg  ikke  rettelig 
tie  ved  en  lejlighed  som  denne,  der  kunde  forudses  enten  at 
måtte  give  ham  oprejsning  eller  føje  ny  uret  til  den  gamle.  — 

Det    er   da   også   meget   langt   frj,    at  jeg  skulde  fortryde  rain 
optræden    eller  anse   den   for  frugtesløs.      Jeg  vilde  ikke  have 
haft   forudsætningerne   for   at   forstå   det   berettigede    i   Kristian 
VIirs  færd  overfor  Nordslesvig,  dersom  jeg  ikke  alt  forud  havde 
draget  den  lære   af  historien,    både   af  fortidens  og  af  den.  vi 
selv  har  oplevet,   at  der   må  gøres   mange   skridt  for  at  nå  et 
vigtigt  mål,  og  at  meget  er  vundet;  når  en  god  begyndelse  er 
gjort.    Således  skal  det  også  nok  gå  med  den  henfarne  konges 
eftermæle,    der   har   været   trådt   så  hensynsløst  under  fødder. 
Det  er  mig  nok,   at   mange   er  bleven  opmærksomme  på  dette 
spørgsmål    og   har   begyndt   at   lægge   sammen,    hvad  de  ikke 
tidligere  agtede  på,   fordi   det   pegede   i   en   anden   retning  end 
meningernes  store  strøm.      Lad  kun  det  ene  forhold  efter  det 
andet   fra  hin  tid   komme   op  til  særlig  drøftelse;    der  vil  nuk 
efterhånden  danne  sig  billedet  af  en  konge,   tilvisse  ikke  uden 
store    personlige    brøst,    ikke    uden    fejlgreb    i    sin    vanskelige 
kongegerning,    men   en   konge,    som   var  en   god  dansk  mand. 
en   fremragende   regent    og   en   mand   med   både    evne  og  vilje 
til  det  rette. 

(1895.) 
[Højskolebladet  1S95,  Sp.  739-42.     (14.  Juoi.)] 


Ua  det  vel  er  det  retteste  at  komme  til  bunds  i  spørgs- 
målet om  forholdet  mellem  de  to  i  overskriften  nævnte  konge- 
lige tilkendegivelser,  siden  det  nu  er  rejst  på  dette  sted,  og 
pastor  Nissens  sidste  udtalelse  viser,  at  mit  forrige  indlæg 
endnu  ikke  har  ladet  ham  få  øje  for  de  afgørende  punkter 
heri,  skal  jeg  endnu  en  gang  komme  tilbage  til  det. 

Pastor  Nissen  skriver:  „Det  er  mig  vedblivende  ufatteligt, 
at  kongens  bestemte  hævden  af  de  dansktalende  deputeredes 
naturlige  rettigheder  i  reskriptet  af  2.  December  1842  .  .  . 
kan  forenes  med  patentets  afgørelse  .  .  .,  uden  at  der  er  sket 
et  omslag  i  kongens  stilling.  Når  det  dansksindede  mindre- 
tal stemte  imod  Petersens  forslag,  ...  da  var  det  dog  vel 
netop,  fordi  de  ikke  kunde  erkende  en  sådan  afgørelse  for  at 
svare  til  de  dansktalende  deputeredes  naturlige  rettigheder, 
som  kongen  i  reskriptet  havde  hævdet,  og  som  var  det,  de 
havde  betragtet  som  en  sejr." 

Man  fSur  af  disse  ord  det  indtryk,  at  kongen  den  2.  De- 
cember helt  i  almindelighed  har  udtalt  sig  om  „de  dansk- 
talende deputeredes  naturlige  rettigheder"  således,  at  enhver 
kunde  lægge  heri,   hvad  han  fandt  for  godt;    men  dette  er  jo 

A.  D.  Jørgensen:  Afhandl.  UL  19 

ingenlunde  tilfældet,  ligesom  sådanne  almindelige  begreber  over- 
hoved ikke  har  hjemme  i  lovsproget.  Kongen  udtalte  kun, 
at  forsamlingens  påstand  på,  i  hvert  enkelt  tilfælde  at  ville 
afgøre,  hvem  der  skal  have  lov  til  at  tale  dansk,  vilde  være 
i  strid  med  de  dansktalende  deputeredes  naturlige  rettigheder 
og  ikke  kan  finde  medhold  hos  ham.  Imod  denne  påstand 
sættes  derfor  patentets  lovbud,  at  hver  enkelt  af  disse  „dansk- 
talende deputerede"  selv  afgør,  om  han  vil  tale  dansk.  Der« 
med  er  den  i  reskriptet  „bestemte  hævden  af  de  dansktalende 
deputeredes  naturlige  rettigheder"  fuldt  ud  indfriet.  Derom 
kan  der  ikke  tvistes. 

Det  andet  spørgsmål  bliver  så:  hvad  forstås  der  ved  de 
„dansktalende  deputerede"?  Derom  siges  intet  i  reskriptet  af 
2.  December  1842,  og  det  danske  mindretal  opstiller  lige  så 
lidt  nogen  fortolkning  deraf,  uden  for  så  vidt  som  det  stemmer 
imod  Petersens  forslag,  det  eneste,  som  giver  en  bestemt  for- 
tolkning, nemlig:  „de  deputerede  fira  de  dansktalende  distrikter, 
som  ikke  tiltror  sig  at  kunne  holde  deres  foredrag  på  tysk**. 
Dette,  og  kun  dette  forelå,  da  patentet  skulde  affattes. 

Petersens  omskrivning  af  „de  dansktalende  deputerede' 
har  to  led:  „deputerede  fra  de  dansktalende  distrikter"  og 
„som  ikke  tiltror  sig  at  kunne  holde  deres  foredrag  på  tysk"". 
Ved  „dansktalende  distrikter"  må  der  endvidere  nærmest  tænkes 
på  sprogreskriptets  bestemmelse  om  dansk  regerings-  og  rets* 
sprog  „i  de  distrikter,  hvor  det  er  kirke-  og  skolesprog";  om 
dansk  kunde  siges  at  være  folkesprog  udenfor  disse  distrikter, 
var  genstand  for  strid;  skulde  kaneelliet  have  bragt  Petersens 
vage  udtryk  i  lovsform,  vilde  det  i  alle  tilfælde  sikkert  være 
blevet  dette.  Dermed  vilde  Hjort  Lorenzen  som  valgt  i  Sønder- 
borg være  bleven  udelukket.  Men  det  er  jo  bekendt,  at  pa- 
tentet ikke  brugte  den  anledning,  der  var  givet  i  Petersens 
forslag,  til  at  fastsætte  denne,  som  det  kunde  sjmes,  ret  natur- 
lige begrænsning.     Heller  ikke  herom  vil  der  kunne  tvistes. 

Derimod  bragtes  det  andet  led  i  dette  forslag  bestemt  og 
skarpt  i  lovsform.     Her  må  det  erkendes,  at  patentet  gav  det 

mindst  mulige.  Hensynet  herved  foreligger  dog  klart  nok. 
Debatten  i  stænderne  i  December  1842  havde,  for  så  vidt  som 
den  holdt  sig  udenfor  de  gensidige  nationale  udæskninger, 
stærkt  belyst  de  store  vanskeligheder  ved  at  bruge  to  sprog  i 
samme  forsamling,  og  meget  talte  for  foreløbig  at  nøjes  med, 
hvad  her  blev  fastsat. 

Der  vilde  sikkert  heller  ikke  have  rejst  sig  nogen  nævne- 
værdig bevægelse  herimod  i  selve  Sønderjylland,  det  var  i 
kongeriget,  man  fik  den  i  gang.  Hvad  skete  nemlig  i  stæn- 
derne 1844?  Efterat  mindretallet  havde  trukket  sig  tilbage, 
mødte  straks  de  tyske  suppleanter  fra  Sønderborg  og  Sund- 
ved og  kort  efter,  i  §erde  møde  den  15.  Juli,  sognefoged  A. 
F.  From  fra  Sod,  om  hvis  danskhed  der  ikke  kunde  være 
tvivl,  da  han  var  stiftende  medlem  af  den  slesvigske  forening 
og  valgt  til  repræsentant  i  denne.  Han  erklærede,  at  han 
vilde  tale  dansk  af  den  i  patent  af  29.  Marts  anførte  grund, 
hvorefter  et  par  advokater  protesterede  mod  patentets  gyldighed 
som  provisorisk  udstedt.  17.  Juli  mødte  Petersen  fra  Nissum- 
gård, suppleant  for  første  kreds,  og  21.  Juli  gårdejer  Dall,  for 
anden  kreds,  da  Petersen-Dalby  havde  trukket  sig  tilbage. 
Disse  tre  indbragte  forslag  om  udvidet  dansk  undervisning  ved 
Tønder  seminarium,  hvorefter  de  herfra  udgåede  seminarister 
skulde  foretrækkes  dem  fra  kongeriget.  Men  de  stillede  intet 
mindretalsforslag  imod  sprogpatentet,  og  regeringen  stod  der- 
for igen  1846  uden  grundlag  for  en  ændring  i  dette. 

(1895.) 

I  Sender]  yd  ske  Aarbøger  1895,  S.  45—176.  —  Her  med  nogle  enkelte  Tilføjelser  af 

Forfatteren.] 


Den  nationale  opvækkelse  i  Nordslesvig  forud  for  året 
1848  vil  altid  stå  i  vor  historie  med  en  særegen  glans.  Det 
er  et  frembrud  af  længe  slumrende  tanker  og  følelser,  hvis  op- 
komst og  vækst  gav  livet  et  højere  værd,  satte  udviklingen 
nye  opgaver  og  kaldte  slægten  til  kamp  for  indholdsrige  ideer. 
De  mænd,  som  dengang  tog  til  orde  og  viste  vej,  vil  bestandig 
mindes  med  tak,  fordi  de  ikke  holdt  sig  tilbage,  da  de  var 
f&,  medens  mange  og  store  fordomme,  mange  og  mægtige  mod- 
standere ofte  syntes  at  gøre  deres  sag  håbløs. 

Der  er  skrevet  meget  og  mange  gange  om  hine  år,  og 
tiden  ligger  os  jo  endnu  så  nær,  at  den  er  vel  kendt  af  den 
levende  overlevering.  Og  dog  er  det  gået  her  som  overalt,  at 
meget  er  blevet  glemt  i  de  skiftende  tider,  meget  har  aldrig 
været  fremdraget  og  meget  har  efterhånden  fået  et  andet  ud- 
seende end  det  havde  for  samtiden.  Den  hele  samfundstil- 
stand, hin  tids  tænkemåde  og  dens  mangehånde  indviklede 
forhold,  som  dannede  baggrunden  for  den  hele  udvikling,  er 
ved  at  gå  i  glemme.     Dertil  kommer,  at  overleveringen. 

den  mundtlige  og  den  nedskrevne,  stammer  fra  de  mænd,  som 
stod  midt  i  kampen  og  umulig  kunde  overse  hele  dens  forløb 
eller  være  fuldt  retfærdige  mod  dem,  der  enten  stod  dem  imod 
eller  dog  ikke  helt  sluttede  sig  til  dem.  Billedet  af  den  hele 
tid  har  derved  fået  en  vis  skævhed,  som  ikke  mere  tilfreds- 
stiller. Nu,  da  den  nationale  kamp  har  antaget  en  mere 
ædruelig  form,  er  det  også  på  tide  at  se  ædrueligere  på  for- 
tiden. Vi  kan  ikke  blive  stående  ved  opfattelsen  af  den  sles- 
vigholstenske bevægelse  som  et  ondsindet  oprør  fra  første 
færd,  lige  så  lidt  som  vi  ønsker,  at  vore  modstandere  skal  slå 
sig  til  ro  med  at  opfatte  danskheden  i  Nordslesvig  som  frugten 
af  en  dansk  „propaganda".  Begge  de  nationale  strømninger 
voksede  op  samtidig  og  havde  begge  såvel  en  historisk  som 
en  folkelig  ret.  Danskhedens  frembrud  i  Nordslesvig  måtte 
være  en  pinlig  overraskelse  for  dem,  som  holdt  på  hertug- 
dømmernes enhed  overfor  kongeriget,  og  modstanden  mod  dens 
fremvækst  og  anerkendelse  kan  ikke  undre  os,  især  da  der  i 
selve  den  dansktalende  befolkning  var  en  så  udpræget  selv« 
følelse  overfor  kongeriget.  Mange  af  de  voldsomme  beskyld- 
ninger mod  enkelte  tysksindede  embedsmænd,  såvel  som  mod 
hele  embedsklassen,  trænger  til  at  sés  i  et  noget  andet  lys 
end  samtidens  partiførere  så  dem  i.  Vi  bør  kunne  sætte  os 
i  deres  sted  og  skelne  mellem  nedarvede  fordomme  og  den 
onde  vilje  og  det  forargelige  hovmod,  hvori  de  tilvisse  ofte 
gjorde  sig  skyldige. 

Endnu  mere  gælder  det  om  at  vise  retfærdighed  mod 
selve  den  danske  regering,  og  da  især  kongen  personlig,  som 
i  hine  år  jævnlig  var  genstand  for  de  hårdeste  domme.  At 
denne  retfærdighed  ikke  tidligere  er  vist,  kan  man  vel  sige 
ligger  i  den  menneskelige  ufrtldkommenhed,  der  skal  have  tid, 
ofte  rum  tid,  for  at  vinde  klarhed  over  det  nærmeste.  Der 
har  i  virkeligheden  alt  i  mange  år  i  literaturen  foreligget  en 
redegørelse  for  disse  forhold  af  den  højt  ansete  jurist  og  stats- 
mand A.  S.  Ørsted,  som  i  mange  måder  vilde  have  kunnet 
rette    de    gængse    domme,    dersom    man    havde   agtet  på  den. 

Men  dels  var  Ørsted,  da  han  udgav  sine  bøger  \  en  meget 
upopulær  mand,  dels  er  hans  fremstilling  i  ualmindelig  grad 
bred  og  trættende,  dels  endelig  var  han  af  iver  for  at  vise 
tyske  modstandere  retfærdighed  bleven  åbenbart  uretfærdig 
mod  sine  nærmeste  landsmænd,  —  så  de  blev  så  at  sige 
lagte  til  side  uden  at  påagtes  og  uden  at  få  mindste  ind- 
flydelse på  den  offenlige  mening  og  den  danske  historieskriv- 
ning. 

Nu  turde  dog  den  tid  være  kommen,  da  vi'  kan  se  til- 
bage på  en  foregående  menneskealders  idrætter  med  mere  ro 
i  sindet.  Det  gælder  da  om  at  få  et  uforvansket  biUed  frem 
af  personer,  forhold  og  begivenheder;  det  gælder  tillige  om  at 
skelne  det  væsenlige  fra  det  mindre  væsenlige.  Fortællingerne 
fra  fyrrerne  drejer  sig  nu  for  det  meste  om  de  iøjnefaldende 
sammenstød  mellem  partierne,  de  faldne  kraflyiringer  i  blade 
og  forsamlinger,  de  store  folkefester,  foreningernes  udtalelser 
og  meget  andet  af  opsigtvækkende  tildragelser.  Opmærksom- 
beden har  mindre  været  rettet  på  det  ihærdige  oplysnings- 
arbejde, som  blev  udrettet,  den  vækkelse,  som  fremkaldtes  i 
dagenes  og  årenes  løb,  og  endnu  mindre  har  den  fæstet  sig 
ved  kongens  ufortrødne  og  trofaste  arbejde  til  værn  for  dansk- 
hedens ret.  En  så  ubetydelig  og  forholdsvis  ligegyldig  sag 
som  tavlehistorien  fra  Tørning  er  bleven  oftere  omtalt  og  iv- 
rigere drøftet  end  mangt  et  betydningsfuldt  skridt  fra  rege- 
ringens side  til  at  beskytte  modersmålet. 

Her  skal  nu  (i  tilslutning  til  mit  foredrag  om  kong  Kri- 
stian VIII)  fremdrages  nyt  stof  til  kendskabet  af  hin  tid,  og 
det  tidligere  kendte  skal  bringes  i  en  ny  belysning.  Der  skal 
ikke  dvæles  ved  de  store  ord,  som  blev  udtalte  i  stænderne, 
men  ved  de  foretagne  afstemninger;  der  skal  ikke  lægges  vægt 
på  førernes  skarpe  udtalelser,  men  på  de  kendsgerninger,  der 
fik  betydning  for  udviklingen.  En  stor  del  af  dette  stof  er 
hentet  fra  kongens  brevsamling  og  egenhændige  optegnelser  og 


^  n^or  den  danske  hiais  opretholdelse  i  dens  helhed'*,   ISSH),  og  „Af  mit  livs  og 
min  tids  historie",  4  bind,  1851~57. 

der  er  derved  givet  en  betydningsfuld  berigelse  af  vor  viden; 
vi  kan  med  fuld  tillid  bruge  denne  kilde,  da  dens  pålidelighed 
på  mangfoldige  steder  stadfæstes  af  andre  samtidige  opteg- 
nelser og  aktstykker,  medens  den  ingensteds  modsiges  af  dem. 


I.    Prins  Kristian  før  tronbestigelsen  1839. 
Prins   Kristians   bemærkninger   i    anledning   af  en   af- 
handling   af  A.    B.    Rothe,    deputeret   i  Tyske    kancelli  S    om 
indførelsen  af  en  forfatning  m.  m.;  Marts  1815. 

[Prinsen  viser  først,  at  Holsten,  hvad  Rothe  ikke  anerkender,  har 
gammelt  krav  på  konstitutionel  regering  af  sin  „hertug*^.]  Hertug- 
doromet  Slesvig,  vunden  for  Danmark  ved  en  fredslutning  1720,  udi 
hvilken  dets  privilegier  ikke  udtrykkeligen  forbeholdtes,  måtte  overens- 
stemmende med  kongelovens  19.  art.  som  en  integrerende  deJ  af  konge- 
riget Danmark  regeres  med  absolut  suverænitet  Hertugdømmet  Hol- 
sten derimod  erobredes  ikke  .  .  . 

Blev  Holsten  forenet  med  det  tyske  forbund*,  da  vilde  det  være 
uden  farlige  følger  at  indføre  udi  samme  en  for  hertugdømmet  selv  så 
gavnlig  og  almindelig  ønsket  forfatning  .  .  .  Hertugdømmet  Slesvig 
derimod  kunde  efter  min  formening  aldrig  skilles  fra  Danmark  for  at 
forenes  med  Tyskland.  Ej  heller  kunde  det  i  forening  med  Holsten 
gives  en  stændisk  forfatning  uden  derved  at  opvække  billig  fortrydelse 
hos  de  øvrige  danske  provinser,  der  kunde  gøre  fordring  på  lignende 
forrettigheder. 

Jeg  finder,  tilstår  jeg,  den  forbindeise,  der  hidtil  har  funden  sted 
mellem  de  holstenske  og  slesvigske  stænder,  af  hvilke  hine  hørte  til 
den  tyske  statsforfiGitni ng,  dbse  derimod  vare  en  suveræn  fyrstes  under- 
såtter, stridende  mod  statens  forfatning;  denne  måtte  ikke  for  gammel 
vanes  eller  mageligheds  skyld  vedblive,  hvis  Holsten  på  en  eller  anden 
måde  ophørte  at  være  en  integrerende  del  af  det  danske  monarki. 

Hertugdømmernes  fælles  bestyrelse  er  indført  formedelst  sprogets 
enhed  og  i  den  tid,  man  ganske  gerne  havde  set,  at  alle  kongens 
undersåtter  bleve  fortyskede;  men  det  er  at  bemærke,  at  en  stor  del 
af  hertugdømmet   Slesvigs   indvånere   tale   dansk    og   at  blandt  disse 


>  Benævnelsen  ^Tyske  kancelli"  bruges  her  for  korthedens  skyld  istedenfor  det 
officielle  „Slesvig^holstenske  kancelli",  eller  fra  1816:  nSl.-hoJst*Jauenburgske  k."  Hint 
er  det  indtil  1806  brugte  navn,  der  kun  har  hensyn  til  forretningssproget  (modsat 
„Danske  kancelli"  for  Danmark  og  Norge). 

■  Dette  var  man  netop  dengang  i  færd  med  at  oprette  på  kongressen  i  Wien. 

haves  tyske  præster  og  tyske  skoler.  På  øen  Aben,  hvor  danske 
præster  og  skoler  haves,  står  gejstligheden  under  Fyns  stift,  den  civile 
øvrighed  under  hertugdømmernes  regering,  hvoraf  flyder  megen  for- 
virrings hvilken  så  vel  som  mange  andre  deslige  genstande  fortjente 
en  nøje  prøvelse,  hvis  man  har  hensigt  til  forandring  med  hertag- 
dømmemes  forfatning. 

Hvorvidt  det  måtte  være  øaskeligt  at  se  en  stanidiak  forfiitning 
indført  i  det  danske  monarki  overhovedet,  er  en  så  vigtig  genstand, 
at  den  tilvisse  behøver  og  fortjener  den  nøjagtigste  prøvelse. 

Ikke  fordi  det  er  tidens  ånd,  i  Frankrig,  Italien,  Tyskland,  Sverig, 
Norge,  bør  sådant  tilrådes.  Ikkun  hvis  det  befindes  at  være  herskende 
stemning,  gør  regeringen  udentvivl  klogt  i  at  tage  hensyn  på  denne 
stemning.  Dette  bør  kongen  udentvivl  nøje  preve,  forinden  han  fatter 
nogen  beslutning  i  så  henseende;  thi  ligesom  forfædrene  (andt  deres 
held  i  at  overdrage  folkets  rettigheder  i  en  absolut  arvekonges  hånd, 
således  kunde  undersåtterne  i  almindelighed  jo  endnu  ønske,  at  samme 
forfatning  uforandret  vedblev.  Den  almindelige  mand,  som  også  udgør 
den  større  hob,  er,  jeg  tror  det  selv,  af  den  fra  forfædrene  arvede  me- 
ning, at  den  nuværende  forfatning  er  den  bedste,  meget  overvejende 
grunde  måtte  altså  være  forhånden,  førend  man  kunde  bestemme  sig 
til  at  forandre  den.  Blandt  disse  skulde  ophjælpningen  af  stateas 
kredit,  der  har  lidt  så  overvættes  ved  de  senere  års  misgreb  i  finans- 
bestyrelsen  og  ved  de  flere  gange  tilsidesatte  kongelige  ord  og  løfter, 
være  en  af  de  væsenligste.  Den  oplyste  del  af  nationen,  som  tænker 
over  årsagerne  til  vort  statslegemes  forfald,  vilde  i  en  viselig  indrettet 
bftandet  regeringsform  finde  betryggelse  mod  ansvarsløse  ministres  fejl- 
tagelser og  for  byrdernes  forholdsmæssige  fordeling.  Nationalånden 
vilde  oplives  påny  og  staten  kunde  håbe  med  tiden  at  se  samme  vel- 
dædige følger  af  en  sådan  regeringsform  som  de,  Storbrittanien  nyder; 
medens  den  absolut-monarkiske,  således  som  erfaring  viser,  holder  ta- 
lenter, som  under  hin  forfatning  bedre  kunde  udvikle  sig  og  kendes, 
tilbage  i  den  grad.  at  regeringen  selv  tilsidst  savner  duelige  embeds- 
mænd, især  til  de  højere  posters  besættelse.  I  stedet  for  med  for- 
fatteren at  udlede  et  argument  mod  indførelse  af  repræsentativ  forfat- 
ning af  mangelen  på  statskyndige  mænd,  burde  snarere  en  sådan 
forfatning  erkendes  for  det  virksomste  middel  til  at  fremkalde  disse. 
Man  kan  begynde  ufuldkomment  og  blive  fuldkomnere,  når  først  en 
begyndelse  dertil  sker. 


*  90.  Dec.  1815  skriver  prinsen  til  sin  guvernementssekretær,  etatsråd  Holten, 
om  en  sag  fra  Als:  „Alt  for  og  imod  sagen  bør  læses,  førend  mening  fattes;  num  må 
og  vogte  aig  for  cU  foriyakB  danske  menigheder  og  akoLer^  —  men  den  blandede  for- 
fatning er  visselig  ej  gavnlig.'* 

Eksemplet  med  den  norske  rigsforsamling  eller  storting  er  ej  af- 
skrækkende i  så  henseende. 

Hvad  der  imidlertid  er  indlysende  og  efter  min  formening  af 
yderste  vigtighed,  det  er  at  ingen  forandring  i  regeringsformen  på- 
tænkes, nden  at  den  grundlægges  efter  nøjeste  overlæg  og  viseste 
prøvning;  thi  ellers  vilde  statslegemet  nødvendigvis  geråde  i  forvirring. 
Men  grundvolden  for  hele  administrationen  er  pengevæsenet  og  statens 
finanser;  førend  denne  forvaltningsgren  er  ordnet,  simplificeret  og  be- 
styret efter  faste  grundsætninger,  er  ikke  noget  held  at  vente  eller 
nogen  beslutning  at  fatte  til  kommende  slægters  forædling  og  statens 
opkomst  ved.  nationens  rigtig  ledede  bestræbelser  i  fortoning  med 
kongen. 

Af  en  optegnelse  af  prins  Kristian  om  stænderforfatningen, 
fra  efteråret  1830. 

At  Holstens  ridderskab  og  indvånere  overhovedet  efter  det  i 
bundesakten  for  femten  år  siden  udtalte  løfte  om  stændisk  forfatning 
fremdeles  nære  dette  ønske  og  lydeligen  ytre  det,  må  man  ej  undre 
sig  over.  Man  kan  endnu  mindre  anse  det  som  lovstridigt,  at  de  i 
bønskrifter  foredrage  det  for  landsherren. 

[Om  formen  for  en  tilkendegivelse  i  den  henseende  og  om  van- 
skeligheden ved  at  tage  bestemmelse  om,  hvorvidt  også  Slesvig  skal 
have  en  sådan  forfatning.  Han  mener  dog,  at  overvejende  grunde  taler 
herfor.] 

Billighed  og  undersåtternes  fordel  taler  altså  formentlig  lige  højt 
for,  at  stændisk  forfatning  bevilges  hd.  Slesvig,  men  lige  så  bestemt 
tilrådes  at  adskille  hertugdømmernes  stænderforsamlinger,  thi  Slesvig 
bør  aldrig  anses  som  en  del  af  Tyskland  og  arvefølgen  selv,  som  Gud 
forbyde  skulde  blive  tilfældet,  angiver,  at  disse  hertugdømmer  kunne 
adskilles. 

Ved  siden  af  adskilte  stænderforsamlinger  bør  efter  min  forme- 
ning fælles  ridderskab,  klostre,  kreditsystem  som  hidtil  bestå,  og  yder- 
mere forbindelse  i  administrationen  burde  statholderskabet  med  et 
regeringsråd  ved  siden  afgive,  idet  denne  avtoritet,  fælles  for  begge 
hertugdømmer,  varetog  administrative  forretninger,  overretteme,  hver 
i  sit  hertugdom,  alene  den  dømmende  magt',  og  for  hvert  hertugdom 


>  De  to  overretter,  henholdsvis  på  Gottorp  og  i  GlQckstadt,  havde  dengang 
både  den  øverste  dømmende  og  i  visse,  især  politi*anliggender,  den  udøvende  myndighed. 
At  disse  områder  burde  adskilles,  derom  var  alle  enige,  og  samtidig  med  løftet  om  en 
stænderforfatning  udtalte  kongen  det  i  reskript  af  11.  Januar  1831  som  sin  hensigt  at 
indføre  en  fæUes  overappéUaiioHsret  for  begge  hertugdømmer.  Senere  kom  d«-rtil 
oprettøløen  af  en  failes  regering. 

måtte  oprettes  en  overappellatioiiaret  I  hertugdømmet  Slesvig,  som 
nu  har  Valdemars  jydske  lov,  hurde  den  danske  lov  indføres,  såsnart 
som  denne  revideret  måtte  udgives  på  ny  —  og  retten  plejes  på  dansk 
og  tysk,  eftersom  indvånerne  i  de  forskellige  distrikter  ere  dansk  eller 
tysk  talende. 

[Nærmere  om  stændernes  kompetence  og  ordning.  Hvis  kongen 
vil  give  dem  skattebevillingsret,  har  han  intet  imod,  at  de  i  dette  ene 
anliggende  træder  sammen  som  fælles  „landdag*'.] 

Af  prinsens  dagbog  på  en  r^'se  i  sommeren  1631. 

8,  Juli,  [Afrejse  fra  Avgustenburg  til  Sønderborg.]  .  .  .  Med 
provst  Jensen,  som  er  en  fornuftig  og  agtet  mand,  har  jeg  talt  på 
Avgustenborg  om  det  såre  fejlagtige  i,  at  der  ej  er  en  dansk,  som  der 
er  to  ny  organiserede  tyske  skoler  i  Sønderborg,  hvor  dog  almuen 
ikke  taler  tysk,  men  dansk.  Han  indrømmede  dette  fuldkommen  og 
undrede  sig  over,  at  det  ej  var  iagttaget  ved  skolevæsenets  nye  organisa- 
tion. Nu  hjælper  man  sig  ved  at  den  ene  lærer  frivillig  under^'iser  i 
dansk  læsning  og  skrivning,  men  han  håbede  at  skulle  se  det  mangel- 
fulde i  denne  indretning  hævet  med  tiden.  I  øvrigt  er  han  selv  tysk 
og  taler  dansk  med  vanskelighed.  Den  danske  pnest  Claudius  er  lige- 
ledes tysk  og  blev  valgt  for  en  dansk  prædiken,  som  han  fremsagde 
uden  at  være  sproget  mægtige    De  hjælpe  sig  med  lidet,  de  gode  folk! 

9.  Juli,  [Åbenrå;  prinsen  besøgte  syv  skolestuer.]  En  væsenlig 
mangel  er,  at  hele  undervisningen  er  tilskåren  på  tysk,  medens  børnene 
hjemme  tale  dansk,  skønt  ej  med  nogen  ren  dialekt.  Der  gives  efler 
reglen  kun  to  timer  dansk  om  ugen  for  børnene  i  den  anden  klasse, 
thi  den  indbyrdes  undervisning  drives  på  tysk  og  efter  den  tyske 
metode,  med  en  læseklasse  for  de  små  børn,  medens  de  ældre  øves  i 
skrivning  eller  regning  ....  De  læste  omtrent  lige  godt  dansk  som 
tysk,  men  i  deres  skriftlige  prøver  vare  mange  germanismer  og  forkerte 
danske  ord,  hvilket  bør  tilregnes  lærerne,  der  ej  forstå  det  bedre. 

Seminariet  i  Tønder,  der  nu  skal  forsyne  hertugdømmerne  med 
lærere,  tager  ikke  hensyn  nok  på  de  dansktalende  menigheders  skoler. 
Hele  undervisningen  er  tysk  og  de  øves  ej  i  det  danske  uden  netop 
ved  den  undervisning,  der  gives  dem  af  en  præst  på  stedet  (dette  har 
amtmand  C.  Krog  selv  sagt  mig). 

Af  prins  Kristians  skrivkalendere, 
1832.    16,  April.     Prof.  Paulsen*  overleverede  mig  sin  bog  om 
Slesvigs  statsforfatning  og  om  det  danske  sprogs  brug  sammesteds. 


>  K.  F.  L.  Jensen  kom  1890  og  J.  P.  G.  Claudius  1887  hertil,  begge  fra  Holsteo. 
*  Den  bekendte  professor  i  lovkyndighed  i  Kiel,  Kr.  Paulsen. 

Direktør  Estrup^  overleverede  mig  sin  afhandling  mod  det  histo- 
riske fundament:  Kristian  Fs  forsikring  at  Holsten  og  Slesvig  skulde 
være  uadskillige. 

29,  April,  Ved  idag  at  tale  med  overprokurør  konferensråd  Høpp' 
lod  jeg  ham  ret  føle,  hvor  vigtigt  det  er,  at  arbejdet  med  de  erfarne 
mænd  ej  overiles,  ligesom  det  også  måtte  anses  ønskeligt  at  visse  deres 
bemærkninger  måtte  foranledige  nogle  forandringer  i  udkastene. 

Vi  talte  også  om  organisationen  af  overappellationsretten 

Han  mente,  at  der  skulde  være  én  regering  for  begge  hertugdømmer; 
jeg  bemærkede,  at  det  var  at  forene  dem  mere  end  de  nu  ere  det  ved 
overrettemes  administration,  men  at  jeg  fandt  det  hensigtsmæssigt  for 
den  egenlige  regering,  for  dennes  forhold  til  kollegierne,  betænkninger 
over  nye  love  osv.,  men  at  de  for  det  administrative  i  begge  hertug- 
dømmer med  føje  kunde  være  delte  i  tvende  sektioner,  [en]  for  hvert 
hertugdømme.  Også  talte  vi  om  det  danske  sprog  i  hertugdømmet 
Slesvig,  som  jeg  bestemt  erklærede  ej  at  ville  skulde  fortrænge  det 
tyske,  men  heller  ikke  fortrænges  af  det  tyske,  og  ytrede  jeg,  at  lige- 
som forordningerne  for  hertugdømmerne  gives  paa  tysk  og  dansk, 
således  burde  regeringsbeslutningerne  ligeledes  gives  i  begge  sprog, 
eller  på  dansk  til  de  dansktalende  amter  og  distrikter,  og  i  disse  lige- 
ledes dommene  af&ttes  på  dansk  eller  i  begge  sprog,  thi  at  retter- 
gangen skulde  plejes  i  et  sprog,  som  almuen  ej  forstår  [var  ikke  rigtigt]. 
I  de  dansktalende  distrikter  burde  skoleundervisningen  være  dansk, 
hvilket  ej  var  tilfældet  i  byerne.  Høpp  mente,  at  det  var  en  delikat 
materie  med  sproget. 

4.  Juni.  Generalsuperintendent  Adler  sagde  at  skulle  tale  med 
kongen  om  det  danske  sprogs  nærværende  udbredelse  i  hertugdømmet 
Slesvig  og  midlerne  til  at  hævde  det  sin  plads. 

19,  Sept.  Konferensråd  Høpp  underrettede  mig  om  hensigten 
aldeles  at  forene  overappellationsretten  for  hertugdømmerne,  ej  at  ind- 
dele den  i  kamre,  —  og  at  dele  regeringen  i  sektioner,  ej  efter  landene, 
men  efter  sagerne.    Begge  dele  finder  jeg  ukonsekvent. 

10.  OJU,  Læst  Schlegeb  afhandling  om  appellationsretten  i  hertug- 
dømmerne'  —  sendt  ham  den  tilbage. 


1  Historikeren  H.  F.  J.  Estrup  til  Kongsdal,  direktar  for  Sorø  akademL 
*  Det  tyske  kancelli-kollegium  havde  til  præsident  gehejmestatsministeren  grev 
Otto  Moltke  til  Espe;  blandt  de  7  ^deputerede'*  var  overprokureren  J.  P.  Høpp,  som 
refererede  kancelliets  sager  i  gehejmestatsrådet,  den  mest  indflydelsesrige.   Den  yngste 
deputerede  var  dengang  Heinrich  Revenllov  Criminil,  senere  udenrigsminister. 

s  Denne  afhandling  er  dateret  5.  Sept.  1832  og  går  ud  på  at  fraråde  fællesskab 
mellem  hertugdømmerne,  event,  to  senater  (Bajern  har  5),  indførelsen  af  dansk  rets- 
sprog  til  Slieo,  helst  to  statholdere  osv. 

23.  Nov.  I  statsrådet  foredrog  det  si.  holst.  lauenb.  kancelli  [d. 
e.  overprokurør  Høpp]  om  foranstaltningerne  mod  eftertryk  af  bøger  i 
hertugdømmerne  Holsten  og  Lauenburg.  ifølge  bundestags  beslutning 
af  6.  Sepi  f.  år  om  reciprocitet  mellem  bundesstateme.  En  konvention 
med  Preussen  af  1828  om  eftertryk  i  Slesvig,  Holsten  og  L.  foreslog 
kancelliet  at  anvende,  indtil  en  almindelig  forordning  kunde  udkomme 
(hvilken  det  var  ønskeligt  kunde  omfatte  Danmark  med),  således  at 
enhver  forfatter  i  en  bnndesstat  kunde  erholde  gratis  koncession  mod 
eftertryk  af  hans  skrifter  i  hertugdømmerne. 

Jeg  fonnente  (og  kongen  syntes  også),  at  det  var  simplere  blot 
at  bekendtgøre  bundestagsbeslutningen  i  Holsten  og  L.,  men  grev 
Moltke  bemærkede,  at  straffebestemmelserne  manglede  i  hertugdømmernes 
lovgivning  og  for  at  bestemme  dem  måtte  der  korresponderes  med  over- 
retterne. 

Denne  provisoriske  foranstaltning  bifaldtes ;  men  på  min  bemærk* 
nmg,  at  man  her,  hvor  det  gælder  en  bundestags  beslutning,  ej  borde 
blande  hert.  Slesvig  med  deri,  bestemte  kongen,  at  hin  korporation  ej 
skulde  nævnes  i  plakaten. 

Grev  O.  Moltke  indrømmede  rigtigheden  af  min  bemærkning;  jeg 
bad  ham  at  betænke  inddelingen  af  ov.  app.  retten  i  kamre  og  rege* 
ringens  i  sektioner  efter  hertugdømmer.    Han  var  ej  inde  i  sagen. 

Samtale  med  grev  O.  Moltke,  som  med  mig  anså  toldliniens  op- 
hævelse mellem  Slesvig  og  Jylland  af  stor  vigtighed,  men  dertil  hører, 
at  man  tager  brændevinsbrændings  sagen  for.  Han  roste  Thomsen  og 
Criminil  [i  Tyske  kancelli]  mere  end  Høpp. 

1833,    14,  Febr,     Talt  med  konfer.  Høpp Han  håbede 

snart  at  grundsætningerne  for  ov.  app.  rettens  og  regeringens  organisa- 
tion vilde  blive  forelagt  i  statsrådet,  og  de  stændiske  sager  udkrævede 
kun  få  sessioner  for  dernæst  at  redigeres  af  ham  og  Ørsted.  Jeg  talte 
alvorligt  med  ham  om,  hvor  vigtigt  det  var  ej  at  underlægge  Slesvig 
et  tysk  forbunds  ret.  Skulde  den  slesvigske  ov.  app.  ret  end  for- 
valtes af  de  samme  personer,  så  var  det  efter  mit  skønnende  væsenligt, 
at  den  i  formen  skilles  fra  den  holst-lauenburgske,  måske  i  senater 
eller  kurier,  således  at  den  si.  holsi  1.  ov.  app.  ret  aldrig,  men  rel 
den  holst  1.  kom  til  at  afhandle  bundesdags  anliggender  som  austrft- 
galinstans  osv.'  Han  syntes  ej  at  føle  det  vigtige  heri  —  jeg  bad 
ham  at  lægge  det  på  hjærte. 

6.  Marts,  Grev  O.  Moltke  syntes  tenunelig  enig  med  mig  i  at 
ov.  app.  retten  burde  deles  i  slesv.  og  holst.-l.  dommere  for  civile 
sager  og  som  austrfigalinstans;  men  han  frygter  for  modstand  fra  Høpp 

>  Forbandsdagen  kunde  henvise  visse  sager  til  pådømmelse  ved  en  hvilken  sora 
helst  tysk  hejesteret  (austrOgal-instaDs,  af  „austrftge"). 

Og  tror  ej  heller  at  finde  soutien  i  kancelliet  selv.  Hans  idé  at  for- 
lægge ov.  app.  retten  til  Slesvig  tror  han  ej  heller  går  igennem,  ej 
heller  kan  jeg  stemme  derfor.  Han  noterede  adskilligt  til  nærmere 
omtale. 

Af  prins  Kristians  optegnelse  om  forhandlingerne  i  stats* 

rådet  og  hans  indlæg  for  en  deling  af  overappellationsretten 

i  to  kamre  (27.-29.  Marts  1833).     (Originalerne  er  på  tysk, 

efter  de  førte  forhandlinger.) 

[Prinsen  beretter,  hvorledes  den  nedsatte  kommissions  forslag  til 
en  adskillelse  af  den  dømmende  og  udøvende  magt  blev  omdelt  til 
statsrådets  medlemmer  i  begyndelsen  af  Marts,  hvorefter  han  påny  tog 
Schlegels  afhandling  om  denne  genstand  for  sig,  tilegnede  sig  dens 
bevisførelse  og  affattede  et  indlæg  til  kongen  om  den  øverste  domstols 
deling.]  Dette  votum  (gutachten)  meddelte  jeg  såvel  kancellipræsidenten 
grev  O.  Moltke  som  gehejmestatsminister  grev  Rantzau  og  konferens- 
råd Høpp.  Også  med  den  deputerede  [i  T.  k.]  etatsråd  Thomsen  talte 
jeg  om  sagen  og  alle  måtte  de  sande  mine  grundes  veegt  ....  Kun 
var  de  alle  af  den  mening,  at  det  givne  løfte  om  en  fælles  domstol 
ikke  kunde  tilstede  dennes  deling  i  kamre,  og  selv  generalprokurøren 
Ørsted,  som  jeg  talte  med  om  det,  vilde  ikke  indrømme,  at  det  fælles 
ved  domstolen  blev  bevaret,  når  den  holdtes  på  samme  sted,  med 
sfunme  præsident  og  fælles  behandling  af  kriminalsagerne,  men  iøvrigt 
var  delt  i  kamre. 

Jeg  bestemte  mig  da  til  at  forelægge  kongen  det  spørgsmål,  om 
en  indretning  som  den  påtænkte  ikke  lod  sig  forene  med  det  givne 
løfte,  og  bragte  ham  den  27.  mit  votum  til  gennemsyn  .... 

[I  dette  indlæg  af  27.,  to  tætskrevne  ark,  fremlægges  hele  sagen 
klart  og  udtømmende;  af  betydning  er  især  følgende  steder:] 

På  den  således  antydede  måde  tror  jeg  at  indbyggerne  i  hd. 
Slesvig  kan  holdes  ved  deres  gamle  ret  (jydske  lov)  og  derfor  vil 
Deres  majestæt  vistnok  bære  omsorg  alt  nu;  men  hvor  meget  væsen- 
ligere,  ja  nødvendigere  vilde  denne  forholdsregel  ikke  vise  sig  at  være, 
dersom  det  efter  ret  og  billighed  blev  anordnet,  at  der  skulde  dømmes 
i  landets  sprog  i  alle  dansktalende  distrikter  (hvor  der  er  danske 
præster  og  skoler  og  i  byerne,  hvor  almuen  taler  dansk),  og  dersom 
overretten  i  Slesvig  også  fik  pålæg  om  at  afsige  sine  kendelser  på 
dansk  i  alle  sager  fra  disse  distrikter.  Da  vilde  det,  så  vidt  jeg  skønner, 
følge  af  sig  selv,  at  man  ikke  vilde  kunne  forlange  af  de  kun  tysk- 
talende råder  i  overappellationsretten,  at  de  skulde  dømme  på  dansk, 
og  at  der  ej  heller  vilde  være  nogen  anden  udvej  end  at  dele  retten  i 


Digitized  by 


Google 


302  KRISTIAN  VIII  OG  NORDSLESVIG. 

kamre  eller  senater  for  at  lade  dømmes  af  den  slesvigske  afdeling  i 
disse  danske  sager.  For  ikke  at  tabe  den  fordel  at  lade  dømme  fælles 
i  kriminalsager  måtte  under  hin  ovenfor  nævnte  forudsætning  akterne 
forelægges  domstolen  i  officiel  tysk  oversættelse. 

Det  er,  jeg  véd  det  meget  vel,  ikke  den  nuværende  forretnings- 
gang, som  udkræver  dette;  det  vilde  vel  heller  ikke  være  det  belejlige 
øjeblik  nu  at  anordne  dette;  men  lovgiveren  må  også  fæste  øjet  på 
fremtiden  og  det  drejer  sig  her,  hvo  vil  kunne  nægte  det,  om  nationa- 
liteten hos  et  betydeligt  antal  af  Deres  majestæts  undersåtter,  i  en 
provins  af  kongeriget,  som  i  århundreder  er  bleven  fortysket,  men  hvis 
dansktalende  indbyggere  har  samme  ret  som  deres  tysktalende  naboer 
til  at  se  deres  sprog  opretholdt  og  at  dømmes  i  det.  Hvilke  bånd 
mellem  folkene  er  stærkere  end  det  fælles  sprog?  Man  tage  sig  derfor 
vel  iagt  for  at  løse  båndet  mellem  det  slesvigske  og  det  danske 
almuesmå],  som  jeg  anser  for  bånd  mellem  Danmark  og  Slesvig;  de 
bånd,  som  består  mellem  dette  hertugdømme  og  Holsten,  vil  holde 
begge  forenede  med  kronen.  Deres  majestæt  vilde  ikke  miskende  min 
iver  i  denne  henseende!   ..... 

d.  27.  Marts  1833.  Underdanigst 

Christian  Frederik. 

[Derefter  fortsætter  optegnelserne:] 

Den  29.,  forud  for  statsrådet,  gik  jeg  til  kongen,  som  tilbage- 
leverede mig  mit  indlæg  med  den  ytring,  at  den  deri  fremsatte  mening 
gjorde  mig  ære  (»mir  sehr  zur  ehre  gereiche"),  og  at  det  måtte  be- 
klages, at  den  foreslåede  forholdsregel  ikke  kunde  antages;  thi  han 
troede  ikke,  at  den  kunde  forenes  med  en  fælles  domstol.  Jeg  svarede : 
„denne  ytring  af  Deres  majestæt  er  fuldstændig  tilstrækkelig  for  mig; 
men  det  vil  jo  da  være  unyttigt  at  udføre  forslaget  videre  og  jeg  vil 
blot  nævne  det,  men  at  D.  M.  ikke  har  anset  det  for  tilstedeligt.*^ 
Kongen:  y,det  er  min  mening;  men  du  må  firemstille  det,  som  du  finder 
for  godt.**  Derefter  lod  H.  M.  statsministrene  komme  ind,  og  eflerat 
nogle  ubetydelige  sager  fra  generalpostdirektionen  var  bleven  fore- 
dragne, begyndte  konf.  r.  Høpp  sit  referat. 

[Efter  en  vidtløftig  debat  om  lovens  enkeltheder  fremdrog  Møsting 
spørgsmålet  om  domstolens  forhold  til  det  tyske  forbund,  idet  han 
gjorde  opmærksom  på  det  utilstedelige  i,  at  en  slesvigsk  domstol  blev 
udpeget  til  at  afgive  voldgiftskendelser  i  forbundets  navn.  Han  for- 
langte, at  halvdelen  af  raderne  skulde  udnævnes  særlig  for  hvert  hertug- 
dømme, således  at  de  slesvigske  trådte  ud  og  ekstraordinære  dommere 
tilkaldtes,  når  domstolen  blev  „austrfigalgericht^.  I  den  derefter  føl- 
gende debat  frarådede  Rantzau  og  Høpp  dette  som  unødvendigt,  medens 
prinsen  holdt  med  Møsting  og  oplæste  denne  del  af  sit  indlæg  med 

bemærkning  om  hele  dets  indhold.  Otto  Moltke  mente,  at  tilfældet 
aldrig  vilde  komme  til  at  foreligge,  især  hvis  man  efter  hans  forslag 
▼ilde  oprette  domstolen  i  Slesvig,  og  ønskede  det  ikke  nævnt.  Men 
,,selv  Krabbe*'  indrømmede,  at  forbundet  kunde  falde  på  at  vælge  den 
holstenske  domstol  til  voldgiit,  og  kongen  resolverede  derfor,  at  sagen 
skulde  nævnes  udtrykkelig  i  loven  „Da  kom  referenten  frem  med  sit 
forslag  til  en  §,  som  han  gerne  efter  aftale  med  Moltke  vilde  have 
holdt  tilbage,  og  som  gik  ud  på,  at  det  skulde  siges  udtrykkeligt,  at 
den  holsten-lauenburgske  overappellationsret  udelukkende  skulde  kon- 
stituere sig  som  austrfigalinstans,  og  det  med  tiltrædelse  af  alle  ekstra- 
ordinære  assessorer  eller  råder  —  og  føjede  jeg  til:  „som  er  bosiddende 
i  Holsten  og  Lauenburg**,  som  endnu  mere  vil  tilkendegive  forskellen. 
Dette  bifaldt  kongen,  hvorved  Møstings  endnu  tydeligere  forslag  faldt 
bort«  —  om  det  var  heldigt,  får  stå  ved  sit  værd.**  I  løbet  af  den  føl- 
gende debat  talte  prinsen  med  varme  for  mundtlig  rettergang  sbm  ved 
højesteret,  heri  støttet  af  de  danske  ministre,  men  forgæves  overfor 
Høpps  modstand.] 

Af  prins  Kristians  optegnelse  om  forhandlingerne  i  stats- 
rådet angående  oprettelsen  af  en  fælles  regering  på  Gottorp 
(12.  April  1833).     (Originalen  tysk,  se  foregående.) 

[Til  §  8,  tilsyn  med  pressen.    Prinsen  tilføjer  en  anmærkning:] 

Referenten  (Høpp)  omtalte,  at  der  efter  forbundsdagens  beslutning 
af  1819  er  censur  i  Holsten;  medens  den  ikke  findes  i  Slesvig.  Jeg 
noterer  mig  blot  dette  for  ikke  at  glemme,  hvor  vigtigt  det  er  at  lade 
hertugdømmet  Slesvig  i  denne  som  i  andre  henseender  have  noget 
mere  frihed  i  institutionerne;  intet  drager  Holsten  mere  over  imod 
Slesvig. 

[Til  §  36,  forretningsgangen.  Da  den  var  tilendebragt,  tog  prinsen 
ordet  og  oplæste  følgende  betænkning:] 

y,Jeg  savner  på  dette  sted  endnu  en  bestemmelse  om  forretnings- 
sproget  i  regeringen  og  formoder,  at  det  er  meningen,  at  det  helt 
igennem  skal  være  tysk,  til  trods  for  at  det  er  vitterligt,  at  Here  di- 
strikter i  Slesvig  er  dansktalende  og  at  anordningerne  udstedes  på 
dansk  og  tysk. 

Det  forekommer  mig  derfor  passende  iier  at  komme  ind  på  an- 
vendelsen af  det  tyske  -  og  det  danske  sprog  i  de  forretninger,  som 
vedrører  hertugdømmernes  forskellige  egne.  Almindelige  anordninger 
angående  både  Slesvig  og  Holsten  bør  i  lighed  med  den  for  de  kongl. 
koUegiex  befalede  form  offenliggøres  på  dansk  og  tysk.  Ligeså  med 
aJle    anordninger   for  Slesvig   alene;    medens  alle   for  Holsten    alene, 

særlig  alle  de,  som  har  deres  grund  i  forbundsbeslutninger,  efter  min 
mening  kun  bør  udstedes  på  tysk. 

Denne  min  ytring  udspringer  af  den  grundsætning,  at  sproget 
frem  for  alt  betinger  et  folks  nationalitet,  og  det  er  derfor  efter  min 
mening  statsretligt  begrundet  så  vel  som  statsklogt,  når  regeringen 
våger  over,  at  de  to  sprog  bevares  for  undersåtterne,  således  som  de 
nu  består.  Det  kan  ikke  være  min  mening  at  ville  fortrænge  det 
tyske  sprog,  lige  så  lidt  som  det  vilde  være  foreneligt  med  ret  og 
billighed  at  lade  det  danske  sprog  fortrænge,  hvor  det  i  hertugdømmet 
Slesvig  nu  er  folkets  sprog. 

Længe  har  bestræbelserne  været  rettede  på  at  fortyske  hd.  Slesvig. 
Alligevel  har  det  danske  sprog  holdt  sig  i  flere  distrikter;  men  under- 
såtterne dømmes  på  tysk,  og  der  lægges  ikke  vægt  på,  at  embeds- 
mændene kan  tale  dansk,  således  at  øvrighedens  domme  og  anord- 
ninger '  for  det  meste  er  uforståelige  for  de  pågældende  undersåtter. 
Men  dette  er  en  uretfærdighed  og  en  utilbørlighed,  som  man  må  ønske 
hævet,  selv  om  det  ikke  kan  ske  straks. 

Men  når  der  oprettes  en  ny  avtoritet  („behOrde**)  som  denne 
regering,  kunde  man  vel  ønske,  at  sådanne  forhold  ikke  blev  oversete, 
og  jeg  henstiller  til  Deres  majestæts  visdom,  om  der  ikke  passende 
her  kunde  tilføjes: 

Alle  almindelige  anordninger  for  begge  hertugdømmer  eller  for 
Slesvig  skal  udstedes  i  det  danske  og  tyske  sprog.  Alle  almindelige 
anordninger  for  Holsten  udstedes  kun  på  tysk. 

Når  undersåtter  i  de  dansktalende  distrikter  af  hd.  Slesvig  gennem 
deres  øvrighed  henvender  sig  på  dansk  til  regeringen,  skal  også  svaret 
meddeles  dem  i  landets  sprog** 

Disse  frimodige  ytringer,  der  som  jeg  tror  fandt  genlyd  i  kongens 
sjæl,  mødte  især  modsigelse  hos  referenten,  der  skildrede  dette  som 
aldeles  ugørligt,  da  underøvrighedeme  ikke  havde  den  færdighed  i  det 
danske  sprog,  hvilket  Møsting  sluttede  sig  til  og  også  O.  Moltke  måtte 
indrømme,  skønt  han  tydeligt  nok  gav  til  kende,  at  han  delte  min  an- 
skuelse, —  dette  drev  ham  endog  til  med  varme  at  sige  referenten: 
man  kan  dog  ikke  forbyde  undersåtterne  at  henvende  sig  til  regeringen 
på  dansk. 

Grev  Rantzau  mente,  at  en  bestemmelse  som  den  foreslåede  ikke 
vilde  have  den  offenlige  mening  for  sig,  hvad  jeg  også  gerne  ind- 
rømmede vilde  være  tilfældet  hos  tysksindede  embedsmænd. 

Referenten  gjorde  endnu  i  særdeleshed  opmærksom  på,  at  under- 
såtterne selv  ikke  vilde  vide,  hvad  der  var  på  færde,  når  de  fik  en 
dansk  besked  fra  regeringen,  medens  kancelliet  svarede  dem  på  tysk 

Og  de  også  blev  dømte  på  tysk  ved  domstolene.  En  sådan  forandring 
måtte  foretages  nedefra  opad,  ikke  ovenfra  nedad.  Herpå  svarede  jeg, 
&t  jeg  vel  indså,  at  en  forandring  af  retssproget,  hvor  billig  den  end 
var,  her  ikke  lod  sig  gennemføre;  men  en  bestemmelse  som. den  fore- 
slåede, der  også  måtte  afgive  regel  for  kancelliet  og  de  øvrige  kolle- 
gier, vilde  tydelig  give  kongens  vilje  til  kende  og  et  sådant  stød  var 
nødvendigt  for  at  opnå,  hvad  ret  og  billighed  krævede. 

Kongen  ytrede  med  hensyn  til  offenliggørelsen  af  forordningerne 
for  Holsten  på  tysk  alene,  at  det  vilde  være  påfaldende  at  foretage  en 
forandring  heri  efter  22  års  forløb.  Med  hensyn  til  det  andet  forslag 
miskendte  han  ikke  min  hensigt,  håbede  også  at  nå  så  vidt,  men 
efterhånden,  ved  den  opmærksomhed,  som  han  anbefalede  kancelliet 
til  i  de  dansktalende  distrikter  kun  at  ansætte  embedsmænd,  der  kan 
dansk;  —  da  vilde  en  sådan  bestemmelse  vel  nok  lade  sig  indføre, 
medens  den  nu  vilde  være  forbunden  med  store  vanskeligheder. 

På  denne  måde  blev  mit  forslag  bragt  af  vejen  („beseitigt**)  og 
hertugdømmet  Slesvig  prisgivet  tyskheden  for  lange  tider,  måske  for 
bestandig. 

[Til  §  37,  ansættelse  af  avskultanter,  d.  e.  unge  embedskandi- 
dater,  som  søgte  praktisk  uddannelse  i  regeringen:]  Endnu  engang 
kom  jeg  tilbage  til  vigtigheden  for  embedsmændene  i  hd.  Slesvig  af 
at  kunne  tale  dansk  med  lethed,  for  i  mange  distrikter  at  kunne  gøre 
sig  forståelig  for  undersåtterne  og  for  i  det  hele  at  blive  mere  brug- 
bare for  statstjenesten,  —  og  foreslog,  at  færdighed  i  dansk  også  skal 
være  en  betingelse  ved  ansættelsen  som  avskultant. 

Konferensråd  Høpp  vilde  beråbe  sig  på  eksamen  i  almindelighed, 
hvor  der  også  eksamineres  i  dansk  (så  Gud  måtte  sig  forbarme!),  men 
kongen  fandt  det  meget  hensigtsmæssigt  og  sagde,  at  dette  var  en 
billig  fordring  til  alle  statstjénere,  således  at  det  også  optoges,  at 
avskultanteme  ved  deres  ansættelse  skal  eftervise  færdighed  i  dansk. 
[Anordning  om  regeringen  af  15.  Maj  1834  §  81:  .  .  .  „de  må  derhos 
tilvejebringe  fyldestgørende  vidnesbyrd  om  deres  fortrinlige  kundskab 
i  det  danske  sprog**  .  .  .] 


Når  A.  S.  Ørsted  mod  Wegeners  og  Estrups  klager  over 
opretteisen  af  en  fælles  regering  og  en  fælles  øverste  domstol 
gorde  gældende,  at  der  heri  intet  njrt  var,  men  at  alt  tvært- 
imod havde  udviklet  sig  naturlig  af  de  givne  forudsætninger 
(Mit  liv  n   212  ff.),   så  modsiges  dette   på  det  bestemteste  af 

A.  D.  Jørgensen:  Afhandl,  m.  20 

den  tale,  hvormed  den  nye  domstols  præsident,  friherre  Brf>ck- 
dorff,  åbnede  dens  første  møde,   1.  Oktober  1834: 

„Hvad  vore  forfædre  længselsfuldt  ønskede  men  ikke 
turde  håbe  at  opleve,  det  er  nu  sket!  Strålende  lyser  deniie 
dags  ej^oke  såvel  i  landets  som  i  retshistorien.  Et  snævrere 
bånd  omslutter  nu  de  tre  hertugdømmer,  Slesvig,  Holsten  og 
Lauenburg.  De  går  fra  idag  af  ind  i  en  forbindelse,  i  hvilken 
de  aldrig  tilforn  og  til  ingen  tid  har  stået.  Vor  „allverehrter"^ 
konges  nåde  osv." 


Prins  Kristians  optegnelser  om  en  forhandling  i  statsrådet 

om  presselovgivningen  i  Slesvig,  3.  Novbr.  1837. 

[Efter  forslag  af  P.  Hjort  Lorenzen  havde  stænderforsamlingen  i 
Slesvig  andraget  på,  at  pressesager  ikke  skulde  kunne  afgøres  af  reg«* 
ringen  på  Gottorp,  men  henvises  til  domstolene;  i  Holsten  var  efter 
forbunds] ovgivningen  indført  censur.  Høpp  var  som  kommissarios  op- 
trådt herimod  og  refererede  ligeledes  sagen  i  statsrådet  til  afvisning. 
Prinsen,  der  holdt  på  en  lovhjemlet  trykkefrihed,  havde  en  længere 
forhandling  med  ham  om  den  nuværende  tilstands  lovmedholdighedt 
og  gik  derpå  over  til  at  foreslå  indførelsen  af  den  danske  trykkefrihed 
i  Slesvig,  hvad  der  formentlig  vilde  tiltale  ståenderne:] 

Dette  frarådede  Høpp  på  det  bestemteste  som  en  i  dette  øjeblik 
farlig  forholdsregel  og  fremhævede  især  den  forskel,  som  derved  vilde 
finde  sted  i  presselovgivningen  i  Slesvig  og  Holsten,  således  at  det 
vilde  blive  trykt  i  Slesvig,  hvad  der  i  Holsten  var  strøget  af  censuren 
eller  forbudt 

Dette,  svarede  jeg,  vilde  netop  være  ønskeligt;  Slesvigeren  må 
gerne  føle,  at  han  ikke  er  underkastet  forbundslovene,  at  han  har  flere 
rettigheder  som  kun  undersåt  af  kongen  af  Danmark.  Han  må  erkende 
dette,  det  kan  kun  være  til  fordel  for  Danmarks  krone  og  jeg  vilde 
aldrig  tilråde  kongen  at  støde  Slesvigerne  fra  sig,  hvor  de  kunde  være 
i  fordel,  således  at  man  opofrer  de  slesvigske  undersåtters  rettigheder 
for  Holsten. 

Grev  Rantzau  mente,  at  dermed  vilde  man  ikke  vinde  Slesvigerne 
for  danske  interesser.  Ikke  derved  alene,  svarede  jeg,  men  dette  er 
også  et  middel,  som  ikke  er  at  forkaste. 

Alle  de  andre  ministre  mente,  man  måtte  lade  det  blive  som  det 
nu  er,  i  Holsten  var  der  censur,  i  Danmark  ubegrænset  pressefrihed f?). 

i  Slesvig  var  der  en  mellemting  mellem  begge  (man  måtte  vælge,  til 
hvilken  side  man  vilde  drage  Slesvig,  sagde  grev  V.  Moltke,  uden  just 
at  tage  ordet  for  mit  forslag).  Alle  priste  de  fortrinnene  ved  den  sles- 
vigske qvasicensur  imod  vor  lovordnede  pressefrihed,  kort  sagt,  her 
var  intet  at  udrette,  og  kongen  resolverede,  som  det  var  at  vente,  at 
alt  skulde  blive  ved  det  gamle. 

Grev  V.  Moltke   beklagede   med  mig,  at  man  ikke  vil  hæve  sig 
til  højere  synspunkter  med  hensyn  til  Slesvig. 


Privatsekretær  Adler  til  prins  Kristian, 

Slesvig,  d.  9.  Avg.  1837. 
Nådigste  herre! 


Verbitteren^  ytrede,  som  så  mange  andre,  det  ønske,  at  D.  k. 
højhed  snart  vilde  besøge  hertugdømmerne  —  hvorvidt  man  mener  det 
oprigtigt,  skal  jeg  lade  stå  ved  sit  værd  --,  og  anbefalede  et  længere 
ophold  i  Kiel.  Som  motiv  anførte  han:  „man  tror  om  prinsen,  at  han 
har  en  afgjort  forkærlighed  for  Danmark  og  alt  hvad  der  er  dansk,  at 
han  vil  tilbagetrænge  det  tyske  sprog  i  hd.  Slesvig  og  at  han  har  til 
hensigt  at  give  afkald  på  Holsten  for  at  sikre  Danmark  besiddelsen 
af  Slesvig.  Denne  mening  er  især  udbredt  blandt  forskellige  ældre 
herrer,  til  hvilke  jeg,  salvo  respectu  et  pietate,  må  henregne  min  egen 
fader,  men  den  vilde  sikkert  ved  et  længere  ophold  af  H.  K.  H.  blandt 
dem  gøre  plads  for  en  bedre  overbevisning. **  Han  anførte  vel  dette 
som  andres  mening,  men  da  det  forekom  mig,  som  om  han  ikke  fandt 
den  ganske  urimelig,  tillod  jeg  mig  at  bemærke:  at  han  af  sit  eget 
kendskab  til  D.  K.  H.  måtte  vide,  at  det  hverken  var  Deres  hensigt 
eller  Deres  ønske  at  trænge  det  tyske  sprog  tilbage,  men  blot  at 
hindre,  at  det  ikke  ved  forkerte  foranstaltninger  end  videre  skulde 
fortrænge  det  danske;  —  at  det  ligeledes  måtte  være  de  holstenske 
herrer  bekendt,  hvor  levende  D.  K.  H.  interesserede  sig  for  alt,  hvad 
der  kunde  bringe  Holsten  i  flor,  hvormeget  D.  K.  H.  påskyndede  an- 
lægget af  nye  veje,  hvor  vedholdende  De  talte  for  anlægget  af  en  jern- 
bane fra  Neustadt  til  Altona,  endog  med  fare  for  derved  at  formindske 
varetransporten  gennem  Sundet;  at  disse  D.  E.  H.'  notoriske  anskuelser 
måtte  være  Holstenerne  borgen  for,  at  De  vcur  langt  fra  at  tænke  på 


*  K.  A.  F.  Rantzau.  forh<;o  hofchef  hos  prinsen,  senere  verbitter  i  lUeho,  som 
Adler  havde  truffet  på  faderens  herresæde  Rastorf  i  Holsten.  Han  var  prinsen  meget 
hengiven,  men  brevskiftet  mellem  dem  var  ophørt  efterat  Rantzau  11.  Marts  1896  havde 
taget  ordet  for  en  nøje  forening  af  hertugdommerne. 

20* 

at  alienere  hertugdømmet;  at  D.  K.  H.  desuden  ikke  anså  besiddelsen 
af  Slesvig  for  problematisk  og  at  De  følgeligen  heller  ikke  kunde 
tænke  på  at  bringe  noget  offer  for  at  sikre  den:  endeligen  at  den  be- 
givenhed, hvorved  der  kunde  blive  spørgsmål  om  Slesvigs  fremtid, 
hverken  var  så  afgjort  eller  så  nær,  at  man  allerede  nu  behøvede  at 
væbne  sig  mod  den.  —  Den  sidste  frase  kom  forresten  ikke  fra  hjertet; 
thi  min  virkelige  mening  er,  at  man  forholder  sig  for  roligt  ved  de 
kvæstioner,  som  agitere  hertugdømmerne,  nemlig:  „hvor  skulle  vi  hen, 
når  der  indtræder  en  sukcessions-forandring?^  og  —  men  derom  mere, 
når  jeg  igen  har  den  lykke  mundtlig  at  underholde  Deres  kongl. 
højhed 


Købmand  i  Haderslev  P.  Kr.  Koch  til  prins  Krisiianj 
23.  Dec.   1837. 

Deres  kongelige  højhed 

prins  Christian  Friedrich  til  Danmark  pp. 
Min  nådigste  herre! 

Tillid  til  D.  K.  H.'  nåde  såvel  som  de  uheld,  der  hidindtil  har 
mødt  mit  anliggende  og  som  ligge  mig  meget  på  hjerte,  foranlediger 
mig  underdanigst  at  overgive  vedlagte  ansøgning  i  D.  K.  H.'  hænder 
med  tillidsfuld  bøn  nådigst  at  være  dens  talsmand  hos  H.  M.  kongen. 

Tvende  gange  har  jeg  i  afvigte  sommer  ansøgt  den  SI.  H.  rege- 
ring om  tilladelse  til  at  udgive  et  dansk  ugeblad  for  mine  landsmænd. 
Sønderjyderne.  Den  sidste  gang  fremstillede  jeg  mig  personlig  selv 
for  det  høje  kollegium  for  om  muligt  mundtlig  at  virke  for  min  sag 
og  så  klart  som  muligt  at  lægge  det  min  hensigt  for  dagen.  Men 
uagtet  min  ansøgning  ikke  savnede  gode  anbefalende  erklæringer  både 
fra  magistraten  og  hr.  konferensråd  og  amtmand  Johansen  her  i  byen, 
så  blev  mig  dog  hver  gang  føje  tid  derefter  kommuniceret  afslag. 

Dertil  indser  jeg  imidlertid  ingen  ret  grund,  ligesom  jeg  heller 
ikke  kan  antage,  at  regeringen  i  den  korte  mellemtid  kan  have  kon- 
sulteret med  kancelliet  derom,  hvortil  den  i  nærværende  tilfiælde,  efter 
min  mening,  var  beføjet. 

Med  et  par  af  vore  provinsialblade,  det  Eckernforder-  og  Apenrader- 
Wochenblatt,  ligger  regeringen  for  tiden  i  bestandig  kollision.  Det 
synes  også  som  om  disse  blade  lade  det  sig  være  meget  magtpå- 
liggende at  udbrede  antipati  mod  al  god  danskhed  og  at  befordre  så- 
danne anskuelser,  for  hvilke  enhver  ærlig  dansk  kun  kan  have  foragt, 
og  som  heller  ingen  andre  steder  har  ly  emme  eller  finder  genklang 
end  der  hvor  det  sprog  har  hjemmet  de  fremsættes  i. 

Jeg  antager  derfor,  at  idet  regeringen  på  Gottorp  har  umage  med 
at  holde  disse  ubesindige  blade  inden  sømmelighedens  skranke,  så  har 
den  så  liden  tilbøjelighed  til  at  lade  endnu  flere  blade  vorde  etableret, 
at'  frygt  for,  at  disse  mulig  også  kunde  tilsidesætte  en  fornuftig  og 
anstændig  tone. 

Men  det  er  da  tungt,  at  hele  den  danske  befolkning  i  Sønder- 
jylland skal  lide  så  hårdt  et  savn  for  enkelte  fremmedsindedes  usømme- 
ligheds skyld:  det  er  en  sørgelig  erfaring,  at  modersmålet  for  de 
danske,  der  bo  sønden  for  Kongeåen,  skal  være  banlyst  til  tavshed, 
når  talen  er  om,  hvad  der  foregår  i  verden,  eller  om  deres  kære  fædre- 
land Danmarks  tarv  og  dets  velgørende  foranstaltninger,  men  i  sær- 
deleshed, når  deres  egne  interesser  og  anliggender  vorde  drøftede  og 
omhandlede,  hvilket  kun  kan  ske  i  blade  af  et  fremmed,  det  tyske 
sprog. 

Sandelig,  en  sådan  tingenes  orden  må  endelig  mer  og  mer  vise 
sin  skadelige  virkning  på  den  ægte  danske  folkelighed  og  national- 
følelse hos  Sønderjyderne;  den  varme  og  hellige  fædrelandskærlighed, 
som  skal  knytte  folket  til  tronen  og  sammenholde  det  med  staten,  må, 
af  mangel  på  nødvendig  næring,  mer  og  mer  forsvinde  og  istedenfor 
disse  herlige  egenskaber  ville  unaturlige  og  døde  begreber  om  folke- 
lighed, en  fremmed  følelse  for  land  og  landsfader  ved  siden  af  åndig 
sløvhed  og  afmagt  indtage  herredømmet  i  folkets  hjerte  I 

I  sandhed,  det  er  ikke  godt,  at  et  sådant  onde  overgår  et  ædelt  folk. 

Men  uagtet,  som  historien  fortæller,  der  fra  umindelige  tider  er 
bleven  indvirket  på  Søndeijydeme  både  med  tysk  sprog  og  ånd,  med 
fremmede  sæder  og  skikke,  med  vold  og  list,  åbenbar  og  i  stilhed, 
samt  at  enhver  naturlig  forbindelse  med  moderlandet  ligeså  længe  har 
været  afskåren  ved  en  mangehundredårig  gammel  skillevæg;  uagtet 
det  tyske  sprog  i  alle  vore  dansktalende  købstæder  og  i  mange  di- 
strikter på  landet  er  bleven  indført  i  kirker  og  skoler,  såvel  som  ved 
alle  retsforhandlinger  uden  undtagelse;  —  og  uagtet  endelig  man  altså 
ingen  anden  litøratur  har  haft  at  øse  af  for  at  erholde  den  nødvendige 
næring  for  ånd  og  hjerte,  end  den  fremmede  tyske:  —  så  har  den 
gode  jydske  (ærlig  danske)  folkelighed  og  ånd  såvel  som  den  jydske 
mundaii  alligevel  vedligeholdt  sig  på  nogle  mile  nær  i  hine  gamle 
positioner  og  antræffes,  skønt  svag  og  mat,  i  den  største  del  af  hertug- 
dømmet, lige  op  imod  byen  Slesvig. 

Derfor  er  kærligheden  til  det  gode  gamle  moderland  endnu  ikke 
uddød,  men  viser  sig  i  modsætning  til  den,  man  finder  hinsides  Ejderen, 
anderledes  varmere  og  mere  deltagende  såvel  i  Danmarks  ulykkens  som 
lykkens  dage,  og  det  slesvigske  folk,  skønt  hårdt  og  unaturlig  bunden 
til  en  fremmed  nabo,  synes  dog  alletider,  at  Danmark  er  dets  moder, 

Og  kan  aldrig  lade  sine  sønlige  følelser  addø  eller  glemme  den  rest, 
hun  lærte  ham  i  barndommens  dage,  og  uagtet  folkelighed,  sprog  og 
fædrelandskærlighed  synes  at  måtte  forsvinde  for  fremmed  indflydelse, 
så  ere  disse  dog  ikke  længere  borte  end  gløder,  der  ere  bedækkede 
med  aske,  men  ved  et  jævnt  åndedrag  påny  kunne  sættes  i  klar  og 
yndig  glans. 

Det  er  sådanne  gløder,  Deres  kongelige  højhed,  der  atter  skuUe 
oppustes  og  bringes  til  nyt  liv  og  klarhed. 

Jeg  har  besluttet  at  ofre  de  ringe  evner  og  den  tid,  mine  forret- 
ninger levne,  til  dette  øjemed;  men  de  foretagender,  jeg  hidindtil  har 
gjort,  ere  blevne  frugtesløse.  Måtte  dette  skridt,  jeg  i  underdanighed 
vover  at  gøre  til  D.  K.  H.,  krones  med  forønsket  held,  —  hvor  vilde 
jeg  da  glæde  mig  og  mange  med  mig!  Derved  vilde  det  glade  og  her- 
lige håb,  som  vi  i  stilhed  gøre  os  om  de  kommende  dage  til  D.  K.  H.. 
vorde  endnu  livligere  og  fortrøstningsfuldere! 

Måtte  D.  K.  H.  erkende  min  redelige  hensigt,  som  jeg  uden  til- 
bageholdenhed underdanigst  har  lagt  for  dagen,  måtte  det  være  lykkedes 
mig,  efter  min  ringe  evne,  at  gøre  D.  K.  H.  en  nogenlunde  rigtig 
skildring  over  tingenes  virkelige  tilstand,  da  vil  det  vist  vorde  bedre, 
og  det  nye  år  vil  måske  bringe  nyt  liv  og  varme  i  Sønderjyllands 
indslumrede  nationalitet! 

Underdanigst 
Pet.  Chr.  Koch. 

Haderslev,  d.  23.  Dec.  1837. 


Prins  Kristians  anbefaling  af  Kochs  ansøgning  til  kongen: 
Nærværende  allerunderdanigste  ansøgning  fra  borger  og  købmand 
Peter  Kristian  Koch  i  Haderslev  om  tilladelse  til  at  udgive  et  dansk 
ugeblad  for  den  dansktalende  del  af  Sønderjylland,  er  mig  tilstillet  for 
at  overleveres  Deres  majestæt. 

Amtmand  konferensråd  Johansens  vedlagte  attester  om  at  supli- 
kanten  er  ham  bekendt  som  en  sindig  og  veltænkende  mand,  der 
aldeles  ikke  blander  sig  i  ham  uvedkommende  politiske  stridigheder, 
opfordrer  mig  så  meget  mere  til  at  tale  hans  sag  for  Deres  nmjestiet 
som,  efter  hvad  suplikanten  har  tilskrevet  mig,  den  slesvig-hobtenske 
regering  på  Gottorp  tvende  gange  har  afslået  hans  begæring  om  et 
dansk  ugeblads  udgivelse  i  Haderslev,  „skønt,  som  amtmand  Johansen 
ytrer,  et  ugeblad,  hvis  øjemed  fornemmelig  skal  være  i  modersmålet 
at  udbrede  almennyttige  kundskaber  over  statistiske,  landøkonomiske, 
samt  kommercielle  og  literære  genstande  blandt  den  dansktalende 
almue  i  hertugdømmet  Slesvig,  vil  kunne  afhjælpe  et  hidtil  følt  savn, 

«j  blot  af  morskabs,  men  og  af  anden  såvel  for  borger-  som  for  bonde- 
standen gavnlig  og  passende  læsning,  samt  tillige  bidrage  til  det  danske 
sprogs  hævd  i  Sønderjylland". 

På  samme  grund,  hvilken  jeg  anser  vigtig  i  flere  henseender, 
anbefales  dette  andragende  til  Deres  majestæts  særdeles  allernådigste 
opmærksomhed. 

D.  16.  Jan.  1888. 

Bevillingen  blev  givet  i  Marts  (Årbøger  1892,  s.  29)  og 
bladet  „Dannevirke"  udkom  som  bekendt  fra  15.  Juni  1838. 
Senere,  i  November,  søgte  Koch,  vistnok  efter  aftale  under 
prinsens  ophold  i  Haderslev,  om  ret  til  selv  at  trykke  bladet, 
og  da  han  i  flere  måneder  intet  hørte  om  sagen,  henvendte 
han  sig  atter  til  prinsen,  i  et  brev,  der  begynder  således: 

„Det  har  været  mine  venner  og  mig  en  stor  trøst,  under 
vort  arbejde  med  at  forsvare  modersmålet  og  opvække  sand 
fædrelandskærlighed  sønden  for  Kongeåen,  at  finde  Deres  konge- 
lige højheds  nåde  og  understøttelse,  uden  hvilken  dette  fore- 
tagende ikke  vilde  være  kommet  i  live." 

Koch  fik  sit  eget  trykkeri  i  Juli  1839.  Senere  fik  han 
ret  til  at  optage  danske  kundgørelser. 


Af  prins  Kristians  skrivkalender. 

1838.  14.  Jan.  Jeg  averterede  O.  Moltke  om  borger  i  Haderslev 
Kochs  ansøgning  om  at  udgive  en  dansk  avis  sammesteds  og  bad  ham 
interessere  sig  derfor. 

21,  November til  Haderslev  kl.  4Vs  [på  hjemvejen  fra  ud- 
iandel]; vi  logerte  hos  amtmand  Johansen;  stor  diner. 

22.  i  Haderslev,  beset  hospitalet  (under  bygning),  byens  arbejds- 
hus  og  sygestuer,  tvende  skoler,  Bekkers  danske  skole  (Dannevirke); 
afrejst  kl.  Wh.' 


1  Om  dette  besøg  i  Haderslev  fortæller  N.  K.  Nissen  i  brev  til  Flor,  af  2.  Dec, 
meddelt  i  disse  årbøger,  18^  s.  47.  Her  kun  dette  uddrag:  „Prinsestadsen  er  forbi 
og  TI  ere  atter  lidt  i  ro.  Koch  har  jo  vel  fortalt  Dem,  hvorledes  sin  avdiens  leb  af 
—  Gad  ske  lov  meget  heldig  .  .  .  Prinsens  nærværelse  bar  givet  den  danske  sag  dygtig 
respekt  her.  Da  H.  K.  H.  nemlig  var  i  skolerne,  spurgte  han  læreren,  om  der  ikke 
lærtes  dan$k.  Da  denne  svarte  jo,  vilde  prinsen  høre,  hvordan  det  gik.  Men  til  god 
lykke  havdes  der  ikke  engang  danéke  læa^øger.  Da  prinsen  ytrede  sin  forundring 
berover  og  pastor  Lautrup  vilde  gøre  undskyldninger,  sagde  han,  at  læreren  nok  ikke 
«ogaog  selv  kunde  dansk.  ** 

3.  Dec.  Gehejme  statsminister  grev  O.  Moltke  til  avdience.  Han 
talte  meget  om,  hvilke  skarpe  advarsler  og  formaninger  han  havde 
uddelt  til  embedsmænd  i  hertugdømmerne,  og  at  forsamlinger  for  at 
petitionere  herefter  skulde  forbydes.  Han  gik  også  ind  på  den  an> 
skuelse,  at  forfatningsstridige  forslag  af  stænderne  straks  skulde  af- 
vises. Han  samstemmer  i  min  anskuelse  om  at  hævde  det  danske 
sprog  i  Slesvig  lige  med  det  tyske  i  de  tysktalende  distrikter  Han 
vil  skaffe  den  dcoiske  avisudgiver  i  Haderslev  bogtrykkerprivilegium. 
Han  erkender  de  mange  misgreb  med  tyske  embedsmænd  i  det  dansk- 
talende Slesvig  .  .  . 


Af  et  brev  fra  prins  Kristian  til  sønnen  prins  Fredrik, 
23.  April  1839. 

....  Hos  Riegels  vil  det  selskab  til  det  danske  sprogs 
håndhævelse  eUer  bevarelse  i  det  dansktalende  Slesvig  vist 
blive  omtalt.  Jeg  har  ytret  for  ham,  at  når  dette  selskab 
udgik  fra  det  dansktalende  Slesvig  selv,  måtte  det  være  det 
ønskeligste;  thi  skulde  det  udgå  fra  København,  vilde  det  ej 
trives  så  godt  som  en  indfødt  plante.  Af  samme  grund  ønsker 
jeg,  at  Du  må  bidrage  dertil  ved  understøttelse  og  bøger,  men 
ej  optræde  som  dets  stifter  eller  beskytter.  Hint  råd  har  jeg 
givet  ham  af  interesse  for  sagen,  som  ingen  kan  mere  ønske 
at  fremme  end  jeg  gør  det.  .  .  .  [Den  første  „slesvigske  for- 
ening", senere  „foreningen  til  udbredelse  af  dansk  læsning  i 
den  dansktalende  del  af  Slesvig",  dannedes  i  foråret  1839 
og  trådte  offenlig  frem  den  19.  Juli.  Generalkrigskommissær 
Riegels  på  Snoghøj,  født  i  Nørborg,  fik  Nis  Hanssen  fra  Højst 
til  at  stille  sig  i  spidsen  for  den;  blandt  de  øvrige  14  med- 
lemmer, aUe  fødte  Sønderjyder,  var  maleren  Eckersberg  fra 
Blåkrog,  officererne  Baggesen,  digterens  søn,  født  på  Avgusten- 
borg,  og  Gerlach,  overgeneral  i  1864,  osv.  Blandt  de  største 
bidragydere  i  de  første  år  var  prins  Kristian.  Flor  skriver  5. 
Dec.  1839  til  H.  J.  Blom,  at  prinsen  og  Adler  under  deres 
ophold  i  Slesvig  (se  ovenfor)  ^^ff enlig  erklærede  sig  for  Sønder- 
jydernes sag"  og  lovede  både  Kr.  Paulsen  og  ham  „den  aller- 
stærkeste understøttelse  til  en  så  menneskelig  og   politisk  så 

vigtig  sag",  nemlig  udbredelsen  af  dansk  læsning.  Men  han 
tilføjer,  at  de  ikke  senere  har  hørt  noget  'derom.  Efter  for- 
eningens offenliggjorte  regnskab  var  prinsens  (kongens)  bidrag: 
1839-40:  100  bind  af  hans  bogsamling;  1840—41:  200  rdl. 
og  bøger;  1841 — 42:  100  rdl.  og  mange  bøger.  Sml.  Sønder- 
jydske  årbøger  1889,  s.  298.  312.    Danskeren  1894,  s.  261.] 


II.    Sprogreskriptet  af  14.  Haj  1840. 

Allerede  kort  efter  sin  tronbestigelse  (3.  Dec.  1839)  til- 
kendegav kong  Kristian  Ym  det  tyske  kancelli  ved  utvetydige 
udtalelser,  at  han  agtede  at  følge  en  anden  politik  i  Sønder- 
jylland end  den  afdøde  konge.  Alt  den  15.  forhandledes  der 
om  at  ansætte  Høpp,  der  jo  var  hovedmanden  for  dets  udanske 
holdning,  som  præsident  for  overappellationsretten  i  Kiel,  hvilket 
embed  heldigvis  stod  ledigt  og  som  Høpp  alt  i  November 
havde  ytret  lyst  til  at  søge,  idet  han  forudså  tronskiftet;  tid- 
ligere havde  han  ikke  villet  fra  København  ^  En  formel  fore- 
stilling herom  blev  nedlagt  af  O.  Moltke  d.  17.  s.  m.  med 
forslag  om,  at  han  først  skulde  forlade  kancelliet  1.  Juni,  da 
man  ikke  troede  tidligere  at  kunne  undvære  ham.  Først  den 
7.  Januar  1840  meldte  han  sig  dog  selv  med  sin  ansøgning 
og  dagen  efter  faldt  da  kongens  afgørelse.  Muligvis  har  hans 
endelige  bestemmelse  været  fremskyndet  ved  et  par  kongelige 
reskripter,  som  samme  dag  fra  kabinettet  tilstilledes  det  tyske 
kancelli. 

Kancelliet  havde  under  10.  Dec.  nedlagt  forestilling  om  et 
nyt  skoleregulativ  for  Tørninglen  og  heri  foreslået,  at  biskoppen 
af  Ribes  tilsynsret  med  disse  skoler  skulde  ophøre.  Kongen 
udtaler  nu  i  sit  reskript  af  7.  Jan.,  at  „dette  har  i  højeste 
grad  måttet  vække  hans  forundring** .  Hvorfor  skal  disse  skoler 
undvære  det  højeste  kirkelige  tilsyn,  da  undervisningen  dog 
har  et   bestemt   kristeligt   formål,    og    hvorfor   kan    en    dansk 

'  A.  s.  Ørsted  beretter  ligeledes,  at  Høpp  næppe  vilde  være  gået  til  Kiel,  hvis 
han  huvde  haft  Kriat.  VlII's  fortrolighed  som  haa    havde  Fr.  VI's.     (Mio  tid  II  274.) 

biskop  ikke  føre  det  med  samme  ret  som  en  generalsuper- 
intendent? „Hertugdømmet  Slesvigs  skoleordning  er  med  hensyn 
til  læregenstandene  ikke  forskeUig  fra  den  danske,  og  lad  så 
være,  at  man  bruger  andre  lærebøger  i  det  Tøminglenske,  så 
er  dog  den  kirkelige  lære  den  samme  og  biskoppen  af  Ribe 
vil  føre  overtilsynet  lige  samvittighedsfuldt,  skønt  skolerne 
henhører  under  den  slesvigske  skoleordning.  Vi  forbeholder 
ligeledes  biskoppen  retten  til  at  besætte  de  skolelærerembeder, 
med  hvilke  der  er  forbunden  degne-  og  kirkesangertjeneste, 
eller  sådanne  har  været  forbunden,  før  degneembedeme  ind- 
droges, ligesom  det  også  fremdeles  skal  påhvile  ham  at  give 
skolelærerne  kollats.  Og  Vi  finder  os  særlig  bevæget  hertil  af 
hensyn  til  at  de  danske  skoler  i  hint  distrikt,  ligesom  det 
skulde  være  tilfældet  med  alle  danske  skoler  i  hd.  Slesvig, 
skal  besættes  med  skolelærere,  som  er  det  danske  sprog  fuld- 
kommen mægtige,  idet  Vi  vil  have  det  opstillet  som  grund- 
sætning, at  skolelærerne  ligesom  andre  embedsmænd  i  hd. 
Slesvigs  dansktalende  distrikter  skal  være  det  danske  sprog 
fuldkommen  msBgtige.  Hvilket  Vort  sl.-holst.-l.  kancelli  vil 
have  at  iagttage  ved  hver  ansættelse  under  dets  ressort." 

Samme  dag  reskriberede  kongen  til  kancelliet,  at  den  ved 
reskript  af  2.  Jan.  stedfundne  oprettelse  af  et  statssekretariat 
for  nådessfiger  skulde  kundgøres  i  hertugdømmerne,  „samt  at 
der  af  bemeldte  reskript  indføres  en  nøjagtig  oversættelse  i  det 
tyske  sprog  såvel  i  bladet  „Schleswig-Holsteinischer  Anzeiger" 
som  i  „Altonaer  Merkur",  ligesom  reskriptet  ordlydende  i  det 
danske  sprog  bliver  at  foranstalte  optaget  i  bladet  „Danne- 
virke"". 

Dette  blad  anerkendtes  således  som  en  slags  officiøst 
organ  for  det  dansktalende  Slesvig. 

Endvidere  kan  der  gøres  opmærksom  på,  at  det  danske 
kancelli  den  18.  Jan.,  udentvivl  efter  kongens  tilskyndelse,  optog 
en  sag  til  afgørelse,  som  den  foregående  sommer  var  indledet 
af  stiftsøvrigheden  i  Ribe,  men  hidtil  ikke  havde  haft  de  bedste 
udsigter,  nemlig  oprettelsen  af  et  skolelærerseminarium  i  Ribe 

stift,  med  særligt  hensyn  til  de  danske  egne  af  Slesvig. 
Kongens  resolution  faldt  allerede  den  24.  April  næstefter  og 
Jellinge  blev  valgt  til  pladsen  for  det. 


Sprogreskriptet, 
Den  slesvigske  stænderforsamling   vedtog  i   sit  møde  den 
6.  Avgust  1838  hos  kongen  at  andrage  på: 

1)  at  der  indføres  undervisning  i  tysk  i  hertugdømmets 
danske  skoler,  tre  timer  ugenlig  i  den  sædvanlige  under- 
visningstid (vedtaget  med  38,  det  sidste  med  37  stemmer). 
Deltagelsen  i  denne  undervisning  skal  være  frivillig  (28 
stemmer).  Den  skal  begynde  straks,  dér  hvor  skolelæreren 
er  det  lyske  sprog  mægtig,  og  der  må  for  fremtiden  ingen 
lærer  ansættes,  med  hvem  dette  ikke  er  tilfældet  (en- 
stemmigt). 

2)  at  det  danske  sprog  må  indføres  som  regerings-  og 
retssprog  i  de  distrikter  af  hd.  Slesvig,  hvor  det  er 
kirke-  og  skolesprog^  og  det  tyske  sprog  derimod  afskaffes 
(vedtaget  med  21  stemmer).  Dette  skulde  dog  ikke  gælde 
for  overdomstolene,  regeringen  eller  kollegierne  i  Køben- 
havn (38  stemmer),  ej  heller  for  advokater  og  notarer 
(21  st.).  Den  danske  tekst  af  forordninger  og  patenter 
fra  kollegierne  måtte  gives  avtenticitet  (lovskraft)  ved  til- 
føjet navns  underskrift  (20  st.).  Det  pålægges  de  på- 
gældende embedsmænd,  som  er  det  danske  sprog  tilstrækkelig 
mægtige,  straks  at  begynde  med  brugen  af  dansk,  medens 
sproget  iøvrigt  først  indføres  efter  embedsskifte  (23  st.). 
Der  ansættes  for  fremtiden  ingen  embedsmænd  i  disse 
distrikter,  som  ikke  kan  tilstrækkelig  dansk  (31  st.),  her- 
fra dog  undtaget  advokater  (21  st.).  Forslaget  om  at 
kollegiernes,  regeringens  og  overdomstolenes  kundgørelser 
skulde  gengives  i  dansk  oversættelse,  når  de  angik  hele 
hertugdømmet  i  almindelighed  eller  de  danske  distrikter  i 
særdeleshed,  forkastedes  (med  20  st.). 

Mod  det  første  forslag  indgav  to  medlemmer  et  mindre- 
talsvotum,  idet  de  holdt  for,  at  den  tyske  undervisning  burde 
gives  privat,  mod  godtgørelse  og  udenfor  skoletiden. 

Mod  det  andet  forslag  indgav  18  medlemmer  et  mindre- 
talsvotum,  der  i  stærke  udtryk  frarådede  den  hele  forandring.  — 

Efterat  der  i  den  følgende  tid  var  oparbejdet  en  stærk 
stemning  i  den  tysktalende  befolkning,  også  i  Nordslesvig,  i 
den  sidstnævnte  retning,  fandt  tronskiftet  sted  og  den  nye 
konge  kunde  ikke  tvivle  om,  at  et  lovforslag  herom  nu  vilde 
blive  forkastet.  A.  S.  Ørsted,  som  stod  disse  begivenheder 
nær,  skriver  herom:  „Det  havde  været  mest  i  sin  orden,  om 
kongen  havde  ladet  de  i  1840  sammentrædende  slesvigske 
stænder  forelægge  et  lovudkast  desangående,  grundet  på  det 
andragende,  som  de  i  1838,  dog  kun  med  ringe  stemmeflerhed, 
havde  indgivet  .  .  .  Det  var  kongens  attrå  efter  nu  straks 
ved  sin  tronbestigelse  at  fuldbyrde,  hvad  han  længe  havde 
erkendt  for  et  retfærdigheds  krav,  der  bragte  ham  til  at  overse 
disse  betænkeligheder.  Hertil  kom  den  betragtning,  at  spæn- 
dingen mellem  de  forskeUige  befolkninger  i  Slesvig  således 
havde  tiltaget  i  den  tid,  der  var  forløbet  siden  stænderforsam- 
lingen for  1838,  at  det  ikke  var  usands3naligt,  at  stemmefler- 
heden nu  vilde  vende  sig  til  den  modsatte  side,  hvilket  og 
senere  viste  sig.  Denne  betragtning  vilde,  fra  et  andet  syns- 
punkt, have  styrket  de  grunde,  der  talte  for  at  forelægge  sagen 
i  form  af  et  lovudkast,  og  det  var  let  at  forudse,  at  kongen 
ved  straks  at  skride  ind  med  en  endelig  afgørelse  vilde  på- 
drage sig  anke  over  tilsidesættelse  af  loven  28.  Maj  1831; 
men  kongens  varme  gjorde,  at  han  satte  disse  hensyn  til  side. 
Om  han  deri  gjorde  vel  eller  ilde,  kunde  vel  omtvistes,  og  jeg 
tror,  at  Fredrik  VI,  om  han  havde  oplevet  sagens  afgerelse, 
vilde  have  valgt  den  mere  regelmæssige  fremgangsmåde. '^  (For 
den  danske  stats  opretholdelse  i  dens  helhed,  s.  265.) 

Efter  kongens  ordre  nedlagde  kancelliet  forestiUing  i  sagen 
i  henhold  til  stænderflertallets  indstilling,  og  i  statsrådsmfniet 
den  8.  Maj  faldt  kongens  resolution.      Ved  denne  forandredes 


Digitized  by 


Google 


KRISTIAN  VIII  OG  NORDSLESVIG.  317 

terminen  for  overgangen  til  dansk,  således  at  1.  Jan.  1841 
fastsattes  overalt;  hvor  undtagelsesvis  en  embedsmand  ikke 
kunde  efterkomme  pålægget,  skulde  der  derom  gøres  indberet- 
ning til  videre  foranstaltning.  Advokater  og  notarer  undtoges 
ikke  fra  den  almindelige  regel.  Endvidere  føjedes  hertil  en 
ordre  til  regeringen  om  at  undersøge,  „om  dansk  ikke  vilde 
være  at  indføre  som  kirke-  og  skolesprog  i  de  distrikter,  i 
hvilke,  som  for  eksempel  i  Sønderborg  by,  det  utvivlsomt  er 
folkesprog".  Med  hensyn  til  den  tyske  undervisning  fulgte 
kongen  mindretallet  på  to  medlemmer  (mod  37),  idet  han  fast- 
satte, at  den  skulde  meddeles  udenfor  skoletiden^  og  indtil 
videre  for  særlig  betaling,  som  dog  skulde  pålægges  det  oiTen- 
lige.  Hvor  læreren  kunde  påtage  sig  det,  skulde  det  begynde 
fra  1.  Jan.;  hvor  dette  ikke  var  tilfældet,  måtte  det  bero  til 
forholdene  forandredes.  Ved  fremtidige  ansættelser  skulde  der 
kræves  færdighed  i  tysk  læsning  og  skrivning,  således  som 
stænderforsamlingen  enstemmig  havde  anbefalet.  —  Kongen 
gik  således  i  sin  anordning  så  vidt,  som  stænderforsamlingen 
på  nogen  måde  havde  givet  anledning  til^. 

Den  14.  Maj  1840  meddeltes  den  kongelige  resolution 
regeringen  på  Gottorp  i  form  af  et  reskript,  hvis  indhold  det 
pålagdes  den  at  bringe  til  almindelig  kundskab  og  efterlevelse. 
Samme  dag  udstedtes  et  kancellipatent,  hvorved  kongens  be- 
faling kundgjordes,  at  „enliver,  som  ønsker  at  blive  ansat  i 
de  distrikter  af  hd.  Slesvig,  hvor  det  danske  sprog  er  kirke- 
og  skolesprog,  og  hvor  dette  sprog,  ifølge  aUerhøjeste  reskript 
af  dags  dato,  fra  1.  Jan.  1841  at  regne,  også  i  aUe  admini- 
strations- og  retssager  skal  bruges  i  stedet  for  det  tyske  sprog, 
for  fremtiden  først  har  at  godtgøre,  at  han  er  i  frildkommen 
besiddelse  af  de  kundskaber,  som  udfordres  til  såvel  mundtlig 
som  skriftlig  at  bruge  det  danske  sprog". 

*  Også  prof.  Falck  (der  var  den  tidligste  talsmand  for  indførelsen  af  dansk 
retssprog)  og  prinsen  af  Nør  talte  dog  for,  at  den  tyske  undervisning  skulde  gives 
udenfor  skoletiden 

*  99,  Mnj  faldt  kongl.  resolution  på  de  holstenske  stænders  andragende  fra  1838 
om,  at  bestallinger  i  Hoitten  skulde  udfærdiges  på  tysk,  og  den  tyske  lovtekst  i  dette 
hertugdømme  udgå  uden  dansk  oversættelse.    Kongen  bifaldt  dette. 

I  kancelliskrivelse  af  16.  Maj  til  regeringen  nævnes  de 
distrikter,  som  vilde  falde  ind  under  bestemmelserne  i  sprog- 
reskriptet, nemlig:  Haderslev  amt,  undtagen  Kristiansfeld, 
Åbenrå  og  Løgumkloster  amter,  Nørborg  og  Sønderborg  amter 
med  Ærø,  indbefattet  Ærøskøbing,  Højer,  Slogs  og  Lyngtoft 
herreder  i  Tønder  amt,  de  hertugelige  godser  på  Als,  såvel 
som  en  del  af  de  til  andet  Angel  godsdistrikt  hørende  godser, 
særlig  de  hertugelig  Gråstenske  og  godserne  Gram  og  Nybøl 
[det  er:  fastlandet  ned  til  Flensborg  fjord]. 


Regeringspræsidenten  Spies  henvendte  sig,  som  rimeligt 
var,  privat  til  flere  af  sine  venner  blandt  den  nordslesvigske 
embedsstand  for  at  høre  deres  mening  om  sprogreskriptet. 
Deres  svar  er  tildels  bevarede.  De  synes  enige  i,  at  det  vil 
være  forbundet  med  megen  ulejlighed  at  gennemføre  forandringen 
og  at  denne  i  virkeligheden  ikke  har  været  ønsket  af  den 
egenlige  befolkning.  Borgmester  Schow  i  Åbenrå  tilråder  at 
lade  den  blidt  indslumre;  amtmand  Johansen  i  Haderslev  er 
vred  på  de  stænderdeputerede,  men  for  sit  vedkommende  rede 
til  at  skrive  dansk,  når  det  skal  være,  kun  mener  han,  at  re- 
geringen og  kollegierne  da  også  bør  skrive  dansk.  Særlig 
udførlig  ytrer  herredsfogden  i  Ris  og  Sønder  Rangstrup  herreder 
Avgust  Wardenburg  sig  om  forholdene  i  Åbenrå  og  hele  det 
danske  Nordslesvig,  og  om  end  hans  iremstilling  er  kendelig 
farvet,  indeholder  den  dog  i  det  hele  en  virkelighedstro  skil- 
dring af  hin  tids  forhold.  Her  kan  følgende  meddeles  i  over- 
sættelse : 

Åbenrå,  3.  Juni  1840. 

Med  hvilken  glæde,  kære  Spies,  har  jeg  ikke  idag  efter  så  lang 
tids  forløb  hilst  din  håndskrift.  Rigtignok  er  genstanden  ikke  glædelig, 
som  du  udtaler  dig  om,  men  det  er  mig  netop  kært  at  komme  til  at 
udtale  mig  åbent  om  den  til  dig.  Netop  her  på  grænsen,  hvor  farverne 
begynder  at  skilles,  turde  det  ikke  være  uden  interesse  at  kende  stem- 
ningen, og  sandelig!  den  er  ikke  gunstig  for  dette  danske  røre  (nUm- 
triebe**).     At  her  i  byen  alt  uden  undtagelse  er  derimod,  turde  være 

mindre  påfaldende,  da  det  større  forretningsliv  herører  vor  by,  om  end 
kun  sagte,  og  da  kirke-  og  skolesprog  (på  en  dansk  prædken  nær)  er 
tysk.  Man  anser  sig  her  almindelig  for  at  stå  udenfor  den  pågældende 
lov,  men  Rehhof  og  flere  agtværdige  borgere,  som  i  forretninger  står 
den  lavere  folkeklasse  nær,  har  forsikret  mig,  at  de  hverken  hos  hånd- 
værkere eller  daglejere  har  sporet  mindste  lyst  til  at  lade  deres  børn 
få  del  i  den  nye  velgerning;  alle  synes  at  føle,  at  gennemførelsen  af 
denne  forholdsregel  vil  lukke  vejen  mod  syd  for  dem,  selv  om  det  kun 
er  som  læredrenge,  vandrende  svende  osv.  Og  skønt  f.  e.  København 
for  tiden  overgår  mangen  stor  by  i  midler  til  industri,  —  så  gider  dog 
ingen  af  vore  håndværkere  være  i  København.  Alligevel  lader  det  sig  ikke 
nægte,  at  dansk  er  menigmands  sprog  blandt  håndværkerne.  Men  lad 
os  gå  til  bønderne!  Jeg  har  jo  nu  været  her  i  10  år:  kun  én  gang, 
det  kan  jeg  hellig  bevidne,  er  det  tilfælde  forekommet  for  mig,  at  en 
noget  storsnudet  bonde  sagde  til  mig:  det  er  jo  tysk,  det  forstår  vi 
ikke!  men  vist  er  det,  at  når  man  i  forretninger  giver  dem  skriftligt 
ppå  dansk",  så  forstår  de  det  lige  så  lidt,  når  man  ikke  forklarer  dem 
det  ...  Vi  har  nu  næsten  kun  duelige  og  forstandige  sognefogeder 
her  i  amtet;  de  kan  alle,  på  tre  nær,  tysk.  Disse  har  jeg  nu  spurgt 
under  fire  øjne,  om  den  ny  anordning  nu  fandt  tilslutning  blandt  be- 
folkningen? de  forsikrede,  at  den  så  vidt  de  vidste  var  bleven  mod- 
tagen med  den  største  ligegyldighed,  at  de  ikke  havde  fundet  en,  som 
havde  ytret  glæde  over  den. 

Men  —  sagen  ligger  efter  min  mening  endnu  dybere.  Noget  af 
den  tidligere  folkefordom  mod  de  „dumme  danske"  er  fra  fader  til  søn 
også  trængt  ned  til  dem  og  ligger  nu  engang  i  blodet;  og  dette  kan 
man  så  meget  mindre  undres  over,  som  det  næsten  udelukkende  er 
Jyder,  som  de  her  kommer  i  berøring  med,  og  disse  står  —  hvad  vi 
her  sér  af  dem  —  både  i  legemlig  og  åndelig  bevægelighed  langt  til- 
bage endog  for  vore  hedebønder.  Jeg  behøver  ikke  at  sige  dig,  at 
ideen  om  et  „Slesvig«Holsten"  slet  ikke  kommer  vort  landfolk  i  tanke, 
og  jeg  kan  forsikre  dig,  at  de^  partis  ukloge  makinationer  endnu  ikke 
er  trængte  ned  til  menigmand,  idetmindste  ikke  i  denne  egn;  men 
desuagtet  er  det  vis^,  at  det  ligesom  ligger  i  folk,  om  end  uden  fuld 
klarhed  over  gnindene,  at  de  ikke  vil  være  danske  ....  og  da  de 
dannede,  med  hvilke  de  kommer  i  berørelse  i  livets  løb,  alle  er  tyske, 
så  tykkes  dem,  at  de  også  er  en  tomme  over  det  almindelige  mål,  når 
kun  formen  er  tysk." 

W.  udtaler  sig  derpå  om  den  skæve  stilling,  kongen  formentlig 
har  bragt  sig  selv  i,  da  han  umulig  kan  gå  tilbage  igen;  om  vanske- 
lighederne ved  udførelsen,  som  dug  ej  heller  må  overdrives ;  om  Falck, 
der  har  sat  sin   store  popularitet  i  hertugdømmerne  overstyr  ved  at 

anbefale  denne  forandring;  om  de  danske  blade  Dannevirkes  og 
Åbenrå  ugeblads  forgæves  kampe  osv.  Medens  disse  blade  sjælden 
ses,  læses  Itzehoer  Wochcnblalt  i  enhver  kro.  —  Om  den  tyske  under- 
visning  oplyses,  at  den  faktisk  længe  har  været  i  gang  overalt.  Om 
sig  selv  siger  han:  „Du  véd,  at  om  jeg  end  ikke  skriver  og  taler  dansk 
fuldstændig  gramatikalsk,  så  er  det  dog  blevet  mig  kært  som  efter- 
klang  fra  skønne  dage  i  mit  liv\  og  jeg  bevasger  mig  i  det  både 
skriftlig  og  mundtlig  uden  større  gene,  jeg  vil  derfor  næppe  forekomme 
dig  partisk  for  mit  eget  vedkommende.** 

Om  stemningen  i  de  højere  kredse  fortælles  følgende: 

„Som  bekendt  var  kancellipræsidenten  (O.  Moltke)  den  eneste  i 
kancelliet,  som  var  for  danismen;  endnu  kort  tid  før  den  pågældende 
forordning  udkom,  skrev  han  til  Tillisch  (amtmand  i  Åbenrå),  at  han 
takkede  ham  for  hans  bemærkninger  og  oplysninger;  han  havde  været 
for  sagen,  men  indså  nu  nok  at  han  havde  taget  fejl.** 

„Kun  otte  dage  før  hertugens  rejse  var  jeg  på  Avgustenborg; 
han  må  ikke  have  været  godt  underrettet;  thi  da  jeg  blandt  andet 
ytrede,  at  jeg  håbede,  kongen  vilde  lade  sagen  gå  sin  naturlige  gang 
og  ikke  tage  parti  med  positive  forholdsregler,  så  mente  han  kongen 
vilde  dog  vel  ikke  være  gal.  Tillisch  vilde  ikke  gerne  til  kroningen, 
netop  for  denne  sags  skyld;  jeg  håber  han  vil  udtale  sig  frimodig;  jeg 
slutter  det  af  den  ytring,  at  han  var  bange  for,  at  kongen  vilde  blive 
„grov**  .  .  .** 

I  en  efterskrift  gives  yderligere  meddelelse  om  modstanden  mod 
sprogreskriptet  blandt  embedsmænd,  sognefogeder  og  bønder  i  Haderslev 
og  Tønder  amter.  — 

Som  det  ses  af  begyndelsen  af  Wardenburgs  brev,  må 
Spies  bl.  a.  have  forespurgt  om,  hvorledes  man  i  selve  Åbenrå 
vilde  stille  sig  til  en  forandring  af  det  offenlige  sprog,  således 
som  kancelliskrivelsen  af  16.  Maj  efter  resolutionen  af  8.  s. 
m.  havde  pålagt  regeringen  at  undersøge  det  i  de  dansktalende 
byer.  OflScielt  kom  man  dog  ikke  så  vidt;  i  regeringens  arkiv 
fandtes  udkast  til  skrivelse  til  magistraterne  i  Haderslev, 
Åbenrå  og  Sønderborg,  indeholdende  en  meddelelse  om  den 
påtænkte  forandring;  men  den  blev  ikke  afsendt,  rimeligvis 
fordi  den  stærke  modstand  mod  hovedreskriptet  bragte  regerings- 
præsidenten  til  at  formå  kongen  under  sit  ophold  i  Slesvig  til 


1  W.  var  født  1776,  stod  180i— 7  i  Tyske  kancelli,  og  var  derefter  herredifogwl 
i  Slogs  herred,  senere  borgmester  i  Husum.    183S  opbojedes  han  i  den  danske  adeL 

at  tillade  foreløbig  at  lægge  dette  yderligere  indgreb  i  det  be- 
stående til  side. 


Takadresse  fra  Nordslesvigerne  til  kongen. 

Da  for  fire  år  siden  vore  advalgte  skulde  samles  i  Slesvig  for  at 
rådslå,  om  der  til  folkets  vel  kunde  være  noget  gammelt  at  afska£fe 
eller  noget  nyt  at  indføre,  lød  på  enkelte  steder  iblandt  os  det  spørgs- 
mål: skulde  det  ikke  være  godt,  om  vi  kunde  få  øvrigheden  til  at 
sende  os  sine  befalinger  på  dansk  og  dommeren  til  at  skifte  ret  og 
skel  imellem  os  på  dansk?  De  fleste  af  os  mente,  at  dette  lod  sig  ikke 
gøre,  thi  ellers  var  det  vel  sket  for  længe  siden.  Men  således  tænkte 
ikke  alle,  og  mange  gange  kom  i  vore  samtaler  denne  sag  på  bane. 
Da  hørte  vi,  at  forslaget  var  gjort  i  stænderforsamlingen,  men  at  det 
ingen  fremgang  havde  !&et  af  mangel  på  tid  til  at  rådslå  derom.  Men 
sagen  var  nu  engang  kommen  på  tale  i  landet,  og  bestandig  blev  det 
almindeligere  og  ivrigere  forhandlet  imellem  os:  hvorfor  skulde  det 
ikke  være  godt?  og  hvorfor  skulde  det  ikke  lade  sig  gøre?  Stænderne 
forsamlede  sig  anden  gang  i  Slesvig.  Da  underskrev  en  stor  del  af 
os  en  bøn  og  begæring  om  at  vort  ønske  måtte  opfyldes  og  sendte 
den  til  forsamlingen.  Og  forsamlingen  tog  sig  af  vor  begæring  og 
anbefalede  den  for  højsalig  kong  Fredrik  VI  til  bønhørelse.  Men  ikke 
uden  stor  uenighed  og  modstand  blev  denne  anbefaling  besluttet  i 
forsamlingen,  og  siden  den  tid  er  det  af  mangfoldige  embedsmænd  og 
advokater  foreholdt  os,  at  en  sådan  forandring  vilde  være  til  vor  for- 
dærvelse. Dette  have  de  nu  vistnok  aldrig  kunnet  gøre  os  indlysende; 
men  det  blev  os  derved  klart,  hvor  mange  og  mægtige  mænd  der  ar- 
bejde imod  vort  ønske,  og  tvivlende  og  mismodige  ventede  vi,  hvad. 
majestæten  vilde  bestemme.  Da  kom  Dit  kongebud  den  14.  Maj,  at 
vor  begæring  var  retfærdig  og  skulde  vederfares  bønhøring! 

Kong  Kristian  den  ottende!  Mange  kongelige  befalinger  ere 
udgåede  til  os  og  ikke  sjælden  hørte  vi  dem  med  glæde.  Men  ingen 
have  vi  modtaget,  der  har  virket  så  dybt  på  os  som  denne.  Så  længe 
vi  tvivlede  om  vort  ønske  vilde  blive  opfyldt,  vidste  vi  næppe,  hvor 
dyrebart  det  var  os;  men  nu,  da  vi  ere  i  vished,  føle  vi  det  tilfulde. 
Øvrigheden  skal  altså  for  fremtiden  tale  til  os  og  med  os  i  vort  moders- 
mål! Et  klart  lys  skal  der  opgå  over  vore  borgerlige  forhold,  så  at  vi 
kunne  forstå  enhver  befaling,  enhver  forhandling  og  enhver  dom,  så 
vi  kunne  vide  med  bestemthed,  hvad  der  fordres  af  os,  og  bedømme 
med  sikkerhed,  hvorvidt  der  sker  os  vor  ret  Men,  o  konge!  hvor 
herligt  og  glædeligt  det  end  er,  at  der  nu  skal  vorde  lyst  omkring  os, 
A.  D.Jørgensen:  Afhandl.  III.  21 

hvor  der  hidtil  var  dunkeli,  så  indeholdt  Dit  hud  dog  en  endnu  koste- 
ligere gave  for  vort  hjerte :  det  skænkede  os  vor  frimodighed,  idet  det 
løste  vort  modersmål  fra  fornedrelse.  Thi  vort  danske  sprog  blev 
overset  og  foragtet  af  vor  øvrighed,  det  var  kun  en  tjenestekvinde,  der 
kunde  forrette  husets  gerning,  men  måtte  drage  sig  bort,  når  nogen 
fornemmere  lod  sig  se.  Derfor  skammede  vi  os  ved  det  og  stode  und- 
selige over,  at  vi  intet  bedre  havde,  eller  vi  harmede  os  over,  at  man 
viste  det  foragt;  men  med  al  vor  ydmyghed  kunde  vi  ikke  skaffe  os 
noget  andet  og  med  al  vor  trods  kunde  vi  ikke  tiltvinge  det  agtelse. 
Nu  skal  disse  mørke  og  sørgelige  følelser  ikke  længere  betage  vort 
sind,  når  vi  se  den  fornemme  mand;  thi  Du  har  befalet  Dine  tjenere, 
at  de  skal  ære  vort  sprog  og  tale  det  med  os.  Modtag  derfor,  aller- 
nådigste konge!  vor  fuldeste  og  oprigtigste  tak.  fordi  Du  gav  vort 
modersmål  den  ære,  der  tilkommer  det,  og  førte  det  ind  i  øvrighedernes 
skriverstuer  og  anviste  det  plads  på  dommernes  sæde.  Frimodige  kan 
vi  nu  træde  frem  og  åben  hj  er  tigen  tale  om  vore  anliggender.  Gud  i 
himlen  skænke  Dig  og  Dit  hus  sin  rige  velsignelse;  thi  Du  havde 
hjerte  for  den  simple  mand. 

Haderslev  amt  i  September  1840. 

Af  denne  adresse  er  101  trykte  eksemplarer,  hvert  forspet 
med  talrige  miderskrifter,  indbundne  i  et  rødt  bind,  bleven 
overleverede  kongen  foruden  den  originale  udfærdigelse.  De 
trykte  adresser  er  forsynede  med  en  „indbydelse  til  under- 
skrift", undertegnet  af  31  mænd  fra  Haderslev  amt.  Selve 
adresserne  er  imidlertid  underskrevne  i  alle  Nordslesvigs  egne. 


Stænderforsamlingen  i  Slesvig  1840. 

I  det  kongelige  budskab  til  stænderne  af  10.  Okt.,  hvori 
der  gives  svar  på  deres  andragender  fra  1838,  henvises  til 
sprogreskriptet  som  udstedt  i  henhold  til  et  sådant:  „på  en 
^måde  som  svarer  til  vore  i  hd.  Slesvig  boende  dansktalende 
undersåtters  naturlige  rettigheder  og  i  det  væsenligste  overens- 
stemmende med  de  af  forsamlingens  flertal  fremsatte  forslag''. 
Med  hensyn  til  undervisningen  i  tysk  har  kongen  „jrf  de  af 
mindretallet  derimod  anførte  grunde  ikke  kunnet  anse  det  for 
passende,  at  denne  undervisning  blev  meddelt  i  de  sædvanlige 
skoletimer". 

Allerede  i  stændernes  tredje  møde  den  16.  Oktober  ind- 
bragte dog  gårdmand  Tis  Hansen  StenhoU  fra  Ravsied, 
deputeret  for  et  rent  dansktalende  distrikt,  Åbenrå  amt  og 
syv  sogne  af  Tønder  amt,  et  andragende  om  ophævelse  af 
sprogreskriptet'.  Han  støttedes  af  de  deputerede  for  Haderslev 
vesteramt  og  Tønder  amt  og  for  alle  de  nordslesvigske  stæder. 
Dagen  efter  skriver  den  kongelige  kommissær,  Heinrich  Re- 
ventlov  Criminil,  deputeret  (og  efter  Høpp  referent)  i  det  tyske 
kancelli,  til  kongen   —   (originalen  tysk)   —   bl.  a.  følgende: 

„Den  stemning,  hvori  forsamlingen  befinder  sig,  er  ikke 
uden  stor  pirrelighed,  særlig  foranlediget  ved  anordningerne 
om  sprogforholdene,  som  jeg  hidtil  kun  har  hørt  ganske  få  af 
medlemmerne  bedømme  fordomsfrit  og  upartisk.  Denne  pirre- 
lighed ytrer  sig  ved  hver  lejlighed  og  især  hos  de  højtstående 
medlemmer  ....  Beslutningen  om,  at  medlemmerne  af  for- 
samlingen i  Viborg  kun  skal  have  den  tyske  tekst  af  stænder- 
tidenden,  som  blev  fattet  med  stort  flertal,  viser,  hvor  liden- 
skabelig og  forudindtagen  man  er.  Det  har  ikke  undret  mig 
at  gøre  denne  erfaring,  men  at  det  har  nået  en  så  høj  grad, 
havde  jeg  ikke  ventet  ..." 

Kongen  svarede  herpå  (19.  Okt.):  „De  tysksindede  med- 
lemmers bestræbelse  for  at  skafiPe  tysk  indgang  i  Jylland  ved 
hjælp  af  stændertidenden  (thi  anderledes  kan  jeg  ikke  forstå 
den  tåbelige  beslutning)  vil  ikke  have  noget  resultat;  men  jeg 
er  heller  ikke  tilsinds  at  tåle  sådanne  tåbeligheder,  og  jeg 
beni)n[idiger  Dem  til  efter  forudgående  aftale  med  Ørsted^  om 
det  antal  danske  eksemplarer,  som  ønskes,  at  anskaffe  og  be- 
tale dem  på  min  regning  ...  I  sprogsagen  vil  De  med  kraft 
forsvare  dansktalende  undersåtters  ret,  således  som  jeg  har 
udialt  det  i  mit  budskab.^ 

Efter    lidenskabelige    forhandlinger    kom     sprogsagen     til 

*  Hao  havde  90.  Juli  i  forening  med  sandemænd  og  fuldmægtige  i  Slogs  herred 
indgivet  anaogoing  til  kongen  om,  at  dette  herred  måtte  undtages  fra  reskripteta  be- 
atcmmelse.  Han  havde  vel  stemt  for  det  i  stænderne,  men  indså  sin  fejltagelse  nu  da 
indførelsen  kom.    Denne  ansøgning  var  bleven  afslået  den  10.  Oktober. 

*  Kommissarius  for  stænderforsamlingen  i  Viborg,  som  samtidig  var  indkaldt 

21* 

endelig  afstemning  i  stændernes  møde  d.  15.  Dec,  hvorefter 
en  vidtløftig  petition  til  kongen  affattedes  den  22. 

Udvalget,  bestående  af  fem  tysksindede  medlemmer  med 
hertugen  af  Avgustenborg  i  spidsen,  havde  indstillet,  at  hele 
reskriptet  skulde  søges  ophævet.  Dette  blev  dog  for  den  tyske 
undervisnings  vedkommende  forkastet  med  22  stemmer  mod 
20,  medens  det  for  retssprogets  vedkommende  vedtoges  med 
33  stemmer  mod  9;  5  af  disse  havde  med  agent  Jensen  fra 
Flensborg  i  spidsen  tilbudt  at  lade  dansk  indtil  videre  falde 
som  retssprog  mod  at  beholde  det  i  administrationen. 

I  petitionen  fremførte  de  forskellige  flertal  og  mindretal 
deres  grunde.  Tyve  yderliggående  medlemmer  med  herlugen 
i  spidsen  bad  om  ophævelsen  af  de  tre  timer  privat  undervis- 
ning i  tysk,  da  disse  vilde  føre  til  afskaffelsen  af  al  den  tvske 
undervisning,  som  alt  nu  blev  givet  på  mangfoldige  steder, 
for  det  meste  i  selve  skoletiden;  det  i  reskriptet  indrømmede 
var  værre  end  intet.  De  ni  medlemmer,  med  Nis  Lorenzen 
Lilholt  og  Bonefeldt  fra  Als  som  ordførere,  bad  om  reskriptets 
opretholdelse  i  sin  fulde  udstrækning,  men  fralagde  sig  alle 
videregående  planer: 

„Nordslesvigerne  ville  intet  uden  deres  sprog,  men  dette 
også  i  brugets  fulde  omfang  ....  de  ville  have  deres  ned- 
arvede sprog  som  en  ret  og  ikke  som  en  nåde  af  embeds- 
mændene; de  ville  desforuden  ikke  alene  have  deres  særegne 
tungemål,  de  ville  have  normalsproget,  til  hvilket  det  hører, 
og  se  i  sammes  tilsidesættelse  deres  egen  .... 

Når  der  påstås,  at  retskrænkelser  på  grund  af  mangel  på 
kundskaber  i  det  danske  sprog  fornemmelig  vare  at  befrygte 
ved  de  højere  instanser,  så  må  mindretallet,  uden  at  indlade 
sig  på  en  videre  gendrivelse,  anse  en  sådan  påstand  i  al- 
mindelighed for  ubegrundet  ....  Mindretallet  fordrer  desfor- 
uden det  danske  sprog  kun  for  underretterne  og  for  admini- 
strativ-forretningeme  i  de  dansktalende  distrikter  .... 

Reskriptets  anordning  er  ingenlunde  uudførbar,  som  del 
også  påstås;   thi   sammes  §   1    gør   det  jo  kun  til  pligt  for  de 

embedsmænd,  der  føle  sig  istand  dertil,  fra  1.  Jan.  n.  år  af 
at  betjene  sig  af  det  danske  sprog.  Om  de  andre  skal  der  jo 
ske  indberetning,  og  når  også  flere  af  disse  vel  ikke  ere  ganske 
angerløse,  for  så  vidt  de  ikke,  som  allerede  de  ældre  anord- 
ninger fordrede  af  dem,  have  lært  tilstrækkeligt  dansk,  så 
falder  det  dog  vistnok  ikke  noget  fornuftigt  menneske  ind  at 
fordre,  eller  også  kmi  at  ønske  og  at  vente,  at  man  skulde 
afskedige  disse  mænd,  iblandt  hvilke  der  ere  så  mange  for- 
træffelige og  ikke  let  erstattelige  embedsmænd.  Mistanken  om 
en  sådan  inhuman  tanke  må  mindretallet  med  al  alvorlighed 
afvise  fra  sig.  Der  udtales  kun  det  håb,  at  deres  sukcessive 
afgang  måtte  erstattes  med  sådanne  individer,  der  kunne  læse, 
tale  og  skrive  det  danske  sprog. 

Bemærkningen  om  de  distrikter,  der  have  blandet  kirke- 
og .  skolesprog,  ser  ud  som  en  spøg;  thi  det  er  jo  alt  blevet 
tilstrækkelig  bestemt,  i  hvilke  amter  og  distrikter  det  danske 
sprog  for  fremtiden  skal  være  rettergangs-  og  administrations- 
sprog  —  ^  .  .  . 

Mindretallet  har  mere  end  én  gang  sagt  og  gentager  det 
atter,  at  den  dansktalende  Slesviger  kun  vil  have  sit  sprog  og 
intet  uden  dette;  at  han  ikke  mindre  vil  blive  Slesviger  efter 
sine  statsretlige  forhold  end  dansk  efter  sin  nationalitet,  at 
han  ikke  har  ønsket  eller  ønsker  nogen  anden  forening  med 
kongeriget  end  den  nu  bestående,  at  han  ikke  ønsker  nogen 
dansk  ret  og  nogen  dansk  retsforfatning  .  .  .  Derefter  tror 
mindretallet  da  også,  at  man  kan  berolige  sig  over  bekym- 
ringerne over  en  befrygtet  ansættelse  af  danske  embedsmænd 
i  hd.  Slesvig,  over  den  fædrelandske  rets  fortræiigelse  af 
skandinavisk  og  over  vor  fælles  retsforfatnings  tilintetgørelse^. 
Mindretallet  beder  derfor  Deres  kongl.   majestæt  om,   at  reskr. 


t  Flertallet  havde  udtalt:  „Ja  selv  på  grænsekonflikter  kan  det  her  ikke  mangle. 
Hvorledes  skal  der  forholdes  med  de  20,S9i  undersåtter,  i  hvis  distrikt  kirke*  og  skole- 
sproget afvekslende  er  dansk  og  tysk"*  osv.  Mindretallet  fornægtede  altsÅ  disse  dnnNk> 
talønde  egne. 

*  9S.  Nov.  besluttede  forsamlingen  enstemmig  (43  medlemmer  nærværende)  at 

af  14.  Maj  d.  år,  der  af  de  dansktalende  Slesvigere  er  bleven 
modtaget  med  glæde  og  taknemlighed,  fremdeles  må  opret- 
holdes og  blive  i  kraft." 

Det  ses  ikke  af  stændertidenden,  hvem  de  ni  medlemmer 
af  mindretallet  har  været.  Efter  de  faldne  udtalelser  og  hvad 
ellers  vides,  kan  dog  de  nordslesvigske  deputeredes  stiUing 
angives.  Til  mindretallet  hørte  repræsentanterne  for  2.  og  3. 
landkreds,  omfattende  Haderslev  østeramt,  for  5.  og  6.  kreds, 
omfattende  Åls  og  Sundved,  såvelsom  for  Ærø^  Til  flertallet 
sluttede  sig  fra  Nordslesvig  Thomsen  Skodborg  (1.  kreds, 
Haderslev  vesteramt).  Stenholt  (4.  kreds,  Åbenrå  amt,  dele  af 
Lyngtoft  og  Slogs  herreder),  Todsen  (7.  kreds,  Løgumkloster  og 
Tønderegnen),  samt  stædernes  repræsentanter  og  de  to  gods- 
ejere fra  Nordslesvig,  hertugen  af  Avgustenborg  og  ejeren  af 
Søgård.  Dette,  sammenholdt  med  mindretallets  spagfærdige 
optræden,  viser,  hvor  ringe  fodfæste  og  selvbevidsthed  dansk- 
heden endnu  kun  havde  vundet.  Det  var  kun  to  år  siden 
Nis  Lorenzen  havde  meldt  sig  ud  af  trykkefrihedsselskabet, 
fordi  det  udgav  et  fysisk-geografisk  kart  med  navnet  „Sønder- 
jylland". 

Kongen  til  kotnmissarius  i  Slesvig,  19.  Dec.  40. 

....  Desværre  er  stænderforsamlingen  ikke  optrådt  uden  liden- 
skabelighed, særlig  i  sprogsagen.  De  vil  kunne  forsikre  forsamlingen 
eller  i  det  mindste  de  mere  indflydelsesrige  og  ligeledes  de  deputerede 
fra  den  dansktalende  del  af  Slesvig,  at  jeg  ikke  vil  gøre  nogen  for« 
andring  i  reskript  af  14.  Maj,  da  dette  kun  har  til  hensigt  at  hævde 
undersåtterne  i  deres  naturlige  ret  ...  . 

bede  kongen  om  at  ophæve  anordningen  af  5.  Nov.  1811,  der  gav  danske  kandidater 
ret  til  ansættelse  i  Slesvig,  og  istedenfor  /it  anordne,  at  ingen  kandidat  akal  kunne 
ansættes  i  hertugdømmerne,  „ligemeget  om  han  af  fedsel  er  dansk  eller  Slesvig^HoU 
stener,  som  ikke  har  underkastet  sig  overkonsistorial-eksamen".  Kongen  afslog  denne 
petition. 

1  De  andre  fire  var  vistnok  repræsentanterne  fra  Flensborg,  provst  BoTsen  c^ 
justitiarius  Jaspersen,  fra  tysktalende  egne.  Ved  det  nye  stænderv^g,  i  JanuarFe* 
bruar  1841,  valgtes  der  overvejende  danske  repræsentanter  i  hele  Haderslev  amt 
Sundved,  Ærø,  Flensborg  og  Sønderborg  (P.  Hjort  Lorenzen,  dog  kun  med  9B  af  196 
afgivne  stemmer).  Derimod  valgte  Tønder,  Åbenrå,  Løgumkloster  og  Flensborg  amter. 
sAvel  som  stæderne  Haderslev,  Åbenrå  og  Tender  helt  tyske  repræsentanter. 

KommiasariiM  til  kongen,  23.  Dec.  40. 

Igår  har  jeg  efter  D.  M.  allerh.  befcding  sluttet  stænderforsam- 
lingen, efterat  i  de  sidste  dage  en  del  af  natten  måtte  tages  til  hjælp 
for  at  få  alt  fra  hånden.  De  deputerede  forlader  idag  Slesvig,  kun 
hans  durchlauchtighed  hertugen  af  Avgustenborg  havde  alt  Qemet  sig 
i  søndags.  Jeg  beklager  så  meget  mere,  at  jeg  i  ham  gentagne  gange 
har  måttet  finde  min  mest  udprægede  modstander,  som  jeg  gerne  lader 
hans  udmærkede  egenskaber  og  evner  vederfares  fuld  retfærdighed; 
jeg  kan  dog  ikke  andet  end  skønne,  at  H.  D.'  hele  stilling  burde  have 
været  en  anden  ^ 

Dersom  ikke  den,  alle  lidenskaber  opeeggende  sprogsag  atter  og 
atter  var  dukket  op  som  en  ond  ånd,  tiisidst  endnu  i  anledning  af 
den  danske  stændertidende,  vilde  resultatet  i  det  hele  kunne  siges  at 
være  tilfredsstillende;  tlii  den  politiske  ophidselse  var  mere  og  mere 
bragt  til  ro.  Mine  ytringer  om  det  allerhøjeste  reskript  af  14.  Maj 
såvel  i  forsamlingen  som  udenfor  den  var  helt  i  overensstemmelse  med 
dem,  D.  M.  har  behaget  at  foreskrive  mig';  man  kan  ikke  noksom 
anbe&ie  den  største  mildhed  i  udførelsen  og  den  største  skånsomhed 
i  den  gradvise  ombesættelse  af  de  embeder,  i  hvilke  dansk  på  grund 
af  manglende  kundskab  ikke  nu  kan  indføres.  Kun  da  vil  efter  min 
inderligste  overbevisning  D.  M.'  hensigt  kunne  opnås  og  den  op- 
hidselse bringes  til  at  lægge  sig,  hvis  omfang  gør  den  til  en  sand 
ulykke.  Den  påstand,  der  også  gentagne  gange  fremkom  i  forsamlingen, 
at  der  aldrig  har  vist  sig  en  lignende  ophidselse  siden  anordningen 
om  rigsbanken,  er  uden  cd  overdrivelse  sand.' 

Samme  dag  som  stænderforsamlingen  udfærdigede  sin 
petition  om  sprogreskriptets  ophævelse,  22.  Dec.  1840,  udgik 
der  to  kancelliskrivelser  til  regeringen  på  Gottorp,  ved  hvilke 
dets  ikrafttrædelse  fra  1.  Jan.  på  det  bestemteste  indskærpedes. 

>  Hertugen  nedlugde  uaiier  88.  Sept.  1840  en  højtidelig  protest  mod  sprog- 
reskriptet,  for  så  vidt  det  skulde  anvendes  på  hans  godser.  Han  synes  især  at  have 
vnret  påvirket  af  sin  ven,  den  lidenskabelige  herredsfoged  Steffens  i  Nerherred  på 
AU,  tid^^gere  docent  i  Kiel.  På  grund  af  de  spændte  forhold  lod  kongen  denne  sag 
stå  ved  sit  værd,  men  forholdet  mellem  de  to  svogre  var  fra  nu  af  køligt. 

*  Dette  stadfæster  stændertidenden  såvel  som  Nis  Lorenzens  breve  til  I^'ort 
Lorenzen. 

*  Da  Criminil  kom  tilbage  efter  et  ophold  hos  sin  slægt  i  Holsten,  talte  kongen 
med  ham  den  81  Januar  og  skriver  da  om  ham  i  sin  skrivkalender:  „han  taler  meget 
om  gæringen  i  Slesvig  over  sprogsagen  og  råder  til  de  mildeste  midler  ved  udføreLsan 
af  reskr.  *Vft  40*  Han  er  smittet  af  den  Slesviger  anskuelse  og  har  ej  opholdt  sig  i 
den  dansktalende  del  af  hertugdømmet" 

I  den  første  af  disse  hedder  det,  at  de  af  regeringen  ind- 
sendte erklæringer  fra  embedsmændene  om,  hvorvidt  de  vil 
være  istand  til  at  forandre  deres  forretningssprog,  har  givet 
anledning  til  at  udtale  følgende  almindeUge  grundsætninger: 

Brugen  af  dansk  omfatter  alle  protokoller  og  aUe  indlæg 
og  foredrag  af  advokaterne  uden  undtagelse.  Overalt  hvor 
altså  embedsmændene  fra  1.  Jan.  går  over  til  dansk,  og 
andensteds  så  snart  de  gør  det,  begynder  samtidig  advokaterne 
at  bruge  det  samme  sprog. 

Det  vil  ikke  kunne  tilstedes  embedsmændene  i  de  danske 
distrikter  at  bruge  tysk  i  deres  forretninger,  forsåvidt  de  på- 
gældende selv  ønsker  det;  alt  skal  såvel  af  dem  som  af  no- 
tarerne udføres  i  det  officieUe  sprog. 

Ordrer  og  meddelelser  til  private  fra  højere  avtoriteter, 
som  går  gennem  de  lokale  embedsmænd,  udfærdiges  af  disse 
på  dansk,  selv  om  de  kommer  til  dem  på  tysk;  umiddelbare 
meddelelser  fra  højere  avtoriteter  til  private  gives  derimod 
fremdeles  i  originalsproget.  I  embedsmændenes  indbyrdes 
forretningsforbindelser  kan  begge  sprog  bruges. 

Det  pålægges  regeringen  at  tilholde  de  embedsmænd,  som 
har  erklæret  sig  ude  af  stand  til  at  gøre  overgangen  til  nyår, 
at  påskynde  deres  mangelfrilde  uddannelse  for  at  de  snarest 
mulig  kan  efterkomme  den  kongelige  befahng.  En  indsigelse 
fra  flere  godsers  side,  som  om  reskriptets  forpUgtelser  ikke 
kunde  pålægges  dem,  tilbagevises  som  uhjemlet,  og  et  par 
embedsmænd,  som  har  tilladt  sig  at  udtale  sig  mod  hensigts- 
mæssigheden, får  en  irettesættelse. 

Den  anden  kancelliskrivelse  er  svar  på  regeringens  hen- 
stilling om,  at  den  tyske  undervisning  overalt  i  Slesvig  stift 
(altså  undtagen  Tøming  len)  skal  meddeles  i  selve  skoletiden 
og  uden  vederlag.  Kongen  kan  ikke  gå  ind  herpå,  da  det 
vilde  stride  mod  den  almindelige  skoleordning  af  1814,  og  da 
reskriptets  bestemmelser  er  nøje  overvejede. 

Dette  anliggende  sysselsatte  selvfølgelig  i  lang  tid  embeds- 
standen   og    befolkningen.      I    enkelte    punkter    blev    det   nod- 

vendigt  at  lempe  de  givne  bestemmelser  af  humane  hensyn, 
men  i  hovedsagen  fastholdtes  og  gennemførtes  de.  Af  afgørelser 
kan  følgende  fremhæves: 

9.  Febr.  1841  svarede  kancelliet  på  en  forestilling  fra 
overretten  på  Gottorp,  der  først  nu  (efter  22.  Dec.)  var  kommen 
på  det  rene  med,  at  retsprotokollerne  skulde  føres  på  dansk, 
og  mente,  at  dette  ikke  kunde  gå  for  appelsager,  —  at  kongen 
ventede,  at  man  vilde  gøre  sit  bedste.  Siden  1811  havde  jo 
alle  embedsmænd  skullet  have  attest  for,  at  de  kunde  dansk, 
og  noget  må  rettens  medlemmer  vel  altså  kunne.  Kongen 
kan  ikke  opgive  sin  hensigt.  Dog  tillades  det  advokater  at 
ajSatte  længere  indlæg  på  tysk,  indtil  de  kan  gøre  det  på 
dansk. 

28.  Juni  1841  blev  det  af  hensyn  til  handelsforhold  sydpå 
tilladt  at  udfærdige  obligationer  o.  1.  på  tysk,  når  parterne 
ønskede  det. 

20,  Dec.  1841  tillades  det  underretsadvokaterne  at  føre 
de  fra  de  danske  distrikter  appellerede  sager  for  overretterne 
(da  en  tysk  advokatforening  havde  vedtaget  at  ingen  overrets- 
advokat  måtte  påtage  sig  dem). 

7.  Fehr.  1842  afslås  ridderskabets  andragende  om,  at  de 
adelige  godser  skulde  være  fritagne  for  sprogforandringen. 

17.  Juni  1842  tiUades  det  advokater,  som  havde  været 
i  praksis  før  14.  Maj  1840,  indtil  videre  at  bruge  tysk.  Dette 
må  dog  ingen  indflydelse  have  på  embedsmændenes  ud- 
færdigelser. 

I  det  kongelige  budskab  til  stænderne,  af  3.  Okt.  1842, 
henvises  til  disse  lempelser,  idet  andragendet  af  22.  Dec. 
1840  afslås. 


3.  Febr.  1841  læstes  i  ^anuevirke"  folgende  digt  af  den  bekendte  senderjydske 
digterinde  „Anna"  [Ludvigsen,  f.  Lautnip): 

De  tvende  mødre. 

(En  hedeblomst.) 
En  pige  vanker  i  nattens  ro 
meUem  byer  to, 

i  den  mod  nord  har  hun  i^emme, 
der  yeoter  en  moder  i  elakte  hjem. 
I  mørket  frem 

hun  går  og  hæver  sin  stemme: 

r,0  moder,  sukker  hun,  moder  kør! 
var  jeg  dig  nnr! 

o,  at  min  hengsel  må  stilles! 
hvor  længes  datteren  inderlig 
at  favne  dig, 

for  aldrig  roere  at  skilles." 

Da  morgensolen  i  østen  stod. 
så  red  som  blod, 

fremtren  fra  sydlige  grænse 
en  fornem  firue  med  honningsmil 
og  sælsom  il, 

ej  pigen  monne  det  j 


„Komm  sQsses  kindchen  in  mutterarm, 
so  treu,  so  warm! 

ich  will  dich  hagen  und  pflegen! 
komm  ohne  murren,  du  dummes  kind, 
nun,  komm  geschwindl 

ei  liebchen,  lass  dich  bewegeni 

Ich  hin  die  mutter  und  liebe  dich 
herzinniglich, 

wie  kann  mein  kindchen  mich  hassoi? 
musst  deutsch  nun  werden  in  wort  und  sinn, 
wie  ich  es  hin, 

dein  plumpes  d&nisch  verlassen!** 

„Nej,  svarte  pigen,  min  byrd  er  jydsk. 
ej  er  jeg  tysk, 

og  aldrig  vil  jeg  det  være! 
til  gamle  moder  længes  jeg  hen, 
vil  hjem  igen, 

mit  mål  jeg  holder  i  ære!" 

Men  fruen  tyskedes  uforsagt, 
tilsidst  med  magt 

hun  vil  den  pigelil  tvinge; 
og  mange  får  hun  på  sit  parti, 
i  slaveri 

de  den  forladte  vil  bringe. 

Da  ejner  glutten  så  høj  en  mand 
fra  Qeme  strand  — 

til  ham  sin  tilflugt  hun  tager. 
Han  smiler  venlig  ved  hendee  ord: 
„gå  hjem  mod  nord, 

hvor  det  så  vel  dig  behager. 

Tal  dansk,  min  pige,  det  bedst  du  kan! 
jeg  er  den  mand, 

som  kan  og  vil  dig  beskytte! 
bliv  hos  din  moder  i  fred  og  ro, 
vær  hende  tro 

og  hendes  ære  og  støtte!" 

Og  henrykt  falder  den  datter  god 
ned  for  hans  fod 

—  hun  kender  kongen  så  fiage:  — 
,.0  Danmarks  hersker!  Gud  signe  dig, 
som  giver  mig 

min  sande  moder  tilbage  !** 


Bønderne  i  Gram  herred  ophængte  i  deres  tinghus  i  Terning  en  mindetavle  for 
kong  Kristian  VIIl's  tronbestigelse,  med  kongens  navn  og  våben  og  denne  indskrift: 
I  lov  og  rettens  sale 
han  leste  bundne  tale! 
nu  skal  alene  klinge 
vort  modersmål  på  tinge! 

(Se  reskriptet  af  14.  Mig  1840.) 


IIL    Udnævnelserne  i  Harts  1842. 

Ved    sin    tronbestigelse   forefandt    kong    Kristian   VIII    et 
statsråd,    bestående    af   6    gehejmestatsministre,    nemlig   J.    S, 
Aløsting,    født    1759   og   minister   fra   1814;    Otto  J.  Moltke 
fedt  1770,  fra  1824;   P.  Kr.  Stemann,  født  1764,  fra  1827 
og   de   tre   fra   året  1831:    grev  A.  K.   P.  Rantzau  (Breiten 
burg),    født   1773,    grev   A.   V.  Moltke  (Bregentved),   f.    1785, 
og  H,  Krabhe-Carisius,  f.  1771.     Disse  mænd   havde  i  slut 
ningen  af  1839  tilsammen  den  respektable  alder  af  414,  eller 
gennemsnitlig    69    år.      Kongen    optog    hertil    de   to    prinser, 
broderen  prins  Ferdinand  (1839)   og  sønnen  kronprins  Fredrik 
(1841),  medens  han  iøvrigt  ingen  forandringer  foretog. 

I  det  følgende  år  ansøgte  grev  Rantzau,  der  aldrig  havde 
haft  nogen  særlig  portefeuille  således  som  de  andre  ministre, 
om  sin  afsked,  da  hans  helbred  ikke  vel  tålte  opholdet  i 
hovedstaden;  særlig  var  hans  øjne  stærkt  angrebne.  Kongen 
vilde  dog  ikke  afskedige  ham,  men  forbeholdt  ham  rang  og 
sæde  i  statsrådet,  således  at  han  dispenseredes  fra  at  deltage 

i  dets  forhandlinger;  han  beholdt  visse  forretninger  i  Holsten 
(12.  December  1840).  Kort  efter  ansøgte  landgrev  Fredrik  af 
Hessen,  statholder  og  kommanderende  general  i  hertugdømmerne, 
om  afsked  fra  disse  embeder.  Kongen  gjorde  ham  modfore- 
stillinger, men  han  fastholdt  sit  ønske  om  at  gå  af  til  foråret. 
Kongen  talte  om  det  med  den  første  deputerede  i  det  tyske 
kancelli,  Heinrich  Reventlov  Criminil,  men  de  var  enige  i  at 
det  ønskeligste  vilde  være,  om  landgreven  vilde  blive  i  em- 
bedet. Han  fik  da  rejsetilladelse  og  regeringspræsidenten  Spies 
overtog  statholderforretningerne,  medens  prinsen  af  Nør.  der 
var  titulær  generalmajor  og  oberst  for  livregimentet  kyrasserer 
i  Slesvig,  fik  generalkommandoen.  Senere  udtalte  landgreven 
ønsket  om,    at  denne  sidste  overdragelse  måtte  blive  definitiv. 

Stillingen  som  statholder  i  hertugdømmerne  havde  i  K^O 
år  så  godt  som  uafbrudt  været  beklædt  af  en  svoger  til  den 
regerende  konge:  1731  —  62  var  det  Kristian  VFs  svoger, 
Fridr.  Ernst  af  Brandenburg  Kulmbach;  1769—1836  landgrev 
Karl  af  Hessen,  Kristian  VIFs  svoger;  fi-a  1836  Fredrik  VI's 
svoger  landgrev  Fredrik.  Avgustenborgerne  havde  da  også 
forlængst  set  ud  efter  denne  post;  alt  1821  omtaler  Fredrik 
(af  Nør)  i  brev  til  sin  broder,  hertug  Kristian  Avgust,  at  denne 
håber  at  kunne  blive  landgrev  Karls  efterfølger,  men  at  han 
iøvrigt  selv  kunde  have  lyst  til  embedet,  og  1830  tilskynder 
han  hertugen  til  at  gøre  skridt  for  at  vinde  kongens  tillid  og 
afløse  den  over  80  år  gamle  statholder.  Imidlertid  havde 
Fredrik  VI  ingen  tillid  til  sine  søstersønner  og  landgreven 
efterfulgtes  af  sin  søn,  til  stor  fortrydelse  for  Avgusten- 
borgerne. 

Næppe  var  imidlertid  svogeren  kommen  på  tronen,  fer 
prins  Fredrik  i  brev  af  20.  Dec.  1839  meldte  sig  som  kandidat 
til  statholderposten,  og  landgreven  må  snarest  antages  at  have 
begunstiget  denne  plan.  Kongen  nærede  derimod  betænkelig- 
heder ved  at  betro  ham  denne  stilling  og  han  holdt  derfor  på 
landgreven,  da  han  ved  dennes  afgang  ikke  kunde  forbigå 
sine    svogre    uden    et   fuldstændigt   brud  med  dem,   og  til  her- 

tugen  var  han  alt  kommen  i  et  sådant  forhold,  at  hans  ud- 
nævnelse var  en  umulighed.  Da  landgreven  nu  i  begyndelsen 
af  1842  gentog  sin  begæring  om  afsked  og  ikke  gjorde  nogen 
hemmelighed  heraf,  benyttede  prinsen  lejligheden  i  sin  brev- 
veksling om  militærreformen  til  under  11.  Febr.  igen  at  melde 
sig  til  hans  embed:  „Ikke  ambition,  eller  forfængelighed, 
skriver  han,  ikke  vindesyge  bringer  mig  hertil,  men  den  over- 
bevisning, at  jeg  har  den  redelige  vilje  og  den  indre  kraft, 
som  en  slig  post  kræver.  Det  vil  dog  snart  blive  nødvendigt 
at  gøre  en  forandring  med  regeringskollegiet  på  Gottorp,  som 
efter  S3rv  års  virkekreds  har  gjort  aUe  embedsmænd,  alle  gods- 
ejere og  hele  landet  misfornøjet  med  alle  dets  mesurer,  så  at 
det  fra  mange  sider  er  besluttet  at  fremtræde  klagende  over 
dette  koUegium,  såsnart  Du  kommer  til  hertugdømmerne.** 
Han  mener,  at  en  enkelt  (statholderen)  må  regere,  med  nogle 
rader,  for  at  give  styrelsen  enhed  og  kraft.  -—  Ved  anord- 
ningen af  15.  Maj  1834  havde  regeringen  fået  en  præsident 
og  otte  råder  og  disse  havde  delt  alle  forretninger  mellem  sig; 
statholderen  havde  vel  navn  af  overpræsident,  men  hans  myn- 
dighed var  i  virkeligheden  meget  indskrænket  og  der  var  der- 
for alt  nu  tale  om  helt  at  nedlsBgge  embedet,  således  som  det 
skete  1846.  Det  lykkedes  ikke  prinsen  senere  som  statholder 
at  f&  forretningsgangen  forandret. 

Samtidig  med  landgreven  søgte  også  den  gamle  gehejme- 
statsminister  Møsting  sin  afsked,  og  kongen  var  vistnok  ret 
tilfreds  med  at  denne  trak  sig  tilbage,  da  han  alt  i  flere  år 
havde  været  affældig;  han  døde  året  efter,  84  år  gammel. 
„Otto  Moltke,  skriver  kongen  til  hertugen  (22.  Febr.  1842), 
tager  formedelst  den  sædvanlige  upasselighed  ej  heller  del  i 
kancelliet  eller  i  det  gehejme  statsråd,  så  at  det  snart  bliver 
nødvendigt  at  rekrutere  samme,  idetmindste  med  ministre,  om 
ej  med  gehejme  statsministre.** 

Hvilke  mænd  kongen  har  tænkt  på  at  udnævne  til  ministre, 
foreligger  der  intet  bestemt  om.  10.  Jan.  havde  oberst  Abra- 
hamson,  der  var  medlem  af  mihtærkommissionen,  tydeUgt  ud- 

talt  ønsket  om  at  ^ komme  i  en  betydeligere  stilling",  som 
kongen  antog:  blive  krigsminister;  men  dette  blev  der  ikke 
taget  hensyn  til.  Derimod  kan  der  næppe  være  tvivl  om,  at 
det  var  kongens  hensigt  at  udnævne  A.  S.  Ørsted  til  minister, 
idet  der  samtidig  tænktes  på  at  samle  det  hele  kirke-  og 
undervisningsvæsen  i  et  nyt  kollegium  under  hans  bestyrelse. 
Dette  sidste  kom  dog  ikke  [til  udførelse,  da  Ørsted  ikke  ønskede 
denne  stilling.  Rimeligvis  tænkte  kongen  desuden  alt  nu  på 
at  gøre  H.  Reventlov  Criminil  af  Tyske  kancelli  til  præsident 
for  dette  og  optage  ham  i  statsrådet  for  her  at  have  en  re- 
præsentant for  hertugdømmerne;  han  var  fidgt  efter  Høpp 
som  første  deputeret  og  den  ledende  mand  i  kancelliet  og 
indtog  ifølge  sin  ualmindelige  dygtighed  og  høje  dannelse  en 
fremskudt  plads  i  embedsetaten. 

Med  hensyn  til  svogeren  fastholdt  kongen  fremdeles  ønsket 
om  at  holde  på  landgreven  i  begge  embeder,  eller,  hvis  dette 
ikke  kunde  lade  sig  gøre,  som  statholder,  medens  prinsen 
kunde  bhve  kommanderende  general.  Da  landgreven  imidlertid 
ikke  vilde  indlade  sig  herpå,  rådførte  kongen  sig  med  Møsting, 
der  kendte  Avgustenborgeme  fra  gammel  tid,  og  denne  til- 
rådede prinsens  udnævnelse  til  landgrevens  efterfølger  i  begge 
embeder ^  Kongen  bestemte  sig  da  til  at  vove  forsøget;  han 
kaldte  (7.  Marts)  prinsen  til  København  i  anden  anledning, 
lod  ham  gentage  sin  ansøgnmg  mundtlig  og  stillede  sine  be- 
tingelser for  udnævnelsen.  Denne  gav  imidlertid  Otto  Moltke 
anledning  til  at  søge  afsked  fra  statsrådet,  hvorefter  kongen 
ben3rttede  en  forløbelse  af  udenrigsministeren  Krabbe-Carisius 
til  ligeledes  at  ^erne  ham  af  statsrådet^.  Saaledes  blev  dette 
rekonstrueret;   Møsting,   (Rantzau),   Otto  Moltke  og  Krabbe  er- 


<  Dette  berettes  hos  Droysen  og  Samwer:  Die  dfiniøcfae  Politik  seit  1806,  s.  l^K 
og  stadfæstes  af  Werlauff,  Hist.  tidsskrift  4.  r.  IV  409.  Hint  skrift  fremstiller  iovrigt 
dette  embedsskifte  i  et  helt  upålideligt  lys;  især  må  det  forbayse,  at  prinsen  oipgi^r 
at  have  søgt  embedet  som  statholder.  Denne  usandfærdighed  er  alt  fremdraget  bos 
Treitschxe:  Deutsche  Geschichte  V  768  fl. 

*  Kongen  var  11.  Decbr.  1834  bleven  fornærmet  af  Krabbe-Carisius  ved  prinsen 
af  Hessen-Philipsthals  bisættelse  (også  Møsting  og  Stemann  udeblev  dengang). 

stattedes  af  A.  S.  Ørsted  og  Heinrich  Criminil,  af  hvilke  den 
sidste  nu  blev  udenrigsminister.  Det  var  uimodsigeligt  en  be- 
tydelig vinding  for  kongens  råd,  da  de  afgåede  ministre  enten 
var  uden  arbejdsevne,  eller,  som  Krabbe,  uden  fremragende 
evner,  medens  de  nye  var  administrationens  dygtigste  mænd. 
Den  nye  præsident  i  det  tyske  kancelli,  Josef  Reventlov  Criminil, 
hidtil  amtmand  i  Rensborg,  var  derimod  vel  en  dygtig  embeds- 
mand, men  alt  for  igået  med  det  slesvig-holstenske  parti  til 
at  kunne  blive  en  støtte  for  kongen  i  de  politiske  kamptider. 
Prinsen  af  Nør  søgte  senere  gentagne  gange  forgæves  at  formå 
kongen  til  at  optage  ham  i  statsrådet. 

Hertugen  var  dybt  skuffet  ved  broderens  udnævnelse;  han 
skrev  29.  Marts  som  svar  på  kongens  meddelelse  derom  kun 
et  par  ord:  „den  ham  derved  beviste  tillid  glæder  mig  for 
hans  skyld  meget",  hvad  kongen  i  sin  dagbog  refererer  så- 
ledes: „svar  fra  hertugen,  som  meget  koldt  omtaler  broderens 
udnævnelse  til  statholder".  Da  han  ud  på  sommeren  kom  til 
København  og  Sorgenfri,  søgte  han  at  imødegå  den  mistillid, 
kongen  havde  vist  ham,  men  samtalen  endte  på  en  måde,  som 
i  virkeligheden  blev  et  brud.  De  siden  1840  imod  tidligere 
sparsomme  politiske  ytringer  i  deres  brevveksling  ophørte  fra 
nu  af  så  godt  som  ganske. 


Åf  kongens  skrivkalender.     1842. 

Jcmuar  29.  Geh.  st.  m.  Møsting  kom  idag  til  mig  og  frem- 
stillede sig  som  den,  der  havde  tjent  i  60  år,  hvorhos  han  ytrede  det 
ønske  at  entlediges  fra  alle  sine  embeder  undtagen  som  overkammer- 
herre. Jeg  viste  ham  min  deltagelse  i  denne  sjældne  fest  og  bad  ham 
at  vedblive  ordenskansler  embedet. 

Febr.  3.  overbragte  geh.  st.  minister  Møsting  mig  sin  ansøgning 
om  at  afgå  fra  alle  sine  bestillinger,  med  undtagelse  af  overkammer- 
herre chargen  og  biblioteket. 

8.  Oberst  Rømeling  referat.  Han  er  ganske  af  den  mening,  at 
man  skal  lægge  prinsen  af  Avgustenborgs  plan  til  organisationen  for 
kavalleriet  til  grund,  hvilken  også  lader  sig  anvende  på  de  andre 
våben  .... 

Brev  fra  landgrev  Friedrich,  ansøger  om  afsked  fra  alle  sine 
charger. 

11,  Skrevet  til  1.  Fr.  Gottorp;  anmodning  at  han  måtte  vedbli?e 
som  statholder,  om  han  end  vilde  have  afsked  som  kommanderende 
general. 

14,  Brev  fra  pr.  Fr.   af  Avgustenborg,   dat  Nor,   den  11.  Febr. 

han  ytrer  ønsket  om  at  blive  statholder  efter  pr.  Friedrich 

og  mener,  at  en  forandring  ved  regeringen  vil  blive  fornøden. 

17,  Modtaget  svar  fra  landgrev  Friedrich,  hvori  han  gentagende 
ytrer  det  ønske  at  forlade  sine  charger,  uden  at  gå  ind  på  at  vedblive 
som  statholder. 

24.  Gr.  Reventlov  Criminil  faldt  af  hesten  og  stødte  hovedet 
farligen. 

Maris  7.  Brev  fra  landgrev  Friedrich,  gentagende  begæring  om 
afsked  fira  alle  sine  charger. 

Tilskrevet  pr.  F.  A.  af  S.  H.  S.  Avgustenborg  og  kaldt  ham  her- 
til på  kort  tid. 

(11,)  Gr.  Griminils  bedring  går  langsomt.  Hjernen  er  ej  rystet 
men  såret  på  hovedet  har  forårsaget  rosen« 

15,  Pr.  Fr.  af  Avgustenborg  ankom  kl.  4  med  dampskibet 

14,  Pr.  Fr.  gennemgik  militærplanen  med  Rømeling. 

15,  Kl.  11—2  konference  med  oh.  Rømeling  og  pr.  Fr.  af  A. 

18,  Spist  med  pr.  Fr.  hos  enkedronningen. 

19,  Samtale  med  pr.  Fr.  Han  mente  det  væsenligt,  at  der  var 
en  af  hertugdømmerne  i  statsrådet  o^  anbefalede  gr.  J.  Criminil  til 
Tyske  kancelli,  når  broderen  var  befordret  til  højere  post  Spies  anså 
han  for  svag,  men  en  omdannelse  af  regeringen  på  Gottorp  ønskelig. 

22,  Samtale  med  pr.  Fr.  hos  dronningen  .....*  Vigtig  samtale, 
i  hvilken  jeg  udviklede  for  ham,  hvorlunde  det  var  nødvendigt  at 
kongens  statholder  måtte  handle  aldeles  i  regeringens  ånd;  at  det  var 
min  grundsætning  at  holde  hertugdømmerne  indbyrdes  og  til  Danmark 
i  de  forhold,  hvori  de  nu  befinde  sig,  at  Slesvig  navnlig  ej  burde 
drages  mere  til  Tyskland,  men  ej  heller  fordanskes,  men  være  et  land 
imellem  Danmark  og  Holsten,  at  undersåtterne  derfor  måtte  boldes 
ved  deres  sprog  og  det  danske  for  de  dansktalende  ligesålidt  for- 
trænges som  det  tyske  for  de  tysktalende;  deri  måtte  vi  være  ganske 
enige.  Hvad  arvegangsspørgsmålet  angik,  måtte  man  overlade  til  tiden 
at  løse  det,  og  jeg  anså  det  for  min  pligt  at  virke  til  at  løse  det  på 
en  fredelig  måde,  men  vore  fælles  bestræbelser  burde  være,  at  Slesvig 
ej  burde  skilles  fra  Danmark. 

Pr.  Fr.  svarede  derpå,  at  han  vidste,  det  var  hans  pligt,  når  han 
overtog  statholderskabet  ganske  at  handle  i  regeringens  ånd  og  at  bi- 

drage  til  at  vedligeholde  de  bestående  forhold;  kunde  han  ej  længer 
virke  i  denne  ånd,  så  vilde  han  trække  sig  tilbage,  navnlig  i  det  dyna- 
stiske, spørgsmål,  hvis  afgørelse  ej  nu  var  forhånden,  men  angående 
hvilket  han  antog,  at  hertugdømmerne  ej  burde  adskilles.  Jeg  sagde 
ham,  at  jeg  i  denne  som  enhver  henseende  regnede  på,  at  han  vilde 
handle  som  en  ærlig  og  tro  statholder,  hvilket  han  lovede. 

Vi  formente  begge,  at  det  kunde  være  rigtigst  at  udsætte 
udnævnelsen  til  statholder;  men  da  jeg  efter  hans  afrejse  d.  24. 
[det  var  d.  ^.]  i  statsrådet  meddelte  min  beslutning  og  sagde,  at  jeg 
med  fuld  tillid  overdrog  ham  statholderskabet,  mente  Stemann  og  prins 
Ferdinand,  at  det  var  bedre  straks,  A.  V.  Moltke  ligeså  (når  ikke  hele 
posten  kunde  spares).  Jeg  bestemte  mig  derfor  til  at  udfærdige  ud- 
nævnelsen straks. 

Følgen  heraf  har  været  gr.  Otto  Moltkes  retraite;  han  har  d.  26. 
bedet  om  sin  afsked  fra  kancelliet  —  jeg  venter  det  skriftlig. 

Den  25.  tilskrev  jeg  konferensråd  HoUen  i  Hebingør  at  afbryde 
underhandlingerne  med  de  svenske  kommissærer,  der  kun  fordre 
offere  af  os,  men  intet  byde  i  erstatning.  Sendt  mit  brev  til  geh.  si 
m.  Krabbe,  som  svarede  og  rådede  til  at  give  efter  og  tilstå  de  svenske 
de  forlangte  10,000  rdl.  Jeg  sendte  brevet  desuagtet  bort,  som  havde 
ti]  følge  at  underhandlingerne  afbrødes  d.  26. 

Herover  yderst  fortørnet  sagde  Krabbe  mig  den  27.,  at  han  så 
ban  havde  tabt  min  tillid,  at  jeg  ikke  behøvede  nogen  minister,  men 
snarere  en  depechesekretær,  og  at  han  måtte  begære  sin  afsked.  Jeg 
svarede  ham  med  megen  rolighed,  at  når  han  indgav  sin  ansøgning 
om  afsked,  skulde  han  få  mit  svar;  jeg  kunde  ej  billige,  at  man  stedse 
gav  efter  for  Sverig  og  at  man  havde  lovet  dem  10,000  rdl.,  hvilket 
han  nægtede.    Jeg  holder  ham  nu  på  ordet. 

(Søndag)  27,  Jeg  har  bestemt  mig  til  at  tage  gr.  Reventlov  Cri- 
minil  til  minister  for  de  udenlandske  sager,  Dankwart  til  direktør. 

29.  Da  geh.  st  m.  Krabbe  ved  referatet  d.  28.  slet  ikke  gentog 
sin  ansøgning  om  afsked,  tilskrev  jeg  ham  d.  29.,  at  han  ej  måtte  ud- 
le^ge  min  tavshed,  som  om  jeg  ventede  han  skulde  forandre  sin  be- 
slutning om  at  søge  afsked;  vi  skiltes  iøvrigt  som  venner. 

Samme  dag  bragte  han  mig  sit  brev  med  ytring,  at  han  vedblev 
sit  ønske  om  afsked,  hvorved  han  ventede  at  opfylde  mine  hensigter, 
han  trø.9tede  sig  ved  min  velvilje  osv. 

30,  I  statsrådet  sagde  jeg,  at  jeg  havde  modtaget  gr.  Otto 
Moltkes  ansøgning  om  afsked  og  beklagede,  at  hans  helbredstilstand 
skulde  nøde  ham  dertil  ^   Ligeledes  havde  geh.  si  m.  Krabbe  Carisius 


1  Sml.  kongens  brev  til  grev  Rantzuu  (2   April):   „O.  M.  vil,  tror  jeg,  give  det 
A.  D.  Jørgensen:  Afhandl.  III.  22 

fundet  sig  foranlediget  til  at  søge  sin  afisked,  som  jeg  også  havde  an- 
taget, og  bevidnede  jeg  her,  hvormeget  jeg  skønnede  på  den  nidkærhed, 
han  havde  udøvet  i  min  tjeneste  »  hvorved  også  meget  i  de, to  år 
var  adrettet.    Han  svarede  med  erkendtlighed,  som  jeg  påskønner. 

Samme  dag  undertegnede  jeg  disse  geh.  st  ministres  afgang  og 
gr.  Reventlov  Criminils  udnævnelse  til  geh.  st.  m.  for  de  udenlandske 
sager  og  general  prokurør  Ørsteds  udnævnelse  til  geh.  st  minister. 

31.  Besøgt  geh.  st.  m.  Reventlov  Criminil,  som  jeg  tanåi  i  god 
bedring. 

1,  April  indførte  jeg  geh.  st  minister  Ørsted  i  statsrådet  sigende: 
y^vil  De  nu  indtage  den  plads,  hvortil  min  tillid  har  kaldet  Dem  og 
som  enhver  fædrelandsven  vil  glæde  sig  ved  at  se  Dem  indtage^. 

4.  Aftalt  med  amtmand  gr.  J.  Reventlov  Criminil,  at  han  tiltræder 
som  præsident  for  det  SI.  H.  L.  kancelli,  gives  1000  rdl.  personligt 
tillæg  og  tør  opholde  sig  på  sit  gods  nogle  måneder  om  sommeren. 
Jeg  tror  at  have  truffet  et  såre  godt  valg.  [Ordren  til  C  i  den  anled- 
ning at  komme  til  Kbhvn.  var  afgået  d.  30.  Marts.] 

20.  Juni.    Hertugen  af  Avgustenborg  med  fiunilie  ankom  i  beseg. 

(Søndag)  3.  Juli,    Samtale  med  hertugen. 

Hertugen  ønskede  at  eksplicere  sig  med  mig,  om  jeg  havde  noget 
imod  ham  eller  noget  at  bebrejde  ham,  da  han  vidste  med  sig  selv,  at 
han  hverken  i  sin  tanke  eller  handlemåde  fortjente  det 

Jeg  svarede  ham,  at  jeg  ej  mistænkte  ham  for  noget  foretagende 
eller  fiEdskhed  mod  min  person,  men  at  hans  stilling  førte  det  med  sig, 
at  han  af  mange  var  anset  som  et  parti-overhoved,  nemlig  for  det 
siesvig  holstenske  parti,  der  fremsætter  hertugdømmernes  forening, 
selv  under  en  forudset  adskillelse  fira  Danmark,  som  det  højeste  gode 
for  samme,  og  nægtes  kunde  det  ikke,  at  han  ved  de  under  hans  ind- 
flydelse udgivne  skrifter  i  udlandet  under  navn  af  Elleton  om  arve- 
følgen i  Slesvig  til  fordel  for  det  Avgustenborgske  hus  havde  givet 
sådan  tanke  næring. 

Han  svarede  derpå,  at  han  aldrig  havde  skrevet,  undtagen  når 
hans  hus's  rettighed  var  bleven  angrebet  i  offenlige  blade,  som  af 
prof.  Paulsen;  at  mange  delte  den  anskuelse  af  hertugdømmernes  for> 
ening,  og  at  det  bedste  bevis  på,  at  han  ej  vilde  stifte  parti,  var  at  han 
havde  bekæmpet  det  demagogiske  væsen,  skattebevillingsret  osv.  i  stedet 
for  at  sætte  sig  i  spidsen  for  dette. 

Herpå  svarede  jeg,  at  jeg  erkendte,  at  han  havde  bekæmpet  de 
revolutionære  tendenser  i  stænderforsamlingen,  men  at  det  derimod  var 


udseende  af,  at  hans  afgang  bar  sin  grund  i  prinsens  udnævnelse,  i  virkeligfaedeo  må 
den  søges  i  hans  nedbrudte  helbred,  der  for  tiden  ger  ham  uskikket  til  forretmngerDe.* 

Uge  skadeligt,  når  han  istemmede  partianskuelser  om  det  uskadelige, 
eller  vel  endog  ønskelige  i  hertugdømmernes  adskillelse  fra  Danmark. 
Dette  påstod  han  aldrig  at  have  gjort,  men  at  han  skyldte  sin  familie 
ej  at  opgive  dens  rettigheder,  og  at  når  ulykken  skulde  være  at  suk- 
cessionen  adskilte  hertugdømmerne  fra  Dcmmark,  vidste  han  ikke, 
hvorfor  det  holstenske  hus  skulde  ophøre  at  regere,  medens  det  i  det 
hessiske  kun  gjaldt  om,  at  én  fyrste,  der  selv  havde  en  anden  krone 
i  vente,  renoncerede. 

Jeg  svarede  ham,  at  det  altid  var  en  farlig  sag  at  forandre  suk- 
cessionsordenen,  at  man  i  så  fald  måtte  finde  sig  i,  at  de  dele  af 
Holsten,  som  havde  agnatisk  sukcession,  gik  fra,  men  at  Slesvig  ej 
derved  vilde  skilles  fra.  Danmark  og  at  det  var  ønskeligt  for  at  undgå 
rigets  udstykning,  at  man  kunde  enes  om  rettighedernes  erstatning. 
Derpå  er  imidlertid  ej  at  tænke  med  hertugens  sindelag  og  han  anførte 
også,  at  hans  fader  havde  pålagt  ham  og  hans  broder  aldrig  at  renon- 
cere på  deres  rettigheder.  Jeg  hemærkede,  at  det  var  beklageligt,  når 
man  anså  sine  egne  rettigheder  højere  end  statens  vel  og  at  ingen 
erstatning  kunde  opveje  disse. 

£ndelig  forekastede  jeg  ham  hans  ytringer  mod  det  danske  sprog 
i  stændersalen  og  sagde:  „det  er  i  det  mindste  uklogt,  når  man  vil 
være  konge  i  Danmark**.  Han  forklarede  at  have  talt  efter  sin  over- 
bevisning i  sprogsagen  uden  derfor  at  nedsætte  det  danske  sprog. 

Vi  skiltes  som  venner,  men  denne  samtale  har  ikke  bragt  sagen, 
forståelsen  om  sukcessionen,  nærmere. 


IV.    Sprogpatentet  af  29.  Marts  1844. 

Mortensdag,  d.  11.  Nov.  1842  talte  Hjort  Lorenzen  for 
første  gang  dansk  i  stændersalen  i  Slesvig. 

Det  var  ikke  så  underUgt,  at  denne  aldeles  uventede  op- 
træden fremkaldte  ikke  blot  den  største  opmærksomhed  hos 
venner  og  fender,  men  de  mest  modsatte  meninger  om  dens 
lovlighed  og  om  måden  at  ordne  de  derved  opståede  spørgsmål. 

Det  kunde  ikke  være  underkastet  tvivl,  at  jo  den  sles- 
vigske stænderforsamlings  forretningssprog  var  tysk;  vel  var 
det  ikke  udtalt  i  anordningerne  fra  1831  og  1834,  men  der 
var  heller  ikke  tale  om  sproget  i  de  tilsvarende  anordninger 
for  Danmark  og  Holsten;  stændersproget  måtte  jo  som  en 
selvfølge   være   det  samme   som  landsdelenes  officielle  sprog  i 

andre  forhold,  men  dette  var,  da  anordningerne  blev  giMie, 
for  Slesvigs  vedkommende  det  tyske.  I  dette  sprog  skulde 
altså  protokollen  føres,  beslutninger,  andragender  osv.  ud- 
færdiges. 

Idet  nu  imidlertid  dansk  var  blevet  officielt  øvrighedssprog 
på  landet  i  Nordslesvig,  var  den  tidligere  sprogénhed  brudt  på 
et  væsenligt  punkt  og  der  kunde  billigvis  være  tale  om,  at 
der  også  indrømmedes  dansk  en  vis  ret  i  stændersalen.  For- 
samlingen havde  for  så  vidt  indrømmet  dette,  endog  før  sprog- 
reskriptet  udkom,  idet  den  deputerede  for  Ærø  havde  talt 
dansk,  hvorefter  formanden  gengav  hans  tale  på  tysk.  Senere 
talte  også  Nis  Lorenzen  (Lilholt)  dansk  og  fik  sin  tale  ført  til 
protokols.  Da  derimod  Hjort  Lorenzen  begyndte  at  tale  dansk, 
vilde  man  ikke  indrømme  ham,  „der  var  det  tyske  sprog 
mægtig",  retten  hertil  og  hans  taler  optoges  hverken  i  proto- 
kollen eller  i  stændertidenden  og  det  tillodes  ham  ikke  at 
indlevere  et  forslag  til  beslutning  på  dansk. 

D.  19,  Nov.  indgav  Hjort  Lorenzen  en  klage  herover  til 
kongen,  idet  han  påkaldte  hans  beskyttelse  og  bad  om  „at 
tillade,  at  det  halve  hertugdømmes  modersmål  nyder  samme 
ret  i  den  slesvigske  stænderforsamling  som  det  andet  halve**. 
Efter  lange  rådslagninger  og  overvejelser  udstedte  kongen  2. 
December  som  svar  herpå  et  reskript  til  den  kongL  kommis- 
sarius,  hvori  det,  efter  omtalen  af  sammenstødene  mellem  for- 
manden og  Lorenzen,  hedder: 

„Men  når  det  således  forefaldne  har  bragt  forsamlingen 
til  den  formening,  at  det  i  hvert  enkelt  forekommende  tilfælde 
skulde  gøres  afhængigt  af  forsamlingens  samtykke,  om  brugen 
af  det  danske  sprog  skal  tilstedes  en  deputeret,  så  kunne  vi 
ikke  give  vor  allerhøjeste  samstemning  til  en  sådan  beslutning, 
som  vilde  krænke  de  dansktalende  deputeredes  naturUge  rettig- 
heder. Vi  have  nu  vel  af  stænderforsamlingens  forhandlinger 
set,  at  præsidenten  vil  være  betænkt  på  midler  til  at  sikre  de 
dansktalende  medlemmer  en  virksom  deltagelse  i  forhand- 
lingerne;   da    der   imidlertid    i    denne    henseende    mangler  en 

udtrykkelig  lovbestemmelse,  hvorved  sådant  kunde  opnås  på 
en  måde,  der  tillige  passede  til  forsamlingens  forretningsgang, 
og  navnlig  med  bibeholdelse  af  protokolføringen  på  forsam- 
lingens hidtilværende  tyske  forretningssprog,  så  overdrage  vi 
dig  herved  at  sætte  vor  tro  provinsialstænderforsamling  i  kund- 
skab om  indholdet  af  dette  allerhøjeste  reskript  og  at  opfordre 
den  til  at  afgive  en  allerunderdanigst  betænkning  om,  hvor- 
ledes der  kan  sikres  forsamlingens  dansktalende  medlemmer 
en  virksom  deltagelse,  derved  at  deres  foredrag  optages  i  for- 
samlingens protokol  i  en  tro  oversættelse." 

Dette  reskript  blev  oplæst  i  forsamlingen  den  6.  Dec.  og 
Hjort  Lorenzen  skrev  samme  dag  hjem  til  sin  hustru:  „der 
Sieg  ist  erfochten,  hurra  I** 

Efterat  den  i  dette  reskript  indeholdte  opfordring  til 
stænderne  var  bleven  drøftet  i  udvalg  og  i  forsamlingen,  af- 
fattedes betænkningen  derover  den  20.  December  for  af  for- 
manden at  tilstilles  kommissarius.  Som  vedtaget  med  34 
stemmer  mod  6  vilde  stænderne  „under  reservation  af  de  i 
anordningerne  af  28.  Maj  1831  og  15.  Maj  1834  begrundede 
rettigheder"  [at  nemlig  ingen  forandring  i  stænderinstitutionen 
skulde  finde  sted  uden  at  stændernes  råd  forud  var  indhentet]: 
„ligeså  indstændigt  som  underdanigt  fraråde  alle  lovbestemmelser, 
hvorved  der  skulde  indrømmes  de  dansktalende  medlemmer  af 
forsamlingen  positiv  ret  til  at  betjene  sig  af  det  danske  sprog 
ved  forhandlingerne,  samt  ret  til  at  deres  foredrag  i  en  tro 
oversættelse  bh  ver  tilførte  protokollen". 

Hertil  knyttede  et  mindretal  af  5  medlemmer  (Nis  Lorenzen, 
Hjort  Lorenzen,  Jepsen,  Nielsen  og  Posselt)  det  votum:  „at 
det  danske  sprog  i  enhver  henseende  må  nyde  lige  rettigheder 
med  det  tyske",  hvad  de  nærmere  bestemmer  således:  „at  de 
danske  foredrag  tages  i  originalsprog  og  ikke  som  oversættelse 
til  [)rotokollen,  og  at  de  ordret  optages  i  den  danske  stænder- 
tidende og  som  oversættelse  i  den  tyske,  ligesom  de  tyske 
foredrag  tages  i  grundsproget  til  protokollen  og  ordret  o[)tages 
i  den  tyske  tidende  og  som  oversættelse  i  den  danske". 

Et  andet  mindretal,  bestående  af  Petersen  (Dalby),  afgav 
følgende  votum:  „at  det  for  fremtiden,  således  som  det  hidtil 
er  iagttaget  i  stænderforsamlingen,  lovmæssigt  skal  være  de 
deputerede  fra  de  dansktalende  distrikter,  som  ikke  tiltro  sig 
at  holde  foredrag  på  tysk,  tilladt  at  betjene  sig  af  det  danske 
sprog,  og  at  der  træffes  foranstaltninger  til  at  disse  danske 
foredrag  kunne  i  det  tyske  sprog  tilføres  protokollen". 

Når  bortses  fra,  at  alle  deputerede  fra  det  tysktalende 
Slesvig,  alle  godsejere,  præster  m.  m.,  på  den  ene  P.  Nielsen 
fra  Flensborg  nær,  var  imod  enhver  lovbesk}itelse  for  del 
danske  sprog,  har  det  sin  betydning  at  se,  hvorledes  de  fra 
de  dansktalende  egne  valgte  deputerede  stillede  sig  ved  denne 
lejlighed.  Der  var  ialt  7  landvalgkredse  med  dansk  folkesprog 
(Angel  ikke  medregnet),  4  dansktalende  købstæder  og  den 
„blandede"  kreds  Ærø  med  Ærøskøbing.  Af  disse  1:2  depu- 
terede stemte  altså  kun  4,  nøjagtig  en  tredje  del,  for  danskens 
ligeberettigelse,  7  (eller  6?)  imod  enhver  ret  for  folkesproget. 
Disse  7  (6)  repræsenterede  byerne  Haderslev,  Åbenrå  og  Tønder. 
(Ærø?),  Als,  Tønder  og  Åbenrå  amter.  Også  de  to  dansk- 
talende godsejere  fra  Nordslesvig,  hertugen  af  Avgustenborg 
og  Kittel  på  Skovbølgård,  sluttede  sig  hertil. 

Sprogkampen  i  stænderne  November — December  184:2 
blev  udgangspunktet  for  det  endelige  brud  mellem  den  danske 
og  den  tyske  del  af  monarkiet.  I  kongeriget  vakte  Hjort 
Lorenzens  optræden  den  mest  udelte  tilslutning  og  der  dannedes 
foreninger  med  det  formål  at  oprette  danske  læreanstalter  i 
Nordslesvig,  ligesom  samfølelsen  med  de  danske  Sønderjyder 
nu  var  vakt  for  ikke  mere  at  udslukkes;  det  store  liberale 
parti  delte  sig  i  en  national  og  en  demokratisk  fraktion,  hvis 
veje  skiltes  for  ikke  mere  at  løbe  sammen,  det  første  satte 
fra  nu  af  ordningen  af  monarkiets  nationale  forhold  i  ferste 
linje.  I  hertugdømmerne  tog  derimod  den  slesvigholstenske 
bevægelse  dobbelt  fart,  det  nyholstenske  parti  forsvandt  efter- 
hånden og  man  regnede  senere  de  danske  overgreb  og  danise- 
ringsbestræbelserne  fra  dette  tidspunkt. 

Enkelthederne  ved  sammenstødet  i  Slesvig  og  overvejelserne 
i  København,  såvel  som  de  påfølgende  forhandlinger  ved  Hjort 
Lorenzens  nærværelse  her  m.  m,  er  udførlig  fremstillede  i 
disse  „Årbøger",  1891,  s.  129—212  og  1894,  s.  17—32,  — 
hvortil  henvises.  For  fuldstændigheds  skyld  meddeles  dog  her 
kongens  optegnelser  i  deres  sammenhæng,  tilligemed  reskriptet 
af  10.  Febr.,  der  ikke  tidligere  har  været  fremdraget. 

Kongens  skrivkalender. 

2,  Dec.  1842  Statsråd  .  .  .  .  S.  H.  L.  kancelli:  reskript  til  den 
koDgl.  kommissarius  om  det  danske  sprogs  brug  i  forsamlingen.  Lov- 
udkast approberedes. 

9,  Statsråd.  Det  bestemtes,  at  den  af  kommissarius  ønskede 
fuldmagt  at  slutte  forsamlingen  skulde  gives  ham  ved  et  reskript 
gennem  kabinettet  —  hvilket  udfærdiges  i  aften. 

14.  Statsråd.  Det  bestemtes,  at  reskriptet  af  2.  December  skulde 
offenliggøres  i  kollegialtidenden. 

22.  Den  slesvigske  komités  betænkning  i  anledning  af  reskript 
af  2.  Dec.  går  ud  på  at  fraråde  enhver  lovbestemmelse  om,  hvorledes 
danske  foredrag  skulle  protokolleres,  og  at  bortræsonnere  den  kongl. 
ytring,  at  det  var  de  dansktalende  Slesvigeres  naturlige  ret  at  tale 
dansk  i  forsamlingen;  noget  impertinentere  kan  ej  tænkes. 

i.  Jan.  1843.  Året  begyndes  af  mig  med  frejdigt  mod  i  tillid  til 
Guds  bistand.  Blandt  morgensalmerne  opslog  jeg  en  af  Boye,  hvori 
siges,  at  ikkun  det  rige  er  lykkeligt,  i  hvilket  hersker  fred.  Det  randt 
mig  i  sinde,  at  dette  mindre  end  nogensinde  er  tilfieeldet  i  mit  rige, 
hvor  partiånd,  næret  mellem  Danmark  og  hertugdønuneme,  avler  splid. 
Jeg  bad  derfor  Gud,  at  han  vilde  give  mig  visdom  og  kraft  til  at  ud- 
jævne disse  stridigheder,  som  næres  ved  overdrivelser  på  begge  sider, 
idet  Slesvigholsteneme  ganske  ville  fortyske  Slesvig,  de  danske  radi- 
kale derimod  rive  Slesvig  ganske  fra  Holsten.  Kongen  bør  stå  over 
partierne  og  vedligeholde  tilstanden  som  den  er,  Slesvig  som  et  selv- 
stændigt hertugdømme  under  den  danske  krone,  enhver  undersåts 
sprogforhold  respekteret 

Endnu  er  tilliden  til  kongens  upartiskhed  usvækket. 

4.  Enkelte  avdienser.  Ørsted.  P.  H.  Lorenzen  ....  Denne 
klagede  bitterlig  over  embedsmændenes  handlemåde  mod  de  dansk- 
talende Slesvigere.  Jeg  søgte  at  berolige  ham  og  bad  ham  at  have 
tillid  til  kongens  vilje  at  soutenere  det  danske  sprog  i  sine  rettigheder. 
Han  forestillede  fremfor  alt  nødvendigheden   af  at  danske  dannelses- 

anstalter,  lærde  skoler  og  seminarier  oprettedes  i  den  dansktalende  del 
af  Slesvig,  et  synligt  bevis  på  kongens  vilje  til  at  håndhæve  det 
danske  sprog  i  Slesvig  behøvedes.  Jeg  formanede  til  tillid  til  kongen 
og  navnlig  ved  den  forehavende  fest  idag,  at  ingen  personligheder 
måtte  fremkomme  derved. 

6,    Talt  med  Ørsted Ligeledes  talt  med  ham  om  de 

slesvigske  forhold  og  midlerne  at  soutenere  danskheden  i  Slesvig;  han 
er  ubestemt  i  den  henseende. 

14.  [Dronningen  gav  sig  på  vej  til  Avgustenborg,  til  moderens 
dødsleje:]  Jeg  har  pålagt  hende,  når  lejlighed  gaves,  at  ytre,  h?or 
meget  jeg  følte  mig  krænket  ved  den  hele  tendens  i  den  slesvigske 
forsamling,  at  adskille  sig  fra  Danmark,  at  fortyske  hertugdømmet  og 
at  håne  alt  dansk;  men  desuagtet  var  det  min  hensigt  at  opretholde 
status  quo  og  Slesvig  som  et  selvstændigt  hertugdømme  i  det  danske 
monarki;  raen  tillige  vilde  jeg  beskytte  det  danske  sprog  og  de  dansk- 
talende Slesvigere  som  hidtil. 

16»  Min  svigermoder  er  død  d.  13.;  dronningen  vendte  om  i 
Nyborg  .... 

17,  Tillisch  referat  Jeg  gav  ham  mit  koncept  til  skrivelse  til 
SI.  H.  L.  kancelli  ang.  SI.  st.  forsamlings  betænkning  til  reskr.  2.  Dec. 

18.  Tillisch  bragte  mig  et  andet  udkast  til  hint  brev  til  S.  H. 
L.  kancelli,  men  det  var  flovt,  ubestemt,  uforståeligt  (det  mangler  p& 
mod  til  at  sige  SI.  H.  sandheden  og  man  glemmer,  hvad  jeg  skylder 
Danmark). 

3.  Febr.  Jeg  har  nu  talt  med  alle  ministrene  særskilt  om  sprog- 
sagen og  Ørsted  gav  mig  udkast  til  reskript  til  kancelliet;  noget  for- 
mildet mod  mit  udkast. 

6.  Eancellipræsident  gr.  Reventlov  Criminil  ankom  idag. 

7.  Set  k.  pr.  grev  R.  Criminil,  der  er  en  fuldkommen  Slesvig- 
Holstener. 

8.  Statsråd  kl.  12  Ministrene  forlode  mig  ikke  førend  kl.  GVi. 
Efterat  jeg  d.  7.  havde  talt  med  kcuicellipræsidenten,  som  ganske  er 
gennemtrukken  af  si.  holst.  principer  og  ser  „Neuerungen"  i  alle  for- 
anstaltninger, der  sikrer  de  dansktalendes  ret  at-  betjene  sig  af  deres 
modersmål,  bestyrkedes  jeg  ydermere  i  nødvendigheden  af  at  udtale 
sig  om,  at  de  trufiie  foranstaltninger  med  fasthed  skal  gennemføres. 
Det  af  Ørsted  efter  mit  koncept  udkastede  forslag  til  skrivelse  til  SI. 
H.  kancelli  i  anledning  af  stænderforsamlingens  „Gutachten**  til  reskr. 
af  2.  Dec.  forelæstes  af  mig  for  statsministrene  og  vandt  deres  bifald; 
kun  troede^.  [H.]  Criminil  nu,  at  dets  bekendtgørelse  vilde  vække 
megen  misfornøjelse  i  hertugdømmerne. 

10.    Statsråd  11-4. 

Ved  diskussionen  om  reskriptet  til  kancelliet  udtalte  kancelli- 
præsidenten  sig  for  at  intet  burde  ske,  der  kunde  svække  den  gode 
stemning  i  hertugdømmerne,  og  tydeligen  talte  han  det  SI.  H.  partis 
sag.  Stemann  og  V.  Moltke  udtalte  sig  bestemt  om  nødvendigheden 
at  varetage  det  danske  folk  mod  det  SI  Holst,  pcirtis  anmasselser, 
Ørsted  var  ej  for  overordenlige  foranstaltninger,  der  kunde  genere  det 
SI.  H.  L.  kancelli  i  sprogsagens  behandling.  .  Gr.  Reventlov  Criminil 
fandt  intet  mod  reskriptet  til  kancelliet  at  erindre,  men  vel  mod  dets 
offen liggøre] se.  Jeg  bestemte  mig  til  ej  at  offenliggøre  det,  men  blot 
at  bekendtgøre,  at  befaling  var  givet  kancelliet  at  udarbejde  et  lov- 
udkast i  overensstemmelse  med  reskript  af  2  Dec,  og  at  indskærpe 
det  danske  sprogs  brug  i  de  dansktalende  distrikter,  samt  en  vedbørli^ 
prøvelse  i  færdighed  i  det  danske  sprog  for  gejstlige  og  verdslige  em- 
bedsmænd i  det  dansktalende  Slesvig.  Reskriptet  modificeredes  noget 
efter  g    st.  m.  Criroinils  forslag.     En  halv  mesure  [forholdsregel]. 

Reskript  til  SI.  H.  L.  kancelli,  af  10.  Febr.  1843 
(oversættelse). 

Da  vi  har  fundet  os  skuffet  i  den  forventning,  at  den  slesvigske 
stænderforsamling  vilde  fyldestgøre  den  i  vort  allerhøjeste  reskript  af 
2.  Dec.  f.  år  til  den  rettede  opfordring  og  påvise  os  hensigtssvarende 
midler  til  at  sikre  de  dansktalende  medlemmer  af  forsamlingen  en 
virksom  deltagelse  i  dens  forhandlinger,  så  har  vi  allerhøjst  fundet  os 
foranlediget  til  ved  tilsendelsen  af  stænderforsamlingens  indstilling  at 
give  vort  kancelli  befaling  til  at  forberede  et  lovudkast  i  overens- 
stemmelse med  den  i  reskript  af  2.  Dec.  udtalte  allerhøjeste  vilje,  som 
kan  forelægges  stænderne,  og  derefter  at  foredrage  det  for  os  til  aller- 
højeste prnvelse  og  stadfæstelse. 

Samtidig  vil  vi  have  vort  kancelli  pålagt,  snarest  mulig  at  ind- 
sende til  os  en  allerunderdanigst  beretning  om,  i  hvor  vidt  vort  re- 
skript af  14.  Maj  1840,  vedrørende  brugen  af  det  danske  sprog  i 
administrative  og  justitssager  i  de  distrikter  af  bemeldte  hertugdømme, 
i  hvilke  dansk  er  kirke-  og  skolesprog,  er  bragt  til  fuldstændig  ud- 
førelse, såvel  som  at  ytre  sig  om  de  hindringer,  som  måtte  have  vist 
sig  der,  hvor  det  endnu  ikke  er  kommen  til  sådan  udførelse,  såvel 
som  om  de  mest  tjenlige  midler  til  deres  bortryddelse. 

Endelig  vil  vi,  at  vort  kancelli  ved  denne  lejlighed  forelægger  os 
sin  mening  om,  hvorledes  de  prøver  for  fremtiden  måtte  være  at  ind- 
rette, som  såvel  de  gejstlige  som  verdslige  embedsmænd,  der  søger 
ansættelse  i  de  dansktalende  distrikter,  har  at  underkaste  sig,  for  at 
godtgøre  deres  tilfredsstillende  kendskab  til  det  danske  sprog. 

Først  8.  Marts  1844  forelagde  kancelliet  sin  forestilling  m.  h. 
i.  det  første  punkt  i  denne  kongelige  ordre;  man  beg}'n(ite 
ved  denne  tid  at  forberede  den  forestående  stændersession. 

Denne  forestilling  er  et  omfangsrigt  aktstykke,  der  først 
udførlig  gentager  sagens  historie.  Kancelliet  bemærker  der- 
efter, at  stænderne  ikke  har  efterkommet  kongens  befaling  at 
angive  midler  til  at  sikre  de  dansktalende  medlemmer  en  ret 
til  at  bruge  deres  modersmål,  således  at  den  tyske  protokol- 
føring bevares,  idet  flertallet  fraråder  at  anerkende  en  sådan 
ret,  medens  mindretallet  forlanger  delvis  dansk  protokolføring. 
Kancelliet  må  altså  selv  forelægge  et  lovforslag,  bygget  på  den 
i  reskript  af  2.  Dec.   1842  udtalte  kongelige  vilje. 

Hvad  der  herved  er  af  overvejende  interesse,  er  fortolk- 
ningen af  „dansktalende  medlemmer".  Kancelliet  fremhæver 
stærkt  de  alvorlige  ulemper  for  forhandlingerne  derved  at  der 
skal  kunne  tales  dansk.  Faktisk  er  det  så,  at  et  stort  flertal 
af  medlemmerne  ikke  forstår  dette  sprog  eller  har  interesse  af 
at  lære  det,  medens  der  hidtil  ingen  medlemmer  har  været 
valgte,  som  ikke  forstod  tysk.  Da  nu  dette  sprog  skal  ved- 
blive at  være  stændernes  officielle  forretningssprog,  holder  kan- 
celliet for,  at  dansk  tale  må  indskrænkes  til  det  nødvendige. 
Taler  en  mand  altså  begge  sprog  lige  godt,  bør  han  ikke  helt 
efter  tykke  tale  dem  begge  i  flæng,  måske  efter  stemning, 
men  holde  sig  til  det  officielle.  Det  foreslås  derfor  at  loven 
affattes  således:^ 

„De  medlemmer  af  den  slesvigske  provinsial-stænderfor- 
samling,  som  ikke  tiltro  sig  at  være  det  tyske  sprog  til- 
strækkelig mægtige  for  at  kunne  betjene  sig  deraf  ved  deres 
foredrag  i  forsamlingen,  og  som  af  denne  grund  ved  deres 
foredrag  i  forsamlingen  ville  bruge  det  danske  sprog,  have 
straks  ....  at  tilkendegive  deres  hensigt." 

Da  kancelliet  imidlertid  måtte  holde  det  for  at  være 
kongens   vilje,    at   hver   enkelt   skulde   have  en   „naturlig  ref* 


^  Det  forelagte  lovforslag   er  ikke  bevaret,    roen  der  er  iogen  aoljduing  af.  il 
dette  senere  forandredes. 

til  at  tale  dansk,  tilføjedes,  at  hver  enkelt  skulde  selv  bedømme 
sin  evne  til  at  tale  tysk,  og  der  tilføjedes  altså:  „De  i  så 
henseende  afgivne  erklæringer,  angående  hvilke  ingen  forhand- 
ling må  finde  sted,  blive  at  tage  til  protokollen." 

Endvidere  fastsattes,  at  hjælpesekretærerne  skulde  kunne 
dansk,  at  de  skulde  være  forpligtede  til  at  oversætte  de  danske 
foredrag  både  i  mødet,  i  udvalgene  og  til  protokollen,  og  at 
de  i  oversættelse  skulde  indlevere  de  danske  skriftlige  forslag, 
som  medlemmerne  måtte  afgive. 

Kancelliet  tiltrådte  stænderflertallets  opfattelse  af  en  sprog- 
anordning som  en  forandring  i  stænderloven,  der  altpå  efter 
dennes  løfte  skulde  forelægges  forsamlingen  før  udstedelsen. 

Kongens  shrivkalender, 

12.  Maris  1844,  PetitioneD  fra  bønderae  i  Nordslesvig  om  stænder- 
forsamlingens forlæggelse  til  Flensborg  og  om  at  det  danske  sprog 
må  nyde  samme  ret  som  det  tyske  i  forsamlingen  [se  s.  854  f  ]  sendes 
til  S.  H.  L.  kancelli  med  betydning,  at  jeg  ikke  agter  at  indlade  mig 
på  det  førstnævnte  andragende  og  at  det  sidste  vil  finde  sin  afgørelse 
ved  sprogsagens  forelæggelse. 

Petitionen  fra  de  samme  om  forligelseskommissioners  oprettelse 
sendes  til  kancelliet  tU  betænkning. 

15,  Statsråd.  Det  S.  H.  L.  kancelli  indstillede,  at  et  lovforølag 
måtte  forelægges  stænderne,  i  hvilket  i  henbold  til  reskr.  af  2.  Dec. 
1842  erkendtes,  at  de  dansktalende  deputerede  havde  ret  til  at  tale 
dansk  i  forsamlingen,  når  de  for  den  kongl.  kommissær  anmeldte,  at 
de  ej  besad  færdighed  nok  i  det  tyske  sprog  til  at  udtrykke  sig  i 
samme,  og  da  skulde  en  af  hjælpesekretærerne,  som  tilfulde  skulde 
forstå  dansk  og  tysk,  gøre  foredraget  forståeligt  for  forsamlingen  og 
oversætte  det  til  protokollen,  i  hvilken  det  indføres  på  tysk.  Ligeledes 
skulde  denne  hjælpesekretær  kunne  tilkaldes  i  komiteerne  for  at  gøre 
de  danske  foredrag  forståelige  og  han  skulde  oversætte  andragenderne 
fira  dansk  til  tysk;  til  at  vidimere  protokollen  skulde  forsamlingen  om 
fornødent  vælge  en  tredje  sekretær,  der  forstod  dansk. 

Såvel  gr.  V.  Moltke  som  Ørsted  mente,  at  det  vilde  være  heldigt 
at  undgå  ny  diskussion  over  et  lovudkast  i  denne  anledning  og  at  det 
følgelig  vilde  være  ønskeligt,  at  det  straks  ved  stændernes  åbning 
kunde  afgøres  ved  kongl.  resolution. 

Herimod  havde  g.  st.  ul  gr.  Criminil  betænkelighed,  og  jeg  be- 

stemte,  at  lovforslaget  skulde  geDnemgås  og  redigeres  for  at  kunne 
udgives  som  provisorisk  lov,  forbeholdende  mig  at  bestemme  om  det 
kunde  afgøres  som  resolution.  Det  bestemtes,  at  hin  erklæring  skulde 
afgives  i  den  første  forsamling,  hvori  de  indtrådte  (ej  for  kommissarius 
alene),  og  at  hjælpesekretærens  nærværelse  i  komiteer  og  en  dansk« 
talende  sekretærs  valg  kunde  bortfalde.    Nærmere  referat  næste  fredag. 

22,  Statsråd  Ved  1.  §  af  forslaget  ang.  det  danske  sprogs 
brug  i  stænderforsamlingen  udelades  ist  es  unbenatnmen,  da  dette 
igen  vilde  sætte  hele  spørgsmålet  under  kvæstion.  Kancelliet  har  i  4 
§  tilføjet,  at  hjælpesekretæreme  skulde  oversætte  de  danske  skriftlige 
andragender  „behufs  der  einreichung*'.  Jeg  lod  det  stå,  men  må  endna 
afhandle  dette  nærmere. 

Efter  grundig  diskussion  fandt  man  det  mere  lovmedholdeligt  at 
give  en  provisorisk  lovbestenunelse  end  at  afgøre  sagen  ved  resolution. 

29,  Statsråd.  Jeg  forandrede  endnu  bestemmelsen  i  lovforslaget 
om  det  danske  sprogs  brug  i  stænderforsamlingen  derhen,  at  den 
danske  tekst  også  skulde  indleveres  ^  Diskussionerne  over  denne  for- 
andring i  lovudkastet  vare  levende  —  og  jeg  måtte  med  megen  ud- 
holdenhed påstå  de  dansktalendes  ret  til  at  indgive  deres  skriftlige 
andragender  og  amendements  på  dansk,  med  tysk  oversættelse  til  brag 
ved  forhandlingerne. 

[Patentets  §  3  kom  til  at  lyde:  Når  medlemmer  af  forsamlingen, 
som  ved  deres  foredrag  bruge  det  danske  sprog,  ville  stille  andragender, 
som  i  overensstemmelse  med  forretningsordenen  skulle  indleveres 
skriftlig,  og  disse  andragender  af  dem  ere  forfattede  i  det  danske  sprog, 
så  have  de  ved  én  af  hjælpesekretærerne  at  lade  samme  oversætte 
i  det  tyske  sprog,  og  tilligemed  det  af  dem  forfattede  andragende  at 
indlevere  oversættelsen  til  præsidiet,  hvilken  sidste  bliver  at  be- 
nytte ved  forhandlingen  i  forsamlingen.] 

6.  April  Statsråd.  Stændernes  indkaldelse  til  Viborg  og  Slesvig; 
d.  9.  Juli  berammedes.  [Der  var  tA^e  om  at  tage  den  holstenske  for- 
samling først :]  alle  ministrene  ytrede  sig  imidlertid  for  den  førsti^ævnte 
bestemmelse  og  anførte  som  et  argument  mere,  at  det  var  bedst,  at  de 
slesvigske  stænder  uforberedte  modtog  den  kongelige  provisoriske  be- 
stemmelse i  sprogsagen;  den  vilde  ellers  blive  omtalt  i  de  holstenske 
stænder  og  de  slesvigske  stænder  vilde  få  nye  midler  til  modstand. 

7.  Maj.  Jeg  talte  med  Tillisch  om  modifikation  i  udtrykkene  i 
lovforslaget  ang.  det  danske  sprogs  brug  i  den  slesvigske  stænder- 
forsamling      Han    mente,    at   §   om  at  oversætte  foredragene  på  tysk 


*  Rimeligvis  foranlediget  ved  det  udtryk  i  slesvigsk  foreDiDgs  adresse:  „samme 
ret  til  både  mundtlig  og  shriftlig  at  benyttes"  (etc). 

måtte  a£ESattes  gensidig  eller  bedre  udelades.  Han  skal  tale  med  gr. 
Criminil. 

P.  Plakaten  ang.  det  danske  sprogs  brug  i  den  slesvigske 
stænderforsamling  underskrives  og  skal  dateres  29.  Marts,  som  den 
dag,  da  den  refereredes  i  statsrådet  3.  §  udelades,  da  den  let  kunde 
give  anledning  til  fremtidige  chikaner  og  det  må  forudsættes,  at  tyske 
og  danske  foredrag  forstås. 

18.  Talt  med  den  slesvigske  bonde  Lavs  Skov,  som  jeg  fandt 
beskeden';  ban  ønskede  at  berolige  sine  venner  om  sprogloven  —  og 
bad  om  resol.  om  folkeskolen  snart  måtte  meddeles  og  om  at  jeg  vilde 
forsyne  deres  danske  sogne  med  danske  præster,  navnlig  ved  pastor 
Marckmanii  til  Halk.  Jeg  tilsagde  hin  resol.  snart  afgivet  og  at  ville 
sørge  for  deres  tarv  med  danske  præster.  Han  synes  at  have  holdt 
sig  ganske  ude  af  alle  politiske  forbindelser  her*. 


Kancellipræsident  J.  Criminil  til  kongen,  20.  April  1844. 

Han  sender  afskrift  af  sprogpatentet  og  gentager  sin  anmodning 
om  snart  at  få  det  offenliggjort,  før  det  bliver  bekendt  her.  Dette  vil 
nemlig  virke  uheldigt  på  indtrykket  i  Slesvig,  hvad  der  så  meget  mere 
må  forebygges,  „som  regeringen  selv  overskrider  de  grænser,  den  har 
foreskrevet  ved  lov,  ved  nu  at  udstede  et  provisorium,  medens  den 
forlanger  og  venter,  at  stænderne  skal  holde  sig  indenfor  grænserne 
af  skyldig  ærbødighed  og  mådehold*'. 

Patentet  af  29.  Marts  indledes  med  en  angivelse  af 
øjemedet:  „Vi  have  anset  det  fornødent  at  være  betænkte  på 
lovforskrifler,  hvorved  der  sikres  de  dansktalende  medlemmer 
af  vor  tro  provinsial  stænderforsamling  for  hd.  Slesvig  en 
virksom  deltagelse  i  sammes  forhandlinger.**  Derefter  nævnes 
reskriptet  af  2.  Dec.  1842  og  stændernes  ufyldestgørende  be- 
tænkning, hvorfor  kongen  har  besluttet,  „at  efterfølgende  for 
deres  forestående  forsamling  provisorisk  i  kraft  trædende  an- 
ordning skal  forelægges   vore   tro  si.  pr.  st.    til  rådgivning,  og 


1  Sml.  8.  350  og  357. 

*  Kongen  flk  snart  at  se,  at  dette  var  en  fejltagelse;  lian  udnævnte  derfor  helter 
ikke  Marckmann  til  præst  i  Halk;  sml.  8.  Juli  44:  pjeg  sagde  pastor  M.,  hvorfor  han 
^  havde  fiet  kald  i  det  slesvigske  (fordi  L.  Skau  bavde  pukket  derpål.** 

forbeholde    vi  os,    efter    at    have    modtaget  deres    betænkning, 
derom  at  tage  nærmere  beskitning** .   — 

Under  17.  Maj  udstedte  Hjort  Lorenzen  en  ofiPenlig  erklæ- 
ring om  ikke  at  ville  møde  i  stænderne,  sådænge  dette  patent 
stod  ved  magt,  og  i  de  følgende  dage  fulgte  Nis  Lorenzen, 
Posselt  og  Jepsen  hans  eksempel.  I  steden  for  dem  mødte  i 
Juli  i  stænderne  suppleanterne  Esmarch,  A.  F.  From,  Petersen- 
Nissumgård  og  Matzen-Krammark.  Kun  From,  der  var  (stiftende) 
medlem  af  den  slesvigske  forening,  erklærede  i  henliold  til 
patent  af  29.  Marts  at  ville  tale  dansk,  hvad  der  fremkaldte 
en  protest  mod  dettes  gyldighed  fra  et  par  advokaters  side. 
Der  stilledes  intet  ændringsforslag  til  patentets  fortolkning  af 
„  dansktalende  deputerede " . 

Brev  fra  L.  Skau  Hl  Hjort  Lorensen,  dat.  København, 
21.  Maj  1844. 

Skau  kalder  heri  den  beslutning  ikke  at  møde  i  stænderne  for 
„det  afsindigste  af  verden **:  „^t  forlade  stændersalen  er  det  aamme 
som  at  rømme  marken,  og  erklæringen,  som  Du  og  Nis  Lorenzen 
ønsker  offenliggjort,  vil  ingenlunde  gøre  den  virkning,  som  Du  tror; 
thi  uagtet  stemningen  er  overmåde  varm  for  de  slesvigske  anliggender 
her  i  staden,  så  er  den  dog  ingenlunde  af  den  beskaffenhed,  at  man 
kan  vente  en  demonstration,  der  kan  føre  til  noget,  og  en  svag  demon- 
stration gør  mere  skade  end  gavn*'. 

„Fremdeles,  —  det  er  ganske  uparlamentarisk.  Læg  blot  mærke 
ti)  slavehandelens  historie  i  det  engelske  parlament  —  jeg  tror  det 
var  tyve  gange  i  rad,  at  en  mand  i  parlamentet  bragte  denne  sag  på 
bane,  inden  han  fik  sine  meninger  om  afskaffelsen  af  den  umenneske- 
lige handel  sat  igennem;  og  kunde  noget  lignende  ikke  blive  tilfaeldet 
her?  Hvor  kan  man  vente  at  besejre  så  mægtige  modstandere  så  at 
sige  i  en  eneste  stænderdiæt?  Du  er  konstitutionel  sindet  —  nu  ja, 
vis  da  også  i  gerningen,  at  Du  er  i  besiddelse  af  den  konstitutionelle 
sejhed  og  udholdenhed,  og  husk  vel  på,  at  vi  ikke  bor  i  Frankrig, 
men  i  det  kolde  Norden,  hvor  [man]  ingenlunde  kan  regne  på  liden- 
skabelighed, da  denne  er  unaturlig,  og  at  man  her  må  være  glad,  når 
der  blot  findes  varme."  „Kongen  har  jeg  overbevist  om,  at  patent  af 
29.  Marts  duer  ikke,  og  jeg  har  truet  (!)  ham  til  at  love  at  forandre 
det,  når  der  indgives  et  minoritetsvotum  fra  stænderne.    Mere  kan  der 

for  øjeblikket  ikke  gøres,  da  det  dog  vilde  være  galskab  at  forlange, 
at  kongen  skulde  tage  et  nylig  givet  patent  tilbage,  inden  det  var 
drøftet  på  sit  rette  sted.** 

Man  har  lovet  i  begge  de  danske  forsamlinger  at  tage  sig  af 
sagen,  men  forlanger  „et  minoritetsvotum  at  støtte  sig  til,  for  at  kunne 
stå  fuldkommen  fast  og  sikker*^. 

Skau  ender  med  at  erklære  det  for  en  ulykke,  bvis  Lorenzen 
bliver  borte  fra  stænderne;  han  vil  i  så  tilfælde  give  ham  skylden  for 
det  hele. 

Brev  fra  pastor  V,  Schøler  til  H,  Lorenzen,  dat.  Eøbenhayn» 
14.  Juli  1844. 
Kære  Lorenzen! 

Jeg  bar  nu  talt  med  kongen  og  med  Stemann.  Kongen  ytrede, 
at  det  var  hans  udtrykkelige  mening,  at  det  skulde  stå  enhver  stænder- 
deputeret  frit  for  at  benytte  sig  af  hvilket  sprog  han  vilde,  og  erklærede, 
at  de  nordslesvigske  deputerede  vilde  få  et  bejaende  svar  på  en  fore* 
spørgsel  desangående.  Stemann  derimod  mente,  at  et  sådant  svar  ikke 
vilde  blive  givet,  men  at  det  jo  stod  enhver  deputeret  frit  for  at  be- 
nytte sig  af  en  usandhed,  da  der  jo  ingen  forhandling  må  finde  sted. 

Mine  egne  tanker  kan  jeg  ikke  udtale  her,  men  må  bede  Dem  at 
tøve  med  at  tage  nogen  videre  forholdsregel.  Indtil  jeg  kommer  til 
Haderslev.  [Han  udtaler  derpå  ønsket  om  at  træffe  aUe  de  danske 
førere,  særlig  Skau,  „da  jeg  har  ting  at  forebringe  ham,  der  turde 
gribe  alvorlig  ind  i  hans  liv*'.  Han  har  erklæret  kongen,  at  han  fra 
nu  af  vilde  stå  last  og  brast  med  Nordslesvigerne  i  deres  kamp.] 

6.  Juni  skrev  kongen  til  prinsen  af  Nør  bl.  a.  „om  de 
slesvigske  deputeredes  udtræden  af  forsamlingen,  hvilket  ej  har 
været  min  hensigt  med  reskr.  af  29.  Marts"  (kun  denne  be- 
mærkning findes).  Prinsen  svarede  d.  9.  med  at  forsikre,  at 
han  intet  havde  mod  dansk  tale,  men  giver  derefler  en  særdeles 
bitter  skildring  af  H.  Lorenzens  færd  i  stænderne  lige  fra  1836 
til  1842,  da  han  „blev  købt  af  de  københavnske  demagoger". 


V.    Sammenstødet  1844. 

Befolkningens  „selvhjælp"  i  Nordslesvig  havde  ingenlunde 
holdt  skridt  med  dens  repræsentanters  fordringer  til  konge- 
magten;   efterhånden  lærte  man  dog  selv  at  tage  fat.     Efterat 

det  17.  Juni  1842  var  tilladt  de  ældre  advokater  indtil  videre 
at  give  deres  indlæg  på  tysk,  henvendte  Hans  Nissen  og 
Lavrids  Skau  sig  til  advokat  Blaunfeldt  i  Flensborg,  som  var 
født  i  Åbenrå  og  dansksindet,  for  at  formå  ham  til  at  tage 
bopæl  i  Haderslev.  Dette  vilde  han  dog  ikke,  men  han  gik 
ind  på  at  komme  til  H.  en  gang  om  ugen  for  at  føre  de 
danske  sager.  Dette  bragte  snart  de  tyske  advokater  til  lige- 
ledes at  lægge  sig  efter  det  lovbefalede  sprog,  —  en  langt 
sundere  og  naturligere  udvikling  end  et  kongebud,  der  kunde 
lægges  for  had  som  en  vilkårlighed. 

Hjort  Lorenzens  optræden  og  den  følgende  tids  bevægelse 
fremkaldte  dog  først  en  forøget  selvvirksomhed;  fra  sommeren 
1843  kom  der  et  nyt  element  ind  i  nationalitets-kampen,  ^^den 
slesvigske  forening^,  dannet  på  et  møde  i  Haderslev,  d.  12. 
Juni.  Den  svarede  efter  sit  første  anlæg  til  den  måneden  i 
forvejen  i  København  dannede  „komité  for  dansk  undervisnings 
fremme  i  Slesvig",  der  opstillede  som  sit  formål,  „at  i  hd. 
Slesvig  dansk  og  tysk  nationalitet,  hver  inden  sine  rette  ene- 
mærker, må  stilles  på  aldeles  lige  fod,  at  de  begge  må  blive, 
ved  gennemførte  administrative  forholdsregler,  lige  betryggede 
i  deres  gode  ret  mod  anfægtelser  og  overlast",  —  og  vilde 
„danne  fond  bestemt  til  at  anvendes  til  oprettelse  af  danske 
undervisningsanstalter  i  Nordslesvig  samt  de  for  Slesvig  for- 
nødne læreposter  ved  Københavns  universitet".  Der  tænktes 
særlig  på  en  lærd  skole,  et  seminarium  og  en  højere  skole 
for  landbostanden  og  en  lignende  for  borgerstanden. 

Den  slesvigske  forening,  stiftet  af  25  bønder,  sluttede  sig 
hertil  og  udstedte  opfordringer  til  at  yde  bidrag  til  det  samme 
formål,  et  på  dansk  til  sønderjydske  landsmænd  og  et  andet 
på  tysk  til  „brødrene  sydpå",  som  man  i  en  „freundliche 
ansprache  aus  Nordschleswig"  søgte  at  overbevise  om  det  be- 
rettigede og  naturlige  i  den  vakte  bevægelse  og  derfor  op- 
fordrede til  at  yde  bidrag.  Samtidig  besluttedes  det  dog  tillige 
at  virke  „til  folkets  gavn  ved  befordring  af  petitioner,  deputa- 
tioner  til   kongen    og   andre   lovlige   midler".      Allerede  i  det 


Digitized  by 


Google 


KRISTrAN  VIII  OG  NORDSLESVIG.  353 

følgende  møde,  10.  Juli,  optoges  50  nye  medlemmer  og  ved- 
toges det  at  sende  en  deputation  til  kongen  for  at  foredrage 
to  andragender  og  „andre  folkelige  anliggender'^.  De  Haderslev 
bønder  havde  med  andre  ord  fået  en  politisk  organisation. 

Foreningens  sekretær,  Lavrids  Skau,  har  forlængst  skrevet 
dens  historie,  i  levnedsskildringer  af  dens  formand  Hans 
Nissen  af  Hammelev  (1858)  og  af  Peter  Hjort  Lorenzen 
(1865),  ligesom  dens  protokol  hu  er  udgiven  i  disse  „Årbøger" 
(1890,  s.  120—237).  Ligeledes  er  dens  virksomhed  omtalt  på 
adskillige  andre  steder,  så  det  vil  være  overflødigt  her  at 
komme  tilbage  til  den.  I  almindelighed  må  det  dog  siges,  at 
disse  fremstillinger,  som  naturligt  er,  giver  et  vel  lyst  billed 
af  dens  færd.  Det  kunde  ikke  være  andet  end  at  en  sådan 
første  organisation  havde  mange  vanskeligheder  at  overvinde, 
både  udadtil  og  indadtil,  og  protokollen  røber  da  også  tydeligt 
nok  de  rivninger,  som  ikke  kunde  udeblive.  Foreningens  egen- 
lige stiftere  var  Hjort  Lorenzen  og  Koch,  men  også  Flor  vilde 
gerne  råde  med,  og  bønderne  selv  havde  også  en  mening. 
Hvor  løse  formerne  var,  får  man  en  forestilling  om  ved  at 
høre,  at  et  aktstykke  af  største  betydning,  et  forslag  til  en 
offenlig  udtalelse,  fandtes  på  foreningens  bord,  uden  at  for- 
fatteren nævnte  sig,  og  ikke  des  mindre  blev  vedtaget  efter 
en  kort  forhandling;  det  foranledigede  foreningens  suspension 
og  kunde  let  have  medført  straffeansvar. 

Bønderne  optrådte  i  og  udenfor  foreningen  med  en  vis 
djærvhed,  der  af  og  til  minder  om  den  samtidige  bonde- 
bevægelse i  kongeriget  med  de  bekendte  ord  om  „postelinet", 
der  let  kunde  komme  til  at  gå  i  stykker.  Vi  finder  samme 
mistillid  til  embedsstanden,  skærpet  ved  den  nationale  mod- 
sætning, og  samme  ufuldkomne  forståelse  af  de  større  politiske 
forhold. 

Den  ledende  mand  blev  i  årenes  løb  som  bekendt  Lavrids 
Skau.  Han  var  ved  sine  evner,  sit  hurtige  hoved  og  sin  vel- 
talenhed et  særsyn  i  den  danske  bondestand.  Udviklet  i  nær 
forbindelse  med  Hjort  Lorenzen,  til  hvem  han  alt  havde  sluttet 

A.  D.  Jørgensen:  Afhandl.   III.  23 


Digitized  by 


Google 


354  KRISTIAN  Vm  OG  NORDSLESVIG. 

sig  forud  for  dennes  overgang  til  det  danske  parti,  fik  han 
tidlig  en  stor  øvelse  i  at  udtrykke  sine  tanker  og  omgås  også 
købstadsfolk,  og  denne  blanding  af  bonden  og  den  dannede 
mand  var  dengang  så  ualmindelig  og  viste  sig  hos  ham  med 
en  så  elskværdig  friskhed,  at  han  i  de  første  år  ligefrem  be- 
dårede dem,  han  kom  i  forhold  til,  særlig,  som  han  selv  siger, 
damerne  i  den  fornemme  verden.  Imidlertid  havde  Skau  ikke 
åndelig  vægtfylde  nok  til  at  undgå  de  farer,  som  dette  med- 
førte; han  blev  ikke  blot  forkælet  og  forfængelig,  men  af  og 
til  også  mindre  pålidelig.  Som  han  ikke  tog  i  betænkning 
hele  sit  hv  igennem  at  nyde  æren  for  de  på  Skamling  holdte 
taler,  skønt  det  er  en  offenlig  hemmehghed,  at  Flor  havde 
skrevet  dem,  således  lider  hans  fremstilling  af  hine  års  til- 
dragelser af  mangler,  som  ikke  alle  kan  forklares  af  et  und- 
skyldeligt fejlsyn.  Flors  dom  om  ham  og  de  andre  ledende 
mænd  blandt  bønderne,  såvel  som  om  det  store  flertal  af  disse, 
var  ofte  meget  skarp  og  ikke  altid  retfærdig,  i  alle  tilfælde 
ubillig'.  Det  slægtled,  som  skal  gøre  det  første  arbejde  og 
danne  overgangen  til  nye  samfundsforhold,  fortjener  tilvisse 
megen  overbærelse;  det  er  udsat  for  fsu-er  og  fristelser,  som 
senere  taber  meget  af  deres  vægt,  og  det  må  kæmpe  mod 
fordomme  og  en  ligegyldighed,  som  sluger  kræfterne  i  et  om- 
fang, der  senere  næppe  retfærdig  kan  bedømmes.  Vor  tak  til 
hine  mænd  bør  derfor  være  lige  uforbeholden,  om  vi  end  ikke 
lukker  øjnene  for  deres  brøst. 


Fetition  om  stænderforsamlingens  forlæggelse  til  Flens- 
borg som  et  i  national  henseende  nevtralt  sted,  og  det  dmtske 
sprogs  ligeberettigelse  med  det  tyske  i  stændersalen  („samme 
ret  til  både  mundtlig  og  skriftlig  at  benyttes"),  og  om  for- 
li  gelseskoyyimissioner  s   oprettelse.      Fremlagte    og   vedtagne   i 


^  Sml.  dog  og»ti  Blaunfeldts  dom  i  „Minder  fra  Senderjy Iland",  s.  97,  og  det 
officiøse  danske  stridsskrift  fra  1850:  „Zur  Beleuchtung  der  Augusteaburger  Schrift : 
Die  Herzogttitimer"  osv.,  s.  59  fl. 

den  slesvigske  forening,  12.  Juli  1843,  at  overbringes  kongen 
af  Hans  Nissen  og  Lavrids  Skau.  Den  første  var  forfattet  af 
Flor,  den  anden  (måske)  af  Skau.  De  leveredes  kongen  6. 
Avgust  (eller  31.  Oktober)  og  afgaves  af  ham  til  kancelliet 
12.  Marts  1844  (se  s.  347). 

Kongens  skrivkalender. 

(På  Før)  6.  Avgtist  18å3,  Ved  avdiensen  havde  jeg  en  inter- 
essant samtale  med  tvende  bønder,  Lavrids  Pedersen  Skov  af  Sommer- 
sted og  Hans  Nissen  Hammelev,  begge  fra  det  dansktalende  Slesvig. 
De  overbragte  i  det  slesvigske  samfunds  navn  en  adresse,  gelejdet  med 
bønskrifler  fra  alle  sogne  i  Haderslev  provsti  om  tiendesagens  afgørelse, 
og  havde,  under  forudsætning  af  at  kirkekassen  blev  delt,  aftalt  imellem 
sig,  hvorledes  den  rigere  kirke  kunde  understøtte  den  fattigere  (en 
sjælden  enighed  i  materielle  interesser).  Jeg  modtog  ikke  hin  adresse, 
men  vel  bønskrifteme  fra  sognene  og  betydede  de  to  afsendinge,  at  de 
ej  måtte  blande  dem  i,  hvad  der  ej  kom  dem  ved;  om  tiendesagen 
selv,  som  stænderne  havde  indgivet  petition  om,  vare  meningerne 
delte,  idet  det  var  en  udbredt  mening  blandt  bønderne,  at  kirkekassen, 
samlet  af  tienderne,  hørte  kirken  til  og  kirkerne  sognene;  andre,  og 
deriblandt  amthuset,  var  af  den  mening,  at  det  var  kongens  penge 
som  godsejer  og  at  det  var  kongens  sag,  om  han  vilde  samle  dem  i 
en  kirkekasse  eller  holde  dem  adskilt  for  hver  kirke,  hvorfor  jeg  til- 
føjede: se  til  Als  og  Ærø,  der  er  samme  tilfælde,  kirkekassen  er 
kongens  som  godsejer. 

De  udbredte  dem  derefter  over  den  danske  sprogsag  og  klagede 
over,  hvor  fortrykt  de  fandt  sig  ved  tysksindede  embedsmænd,  hvor- 
iblandt de  nævnte  herredsfoged  Kier  og  fandt  beviset  i,  at  han  havde 
forment  dem  at  ophænge  den  mindetavle,  de  selv  havde  bekostet,  i 
tinghuset  Jeg  svarede  dem,  at  de  havde  fejlet  i  ikke  at  anmelde 
sådant  for  herredsfogden,  men  nu  havde  amtmanden  jo  tilbudt  dem  at 
ophænge  tavlen  i  amthuset,  men  det  ønskede  de  ikke,  og  jeg  hen- 
kastede da  tanken  at  ophænge  den  i  kirken,  hvilket  jeg  også  sagde 
siden  til  amtmanden. 

De  fortalte  om  samlingen  i  Apenrade,  at  Tidemann  havde  sagt: 
hvad  kalder  I,  ej  at  holde,  hvad  der  under  hånd  og  segl  er  lovet?  at 
hertugdømmerne  aldrig  skulde  adskilles,  at  de  skulde  have  skatte- 
bevillingsret, alt  dette  har  kongen  ikke  holdt  osv.  Bønderne  havde 
mumlet  imellem  sig:  det  havde  vi  dog  ikke  troet  om  vor  konge. 
(Dette  sagde  jeg  siden  amtmand  Stemann.)     De  bad  om  tilladelse  til 

at  indgive  bønskrifl  om  forlige] seskommissioners  indferelse  for  at 
svække  advokaternes  indflydelse,  hvilket  jeg  tillod  dem.  løvzigt  for* 
manede  jeg  dem  til  at  være  selvstændige,  selv  at  vide  hvad  de  vilde 
til  deres  eget  bedste  og  at  afvise  indflydelse  fra  Kebenhavn,  navnligen 
ved  indførelse  af  den  højskole  eller  landvæsensskole,  de  ønsker  til 
bondestandens  udvikling^. 

Det  vakte  min  højeste  forundring,  at  bonden  ....  kunde  tale  så 
forstandigt  og  med  så  velvalgte  udtryk,  blot  af  naturlig  sund  sans. 
Jeg  skjulte  ikke  denne  min  beundring  for  amtmand  Johansen,  som  var 
meget  ængstelig  for,  hvad  de  havde  forebragt,  og  påstod  at  de  talede 
efter  P.  Lorenzens  indskydelse.  Amtmændene  Johansen,  Krogh  og  Ste- 
mann,  som  jeg  siden  talede  [medj  om  udtuskningen  af  visse  distrikter  i 
deres  amter,  pålagde  jeg  alvorligen  at  se  min  vilje  om  det  danske  sprogs 
håndhævelse  efterkommet  af  embedsmændene  og  bønderne  behandlet 
med  humanitet  for  at  indgive  dem  tillid  og  formene  den  skadeL'ge 
indflydelse  udefra  .  .  .  Såvel  amtmand  Johansen  som  biskop  Tage 
Moller  anbefale  kand.  Schøler,  som  kan  virke  for  den  højere  leuid- 
væsensskoles  indførelse  i  det  nordlige  Slesvig.  Lovet  denne  rejse- 
understøttelse 100  rdl. 

3.  8ept.  Kand.  Schøler  var  noget  ængstelig  ved  den  stemning, 
advokaterne  udbredte  mod  kongen,  idet  de  altid  fremstilte  regeringens 
foranstaltninger  som  brud  på  forfatning  og  givne  løfter  og  navnligeo 
bearbejdede  dem  til  petitioner  mod  filialbanken.  Jeg  forsikrede  ham. 
at  stemningen  var  så  god  iblandt  folket,  at  disse  numtriebe**  intet  havde 
at  betyde.  Han  nævnte  advokat  Jørgensen  i  Tønder  som  virksom  for 
petitionerne.    Den  nordslesvigske  bonde  kunde  man  stole  på. 

19.  (Kbhvn.)  Samtale  med  P.  H.  Lorenzen.  Han  ønsker  sine 
sønner  i  Sorø. 

31.  Okt,  De  slesvigske  bønder  Hans  Nissen  Hammelev,  Nis 
Steffensen  og  Lavrids  Skau  havde  fortræde  hos  mig. 

Disse  bønder,  afeendinge  fiti  den  slesvigske  forening,  ansøgte  om 
approbation  på  oprettelsen  af  en  højere  folkeskole  efter  prof.  Flors 
plan  i  „Dannevirke^,  under  biskoppen  af  Ribes  tilsyn.  Jeg  svarede 
dem,  at  de  ej  straks  kunde  få  besked,  men  måtte  betingelsesvis  aftale 
med  den  danske  komité  om  bihjælpen  til  sanmie,  når  den  kom  istand 
efter  den  lagte  plan,  og  at  de  gjorde  ilde  i  at  forlange  unddragelse  fra 
den  almindelige  regel,  at  amtsskoledirektionen  skulde  have  tilsyn  med 
skolen,  eftersom  deri  vilde  møde  den  første  vanskelighed  fra  de  sles- 
vrgske  avtoriteters  side.  L.  Skau  svarede,  at  bønderne  havde  ingen 
tillid  til  amtmanden  •  og  der  vilde  ikke  blive  noget  af,  når  han  skolde 


Sml.  Grundtvigs  udtalelser  i  samme  retning,  9.  Febr.  1848. 

have  dermed  at  bestille.  Biskoppen  havde  de  derimod  tillid  til.  De 
gentog  mundtlig  andragendet  om  forligelseskommissioners  oprettelse 
ligesom  i  Danmark,  men  de  ønskede  selv  at  vælge  deres  forligelses- 
kommissærer.  Jeg  svarede  dem,  at  denne  indretning  havde  vist  sig 
gavnlig  i  Danmark,  men  anderledes  end  de  her  vare  indrettede  kunde 
de  vel  ej  vente  dem  indrettet  for  dem.  Hertil  svarede  L.  Skau,  at 
tilliden  da  vilde  mangle,  thi  de  kunde  ej  vente,  at  advokaterne  derved 
vilde  knækkes;  nu  forligtes  næsten  ingen  sag  for  amtmanden.  Amt- 
mand Tillisch  var  den  eneste,  som  havde  bestræbt  sig  at  forlige.  Jeg 
gav  dem  svar,  at  denne  sag  vilde  blive  overvejet,  når  petitionen 
indkom. 

De  androg  gentagende  på,  at  stænderforsamlingen  måtte  forflyttes 
til  Flensborg,  deres  deputerede  vovede  sig  ej  til  Slesvig,  det  var  for 
langt  til  at  bønderne  kunde  komme  dem  til  hjælp.  Jeg  advarede  dem 
mod  enhver  voldsomhed,  hvilken  kun  vilde  komme  dem  selv  til  skade. 

Som  deltagende  i  sognekirkeudgifterne  mindede  de  igen  om 
tiende-  og  kirkekassesagen  i  Haderslev  amt  Jeg  svarte  dem,  at  det 
var  en  stændersag,  som  vilde  blive  foretaget,  men  at  forholdet  der  var 
det  samme  som  på  AIs  og  Ærø,  hvor  kongen  var  kirkeejer  og  lod 
kirkeinidleme  forvalte.  „Over  denne  forvaltning  er  det  just  vi  klage: 
den  er  indhyllet  i  mørke  og  vi  kan  anføre  eksempler  på,  at  repara- 
tioner har  kostet  langt  mere  end  de  burde,  et  kirkevindue  70  rdi., 
ingen  licitationer  afholdes**  osv.  Det  er  især  over  kirkekasserer  herreds- 
foged Kier  de  klage  og  at  amtmanden  holder  med  ham. 

De  påstå,  at  amtmanden  og  amtsforvalter  Krogh  have  tegnet  sig 
på  Tidemanns  subskription  til  landsbanken  og  at  Krogh  har  tvunget 
bønder  til  at  tegne  sig. 

Jeg  sagde  til  Skau,  at  jeg  havde  glædet  mig  over,  at  han  ved 
sin  tale  på  Gram  havde  befæstet  tilliden  til  kongen,  hvorpå  han 
svarede,  at  det  var  hans  bestræbelse,  men  nu  måtte  man  i  gerningen 
bestyrke  denne  gode  tro  og  tillid.  Overhovedet  fandt  jeg  mere  trods 
og  selvtillid  hos  ham  her  end  på  Før,  hvor  jeg  så  fuldkommen  måtte 
erkende  hans  sindelag  og  gaver. 

Noget  må  der  fra  regeringens  side  ske  for  at  bestyrke  disse 
ellers  gode  undersåtters  tillid. 

Om  ordener  sagde  Skau,  at  Krogh  havde  rost  sig  af  det  ridder- 
kors, kongen  havde  givet  ham,  men  at  det  derfor  også  var  kommet  så 
vidt,  at  bønderne  vogtede  sig  for  enhver,  som  var  benådet  med  orden. 


Afsendelsen  af  denne  deputation  var  besluttet  i  den  slesvigske 
forenings   møde  d.    16.  Okt.   (her   er  dog  kun  tale  om  Nissen 

Og  Skau),  i  hvilket  man  også  havde  drøftet  ophævelsen  af 
grænsetolden  ved  Kolding  m.  m. 

Måske  gav  dette  anledning  til,  at  regeringen  på  Gottorp 
26.  Okt.  afkrævede  amtmanden  underretning  om  foreningens 
forhold.  Denne  svarede  under  15.  Nov.,  at  statuteme  burde  ind- 
sendes, for  at  man  kunde  stille  betingelser  for  deres  konfirmation. 
1.  Dec.  indstillede  derpå  regeringen  til  kancelliet  (med  tillæg 
af  2.  Dec.  indeholdende  dens  nu  indkomne  statuter),  at  den 
burde  ophæves.  Kancelliet  nedlagde  under  9.  Dec.  forestilling 
til  kongen  i  denne  retning,  idet  det  gjorde  gældende,  at  dens 
formål  faldt  sammen  med  de  opgaver,  der  løses  af  kongen  og 
stænderne.  Der  var  påtænkt  en  modsat  forening  i  Rensborg, 
den  skulde  selvfølgelig  også  forbydes. 

Kongen  lod  denne  indstilling  ligge  uden  resolution. 


13.  Maj  1844  afholdt  den  slesvigske  forening,  der  nu 
havde  omtrent  400  medlemmer,  en  generalforsamling,  i  hvilken 
formanden  bemyndigedes  til  at  sende  et  bønskrift  til  kongen 
mod  sprogpatentet,  der  da  nylig  var  ofiPenliggjort.  Skrivelsen, 
som  er  dateret  d.  13.  Maj,  findes  blandt  kongens  papirer  og 
er  trykt  efter  foreningens  protokol  i  Årbøgerne  1890,  s.  199. 
Det  udtales  heri,  at  det  danske  sprog  efter  dette  patent  atter 
må  forstumme  i  stændersalen.  Adressen  overraktes  kongen  af 
L.  Skau,  der  alt  tidligere  var  rejst  til  København  (se  foran 
s.  349). 

Den  1.  Juni  afiPattedes  ved  et  møde  i  Haderslev  mellem 
Flor,  Skau,  Joh.  Wegener  og  Hjort  Lorenzen*  et  brev  til 
kongen,  som  Skau  underskrev  og  afsendte.  Om  tonen  i  dette 
brev  vil  det  være  nok  at  meddele,  at  brevskriveren  påstår  på 
sin  forsikring  om,  at  kongen  mente  det  ærlig  med  de  danske, 
at   have   fået   det   svar:     „Vi   frygtede  nok  for,   at  du  var  for 

*  Skau  var  fra  København  taget  hjem  over  Kiel  og  medbragte  Flor;  Wegwer 
niedt«  dem  i  Flensborg.  Sml.  L.  Hertel:  Fostbroderskabet  s.  64.  At  ogsÅ  Hans 
IS' issen  kendte  brevet,  siges  i  dennes  levned,  s.  54.    Brevet  er  her  meddelt  s.  122. 

ung;  enten  er  du  bleven  taget  ved  næsen  eUer  du  har  ej 
kunnet  modstå  den  fristelse  at  være  vel  set  af  de  store,  og 
så  er  du  lige  så  godt  på  veje  til  at  forråde  din  stand  som 
kongen  til  at  forråde  nationen.^  Denne  stemning,  siges  der, 
har  han  truffet  almindelig  og  han  kan  intet  udrette  imod  den, 
„thi  Nordslesvigerne  er  et  alvorligt  folk".  Dette  brev  kom 
straks  efter  for  offenligheden  og  meddeltes  hoverende  i  de 
tyske  blade. 

Den  12.  Juni  holdt  endvidere  den  slesvigske  forening  sit 
årsmøde,  denne  gang  i  Hjort  Lorenzens  hus*,  og  her  vedtoges 
en  udtalelse,  forfattet  af  Joh.  Wegener  og  før  mødet  af  Hjort 
Lorenzen  henlagt  på  foreningens  bord,  der  straks  efter  blev 
offenliggjort  i  bladene  som  en  „protokolekstrakt".  Den  er  trykt 
i  Årbøgerne  1890,  s.  203  fl.  og  skal  derfor  kun  anføres  i  sine 
vigtigste  led: 

„Den  slesvigske  generalforsamling  besluttede  idag  at  er- 
klære: at  den  ganske  billigede  den  af  den  sidste  slesvigske 
stænderforsamlings  minoritet  fattede  beslutning  ikke  at  ville 
møde  iår,  dersom  patentet  af  29.  Marts  ej  førend  stænderfor- 
samlingens åbning  forandredes^." 

Derefter  udvikles,  at  ved  dette  patent  folkets  naturlige 
ret  er  undertrykt,  modersmålet  på  en  hånlig  måde  underordnet, 
den  danske  nationalitet  og  dermed  hele  Danmark  given  til  pris 
for  Tysklands  mishandling  og  forhånelse,  Evropas  spot  og 
foragt. 

At  møde  under  slige  forhold  vilde  være  at  dømme  sig  og 
fædrelandet  til  undergang. 

I  den  samtidig  udstedte  indbydelse  tU  fest  på  Skamling 
klages  der  i  lignende  udtryk  over  den  tilføjede  forhånelse  og 
der  udtales  en  tvivl  om,  hvorvidt  det  måske  ad  åre  vil  blive 
forbudt  at  tale  dansk  ved  en  sådan  lejlighed  („lår  kan  man 
ved  Skainlingsbardi:efesten  endnu  måske  tale  dansk;  Gud  alene 
véd,  om  det  kan  ske  ad  åre"). 


'  Efter  Hans  Nissens  forklaring  i  forhørene  (T.  K.  forestiliing  af  3.  Juli). 

'  Delle  havde  foreningetis  sekretær  tre  uger  tilforn  erklæret  for  „galskab"  (se  s.  350). 

Helt    i    stil    med    dette    tragikomiske    udbrud   er   følgende 
brey  fra  L.  Skau  til  Hjort  Lorenzen,  af  23.  Juni: 
Min  ven! 

Inden  jeg  sover,  skal  du  se  mig.  Imorgen  skal  jeg  til  Vester- 
amtet.  Fra  C.  Ploug  har  jeg  et  langt  brev;  han  er  sat  under  tiltale. 
Det  danske  kancelli  har  anmodet  det  tyske  kancelh'  om  at  sætte  H. 
Nissen  under  tiltale. 

Vore  proklamationer  er  læst  af  Refslund  under  mængdens  jubel  i 
Tivoli.  Råbt  hurra  for  H.  Nissen.  Marckmann  og  kand.  Moller  i 
spidsen  for  sludentertoget  til  Skamling.  Grundtvig  kommer  formodenlig, 
skriver  man  fra  København.    Lehmann,  Ploug  og  flere  ville  tale. 

Bruger  man  vold  imod  os,  så  ordnes  et  selskab  hemmelig.  Jeg 
vil  være  Scævola.     Rejser  til  København.     Terzerolen  i  lommen. 

Uforsagt 

din  Skau. 


Kongens  skrivkalender. 

17,  Juli  1844.  Kl.  9V<  modtaget  adressen  i  sprogsagen  og  be- 
svaret deputationens  tiltale. 

Ved  at  overlevere  adressen  om  sprogsagen,  som  var  udlagt  til 
underskrift  i  April  måned,  udviklede  deputationens  formand  prof. 
Schouw  (han  var  gelejdet  af  rådmand  Hansen  og  dep.  borger  Meinert), 
hvorlunde  den  danske  befolkning  i  Slesvig  havde  grundet  fordring  på 
lige  berettigelse  for  det  danske  som  for  det  tyske  sprog  i  den  sles- 
vigske stænderforsamling  og  at  det  var  at  håbe,  at  kongen  ej  vilde 
agte  på  den  slesvigske  forsamlings  betænkning  i  sprogsagen,  siden 
den  nødvendigvis  måtte  være  ensidig,  idet  der  ingen  danske  deputerede 
deltage  i  forsamlingen. 

Jeg  svarede:  „Jeg  erkender  gerne  det  patriotiske  sindelag,  som 
har  fremkaldt  denne  adresse  og  som  jeg  deler  med  Dem:  de  offenlige 
foranstaltninger,  der  ere  trufne  til  det  danske  sprogs  opretholdelse  i 
det  nordlige  Slesvig,  vidne  noksom  derom  Angående  det  andragende. 
De  har  udviklet  for  mig,  kan  jeg  nu  ikke  give  Dem  svar,  da  det  be- 
handles i  den  slesvigske  stænderforsamling.  Ved  denne  lejlighed  vil 
jeg  iøvrigt  ytre  fur  Dem,  at  fædrelandsksindede  mænd  hellere  må  op- 
træde forsonende  mellem  de  stridende  parter  end  énsidigen  og  at  det 
er  lettere  at  forurolige  gemytterne  end  at  berolige  dem:  det  første  sker 
ved  at  indsamle  underskrifter  på  adresser  rundt  om  i  landet,  det  andet 
overlader  De  til  kongen.  Dog  jeg  vil  håbe,  at  kraften  ikke  skal  fattes 
mig  for  at  dette  må  lykkes.^ 

Prof.  Schouw  var  meget  forlegen  og  svarede  intet;  de  andre  tav 
ligeledes. 

3L  Juli,  Afsejlet  med  Ægir  kl.  10  [fra  Korsør]  langs  Fyns  kyst, 
gennem  Svendborg  sund,  indenfor  Lyø,  til  Apenrade,  modtaget  med 
jubel      Skønt  vejr  hele  dagen. 

1.  Avgust.  Fra  Brøndlund  slot  kørt  til  Ris  sogn;  der  besøgt 
kirken  og  skolen,  ligeså  i  Øster  Lygum  og  i  Løjt  sogn,  samt  Brand- 
strup  [Barsmai'k?]  by.  Regn  hele  dagen  Jeg  returnerede  først  kl.  7. 
—  I  Apenrade  efterså  jeg  amtmandens  [amtets?]  retsprotokoller  og 
fandt  dem  alle  førte  på  dansk,  med  undtagelse  af  sager  førte  med 
Apenrade  borgere.    Alle  advokaters  indlæg  tyske. 

Amtsforvalterens  regnskabsbøger  i  bedste  orden.  Anlage  [amts- 
repartitionsfonds]  regnskaberne  danske.  Jeg  bemærkede,  at  budgettet 
måtte  affattes  i  runde  summer. 

I  de  skoler,  som  jeg  i  dag  besøgte  i  Ris,  Øster  Lygum  og  Løjt 
sogne,  fandt  jeg  undervisningen  fuldkommen  dansk  og  skolelærerne, 
være  sig  at  de  var  dannede  ved  Tønder  seminarium  i  ældre  tider  eller 
ved  danske  seminarier:  Trolleborg,  Skårup  eller  Lyngby,  aldeles  danske. 
Religions  katekisationen  var  ortodoks,  men  metoden  noget  vidt  om- 
fattende, især  i  Brandstrup  skole,  hvor  skolelæreren  havde  udarbejdet 
et  eget  kommentar  og  som  det  syntes  ej  holdt  sig  til  lærebogen.  Pon- 
toppidans salmebog,  oplagt  1790,  brugtes,  danske  læsebøger  for  øverste 
klasse  mangle,  de  læse  i  biblen.  I  timetabellen  syntes  tysk  under- 
visning at  være  indrømmet  en  eftermiddagstime;  efterses. 

I  Ris  er  en  aldrende  mand  pastor  Wulf,  i  Østor  Lygum  pastor 
Prahl,  i  Løjt  pastor  .      .  .  diaconus  ....  alle  danske  præster. 

Kirkerne  ere  udvendig  godt  vedligeholdte,  men  indvendig  uhygge- 
lige, gamle  katolske  altertavler  i  dem  alle;  i  Øster  Lygum  tvende 
endnu  ældre  og  beskadigede  opbevarede.  Kirkegårdene  tildels  pla- 
nerede og  skulle  beplantes. 

Overalt  modtoges  jeg  med  megen  glæde  af  indvånerne. 

2.  Avgust  forlod  jeg  Apenrade  kl.  llV«  og  besøgte  Hoptrup 
kirke  og  skole;  pastor  Petersen,  forhen  adjunkt  ved  Haderslev  lærde 
skole,  holdt  en  dansk  tiltale  med  tysk  udtale  og  berørte  deri  sprog- 
forholdene og  den  usalige  splid,  som  der  var  udatrøet  mellem  Sles- 
vigerne, men  jeg  fandt  det  rådeligt  ej  at  udtale  mig  på  dette  sted, 
men  hellere  at  bie,  blot  at  ytre  min  tilfredshed  ved  at  besøge  dette 
sogn,  hvor  de  forsamlede  indvånere  modtog  mig  med  jubel.  Skolen 
var  upåklagelig. 

Ligeledes  besøgte  jeg  Vilstrup  kirke  og  skole.  Pastor  Mejer 
synes  at  være  en  sindig,  om  end  noget  svag  mand.  Skolen  var  ud- 
mærket god;  pastor  Mejer  har  udgivet  en  salmebog.     I  Grarup  mødte 

pastor  Bojsen,  før  på  Før.  Kirken  er  sat  istand,  skolen  ret  god. 
Efter  anmodning  af  gcunle  pastor  Nissen  fra  Øsby  tog  jeg  også  derhen 
og  fandt  kirken  meget  forskønnet  ved  et  stort  alterbilled  af  A.  Maller: 
Kristus  i  Getsemane.  Præsten  talte  nogle  bjertelige  ord  fira  alteret, 
som  jeg  besvarede.  Jeg  besøgte  ham  i  hans  hus;  konen  tysk.  Denne 
værdige  mand  jubilerer  2.  Nov.  d.  år.     Skolen  ret  god 

Endnu  så  jeg  Starup  kirke,  som  tillige  med  præstegården  ligger 
isoleret  ved  Qorden.  I  alle  kirker  er  gamle,  i  træ  udskårne  €dt«rtavler, 
i  Vilstrup  kirke  tvende  ældre  hensatte,  af  hvilke  den  ene  har  St 
Kristoffers  billede. 

I  Haderslev  modtoges  jeg  ved  porten  af  magistraten  og  med 
jubel  af  borgerne,  om  aftenen  afsang  „die  liedertafel^  en  smuk  sang. 

3.  om  morgenen  gennemså  jeg  amtstuen;^  protokoller,  ligesom 
og  herredsfogdernes  og  tingskrivemes,  overalt  fandt  jeg  reskriptet  af 
14.  Maj  1840  opfyldt,  retsforhandlinger  og  protokoller  førte  på  dansk. 
Jeg  modtog  en  deputation  af  tre  sogneibgder,  som  i  en  adresse 
takkede  for  resol.  af  29.  Marts,  ytrede  tilfredshed  med  deres  embeds- 
mænd og  bad  om,  at  dansk  indblanding  i  deres  forhold  måtte  holdes  ude. 

Straks  derpå  samlede  jeg  sognefogdeme  for  Østeramtet  og  gav 
dem  anledning  til  at  ytre  sig.  Enkelte  takkede  for  resol.  af  29.  Marts, 
andre  ytrede,  at  de  ej  kunde  dette,  da  de  syntes  det  danske  sprog 
burde  have  samme  ret  som  det  tyske.  Jeg  forklarede  dem  dernæst, 
at  forretningssproget  i  forsamlingen  krævede  disse  hensyn,  men  at  det 
iøvrigt  ej  var  overladt  til  stænderforsamlingen  at  bestemme,  men  til 
enhvers  frie  ytrii)g  at  vælge  at  tale  dansk,  når  han  ej  kunde  ytre  sig 
på  tysk,  og  tilføjede  jeg :  alle  som  ere  her  tilstede,  ville  vist  opretholde 
det  danske  sprog  i  det  nordlige  Slesvig  og  våge  over,  at  skolelærerne 
ere  danske  eller  have  færdighed  i  det  danske  sprog;  skulde  det  nogen- 
sinde mangle,  da  må  I  klage  derover.  Jeg  gennemgik  dernæst  alle  de 
regeringsforanstaltninger  siden  1840,  som  alle  have  til  hensigt  at  se 
sprogreskriptet  opfyldt,  og  tilføjede  jeg:  Når  nogen  nu  siger,  at  eders 
konge  er  mindre  dansksindet  end  forhen,  eller  at  han  lader  sig  lede 
af  de  tyske,  så  er  det  en  åbenbar  usandhed.  Om  tiendesagen  opfor- 
drede jeg  dem  til  at  slutte  foreninger;  alle  ønske  de  tienden  i  natura 
afskaffet.     De  skiltes  meget  tilfreds  fra  mig. 

Samme  dag  beså  jeg  Åstrup  kirke  og  skole,  Vonsbæk  kirke  og 
præstegård,  herlig  beliggende,  Hammelev  kirke  og  skole,  som  ønskes 
delt  og  flyttet  til  byerne;  Tørning  tinghus  med  den  fameuse  tavle, 
som  herredsfoged  Kier  ej  vilde  lade  ophænge.  Jeg  sagde  dem,  at  jeg 
skønnede  på  deres  sindelag  og  at  det  vidnede  om,  at  de  erkendte  det 
gode,  der  udrettes  for  dem.  I  Hammelev  kirke  klagedes  over  for  dyre 
vinduer  i  kirken. 

Om  aftenen  ved  borgervæbningens  fakkeltog  vistes  S.  H.  faner, 
hvilket  jeg  ved  reskript  vil  frabede  mig  for  fremtiden. 

(Søndag)  4,  I  Gammel  Haderslevs  danske  kirke.  Provst  Jansen 
prækede  godt.  Enkelte  avdienser.  Ved  afrejsen  beset  hovedkirken  i 
Haderslev,  som  er  under  reparation  og  har  en  skøn  højde.  KL  12\'s 
afrejst  til  Apenrade. 

Her  takkede  borgmesteren  for  bevilget  bidrag  af  |den  Carstenske 
stiftelse  til  skolebygning,  for  forvisningen  at  handelen  ej  vilde  blive 
molesteret  af  franske  krydsfartojer  på  kysten.  Formanden  for  de 
eligerede  mænd  gentog  andragendet  om  et  tysk  ugeblad  i  Apenrade, 
hvilket  jeg  dog  tvivlede  om  kunde  holde  sig,  ny  ansøgning  kunde 
indgives.  Borgmester  Schow  udbad  sig  at  turde  indgive  beretning  om 
den  Gyntherothske  stiftelse,  som  man  ønskede  tildels  at  anvende  til 
skolevæsenets  bedste,  men  hvorpå  regeringen  ej  har  villet  indlade  sig. 

Kørt  derfra  til  Gravensb^n  kl  3\2,  ankommen  kl.  6  og  fundet 
dronningen  vel.  Venskabelig  modtagelse  i  hertugens  familiekreds. 
Jeg  talte  ikke  i  fortrolighed  med  hertugen  om  nogen  genstand,  der 
vedkom  stænderne  eller  andre  politiske  spørgsmål.  Han  udlod  sig  ved 
teen  om  vanskeligbederne  ved  „gewerbeordnung**.  Ellers  fandt  jeg 
ham  meget  tilbageholden  og  ved  taflet  førte  han  ingen  almindelig 
samtale. 

6.  Efter  frokosten  kørtes  ud  til  teglbræn<1eriet,  hvorved  sås  byen 
at  ligge  på  buggen  indenfor  Egernsund,  gennem  skoven  til  kongestolen, 
Kiding  (forpagterkone  Feddersen,  f  Hagemann),  over  Fiskbæk  hjem. 
Set  avdienser  fra  5S's~6.  Stort  taffel,  hvorved  hertugen  udbragte  vor 
skål  og  takkede  for  besøget  samt  erindrede  om  et  givet  løfte  at  bivane 
hans  sølvbryllup  ad  åre.  Jeg  svarede,  at  intet  skulde  glæde  mig 
mere;  dernæst  takkede  jeg  og  udbragte  hertugens,  hertugindens  og 
familiens  skål. 

6.  Kl.  7Vx  afrejst  fra  Gravensten,  det  var  skønt  vejr,  men 
grånede  siden  —  overalt  modtoges  vi  med  jubel  og  venlige  ansigter. 
På  byen  Flensborgs  gebet  mødte  Kristiansgarden  og  flere  borger- 
afdelinger,  magistraten  o.  fl.  [samme  aften  til  Før]. 


Om  denne  rejse  i  Nordslesvig  kan  følgende  brudstykker 
af  breve  meddeles: 

30.  Juli  skriver  kongen  fra  Sorgenfri  til  Josef  Criminil, 
der  lå  som  kommissær  ved  stænderne,  at  hans  svar  til  stænderne 
i  Viborg  såvel  som  til  adressens  overbringere  forhåbenlig  havde 
gjort  god  virkning  i  Slesvig.      „Men,   fortsætter  han,  den  sles- 

vigske  forsamling  må  ligeså  vente  at  få  et  lige  så  skarpt  svar, 
hvis  den  som  tidligere  udtaler  sig  utilbørlig  i  anledning  af  re- 
skript af  29.  Marts  eller  hvis  den  stiller  andragender  som  del 
af  GoUch"  ...  Endvidere  fortæller  kongen,  at  han  dagen 
efter  vil  sejle  fra  Korsør  til  Åbenrå,  gå  derfrti  ikke  til  Gråsten 
(hvor  dronningen  opholdt  sig),  men  til  Haderslev  amt,  for  selv 
at  overbevise  sig  om  stemningen  og  bestyrke  den  i  det  gode. 
Især  vilde  han  være  opmærksom  på  sprogreskriptets  efter- 
levelse: ond  vilje  vil  han  ikke  tåle,  men  retskafne  embeds- 
mænd vil  han  styrke  i  deres  stilling.  Den  4.  om  aftenen 
kommer  han  til  Gråsten,  d.  6.  med  dronningen  til  Før. 

3.  Avgust  skriver  justitsminister  Stemann  fra  Valbygård 
til  kongen:  „Deres  majestæts  udflugt  i  det  nordslesvigske,  som 
vistnok  vil  overraske  Københavnerne,  vil  upåtvivlelig  bære  de 
heldigste  frugter.  Den  vil  beroUge  de  velsindede  og  sætte  D. 
M.  i  stand  til  bedre  at  bedømme,  hvorledes  Deres  allerhøjeste 
befalinger  i  henseende  til  sprogsagen  efterleves,  hvorvidt  de 
klager,  hvilke  i  den  henseende  føres,  ere  grundede,  og  hvor- 
ledes stemningen  er  såvel  hos  folket  som  hos  embedsmændene. 
Kærligheden  til  deres  konge  vil  derved  end  fastere  knyttes, 
da  de  derved  klarere  vil  skue,  at  han  er  en  retfærdig,  sit  hele 
folk  af  alle  stænder  lige  elskende  og  beskyttende,  i  sine  efter 
moden  overvejelse  tagne  beslutninger  fast  og  urokkelig  konge, 
der  vil  se  med  egne  øjne;  thi  en  sådan  konge  er,  hvilket  alle 
tiders  erfaring  lærer,  stedse  en  sand  folkelig  konge  og  æres  og 
elskes  som  sådan. 

Bladskriverne,  som  kun  arbejde  på  at  gøre  kongen  ufolkelig, 
ere  derfor  også  i  denne  tid  meget  utilfredse  og  i  fiild  bevægelse, 
hvorpå  D.  M.  vil  få  nye  beviser  af,  hvad  jeg  har  bedet  kammer- 
herre Tillisch  på  mine  vegne  at  forelægge  D.  M." 

Kongen  skrev  til  Stemann  fra  Gråsten,  den  4.  Avgust, 
og  fortalte  ham  om  sine  erfaringer,  i  det  væsenlige  som  i 
skrivkalenderen.  Det  hedder  endvidere,  efterat  der  er  fortalt 
om  sognefogdemes  forskellige  mening:  „Ved  denne  menings- 
ulighed  sagde  jeg  til  dem:    Alle   ville  I  jo   være  danske,  hvad 

sproget  angår;  —  ja,  svarede  de  alle;  men  fremmed  ind- 
blanding må  I  selv  holde  ude  af  eders  anliggender.  Derom 
bad  flere  af  dem  og  det  er  den  egenlige  stemning.  P.  H. 
Lorenzen  var  ved  Himmelbjergfesten.  L.  Skau  har  ej  vist  sig. 
1  byen  var  stemningen  ej  mindre  god;  i  Haderslev  var  fakkel- 
tog og  liedertafel;  rigtignok  så  jeg  ved  den  lejlighed  den 
slesv.-holst.  fane  ved  siden  af  danebrog;  men  det  skal  ej  ske 
oftere." 

31.  Juli  skriver  prinsen  af  Nør  fra  Gråsten  til  kongen, 
at  han  har  været  her  for  at  hilse  på  ham,  men  ikke  véd, 
hvorhen  han  er  taget  efter  en  forandret  rejseplan;  han  må 
derfor  tilbage  til  Slesvig  og  vil  så  hilse  på  ham  på  Før. 
Dette  viser,  at  kongens  rejse  til  Nordslesvig  var  en  over- 
raskelse for  aUe,  således  som  det  også  fremgår  af  brevene  til 
hertugen,  hos  Wegener:  Hertugens  forhold  til  oprøret,  s.  168  fl. 
Det  ses  endvidere  heraf,  at  embedsmændene  gjorde,  hvad  de 
kunde,  for  at  give  kongen  indtryk  af  at  befolkningen  var  glad 
ved  a%ørelsen  af  29.  Marts. 

7.  Avgust  skriver  kongen  til  Josef  Criminil  i  Slesvig  (efter 
notits  i  skrivkalender):  „at  jeg  havde  fundet  befolkningen  fiild- 
konunen  dansk,  jeg  havde  ikke  hørt  et  tysk  ord  af  almuens 
mund  og  det  var  uret  at  kalde  denne  del  af  landet  et  tysk 
hertugdømme.  De  fordrede  dansktalende  embedsmænd  og 
danske  præster,  men  de  klagede  ej  over  deres  nuhavende 
embedsmænd  og  ønskede,  at  dansk  indblanding  i  deres  an- 
liggender måtte  udeholdes.  Jeg  havde  modtaget  tak  for  pa- 
tentet af  29.  Marts." 


15,  Avgust  (Per).  Samtale  med  pastor  Hertel  og  Schøler.  Pastor 
Hertel  erkendte  det  fejlagtige  i  at  deltage  i  den  slesvigske  forenings 
Mandlinger  om  hin  bekendte  erklæring  uden  at  protestere  mod 
^amme;  men  han  forsikrede  om  bøndernes  lojale,  kongen  hengivne 
sindelag.  Jeg  sagde  ham,  at  jeg  ej  miskendte  hans  hensigt  ved  at 
aeltage  i  foreningen  for  at  styre  til  rette,  men  for  at  jeg  kunde  be- 
handle denne  sag  nådig,  målte  jeg  forsynes  med  et  skriftligt  andragende. 

hvori  de  deltagende  erkendte  deres  uret  og  bade  om  tilgivelse.  Pastor 
Schøler  mente,  at  jeg  ved  at  tale  med  L.  Skau  kunde  få  ham  til  at 
erkende  sin  uret  og  vinde  ham  for  den  gode  sag  for  firemtiden.  løvri^ 
beklagede  han  den  københavnske  indflydelse,  som  disse  simple  men 
brave  folk  vare  undergivne;  han  har  personlig  holdt  sig  tilbage,  da 
han  er  mistænkt  af  de  forskellige  partier.  Klagede  over  retsforfatningen 
og  at  præsterne  mod  bedre  vidende  skulde  attestere  kopskatlisteme. 

Amtmand  Johansen  berettede,  at  L.  Skau  mente,  at  hint  brev  fra 
ham  til  mig  var  bleven  røbet  ved  en  søn  af  P  H.  Lorenzen,  som  kan 
have  haft  adgang  til  hans  pult.  Undersøgelsen  af  den  slesvigske  for- 
enings erklæring  er  endnu  ej  til  ende. 

16,  Jeg  lod  pastor  Hertel,  Nis  Hansen  [d.  e.  Hans  Nissen]  og 
L.  Skau  komme  for  mig  og  den  førstnævnte  ytrede,  at  de  indså  deres 
fejl  at  have  valgt  udtryk  i  den  slesvigske  forenings  erklæring,  der 
kunde  være  krænkende  for  kongen,  hvilket  aldrig  havde  været  deres 
hensigt,  og  de  bade,  at  jeg  ej  vilde  lade  gå  den  strænge  ret  imod  dem. 
men  i  nåde  afgøre  sagen.  Jeg  svarede  åem,  at  man  ej  kunde  skelne 
således  mellem  kongen  og  hans  regerings  handlinger,  at  jo  fornærmende 
udtryk  om  disse  også  må  være  krænkende  for  kongen.  Den  begyndte 
undersøgelse  kunde  jeg  ej  stanse,  men  jeg  skulde  erindre,  at  de  havde 
erkendt  deres  uret  og  bedet  om  nåde.  Skriftlig  erklæring  fordrede? 
ved  Tillisch  af  dem. 

Lavrids  Skau  foreholdt  jeg  det  formastelige  i  at  tilskrive  sin 
konge,  således  som  han  har  gjort  det,  og  sagde  ham,  han  måtte  takke 
Gud  for  at  have  en  så  nådig  konge,  men  imidlertid  skulde  den  sag 
stå  ham  åben,  hvis  han  oftere  tillod  sig  sligt.  Han  skulde  vogte  sig 
for  fremmed  indflydelse,  især  den  københavnske.  Om  brevets  udbredelse 
sagde  han  det  samme  og  at  han  troede  det  sendt  af  dette  unge 
menneske  til  prof.  Clausens  søn.  Han  indså  sin  uret  og  lovede  med 
tillid  at  holde  sig  til  kongen 


Disse  samtidige  optegnelser  om  det  mærkelige  sammen- 
stød på  Før  stemmer  ikke  ret  vel  med  L.  Skaus  fortælling  i 
bøgerne  om  Hans  Nissen  (s.  59)  og  Hjort  Lorenzen  (s.  286): 
han  synes  ikke  at  have  mindedes  det  med  særlig  glæde,  men 
står  jo  selvfølgelig  her  som  overalt  med  palmer  i  hænderne. 
Langt  nærmere  sandheden  kommer  den  overlevering,  som 
Ludvig  Hertel  har  opbevaret  i  „Fostbroderskabet''  (s.  100). 
skønt   også   den    er    unøjagtig   i    mindre   enkeltheder  og  ikke 

kommer  ind  på  spørgsmålet  om  Skaus  brev.  Det  er  bekendt, 
at  denne  i  sine  bøger  påstår,  at  han  for  amtmanden  oplyste, 
at  hint  brev  to  dage  efter  ankomsten  til  København  i  afskrift 
var  sendt  hertugen,  hvorefter  denne  havde  udbredt  det,  og  at 
denne  oplysning  bragte  amtmanden  til  at  slutte  forhørene. 
Det  siges  nu  vel  ikke  af  Skau,  at  dette  blev  hans  sidste  for- 
klaring, men  han  ønsker  dog  at  give  læseren  denne  forestilling. 
Efter  kongens  optegnelse  forholder  dette  sig  jo  imidlertid  ikke 
således,  og  hvad  der  fortælles  om  hertugens  virksomhed  i  dette 
stykke  har  altså  været  uden  al  betydning;  han  har  &et  en 
afskrift  fra  København  som  så  mange  andre;  efter  Droysen  og 
Samwer  var  en  sådan  ligefrem  opslået  på  Regensen.  Om  nu 
Skau,  der  overfor  kommissionen  påstod,  at  han  havde  brændt 
koncepten  \  kun  har  været  uforsigtig  eller  ikke  har  kunnet 
modstå  fristelsen  tU  underhånden  at  lade  gode  venner  se,  hvor 
modig  han  havde  været,  får  stå  hen. 

Som  en  illustration  til  Skaus  påståede  imponerende  hold- 
ning overfor  kongen  ved  denne  lejlighed  er  det  brev  bevaret, 
som  han  måtte  skrive,  før  han  på  Herteis  forbøn  fik  foretræde 
for  kongen: 

Allernådigste  konge! 

Af  præsterne  Schøier  og  Hertel  har  jeg  hørt,  at  D.  M.  ønsker 
en  erklæring  af  os  angående  foreningens  hensigter  osv.,  og  da  jeg 
fuldkommen  indser  nødvendigheden  af  at  en  sådan  gives,  så  tillader 
jeg  mig  herved  foreløbig  at  meddele  D.  M.  afskrift  af  et  udkast,  som 
jeg  i  denne  anledning  har  skreven  og  som  jeg  tror  at  en  general- 
forsamling af  den  slesvigske  forening  vil  tiltræde.  Denne  erklæring 
agter  pastor  Hertel,  Hans  Nissen  og  jeg  samtidig  at  underskrive, 
hvorpå  vi  bede  D.  M.  om  tilladelse  til  i  forening  [at]  overrække  den. 

Da  jeg  på  grund  af  det  desværre  alt  for  bekendte  brev  har  grund 
til  at  tro,  at  D.  M.  er  misfornøjet  med  mig,  og  da  intet  er  mig  smerte- 
ligere end  min  konges  unåde,   så  fordrister  jeg  mig  tillige  til  at  bede 


1  Kaacelliet  nedlagde  foreetilling  om  dette  brev  d.  26.  Juli;  da  havde  Skau 
endnu  ikke  forklaret  noget  om  afskriftens  oprindelse;  han  påstod,  at  koncepten  var 
brændt,  hvad  der  ikke  mere  er  tale  om  på  Fer.  Kancelliet  foreslog  i  anledning  af  en 
adresse  fra  8ognefof?deme  i  Haderslev  amt,  hvori  de  fralagde  sig  de  i  brevet  ytrede 
anskuelser,  at  fortsætte  undersøgelsen  og  lade  Skau  opgive  sine  hjemmelsmænd  for 
de  meddelte  ytringer.  —  Kongen  lod  denne  forestilling  ligge. 

om  en  privat  avdiens,  og  vil  jeg  derfor  forblive  i  forstuen  indtil  D.  M. 
har  læst  disse  linjer,  hvis  det  måtte  behage  D.  M.  at  modtage  mig 
straks. 

Allerunderdanigst 

L.  P.  Skau. 


Kongens  skrivkcdender. 

9.  Sept,  1844.  [Afrejse  fra  Før  til  Tønder.]  Seminaristerne 
fakkeltog. 

10.  I  Tønder;  efterset  amthusets  bøger,  ligeså  amtsforvalterens. 
Herredsfogdemes  for  Slogs  og  Lundtoft  herred,  som  føres  på  dansk; 
talt  med  sognefogdeme.  Kørt  en  tur  til  Set,  S.  Lygum,  beset  skolen 
og  kirken.     Diner  på  Skakkenborg.     Liedertafel  og  sang. 

11.  I  Tønder  beset  seminariet;  på  rådhuset  talt  om  byens  an- 
liggender. Kl.  10\/x  afrejst  til  Gram,  over  Lygum  kloster  .  .  .  Dineret 
på  Gram,  hvor  vi  modtoges  af  administrator  kh.  amtmand  A.  Krogh 
og  dennes  døtre. 

12,  [På  Gram,  jagt] 

13.  [Til  Ribe.]  Folket  modtog  os  med  megen  jubel.  Borger- 
repræsentanterne mødte  ej  alle,  formodenlig  forledede  ved  borgerrcp, 
sCænderdeputeret  Møller,  der  er  sletsindet.  Om  aftenen  ved  bort- 
kørselen hujede  nogle  af  pøblen  efter  statholderen,  som  slet  ikke  bred 
sig  derom;  dette  skal  imidlertid  undersøges. 

På  tilbagevejen  fra  Ribe,  omtrent  ^4  mil  fra  Gram,  da  jeg  sov  i 
vognen,  blev  jeg  opvågnet  ved  skrig  af  en  bonde,  som  løb  ved  vognen 
og  skreg:  kammerherre  Tillisch  er  død,  det  var  sådan  en  prægtig 
mand,  og  gentog  han  dette  råb  flere  gange  ....  [udførlig  fortælling 
om  dødsfaldet  og  stærke  ytringer  af  sorg]. 

14,  ,  ,  ,  Vi  afrejste  kl.  10,  besøgte  Rødding  skole,  hvor  direk- 
tionen af  den  slesvigske  forening  var  tilstede,  men  ingen  taler  blev 
holdte.     Kl.  2  passerede  vi  Kongeåen  ved  Skodborghus. 


Breve  vedrørende  rejsen  over  Gram, 
30.   Avgust  skrev   statholderen,    der  jo   i   embeds  medfør 
skulde  ledsage  kongen  gennem  hertugdømmet,   at   han  ad  for- 
skellige   veje    var   kommen   under   vejr   med,    at   Lorenzen  og 
venner  forberedte   en   demonstration  mod  ham  under  opholdet 

på  Gram,  eller  vel  endog  havde  værre  hensigter.  Det  tyske 
parti  vilde  imidlertid  danne  en  vagt  om  ham  „til  at  afværge 
enhver  voldsomhed".  Dette  tyske  parti  er  jo  det  langt  over- 
legne (!),  men  det  danske  kunde  jo  få  hjælp  fra  Nørrejylland ; 
han  nævnte  Skau  og  Ploug  som  ledere.  For  at  sikre  sig  mod 
alt  foreslår  han  at  lade  en  eskadron  ryttere  drage  til  Haderslev 
under  et  eller  andet  påskud.  Endelig  råder  han  til  hellere  at 
gå  fra  Tønder  til  Åbenrå  og  videre  til  søs. 

Dette  er  et  værdigt  sidestykke  til  Skaus  „terzerol  i 
lommen^,  Herteis  tale  på  Før  om  „folkerejsning",  bøndernes 
hjælpekorps  til  Flensborg  og  mange  andre  udtalelser  i  sam- 
tidige breve  om  de  store  begivenheder,  der  kunde  indtræde. 

Kongens  svar  er  påtegnet  prinsens  brev:  ....  „Jeg 
laster  ej  din  forsigtighed  i  anledning  af  de  rygter,  der  ere 
komne  dig  for  øren  ....  men  man  må  vogte  sig  for  ej  at 
ledes  på  vildspor.  Det  har  altid  været  de  danske  radikales 
bestræbelse  at  vække  mistillid  mellem  kongen  og  folket,  derfor 
sagdes  der,  at  jeg  vel  vilde  vogte  mig  for  at  berøre  det  nord- 
lige Slesvig,  hvor  folket  var  så  forbitret  over  patentet  af  29, 
Marts  og  det  danske  sprogs  såkaldte  fornedrelse;  jeg  tog  der- 
for netop  derhen  og  fandt  stemningen  fortræffelig.  Således 
ville  de  nu  også  skræmme  mig  fra  Gram,  men  jeg  stoler  trygt 
på  det  dansktalende  nordslesvigske  folks  sindelag  mod  kongen, 
og  når  de  danne  en  vagt  for  at  vogte  om  kongens  person,  så 
er  det  lige  så  sikkert  som  om  jeg  var  omgivet  af  min  garde. 
Derfor  vil  jeg  aldeles  ikke  have,  noget  militært  kommando 
skal  marchere  til  Haderslev." 

14.  Sept.  skriver  kongen  fra  Gram  til  Stemann  om 
Tillisch,  der  var  dennes  søstersøn: 

„T.  var  mere  for  mig  end  jeg  kan  udtrykke,  allerhelst  i 
de  vanskelige  forhold,  hvori  vi  befinde  os  til  hertugdømmerne, 
som  han  kendte  bedre  end  nogen  anden  blot  dansk  embeds- 
mand; dog  det  væsenligste  var  hans  strænge  retfærdigheds- 
følelse, som  aldrig  forlod  ham  og  som  han  altid  udtalte  med 
frimodighed  og  med  den  hengivenhed  mod  sin  konge,  som  jeg 

Å.D.Jer9eiisen:  Afhandl,  m.  24 

hjerteligen    påskønnede.      De  vil  sørge   med  mig,    da  jeg  véd 
De  elskede  ham  faderligen^  .  .  . 

Stemann  svarede  herpå  med  ligeledes  at  udtale  sin  store 
sorg  over  søstersønnens  død;  han  omtaler  hans  store  eyner 
og  redelige  vilje,  hans  store  hengivenhed  for  kongen  —  alle 
hans  bestræbelser  gik  ud  på  hans  tjeneste,  „og  hvor  jævnlig 
har  ikke  dette  været  genstanden  for  vore  gensidige  fortrolige, 
stundom  betydningsfulde  overvejelser  og  scimtaler^.  Han  anbe- 
faler broderen,  som  kongen  havde  henvendt  sig  til,  som  efter- 
følger: han  vilde  næppe  i  samme  grad  kunne  gøre  sig  3rndet. 
men  var  flink,  tro  og  tavs. 


VL    Kongens  virksomhed  for  danskheden  i  Nord- 
slesvigr  1844— 47, 

„J5.  Juni  1844.  Tillisch  referat:  den  nordslesvigske 
højskole  tillades  oprettet  under  amtmandens  og  provstens  OTer- 
tilsyn."     (Skrivkalender.) 

Den  formelle  resolution  blev  dog  først  underskreven  d. 
17.;  den  lyder  i  oversættelse  således: 

„Vi  ville  allernådigst,  at  der  svares  gårdmændene  Hans 
Nissen,  Nis  Steffensen  og  Lavrids  Skau  på  det  andragende, 
som  de  har  indleveret .  umiddelbart  til  os  om  tilladelse  til  at 
anlægge  en  folkeskole  i  det  nordlige  Slesvig  og  at  tiispet 
med  den  måtte  blive  overdraget  til  biskoppen  i  Ribe  stift,  for 
så  vidt  den  måtte  blive  anlagt  i  Tøming  len,  —  at  der  ikke 
findes  noget  at  erindre  imod  oprettelsen  af  en  folkeskole  i  det 
nordlige  Slesvig,  men  at  tilsynet  med  den  skal  føres  af  amt- 
manden og  provsten  i  det  distrikt,  i  hvilket  den  måtte  blive 
oprettet. " 

I  kancelliets  forestilling  oplyses,  at  kongen  under  14.  Ja- 
nuar tilstillede  det  ansøgningen  (sml.  s.  356  f.)  med  ordre  til  at 
oplyse  forholdene,  og  at  det  derefter  afsBskede  amtmanden 
Johansen,  provst  Matzen  i  Hygum  og  regeringen  på  Gottorp 
erklæringer.     Amtmanden  frarådede  på  det  bestemteste  enhver 

tilladelse  til  at  oprette  en  skole  for  konfirmerede,  da  det  kun 
vUde  fordærve  de  unge  og  drage  dem  bort  fra  deres  vante 
syssel  osv. ;  provsten  derimod  fandt,  at  det  var  en  privatsag, 
som  staten  ikke  havde  grund  til  at  blande  sig  i;  iøvrigt  anså 
han  planen  for  umoden  og  tanken  for  at  savne  berettigelse  før 
om  50 — 100  år,  forsøget  vilde  sikkert  mislykkes.  Tilsynet, 
mente  han,  kunde  meget  vel  tildeles  biskoppen  i  Ribe,  dog  vel  i 
forening  med  amtmanden.  Regeringen  holdt  også  for,  at 
skolens  oprettelse  var  en  privatsag;  tilsynet  måtte  snarest  være 
rent  politimæssigt  for  at  forebygge  politisk  virksomhed.  Den 
sammenstillede  iøvrigt  skolen  med  den  i  Rensborg,  som  var 
oprettet  for  et  par  år  siden;  den  stod  under  amtmand  og 
provst.  Kancelliet,  der  jo  nødig  vilde  gøre  en  indstilling,  som 
det  vidste  vUde  blive  kuldkastet  af  kongen,  sluttede  sig  i  det 
hele  til  regeringen,  men  anbefalede  tilsyn  af  politiøvrigheden  i 
det  pågældende  distrikt. 

Der  medfulgte  ansøgningen  en  undervisningsplan;  deri 
siges  bl.  a.,  at  man  vilde  søge  at  få  videnskabsmænd  til  at 
holde  enkelte  foredrag  på  skolen. 


11,  Juli  1844.  Kongelig  resolution  om  sprogforholdene. 
Kancelliet  nedlagde  22.  Marts  1844  forestilling  i  henhold  til 
kgl.  ordre  af  10.  Febr.  1843:  at  gøre  indberetning  om,  hvor- 
vidt sprogreskriptet  af  14.  Maj  1840  var  kommen  til  udførelse 
m.  m.  (se  s.  345). 

I  henhold  til  regeringens  indberetning  (fra  Gottorp)  og  de 
lokale  embedsmænds  afgivne  erklæringer  oplyste  kancelliet,  at 
der  var  en  ikke  ringe  fremgang  i  det  danske  sprogs  brug  i  de 
forløbne  år.  Istedenfor  at  der  ved  nyår  1841  havde  været 
ialt  femten  embedsmænd  (deriblandt  dog  ingen  af  de  fire  amt- 
mænd), som  ikke  tiltroede  sig  færdighed  nok  i  dansk  til  at 
gøre  det  til  forretningssprog,  var  dette  nu  indskrænket  til  halv- 
delen, således  at  dog  enkelte  af  de  andre  endnu  havde  beholdt 
tysk  i  de  egenlige  processager.    Vanskelighederne  ved  for  disses 

24* 


Digitized  by 


Google 


372  KRISTIAN  VIII  OG  NORDSLESVIG. 

vedkommende  at  gå  over  til  et  andet  sprog  skildredes  af  flere 
af  de  dygtigste  embedsmænd  som  særdeles  store,  naBsten  uover- 
vindelige, sålænge  lovgivningen  i  så  mange  henseender  hvilede 
på  tysk  ret.  Det  kunde  derimod  formentlig  nu  siges,  at  sa 
godt  som  hele  forvaltningen  førtes  på  dansk,  ligeså  de  mundt- 
lige retsforhandlinger. 

Regeringen  på  Gottorp  henstillede,  om  ikke  den  egenlige 
proces  kunde  bibeholdes  på  tysk,  især  efterat  det  nu  var  til- 
ladt advokaterne  at  give  deres  indlsBg  i  dette  sprog. 

Kancelliet,  som  bedre  kendte  kongens  vilje,  optog  dog 
ikke  dette  forslag,  men  tilrådede,  om  end  med  nogen  tvivl, 
opretholdelsen  af  sprogreskriptet,  idet  der  henvises  til  ønske- 
ligheden af  at  forflytte  enkelte  embedsmænd.  Overfor  ind- 
komne klager  fra  præster  i  Terning  len,  der  vilde  have  danske 
tjenesteskrivelser  fra  amthuset  i  Haderslev,  tilrådede  kancelliet 
for  dette  amt  (altså  ikke  for  de  andre  med  dansk  sprog)  at 
pålægge  amtmanden  at  tilsende  præsterne  almindelige  anord- 
ninger i  dansk  oversættelse,  hvorimod  de  højere  avtoriteters 
umiddelhare  henvendelser  til  private  fremdeles  skulde  tibtilles 
disse  i  originalsproget.  Et  enkelt  medlem  afgav  dog  det 
mindretalsvotum,  at  denne  indrømmelse  overfor  Haderslev  amt 
ikke  burde  gøres,  da  alle  embedsmænd  i  hertugdømmet  (også 
præster)  måtte  være  istand  til  at  forstå  og  oversætte  en  tysk 
skrivelse. 

Den  kongelige  resolution  kom  til  at  lyde  således  (i  over- 
sættelse) : 

„Da  det  er  vor  allerhøjeste  vilje,  at  de  hindringer,  som 
har  vist  sig  overfor  indførelsen  af  det  allerhøjeste  reskript 
af  14.  Maj  1840  .  .  .,  efterhånden  skal  irernes,  så  har  vort 
kancelli  først  og  fremmest  at  agte  på,  at  de  embedsmcend  i 
de  pågældende  distrikter,  som  ikke  er  at  anse  for  at  være  i 
stand  til  at  bruge  det  danske  sprog,  ved  forefaldende  lejlighed 
forflyttes  og  erstattes  af  sådanne  embedsmænd,  som  er  det 
danske  sprog  frildstændig  mægtige. 

Hvad   dernæst   angår  de  embedsmænd,   som  uagtet  deres 

erklærede  evne  til  at  bruge  det  danske  sprog,  ikke  bruger  det 
i  de  retssager,  som  forhandles  i  ordenlig  rettergang  (proces), 
da  har  kancelliet  at  meddele  dem,  at  de  for  fremtiden  også 
skal  bruge  det  danske  sprog  i  deslige  sager. 

Vedrørende  endvidere  de  tvivlsspørgsmål,  som  er  op- 
ståede om,  hvilke  avtoriteter  der  skal  oversætte  de  fra 
højere  og  højeste  kollegier  udgåede  anordninger  til  brug  ved 
kundgørelser,  da  ville  vi,  at  indtil  videre,  og  så  længe  som 
efter  de  foreliggende  forhold  (bev^andten  umstAnden  nach) 
de  fra  pågældende  kollegier  udgåede  svarskrivelser  og  an- 
ordninger til  undersåtter  i  de  danske  distrikter  endnu  ikke 
af  dem  selv  alle  kan  udfærdiges  i  det  danske  sprog,  disse 
skal  oversættes  af  de  pågældende  amtmænd,  som  fremsender 
dem  til  undersåtterne. 

Endelig  ville  vi  på  samme  måde,  for  at  lette  forståelsen 
af  de  fra  højere  avtoriteter  til  undersåtter  afgivne  tyske 
resolutioner  og  svarskrivelser,  hermed  allerhøjst  have  fastsat, 
at  disse  af  pågældende  amtmand  skriftligt  forklares  vedkommende 
på  dansk,  samtidig  med  at  han  fremsender  dem  i  original. 

Forøvrigt  ville  vi  have  tilstået  de  nuværende  amtmænd 
en  godtgørelse  af  vor  kasse,  der  nærmere  skal  bestemmes,  for 
den  ved  disse  oversættelser  foranledigede  forøgelse  i  forret- 
ningerne." 

Ved  kongl.  resol.  af  20.  Dec.  1844,  som  fastsætter  bud- 
gettet for  det  følgende  år,  bestemtes,  at  der  skulde  gives  hver 
af  de  fire  amtmænd,  i  Haderslev,  Åbenrå,  Tønder  og  Sønder- 
borg, 320  rbdl.  som  vederlag  for  de  således  foretagne  over- 
sættelser; det  fik  tilbagevirkende  kraft  fra  1.  Avg.  1844. 

Ved  kancelliskrivelse  af  11.  Okt.  1845  udvidedes  den 
amtmændene  pålagte  forpligtelse  til  selve  regeringen  på  Gottorp, 
for  så  vidt  vedkom  de  adelige  distrikter  i  Nordslesvig. 


Udtalelser  af  kongen. 

Brev  til  justitsminister  Stemann,  Boller,  den  22.  Sept.  1844.    (Svar 
på   lykønskning   til   fødselsdag.)      .  .  .  Selvbevidstheden   at   ville   mit 

folks  vel  vil  altid  følge  mig,  men  det  er  mistrøstende  ikke  altid  at  se 
dette  eller  de  valgte  forholdsregler  til  at  fremme  målet  erkendt.  Den 
jydske  stænderforsamlings  deklamationer  forvende  begreberne  hos  de 
uforstandige;  men  tilliden  til  kongen  og  hans  vilje  til  at  fremme  under- 
såttemes  vel  er  Gud  ske  lov  usvækket  hos  den  største  del  af  under- 
såtterne og  jeg  har  i  Vejle  endnu  nylig  modtaget  talende  bevis  på 
bøndernes  sindelag,  idet  over  hundrede  af  disse  fra  vesterdelen  af 
amtet  tolkede  mig  deres  hengivenhed  og  protesterede  mod,  at  den  util- 
fredshed, som  stænderne  havde  omtalt,  fandt  sted  blandt  almuen.  Til 
amtsrådet  sammesteds  talte  jeg  også  nogle  alvorsord  og  dets  jorddrot- 
lige  medlemmer  fornægtede  ligeledes  deune  så  meget  omtalte  misstem- 
ning. Imidlertid  er  den  tanke  dog  nok  temmelig  almindelig  udbredt, 
at  det  danske  sprog  er  sket  uret  ved  patentet  af  29.  Marts  om  sammes 
brug  i  den  slesvigske  forsamling,  og  gid  man  kunde  finde  et  middel 
til  at  mildne  dette  indtryk. 

Stemningen  i  det  vestlige  amt  Haderslev  var  fortræffelig,  og  be- 
søget ved  den  nye  højskole  for  bønder  i  Rødding,  som  endnu  ej  er 
trådt  i  virksomhed,  foregik   uden   taler  til  almindelig  tilfredshed  .  .  .  • 

Skrivkulender:    „ Anmærkning  ved  begyndelsen  af  året  lSi5^: 

Desværre  begynder  dette  år  bekymringsfuldere  end  det  afvigte 
eller  noget  af  de  foregående  fem  regeringsår  —  den  usalige  splid  og 
mistillid  mellem  danske  og  tyske  undersåtter,  mellem  Danmark  og 
hertugdømmerne,  er  tiltaget  ved  stænderforsamlingernes  adfærd.  Den 
jydske  stænderforsamlings  indblanding  i  de  slesvigske  anliggender, 
foranlediget  ved  sprogsagen  og  reskriptet  af  29.  Marts,  sum  ordnede 
det  danske  sprogs  brug  i  den  slesvigske  stænderforsamling.  Algren- 
Ussings  proposition  om  statsenheden,  som  senere  indskrænkedes  til 
den  fælles  arvefølge,  fremkaldte  dernæst  den  heftigste  reaktion  i  her- 
tugdømmernes byer  og  i  den  holstenske  stænderforsamling,  og  dennes 
petition  for  at  bevare  hertugdømmernes  statsretlige  forhold  indeholder 
retsfordringen  om  en  adskilt  stat  Slesvig-Holstein  med  særskilt  arvefølge. 

Hvorledes  sådanne  uforskanmiede  fordringer  skal  tilbagevises, 
må  nøje  overvejes,  men  det  bør  visseligen  ske  snart  og  med  kraft 
dog  er  deraf  næppe  at  vente  nogen  udsoning  mellem  gemytterne,  men 
regeringen  må  ikke  desto  mindre  udtale  sin  mening  om,  hvad  ret  er, 
og  handle  kraftig  mod  alle  roligheds forstyrrere  og  mod  enhver,  der  vil 
adskille  det  danske  monarki. 

Gud  give  sin  nåde  til  udfaldet. 

10.  Jan  Statsråd.  SI.  H.  L.  kancelli.  Ved  forhandlingen  om 
den  slesvigske  forenings  bekendtgørelse  af  12.  Juni^  gik  kancelliets 

1  Ved  koDgl.  resol.  af  3.  Juli  1844  var  der  nedsat  kommission  til  at  undersøge  nproto- 
kolekstraktens"  oprindelse  m.  m.,  idet  den  slesvigske  forening  samtidig  suspenderedes. 

indstilling  ud  på  sagens  fortsættelse  og  dom,  og  ministrene  vare  egen- 
ligen  af  samme  mening,  når  sagen  sås  fra  den  rent  juridiske  side; 
men  de  miskendte  dog  ikke,  at  stemningen  i  Danmark  og  Nordslesvig 
burde  agtes  for  noget  og  at  bønderne  selv  have  forset  sig  uden  at 
indse  deres  strafskyld;  derfor  kunde  de  ikke  nægte,  at  der  talte  meget 
for  at  nedslå  sagen:  men  da  måtte  nåde  gå  for  ret,  og  ingen  mulkt, 
som  jeg  havde  tænkt,  pålægges  foreningen 

Angående  et  incidenspunkt,  at  nemlig  kand.  Ploug  i  sin  defen- 
sion  for  protokollens  indrykning  i  Fædrelandet  havde  påberåbt  sig  et 
brev  fra  formanden,  som  jeg  havde  antaget  som  en  undskyldning,  for- 
klarede jeg  statsrådet,  at  ikkun  pastor  Hertel  havde  indsendt  ansøg- 
ning om  benådning,  men  de  tvende  andre,  Nis  Hansen  [o:  Hans  Nissen] 
og  L.  Skau.  der  med  ham  havde  været  på  Før,  havde  der  ej  indgivet 
nogen  tilfredsstillende  erklæring  og  det  indsendte  brev  var  modtaget 
d.  18.  Sept.  [kongens  fødselsdag]  på  Boller,  efter  deres  afrejse  fra 
Horsens,  hvor  jeg  ej  så  dem;  det  var  lagt  ved  sagens  akter  uden 
at  give  dem  svar. 

Resultatet  blev  at  sagen  af  nåde  kan  bortfalde,  den  slesvigske 
forening  ter  igen  sammentræde,  men  ved  lignende  strafværdig  frem- 
gangsmåde må  den  vente  at  opløses. 


22.  AprU  1846  foretoges  T.  K.'s  indstilling  om  sprog- 
patentet i  statsrådet.  Det  provisoriske  patent  af  29.  Marts 
1844  var  af  stænderne  bleven  indstillet  til  stadfæstelse,  hvis 
kongen  fastholdt  sin  beslutning  at  ordne  dette  forhold  ved  lov. 
Principielt  havde  stænderne  først  fastholdt  deres  protest  imod, 
at  der  var  udstedt  en  foreløbig  lov;  dernæst  havde  de  med 
22  stemmer  mod  17  fastholdt  det  tidligere  standpunkt,  at 
ingen  lov  overhoved  skulde  gives.  Endelig  havde  de  en- 
stemmig bifaldet  patentets  ordlyd,  der  jo  i  virkeligheden  så 
godt  som  havde  befriet  dem  fra  al  dansk  tale.  Kun  et  mindretal 
af  to  (From  og  Dall)  ønskede  de  danske  foredrag  oversatte  i 
salen. 

I  statsrådet  meddelte  kongen,  at  han  havde  modtaget 
adresser  fra  Nordslesvig,   i  hvilke   der  ytredes  tilfredshed  med 

Overkrimioalretten  p&  Gottorp,  til  bTilken  de  forelebige  forhør  indsendtes,  delte  sig  i 
to  lig«  store  dele  for  og  imod  sagens  fortsættelse.  Kancelliets  indstilling  var  af  29. 
Novbr. 

patentet,  men  han  henledede  opmærksomheden  på  de  jydske 
stænders  udtalelse  og  den  offenlige  mening  i  Danmark,  „hvor- 
for det  måske  var  klogt  at  lade  det  blive  ved  hint  reskript".* 
Men  „ministrene  og  selv  kronprinsen  mente,  at  form  og  sa^- 
vane  krævede  lov  efter  stændernes  råd;  det  var  kun  agitation, 
mere  fremkunstlet  end  virkelig".  „Jeg  gav  efter  for  deres 
forestiUinger,  slutter  kongen,  og  loven  vil  udkomme  henimod 
den  tid  stænderne  samles." 


Kongelig  resolution  af  13.  Maj  1846,  efter  forestilling 
af  det  danske  kancéllij  i  anledning  af  de  kongerigske  stænder- 
forsamlingers andragender  til  beskyttelse  af  dansk  sprog  og 
nationalitet  i  Slesvig: 

Stændernes  andragende  er  i  formen  uforeneligt  med  stats- 
delenes  indbyrdes  forhold,  der  nødvendiggør  en  begrænsning  i 
de  enkelte  forsamlingers  virksomhed;  men  kongen  deler  ganske 
de  to  forsamlingers  betragtning  af  sagens  vigtighed.  Efter  eD 
udtalelse  herom  hedder  det  videre: 

„For  så  vidt  kancelliet  i  sin  allerunderdanigste  betænk- 
ning over  de  foranmeldte  andragender  har  ytret  en  formening 
om  de  foranstaltninger,  som  måtte  være  tjenlige  til  at  værne 
om  det  danske  sprog  i  de  distrikter  af  hertugdømmet  Slesvig, 
hvor  det  endnu  ganske  eller  tildels  er  folkesproget,  vil  sammes 
indhold  være  at  meddele  dels  vort  si.  h.  L  kancelli,  dels 
direktionen  for  universitetet  og  de  lærde  skoler,  idet  vi  der- 
næst imødese,  at  bemeldte  kollegier,  ethvert  for  sit  vedkonunende, 
nedlægge  allerunderdanigst  forestilling,  om  og  hvorvidt  de  på- 
pegede foranstaltninger,  for  så  vidt  de  ej  allerede  have  fundet 
allerhøjeste  afgørelse,  lade  sig  iværksætte." 

Den  4.  Juni  1845  havde  gehejmestatsminister  A.  S.  Ørsted 
i  en   afhandling   på   omtrent   300   foliosider  udviklet  sine  an- 

1  Der  må  herved  være  tænkt  på  at  lade  patentet  vedblivende  have  karaktør  af 
et  „reskript",  d.  e.  provisorisk  lov,  for  at  holde  vejen  til  forandringer  åben. 

skuelser  om  det  danske  sprogs  stilling  og  ret  i  Sønderjylland. 
Han  endte  med  at  tilråde  en  undersøgelse  af  sprogforholdene  i 
Mellemslesvig,  da  det  „måtte  vække  smerte  og  uvilje  at  se 
det  danske  sprog  trængt  tilbage*'  ved  kirkens  og  skolens  for- 
tyskning. Han  tilrådede  dernæst  indførelsen  af  dansk  skole- 
sprog overalt,  hvor  det  var  udelukkende  folkesprog,  og  optagelse 
af  danske  timer,  hvor  der  var  blandet  folkesprog.  Derimod 
frarådede  han  oprettelsen  af  danske  højere  undervisningsanstalter 
i  hertugdømmet.  Kancelliet  stillede  sig  i  sin  indstilling  af  18. 
Marts  1846  væsenlig  på  samme  standpunkt,  idet  det  dog  efter 
sagens  natur  var  meget  varsomt  i  sine  udtryk.  —  Idet  kan- 
celliet derefter  meddelte  de  to  nævnte  kollegier  den  faldne 
resolution,  gav  det  tillige  hvert  af  dem  en  udskrift  af  de  be- 
tragtninger, det  havde  fremført  for  kongen. 

I  henhold  til  kancelliets  meddelelse  nedlagde  direktionen 
for  universitetet  og  de  lærde  skoler  under  23.  Juli  forestilling 
om,  at  der  måtte  tillægges  den  ordre  til  at  forhandle  med  det 
tyske  kancelli  om  gensidige  bestemmelser  for  adgangen  til  de 
to  universiteter  for  disciple  fra  de  lærde  skoler,  henholdsvis  i 
kongeriget  og  hertugdømmerne.  Men  der  blev  ikke  taget  be- 
stemmelse i  denne  noget  vanskelige  sag  før  1848;  senere 
gaves  der  adgang  ved  Københavns  universitet  for  elever  fra 
de  slesvigske  og  holstenske  skoler  (24.  Nov.  1851  og  14. 
Juli  1862). 

Det  si.  h.  1.  kancelli  synes  ikke  at  have  gjort  noget  ved 
sagen  før  efter  præsidentskiftet,  da  der  afgik  skrivelse  til  re- 
geringen på  Gottorp,  3.  Okt.  (1846). 


Udstedelsen  af  det  „åbne  brev**  af  8.  Juli  1846  om  arve- 
følgen i  Slesvig  havde  til  følge,  at  der  foretoges  flere  om- 
besættelser  af  de  højeste  embeder, 

8.  Avgust  opfordrede  kongen  på  Før  prinsen  af  Nør  til 
skriftlig  at  afgive  den  erklæring,  at  han  sluttede  sig  til  kongens 
anskuelser  m.  h.  t.   arvefølgen.      Da  han  ikke  kunde  dette  på 

grund  af  forholdet  til  hele  sit  parti,  måtte  han  søge  sin  afsked, 
hvad  han  ellers  ikke  havde  tænkt  på  at  gøre.  Den  skriftlige 
ansøgning  var  dateret  Nør,  den  13.;  han  afskediges  d.  15. 
Embedet  som  statholder  blev  ikke  besat;  generalkommandoen 
blev  foreløbig  overdraget  til  generalmajor  Liitzov,  der  endnu 
ved  oprørets  udbrud  stod  som  „indtil  videre  fungerende^.  Ed 
hemmelig  ordre  af  2.  Jan.  1847  bemyndigede  ham  til  i  for- 
nødent fald  at  indkalde  fnfolkene  og  tilkalde  bistand  fra  Nørre- 
jylland, hvilke  folk  da  skulde  stå  under  hans  kommando;  hvis 
derimod  alle  fynske  og  jydske  afdelinger  kaldtes  til  hjælp, 
skulde  den  kommanderende  general  i  disse  landsdele,  kronprins 
Fredrik,  tage  overkommandoen,  med  oberst  Rømeling  som 
stabschef. 

26.  Avgust  gentog  derpå  præsidenten  i  det  tyske  kancelli. 
Josef  B eventlov  Criminil,  sin  ansøgning  om  afsked,  som  han 
alt  gentagne  gange  havde  søgt.  Han  blev  noget  senere  over- 
præsident i  Altona  og  afløstes  i  kancelliet  af  grev  Karl  Moltke, 
hidtil  deputeret  i  rentekammeret  (5.  Sept.). 

Endelig  omordnedes  7.  September  regeringen  på  Gottorp, 
således  at  amtmand  i  Gottorp  amt  L.  N.  Scheel  udnævntes 
til  præsident,  medens  seks  råder  afskedigedes  og  erstattedes  af 
to  nye,  så  tallet  reduceredes  fra  otte  til  fire.  Præsidenten  fik 
overdraget  statholderforretningerne. 

Både  Karl  Moltke  og  Scheel  var  kongen  og  monarkiet 
hengivne  mænd,  men  af  fødsel,  opdragelse  og  interesse  tilhørte 
de  den  tyske  del;  de  var  uforsonlige  Qender  af  den  slesvig- 
holstenske bevægelse. 


I  begyndelsen  af  den  følgende  Oktober  måned,  før  og 
efter  kongens  tilbagekomst  fra  Holsten  og  den  glimrende  mod- 
tagelse i  København  (den  8.),  kom  der  til  at  foreligge  den 
ejendommelige  situation,  at  Tyske  kancelli  alt  havde  sat  i 
værk,  hvad  kongen  nu  befalede  Karl  Moltke  at  foranledige, 
nemhg  en  undersøgelse  af  folkesproget  i  Sønderjylland,  medens 

ban  gjorde  sig  bekymringer  m.  h.  t.  sprogpatentet,  som  førerne 
i  Nordslesvig  nu  slet  ikke  ønskede  forandret.  Derefter  tog 
den  danske  bevægelse  ny  fart,  især  efterat  stændervalget  havde 
vist  en  stærk  fremgang. 

Skrivelse  fra  kancelliet  til  regeringen  på  Gottorp  om 
folkesproget  i  Slesvig  m.  m.,  dat.  3.  Oktober  1846  (over- 
sættelse) : 

„Ved  forskellige  lejligheder  er  der  fremkommet  meget  af- 
vigende angivelser  m.  h.  t.  de  i  flere  distrikter  af  hd.  Slesvig 
stedfindende  sprogforhold.  For  med  tilstrækkelig  sikkerhed  at 
kunne  dømme  om  de  faktiske  tilstande  i  den  henseende«  må 
det  derfor  anses  for  ønskeligt,  at  der  anstilles  en  nærmere 
undersøgelse.  I  så  henseende  kommer  især  de  sogne  i  be- 
tragtning, i  hvilke  dansk  eller  frisisk  er  folkesprog,  tysk  der- 
imod bruges  som  kirke-  og  skolesprog.  Det  vil  her  komme 
an  på  ved  siden  af  det  samlede  folketal  i  sådanne  sogne  til- 
nærmelsesvis at  opgive,  i  hvilken  grad  dansk  eller  frisisk  er 
at  anse  for  flertallets  sprog.  Ligeledes  vil  det  med  hensyn 
til  kirke-  eller  skolesproget  være  at  oplyse,  hvilke  forandringer 
der  i  de  sidste  menneskealdere  er  foregået  med  det  og  ved 
hvilke  forhold  de  især  er  hidførte.  Endvidere  må  de  menig- 
heder nævnes,  i  hvilke  gudstjenesten  skiftevis  holdes  i  begge 
sprog  eller  undervisningen  meddeles  i  dem  begge,  enten  efter 
fag  eUer  efter  klasser.  Ligeså  må  i  henseende  til  gudstjenesten 
de  pågældende  forhold  nøje  opgives,  f.  e.  hvor  hyppigt  og  når 
gudstjeneste  holdes  i  hvert  af  sprogene,  endvidere  om  der  er 
foreskrevet  særlige  bestemmelser  for  visse  ministerialhandlinger, 
om  der  bruges  tysk  salmebog  ved  den  danske  gudstjeneste  osv. 
Idet  kancelliet  vedlægger  de  af  det  forhenværende  over- 
konsistorium under  20.  Avgust  1811  og  30.  Nov.  1829  ind- 
sendte beretninger  over  disse  forhold,  imødeser  det  ved  siden 
af  ovennævnte  efterretninger  særlig  oplysning  også  derom,  om 
og  under  hvilke  forhold  der  er  bleven  udtalt  ønske  af  de  ved- 
kommende om  en  forandring  i  de  bestående  forhojd,  og  i  sa 
fald,  hvorledes  man  har  imødekommet  dem,  eller  hvilken  mod- 

tagelse  de  uden  eller  imod  deres   ønske  foretagne  forandringer 
1  kirke-  og  skolesproget  har  feet." 

Derefter  følger  nøjagtig  anvisning  til  en  undersøgelse  af 
alle  de  ansatte  skolelæreres  fordannelse,  særlig  med  hensyn  til 
det  danske  sprog,  og  endelig  til  en  undersøgelse  af  latin- 
skolernes stilling  til  påbuddet  om,  at  der  skal  undervises  i 
dansk.  Kancelliet  udbeder  sig  ved  fremsendelsen  af  disse  op- 
lysninger meddelt  regeringens  ytringer  i  sanune  anledning. 
Om  det  danske  sprog  i  købstæderne,  som  kongen  alt  1840 
vilde  haft  undersøgt,  var  der  ikke  særlig  tale. 

Disse  undersøgelser  tog  selvfølgelig  lang  tid  og  blev  af 
mange  eller  de  fleste  embedsmænd  drevne  med  stærk  modvilje. 
Resultatet  indsendtes  af  regeringen  til  kancelliet  8.  Okt.  1847, 
men  dette  nåede  ikke  at  få  denne  sag  bearbejdet  før  kongens 
død.  Som  det  fremgår  af  Karl  Moltkes  udkast  til  forfatnings- 
bestemmelser  fra  Marts  1848,  stillede  han  sig  u^nUig  til  en 
omordning  på  dette  område. 


Kr,  Flor  til  prof.  Schouw,  Rødding  4.  Okt.  1846. 

.  .  .  Sidste  September  indsendte  jeg  til  kongen  igennem  kammer- 
herre Tillisch  en  ansøgning  fra  højskole-direktionen  angående  et  dansk 
skolelærerseminarium  .  .  .  Om  vi  nu  få  dette  ønske  opfyldt,  véd  jeg 
ikke.  Prof.  Bahnsen  [i  Tønder],  som  jeg  i  den  anledning  har  besøgt, 
erklærede  for  mig,  at  forandringen  ved  Tønder-seminariet  var  ham 
meget  imod,  og  at  han  fandt  Nordslesvigs  begæring  om  et  daosk 
seminar  billig  .  .  .  Også  har  der  ulykkeligvis  rejst  sig  en  modstander 
af  denne  sag  i  vor  egen  midte,  nemlig  pastor  Hagen,  hvilket  jeg  først 
erfarede  af  hans  egen  mund  i  direktionsmødet  i  tirsdags;  og  denne 
modstand  kan  mulig  blive  farlig  nok  ifølge  kongens  ønske,  kun  ad 
privat  vej  at  understøtte  den  danske  nationalitet.  Tiden  må  nu  vise 
Os  udfaldet 

Fremdeles  er  det  vor  hensigt  at  lade  den  slesvigske  forening  ind- 
give  til  de  slesvigske  stænder  en  begæring  om,  „at  det  danske  sprog 
i  stændersalen  må  blive  ligeberettiget  med  det  tyske*^.  Det  er  blot 
for  at  give  kongen  en  anledning  til  at  tilbagekalde  det  fatale  reskript 
af  29.  Marts,  hvilket  Tillisch  siger,  at  kongen  nok  har  lyst  til.  En 
petition  for  sammenkomsten  i  Slesvig  umiddelbar  til  kongen  vilde  ikke 

forekomme  ham  at  være  tilstrækkelig  grundet  og  vilde  prostituere 
sagen,  da  der  dog  iår  ikke  vilde  blive  hørt  mange  hundrede  danske 
ord  i  salen,  om  dansk  sattes  på  lige  fod  med  tysk. 


Kongen  til  TilUsch,  10.  Okt.  1846. 

Jeg  må  pålægge  Dem  at  tale  med  kancellipræsidenten  grev  K. 
Moltke  og  bede  ham  ikke  at  lade  trykke  patentet  om  det  danske 
sprogs  brug,  eller  de  i  „ErOffnung*'  dertil  svarende  steder,  førend  jeg 
på  mandag  har  konfereret  med  ham  og  Bang  og  statsrådet  derom. 

Vel  véd  jeg,  at  enhver  ting  må  have  en  ende  [disse  aktstykker 
var  bleven  forhandlede  i  statsrådet  d.  9.],  og  efter  megen  tale  frem  og 
tilbage  kom  det  til  det  resultat  at  formen  bød,  at  patentet  udkom  og 
at  derved  ny  usikkerhed  og  splid  vilde  forebygges;  men  jeg  er  dog 
meget  bekymret  over  virkningen  heraf  i  dette  øjeblik,  hvor  stemningen 
er  så  god.  Det  var  dog  beklageligt  at  forspilde  den  og  på  ny  at 
bringe  Nordslesvig  og  Jylland  med  deres  stænderforsamling  i  oprør. 
Jeg  må  vide  Bangs  mening  om  virkningen  heraf  i  Jylland ^  I  al  fald 
mener  jeg,  at  der  til  samme  tid  må  ske  noget  ostensibelt  i  den  anden 
retning,  og  hertil  mener  jeg,  at  et  reskript  til  kancellipræsidenten  gr. 
K.  Moltke  kunde  være  tjenligt:  antedateret  Vyk,  den  8.  Sept  (den  dag 
han  rejste  til  Slesvig  for  at  indsætte  den  nye  regering),  i  hvilken  om- 
trent med  samme  ord,  som  han  brugte  i  kongens  navn,  befales  ham 
at  indskærpe  regeringen  håndhævelsen  af  det  danske  sprog  i  de  di- 
strikter af  hd.  Slesvig,  hvor  det  er  kirke-  og  skolesprog,  med  tilføjende : 
„og  ville  Du  efter  foregående  overvejelse  i  det  si.  h.  1.  kancelli  foreslå 
os  de  mest  passende  midler  for  at  erholde  fuld  vished  om,  i  hvilke 
sogne  af  bemeldte  hertugdønune  almuens  sprog  er  dansk,  skønt  der  i 
fremfame  tider  i  samme  kan  være  indført  tysk  kirke-  og  skolesprog, 
lig^esom  det  på  den  anden  side  blev  at  indberette,  om  der  nogensinde 
er  indført  dansk  kirke-  og  skolesprog,  hvor  almuens  sprog  måtte  være 
tysk  —  alt  for  at  vi  kunne  gøre  vore  kære  og  tro  undersåtter  ret  og 
skel  i  denne,  ungdommens  undervisning  og  sjælesorgen  så  nær  an- 
gående sag".  Herom  ville  De  konferere  med  grev  K.  Moltke  og  fore- 
lægge mig  koncepten  i  tysk  sprog. 

Dette  reskript  er  udfærdiget  gennem  kabinettet  efter  den 
af  kongen  angivne  ordlyd  og  dateret  9.  Oktober  (ikke  8.  Sept., 
vistnok    fordi    en    sådan    ordre    ikke    var   påberåbt    i  kancelli- 

skrivelsen  af  3.  Oktober,   hvad  der  måtte  være  stødende,  når 
denne  blev  offenlig  bekendt). 

13.  Okt.  1846  udkom  sprogpatentet  som  endelig  lov;  det 
vakte  denne  gang  ingen  bevægelse,  rimeligvis  fordi  lederne  af 
den  offenlige  mening  havde  fået  de  af  Flor  givne  oplysninger. 
Da  stænderne  åbnedes  21.  Okt.,  afgav  Nis  Lorenzen  den  er- 
klæring, at  han  forbeholdt  sig  „at  betjene  sig  af  det  danske 
sprog  i  de  tilfælde,  hvor  det  måtte  falde  ham  svært  efter 
ønske  at  udtrykke  sig  i  det  tyske  sprog^.  Posselt  og  Jepsen 
bemærkede  intet  i  den  retning;  Hjort  Lorenzen  var  død  og 
afløst  af  sin  tyske  suppleant. 

Som  bekendt  opløste  stænderforsamlingen  sig  den  4.  De- 
cember efter  et  sammenstød  mellem  den  kongelige  kommis- 
sarius,  regeringspræsident  Scheel»  og  hertugen  af  Avgustenborg 
som  flertallets  fører. 


Det  nye  stændervalg,  i  Februar  1847,  bragte  et  udpræget 
dansk  mindretal  af  seks  medlemmer:  tre  fra  Haderslev  amt, 
og  tre  fra  Ærø,  Als  og  Sundved,  alle  med  danske  suppleanter 
(de  deputerede  var:  Hans  Kryger-Bevtoft,  jur.  kand.  Wiimh- 
Slavgård,  Nis  Lorenzen-Lilholt,  skipper  Brandt-Ærøskøbing. 
synsmand  Bladt-Tanslet  og  tingskriver  Jepsen-Rinknes).  Dertil 
kom  som  tidligere  to  dansksindede  Flensborgere  (Jensen  og 
Schmidt).  Der  var  nu  kun  to  tyske  deputerede  fra  dansk- 
talende landvalgkredse  (Tønder  og  Åbenrå  amter),  fire  fra  de 
dansktalende  købstæder. 

Denne  stærke  fremgang  fra  tre  til  seks  faste  stemmer  gav 
selvfølgelig  den  danske  sag  et  stort  opsving,  som  straks  viste 
sig  i  en  „slesvigsk  folkeadresse^  til  kongen,  dateret  „Nord- 
slesvig, i  begyndelsen  af  Marts  1847^.  Den  er  affattet  både 
på  dansk  og  tysk  og  dens  hovedindhold  er  følgende: 

Der  udtales  først  en  ubetinget  tillid  til  kongen:  „Vi  bave 
altid  med  glæde  følt  og  med  taknenmielighed  erkendt,  at  himlen 

i  en  ualmindelig  grad  har  skænket  D.  M.  et  klart  blik  for  det 
sande,  det  rette  og  det  naturlige,  og  at  vi  derfor  i  vor  konge 
ejede  en  oprigtig  ven  af  folkets  friere  udvikling  og  en  selv- 
stændigere brug  af  dets  egne  kræfter."  Derpå  udtales  en  lige 
så  stærk  mistillid  til  stænderforsamlingen,  hvis  hele  færd  mis- 
billiges, især  for  så  vidt  som  den  havde  til  hensigt  at  løsne 
forbindelsen  med  Danmark  og  knytte  den  med  Holsten  og 
derigennem  med  Tyskland  fastere. 

Som  deres  eget  standpunkt  udtaler  de:  „Vi  ønske  helst 
at  blive  dem  vi  hidtil  have  været,  vi  ønske  ikke  at  inkor- 
poreres i  Danmark,  men  endnu  langt  mindre  at  inkorporeres  i 
Tyskland."  En  nøje  forbindelse  med  Danmark  vil  de  dog 
holde  på,  ligesom  de  ved  den  lange  vane  er  bleven  fortrolige 
med  den  forbindelse,  de  hidtil  har  haft  med  Holsten  —  „for 
mange  af  os  har  den  været  kær"  — ;  dog  er  de  nu  næsten  i 
færd  med  at  blive  kede  ad  den. 

Adressen  var  anbefalet  af  en  række  kendte  danske  mænd 
fra  hele  Nordslesvig,  deriblandt  de  fleste  nyvalgte  deputerede 
og  suppleanter. 

Omtrent  samtidig  fremsattes  den  plan  at  udvide  arbejdet 
for  danskhedens  vækkelse  til  MeUemslesvig,  som  hidtil  helt 
havde  gået  i  Slesvigholstenemes  ledebånd;  men  et  brev  fra 
Koch  til  Flor  herom  var  af  denne  bleven  tabt  og  opsnappet 
af  Tyskerne,  der  offenliggjorde  det  som  bevis  på  den  fiygtelige 
^danske  propaganda"  (trykt  hos  Droysen  og  Samwer,  s.  414). 

Kongen  skriver  om  disse  aktstykker  i  sin  skrivkalender, 
under  30.  Marts,  hvor  der  er  tale  om  forhandlinger  med 
greverne  Otto  og  Karl  Moltke: 

„Vi  behandlede  desuden  de  af  regeringspræsidenten  ind- 
sendte adresser  fra  den  nordslesvigske  forening,  som  ånde  de 
lojaleste  følelser,  og  hvilken  jeg  ikke  ønsker  forhindret.  Mangel 
på  trykkested  har  ladet  dem  anholde  på  et  par  steder.  Lige- 
ledes er  af  nogle  borgere  i  Haderslev  indsendt  et  opsnappet 
brev  fira  redaktør  Koch  til  prof.  Flor,  som  efter  amtmand  Jo- 
hansens mening  skal  indeholde  højforræderske  hensigter.     Det 

kunne  vi  ej  finde  deri,  skønt  det  er  dumt  affattet;    også  dette 
fortjener  ej  at  ænses. 

Scheels  idé  at  hæve  den  slesvigske  forening  for  at  kunne 
hæve  den  slesvigholstenske  forening  [sml.  s.  358]  kan  jeg  ej 
bifalde;  kun  hvem  der  fortjener  det,  skal  straffes.^ 


Kongeligt  reskript  af  19.  Maj  1847  angående  omdannelsen 
af  Haderslev  latinskole  i  lighed  med  de  kongerigske  skoler. 
med  dansk  undervisningssprog. 

14.  Maj  1847  skriver  kancellipræsident  K.  Moltke  til 
kongen  i  en  „indberetning",  at  denne  „for  nogen  tid  siden* 
mundtlig  har  befalet  ham  at  sende  den  forestilling  om  en  re* 
form  af  de  lærde  skoler  i  hertugdømmerne,  der  var  foranlediget 
af  de  holstenske  stænders  andragende  1844,  til  den  ny  organi- 
serede regerings  betænkning,  og  derved  særlig  afæske  den  sin 
mening  om  en  omdannelse  af  Haderslev  lærde  skole  til  en 
dansk  undervisningsanstalt.  Skolernes  tilsynsmand,  etatsråd 
prof.  Nitzsch,  havde  31.  Marts  foreslået  at  lade  det  blive  ved 
en  del  dansk  i  de  nederste  klasser,  hvorefter  sproget  skulde 
overlades  til  „privatøvelse  og  læsningen  af  danske  bøger**.  Da 
greven  nu  går  ud  fra,  at  kongen  efter  de  ytringer,  han  har 
brugt,  holder  det  for  en  retfærdigheds  handling  overfor  deo 
danske  nationalitets  krav  at  give  Haderslev  skole  dansk  under- 
visningssprog, vil  han  ikke  gerne  fremkalde  diskussion  derom 
i  kancelliet  eller  regeringen,  som  om  det  var  et  åbent  spørgs- 
mål, og  han  forelægger  derfor  udkastet  til  et  reskript,  hvori 
sagen  afgøres. 

Dette  kongelige  reskript,  udstedt  19.  Maj  1847,  bestemmer 
{efter  nogle  bemærkninger  om  at  regeringens  erklæring  om 
undervisningsplanen  skal  indhentes)  følgende: 

„Derhos  har  vort  kancelli  at  meddele  den  slesvigholstenske 
regering,  at  det  er  vor  allerhøjeste  vilje,  at  hele  undervisningen 
på  Haderslev  lærde  skole  skal  meddeles  i  det  danske  sprog, 
dog    således    at   ved    siden    af   undervisningen    i    modersmålet 

undervisniogen  i  det  tyske  sprog  lægges  til  grund  for  den 
grammatiske  dannelse  i  de  nederste  klasser  og  også  fortsættes 
i  de  højere  klasser.  Denne  indretning  skal  bringes  til  ud- 
førelse samtidig  med  den  tilsigtede  omfattende  reform  af  de 
lærde  skoler  i  vore  hertugdømmer  Slesvig  og  Holsten,  og  vort 
kancelli  har  derfor  at  nedlægge  forestilling  derom  før  1.  No- 
vember, for  at  der  kan  tages  hensyn  dertil  ved  budgettets  af- 
fattelse for  1848.  Ligeledes  har  vort  kancelU  at  nedlægge 
forestilling  om  afskedigelsen  eller  forflyttelsen  af  de  lærere  ved 
Haderslev  lærde  skole,  uden  tab  i  embedsindtægter,  som  ikke 
m&tte  være  i  stand  til  at  meddele  undervisning  på  dansk." 

Sagen  om  undervisningen  i  de  lærde  skoler  påbegyndtes 
til  endelig  afgørelse  i  statsrådet  den  31.  Dec<  og  spørgsmålet 
om  Haderslev  skole  blev  her  tilendebragt.  Derefter  blev  referatet 
afbrudt  ved  kongens  sygdom  og  død;  forestillingen  blev  dateret 
(eller  omdateret  til)  28.  Januar  1848.  Tyske  kancelli  ind- 
stillede, at  der  skulde  oprettes  3  tyske  klasser  ved  siden  af  de 
danske.  Den  kongelige  resolution  af  samme  dag  om  dette 
punkt  lyder  således:  „Med  hensyn  til  Haderslev  lærde  skole 
skal  det  have  sit  forblivende  ved  det  kongl.  reskript  af  19. 
Maj  forrige  år." 

Samme  dag  udstedtes  et  „regulativ  for  de  lærde  skoler  i 
hertugdømmerne  SI.  og  H.";  i  dette  optoges  bestemmelsen  om 
Haderslev  som  §  3  og  der  tildeltes  de  andre  lærde  skoler 
i  begge  hertugdømmer  to  timer  dansk  om  ugen  i  de  fire 
nederste  klasser  (af  ialt  seks). 


KongeUg  resolution  af  11.  Juni  1847  om  oprettelsen  af 
et  dansk  seminarium  i   Vonsbæk  (oversættelse): 

„Som  det  allerede  ved  allerhøjeste  resolution  af  1.  Maj 
forrige  år  er  taget  i  betænkning  at  aflvjælpe  manglerne  ved 
Tønder  seminarium,  således  har  vi  nu  overfor  vigtigheden 
for  det  nordlige  Slesvig  af  at  have  et  selvstændigt  dansk  se- 
minarium   fundet    os   bevæget   til    at   resolvere,    at   der  for  at 

imødekomme  denne  trang  oprettes  et  selvstændigt  dansk  semi- 
narium i  Vonsbæk  sogn  på  et  ved  lokalundersøgelse  nærmere 
bestemmende  sted.  Dernæst  er  det  vor  vilje,  at  senest  sam- 
tidig med  oprettelsen  af  dette  seminarium  en  forbedret  indret- 
ning for  seminariet  i  Tønder  kan  træde  i  live."  Kancelliet 
skal  gøre  nærmere  forestilling  om  de  nødvendige  udgifter  herved. 
Kancelliets  forestilling  af  28.  Maj  oplyser,  at  kongen  alt 
under  17.  Juli  1844  havde  pålagt  det  at  undersøge,  om  ikke 
Tønder  seminarium  kimde  komme  til  bedre  at  fyldestgøre  sioe 
forpligtelser  overfor  den  dansktalende  befolkning,  hvorefter  der 
blev  lagt  en  plan  til  parallelklasser  på  de  lavere  trin,  dog  så- 
ledes at  det  tyske  sprog  vedblivende  betragtedes  som  lære- 
anstaltens hovedsprog  (resol.  1.  Maj  1846).  Ved  referatet  i 
statsrådet  fremsatte  kongen  det  spørgsmål,  om  ikke  et  helt 
dansk  seminarium  vilde  være  at  foretrække.  Ørsted  og  CrimiDil 
udtalte  sig  imod  det.  Derefter  havde  kongen  ved  reskript  af 
14.  Oktober  1846  tilstillet  kancelliet  til  betænkning  det  oven- 
nævnte andragende  fra  Rødding  højskoledirektion  om  et  selv- 
stændigt dansk  seminarium,  tillige  med  en  udtalelse  af  pastor 
Hagen  i  den  anledning.  Ved  reskript  af  29.  Dec.  var  der 
fremdeles  tilstillet  kancelliet  et  andragende  af  provst  Jansen 
i  Haderslev  og  præsterne  Boisen- Vonsbæk,  Boesen-Fjelstrup. 
Hertel-Moltrup  og  Petersen-Bjert,  ligeledes  om  et  selvstændigt 
dansk  seminarium,  idet  hans  majestæt  samtidig  havde  på- 
skyndet en  betænknings  afgivelse.  Kancelliets  udførlige  rede- 
gørelse for  planen  slutter  sig  i  det  hele  til  det  sidst  nævnte 
andragende,  der  roses  for  sin  rolige  og  besindige  fremstilling: 
den  her  foreslåede  henlæggelse  til  Vonsbæk  bifaldes,  bl.  a. 
også  på  grund  af  den  derværende  sognepræst  K.  K.  Boisens 
tilbud  om  daglig  at  læse  en  time  uden  vederlag.  Det  foreslås 
at  ansætte  en  bestyrer  og  førstelærer,  og  ikke  som  i  konge- 
riget lade  sognepræsten  være  den  egenlige  forstander.  Pastor 
Hagens  forslag,  at  lægge  seminariet  i  den  nørrejydske  enklave 
ved  Tønder,  frarådes,  da  seminariet  netop  skal  tage  særligt 
hensyn  til  forholdene  i  hertugdømmet. 

Senere  blev  M.  Mørk  Hansen  udset  til  forstander  i  Vons- 
bæk. N.  L.  Feilberg,  som  Boisen  først  havde  tænkt  på  at 
foreslå,  blev  præst  i  Ullerup  i  Sundved,  hvor  man  havde  be- 
stemt at  oprette  den  anden  højskole,  for  de  sydligere  egne. 


Ved  tronskiftet,  20.  Jan.  1848,  kaldtes  Karl  Moltke  ind  i 
statsrådet  og  fik  snart  her  den  aldeles  overvejende  indflydelse. 
Sammen  med  Ørsted  og  Bang  forberedte  han  et  udkast  til  den 
lovede  forfatning,  som  efter  kundgørelsen  af  28.  Januar  bl.  a. 
skulde  „indeholde  passende  bestemmelser  for  at  beskytte  såvel 
det  danske  som  det  tyske  sprog  i  de  vedkommende  distrikter 
af  hd.  Slesvig".  Udkastet  til  det  tillæg  til  forfatningsloven, 
som  gav  de  herhen  hørende  bestemmelser,  blev  fuldt  udarbejdet, 
før  gehejmestatsrådet  den  21.  Marts  afskedigedes,  og  har  sin 
store  interesse  for  at  vise,  hvad  man  nu  mente  at  burde  ind- 
rømme det  danske  sprog. 

Der  bestemtes  da,  at  det  sprog,  som  er  hvert  steds  kirke- 
og  skolesprog,  skal  anvendes  i  alle  udfærdigelser  og  skrivelser, 
domme  og  kendelser,  i  alle  instanser,  undtagen  ved  over- 
appellationsretten  i  Kiel;  altså  indbefattet  regeringen  på  Got- 
torp, overretten  i  Slesvig  og  de  kongelige  kollegier  i  København. 
Overappellationsretten  skulde  dog  tage  imod  danske  indlæg  og 
give  dom  med  dansk  oversættelse.  I  kirkelig  henseende  skulde 
hertugdømmet  deles  i  to  generalsuperintendenturer,  et  dansk 
og  et  tysk;  til  det  første  henlægges  også  Tøming  len.  Als  og 
Ærø.  Alle  embedsmænd  skulde  have  et  års  uafbrudt  øvelse 
i  det  sprog,  de  i  deres  embedsgerning  skulde  bruge,  præsterne 
i  et  år  have  studeret  og  deltaget  i  øvelser  henholdsvis  ved 
det  danske  eller  det  tyske  universitet. 

Derimod  blev  grænserne  for  det  officielle  sprog  dér,  hvor 
de  nu  var,  kun  at  stæderne  Haderslev,  Åbenrå  og  Sønderborg 
tik  dansk  skolesprog  og  dansk  hovedgudstjeneste.  Der  skulde 
være  to  seminarer  og  to  realskoler  for  de  to  sprog. 

Dette   viser,    hvad   den   afdøde  konge   mindst  vilde  have 

krævet  ved  udstedelsen  af  den  forfatningslov,  som  han  for- 
beredte, men  det  var  sikkert  ikke  cUt.  Oprettelsen  af  de  lo 
bispedømmer,  der  ulykkeligvis  senere  blev  opgivet,  var  alt 
offenlig  debatteret  som  påtænkt  af  kongen,  og  i  den  slesvigske 
forenings  møde  den  4.  Oktober  1847  stilledes  forslag  om  i  så 
tilfælde  at  andrage  hos  kongen  på,  at  grænsen  mellem  dem 
fastsattes  efter  folkesproget,  ikke  efter  det  nuværende  kirke- 
og  skolesprog  (Årbøger  1890,  s.  236).  At  kong  Kristian  VID 
vilde  have  sluttet  sig  hertil,  kan  der  efter  alt  det  foregående 
ikke  være  mindste  tvivl  om.  Ligeledes  kan  det  anses  for 
givet,  at  han  vilde  have  optaget  bestemmelser  om  danskens 
brug  i  stænderne. 

Men  Kristian  VIII's  død  betegnede  foreløbig  en  reaktion 
i  national  henseende;  med  ham  var  den  eneste  danske  stats- 
mand gået  bort,  som  indtil  da  havde  haft  en  klar  forståelse 
af  den  danske  nationalitets  ret  i  Sønderjylland  og  dens  politiske 
betydning  for  riget;  måske  den  eneste  danske  statsmand,  som 
overhoved  har  haft  fuld  tillid  til  dens  egen  indre  kraft  og 
selvhjælp,  blik  for  nødvendigheden  af  dens  gradvise  emancipa- 
tion og  mod  til  at  gennemføre  den  —  mod  overfor  både 
Qender  og  venner. 

FORHANDLINGERNE  OM  FORFATNINGS- 
SPØRGSMÅLET  I  DET  DANSKE  MONARKIS 
LANDE  1814  TIL  1848. 

(1895.) 

[Oversigt  over  del  kgl.  danske  Videnskabernes  Selskabs  Forhandlinger  i  1896. 
S.  156—92.  —  Her  med  et  Par  Tilføjelser  og  Rettelser  af  Forfatteren.] 


Ua  Martsministeriet  gav  sig  i  færd  med  de  forhandlinger, 
som  førte  til  Juni-grundloven,  begyndte  man  på  bar  bund. 
Valgloven  til  den  grundlovgivende  rigsforsamling  blev  i  sit 
princip  vedtagen  i  to  statsrådsmøder,  den  3.  og  5.  April. 
Ministrene  gik,  som  det  synes,  aldeles  uforberedte  til  disse 
forhandlinger,  i  alle  tilfælde  havde  de  forskellige  grupper  ingen 
aftaler  truffet,  og  der  fremsattes  derfor  lige  så  mange  eller 
flere  meninger  end  der  var  medlemmer.  Den  anden  dags  for- 
handling resumeredes  af  Monrad  således,  at  der  var  opnået 
enighed  om  4  ting:  aktiv  og  passiv  valgret  grundes  ikke  på 
ejendom,  skat  eller  stand;  valgene  er  direkte;  til  valgret 
kræves  30  års  alder:  en  Qerdedel  er  kongevalg.  Tscherning, 
som  ikke  havde  været  tilstede  i  dette  møde,  modsatte  sig 
kongevalgene  og  truede  med  at  træde  ud  af  regeringen;  han 
blev  dog  beroliget,  rimeligvis  med  løftet  om,  at  disse  skulde 
opgives  i  grundlovsudkastet.  Dette  blev  i  alle  tilfælde  så,  og 
enhver  modvægt  mod  den  almindelige  valgret  var  dermed 
bortfalden. 

Det  blev  overdraget  til  Bardenfleth,  Hvidt  og  Monrad  i 
det  enkelte  at  udarbejde  den  valglov,  som  skulde  forelægges 
stænderne,  og  senere  overdroges  det  ligeledes  til  dem  at  skrive 
et  grundlovsudkast.  Måske  tænkte  man  herved  på  en  slags 
repræsentation  af  de  tre  højere  samfundsklasser:  embedsaristo- 
kratiet,  borgerstanden  og  de  lærde;  men  som  det  var  disse 
sidste,  der  fremfor  alle  gav  årets  bevægelser  deres  præg,  så- 
ledes blev  det  også  Monrad,  som  i  virkeligheden  skrev  grand- 
loven. Hans  håndskrift  er  endnu  bevaret  og  bærer  overskriften: 
„materiale  til  en  forfatning^ ;  dette  første  løse  udkast  er  i  alle 
væsenlige  træk  det  senere  lovforslag. 

Afdøde  gehejmeetatsråd  Krieger  har  en  gang  for  mange 
år  siden  foræret  mig  dette  aktstykke,  som  han  var  kommen  i 
besiddelse  af  under  grundlovsforhandlingeme.  Hermed  fulgte 
et  andet  håndskrift  fra  disse  forhandlinger,  et  frddstændigt  for- 
fatningsudkast  fra  Marts  1848,  affattet  af  den  tidligere  nedsatte 
kommission:  Ørsted,  Karl  Moltke  og  Bang;  —  til  dette  var 
der  imidlertid  ikke  taget  mindste  hensyn  i  rigsforsamlingens 
udvalg.  Og  dog  repræsenterede  det  summen  af  de  overvejelser 
og  erfaringer,  som  landets  mest  indsigtsfulde  mænd  i  en  hel 
menneskealder  havde  syslet  med  for  at  grundlægge  et  nyt  og 
tidssvarende  regeringssystem,  en  forfatningsmæssig  statsordning 
for  det  danske  monarki. 

Man  véd  kun  meget  lidt  om  det  store  arbejde,  som  var 
nedlagt  i  forfatningssagens  drøftelse  forud  for  1848.  Stænder- 
anordningerne af  1831  og  1834  affærdiges  med  den  oplysning, 
at  de  er  udarbejdede  på  grundlag  af  og  i  lighed  med  de 
preussiske  tilsvarende  love  af  1823,  —  det  skulde  altså  være 
noget  udefra  indført,  dårligt  svarende  til  vore  samfundsforhold 
og  uden  et  herfra  udgået  initiativ.  Prof.  Schiem,  der  jo  stod 
hin  tid  nær,  dolerede  i  sine  forelaBsninger  i  stærke  udtryk  over 
denne  uselvstændighed  i  vor  politiske  udvikling,  som  jo  havde 
gentaget  sig  1848. 

I  virkeligheden  var  denne  uselvstændighed  med  hensp 
til    stænderforfatningen    dog   langt   mindre   end    det   almindelig 

antages;  det  meste  var  her  oparbejdet  på  hjemlig  grund  og  i 
dyb  overensstemmelse  med  hele  vor  foregående  og  samtidige 
udvikling.  Men  for  at  forstå  dette  er  det  nødvendigt  at  gå 
tilbage  til  de  ældre  forhandlinger  om  en  forfatning  for  Holsten, 
—  forud  for  de  preussiske  provinsialstænder. 

Vi  har  over  de  bryderier  og  ulykker,  som  forbindelsen 
med  den  tyske  del  af  hertugdømmerne  i  den  sidste  snes  år 
bragte  os,  været  nær  ved  at  glemme  de  store  fordele,  som 
monarkiets  sammensætning  til  sin  tid  frembød.  Også  vor 
politiske  udvikling  har  i  det  halve  århundrede,  som  ligger 
mellem  Norges  og  hertugdømmernes  tab,  i  denne  forbindelse 
haft  en  berigelse,  en  dybere  baggrund,  som  det  pludselig  vakte 
forfatningsliv  i  vort  gamle  broderland  Norge  i  det  samme  tids- 
rum savner.  Forholdet  til  det  tyske  forbund,  modsætningen 
mellem  de  to  nationaUteter  med  hver  sit  universitet  og  sin 
literatur,  den  indviklede  historiske  ret  i  hertugdømmerne  med 
deres  ridderskab  og  landskabsretter,  modsat  den  danske  kongelov 
og  hele  den  demokratiske  lovgivning  i  kongeriget,  har  vel  nok 
på  mange  punkter  virket  hæmmende  og  lammende  på  vort 
politiske  liv;  men  disse  forhold  har  tillige  haft  en  overordenlig 
betydning  til  at  ægge  evnerne,  vække  de  nationale  kræfter  og 
give  udviklingen  en  fylde  og  det  offenlige  liv  en  rigdom  og 
flugt,  som  en  fredelig  forfatningsbrydning  i  et  ublandet  dansk 
land  aldrig  vilde  have  nået. 

Når  modsætningen  mellem  monarkiets  to  hoveddele  i  den 
sidste  halvdel  af  hint  tidsrum  mere  og  mere  bar  hen  imod  et 
ulægeligt  brud,  så  var  den  i  første  halvdel  et  særdeles  vel- 
gørende incitament  for  udvikhngen.  Forfatningsspørgsmålet 
kunde  og  måtte  ikke  rejses  i  kongeriget  og  Slesvig,  før  det 
kongelige  reskript  om  indførelsen  af  rådgivende  stænder  i  Fe- 
bruar 1831  var  bleven  offenliggjort;  indførelsen  af  en  virkelig 
forfatning  måtte  ikke  drøftes  i  Fredrik  VI's  levetid.  I  Holsten 
kunde  det  derimod  ikke  forbydes,  da  forbundsakten  lovede  de 
enkelte  stater  repræsentative  forfatninger,  og  den  første  halve 
menneskealders  forfatningskampe  i  monarkiet  udkæmpes  derfor 


Digitized  by 


Google 


392      FORFATNINGSSPØRGSMÅLET  I  D.  DANSKE  M(»NARKI   18i4-48 

på  tysk  grund.  Det  er  i  virkeligheden  hele  monarkiets  sag, 
det  gælder;  begivenhedernes  udvikling  viste,  at  hverken  det 
nedarvede  regeringsmaskineri  kunde  tillade,  eller  kongen  og  de 
ledende  mænd  bære  det  over  deres  sind  at  bryde  monarkiets 
ensartede  udvikling,  så  Holsten  fik  ikke  sin  forfatning  en  eneste 
dag  før  statens  andre  dele.  Men  det  tyske  hertugdømme  blev 
midlet  til  at  forberede,  at  drøfte  og  indlede  forfatningsforandringen, 
hvorved  vi  forskånedes  for  de  rystelser,  som  vel  ellers  vilde 
have  været  uundgåelige,  dersom  der  slet  intet  var  sket  i 
Fredrik  VFs  tid. 

Vi  mangler  i  vore  historiske  fremstillinger  den  rette  måle- 
stok for,  hvad  Holsten  dengang  betød.  Ved  kun  at  fastholde 
vrangsiden  og  udskejelserne  af  den  sies  vig-holstenske  bevægelse 
er  vi  kommen  til  at  opfatte  universitetet  i  Kiel  som  et  arne- 
sted for  løgn  og  rænker,  ridderskabet  som  en  samling  af  hov- 
modige junkere;  vor  literatur  ejer,  så  vidt  mig  bekendt,  ikke 
et  alvorligt  forsøg  på  at  vurdere  disse  institutioner  efter  deres 
sande  betydning.  Der  vil  ikke  være  grund  til  her  at  fordybe 
sig  i  dette  spørgsmål;  dog  må  det  fi-emhæves,  at  der  var 
samlet  betydelige  kræfter  i  og  omkring  Kiel  i  dette  tidsrum. 
Universitetet  indtog  en  ikke  ringe  rang  mellem  de  tyske  høj- 
skoler; den  historisk-politiske  literatur,  som  havde  sit  mid- 
punkt  i  „Kieler  Blåtter",  betegnes  af  Treitschke  som  det 
bedste,  der  samtidig  og  længe  efter  fremkom  i  Tyskland,  og  i 
det  teologiske  fakultet  repræsenterede  Schleiermachers  ven 
(senere  hans  efterfølger  i  Berlin)  den  virksomme  Twesten  en 
retning,  som  mere  og  mere  vandt  herredømme  i  den  protestan- 
tiske verden  og  gav  Kiel  en  fremskudt  stilling  i  udviklingen; 
da  Klavs  Harms,  som  tilhørte  samme  retning,  ved  reforma- 
tionsfesten  1817  ofienliggjorde  sine  theses,  affødte  de  en  literatur 
på  over  200  skrifter  hele  Tyskland  over. 

I  nær  forbindelse  og  omgang  med  professorerne  i  Kiel 
sad  mange  udmærkede  mænd  af  ridderskabet  omkring  på  de 
holstenske  og  sydslesvigske  herregårde;  de  uadelige  godsejere 
optrådte    i    fællesskab    med   dem   både   politisk  og  socialt.     En 

dyb  human  dannelse,  nedarvet  fra  forrige  århundrede,  gik  her 
hånd  i  hånd  med  en  levende  begejstring  for  det  genfødte 
Tyskland  og  den  alvorligere  ånd,  der  som  en  reaktion  mod 
det  franske  væsen  gav  tiden  sit  præg.  Også  fyrsteslægterne 
sluttede  sig  nøje  til  dette  samfund:  hertugen  af  Avgustenborg, 
som  dog  døde  kort  efter  freden  i  Kiel,  medens  hans  sønner 
endnu  var  unge;  Hesseme,  den  gamle  statholder,  landgreven 
på  Gottorp,  og  hans  søn,  den  kommanderende  general  prins 
Fredrik  i  Rensborg;  endelig  hertugen  af  Holsten-Beck  på  Wel- 
lingsbQttel,  præsident  for  det  patriotiske  selskab,  og  efter  ham 
sønnen,  hertug  Vilhelm  af  GlQcksborg,  hs.  maj.  kongens  fader, 
der  var  landgrevens  svigersøn  og  kongens  svoger.  Der  var  i 
dette  samfund,  som  samlede  sig  i  en  snæver  kreds  om  Kiel, 
en  social  styrke,  en  intelligens  og  en  dygtighed,  som  måtte 
skaffe  det  afgørende  betydning  som  faktor  i  monarkiet;  der 
gaves  i  det  danske  hovedland  intet  helt  tilsvarende. 

Dette  samfund  attråede  intet  mindre  end  at  løsrive  Hol- 
sten eller  hertugdømmerne  fra  Danmark;  det  var  tværtimod  til 
det  yderste  lojalt.  Den  første  politiske  livsytring  er  en  ytring 
af  lojalitet.  Der  var  under  den  kortvarige  okkuf}ation  af  Kiel 
gjort  et  forsøg  fra  tysk  og  svensk  side  på  at  rokke  Holste- 
nernes troskab  mod  det  danske  kongehus.  A.  W.  Schlegel, 
som  fulgte  med  grev  Piaten,  der  var  udset  til  statholder  i  Hol- 
sten, udgav  et  voldsomt  angreb  på  landets  regering,  det  samme 
gjorde  den  tyskfødte  prof.  Heinrich,  og  åndrige  damer  som 
Charlotte  Rantzau  på  Seelust  i  Kiel  og  fhi  Schleiden  på  Asche- 
berg,  begge  ligeledes  fødte  syd  for  Elben,  sluttede  sig  til 
ønsket  om  hertugdømmets  løsrivelse.  Da  derefter  Norges  rejs- 
ning mod  indlemmelsen  i  Sverige  foranledigede  fortsættelsen 
af  landets  okkupation  i  et  helt  år,  hævede  der  sig  også  uden- 
lands stemmer  for  at  kaste  Holsten  i  den  store  smeltedigel,  af 
hvilken  Napoleons  ivrigste  fender  skulde  hente  deres  beløn- 
ning; man  lod  forstå,  at  en  preussisk  prins  (Heinrich)  kunde 
være  villig  til  at  overtage  hertugdømmet  og  fri  det  for  den 
skæbne  atter  at  falde  tilbage  under  det  „danske  åg". 

Men  Holstenerne  vilde  ikke.  Selv  professor  Dahlmann 
(fra  Wismar),  der  var  så  betagen  af  frihedskrigens  begejstring, 
holdt  på  det  nedarvede  fyrstehus  og  udkastede  planen  til  en 
nærmere  sammenslutning  af  landskaberne  og  Hansestæderne 
mellem  Rygen  og  Jylland,  for  at  denne  „kreds"  kunde  danne 
et  mellemled  mellem  Norden  og  det  øvrige  Tyskland.  Og  de  ind- 
fødte Holstenere  vendte  sig  på  få  undtagelser  nær  med  foragt  fra 
den  lokkende  tale  om  tysk  frihed  i  modsætning  til  dansk  trældom. 
Det  var  i  denne  situation,  den  første  anmodning  til  kongen 
om  en  forfatning  havde  sin  rod.  Den  kom  fra  kommissionen 
„zur  Wiederbesitznahme  der  HerzogthQmer**,  altså  kongelige 
embedsmænd :  hertugdømmets  kansler  v.  Brockdorf,  grev  Rantzau 
Breitenburg,  amtmand  Johansen  og  diplomaten  Rist.  Under 
24.  Maj  1814  forestillede  de  i  en  memoire  kongen  farerne  ved 
den  nærværende  tilstand  og  foreslog  sammenkaldelsen  af  en 
holstensk  landdag,  for  at  denne  kunde  sende  delegerede  til 
den  forestående  kongres  i  Wien  og  dér  udtale  hertugdømmets 
vilje  at  beholde  sit  fyrstehus,  men  tiUige  ønsket  om  at  slutte 
sig  til  det  nye  tyske  forbund.  Kongen  troede  ikke  på  nogen 
fare  og  afslog  kommissionens  andragende,  idet  han  samtidig 
udtalte  sin  anerkendelse  af,  at  kansleren  i  Slesvig  (Krflck) 
ikke  havde  deltaget  i  dette  skridt. 

I  det  følgende  Kieler  omslag,  efter  nyår  1815,  besluttede 
ridderskab  og  godsejere  at  forestille  kongen  umuligheden  af 
at  kunne  bære  den  tunge  skatteb3rrde  og  betale  de  under  ok- 
kupationen påløbne  restancer,  og  samtidig  bede  om  genop- 
livelse  af  den  gamle  forfatning  i  en  tidssvarende  form.  Adam 
Moltke  til  Natschau,  bekendt  af  Baggesens  „Labyrint''  som 
dennes  entusiastiske  ven  —  (de  to  dansede  i  Paris  på  Ba- 
stillens  ruiner)  — ,  blev  sendt  til  Wien  til  kongen,  der  nu  var 
i  færd  med  at  slutte  sig  til  forbundet,  uden  dog  af  ham  at 
opnå  noget  bindende  løfte. 

Fra  denne  tid  af  beg^iidte  den  literære  virksomhed  for 
forfatningssagen  med  udgivelsen  af  „Kieler  Blatter",  ledet  af 
ridderskabets  sekretær,  prof.  Dahlmann,   og  ført  med  en  over- 

ordenlig  dygtighed  og  kraft.  Ridderskabets  privilegier,  der 
forlængst  kun  havde  betydning  af  „standsprivilegier",  drøftedes 
efter  deres  oprindelige  mening  som  „landspri vilegier",  og  denne 
opfattelse  fastholdtes  trods  alle  indsigelser  fra  regeringens  side, 
idet  samtidig  den  af  kongerne  konfirmerede  ^nexus  socialis" 
mellem  de  to  ridderskaber  i  Slesvig  og  Holsten  fortolkedes, 
som  om  den  gjaldt  selve  hertugdømmerne.  Der  var  i  dette 
en  retlig  tilsnigelse,  som  i  sin  udvikling  førte  til  grove  for- 
syndelser mod  den  historiske  sandhed;  men  endnu  stod  det 
dog  mere  som  et  nærliggende  middel  til  at  afnøde  regeringen 
genoplivelsen  af  en  forfatning,  der  aldrig  var  bleven  retlig  op- 
hævet, end  sige  firivillig  opgivet  af  landets  stænder,  således 
som  det  formentlig  var  sket  i  Danmark  1660.  Dertil  kom, 
at  Holsten  nu  ved  forbundsakten  havde  fået  et  bestemt  krav 
på  en  forfatning,  så  det  var  i  sin  orden,  at  man  drøftede 
dennes  form  og  indhold  og  ønskede  at  knytte  det  nye  til  det 
gamle.  Hovedtanken,  som  gik  gennem  de  li-emsatte  ønsker  og 
forslag,  var,  at  lade  ridderskabet  danne  et  overhus,  valgte 
deputerede  af  de  andre  stænder  et  underhus,  i  lighed  med 
forfatningen  i  England,  hvis  folk  man  dengang  antog  stammede 
fra  hertugdømmernes  „Angler  og  Sakser".  At  Slesvig  overalt 
tænktes  i  nøje  forbindelse  med  Holsten,  i  en  absolut  fælles 
landdag,  er  en  selvfølge. 

I  Avgust  1816'  nedsatte  kongen  en  kommission  for  at 
gøre  forslag  til  en  stænderforfatning  i  forbundslandet  Holsten; 
den  skulde  samles  i  København  under  ledelse  af  gehejmestats- 
minister  Møsting,  som  forhen  havde  været  præsident  i  det 
tyske  kancelli,  og  bestod  dels  af  medlemmer  af  dette  kollegium 
(prsBsidenten  Otto  Moltke  og  3  deputerede,  blandt  dem  Anders 
Bjørn  Rothe),  dels  af  Holstenere:  Verbitter  i  Itzeho  v.  Qualen, 
kansleren  i  Glflckstadt  v.  Brockdorf,  medlem  af  ridderskabet 
grev  Hardenberg-Reventlov,  landfogden  i  Sønder-Ditmarsken 
Heinzelmann  og  borgmester  Decker. 

Forhandlingerne  begyndte  dog  i  statsrådet  og  fik  her  deres 
grundpræg.      Ministrene    var    enige    om,    at    forfatningen    kun 


Digitized  by 


Google 


396      FORFATNINGSSPØRGSMÅLET  I  D.  DANSKE  MONARKI  1S14-4S 

skulde  omfatte  Holsten,  og  at  ridderskabet  ikke  skulde  kunne 
beherske  repræsentationen,  hvad  enten  man  inddelte  den  i  et 
to  eller  tre  kamre.  løvrigt  gik  meningerne  langt  ud  fra  hin- 
anden, og  det  ses,  hvor  uvant  danske  embedsmænd  var  med 
at  overveje  forfatningsspørgsmål.  I  reskript  af  2.  November 
meddeltes  det  derpå  kommissionen,  der  nu  samledes,  på  hvilket 
grundlag  den  skulde  arbejde.  Det  udtaltes  først,  at  forfat- 
ningen udelukkende  blev  givet  i  henhold  til  forbundsbeslutningen, 
medens  hertugdømmets  ældre  forfatning  var  formelt  ophævet 
ved  indlemmelsen  1806  og  afløst  af  kongens  enevælde.  Til 
deltagelse  i  repræsentationen  skulde  kaldes  medlemmer  af 
ridderskabet,  godsejere  og  indbyggere  af  stæder  og  land- 
distrikter; en  „ståndische  Versammlung*^  skulde  holdes  hvert 
tredje  år;  den  skulde  være  rådgivende  med  ret  til  at  stille 
forslag.  Genstand  for  forhandlingerne  skulde  være:  nye  skatter 
og  afgifter  og  den  almindelige  lovgivning,  vedrørende  „deo 
persdnlichen  Stand,  das  Eigenthumsrecht  und  den  Besitz". 
Stænderne  skulde  selv  repartere  nye  afgifter  over  kommuner 
og  personer,  dog  med  kongl.  stadfæstelse. 

Det  kom  straks  til  konflikter  og  indsigelser.  Qualen  og 
Hardenberg  erklærede,  at  de  l^etragtede  sig  som  repræsentanter 
for  ridderskabet,  og  gjorde  indsigelse  imod  den  kongehge  op- 
fattelse af  indlemmelsen  1806.  De  hævdede,  at  forbunds- 
landene  havde  ret  til  skattebevilling  og  tilsyn  med  skatternes 
anvendelse,  uden  hvilket  der  ikke  kunde  tales  om  forfatning, 
og  at  Holstens  ældste  og  dyrebareste  privilegium  var  forbin« 
delsen  med  Slesvig.  Alt  dette  blev  dog  tilbagevist  og  grund- 
laget af  2.  Novbr.  af  kongen  opstillet  som  ufravigeligt  for  kom- 
missionen, medens  det  dog  blev  tilladt  medlemmerne  af  denne 
enkeltvis  at  henvende  sig  direkte  til  kongen  om  ethvert  af 
disse  spørgsmål. 

Kommissionen  grupperede  sig  snart  om  to  hovedsyns- 
måder; på  den  ene  side  den  ridderskabelige,  således  som  den 
blev  gjort  gældende  i  Kiel,  på  den  anden  en  mere  demo- 
kratisk og  frisindet,  der  kan  betegnes  som  den  danske.    Demie 

sidste  blev  kraftig  fremhævet  af  Møsting,  der  havde  statsrådet, 
som  jo  bestod  af  lutter  kongerigske  mænd,  bagved  sig  og  støt- 
tedes af  den  danskfødte  Rothe,  tildels  også  af  de  andre  kan- 
celliembedsmænd, men  ganske  særlig  af  Heinzelmann.  Denne 
var  en  født  Ditmarsker  og  en  højt  dannet  og  erfaren  mand. 
Han  havde  været  lærer  ved  pædagogiet  i  Halle  og  var  optrådt 
som  pædagogisk  og  filologisk  forfatter  i  græsk;  derpå  var  han 
kommen  ind  i  rentekailimeret  i  København,  senere  som  depu- 
teret i  det  tyske  kancelli;  han  var  her  bleven  gift  med  en 
søster  til  Rahbek.  I  den  sidste  halve  snes  år  havde  han  nu 
været  landfoged  i  Ditmarsken,  og  han  repræsenterede  således 
på  en  fortrinlig  måde  den  frisindede  ånd,  som  dengang  og 
længe  efter  var  fælles  for  dette  støtte  bondefolk  og  den  oplyste 
offenlige  mening  i  Danmark.  Møsting  forhandlede  da  også 
særlig  med  Heinzelmann  om  alle  principielle  spørgsmål,  og  det 
blev  i  virkeligheden  dem,  som  gav  forfatningsarbejdet  sit  præg. 
Til  det  holstensk-aristokratiske  parti  sluttede  derimod  Otto 
Moltke  (af  Espe)  sig  i  alle  væsenlige  spørgsmål;  standsinter- 
essen overvejede  altså  for  alle  parter  de  nationale  hensyn. 

At  følge  forhandlingerne  i  det  enkelte  vilde  føre  for  vidt; 
kun  den  repræsentative  forsamlings  sammensætning  har  da 
også  fremtrædende  interesse.  Det  aristokratiske  parti  holdt 
her  på  to  kamre,  det  første  bestående  af  ridderskabet,  eller 
som  indrømmelse  desuden  enkelte  høje  embedsmænd,  det  andet 
sammensat  af  de  tre  stænder:  godsejere,  borgere  og  bønder. 
Heinzelmann  holdt  på  ét  kammer  og  fremsatte  alt  i  brev  til 
Møsting  af  17.  Novbr.  det  grundforhold,  som  senere  i  det 
væsenlige  blev  fulgt  i  det  danske  monarki  lige  til  1848:  8  af 
ridderskab  og  klostre,  4  godsejere,  11  fra  stæderne  og  16  fra 
landdistrikterne,  ialt  39.  Da  kommissionen  imidlertid  med 
stort  flertal  stemte  for  to  kamre,  forlangte  han  alle  tre  stænder 
repræsenterede  i  dem  begge,  da  hele  forfatningen  ellers  vilde 
blive  upopulær.  Møsting  stillede  da  forslag  om  tre  kurier  i 
ét  kammer,  efter  de  tre  stænder.  Det  adelige  parti  tilbød  nu 
optagelsen    af   medlemmer    fra   andet    kammer    i   første,    indtil 

halvdelen  af  ridderskabsmedlemmerne.  Vinteren  gik  med  altid 
nye  kombinationer,  indtil  man  i  Marts  foreløbig  sluttede  for- 
handlingerne for  at  få  kongens  afgørelse  af  stridsspørgsmålene. 
Det  store  flertal  holdt  da  på  ridderskabets  ret  til  helt  eller 
aldeles  overvejende  at  besætte  første  kammer;  mindretallet,  nu 
kun  bestående  af  Møsting,  Heinzelmann  og  Rothe,  vilde  kun 
have  et  begrænset  antal  af  ridderskabets  medlemmer  og  begge 
kamre  som  repræsentation  for  alle  tre  stænder. 

Den  kongelige  resolution  faldt  først  over  et  år  efter,  den 
15.  Maj  1818;  den  gik  ud  på,  at  kommissionen  skulde  ud- 
arbejde to  forslag,  et  med  to  og  et  med  tre  kamre;  det  første 
kammer  skulde  i  begge  tilfælde  bestå  af  valgte  medlemmer  af 
ridderskabet  og  de  af  kongen  nobiliterede  godsejere,  dertil 
visse  høje  embedsmænd.  Repræsentanterne,  henholdsvis  for 
stæderne  og  for  de  uadelige  godsejere  og  bønderne,  skulde 
danne  enten  et  eller  to  kamre.  Dette  sidste  forslag  (med  ialt 
3  kamre)  trådte  nu  mere  og  mere  i  forgrunden  og  havde  øjen- 
synligt de  danske  statsmænds  sympati.  Forhandlingerne  førtes 
imidlertid  denne  gang  kun  i  et  par  måneder,  hvorefter  de  igen 
udsattes  til  det  følgende  år.  De  åJt»nedes  da  med  en  kongl. 
resolution  af  1.  Maj  (1819),  som  fastslog,  at  der  skulde  vaere 
3  kamre,  og  i  de  følgende  6  uger  udarbejdedes  der  nu  nærmere 
bestemmelser  herom,  til  et  endeligt  forslag  (af  18.  Juni). 
„Stænderforsamlingen^,  som  den  nu  skulde  kaldes,  kom  her- 
efter til  at  bestå  af  et  første  kammer  med  16  medlemmer, 
valgte  i  og  af  ridderskabet  og  de  af  kongen  nobiliterede  gods- 
ejere, 4  høje  embedsmænd  og  besidderne  af  de  oldenburgske 
og  hessiske  fideikommisser;  et  andet  kammer  med  24  med- 
lemmer, valgte  af  stæder  og  flækker,  og  et  tredje  kammer, 
bestående  af  6  medlemmer,  valgte  af  de  fra  første  kammer 
udelukkede  godsejere,  og  28,  valgte  af  bønderne  i  alle  hertug- 
dømmets distrikter,  altså  også  på  de  adelige  godser. 

Valgene  til  forsamlingen  skulde  finde  sted  forud  for  hver 
samling,  hvert  tredje  år.  Foruden  de  almindelige  personlige 
egenskaber,  deriblandt  kristelig  tro,   skulde  vælgerne  til  første 

kammer  eje  et  adeligt  gods,  til  andet  et  hus  til  1000  rbdl. 
brandforsikring,  eller  hus  af  ringere  værdi  tillige  med  sikker 
formue  af  1000  rbdl.  i  grundejendomme  eller  statspapirer;  til 
tredje  henholdsvis  adeligt  gods  eller  landejendom  til  1000  rbdl. 
skatteværdi  som  ejendom  eller  arveforpagtning.  Fra  valgbarhed 
udelukkedes  læger,  advokater,  professorer,  præster  og  skolelærere ; 
borgere  og  bønder  skulde  for  at  kunne  vælges  have  otte-dobbelt 
ejendom  af  den,  som  gav  valgret;  også  her  kunde  sikker 
formue  erstatte  manglende  grundejendom.  Oi&cerer  og  embeds- 
mænd skulde  være  valgbare  og  ikke  behøve  tilladelse  til  at 
modtage  valget.  Stænderforsamlingens  beslutninger  fattes,  efter 
udkastet,  lovgyldigt  af  to  kamre,  hvis  de  ikke  kan  enes  alle 
tre;  to  har  tillige  ret  til  at  petitionere  om  lovforslag.  For- 
slagene indbringes  i  et  af  kamrene,  efter  kongens  valg,  og 
går  da  en  forud  bestemt  gang,  enten  skriftlig  med  motivering 
fra  kammer  til  kammer,  eller  ved  to  medlemmer  til  mundtlig 
forklaring;  alle  skattesager  forelægges  først  i  tredje  kammer. 
Der  udnævnes  kongelige  kommissærer,  men  kamrene  vaslger 
selv  deres  formænd. 

Dette  forfatningsudkast  blev  af  kongen  sendt  til  statsrådets 
erklæring,  men  videre  kom  det  ikke.  Reaktionen  i  Tyskland 
var  imidlertid  bleven  så  stærk,  at  der  overalt  indtrådte  en 
stansning  i  den  efter  1815  begyndte  udvikling;  der  blev  ind- 
ført censur  i  alle  forbundslandene,  og  universiteterne  blev 
stillede  under  et  særligt  tilsyn.  I  „Wiener  Schlussacte"  (af 
15.  Maj  1820)  gentoges  vel  løftet  om  indførelsen  af  „lemd- 
ståndische  Verfassungen",  men  det  blev  overladt  de  „suveræne 
fyrster"  at  ordne  dette  „indre  anliggende^  efter  „de  forelig- 
gende forhold";  kun  hvor  der  fandtes  „in  anerkannter  Wirk- 
samkeit  bestehende  landståndische  Verfassungen",  kunde  disse 
kun  forandres  ad  forfatningsmæssig  vej.  Dette  sidste  bragte 
ridderskabet  til  efter  Dahlmanns  tilskyndelse  at  henvende  sig 
til  forbundsdagen  for  at  kræve  anerkendelse  af  den  gamle 
sies  vig- holstenske  forfatning.  Der  blev  som  bekendt  procederet 
med  stor  lærdom  og  styrke,   men   klagen  afvistes   (27.  Novbr. 

1823)  i  begge  sine  hovedled:  den  gamle  forfatning  i  Holsten 
kunde  ikke  anerkendes  for  at  være  i  „virksomhed",  og  for- 
bundsdagen havde  intet  at  gøre  med  Slesvig.  Desværre  be- 
nyttede regeringen  ikke  denne  udtalelse  til  nu  at  ordne  Hol- 
stens forfatningsforhold  efter  det  fuldt  udarbejdede  udkast, 
samtidig  med  at  Preussen  indrettede  sine  „provinsialstænder"; 
Slesvigs  og  kongerigets  styrelse  kunde  da  senere  være  bleven 
ordnet  efter  fornyede  overvejelser  og  aldeles  uafhængig  heraf, 
uden  at  man  havde  behøvet  at  frygte  forbundets  indblanding. 
Det  er  måske  den  mest  skæbnesvangre  forsømmelse  i  hele  vor 
nyere  politiske  historie. 

Det  eneste,  der  blev  gjort  i  henhold  til  det  af  den  konge- 
lige afsending  i  Frankfurt  ved  denne  lejlighed  givne  løfte  om 
at  tremme  forfatningssagen,  var  nedsættelsen  af  en  ny  kom- 
mission til  at  udarbejde  forslag  om  oprettelsen  af  en  øverste 
domstol  i  Holsten  som  forberedelse  til  stænderforfatningen. 
Disse  overvejelser  endte  med  indstillingen  om  en  sådan  dom- 
stol og  en  særlig  provinsialregering  for  Holsten,  for  helt  at 
adskille  dommervirksomheden  fra  administrationen  (10.  Nov. 
1826).  Men  iværksættelsen  kom  heller  ikke  her.  Ansvaret 
herfor  må  sikkert  især  søges  i  det  tyske  kancelli,  der  ikke 
vilde  have  hertugdømmerne  adskilte,  og  det  falder  da  fremfor 
alle  på  dets  danskfødte  præsident  Otto  Moltke. 

Kongeriget  og  Slesvig  havde  stået  aldeles  udenfor  alle 
disse  forhandlinger.  Da  Dahlmann  under  stænderkommissionens 
første  session  havde  fået  en  adressebevægelse  i  gang  i  de 
slesvigske  byer  for  en  tilslutning  til  den  holstenske  forfatning, 
var  motivet  de  truende  udsigter  til  en  forringelse  i  kredit- 
forholdene overfor  Hamborg,  og  da  der  i  omslaget  1818  sam- 
ledes underskrifter  på  en  adresse  i  lignende  retning  fra  begge 
hertugdømmerne,  fik  den  kun  12  navne  fra  Slesvig  mod  140 
fra  Holsten.  I  kongeriget  blev  enhver  ytring  i  retning  af  for- 
fatningsforandring  strængt  undertrykt,  medens  der  iøvrigt  fandtes 
en  forholdsvis  liberal  trykkefrihedslovgivning;  denne  var  endnu 
liberalere   i   Slesvig,    hvorfor   også   Kieler-professorernes  sidste 

skrifter  udkom  nord  for  Ejderen.  Mærkeligt  er  det  også  at 
se,  at  kongen  netop  samtidig  med  den  stærke  bevægelse  i 
Holsten,  der  ikke  førte  til  noget  praktisk  resultat,  gjorde  ind- 
rømmelser i  Danmark,  som  kunde  siges  at  imødekomme  den 
offenlige  menings  krav  på  garantier  overfor  den  før  1814 
ubundne  kabinetsstyrelse.  Det  var  således  en  indrømmelse 
overfor  danske  klager,  at  der  i  April  1814  oprettedes  et  stats- 
råd, og  det  vidner  stærkt  om  kongens  mistillid  til  Holstenerne, 
at  han  ikke  optog  nogen  mand  fra  hertugdømmerne  i  dette 
for  efter  1830.  Endvidere  oprettedes  ved  forordning  af  23. 
April  1817  en  „komité"  i  Københavns  grosserersocietet,  be- 
stående af  12  medlemmer  og  en  formand,  „hvilke  skal  iagt- 
tage de  pligter,  som  påligger  hele  societetet,  samt  afgive  de 
betænkninger,  erklæringer  og  responsa,  som  kollegierne,  øvrig- 
hederne eller  domstolene  måtte  fordre".  Valget  af  denne 
komités  medlemmer  foretoges  hver  gang  af  kommerce-kollegiet 
blandt  tre  af  societetet  indstillede  grosserere.  Og  af  endnu 
større  betydning  var  det,  at  nationalbanken  ved  sin  oprettelse, 
4.  Juli  1818,  stilledes  under  bestyrelse  af  5  direktører  og  15 
repræsentanter,  som  på  en  enkelt  nær  supplerede  sig  selv, 
efter  første  gang  at  være  valgte  af  valgmænd  blandt  bankens 
interessenter.  AJle  bestyrelsens  medlemmer  skulde  med  ed 
forpligte  sig  til  kun  at  ville  varetage  bankens  interesser,  og 
denne  ed  skulde  også  embedsmænd  være  bundne  af  uden 
hensyn  til  deres  embedsed;  kongen  lovede  højtidelig  for  sig 
og  efterfølgere  aldrig  at  ville  gribe  ind  i  bankens  bestyrelse, 
højesteret  skulde  være  dommer  i  stridsspørgsmål  om  oktrojens 
fortolkning.  Det  var  den  første  institution,  den  enevældige 
kongemagt  havde  skabt  med  garantier  for  uafhængighed  af 
dens  magtfuldkommenhed,  i  virkeligheden  i  strid  med  konge- 
loven. Samtidig  løstes  hertugdømmernes  forbindelse  med  banken. 
Det  var  som  om  kongen  også  her  vilde  vise,  at  han  agtede 
at  give  mere,  hvor  han  var  fuldstændig  uafhængig,  end  hvor 
man  vilde  afnøde  ham  formelle  indrømmelser. 

Det   var   derfor  også  helt   i  sin  orden,    at  kongen  i  slut- 

ningen  af  året  1830,  da  den  af  Lornsen  rejste  bevægebe 
nødte  ham  til  at  gøre  alvor  af  stænderforsamlingens  indførelse 
i  Holsten,  meget  snart  kom  til  den  beslutning  at  udvide  denne 
institution  til  Danmark  og  Slesvig;  alt  midt  i  December  ned- 
lagde Møs  ting  i  al  hemmelighed  efter  kongens  ordre  forestilling 
herom.  Reskripterne  til  de  to  kancellier  udstedtes  den  11. 
og  13.  Jan.  1831;  i  det  første  udtaltes,  at  der  skulde  indføres 
rådgivende  stænder  for  hvert  af  hertugdømmerne  for  sig,  på 
grundlag  af  den  preussiske  forfatning  af  1823,  ligesom  admini* 
strationen  skulde  adskilles  fra  justitsen  i  begge  hertugdømmer, 
efter  forslag  af  kommissionen  af  samme  år ;  kansleren  i  Slesvig 
skulde  tiltrasde  den  ved  genoptagelsen  af  dens  arbejder.  I  det 
andet  meddelte  kongen,  at  han  vilde  indføre  stænder  i  Dan> 
mark  ligesom  i  hertugdømmerne  og  efter  samme  mønster. 
Indholdet  af  disse  reskripter  bragtes  til  offenlighedens  kund- 
skab i  den  følgende  måned,  og  først  nu  udkom  de  første 
danske  skrifter  om  repræsentationsspørgsmålet  (af  Tscherning 
og  David),  med  meddelelser  om  de  preussiske  provinsialstænder 
og  en  kritik  af  deres  indretning. 

Det  var  vistnok  en  meget  uheldig  tanke  at  nævne  denne 
fremmede  institution  i  en  kongelig  tilkendegivelse,  som  blev 
offenliggjort.  Prins  Kristian,  som  fra  nu  af  trådte  ind  i  det 
ofTenlige  liv  som  medlem  af  statsrådet,  advarede  straks  kan* 
cellipræsident  Stemann  imod  at  lade  dette  komme  frem:  „I  en 
offenlig  bekendtgørelse,  skriver  han,  skurrer  det  slemt  i  danske 
øren,  at  den  tilsiger  en  preussisk  stænderforfatning,  medens 
man  vist  først  og  fremmest  ønsker  en  dansk  eller  national 
indretning.^  Stemann  svarede  med  en  henvisning  til  de  frem- 
mede magter  (I);  desuden  var  den  alt  trykt.  Flere  år  efter 
kom  A.  S.  Ørsted  tilbage  til  det  samme  under  diskussionen 
om  trykkefrihedslovgivningen,  idet  man  da  vilde  fortolke  ud- 
trykkene i  stænderloven  efter  den  preussiske  sprogbrug:  I  hvad 
forhold  man  end  vil  sætte  de  to  anordninger,  siger  han,  „så 
må  dog  kongens  undersåtter  i  hin  (danske)  anordning  kunne 
læse  sig  til,   hvad  det  var  landsfaderen  skænkede  dem,  og  de 

må  ikke  have  behov  for  at  forstå  deres  konges  i  sig  klare 
ord  at  studere  den  preussiske  anordning,  endnu  mindre  den 
preussiske  praksis **. 

I  virkeligheden  fik  denne  henvisning  til  de  preussiske 
love  ikke  ret  meget  at  sige;  i  grunden  var  det  ikke  stort  mere 
end  begrebet  og  navnet  „provinsiflJstænder",  som  låntes  der- 
fra, medens  man  ellers  helt  igennem  blev  på  hjemlig  grund 
og  langt  mere  fremdrog  den  ældre  kommissions  arbejde  end 
den  fremmede  anordning. 

Det  var  fra  først  af  meningen  at  påskynde  det  hele  lov- 
arbejde således,  at  stænderne  kunde  sammenkaldes  i  en  nær 
fremtid,  og  generalprokurøren  Ørsted  arbejdede  ihærdigt  i  for- 
slaget for  at  bringe  det  til  ende  i  forårets  løb,  hvorefter  der 
skulde  indkaldes  notabler  for  at  drøfte  dets  enkeltheder.  Over- 
prokurøren  i  det  tyske  kancelli  Høpp  lod  sig  imidlertid  god 
tid,  og  kancellipræsidenterne  Stemann  og  O.  Moltke  forhastede 
sig  heller  ikke.  Det  blev  derfor  bestemt,  at  der  først  skulde 
udstedes  en  „ahnindelig  anordning"  om  provinsialstændemes 
indførelse,  henholdsvis  i  Danmark  og  hertugdømmerne,  og 
disse  udkom  da  også  som  bekendt  under  28.  Maj  1831.  I 
disse  mærkedes  ganske  vist  ligheden  med  den  preussiske  lov 
af  5.  Juni  1823,  men  ligheden  med  det  henlagte  forslag  af 
1819  var  dog  alt  her  nok  så  stor;  da  dette  imidlertid  ikke 
var  offenlig  tilgængeligt,  holdt  man  sig  til  den  første.  Den 
preussiske  lov  gav  navnet  provinsialstænder  (1),  fastsatte 
gnmdejendom  som  adkomst  til  deltagelse  (2),  og  lovede  fore- 
laBggelsen  af  alle  love  vedkommende  den  enkelte  provins,  så- 
vel som  sådanne  almindelige  love,  „welche  Verånderungen  in 
Personen-  und  Eigenthumsrechten  und  in  den  Steuern  zum 
Gegenstande  haben",  —  indtil  indførelsen  af  almindelige  stæn- 
derforsamlinger; endvidere  skulde  forsamlingerne  kunne  frem- 
sætte „Bitten  und  Beschwerden",  ligesom  de  skulde  bestyre 
provinsernes  kommunale  anliggender  under  regeringens  tilsyn  (3). 
De  danske  anordninger  var  noget  fyldigere  affattede;  som 
medlemmer  af  forsamlingerne  nævnedes   også  kongevalgte  pro- 

fessorer  og  præster;  foruden  „Bitten  und  Beschwerden"  næv- 
nedes „Vorschlfige  und  Antråge"  (som  1819),  og  til  l«ftet  om 
styrelsen  af  kommunalforholdene  lagdes  (som  1819)  reparti- 
tionen af  nye  skattepålæg.  For  kongeriget  affattedes  denne  § 
(6)  dog  i  en  fattigere  form:  „Da  vi  anse  det  gavnligt,  at  der 
indrømmes  provinsialstændeme  medvirkning  med  hensyn  til 
kommunernes  anliggender,  så  ville  vi  have  taget  det  under 
overvejelse,  hvorledes  dette  lader  sig  udføre,  og  derpå  tage 
nærmere  bestemmelse  i  så  henseende/'  Antydningen  af  el 
om  end  nok  så  begrænset  selvstyre  ønskede  man  helst  at 
undgå  på  kongelovens  grund.  Endvidere  bestemtes,  at  stæn- 
derne skulde  sammenkaldes  hvert  andet  år  (1819  hvert  tredje, 
de  særlige  preussiske  anordninger  fastsatte  møde  hvert  andet 
for  de  første  6  år),  og  kongen  forbeholdt  sig  nærmere  at  fast- 
sætte de  deputeredes  antal.  Den  almindelige  anordning  og 
antallet  af  deputerede  skulde  være  gældende  grundlov  i  den 
form,  kongen  gav  det;  alle  øvrige  bestemmelser  skulde  der- 
imod drøftes  ved  indkaldte  tillidsmænd.  I  Preussen  havde  der 
været  nedsat  en  kommission  under  kronprinsens  forsæde,  og 
denne  havde  rådført  sig  med  „erfarne  mænd"  af  hver  provins. 
De  særlige  anordninger  udstedtes  her  umiddelbart  efter  den 
almindelige  lov  (1.  Juli  1823). 

Disse  preussiske  anordninger  havde  et  udpræget  aristo- 
kratisk indhold.  De  enkelte  forsamlinger  var  dannede  på 
grundlag  af  samfundets  tvedeling,  således  at  ejerne  af  „Rit- 
tergut"  og  „  Standesherren "  overalt  havde  sanmie  antal  repræ- 
sentanter som  borger-  og  bondestand  tilsammen;  blandt  disse 
sidste  var  det  normale  forhold  som  to  til  en.  Medens  det 
holstenske  forslag  af  1819  altså  gav  hver  stand  sit  ligeberet- 
tigede kammer,  dannede  de  preussiske  forsamlinger  ét  kammer 
med  en  repræsentation  af  henholdsvis  én,  to  og  tre  sjettedele 
for  bønder,  borgere  og  godsejere.  Dog  kunde  et  flertal  af  73 
af  en  stand  forlange  forsamlingens  opløsning  i  stænder  v,bei 
Gegenst&nden,  bei  denen  das  Interesse  der  St&nde  gegen  einander 
geschieden  ist",  men  altså  ikke  i  almindelige  lovgivningssager. 

Med  hensyn  til  forhandlingerne  var  det  i  Preussen  bestemt,  at 
kongen  udnævnte  en  landmarskalk  af  den  første  stand,  han 
valgte  atter  udvalgene  og  gav  dem  en  formand,  som  ligeledes 
skulde  tilhøre  den  første  stand.  En  kongelig  kommissarius 
skulde  tilforordnes  stænderne,  men  ikke  kunne  være  tilstede 
ved  forhandlingerne.  Kun  resultatet  af  disse  blev  bragt  til 
offsnlighedens  kundskab. 

Der  løftede  sig  straks  stemmer  fra  alle  sider  imod  denne 
ordning  som  stridende  imod  den  demokratiske  samfundsånd  i 
Danmark;  ikke  blot  udtalte  David  og  Tscherning  det  offenligt, 
men  også  i  statsrådet  og  kancellierne  var  man  på  det  rene 
med,  at  sligt  kunde  ikke  indføres  hos  os.  Her  gjorde  forhand- 
lingerne fra  1816—19  deres  gode  nytte;  thi  skønt  de  aldrig 
nævnes,  er  det  dog  klart,  at  man  stadig  har  dem  in  mente. 
Og  da  kongen,  straks  efter  den  almindelige  anordning,  under 
4.  Juni  1831  beskikkede  en  komité,  bestående  af  de  to  kan- 
ceUiers  præsidenter  og  prokurører,  til  at  affatte  forslag  til  de 
særlige  anordninger,  var  dermed  givet,  at  de  vilde  blive  skrevne 
i  en  helt  anden  ånd  end  den,  som  havde  rådet  i  Berlin  under 
kronprinsens  forsæde.  Thi  vel  var  Otto  Moltke  den  eneste  af 
disse  mænd,  som  havde  deltaget  i  de  tidligere  forhandlinger, 
og  han  havde  her  stået  på  det  ridderskabelige  stade;  men 
han  var  en  alt  for  ubetydelig  mand  til  at  kunne  gøre  sig  gæl- 
dende overfor  en  karakter  som  Stemann  og  jurister  som  Ørsted 
og  Høpp. 

Komiteen  trådte  først  sammen  ved  årets  slutning  og  ar- 
bejdede derpå  i  vintermånederne,  hvorefter  sagen  forelagdes  i 
statsrådet  i  April  1832.  Den  delte  sig  snart  i  et  flertal  og 
et  mindretal,  idet  Høpp  med  sine  mere  konservative  anskuelser 
fik  de  to  kancellipræsidenter  på  sin  side  imod  Ørsted;  men  i 
vigtige  hovedpunkter  opnåedes  der  fuld  enighed  om  forholdsvis 
meget  liberale  bestemmelser. 

Med  hensyn  til  antallet  af  deputerede  fulgte  man  således 
ikke  den  preussiske  tvedeling,  men  den  for  Holsten  1819  fore- 
slåede tredeling.    Der  skulde  i  alle  fire  forsamlinger  tilsammen 

vælges  65  købstadsfolk  og  dobbelt  så  mange,  127  (—135), 
landbrugere,  deraf  51  ( — 59)  godsejere  og  76  bønder.  Disse 
sidste  var  især  overvejende  i  Nørre-  og  Sønderjylland.  Dertil 
kom  to  præster  og  en  professor  i  hver  forsamling,  valgte  af 
kongen,  ligesom  i  hertugdømmerne  de  4  og  4  medlemmer  af 
ridderskabet  (ovenfor  medregnede  blandt  godsejerne)  udnævntes 
af  kongen  på  livstid;  hertugen  af  Avgustenl)org  og  landgreven 
af  Hessen  fik  arvelige  „virilstemmer",  henholdsvis  i  Slesvig  og 
Holsten,  og  kongen  forbeholdt  sig  at  udnævne  indtil  4  større 
grundejere  i  hver  af  de  to  danske  forsamlinger. 

Forsamlingerne  skulde  ikke  deles  i  kamre  eller  kunne 
skille  sig  efter  stænder;  de  skulde  selv  vælge  deres  præsident 
og  sekretærer,  ligesom  de  ved  frit  valg  kunde  nedsætte  komi- 
teer, som  selv  skulde  vælge  formand  og  ordfører.  Kommis- 
sarius  skulde  deltage  i  forhandlingerne,  men  ikke  være  tilstede 
ved  afstemninger.  Alle  beslutninger  skulde  fattes  med  simpel 
stemmeflerhed,  ikke  som  i  Preussen  med  ^/s  af  de  stenune- 
givende;  valgene  skulde  foretages  direkte  ved  protokoltilførsel. 
Disse  sidste  bestemmelser  skyldtes  Høpp,  medens  danske  kan- 
celli her  havde  fulgt  det  fremmede  mønster. 

Med  rette  fremhævede  Otto  Moltke  som  foimand  i  komiteen 
i  brev  til  kongen  (af  3.  April  1832),  at  man  var  gået  den 
vej  fuldt  ud  at  give,  hvad  der  var  lovet  og  hvad  man  kunde 
vente.  Der  var  to  muligheder,  mente  han,  for  fremtidens  ud- 
vikling: enten  falder  den  demokratiske  urolige  tidsånd  igen 
bort  eller  den  fortsættes  i  længere  tid.  I  første  tilfælde  er  det 
temmelig  ligegyldigt,  hvad  vore  stænderanordninger  siger,  i 
sidste  er  det  absolut  at  foretrække,  at  de  giver  alt,  hvad  der 
kan  gives,  giver  det  med  tillid  til  folket  og  således,  at  intet 
mere  er  at  kræve.  Man  vil  ellers  straks  møde  nye  fordringer 
og  måtte  gøre  nye  indrømmelser,  og  dermed  er  da  al  fasthed 
opgiven.  Har  man  derimod  givet  lojalt,  da  må  ingen  rokke 
dette.  „Således  tør  jeg,  slutter  han,  ytre  den  faste  overbevis- 
ning, at  det  er  langt  farUgere  for  den  kongelige  avtoritet  at 
indskrænke  de  rådgivende  stænder  i  de  specielle  love  ved  rege- 

ringens  oyervejende  indflydelse  på  samme  end  at  gøre  dem 
til  alt  det,  som  de  efter  deres  natur  kan  og  bør  være,  når 
kun  man  strængt  holder  dem  indenfor  deres  virkelige  grænser." 

Forhandlingerne  i  kancellikomiteen  gav  stænderlovene  deres 
væsenlige  præg,  men  der  var  dog  en  række  punkter,  som 
endnu  voldte  langvarige,  tildels  livlige  forhandlinger,  dels  i 
statsrådet,  dels  med  de  indkaldte  tillidsmænd,  dels  ved  for- 
nyede overvejelser  i  komiteen,  kancellierne  og  statsrådet.  Disse 
forhandlinger  strakte  sig  over  godt  halvandet  år,  en  tid,  som 
forekom  forfatningsvenneme  at  være  spildt  eller  med  vilje  for- 
halet, men  som  i  virkeligheden  var  vel  anvendt  og  i  mange 
henseender  klarede  de  spørgsmål,  som  ved  et  så  betydnings- 
fuldt vendepunkt  i  statens  styrelse  måtte  frembyde  sig.  At 
samtidig  landets  dygtigste  hoveder  drøftede  de  samme  spørgs- 
mål i  literaturen,  var  en  dobbelt  vinding,  idet  derved  den 
oifenlige  opmærksomhed  blev  vakt  og  spørgsmålene  fik  en 
yderligere  belysning. 

I  statsrådet  fik  Stemann  med  sine  mere  konservative  an- 
skuelser en  afgjort  overvægt  overfor  Ørsted,  der  ikke  var  per- 
sonlig tilstede;  også  Otto  Moltkes  og  Høpps  indflydelse  og 
hensynet  til  de  konservative  hertugdømmer  gjorde  sig  her 
stærkt  gældende.  Kun  prins  Kristian  trådte  ihærdigt  i  skranken 
for  Ørsteds  liberale  anskuelser,  men  som  oftest  uden  resultat. 

Af  Ørsteds  særlige  vota,  der  for  det  meste  støttedes  af 
et  flertal  blandt  hans  kolleger  i  danske  kancelli,  fortjener  ad- 
skillige at  fremdrages.  Således  kæmpede  han  for,  at  der  kun 
skulde  være  én  forsamling  i  kongeriget,  da  den  grund,  man 
havde  til  en  provinsdeling  i  Preussen,  nemlig  landets  brogede 
sammensætning  af  gradvis  erobrede  dele,  slet  ikke  her  var  til- 
stede. Han  vilde  have  retten  til  at  vælge  nationalbankens 
bestyrelse  overdraget  til  stænderne,  idet  han  gjorde  gældende, 
at  man  1818  kun  havde  givet  den  ret  til  at  supplere  sig  selv, 
fordi  nationen  dengang  savnede  enhver  repræsentation.  End- 
videre vilde  han  have  en  finansetat  meddelt   stænderne  for  at 

sætte  dem  i  stand  til  at  danne  sig  en  begrundet  mening  om 
rigets  økonomiske  forhold. 

Hvad  valgretten  angik,  vilde  han  det  mest  mulige  udvide 
den  ud  over  den  først  givne  ramme.  Foruden  grundejendom 
mente  han  at  også  skatteansættelser  og  kapitalformue  måtte 
give  adgang  til  valg;  han  vilde  gå  ned  til  2  tdr.  hartkorn 
eller  16  rbdl.  arealskat  på  landet,  500  rbdl.  brandforsikring 
eller  30  rbdl.  skat  i  stæderne  (4000  rbdl.  eller  højere  nærings- 
skat  i  København).  En  i  to  år  bunden  formue  af  10000  rbdl. 
skulde  overalt  give  valgret.  Valgbarheden  skulde  ikke  kn}ites 
til  strængere  bestemmelser  end  valgretten.  Endvidere  vOde 
han,  at  gårdfæstere  og  sognepræster  med  præstegård  skulde 
have  S€unme  ret  som  selvejere.  Jøderne  vilde  han  i  strid  med 
de  preussiske  love  give  valgret.  Justitiarer  og  biskopper  vilde 
han  have  ind  i  forsamlingerne  tillige  med  professorer.  Valgene 
vilde  han  have  foretaget  ved  valgmænd  som  i  Norge,  Preussen 
og  de  sydtyske  stater,  således  at  valgene  fandt  sted  efter 
amter,  med  2 — 3  deputerede  under  ét. 

Intet  af  dette  trængte  igennem  i  statsrådet,  uden  be- 
stemmelsen om  at  gårdfæstere  fik  valgret.  Af  hensyn  til  den 
højere  census,  som  tyske  kancelli  havde  tænkt  sig,  blev  valg- 
retsbetingelsen  fordoblet  og  valgbarheden  gjort  afhængig  af  en 
firdobbelt  grundejendom,  al  anden  adkomst  til  valgret  faldt 
bort;  gårdfæstere  skulde  have  5  tdr.  hartkorn  for  at  få  valgret. 
For  hertugdømmerne  knyttedes  valgretten  til  en  landejendom 
til  3200  rbdl.  skatteværdi,  eller  en  købstadsejendom  af  1600 
rbdl.  brandforsikring  (i  de  største  byer  det  dobbelte). 

Da  disse  spørgsmål  blev  afgjorte  i  statsrådet  (April  1832). 
var  der  alt  udnævnt  „erfarne"  og  „oplyste  mænd*',  henholdsvis 
fra  hertugdømmerne  og  kongeriget,  til  at  gennemgå  lovfor- 
slagene, der  nu  blev  trykte  i  den  vedtagne  form.  De  erfarne 
mænd  trådte  sammen  i  slutningen  af  samme  måned  og  for- 
handlede i  en  4 — 5  uger,  derefter  kom  de  oplyste  sammen 
den  10.  Juli  og  afsluttede  midt  i  Avgust.  Møderne  holdtes 
på  Kristiansborg  under  forsæde  af  vedkommende  kancellipræsi- 

dent  og  med  prokurøren  som  referent;  den  tyske  forsamling 
bestod  af  29,  den  danske  af  35  mænd.  Danske  kancelli  vilde 
oprindelig  have  haft  dem  valgte  af  de  fremtidige  vælgere,  men 
det  tyske  trængte  igennem  med  sin  mening,  at  de  skulde  ud- 
nævnes af  kongen.  Det  var  embedsmænd  i  stæderne  og  på 
landet,  godsejere,  borgerlige  tillidsmænd  og  fremragende  jurister; 
ingen  bønder  fik  sæde  blandt  dem. 

Forhandlingerne  havde  et  meget  fredeligt  forløb,  da  de 
liberale  lovforslag  afvæbnede  enhver  skarpere  kritik.  Dog  blev 
drøftelsen  af  forskellige  stridsspørgsmål  ret  livlig,  og  der  blev 
tniffet  adskillige  afgørelser,  som  ikke  behagede  præsidenterne; 
den  danske  forsamling  var  gennemgående  mere  frisindet  end 
den  tyske.  Mærkeligt  nok  blev  de  oplyste  mænd  ikke  satte  i 
kundskab  om,  hvad  de  erfarnes  havde  besluttet,  og  disses  møder 
var  forlængst  sluttede,  da  hine  begyndte.  Det  blev  derfor 
nødvendigt  bagefter  at  sammenarbejde  det  brogede  materiale, 
og  dette  overdroges  ganske  naturligt  til  kancellikomiteen;  Høpp 
blev  også  ved  denne  lejlighed  den  toneangivende. 

Komiteen  tog  et  meget  lojalt  hensyn  til  de  af  forsam- 
lingerne fremsatte  ønsker,  kun  at  hensynet  til  lovenes  så  vidt 
mulig  ensartede  affattelse  lagde  bånd  på  indrømmelserne.  De 
vigtigste  af  de  foretagne  forandringer  var  følgende. 

Forslaget  havde  forkortet  den  i  Preussen  krævede  be- 
tingelse for  valgbarhed,  10  års  uafbrudt  besiddelse  af  ejendom, 
til  det  halve  og  havde  opgivet,  at  det  skulde  være  samme 
ejendom;  forsamlingerne  havde  ønsket  det  yderligere  nedsat  til 
et  år  (og  5  års  ophold  i  landet);  dette  tiltrådte  komiteen.  De 
oplyste  havde  stemt  for,  at  fæstebønder  også  skulde  være  valg- 
bare, som  Ørsted  havde  holdt  på;  det  blev  ligeledes  tiltrådt. 
Derimod  faldt  „benificiaremes**  (sognepræsters  m.  fl.)  valgret 
igennem  med  18  stemmer  mod  17. 

Spørgsmålet  om  jødernes  stilling  viser  især  det  forskellige 
frisind  i  rigets  to  dele.  De  erfarne  mænd  havde  slet  ikke 
omtalt  denne  sag,  men  holdt  sig  til  hvad  der  var  foreslået 
1819    og  fastsat  i  Preussen   såvel   som  i  lovforslaget;    de  op- 

lyste  derimod  besluttede  enstemmig,  at  jøderne  burde  have 
valgret,  og  med  24  stemmer  mod  11,  at  de  tillige  skulde  være 
valgbare;  gehejmearkivar  Fin  Magnusen  indgav  senere  et  sær- 
ligt votum  til  kongen  for  at  hævde  retfærdigheden  i  dette  for- 
slag. Det  er  et  smukt  træk  af  frisind  på  et  så  tidligt  punkt 
i  vort  offenlige  liv,  i  modsætning  til  vore  naboer  både  i  syd 
og  nord;  men  det  bør  da  tillige  fremhæves,  at  de  danske 
jøder  i  en  ualmindelig  grad  havde  sluttet  sig  til  nationen  i 
alle  dens  bestræbelser,  og  at  netop  dengang  to  mænd  som 
H.  Hertz  og  N.  David  indtog  en  stærk  fremskudt  plads  i  vort 
offenlige  og  literære  liv.  De  øvrige  forslag  var  af  mindre 
vægt;  kun  ønsket  om  at  der  måtte  udgives  en  særlig  stænder- 
tidende, med  meddelelse  om  forhandlingerne  (ikke  blot  resul- 
taterne, som  i  Preussen),  var  af  dybt  indgribende  betydning. 
Også  dette  tiltrådtes  af  komiteen. 

De  endelige  forhandlinger  i  statsrådet  fandt  sted  i  efter- 
året 1833.  Det  blev  her  afgjort,  at  der  til  valgbarhed  ud- 
krævedes to  års  ejendom.  Jøderne  fik  valgret  i  kongeriget, 
men  ingen  valgbarhed;  i  dette  spørgsmål  havde  Ørsted  stået 
ene  overfor  sine  tre  medkommitterede,  men  kongen  gav  ham 
medhold.  Striden  drejede  sig  iøvrigt  om  et  sidste  forsøg  på 
at  få  intelligensen  stærkere  repræsenteret  end  den  rene  grund- 
ejendom  kunde  antages  at  ville  sørge  for.  Ørsted,  støttet  af 
prins  Kristian,  søgte  atter  at  skaffe  beneficiareme  valgret  <^ 
valgbarhed,  da  det  formentlig  kunde  antages,  at  præsterne  nu 
som  ved  tidligere  lejligheder  vilde  blive  bondens  bedste  tals- 
mænd, og  de  fire  kongevalg,  som  var  forbeholdte,  søgte  de  at 
få  løste  fra  grundejendommene.  Men  begge  dele  strandede 
på  Stemanns  modstand;  hem  mente,  at  man  vilde  komme 
længere  med  folk  uden  særlig  intelligens  end  med  præster  og 
lærde  mænd. 

Prins  Kristian  var  ikke  tilfreds  med  resultaterne  af  de 
lange  forhandlinger;  19.  November  1833  skriver  han  til  sin 
guvemementssekretær,  etatsråd  Holten  i  Odense:  ^Stændernes 
organisation    i  Danmark    refereres    imorgen    for    sidste  gang  i 

statsrådet.  Jeg  kan  kun  til  Dem  sige,  at  jeg  i  almindelighed 
beklager,  at  den  vil  lade  meget  at  ønske,  og  at  den  for  at 
samstemme  med  hertugdømmernes,  som  hver  gang  først  er 
refereret,  langt  fra  ikke  har  den  frisindede  ånd,  som  den  efter 
mit  skønnende  kunde  og  burde  have,  når  en  Ørsted  og  lige- 
sindede vare  blevne  hørte.  Den  vil  ej  tilfredsstille,  og  i  mange 
henseender  fortjener  den  dadel,  som  den  ej  vil  undgå.  Min 
skyld  er  det  ikke."  Og  da  han  29.  Maj  1834  oversendte  de 
endelig  udfærdigede  anordninger  af  15.  s.  m.,  skriver  han: 
„Skønt  jeg  selv  har  haft  del  i  denne  forordnings  affattelse,  så 
er  jeg  langt  fra  at  finde  den  fuldkommen  svarende  til  hvad 
man  kunde  ønske.  Især  vil  den  strænge  regel  om  grundejerne, 
med  udelukkelse  af  beneficiarier  og  alt  hvad  der  indirekte 
kunde  åbne  forsamlingen  for  mere  intelligens,  finde  grundet 
dadel  .  .  .  Den  87.  §  [om  udgivelsen  af  en  stændertidende] 
er  den  vigtigste  i  sine  følger,  for  at  institutionen  ej  skal  falde 
i  dvale"  [som  i  Preussen],  Sin  egen  interesse  for  den  nye 
institution  viste  prinsen  ved  at  deltage  i  det  første  stændervalg 
som  valgberettiget  i  „de  mindre  landejendomsbesidderes"  klasse 
(for  Sorgenfri).  Da  valghandlingen  fandt  sted  på  hans  svoger 
Hessen-Philipsthals  bisættelsesdag,  anmeldte  han  dette  for  valg- 
bestyrelsen og  mødte  efter  aftale  to  dage  senere  i  det  Wærnske 
institut  på  Frederiksberg  for  at  afgive  sin  stemme  for  kammer- 
råd Drewsen  til  deputeret  og  overretsprokurator  kancelliråd 
Payngk  til  suppleant. 

Som  bekendt  gik  hans  bekymringer  m.  h.  t.  den  offenlige 
menings  interesse  for  stænderne  ikke  i  opfyldelse.  Både 
valgene  og  det  offenliggjorte  finansbudget  vakte  en  bevægelse, 
som  man  ikke  tidligere  havde  kendt,  og  samtidig  rejste  der 
sig  en  storm  i  anledning  af  den  truende  indskrænkning  af 
trykkefriheden.  I  løbet  af  et  par  år.  fortrængte  den  politiske 
interesse  alt  andet;  som  en  længe  opdæmmet  flod  skyllede 
den  hen  over  hovedstadens  vel  opdyrkede  æstetiske,  filosofiske 
og  videnskabelige  marker.  1  virkeligheden  var  der  ved  den 
så  længe  og  modent  overvejede  stænderforfatning  gjort  en  vigtig 

begyndelse  til  kommende  tiders  folkelige  selyst3rre;  selv  om 
den  fra  først  af  sagdes  anlagt  efter  fremmed  mønster,  var  den 
helt  igennem  bleven  tildannet  efter  et  nationalt  tænkesæt. 

Medens  A.  S.  Ørsted  i  disse  år  var  lemdets  mest  popu- 
lære mand,  vendtes  alles  øjne  mod  tronfølgeren  prins  Kristian, 
hvis  liberale  meninger  selvfølgelig  var  vel  kendte.  Man  drømte 
om,  at  han  i  stilhed  sad  med  en  fuldt  udarbejdet  grundlov  i 
lighed  med  den  norske,  eller  i  alle  tilfælde  let  vilde  kunne 
bevæges  til  at  give  en  sådan.  Da  kongen  i  begyndelsen  af 
året  1837  gennemgik  en  hård  sygdom,  som  man  ikke  troede 
han  vilde  komme  over,  beredte  man  sig  til  fra  alle  sider  at 
bestorme  prinsen  straks  efter  tronbestigelsen.  Men  alt  nu  var 
denne  bestemt  på  ikke  at  give  efter  for  et  sådant  forlangende. 
Han  skriver  i  sin  dagbog  (under  12.  Jan.):  „Adler  fortalte 
mig,  at  Tage  Kloumand  havde  sagt  ham,  at  det  var  de  libe- 
rales hensigt  straks  efter  kongens  død,  hvis  den  var  påfulgt  i 
mandags  eller  tirsdags,  at  komme  med  folkestimmel  for  at  for- 
lange den  norske  konstitution.  Jeg  svarede  ham,  at  det  var 
bedre  at  forekomme,  men  skete  det,  da  var  det  en  god  lej- 
lighed til  at  vinde  den  store  hobs  agtelse  ved  at  afslå  en 
sådan  begæring  med  fasthed.  Ganske  andre  omstændigheder 
havde  fremkaldt  den  norske  konstitution,  jeg  regerede  ifølge 
kongeloven  med  de  af  kongen  givne  institutioner,  og  disse 
vare  folkets  lovlige  organer  til  tronen."  ^ 

Denne  stemning  blev  i  de  følgende  år  snarest  bestyrket. 
I  hertugdømmerne  begyndte  sprogstriden  og  debatterne  om 
arvefølgen  at  forurolige  sindene  og  varsle  store  vanskeligheder 
i  den  kommende  tid,  og  i  kongeriget  fremkaldte  den  voksende 
opposition,  der  gav  sig  udslag  i  pressen,  alt  nu  en  stærk  kon- 
servativ modstrømning. 

I  de  mest  intelligente  kredse  så  man  med  ængstelse  pa 
de  politiske  interessers  alt  opslugende  malstrøm,  og  adskillige 
af  de  mest  ansete  forfattere  optrådte  stærkt  polemisk  derimod. 


Sml.  H.  Hago,  Johannes  Hage,  s.  121  fl. 

Således  Grundtvig,  fru  GyUembourg,  Heiberg,  Hertz,  Povl 
Møller,  Sibbem,  Ingemann,  P.  Hjort,  —  blandt  de  yngre  S. 
Kierkegård,  Paludan  Moller  o.  a.  Fremfor  alt  gav  Hertz  et 
vægtigt  indlæg  i  sine  „Stemninger  og  tilstande"  (1839),  der 
r£unte  den  unge  liberalisme  lige  så  sikkert  som  hans  „Gen- 
gangerbreve"  til  sin  tid  havde  ramt  de  literære  partier. 

Prins  Kristian  tilhørte  ifølge  hele  sin  åndsretning  for  en 
stor  del  netop  denne  del  af  samfundet,  om  han  end  havde 
en  langt  større  indsigt  i  de  politiske  forhold  og  forståelse  af 
deres  uafviselige  betydning,  end  literaturens  mænd  i  hin  tid 
kunde  være  i  besiddelse  af.  Men  også  rent  politisk  modtog 
han  i  disse  år  et  betydningsfuldt  indtryk,  idet  han  på  en 
udenlandsrejse  i  efteråret  1838  traf  sammen  med  repræsen- 
tanterne for  samtidens  største  konservative  magter,  kejseren  af 
Rusland  og  Mettemich;  især  den  sidste  rådede  ham  indtræn- 
gende til  at  bevare  decentralisationen  i  den  nærværende  for- 
fatning, idet  han  tilsagde  ham  Østrigs  bistand  i  mulige  kon- 
flikter i  hertugdømmerne.  Ruslands  interesse  for  det  danske 
kongehus  blev  samtidig  påkaldt  ved  de  første  meddelelser  i 
arvefølgesagen. 

Tronskiftet  i  December  1839  vil  således  let  kunne  for- 
stås i  sit  bekendte  forløb.  Hvad  der  var  påtænkt  3  år  tilforn, 
kom  nu  til  udførelse,  men  faldt  virkningsløst  til  jorden.  Man 
blev  skuffet  med  hensyn  til  den  nye  konges  formentlige  sym- 
pati for  den  fremskredne  liberalisme,  og  måske  nok  så  meget 
med  hensyn  til  hans  formodede  karaktersvaghed,  der  var 
bleven  en  trossætning  af  det  eftermæle,  som  det  utaknemme- 
lige Norge  havde  sat  hans  kongedømme  i  1814.  Af  H.  K. 
Ørsteds  mindetale  over  kongen  i  dette  selskab  fremgår  det 
tillige,  at  man  havde  troet  ham  så  hengiven  til  livsnydelser, 
at  han  snart  vilde  opgive  en  kraftig  deltagelse  i  regeringens 
byrder. 

Intet  af  alt  dette  viste  sig  nu  at  være  tilfældet.  Kristian 
Vin  henviste  i  Dec.  1839  til  „folkets  lovlige  organer",  som 
han    vilde    have   gjort   det   i  Jan.    1837,    medens   han    lod   sit 

statsråd  tage  under  overvejelse,  om  tiden  kunde  være  kommen 
til  væsenlige  forandringer  i  statens  forfatning. 

Imidlertid  bar  han  længe  sin  upopularitet  med  sinds8t3nrke» 
han  var,  især  i  de  første  måneder  efter  tronbestigelsen,  i  en 
løftet  stemning  i  bevidstheden  om  sit  høje  kald.  Han  arbejdede 
mere,  end  måske  nogen  anden  konge  hos  os  har  gjort  det 
og  inden  kort  tid  sporedes  virkningerne  af  den  nye  ånd,  som 
med  ham  var  kommen  ind  i  styrelsen;  ikke  uden  føje  skrev 
hans  enke  senere  om  ham:  „min  gode  konge  sled  sig  op  for 
at  opfylde  sine  kongepligter"  ^ 

Den  offenlige  drøftelse  af  kongelovens  afskaffelse  og  en 
forfatnings  indførelse,  som  i  Fredrik  VFs  tid  havde  været 
halsløs  gerning,  blev  fra  nu  af  tilladt,  budgetterne  offenlig- 
gjordes,  det  kommunale  selvstyre  udvikledes,  og  det  var  af 
mange  tegn  klart,  at  kongen  forberedte  nye  tilstande.  184i 
blev .  der  forelagt  stænderne  forslag  om  indførelse  af  stænder- 
komiteer, d.  e.  udvalg  af  de  fire  forsamlinger,  som  i  fælles- 
skab skulde  forhandle  rigets  almindelige  anliggender,  altså  et 
meget  væsenligt  skridt  ud  over  det  bestående.  Men  forslaget 
blev  kun  vedtaget  i  kongeriget,  og  det  var  cdt  for  farligt  i  et 
så  vigtigt  spørgsmål  at  lade  hertugdømmerne  stå  sammen 
overfor  Danmark.    Det  blev  derfor  igen  henlagt  til  bedre  tider. 

Disse  kom  imidlertid  ikke.  Modsætningen  meUem  monar- 
kiets tvende  hoveddele  udvikledes  cdtid  skarpere,  og  først  da 
der  var  indtrådt  et  næsten  fuldstændigt  brud  efter  udstedelsen 
af  det  „åbne  brev"  (8.  Juli  1846),  kom  man  ad  en  modsat 
vej  tilbage  til  forfatningsspørgsmålet.  Det  synes  nemlig  nok 
så  meget  at  have  været  kongens  følelse  for  nødvendigheden  af 
fuldt  ud  at  vinde  det  danske  folk  til  værn  mod  firemtidens 
storme,  som  troen  på  at  en  varig  forsoning  kunde  opnås  ad 
denne  vej,  der  fremkaldte  forhandlingerne  i  året  1847.  I  alle 
tilfælde  fremtræder  det  således  i  kronprinsens  bekendte  fore- 
stilling   af   6.  Febr.    d.    år,    som   jo    kun   giver  udtryk  for  de 

tanker,  der  almindelig  næredes  i  den  danske  befolkning:  „At 
hertugdømmernes  befolknings  plurcditet  skulde  være  gunstig 
stemt  for  en  slig  for  hele  riget  fæUes  forfatning,  kan  man  jo 
ikke  vente;  men  den  begejstring,  en  slig  forholdsregel  vilde 
vække  i  hele  kongeriget  og  i  en,  skønt  måske  ikke  stor  del 
af  Slesvig,  vilde  dog  vist  give  regeringen  en  sådan  støtte,  at 
alvorlig  modstand  blev  umuUg  for  hertugdømmerne."  Kongen 
svarede  herpå:  „Uden  at  udbrede  mig  videre  over  denne  an- 
svarsfulde sag,  ville  du  tro,  at  den  dagligen  er  genstand  for 
mit  overlæg  og  for  min  bekymring,  og  at  det  er  mig  kært,  at 
du  uforbeholdent  har  ytret  dig  for  mig,  ligesom  den  vil  vorde 
mundtlig  omtalt  imeUem  os,  når  jeg  ser  dig  igen." 

I  virkeligheden  havde  han  alt  indledet  forhandlinger  med 
sine  rådgivere  om  oprettelsen  af  et  udvidet  statsråd.  I  et 
sådant,  mente  han,  vilde  det  være  lettere  at  forene  mænd  fra 
de  forskeUige  landsdele  for  da  at  forberede  en  fælles  repræ- 
sentation. Gennem  Karl  Moltke,  præsident  i  det  tyske  kan- 
celli, —  søn  af  den  foran  nævnte  Adam  Moltke  til  Nfltschau 
og  i  begyndelsen  af  30'eme  blandt  talsmændene  for  hertug- 
dømmernes uadskillelighed,  —  trådte  han  i  forbindelse  med 
brødrene  Reventlov,  Ernst  til  Farve  og  Frits  i  Pretz,  ridder- 
skabets førere,  for  at  vinde  dem  for  sine  planer.  Den  22. 
Juli,  få  dage  før  sin  afrejse  til  det  årlige  sommerophold  på 
Før,  tilstillede  kongen  gehejmestatsrådet  og  kanceUipræsidenten 
i  en  udførlig  afhandling  sin  plan  til  et  udvidet  statsråd. 

Dette  statsråd,  i  hvilket  ikke  kongen,  men  en  gehejme- 
statsminister  skulde  føre  forsædet,  skulde  bestå  af  de  konge- 
lige prinser,  statholderen  i  hertugdømmerne,  præsidenterne  for 
regeringen  på  Gottorp  og  overappeUationsretten,  guvernøren 
i  Lauenburg  og  en  generalsuperintendent;  (ra  kongeriget  ju- 
stitiarius  i  højesteret  og  Sjællands  biskop.  løvrigt  høje  em- 
bedsmænd og  tillidsmænd,  især  fra  stænderforsamlingerne.  Da 
det  tillige  var  meningen  at  omdanne  kollegierne  til  ministerier, 
skulde  statsrådet  deles  i  sektioner,  svarende  til  et  eller  flere 
af  disse:    1)    for  udenlandske  sager,    handel    og  industri,   samt 

kolonierne;  2)  justits  og  politi,  kirke  og  undervisning;  denne 
sektion  i  to  afdelinger  efter  statsdelene;  3)  det  indre,  stænder 
og  kommunfidsager,  landmilitær  og  landvæsenssager;  4)  finan- 
serne; 5)  forsvaret.  Statsrådet  skulde  drøfte  alle  almindelige 
lovgivnings-  og  finanssager,  først  i  sektioner,  derpå  i  felles- 
møde,  hvorefter  de  skulde  forelægges  kongen  i  gehejmestats- 
rådet,  til  hvilket  også  andre  kunde  indkaldes  for  de  enkelte 
anliggenders  vedkommende.  Endvidere  kunde  der  holdes  mi- 
nisterråd med  tilkaldte  departementschefer  for  at  forberede 
lovforslag  m.  v.  Ad  denne  vej  mente  kongen,  at  de  forekom- 
mende stridspunkter  kunde  udjævnes,  partiførerne  bringes  i 
forbindelse  med  hinanden,  og  de  fæUes  interesser  træde  i  for- 
grunden, —  fiOg^»  således  slutter  han  sin  fremstilling,  „skulde 
heraf  end  i  tidens  løb  fremgå  en  konstitutionel  forfatning  for 
det  danske  monarki,  en  forandring  i  grundloven,  som  visselig 
ikkun  en  bydende  nødvendighed  til  undersåtternes  vel  kan  ret- 
færdiggøre, så  vil  alle  derhenhørende  vigtige  overvejelser  om 
de  deraf  flydende  organiske  love  ligeledes  henhøre  til  stats- 
rådets arbejde  og  tjene  kongen  til  vejledning  for  de  beslut- 
ninger, han  måtte  føle  sig  kaldet  til  at  tage,  med  stadigt 
hensyn  til  det  ansvar,  der  er  pålagt  ham,  at  efterlade  riget 
lige  stærkt  ved  enighed  og  undersåtterne  i  tiltagende  velstand 
som  et  lykkeligt  og  mod  forsynet  taknemmeligt  folk". 

De  forhandlinger,  som  nu  i  efterårets  løb  førtes,  spas 
desværre  ikke  at  være  blot  tilnærmelsesvis  bevarede,  i  alle 
tilfælde  findes  de  ikke  blandt  kongens  papirer.  Hovedtrækkene 
vil  dog  kunne  følges. 

Den  8.  Sept.,  endnu  før  kongens  tilbagekomst,  besvarede 
justitsminister  Stemann  det  fremsatte  spørgsmål.  Han  fra- 
rådede oprettelsen  af  et  statsråd  og  kollegiernes  omdannelse 
til  ministerier.  Det  vil  ikke  tilfredsstille  den  oiFenlige  mening 
og  ikke  bringe  noget  udbytte  for  sagernes  behandling  ud  over 
det,  kollegierne  nu  yder  (!).  Derimod  kan  han  ikke  undlade 
at  fremhæve,  „at  ønsket  om  en  friere  udvikling  af  vor  forfat- 
ning,   væsenlig   grundet    på    den    frygt,    at    tilkonunende   eue- 

herskere  ikke  måtte  besidde  den  visdom,  den  erfaring  og  det 
høje  ædelsind,  hvormed  riget  for  tiden  styres,  ej  alene  lydelig 
har  udtalt  sig  i  alle  stænderforsamlinger,  men  mniskendelig 
næres  af  hele  folket".  Kongen  har  selv  antydet  en  sådan 
mulighed,  og  Stemann  må  anse  det  for  ønskeligt,  at  kongen 
„måtte  bestemme  sig  til  allerede  nu  at  foretage  forberedende 
og  indledende  skridt,  siden  gæringen  eUers  let  og  hurtig  i  den 
grad  kunde  tiltage  og  vinde  i  styrke,  at  det  i  al  fald  ved  et, 
Gud  give  først  i  sildigste  alder  indtræffende  tronskifte  vilde 
blive  højst  vanskeligt,  om  ikke  umuligt,  at  holde  den  indenfor 
de  skranker,  hvilke  folkets  eget  sande  vel  udkræver".  Han 
mener  dog  ikke,  at  dette  bør  forelægges  et  stort  statsråd: 
„Hvad  D.  maj.  i  Deres  visdom  uden  nogen  foregående 
videre  sammenkaldelse  af  nye  rådgivere  måtte  finde  alt  nu  at 
kunne  indrømme,  vil  af  stænderne  og  folket  blive  optaget  med 
langt  anden  erkendtlighed  og  taknemmelighed,  end  hvad  senere 
måske  nærmest  vil  anses  som  ikkun  fremtvunget  af  bydende 
omstændigheder". 

Som  praktisk  forslag  nævner  han  en  udvidelse  af  gehejme- 
statsrådet  til  at  bestå  af  8  medlemmer  foruden  de  kongelige 
prinser,  nemlig  cheferne  for  de  forskellige  styrelsesgrene;  det 
skulde  da  holde  to  rækker  møder:  deliberative  under  en  kon- 
sejlspræsident  og  definitive  under  kongens  forsæde.  Ved  siden 
heraf  fællesstænder,  valgte  af  de  fire  forsamlinger,  lige  mange 
af  hver:  „Skulde  iøvrigt  D.  maj.  i  Deres  visdom  hertil  måtte 
ville  føje  bestemmelser,  ved  hvilke  folket  yderligere  kunde  be- 
trygges imod  i  fremtiden  mulig  mindre  vel  overvejede,  ensidig 
fattede  beslutninger,  så  vilde  nu-  og  fremtid  endmere  velsigne 
allerhøjst  Deres  minde". 

Denne  forsigtighed  i  udtryk,  hvor  der  var  tale  om  en 
forfatningsforandring,  havde  jo  sin  naturlige  grund  i  konge- 
lovens rigoristiske  bestemmelser  i  så  henseende;  det  var  her 
stemplet  som  højforræderi  med  den  i  loven  fastsatte  straf  at 
tilråde  kongen  en  indskrænkning  i  sin  magt.  Der  haves  der- 
for også  forskellige   udkast  til    et  kommissorium  med  den  op- 

gave  for  landets  første  jurister  at  angive,  om  og  hvorledes 
man  kunde  komme  udenom  denne  vanskelighed  på  lovlig 
måde.  Det  var  den  legitimistiske  Karl  Moltke,  som  sysled»> 
hermed;  da  det  imidlertid  ikke  blev  til  alvor,  må  man  vel 
være  kommen  til  den  slutning,  at  det  var  en  gordisk  knude, 
som  måtte  overhugges.  Bag  ved  Stemanns  råd  om  en  af- 
skaffelse af  enevælden  lå  jo  en  dyb  mistillid  til  tronfølgerens 
evner  og  vilje;  det  er  øjensynligt,  at  fiygten  for,  at  kongens 
dage  alt  var  talte,  havde  begyndt  at  gøre  sig  gældende.  Der 
mærkes  da  også  en  stærkt  aftagende  livsvirksomhed  hos  ham 
i  årets  sidste  halvdel;  endog  dagbogsoptegnelserne  bliver  for- 
sømte, og  kongen  synes  ikke  mere  selv  at  have  tumlet  med 
regeringens  problemer  som  forhen;  Bardenfleth,  der  så  ham  i 
Oktober,  anede,  at  det  vilde  være  sidste  gang. 

Det  udvidede  statsråd  blev  opgivet;  dog  drog  kongen  for- 
skellige personer  ind  i  forfatningsspørgsmålets  behandling,  to 
fra  hver  af  monarkiets  hoveddele :  Otto  Moltke  (der  var  afgået 
som  minister  1842)  og  P.  G.  Bang  fra  kongeriget,  Karl  Moltke 
og  regeringspræsidenten  på  Gottorp,  L.  N.  Scheel,  fra  hertug- 
dømmerne. Hvad  kongen  selv  har  tænkt,  fremgår  ikke  af  det 
bevarede  materiale;  han  lod  Karl  Moltke  gøre  udkast  til  et 
reskript  om  indkaldelse  af  erfarne  mænd,  men  Bang  fortæller, 
at  han  syntes  særlig  godt  om  hans  (ikke  opbevarede)  udkast 
til  forfatningsbestemmelser. 

Straks  efter  nyår  skulde  de  endelige  forhandlinger  be- 
gynde i  statsrådet,  Otto  Moltke  var  tilsagt  til  den  6.  Januar. 
Men  fidt  dagen  forinden  pådrog  kongen  sig  den  sygdom,  som 
skulde  lægge  ham  i  graven;  den  9.  stod  han  op  for  at  ordne 
forskellige  ting  og  skrev  da  det  ofte  omtcdte  brev,  i  hvilket 
han  pålagde  sin  efterfølger  at  indføre  en  forfatning.  „Da  det 
står  i  Guds  hånd,  om  jeg  rejser  mig  af  denne  sygdom,  hedder 
det  her,  så  anbefaler  jeg  kronprinsen  ved  sin  regerings  til- 
trædelse at  tilsige  det  danske  folk  og  hertugdømmerne  en 
fælles  konstitutionel  forfatning,  som  han  forbeholder  sig  nær- 
mere   at   give    disse    hans    arvelande."       I    de    følgende   dage 

sysselsatte  forfatningssagen  ham  vist  endnu  stadig,  stærkere 
fremtræder  dog  tanken  om  den  under  31.  Dec.  fastslåede  plan 
for  den  folkelige  realhøjskole  i  Sorø,  idet  han  med  rette  anså 
almuens  oplysning  for  et  grundvilkår  for  et  sundt  forfatningsliv. 
Også  denne  skulde  dog  gå  i  graven  med  ham. 

Kong  Fredrik  VIFs  tronbestigelse  betegner,  så  mærkeligt 
det  end  kan  lyde,  en  reaktion  i  tysk  og  aristokratisk  retning. 
Hans  fader  havde  i  sit  sidste  brev  lagt  ham  på  sinde  også 
at  høre  råd  fra  fædrelandssindede  mænd  fra  hertugdømmerne 
—  han  nævnte  Griminil  og  Karl  Moltke  — ,  vistnok  i  den 
forudsætning,  at  sønnen  omgikkes  med  den  tanke  at  fjerne 
dem  fra  sig.  Kong  Fredrik  kaldte  derfor,  straks  efter  at  have 
modtaget  brevet  (af  Irminger),  Karl  Moltke  ind  i  statsrådet; 
men  her  trådte  denne  med  sin  ejendommelige,  stærkt  udprægede 
personlighed  øjeblikkeligt  i  forgrunden.  Moltke,  siges  der,  be- 
herskede Griminil  og  denne  atter  Ørsted,  medens  Stemann  lå 
syg  af  podagra  og  ikke  mere  kom  i  statsrådet,  og  Vilhelm 
Moltke  holdt  sig  stærkt  tilbage  som  upolitisk  finansminister. 
Det  var  alt  i  Kristian  VIII's  sidste  tid  kommen  til  at  stå  så- 
ledes, at  Karl  Moltke  var  den  anerkendte  bærer  for  et  forso- 
ningsforsøg  overfor  hertugdømmerne.  De  store  farer,  som 
truer  os,  skrev  han  8.  Dec.  1847  til  kongen,  og  som  mere  og 
mere  fører  os  hen  imod  rigets  opløsning,  kan  kun  afbødes 
ved,  at  det  kommer  til  en  forståelse  mellem  landsdelene.  Han 
blev  da  manden  til  at  gøre  dette  forsøg,  og  både  Bardenfleth, 
som  &  dage  efter  indkaldtes  i  statsrådet,  og  Bang,  som  deltog 
i  dets  forhandlinger,  fortæller,  hvorledes  Moltke  fremtvang  sin 
affattelse  af  kundgørelsen  om  den  vordende  forfatning,  af  28. 
Januar.  Endog  et  udtrykkeligt  løfte  om  hertugdømmernes  fort- 
satte forbindelse  fik  han  tvunget  igennem  til  trods  for  de  to 
nævnte  mænds  indsigelser;  kongen  holdt  her  som  overalt  med 
flertallet.  Det  var  da  intet  under,  at  Moltke  også  fik  over- 
taget i  det  nedsatte  fortatningsudvalg,  bestående  foruden  ham 
af  Ørsted  og  Bang. 

Kundgørelsen    af    28.    Januar    lovede    fælles    stænder    for 

Danmark  og  de  to  hertugdømmer  ved  siden  af  de  særlige  pro- 
vinsialstænder,  der  ikke  skulde  forandres.  Fællesstændeme 
skulde  have  besluttende  myndighed  i  skattesager,  finansstyrelse 
og  lovgivning;  antallet  af  deres  medlemmer  skulde  være  lige 
stort  for  kongeriget  og  hertugdømmerne.  Det  nærmere  for- 
fatningsforslag  skulde  forelægges  erfarne  mænd,  valgte  dels  af 
provinsialstændeme  (nemlig  henholdsvis  godsejere,  borgere  og 
bønder,  ialt  24),  dels  af  gejstligheden  i  de  forskellige  stifter 
og  af  universiteterne,  ialt  8,  dels  af  ridderskabet  i  begge  her- 
tugdømmer under  ét,  4,  dels  endelig  af  kongen,  ialt  16,  deraf 
8  i  kongeriget  og  4  i  hvert  hertugdømme.  Det  er  karakteri- 
stisk, at  repræsentanterne  for  gejstligheden  og  ridderskabet 
endnu  ikke  findes  i  Moltkes  udkast  af  8.  Dec,  medens  de 
kommer  fi-em  i  et  senere  projekt  fi-a  Kristian  VIIl's  sidste  tid; 
denne  konge  vilde  sikkert  ikke  have  ladet  den  slesvigholstenske 
tendens  med  det  samlede  ridderskab  passere. 

Det  endelige  forfatningsudkast  er  affattet  på  tysk  og  giver 
virkelige  grundtræk  til  en  konstitution.  Kongens  civilliste  fast- 
sættes til  600,000  rdl.  og  domænerne  i  kongeriget,  for  så  vidt 
han  ønsker  at  besidde  dem;  de  regnes  til  300,000  rdl.  Der  ind- 
føres fiild  religionsfi'ihed,  dog  at  jødernes  stilling  overlades  til 
provinsernes  særlige  lovgivning  (for  vedblivende  at  kunne 
holde  dem  nede  i  hertugdømmerne).  Den  personlige  fi-ihed 
hævdes;  ingen  kan  drages  fi'a  sit  rette  værneting,  og  den 
fængslede  stilles  ufortøvet  for  sin  dommer.  Borgerne  har  ret 
til  at  indgå  foreninger  og  holde  møder  og  forsamlinger;  der  er 
pressefiihed  med  ansvar  for  domstolene,  censuren  skal  aldrig 
kunne  indføres.  Modersmålets  ret  må  ikke  krænkes;  ejen- 
dommen er  ukrænkelig.  Stand  og  fødsel  skal  ingen  betydning 
have  for  adgang  til  embeder,  alle  begunstigelser  med  hensyn 
til  offenlige  byrder  skal  afløses. 

Fællesstændeme  samles  hvert  forår,  skiftevis  i  København 
og  på  Gottorp.  De  deles  i  to  kamre;  medlemmerne  skal  være 
30  år  gamle  og  kristne.    Al  finanslovgivning  foretages  i  fælles- 

møder;  i  sådanne  afgøres  også  uoverensstemmelser  i  lovgivnings- 
sager.     Forhandlingerne  er  offenlige. 

Første  kammer  sammensættes  af  36  medlemmer  af  hver 
hoveddel  af  monarkiet;  20  af  disse  vælges  henholdsvis  af 
ridderskabet  og  de  danske  sædegårdsejere,  én  er  formanden  i 
den  højeste  domstol,  3  biskopper;  de  12  er  kongevalg.  Alle 
valg  er  på  Hvstid. 

Andet  kammer  har  det  dobbelte  antal  medlemmer  (nøj- 
agtig: 73  —  36  -\'  37),  det  sammensættes  ligesom  provinsial- 
stænderne,  kun  med  undtagelse  af  de  i  første  kammer  repræ- 
senterede klasser.  Det  har  øjensynligt  været  meningen  engang 
i  tiden  at  lade  det  blive  de  samme  personer  og  således  af- 
skaffe stænderlovenes  valgbestemmelser.  Der  skulde  for  fælles- 
stænderne  indføres  indirekte  valg,  valgmændene  er  dels  kommu- 
nale tillidsmænd,  dels  valgte;  i  stæderne  vælger  hver  25,  som 
har  hus  eUer  jord  til  600  rbdl.'s  værdi  eller  giver  40  rbdl.  i 
husleje,  en  valgmand  (i  København  henholdsvis  hver  100,  med 
1000  og  64  rbdl.);  på  landet  i  hvert  sogneforstanderskab  alle 
med  hus  til  400  rbdl.  (24  rbdl.  leje)  eller  hus  med  2  skæpper 
hartkorn. 

Forsamlingens  ret  strækker  sig  kun  til  alle  fællessager. 
Først  nævnes  skattesager,  der  skal  vedtages  for  at  nye  skatter 
kan  pålægges  eller  ældre  forhøjes ;  de  skal  forelægges  andet 
kammer  først  og  kan  ikke  fremmes,  hvis  de  her  forkastes;  for- 
andres de  af  første  kammer,  træder  begge  sammen.  Skatte- 
byrden skal  fordeles  efter  forholdet  5  til  3  mellem  kongeriget 
og  hertugdømmerne.  Almindelige  fælleslove  forelægges  i  et 
af  kamrene;  endelig  udjævning  søges  i  fællesudvalg.  Fore- 
lægges en  lov  tredje  gang  og  vedtages  da  af  andet  kammer, 
kan  kongen  lade  begge  kamre  træde  sammen  og  vedtage  den 
ved  fælles  afstemning.  Kamrene  kan  ikke  tage  initiativet  til 
love,  men  kun  stille  andragender. 

Finanslovgivningen  var  meget  omhyggelig  ordnet.  Stats- 
gælden ståur  under  stændernes  garanti  og  kontrol;  et  normal- 
reglement   bliver    bilag    til    forfatningen,    det    dannes  af  de   3 

sidste  års  regelmæssig  gentagne  udgifter.  Der  forelægges 
stænderne  et  årligt  budget,  hvis  afvigelser  fra  normalregle- 
mentet skal  søges  bevilgede.  Af  overskuddet  forrentes  stats- 
gælden og  afdrages  den  med  1  pet.  Hvad  da  bliver  til  overs, 
deles  i  to  dele:  til  statsformål  og  til  fordeling  mellem  lands- 
delene. Vil  stænderne  ikke  give  samtykke  til  den  foreslåede  an- 
vendelse, deponeres  beløbet  hos  rigsretten  („Staatsgerichtshof'). 
Finansregnskabet  revideres  efter  nøje  fastsatte  regler,  og  rigs- 
retten nedsætter  et  udvalg  for  at  kontrollere  de  løbende  ud- 
gifter med  hensyn  til  statsgælden.  Der  kan  gøres  ansvar 
gældende  for  rigsretten. 

Kollegierne  ophæves  og  der  dannes  8  ministerier,  4  fælles 
og  4  særlige;  ingen  kongelig  befaling  er  gyldig  uden  at  være 
paraferet  af  en  minister.  De  fælles  ministre  forestår  udenrigs- 
sager, forsvaret,  finanserne  og  handelen;  af  de  særlige  er  to 
for  kongeriget,  en  for  hvert  hertugdømme. 

Ministrene  danner  gehejmestatsrådet ;  de  er  ansvarlige  og 
kan  anklages  for  rigsretten;  denne  kan  afsætte  dem,  og  de 
kan  da  ikke  mere  træde  i  statens  tjeneste.  Vil  man  tiltale 
dem  til  erstatning,  søges  de  ved  deres  rette  værneting,  høje- 
steret eller  overappellationsretten.  Rigsretten  sammensættes 
ved  valg  af  de  højeste  domstole,  de  samlede  kamre  og  kongen, 
lige  mange  fra  kongeriget  og  hertugdømmerne.  Den  vælger 
selv  sin  præsident;  ingen  af  dens  dommere  må  være  deputeret 
eller  embedsmand.  Når  dens  dom  æskes,  skal  denne  afsiges 
inden  8  dage  efter  at  stændernes  forhandlingsprotokol  er  til- 
stillet den  trykt;  rettergangen  er  mundtlig  og  offenlig. 

Dommerne  i  de  overordnede  domstole  er  uafsættelige.  Med 
hensyn  til  de  to  sprog  i  Slesvig  bestemmes,  at  de  skal  bruges 
helt  igennem  og  af  alle  avtoriteter,  undtagen  overappellations- 
retten i  Kiel,  der  dog  tager  mod  danske  indlæg  og  giver  dom 
i  dansk  oversættelse.  I  stæderne  Haderslev,  Åbenrå  og  Sønder- 
borg indføres  dansk  i  skolerne;  på  landet  beholdes  den  da- 
værende (mod  dansk  uretfærdige)  grænse  for  det  oSenlige  sprog. 
Der  ansættes  to  generalsuperintendenter,  en  dansk  og  en  tysk. 

den  danske  får  tiUige  Als  og  Tørning  len.  Præster  skal  have 
gennemgået  et  års  øvelse  henholdsvis  i  Kiel  eller  København 
og  de  juridiske  embedsmænd  skal  have  gjort  et  års  tjeneste  i 
det  sprog,  de  for  fremtiden  skal  bruge. 

Forfatningsudkastet  var  omtrent  færdigt,  da  Martsbevægel- 
sen  afbrød  arbejderne  med  det.  Der  var  møde  hos  Ørsted  den 
20.  om  aftenen,  og  skønt  Bang  kunde  meddele,  at  borger- 
repræsentanterne var  samlede  til  et  ekstraordinært  møde  for  at 
vedtage  en  adresse  til  kongen,  som  samme  aften  skulde  fore- 
lægges en  forsamling  i  Kasino,  holdt  Moltke  dog  på,  at  de 
burde  gøre  deres  udkast  færdigt.  Før  de  skiltes,  fik  de  efter- 
retning om,  at  man  næste  dag  vilde  bede  kongen  om  en  re- 
geringsforandring.  Moltke  beklagede,  at  man  således  miskendte 
hans  redelige  vilje  til  at  redde  monarkiets  sammenhold,  men 
kørte  derpå  hjem  uden  at  lade  sig  anfægte  af  de  skarer,  som 
strømmede  ud  fra  Kasino;  Bang  indrømmer,  at  han  ikke  var 
så  modig  og  ikke  lukkede  et  øje  den  nat. 

Den  næste  dag  kuldkastede  alt,  hvad  der  var  arbejdet  og 
tænkt  og  drøftet  i  en  hel  menneskealder.  Det  spørgsmål  ligger 
nær,  om  det  dog  ikke  havde  været  værd  at  tage  det  fore- 
liggende udkast  som  et  udgangspunkt  for  forhandlingerne,  om 
der  da  slet  ikke  var  noget  heri,  som  kunde  bruges?  Vistnok 
var  der  ved  Moltkes  slesvigholstenske  standpunkt  kommen 
enkeltheder  ind  i  forslaget,  som  umulig  kunde  fastholdes  og 
som  stred  mod  den  foregående  regerings  klare  formål  —  så- 
ledes især  første  kammers  sammensætning  og  den  uretfærdige 
sprogordning  — ,  og  ved  oprøret  var  endvidere  forudsætningen 
for  en  fælles  forfatning  foreløbig  bristet;  men  der  var  dog 
givet  så  meget  i  det  her  tilbudte,  og  det  stod  i  en  så  orga- 
nisk forbindelse  med  de  bestående  indretninger,  at  et  frild- 
stændigt  brud,  som  jo  nødvendigvis  måtte  skade  os  overfor 
udlandet  og  svække  sammenholdet  indadtil,  ikke  kunde  siges 
at  være  nødvendigt.  Havde  man  sammenkaldt  de  påtænkte 
tillidsmænd,  helst  bade  „erfarne"  og  „oplyste"  mænd,  og  fore- 
lagt dem  dette  forslag  med  udstrakt  myndighed  til  at  omdanne 

det,  kunde  man  måske  have  nået  en  forfatning,  skikket  til  at 
bære  den  følgende  udvikling  uden  de  brud,  som  ved  Juni- 
grundloven  så  at  sige  fra  den  første  dag  blev  uundgåelige. 
Rimeligvis  havde  vi  da  nu  været  videre  i  sand  konstitutionel 
statsordning  og  tænkemåde. 

Der  er  noget  mistrøstende  i  at  dvæle  ved  denne  bagside 
af  det  store  nationale  gennembrud  og  det  uforlignelige  opsving, 
som  vort  folkeliv  tog  i  1848.  Det  var  tilvisse  nødvendigt,  at 
kongeloven  blev  afskaffet  og  hele  dens  statsordning  kuld- 
kastedes; men  der  er  noget  mistrøstende  i,  at  dette  ikke 
kunde  ske  uden  tillige  at  kuldkaste  en  hel  slægtalders  arbejde 
med  at  komme  bort  fra  dens  ulemper  ad  udviklingens  vej, 
medens  man  lagde  det  i  hænderne  på  en  højt  begavet,  men 
ganske  uerfaren  mand  at  lave  en  forfatning  efter  øjeblikkets 
doktriner.  Og  det  bliver  ikke  mindre  mistrøstende,  når  vi 
tænker  på,  at  noget  aldeles  tilsvarende  alt  var  sket  for  200 
år  siden.  Det  var  dengang  uundgåeligt,  at  håndfæstningen 
måtte  kasseres  og  hele  dens  statsordning  kuldkastes;  men  det 
er  trist  at  tænke  på,  at  man  også  dengang  med  det  scLmme 
kuldkastede  en  menneskealders  arbejde  med  at  komme  bort 
fra  dens  ulemper  ad  udviklingens  vej  —  også  dengang  ved 
stændermøder  — ,  for  så  at  lægge  det  i  hænderne  på  en  højt 
begavet,  men  uerfaren  mand  at  lave  en  kongelov,  ikke  efter 
landets  og  folkets  tarv,  men  efter  sine  statsfilosofiske  doktriner. 

(1895.) 

[Berlingske  Tidende  15.  Novbr.  1896.] 

Lj  Ilder  denne  overskrift  har  hr.  overlærer  M.  Rosing  i 
„Nationaltidende"  for  8.  ds.,  i  anledning  af  en  anmeldelse  af 
mine  oplysninger  til  kong  Kristian  Vm's  historie,  givet  for- 
skellige meddelelser  om  grev  O.  Moltkes  afgang  fra  stats- 
tjenesten  i  året  1842  og  dertil  knyttet  betragtninger,  som 
formentlig  ikke  bør  henstå  uimodsagte. 

Der  meddeles  da,  efter  navngiven  kilde,  at  kongen  skulde 
have  givet  O.  M.  løfte  om  ikke  at  udnævne  prinsen  af  Nør 
til  statholder;  at  han  derfor  meddelte  ham  den  foretagne  ud- 
nævnelse skriftlig,  da  han  ikke  havde  mod  til  „at  se  ham  i 
øjnene  efter  at  have  brudt  sit  løfte  til  ham";  at  Moltke  der- 
efter ufortøvet  søgte  sin  afsked  som  gehejmestatsminister,  da 
det  var  uforeneligt  med  hans  ære  at  vedblive  i  denne  stilling, 
medens  han  endnu  i  nogen  tid  vedblev  at  være  præsident  for 
det  tyske  kanceUi,  da  han  håbede  derigennem  endnu  at  kunne 
modarbejde  de  slesvigholstenske  og  avgustenborgske  forsøg  på 
at  løsrive  hertugdømmerne  fra  Danmark,  medens  han  så  dog 
tog  sin  afsked  efter  kongens  ønske.  At  grevens  helbred  den- 
gang var  mindre  godt,  siges  at  være  urigtigt,  ligesom  det  be- 
tegnes som  uværdigt  for  kongen,  at  han  gjorde  dette  gældende 

i  brev  til  grev  Rantzau  og  i  gehejmestatsrådet.  Der  tilføjes, 
at  studenterne  i  anledning  af  afskedigelsen  vilde  have  bragt 
greven  et  fakkeltog. 

Der  er  for  dem,  som  kender  vor  nyere  historiske  literatur, 
ikke  noget  påfaldende  i  denne  opfattelse;  der  er  alders  hævd 
for  at  forklare  enhver  konflikt  med  danske  folk,  i  hvilken  kong 
Kristian  Vm  har  været  part,  på  bekostning  eif  hans  mod, 
sandhedskærlighed  eller  politiske  forstand.  Men  ligesom  vi 
forlængst  er  komne  bort  fra  det  servile  standpunkt,  i  ethvert 
historisk  sammenstød  mellem  konge  og  undersåt  ubeset  at  give 
den  sidste  skylden,  således  turde  det  være  på  tide  nu  også 
at  overvinde  den  børnesygdom  i  den  frie  diskussions  udvik- 
ling, uden  videre  at  forudsætte  det  modsatte. 

Således  ganske  særlig  i  det  foreliggende  tilfælde.  Dersom 
hr.  overlærer  Rosing  havde  læst  min  korte  redegørelse  for 
„udnævnelserne  i  Marts  1842"  med  større  opmærksomhed, 
vilde  han  have  lagt  mærke  til,  at  kongens  påstand  om  Otto 
Moltkes  sygdom  ikke  først  fremkommer  efter  afskedsbegæringeD, 
men  alt  5  uger  før.  Han  skriver  nemlig  22.  Februar  til  her- 
tugen, efter  at  have  talt  om  Møstings  afgang:  ^0.  M.  tager 
formedelst  den  .sædvanlige  upasselighed  ej  heUer  del  i  kancel* 
liet  eller  i  det  gehejme  statsråd,  så  at  det  snart  bliver  nød- 
vendigt at  rekrutere  samme,  idetmindste  med  ministre,  om  ej 
med  gehejme  statsministre"  (ovfr.  s.  333).  For  at  forstå 
dette,  må  det  erindres,  at  præsidenterne  for  de  forskellige 
koUegier  (her:  „ministre")  ikke  som  sådanne  var  medlemmer 
af  statsrådet,  men  dog  altid  var  tilstede,  når  deres  egne 
sager  forhandledes.  Kongens  tanke  er  da  øjensynligt  deime, 
at  Otto  Moltke  ikke  kan  vedblive  at  være  prsBsident  for 
det  tyske  kancelli,  medens  han  lader  det  stå  hen,  om  han 
ikke  alligevel  kan  vedblive  at  være  gehejmestatsminister. 
Således  havde  Møsting  været  medlem  af  statsrådet  indtil 
1842,  skønt  han  alt  1831  tog  afsked  som  finansminister: 
Kr.  Reventlov  sad  (formelt)  i  statsrådet  indtil  sin  død  1827, 
skønt    han    1813    afskedigedes  fra   rentekammeret   osv.     Men 

er  det  nu  tilladt  at  tvivle  om  rigtigheden  af  kongens  rent 
faktiske  meddelelse,  at  O.  M.  „formedelst  den  sædvanlige 
upasselighed  ikke  tager  del"  i  den  daglige  statsstyrelse?  Af 
hvilken  grund  skulde  kongen  længe  før  konflikten  give  her- 
tugen, der  stod  udenfor  al  deltagelse  i  statsstyreisen,  en  sådan 
fejlagtig  meddelelse? 

Det  skal  ikke  her  afgøres,  om  Otto  Moltke  selv  har 
skønnet,  at  hans  embedsførelse  ikke  mere  tilfredsstillede  kongen, 
og  derfor  har  „ladet  sig  falde"  på  et  spørgsmål,  om  hvilket 
han  havde  en  afvigende  anskuelse  —  dette  synes  jo  kongen 
at  have  antaget  — ,  eller  om  han  har  ment,  at  han  endnu  ud- 
fyldte sin  plads  tilfredsstillende.  Men  hvorledes  man  end  vil 
opfatte  dette,  kan  den  givne  fortolkning  af  selve  konflikten 
ikke  være  rigtig.  Moltke  var  ikke  tilstede  i  det  statsrådsmøde 
(23.  Marts),  hvori  kongen  meddelte  sin  beslutning  om  prinsens 
udnævnelse;  det  var  derfor  naturligt,  at  den  meddeltes  ham 
skriftlig.  Under  26.  Marts  (da  der  atter  var  statsrådsmøde) 
begærede  greven  sin  afsked,  og  den  29.  indsendte  han  ansøg- 
ningen skriftlig.  Han  henholdt  sig  kun  til  „de  grunde,  han 
har  tilladt  sig  mundtlig  at  fremføre",  og  han  søger  afsked  fra 
alle  sine  embeder;  i  samtalen  den  26.  har  kongen  altså  straks 
sagt  ham,  at  hans  ønske  om  vedblivende  at  være  præsident 
for  kanceUiet  ikke  kunde  opfyldes. 

Hr.  Rosing  gør  gældende,  at  Otto  Moltke  ved  den  tid, 
tiltrods  for  sine  72  år,  endnu  havde  et  upåklageligt  helbred. 
Hertil  må  dog  bemærkes,  at  det  af  hans  ikke  talrige  breve  til 
kongerne  fremgår,  at  han  langt  tilbage  i  tiden  havde  haft 
store  vanskeligheder  at  bekæmpe  i  den  henseende,  Således 
kom  han  ikke  til  København  fra  eftersommeren  1840  til  ud 
pa  vinteren  på  grund  af  en  øjensvaghed.  Det  er  bekendt,  at 
han  var  så  ulykkelig  (1824)  ved  et  vådeskud  på  jagten  at 
dræbe  en  bondekarl,  og  L.  Engelstoft  føjer  til  beretningen  her- 
om: „Grevens  også  ellers  melankolske  gemyt  blev  derved 
stærkt  afficeret,  og  han  befandt  sig  længe  efter  i  en  sørgelig 
sindstilstand,    som   forværredes   derved,    at   karlens   fader   .  .  . 

vedblev  at  være  uforsonlig  ..."  (Hist.  tidsskrift  5.  r.  II  395). 
I  et  brev  til  kongen  af  11.  September  1827  udtaler  han  sig 
selv  meget  mistrøstig  om  sine  lidelser  i  de  sidste  år,  og  di- 
plomaten Gierlev  siger  i  brev  til  Irgens  Bergh  i  Dresden  lige- 
frem, at  O.  M.  skal  have  fået  vink  om  at  opgive  sit  embede 
som  præsident,  og  tilføjer  spydigt:  „I  statsrådet  kan  han  jo 
gerne  blive,  skønt  det  rabler  hos  ham  de  tre  fjerdedele  af 
året"  (L.  Daae,  Breve  fra  danske  og  norske,  s.  144;  de  sidste 
ord  er  her  udeladte). 

Hr.  overlærer  Rosing  mener,  at  min  fremstilling  af  de 
forskellige  momenter  ved  Otto  Moltkes  afgang  kunde  berøve 
ham  „den  glans,  der  hidtil  har  omgivet  hans  navn",  og  hao 
udtaler  håbet  om,  at  han  vil  „vedblive  at  stå  i  historien  som 
en  brav  dansksindet  mand".  Derom  er  jeg  også  overbevist: 
vi  skylder  ære  og  tak  til  hver  den,  som  i  hine  forvirrede  tider 
tidlig  eller  sent  fandt  det  rette  stade  og  efter  evne  bidrog  til 
at  hævde  fædrelandets  ret.  Men  Otto  Moltke  hørte  til  dem, 
som  først  sent  fik  øje  for  denne  ret,  og  i  vor  politiske  og  na- 
tionale historie  er  mere  end  ét  vådeskud  knyttet  til  hans  navn, 
ja,  det  kan  vel  siges,  at  ingen  kongerigsk  født  mand  i  hine 
dage  har  gjort  os  større  fortræd  end  han. 

Alt  for  adskillige  år  tilbage  har  jeg  haft  lejlighed  til  at 
fremhæve,  at  Otto  Moltke  var  den  første  danske  statsmand, 
som  tilegnede  sig  og  udtalte  den  tvivl  om  Slesvigs  indlemmelse 
1721,  som  blev  hovedhjørnestenen  i  de  slesvigholstenske  lær- 
domme (ovfr.  s.  48  f.).  I  vinteren  1815—16  var  han  uaf- 
adelig  sysselsat  med  denne  sag;  de  danske  statsmænd 
Schlegel,  Rothe,  prins  Kristian  o.  a.  var  enige  i,  at  den 
opfattelse,  som  uafbrudt  havde  været  hævdet  fra  dansk 
side,  var  historisk  og  statsretlig  begrundet;  men  O.  M.  kom 
til  samme  resultat  som  prof.  Falck  i  Kiel»  at  hertugdømmet 
dengang  kun  var  blevet  konsolideret,  ikke  indlemmet.  Og 
denne  tvivl  synes  at  have  fået  en  fordærvelig  indflydelse  på 
kancelliets  slesvigholstenske  tendenser.  Endvidere  stillede  han 
sig    i    den    holstenske    forfatningskommission    (1816—19)  på 

ridderskabets  side  imod  Møsting,  Rothe  og  det  danske  stats- 
råd; han  vilde  give  adelen  et  eget  kammer,  lige  berettiget  med 
et  andet,  bestående  af  borgere  og  bønder,  medens  man  fra 
dansk  side  holdt  på,  at  godsejere,  borgere  og  bønder  udgjorde 
tre  ligeberettigede  grupper.  Da  denne  sidste  opfattelse  billi- 
gedes af  kongen  og  blev  lagt  til  grund  for  det  endelige  for- 
fatningsudkast,  kan  kancelliet  næppe  siges  fri  for  at  have  gjort 
sit  til,  at  den  hele  sag  blev  liggende,  til  ubodelig  skade  for 
udviklingen  af  modsætningsforholdet  mellem  Holsten  og  de 
danske  lande.  Da  derpå  kongen  1830  befalede  Otto  Moltke 
og  Høpp  at  gøre  udkast  til  et  reskript  om  stænderne  i  de  to 
hertugdømmer,  var  det  dem,  som  heri  uopfordret  opstillede  de 
preussiske  stænder  af  1823  som  forbilled  —  de  var  nemlig 
ordnede .  efler  det  princip,  som  ridderskabet  havde  anbefalet. 
Og  hvad  der  fik  langt  sørgeligere  virkninger:  det  lagdes  i 
dette  reskript  (af  11.  Januar  1831)  kongen  i  munden,  at  de 
to  hertugdømmer  skulde  have  fælles  regering  og  højesteret,  et 
„løfte ^,  som  prins  Kristian  i  de  følgende  år  forgæves  søgte  at 
tk  i  alle  tilfælde  modificeret  til  fordel  for  det  dansktalende 
Slesvig.  Moltke  var  formand  for  den  kommission,  som  udar- 
bejdede detaillerne  ved  disse  indretninger;  det  ses  ikke,  at  han 
har  gjort  noget  for  at  få  blot  et  enkelt  dansk  medlem  ind  i 
den;  den  eneste  danske  mand  i  kancelliet,  A.  B.  Rothe,  forlod 
det,  da  tyskeriet  således  fik  overhånd  (9.  Februar  1833). 
Greven  erkendte  endvidere  senere  overfor  prins  Kristian  de 
store  misgreb,  som  under  hans  præsidium  var  begåede  ved 
ansættelsen  af  tyske  embedsmænd  i  Nordslesvig. 

Først  i  slutningen  af  30'erne  mærkes  det,  at  O.  Moltke 
bliver  sig  bevidst  overfor  de  slesvigholstenske  tendenser;  det 
var  jo  også  først  fra  denne  tid,  de  trådte  tydeligt  frem  i  det 
ofiFenlige  liv.  Han  havde  aldrig  yndet  Avgustenborgerne,  også 
deri  i  overensstemmelse  med  Høpp,  og  han  begyndte  nu  at  se 
farerne  for  den  danske  arvefølge  og  det  danske  sprog.  Allige- 
vel siges  han  at  have  vaklet  overfor  Kristian  VJIFs  sprogre- 
skript   (ovfr,    s.    320).      Derimod    har    han    fortjenesten    af   i 

året  1840  at  have  forhindret,  at  ridderskabet  ved  privilegiernes 
stadfæstelse  fik  nye  vendinger  smuglet  ind  i  teksten;  han  fra- 
rådede valget  af  hertugens  ven  pastor  Lorenzen  til  stænderne 
og  valget  af  prinsen  af  Nør  til  statholder  osv.  Men  det  gik 
ham  da  som  andre,  der  sent  fik  øjnene  op  for  farerne  ved  den 
vej,  vi  var  komne  ind  på,  idet  han  skød  fart  forbi  kongen, 
som  i  mange  år  havde  været  opmærksom  på  dem.  Og  til  en 
tid,  da  man  greb  enhver  lejlighed  til  at  tilføje  denne  en  kræn- 
kelse (netop  dengang  afsonede  O.  Lehmann  jo  sin  bekendte 
fængselsstraf),  blev  Moltke  en  populær  mand  som  danskhedens 
forkæmper,  deri  sekunderet  af  Krabbe  Garisius,  der  ligeledes 
var  kommen  til  at  gå  af,  om  end  ikke  i  mindste  måde  pa 
grund  af  prinsens  udnævnelse. 

Når  der  nu  siges,  at  kongen  forud  skulde  have  lovet 
Moltke  ikke  at  foretage  denne  udnævnelse,  da  må  dette  nød- 
vendigvis bero  på  en  misforståelse.  Han  kan  have  talt  med 
ham  om  det,  og  Moltke  kan  have  fået  det  indtryk,  at  hans 
indsigelse  overbeviste  kongen;  men  Kristian  VIII  var  ikke  den 
mand,  som  bandt  sig  overfor  nogen  med  hensyn  til  kommende 
regeringsforanstaltninger.  Og  hvad  skulde  vel  i  dette  tilfælde 
have  fremkaldt  noget  som  et  løfte?  Overfor  en  minister,  hvis 
forbliven  man  ikke  satte  pris  på,  eller  hvis  afgang  man  endog 
har  i  sinde  selv  at  fremkalde,  vil  dog  vel  ingen  falde  på  at 
give  løfter,  der  måtte  have  deres  naturlige  forudsætning  i  den 
modsatte  situation. 

Hvad  nu  Otto  Moltkes  senere  deltagelse  i  statsrådsfor- 
handlingeme  angår,  da  er  også  her  traditionen  på  vildspor. 
At  Fredrik  VU  kaldte  ham  til  København  efter  tronskiftet, 
havde  ikke  sin  grund  i  noget  råd  fra  faderens  side  på  døds- 
lejet, men  fulgte  af  den  omstændighed,  at  denne  havde  draget 
ham  ind  i  forhandlingerne  om  en  forfatningsforandring  (1847). 
Det  samme  var  tilfældet  med  P.  G.  Bang,  Karl  Moltke,  N.  L. 
Scheel,  Pechlin  og  måske  flere.  Otto  Moltkes  råd  gik  ud  på 
oprettelsen  af  et  udvidet  statsråd  (som  i  Preussen),  en  tanke, 
som   også  kongen   var   inde   på:    men  Moltkes   forslag  om  at 

gøre  en  Holstener,  Heinrich  Griminil,  til  formand  for  det  har 
dog  næppe  fundet  den  danske  konges  bifald.  Ej  heller  fulgte 
han  det  andet  råd,  greven  gav,  nemlig  at  indskrænke  for- 
eningsretten  i  Danmark,  for  at  møder  som  det  i  Egebæksvang 
(28.  Maj)  ikke  skulde  kunne  gentages,  da  det  „kunde  vække 
den  dom  i  Tyskland,  at  kongen  ynder  de  danske  mere  end 
hertugdømmernes  indvånere".  Efter  tronskiftet  vides  han  kun 
at  have  afgivet  én  betænkning,  6.  Februar;  den  gik  ud  på  at 
indføre  censur  med  hensyn  til  alle  ytringer  af  gensidigt  had 
mellem  landsdelene.  Alle  vil  vel  indrømme,  at  han  da  havde 
overlevet  sig  selv  som  statsmand. 

Måske  burde  adskilligt  af  det  her  meddelte  ikke  have 
været  fremdraget,  og  det  vilde  heller  ikke  være  sket  fra  min 
side,  hvis  min  diskrete  fremstilling  af  afskedigelsen  1842  ikke 
offenlig  var  bleven  betegnet  som  uefterrettelig. 

Hvad  Otto  Moltke  angår,  da  kan  jeg  meget  vel  gentage, 
hvad  jeg  udtalte  i  anledning  af  mine  oplysninger  om  indlem- 
melsen 1721,  at  „hans  danske  sindelag  og  hans  hengivenhed 
for  kongehuset  var  hævet  over  al  tvivl";  men  at  hans  navn 
„omgives  af  glans",  kan  jeg  ikke  erkende.  For  mig  står  han 
som  en  af  de  mest  tragiske  skikkelser  i  vor  nyere  historie. 

Den  11.  November  1895. 

(1896.) 
[Højskolebladet  1896,  Sp.  1069-1104.  1121-96.    (S8.  Aug.  og  4.  Septbr.)] 

ingen  anden  af  Grundtvigs  større  digtninge  kan  måle  sig 
med  „Nyårsmorgen",  enten  i  betydning  for  ham  selv  eller  i 
poetisk  værd,  i  tankens  flugt,  billedernes  rigdom  eller  ud- 
trykkets fynd.  Der  er  i  det  nedlagt  en  højt  beåndet  rede- 
gørelse for  digterens  livsførelse  og  åndelige  erfaringer,  hans 
anfægtelser  og  sjælektunpe,  hans  tvivlsmål  og  hans  glæde  over 
udfrielsen,  og  mange  af  disse  stemninger  har  her  fået  ord,  så 
vægtige  og  rammende  som  måske  aldrig  før  eller  senere. 

Men  ikke  mindre  betegnende  er  det,  at  dette  store  digt 
kun  er  lidet  kendt,  og  at  det  ved  sin  fremkomst  så  godt  som 
slet  ikke  blev  påagtet.  Forfatteren  havde  selv  en  levende 
følelse  af,  at  det  her  var  lykkedes  ham  at  give  sig  selv  i  et 
omfang  og  med  en  kraft  som  aldrig  forhen,  og  han  følte  sig 
dybt  skuffet  ved  den  tavshed,  hvormed  det  modtoges,  den 
fuldstændige  mangel  på  forståelse,  der  her  mødte  ham  efler  t^ 
års  uafbrudt  forhold  til  det  lille  boglæsende  samfund. 

Det  vilde  være  urimeligt  at  antage,  at  skylden  herfor 
alene  skulde  ligge  hos  den  dannede  almenhed,  som  ellers  pa 
den  tid  var  særdeles  lydhør  for  åndslivets  frembringelser  på 
andre  områder.     Sagen  var  den,   at  Grundtvig  fremtrådte  med 

en  ganske  ejendommelig  fordringsfuldhed.  Det  er  den  lyriske 
digters  ret  at  udtale  sine  følelser  og  stemninger,  således  som 
han  mægter  det;  men  læserens  modtagelighed  vil  altid  afhænge 
af  den  personlige  sympati,  han  forstår  at  vække.  Grundtvig 
udgav  gang  efter  gang  sange  og  digte,  som  kun  £å  havde  sans 
for,  og  endnu  færre  følte  sig  tiltalte  af  hans  personlighed.  Der 
foregik  de  bratteste  omslag  i  hans  livsopfattelse,  og  hver  gang 
offenliggjorde  han  vidnesbyrdene  herom  med  en  mangel  på 
blufærdighed,  som  måtte  støde;  han  satte  sig  i  dommersædet 
over  anderledes  tænkende  med  en  selvsikkerhed,  der  måtte 
opfattes  som  åndeligt  hovmod. 

Nu,  så  længe  bagefter,  er  jo  dette  indtryk  mildnet,  og  vi 
vender  os  til  hine  digte  med  kendskabet  til  mandens  senere 
livsgeming.  Vi  er  nu  i  stand  til  af  hine  poetiske  udbrud  at 
udmåle  dybden  i  hans  udvikling,  det  omfang,  den  fylde  og  den 
magt,  hvormed  den  bar  ham  frem  gennem  årene.  Og  tillige 
vil  enhver  læser  finde  mere  eller  mindre  i  dem,  som  giver 
egne  erfaringer  og  egne  tanker  et  lysende  udtryk. 

„Nyårsmorgen"  betegner  knudepunktet  i  denne  udvikling, 
ikke  på  nogen  måde  dens  afslutning.  Først  fra  de  offenlige 
forelæsninger  1838  og  den  derefter  grundlagte  virksomhed  i 
kirken  og  samfundet  træder  Grundtvig  ind  i  folkets  historie. 
Indtil  da  er  han  halvt  digter  og  halvt  videnskabsmand,  halvt 
præst  og  halvt  særling;  fra  den  tid  af  er  han  talsmand  for  et 
bestemt  folkeligt  fremtidsarbejde  og  fører  for  en  stadig  voksende 
hær  af  arbejdere. 

Hans  egen  udvikling  strakte  sig  da  gennem  en  menneske- 
alder, tilbage  til  1806,  da  han  først  tog  offenligt  til  orde  om 
Eddasangene;  han  var  da  23  år  gammel,  1838  var  han  55. 
I  dette  Icmge  tidsrum  betegner  „Nyårsmorgen"  fra  sommeren 
1824  midpunktet  og  vendepunktet.  I  18  år  havde  han  ar- 
bejdet ufortrødent  i  literaturen,  snart  i  en,  snart  i  en  anden 
retning,  i  fuld  tillid  til,  at  et  godt  ord  også  vilde  finde  et  godt 
sted.  Efterhånden  var  han  nu  bleven  træt;  det  forekom  ham, 
at  frugterne  udeblev,   lærdommen   syntes  ham  at  være  en  død 

skat,  det  trykte  ord  en  død  tale.  Så  kom  omslaget;  han 
kastede  det  altsammen  over  bord,  opgav  literatm-en  og  greb 
i  kirken  og  folkeopdragelsen  „det  levende  ord".  På  én  gang 
var  dette  dog  ikke  gjort,  og  der  hengik  en  årrække,  før  denne 
„opdagelse"  kunde  sætte  sin  modne  frugt;  men  de  14  år  er 
en  uafbrudt  udfoldelse  af  tanken,  medens  forfattervirksomheden 
dog  fortsættes  som  en  tavs  indsigelse  mod  dens  ubetingede 
gyldighed. 

Grundtvig  opfattede  selv,  både  samtidig  og  senere,  „Nyårs- 
morgen"  som  udtryk  for  en  ny  tids  frembrud  og  en  afregning 
med  en  henrunden  alder.  Meget  i  det  forekom  ham  senere 
dunkelt,  vel  næsten  som  profetiske  ord,  indgivne  af  en  spå- 
domsånd,  og  det  er  da  ikke  så  mærkeligt,  at  det  for  andre 
synes  at  indebære  en  række  vanskelige  gåder.  Det  lønner 
dog  rigeligt  umagen  at  gøre  det  til  genstand  for  et  indtrængende 
studium;  meget  vil  da  klare  sig  i  sin  oprindelige  betydning  og 
vise  sig  at  være  fremgået  af  en  tankegang,  hvis  enkelte  led 
endnu  uden  vanskelighed  kan  følges.  Det  vil  da  formentlig 
også  stadfæste  sig  her,  hvad  erfaringen  viser  fra  andre  ånds- 
fostre,  at  det  bedste  og  ædleste,  i  alle  tilfælde  i  øjeblikket, 
har  været  klart  tænkt  og  beskuet  i  levende  billeder,  medens 
det  dunkle  som  oftest  skjuler  halvbaame  tanker,  uklare  og 
ensidige  forestillinger. 

Dog  derom  vil  vel  meningerne  være  delte,  og  det  er  da 
også  i  sin  orden,  at  en  digtning  af  denne  betydning  gøres  til 
genstand  for  forskellige  undersøgelser.  En  sådan  er  alt  frem- 
kommen fra  pastor  J.  H.  Monrad,  med  mange  fortrinlige  be- 
mærkninger og  en  fin  forståelse  af  det  væsenlige  i  Grundtvigs 
tankeliv.  Når  en  anden  fremsættes  her,  er  det,  fordi  jeg,  om 
end  langt  mindre  fortrolig  med  digterens  udstrakte  forfatter- 
skab, formentlig  står  friere  overfor  hans  værk  og  med  mere 
åbent  øje  såvel  for  dettes  svagheder  som  for  hans  begræns- 
ning. Jeg  har  derfor  heller  ikke  veget  tilbage  for  at  opløse 
„Nyårsmorgen"  i  forskellige  dele,  for  ad  denne  vej  at  vinde 
en  klarere  forståelse  af  tankegangen  i  det  og  af  digterens  dob- 

belte  udgangspunkt,  medens  jeg  må  anse  slutningen  for  en 
forvildelse  bort  fra  det  oprindelige  anlæg.  Kun  ad  denne  vej 
kan  man  efter  min  mening  blive  fuldt  retfærdig  mod  de  op- 
rindelige geniale  digtninge  og  rettelig  vurdere  deres  betydning 
for  digteren  selv. 


„Nyårsmorgen"  består  som  bekendt  af  ti  sange,  med  ialt 
312  vers.  Af  disse  danner  de  første  fem,  med  139  vers,  en 
helhed  for  sig,  den  oprindelige  digtning,  som  straks  efter  for- 
øgedes med  et  lige  så  stort  tillæg,  i  tre  sange  (119  vers),  og 
derefter  med  et  andet  mindre  tillæg,  i  to  sange  (53  vers). 
Grundtvig  lignede  jo  meget  ofte  i  sine  digte  den  gæst,  der, 
efter  at  have  udi  alt  sig,  rejser  sig  op  for  at  gå,  men  da  tager 
fat  på  ny,  siger  farvel  og  dog  endnu  giver  et  sidste  ord  i 
døren.  Når  hans  ånd  var  sat  i  bevægelse,  vedblev  tanker  og 
billeder  at  trænge  på,  og  han  havde  da  ikke  den  selvbeherskelse 
at  afslutte  eller  i  alle  tilfælde  lade  de  ny  tilkomne  tanker 
danne  en  ny  helhed.  Men  denne  ejendommeUghed  hænger  jo 
dybt  sammen  med  hele  hans  stærkt  bevægede  sjæleliv,  der  lod 
hånt  om  formen  og  formerne. 

Grundtvig  havde  først  tænkt  at  kalde  digtet:  „Urim  eller 
himmellysene  på  jorden",  og  det  skulde  tilegnes  en  norsk 
teologisk  professor  (Hersleb);  han  kaldte  det  „betragtninger".  I 
denne  form  var  planen  til  det  opstået  i  „skærsommer"  1824. 
Alt  fra  kirkeårets  begyndelse  havde  han  haft  fornemmelsen  af 
en  ny  morgen,  og  han  skrev  da  det  skønne  digt  „Juletræet" 
(„Der  stander  et  træ  på  Norges  ^^Id");  vistnok  kort  efter  det 
endnu  rigere  beåndede  „De  levendes  land"  („Jeg  kender  et 
land,  hvor  håret  ej  gråner  — ").  Det  bares  ham  for,  at  dette 
år  vilde  blive  et  mærkeår  i  kirkens  historie,  medens  han  sam- 
tidig overvældedes  af  træthed  ved  at  skrive  et  forsvarsskrift 
for  kristendommen;  da  det  var  færdigt,  forekom  det  ham  dødt 
og  tomt.  Vistnok  bidrog  det  også  til  at  vække  hans  forvent- 
ninger, da  han  i  påsken  ved  et  besøg  hos  Ingemann  hørte,  at 

denne  var  i  færd  med  et  heltedigt  om  Valdemar  den  store  og 
hans  mænd. 

Så  begyndte  han  i  skærsommer  sit  digt  som  et  glædes- 
udbrud  over  det  ny  liv,  han  følte  i  sig  og  omkring  sig.  Der 
er  opbevaret  adskillige  vers  heraf  i  håndskrift,  versemålet  er 
noget  forskelligt  fra  det  senere  anvendte,  idet  slutningslinjen 
er  kortere  ^  Den  3.  Juli  har  han  villet  meddele  Ingemann 
dette  og  begyndt  et  biev  til  ham;  men  dette  er  atter  afbrudt 
ved  modtagelsen  af  „Valdemar  den  store^,  og  han  har  da  på 
samme  papir  fortsat  med  det  i  „Poetiske  skrifter"  trykte  digt*, 
der  er  holdt  i  samme  versemål,  kun  at  slutningslinjen  her  er 
som  senere  i  „Nyårsmorgen".  Ved  dette  sammentræf  og  ved 
de  mægtige  følelser,  som  nu  kom  i  bevægelse,  blev  det  på- 
begyndte digt  gennemset,  versemålet  lempet,  en  del  vers  om- 
stillede og  det  hele  fortsat  med  et  første  tillæg,  kort  efter  med 
det  andet. 

I.    „Himmellysene.'' 

1.  til  5.  sang  (vers  1-139). 
„Himmellysene  på  jorden"  er  nærmest  navnet  på  første 
sang,  den  jublende  morgenhilsen  til  lyset  og  solen,  der  vælder 
frem  med  en  kraft  og  en  højhed  som  en  længe  tilbageholdt 
flod.  Digteren  hilser  „Guds  fred"  „til  brødre  og  frænder  i 
Nord";  forvunden  er  sorgen,  som  pinte  ham  i  kvæld  og  i  den 
mørke  nat,  —  nu  har  livet  sejret,  Mikael  har  fældet  dragen, 
som  rugede  over  vort  land.  Han  vil  ikke  trættes,  om  denne 
kamp  var  virkelig  eller  indbildt,  om  han  så  det  i  drømme, 
eller  det  virkelig  var  så,  og  han  kun  lydhør  fremfor  andre, 
—  men  den  kvide,  som  føles,  er  jo  dog  virkelig  til.  Ej  heller 
véd  han,  om  den  glæde,  der  nu  er  vågnet  i  hans  bryst,  er  til 
for  andre  eller  kun  hans  egen;  —  men  også  den  er  jo  uimod- 
sigelig tilstede,  solen  er  oprunden  og  strør  sit  guld  over  havet 
og  over  skovens  kroner,  og  skjalden  er  henreven  af  en  unæv- 


1  Et  endnu  more  forskelligt  veraemål  er  også  foreøgt,  se  Poetiske  skrifter,  VS72. 
*  V  146.    KoncepteD  er  her  ikke  forstået  rigtig. 

nelig  trang  til  at  udsynge  sin  glæde,  synge  om  det  største  og 
det  mindste,  om  alt,  hvad  der  bærer  vidne  om  liv  og  ånd. 
Og  først  priser  han  da  himmellysene,  det  store  og  uforander- 
lige, solen  den  stærke,  det  lille  og  omskiftelige,  den  dejlige 
måne,  —  ikke  som  de  ses  på  den  jordiske  himmel,  men  som 
de  strålede  i  tidernes  morgengry,  billeder  på  den  almægtige 
Gud  og  den  skabning,  der  udførtes  i  hans  lignelse.  Dernæst 
vender  han  sig  til  stjernerne,  de  tjenende  ånder,  som  priser 
Gud  og  jubler  ved  lysets  sejr;  —  hvis  de  vilde  åbenbare  ham, 
hvad  de  véd,  da  lærte  han  vel  at  tyde  de  sælsomme  runer,  . 
om  hvilke  olddigtet  taler:  på  solens  hiBste  og  på  det  skjold, 
som  mildner  og  mørkner  dens  glans,  på  Odins  vogn  og  på 
hans  snare  hest,  ja  på  utallige  steder  i  den  skabte  verden. 
Så  rig  føler  han  sig  i  dette  øjeblik,  at  intet  synes  ham  for 
stort  at  nå;  han  har  jo  anet  det  største,  og  det  var  forundt 
ham  at  se  stærke  glimt  af  tilværelsens  gåder.  Derfor  vil  han 
nu  synge  om,  hvad  han  åndelig  har  oplevet,  og  han  gør  det 
i  den  forvisning,  at  fremtiden  har  en  gerning  for  ham,  et  dag- 
værk med  forjættelse.  Hvori  det  består,  derom  véd  han  intet, 
det  må  en  højere  vilje  lægge  til  rette;  for  ham  er  det  nok  at 
vide,  at  dagen  er  oprunden,  at  alt  det  forbigangne  er  afsluttet 
med  den  sidste  nats  tavshed  og  i  daggryets  tåger.  Fuglen, 
der  vågner  ved  solens  første  lys,  breder  sin  vinge  uden  at 
vide,  hvorhen  den  vil  flyve;  skjalden  løfter  sin  røst,  fordi  han 
må,  hans  ord  ruller  hen  som  guldteming  over  bord,  tilsyne- 
ladende hensigtsløst,  men  dog  i  lønlig  pagt  med  en  kommende 
dåd.  Nu  er  det  vår  og  løvspring;  den  kommer  sent  til  Norden, 
men  snart  afløses  den  af  sommerens  varme,  —  høstens  udfald 
kender  ingen. 

Der  er  tilvisse  noget  storslået  i  denne  sang.  Ikke  blot 
fordi  ordene  falder  skønt  og  billederne  er  høje,  men  fordi  det 
er  en  mand  ud  over  ungdomsårene,  med  en  berømmelig  for- 
fatterbane bag  ved  sig,  som  her  uden  betænkning  kaster  hele 
sin  fortid  hen,  opfatter  den  som  en  henrunden  dag,  der  kun 
har  betydning  som    varsel  om  en  frugtbar  fremtid.      Hvor  for- 

skellig  er  han  ikke  heri  fra  mange  andre  af  vore  digtere  og 
videnskabsmænd,  der  atter  og  atter  peger  tilbage  på  deres 
ungdoms  lavrbær  uden  ny  fremtids  muligheder!  Grundtvig  véd 
end  ikke,  hvad  det  er,  som  skal  komme;  det  bekymrer  ham 
ikke  nu,  hcm  vil  kun  synge  sin  sang  om  fortiden,  lovsynge 
den,  som  førte  ham  ad  de  krogede  stier,  over  de  dybe  vande 
og  gennem  dødens  rige.  Så  vil  han  berede  sig  til  en  ny 
gerning. 

Den  anden  sang  er  en  herlig  skildring  af  ungdommens 
første  åndsbedrift,  fundet  af  de  dybe  tanker  i  Nordens  gudetro. 
Han  mindes  det,  men  kun  som  en  drøm;  kun  spor  er  tilbage 
fra  hin  tid  i  hans  tanker,  men  idet  han  nu  hengiver  sig  til 
drømmen,  stiger  de  mærkelige  skikkelser  frem  igen  som  skygger, 
der  en  gang  var  ham  kære.  Han  drømmer  igen  den  mørke 
drøm  om  sin  fortabelse  i  de  unge  år: 

„Jeg  dremte.  at  staven 
var  over  mig  brudt, 
af  verden  ti  i  graven 
og  glemsel  forskudt"    — 

„bortblæst  var  min  styrke 
og  myrdet  min  ro, 
med  rædsel  i  mørke 
jeg  savned'  min  tro  — ." 

Da  vækkede  Odin  ham,  satte  ham  på  sin  hest  og  åbnede 
hans  øje  for  Valhals  herlighed,  de  lyse  helte  og  de  høje  guder; 
valkyrjesangen  lød  fra  Brages  guldharpe.  Men  Odin  lod  ham 
drikke  asernes  skål  af  mjødhomet,  så  han  selv  fik  sangens 
gave;  han  gav  ham  våben  og  værge  og  ledte  ham  i  æt  fra 
Palnatoke;  han  gav  ham  korsets  tegn  til  primsigning,  så  han 
så  en  afglans  af  kristendommens  evige  strid  mellem  godt  og 
ondt  i  gudernes  og  jætternes  kampe.  Da  lærte  han  at  lade 
hånt  om  jordens  skatte,  om  guld  og  lærdom,  medens  hans  øje 
rettedes  på  det  store  og  mægtige  i  livet,  på  stjernernes  gang 
og    nordlysets    høje    skin;    han   tog   selv    hånd   i   med  i  denne 

strid,  han  hævnede  Balder  og  talte  lysets  sag.  —  Men  alt 
dette  erindrer  han  kun  som  en  drøm. 

I  den  tredje  sang  kommer  mindet  om  det,  „som  klarede 
drømmen",  der  selv  ikke  var  nogen  drøm,  men  en  virkelighed. 
Det  var  „kærlighedsstrømmen",  „den  levende  strøm",  der 
kvæger  ham  med  sine  vande,  der  bevæger  ham  dybt  i  lyst  og 
i  nød,  medens  hin  drøm  kun  lever  i  „tankernes  strøm"  og 
endda  kun  i  levninger  af,  hvad  den  var.  En  underfuld  røst 
spurgte  ham  om  kristendommens  gåder:  sjælenes  dåb,  troen, 
håbet  og  kærligheden,  og  fædrenes  sang  om  rosen  i  dale  lød 
ned  til  ham  fra  det  høje.  Da  følte  han,  at  hin  tankedrøm  var 
et  tomt  bedrag  og  at  hans  styrke  var  brudt,  han  var  som 
forskudt  „til  værre  end  graven".  Da  talte  ånden  til  ham  og 
gav  ham  oprejsning,  han  førte  ham  i  kirke  og  gav  ham  den 
hellige  dåb.  Og  straks  efter  pålagde  ånden  ham  „at  forkynde 
over  land",  at  dåb  og  nadver  kan  frelse  fra  døden;  han  er 
båren  til  kamp  og  skal  bære  sværdet,  der  sårer  og  læger,  som 
han  selv  er  bleven  såret  og  lægt.  Og  nu  udbreder  han  sig 
om  denne  kamp,  der  skal  føres  for  ordet,  således  som  det  for- 
klaret opstår  af  skriften;  han  skal  vidne  om,  hvad  han  selv 
har  oplevet,  og  se  på  tidernes  tegn;  men  ej  må  han  forvilde 
sig  bort  fra  sandhedens  lys  og  stirre  på  myternes  billeder,  der 
højst  er  et  genskin  heraf.  Således  talte  ånden  til  ham,  da 
han  sad  med  biblen  foran  sig,  og  han  gjorde  det  løfte  at  yppe 
striden,  som  det  blev  pålagt  ham. 

Så  „tog  han  sit  stade",  hvor  Gud  gav  ham  det,  i  Luthers 
halv  forglemte  lære,  ved  hans  sjunkne  grav.  Og  nu  udfører 
digteren  led  for  led,  hvad  han  den  gang  pegede  på  i  ægte 
luthersk  ånd:  kirkehuset,  hvis  træværk  var  brændt,  mens  grund- 
muren holdt;  harpen  (salmesangen),  hvis  guldstrenge  vel  var 
kastede  på  bålet,  men  klang  klarere  efter  udglødningen;  lære- 
bogen, som  han  skrev;  barnet,  som  han  avlede  (menigheden); 
nadverbordet  med  skriftemål  og  brød  og  vin,  som  Herren  har 
forjættet  ikke  blot  her  nede,  men  også  i  det  ny  Jerusalem. 
For  dette  drog  han  i  leding,    med   tunge   og  med  pen,  i  kirke 

Og  i  skole;  med  åndens  myndighed  dømte  han  det  vrange  og 
berømmede  det  gode,  vennerne  lyttede  med  glæde,  men  fen- 
derne fiiøs  og  bævede.  Således  satte  han  sig  til  doms  i  sin 
verdenskrønike . 

Han  lod  det  dog  ikke  blive  herved,  men  i  stille  timer  så 
han  et  lys  opstige  af  „bogen",  lysengle  neddale  til  ham, 
y,danebrogs  duer",  med  hvide  vinger  og  højrødt  bryst,  —  da 
så  han  tidernes  hav  foran  sig  og  mærkelige  skygger  glide  hen 
over  det  som  svaner.  Ikke  sammenblandede  han  det  med  det 
evige,  det  usvigelige;  han  vidste  vel,  at  det  kun  var  drømme- 
syner, dunkle  for  de  fleste,  men  dog  af  højt  værd.  Thi  dyre- 
bare skatte  ligger  begravede  under  muld  og  i  havets  skød, 
mest  på  de  uanselige  steder,  —  det  kendes  af  blålysene,  som 
brænder  over  dem.  Ingensteds  så  rige  som  i  Danmark,  hvor 
hav  og  land  går  i  ét,  hvor  kridtklinten  tyder  på  den  hemme- 
lige skrift  i  dybet.  Hvad  der  således  bares  ham  for,  det 
knyttede  han  sanmien  i  vers  om  vore  henfarne  konger  og 
helte,  i  den  bog,  som  han  kaldte  „Roskilde-rim**,  Nu  leger 
han  med  navnet:  disse  ^rim**  er  som  „rimen**  på  blad,  frosne 
tanker  og  drømme,  en  dimkel  tale,  —  en  gang  skal  danske 
ungersvende  opløse  dem  til  „Roskilde  vand**,  så  de  klarb'g  skal 
vælde  frem  som  fra  hin  hellige  kilde  i  mindernes  by  ved 
Issefjord. 

Den  fjerde  sang  skildrer  nye  anfægtelser.  Midt  i  hans 
glade  drømme  kommer  duen  fra  lyshavets  egne;  forud  for  den 
går  en  tårestrøm,  stævnet  mellem  dem  bliver  en  „tusmørke- 
stund**. Duen  bebrejder  ham  det  rastløse  arbejde  med  Luthers 
og  med  Nordboernes  minder;  han  er  som  den  utro  husholder, 
der  købte  sig  gode  venner  af  sin  herres  gods  for  at  få  det 
igen.  Dog  vil  den  ikke  unddrage  ham  sin  fred,  kun  at  han 
mindes,  at  ét  er  fornødent  og  alt  det  andet  tvivlsomt  og 
menneskeværk.  Da  sad  digteren  nedknuget  i  følelsen  [at  sin 
forkrænkelighed,  i  tårer  og  tusmørke;  men  da  duen  vilde  for- 
lade ham,  greb  han  den  i  sin  vånde  om  vingen  og  besvor 
den   at  høre  hans  forsvar.      Vel   véd  han,   at  kun  én  er  god, 

men  Gud  har  givet  ham  sit  ord  på  livet  og  kan  ikke  nu  ned- 
støde  ham  til  døden.  At  tie  og  våge  uden  nogensinde  at 
trættes,  det  er  ikke  givet  os  mennesker.  Gud  véd,  at  han 
foretrækker  selv  den  ringeste  plads  i  riget  for  den  højeste  i 
verden;  han  har  set,  hvorledes  han  er  bleven  forladt  for  rigets 
skyld,  hvor  ensomt  han  færdes,  medens  ingen  under  ham  vel; 
men  han  véd  også,  hvad  det  er,  som  i  løn  har  kvæget  hems 
sind  og  hjerte:  de  mægtige  syner  af  Nordens  kommende  tros- 
helte,  det  opløftende  skue  af  fædrenes  bedrifter,  som  spåede 
kommende  stordåd.  Ikke  har  han  sammenblandet  det  med  de 
usvigelige  sandheder,  men  han  tror  dog,  at  det  lys,  som  op- 
gik  for  ham  over  det  jordiske,  stammede  fra  skriftens  ord. 
Skal  dette  da  formenes  ham,  da  synes  livet  ham  at  være 
uden  værd,  han  kan  ikke  slippe  det  jordiske  håb.  Overfor 
denne  tale  giver  duen  efter:  „velcm!  du  har  vundet".  Vil  han 
ikke  „udvige",  kan  han  ikke  følge  det  ypperste  råd,  „at  gå 
ud  og  tie  stille  for  Gud",  da  bliv  og  fortsæt  det  forkrænkelige 
arbejde.  Men  for  at  hellige  det  lader  duen  ham  beholde  den 
Qer,  han  holder  i,  til  dermed  at  skrive,  hvad  han  vil  have 
frem;  af  den  vil  toner  fra  en  anden  verden  lyde  ind  i  hans 
arbejde  og  møje,  så  det  alt  bliver  til  Herrens  ære.  —  Dermed 
svang  den  sig  op  og  forsvandt  for  hans  øjne,  og  han  sad  ene 
tilbage,  —  i  den  samme  nat,  den  samme  midvinter,  som  be- 
tegnede hele  hans  ungdomsliv. 

De  to  sange  (3—4)  udgør  tilsammen  en  helhed,  de  skildrer 
samme  tidsrum,  men  i  dets  modsatte  stemninger;  det  var  af 
disse  to  scmge,  digteren  dannede  sit  „forspil"  til  „Sangværket". 
Fra  primsigningen  er  han  nået  til  dåben,  den  levende  kærlig- 
hedsstrøm  har  grebet  ham,  og  han  går  ud  at  forkynde  evan- 
geliet; men  han  opgiver  dog  så  langt  fra  historien,  at  han 
tvært  imod  nu  sætter  sig  i  dens  dommersæde  for  at  dømme 
de  fremfarne  slægter  ud  fra  skriftens  lys,  medens  han  tillige 
tror  at  skimte  store  varsler  om  Nordens  folk  som  det  udkårede, 
det,  som  kan  stå  mål  med  de  store  krav  og  derfor  en  gang 
skal  have  forjættelsen. 

Men  i  andre  timer  kommer  anfægtelsen:  har  han  kald  til 
dette  dommerembed  og  er  han  salvet  til  profet?  Gør  han  ikke 
bedre  i  at  sørge  for  sin  egen  salighedssag  og  for  sine  brødres 
omvendelse?  I  tunge  timer  gennemtænker  han  dette;  han  på- 
lægger sig  selv  at  være  varsom,  at  undgå  forargelse,  stadig 
at  mindes  „tonen  fra  det  høje",  —  men  han  skjuler  ejheller 
for  sig  selv,  hvor  vanskeligt  det  er.  Og  da  han  dog  ikke 
kan  tie  eller  aflade  fra  sine  drømme,  føler  han  midvinterens 
og  nattens  kulde  omkring  sig,  livets  forkrænkelige  kår. 

I  den  femte  sang  løses  denne  tvivl,  og  den  mørke  nat 
føder  en  livsalig  morgenstund. 

Digteren  går  atter  ene  omkring,  i  natten,  men  i  månens 
klare  lys,  hans  længsel  rører  sig  efter  de  høje  bjergtoppe, 
mellem  blånende  skyer,  i  dagens  første  gry.  Da  kommer  Odin 
igen  til  ham,  men  nu  som  „Nornegæst",  den  eventyrlige  helt, 
der  levede  med  sagn  og  sange  fra  oldtiden  og  endte  med  at 
tage  dåben.  Han  fører  ham  på  sin  ganger  over  Nordhavet  til 
den  norske  lønkirke,  indviet  til  St.  Mikael,  over  hvis  buer 
kongegravene  er  kastede  i  en  herlig  hal.  Men  medens  han 
på  hint  første  ridt  sad  under  gudens  kappe,  er  han  denne 
gang  fri  og  ser  ud  over  vejen,  og  medens  han  dengang  dvæ- 
lede i  den  skumle  kirke,  føres  han  nu  op  til  kongegravene. 
Nu  så  han  da  som  i  en  drøm  de  gamle  Norges  helte  sidde 
for  borde,  Olaver  og  Haralder  og  den  gæve  Hakon  Adelstens- 
fostre,  med  Tormod  og  andre  skjalde.  Han  taler  til  dem  og 
minder  dem  „i  Snorresprog"  om  gamle  bedrifter,  og  det  fore- 
kommer ham,  at  de  svarer  med  et  smil  og  et  nik.  Men  da 
luen  nu  slog  op  fra  hallens  brede  bål,  så  han  med  sorg,  at 
det  var  døde  mænd,  og  at  det  usikre  månelys  have  dåret 
ham.  Træffende  kalder  han  sig  ved  denne  lejlighed  „van- 
rådeskjald"  efter  Islændingen  Halfred  Ottarsøn,  der  efter  dåben 
kvad  de  mærkelige  vers  om  sin  aldrig  helt  undertrykte  kær- 
lighed til  Odin  og  Freja. 

Men  den  levende  lue  baner  vej  for  en  kvinde,  som  stiger 
frem   fra   dybet,    bleg   om   kind,    men  med  friske  kserminder  i 

barmen:  på  det  bløde,  tåreblændede  smil  genkender  han  i 
hende  vor  moder,  Danmark.  Da  glemmer  han  sine  norske 
konger  og  byder  den  skønne  havfrue  velkommen:  med  hende 
gad  han  fare  did,  hvor  disse  blomster  har  hjemme,  dybt  under 
bølgen.  Hun  tager  ham  med  sig,  men  beder  ham  om  at  lade 
sværdet  blive  tilbage,  det  er  et  våben,  som  de  ikke  vil  & 
brug  for  før  i  den  yderste  nød;  Nomegæst  skal  tage  det  i 
gemme. 

Så  farer  de  nedad,  gennem  tåge  og  tusmørke,  ad  ned- 
trådte stier,  de  døde  mænds  gange.  Han  må  lade,  som  han 
selv  var  død,  og  dog  holde  sig  vågen;  det  trøster  ham,  at 
moderen  er  varm  og  holder  ham  tæt  til  sig.  Derpå  kom  de 
til  den  elv,  der  kaldes  Slid;  mørke  vande  skyller  våben  med 
sig  i  ustanselig  fart,  så  det  er  ikke  let  at  komme  over  den 
flydende  bro.  Men  hinsides  skinner  solen,  her  bølger  kærmin- 
derne, mens  kæmper  går  i  kreds,  glade  som  til  en  dans.  Her 
vil  digteren  da  slå  sig  til  ro,  men  kvinden  skynder  på,  over 
høje  bjerge,  til  en  yndig  dal,  hvor  bøgene  står  i  grupper  og 
kærminderne  bølger  til  nattergalens  sang.  Her  må  han  da 
endelig  dvæle,  her,  hvor  moderens  vugge  stod,  for  at  plukke 
de  blå  blomster.  Men  moderen  vil  ikke  lade  ham  få  hvile, 
hun  vil  gerne  have  sin  vugge  flyttet:  til  de  levendes  land,  ud 
over  den  mur,  som  omgiver  dalene. 

Så  vidt  synes  sangens  tanke  at  ligge  åben  for  læseren. 
Da  Grundtvig  opgav  sin  stilling  i  kirken  og  sit  travle  for- 
fatterskab med  verdenshistorie  og  krønikerim,  vendte  han  sig 
til  den  store  oversættergerning,  med  Snorre  og  Sakse,  der  jo 
var  en  slags  gentagelse  af  sysselsættelsen  med  Nordens  guder, 
om  end  under  kristne  former.  Efter  en  del  opbevarede  vers 
at  dømme  vilde  han  ved  skildringen  af  kongegravene  over 
kirken  have  fordybet  sig  mere  i  de  norske  heltebilleder;  men 
han  opgav  dette  for  ikke  at  sprede  tanken  og  valgte  den 
skønne  fortælling  om  Haddings  vandring  med  dødsmøen  som 
grundlag  for  sin  billedtale.  Dødsmøen  bliver  fædrelandets 
levende  ånd,  der  frister  ham  til  at  drage  ned  i  de  dødes  rige, 

i  mindernes  hal.  Han  selv  ønsker  det  således,  og  han  bliver 
glad  ved  at  være  dernede,  fordybet  i  „kærminde "-landets  skøn- 
hed og  rigdom.  Her  er  han  ved  folkelivets  vugge,  her  for- 
står han  sin  moder  og  oplever  igen  de  store,   fremfame  dage. 

Men  moderen  vil  længere  frem,  hun  vil  ud  over  detie 
lands  grænser,  hun  vil  ikke  lænkes  i  fortidens  minder,  men 
ud  i  „de  levendes  land".  I  dunkle  billeder  maler  digteren, 
hvad  der  nu  sker,  hvorledes  udfrielsen  kommer. 

Hvad  der  ikke  kan  nås  med  magt,  kan  lykkes  med  lempe, 
siger  hun  til  digteren.  Så  tager  hun  en  hanmaer  fi^  sit  bælte, 
bedre  end  sværd,  den  guldhammer,  som  Vølund  smeddede  til 
kong  Gram,  da  han  skulde  gå  i  kamp  mod  jætten  Sigtryg,  på 
hvem  intet  våben  bed.  Denne  jætte,  siger  Grundtvig,  er  lige- 
gyldigheden, menneskets  træghed  og  døvhed  overfor  åndsliveis 
tale;  men  hammeren  ligner  han  ved  hjertet,  der  banker  i  vort 
bryst,  kærlighedsordet,  der  enten  smelter  eller  ægger  mod- 
standen. 

Den  mur,  som  omgav  kærmindelandet,  var  „et  kunstværk 
af  Hel",  et  „iskæmpei^eld" ;  da  vor  moder  slog  på  den  med 
sin  hammer,  stod  den  i  lue,  så  hun  dånede  i  heden;  men  kun 
et  øjeblik  slog  flammen  op,  så  sank  den  atter  ned  i  is.  Da 
genlød  hammerslaget  fra  i^eld  til  i^eld,  kærmindeme  blånede 
med  dobbelt  glød,  og  „vanvittig  mildt"  lød  toner  som  ager- 
hønsekluk hen  over  sletten ;  hele  det  store  rige  udbrød  i  glædes- 
toner,  fordi  muren  holdt: 

Nu  har  vi  dig  ene, 

du  levende  røsti  .  .  . 

nu  ligger  du  fangen 

fuld  dybt  under  muld, 

nu  råder  for  klangen 

det  underjords  guld: 

nu  kun  hos  de  døde 

er  tonerne  søde,  , 

for  dem  synger  fuglen  i  bur. 

Men    da   gik   det   op   for   digteren,    at   han   var   i    fængsel   og 
bur,  og  de  bløde  glædestoner  lød  for  ham  som  dødningesuk. 

Vor  moder  opgav  dog  ikke  forsøget:  døden  fiur  jo  aldrig 
bugt  med  kærligheden!  Hun  vilde  springe  over  diget,  men 
nåede  kun  til  at  se  over  det;  hun  gjorde  sig  lille  som  en  bi 
for  at  finde  en  sprække  til  at  liste  sig  igennem;  alt  var  for- 
gæves. Da  tog  hun  en  hane,  drejede  halsen  om  på  den  og 
havde  lykke  til  at  kaste  den  over  muren.  Straks  slog  den 
med  sine  vinger,  og  som  stærke  lurer  lød  dens  gal  ind  over 
drømmelandet. 

Hermed  springer  digteren  fra  oldtidens  billedtale  over  til 
middelalderens.  Sakse  fortæller,  at  hanens  genoplivelse  var 
tegn  på,  at  der  hist  ovre  var  et  uforgængeligt  liv;  men  folke- 
visen lader  hanegalet  bryde  nattens  fortryllelser  og  forkynde 
solens  komme. 

Således  sker  da  også  her  det  uventede,  det  uforklarlige, 
at  nattens  blændværk  forsvinder  og  dagens  sol  bryder  frem. 
Digteren  griber  det  skønne  billed  af  den  undselige  kongedatter 
Sigrid,  der  dulgte  sin  kærlighed  til  det  sidste,  men  nu  slår 
øjet  op;  det  er  solens  blink  i  bølgerne,  som  de  ruller  afsted 
i  sund  og  på  høje  —  thi  kærminderne  er  som  landjordens 
bølger.  Han  nævner  ikke  selve  solen,  men  kun  dens  billed, 
det  er  som  om  dagens  konge  er  ham  for  stor  at  skildre,  som 
om  hans  øje  blændedes  af  dens  glans,  så  han  nøjes  med 
at  dvæle  ved  den  herlighed,  som  vækkes  til  live  ved  dens 
stråler.  Men  disse  træffer  også  muren  og  dens  jætte,  Hræsvælg; 
muren  hensmelter  og  jætten  fljrr,  „brændemærket"  af  det 
himmelske  lys. 

Da  vågner  også  skjalden  af  sin  fortryllelse,  —  „kulbryne- 
skjalden"  kalder  han  sig  nu,  efter  hin  Tormod,  der  besang 
kvinden  med  de  kulsorte  bryn  — : 

Op  vågned'  på  fjelde 
nu  kulbrynp-skjald, 
og  brat  da  med  vælde 
det  runged'  i  hal: 

^Hør  hanen,  hvor  vinger 

han  rysted  og  gol, 

se  hist,  hvor  sig  svinger 

den  strålende  sol 

fuld  højt  over  voven 

og  marken  og  skoven, 

ja,  højt  over  Dovre  og  Køl! 

Så  vågner,  I  bolde, 

nu  alle  da  brat, 

som  sov  under  skjolde 

på  tuen  i  nat! 

Op  alle,  som  mægte 

i  marken  at  gå. 

op  alle,  som  slægte 

kærminderne  på! 

I  sky  stikker  mærket, 

nu  hånden  på  værket, 

hver  sjæl  af  de  levendes  kuld!^ 

Og  han  fortsætter:  nu  er  gærdet  smeltet  omkring  de  saliges 
0,  nu  sejler  vi  som  kong  Olav  over  hav  og  Qeld,  mod  trolde 
og  uvætter,  og  hver  den,  som  vil  kendes  ved  vor  levende 
moder,  skal  være  vor  kampfælle  og  hroder;  intet  skal  skille  os 
ad,  ej  tid  eller  tunge,  ej  alder  eller  køn: 

Nu  skal  efterhånden 

hvad  ét  er  i  ånden 

til  ét  og  forsamles  på  jord. 

Dermed  er  da  „himmel lysenes"  sang  sunget,  skjalden  er 
kommen  til  det  øjeblik,  fra  hvilket  han  gik  ud,  da  han  i  over- 
strømmende glæde  hilste  sine  „brødre  og  frænder  i  Nord"  og 
jublende  udbrød: 

At  natten  er  svunden 
med  skyggernes  hær 
og  solen  oprunden 
til  heltelig  færd, 
at  glødende  voven 
har  favnet  dens  glans, 


Digitized  by 


Google 


GRUNDTVIGS  „NYÅRSMORGEN".  447 

at  strålende  skoven 

den  byder  sin  krans, 

at  livlig  min  tunge 

har  lyst  til  at  sjunge, 

det  ingen  mig  uftrætte  skal. 

Haii  har  vist,  hvorledes  han  uden  al  egen  fortjeneste  er 
bleven  båret  frem  gennem  store  åndelige  omskiftelser:  fra  van- 
troens mørke  til  asatroens  primsigning,  til  kirkens  dåb  og  den 
hidsige  strid  for  bekendelsen,  til  synerne  om  Nordens  fremtid 
og  til  tvivlen  om  hans  kald  til  at  sidde  i  dommersæde  og  for- 
kynde de  store  fremtidsvarsler.  Endelig  tU  det  stiUe  arbejde 
med  oldtidens  krøniker,  den  livsalige  fordybelse  i  vort  folks 
ældste  minder,  der  betager  ham  med  sine  dybe  længsler  og 
lader  ham  glemme,  at  det  dog  alt  kun  er  et  skyggeliv.  Men 
atter  og  atter  drives  han  videre  frem,  indtil  han  omsider  når 
de  levendes  land  og  ser  morgensolen  stå  op  over  havet.  Det 
kommer  til  ham  udefra;  men  hver  gang  møder  han  det  med 
sin  utilfredsstillede  trang.  Han  drømte,  at  han  lå  slagen  på 
marken,  da  Odin  kom  til  ham;  han  følte,  at  staven  var  brudt 
over  ham,  da  ånden  bar  ham  til  kirke;  han  følte  sig  ene  og 
ønskede  sig  vinger,  da  Nomegæst  førte  ham  op  til  mindernes 
hal,  og  han  havde  hørt  dødningesukket  i  kærmindelandets 
glædessang  over  de  lukkede  døre,  da  hanegalet  vækkede  livet 
og  forkyndte  solen.  Således  står  dette  skønne  digterværk, 
billedrigt  og  dybsindigt,  som  et  varigt  mindesmærke  over 
Grundtvigs  ungdomsliv  indtil  det  stærke  gennembrud,  der  lærte 
ham  tilfulde  at  skønne  på  „det  levende  ord''. 

II.    „  Horgendrømme. "" 

6.  til  8.  sang  (vers  140-258). 
Det  er  vistnok  tvivlsomt,  om  den  foregående  helhed,  hvis 
den  var  fremtrådt  som  sådan  i  en  offenliggjort  digtning,  vilde 
være  bleven  afsluttet  således,  som  5.  sang  nu  ender;  man  må 
snarere  antage,  at  digteren  vilde  have  følt  trang  til  da  at  gen- 
tage   de    glædesudbrud,    hvormed    han    begyndte    og    hvormed 

han  nu  ender  den  hele  di^ning  (v.  297  fif.).  Nu  blev  en 
sådan  afslutning  umuliggjort  ved  den  nye  fortsættelse. 

Det  m&,  som  foran  nævnt,  antages,  at  Grundtvig  var 
færdig  med  sit  digt,  da  han  den  3.  Juli  vilde  skrive  til  Inge- 
mann, men  blev  afbrudt  ved  „Valdemar  den  store  og  hans 
mænd^.  Denne  digtning  gjorde  et  mægtigt  indtryk  p&  ham, 
dels  som  et  glædeligt  tegn  på  en  ny  frembrydende  national 
digtning,  dels  fordi  den  æggede  ham  både  til  kritik  og  til 
kappestrid,  medens  den  kastede  et  nyt  lys  over  hans  eget  ar- 
bejde. Det  er  bekendt,  hvor  forarget  han  blev  over  Ingemanns 
skildring  af  Sakse  som  den  tørre  pedant,  ligesom  det  ses  af 
hans  „Poetiske  skrifter",  hvorledes  han  i  den  følgende  tid 
gjorde  tilløb  til  lignende  digtninge  og  ligesom  fordelte  emnerne 
meUem  dem.  Han  lagde  da  vistnok  sin  påbegyndte  digtning 
helt  til  side,  indtil  han  igen  kom  noget  mere  til  ro  og  nye 
tanker  havde  ordnet  sig  til  en  fortsættelse  af  den. 

Denne  omfatter  de  følgende  tre  sange,  medens  de  to 
sidste  atter  er  et  nyt  tillæg.  Dette  fremgår  ikke  blot  af  ind- 
holdet, men  stadfæstes  også  af  et  opbevaret  håndskriftsblad,  i 
hvilket  der  følger  en  fortegnelse  over  de  ord,  digteren  nærmere 
vilde  forklare,  straks  efter  vers  258.  Vi  har  da  her  en  ny 
helhed,  fremgået  af  et  samlet  digtersyn. 

Pastor  Monrad  har  haft  et  åbent  øje  for  helheden  i  disse 
tre  sange  og  kaldet  dem  „grubesangene",  idet  han  betegner 
den  første  som  „i  grubens  munding",  den  anden  „grube- 
fundet" og  den  tredje  „udgangen  af  gruben".  For  mig  har 
det  dog  stillet  sig  noget  anderledes,  vel  især  fordi  jeg  opfatter 
de  foregående  sange  som  en  afsluttet  helhed  for  sig. 

Mig  forekommer  det,  at  disse  sange  må  være  fremkaldte 
af  de  krydsende  tanker,  som  Ingemanns  digtning  vakte.  Han 
har  hidtil  skildret  sin  gerning  i  det  ydre  som  frugt  af  en 
indre  udvikling;  det  er  denne  sidste,  han  sigter  på,  det  er 
den,  han  beskriver  som  en  vandring  fra  mørke  til  lys.  Nu 
ser  han  på  gerningens  betydning  for  det  danske  folk,  dens 
ydre  virkning,      Ingemann   har  slået   et   stort  slag  og  vundet 

en  skøn  sejr;  det  bliver  ligesom  en  fornødenhed  for  Grundtvig 
både  at  gøre  opmærksom  derpå,  forherlige  vennen  og  at  hævde 
sin  del  i  den,  sit  foregående  arbejde,  der  jo  betingede  Inge- 
manns. Og  samtidig  fylder  det  ham  med  mismod,  at  denne 
stille,  harmoniske  natur  har  haft  lykke  til  uden  hans  møje  og 
slid  at  genføde  hin  heltealders  store  skikkelser  i  en  klarhed 
Og  kraft,  som  hans  oversættelse  af  Sakse  langt  fra  kunde  nå 
op  til.  Der  faldt  da  en  dyb  skygge  tilbage  over  de  år,  han 
havde  tilbragt  med  dette  lærde  værk;  den  følelse  af  „døds- 
sukket" i  kærmindelandet,  som  vågnede  hos  ham,  da  årene 
led  under  det  vanskelige  arbejde,  bredte  sig  nu  over  hele 
tiden  og  fordunklede  aldeles  billedet  af  de  lykkelige  timer, 
denne  syssel  havde  skænket  ham,  og  som  han  så  åbent  havde 
vedgået  i  sit  nylig  fiildendte  digt.  Med  dette  for  øje  vil  man 
formentlig  have  lettere  ved  at  forstå  de  ofte  dunkle  billeder  i 
de  pågaaldende  sange;  i  poetisk  kraft  og  højhed  kan  de  måske 
ikke  som  helhed  måle  sig  med  de  første,  men  på  mange 
steder  henriver  de  dog  ved  tankernes  flugt  og  sprogets  ædle 
mahn. 

I  sjette  sang  udvikler  digteren,  at  det  var  hans  kald  fra 
begyndelsen  af  („det  stod  på  asernes  guldterning")  at  hente 
fædrenes  minde  op  fra  glemselens  dyb;  derom  vil  haii  tale 
som  om  lyse  morgendrømme,  som  om  overstanden  møde. 

Det  er  let  nok  for  hedengudeme  at  sende  Hermod  til  Hel 
for  at  hente  Balder;  men  han  kommer  ikke  tilbage,  med  mindre 
alting  brister  i  gråd:  Hel  beholdt  sit  bytte.  En  større  lykke 
er  den,  som  kun  Danske  kender,  at  gæste  dybet  „med  kvinden, 
hin  kære"  som  Hadding,  der  steg  ned  til  kærmindemes  og 
de  lyse  bøges  land,  hvor  fortidens  liv  endnu  leves  uforkrænket. 

Disse  tvende  kår  lå  da  for  skjalden:  at  drage  derned  som 
Hermod,  men  kun  at  bringe  Balders  ring  tilbage,  eller  at  dø 
døden  med  Hadding  og  frelse  hele  det  udstrakte  mindernes 
rige.  Det  første  er  som  at  pege  på  skatten  under  jord,  op- 
grave en  prøve  af  det  rige  guld,  således  som  den  angelsaksiske 
skjald    gjorde    det    i  Bjovultk vadet,     —    det    er    „en   lykke    at 

A.  D.Jørgensen:  AfhandL   III.  29 

prise    for    frænder    i    Nord^.      Men    det    andet    er   mangefold 
mere: 

Ej  mage  til  glæde 
der  findes,  så  sød, 
som  den  at  omkvæde 
sin  udstandne  død. 

Når  døden  er  overvunden  og  sejren  nået,  da  er  intet  at 
ligne  derved:  men  så  længe  den  forestår,  krymper  vort  støv- 
sig  og  kan  ikke  holde  tanken  fast  om  genopstandelsens  under. 

Derfor  valgte  han  det  første.  Han  tænkte,  at  det  vel 
kimde  være  nok,  når  han  pegede  derpå,  når  han  slog  til  lyd; 
da  vilde  skatten  nok  efterhånden  løfte  sig  op  mod  lyset.  Det 
var  dog  kun  få,  som  lyttede  til  hans  t«Je,  kun  de  lydhøre,  — 
den  store  mængde  så  kun  jord  og  stene,  hvor  han  så  et  Dane- 
virke,  den  hørte  kun  en  genklang  af  Huss  og  Luther,  hvor 
han  mente  at  føre  profeters  tale.  Da  vendte  han  sig  til  de 
fremfame  ånder,  der  var  glemte  og  overhørte  som  han, 

hvis  humre  har  hødet 
og  tonet  med  klang, 
hvis  kinder  har  glødet 
som  mine  en  gang, 
hvis  sange  må  gemmes, 
om  end  de  forglemmes 
en  time  i  skyggernes  land. 

Denne  glemsel  er  dog  kun  som  skyer,  der  en  tid  skygger 
for  lyset,  en  gang  vil  der  oprinde  en  ny  morgen,  solstrålen 
vil  atter  tale  med  de  blå  bølger,  og  da  vil  det  komme  for  ea 
dag,  hvad  der  er  virket  i  løn. 

Således  trøstede  hcm  sig  og  de  „sørgende  fe",  som  lyt- 
tede til  hans  sange;  men  efterhånden  trættedes  også  de, 
„sange  om  sange  og  drømme  om  dag"   dyssede  dem  i  blund: 

Jo  mer  jeg  fremførte, 

des  mindre  man  hørte, 

jeg  talte  tilsidst  med  mig  selv. 

Efter  denne  malende  skildring  af  det  første  forfatterskab 
(krøniker  og  rim)  og  dets  afslutning  i  tavshed  og  ligegyldighed 
kommer  han  til  fortællingen  om,  hvorledes  han  da  valgte  det 
andet  kår:  selv  at  drage  ned  i  døden  med  „vor  moder". 

Det  var  en  tung  vandring  ad  de  døde  mænds  sti,  over 
den  farlige  å;  dér  måtte  han  brydes  med  skygger  og  være  til 
latter  for  dværge,  vade  gennem  de  side  enge  —  og  endelig 
stanse  ved  muren,  for  at  stå  hovedløs,  medens  kvinden  ka- 
stede hans  hoved  over  i  de  levendes  land. 

Her  kan  man  sige  som  i  visen,  at  „alle  de  små  billeder 
de  vendte  sig  omkring",  da  skjalden  således  i  ånden  anden 
gang  gik  ned  i  dybet.  Glemt  er  den  glæde,  han  første  gang 
har  skildret;  nu  er  kærmindelandet  grimt  og  farligt,  og  han 
kan  ikke  reddes  ud  af  det  uden  selv  at  lemlæstes  i  stedet  for 
hanen. 

Han  udfører  det  videre  i  andre  billeder.  Det  er  let  nok 
at  smile  ad  „de  sprænglærde",  der  kun  forstår  at  j61e  på  den 
latinske  stil,  der  ikke  fatter,  at  livet  er  ét,  skolekunsten  et 
andet;  det  er  let  nok  at  se,  at  der  må  tales  med  fynd  og 
klem,  at  tungen  må  gøres  til  pen,  at  „pennen  skal  sjimge  og 
tale  igen";  men  mens  det  står  på,  er  det  ofte  svært  nok  at 
holde  det  fast.  Han  led  ilde  i  mange  måder;  men  dette  vil 
han  nu  glemme,  da  han  er  udfriet  derfra;  nu  vil  han  love 
den  herre,  som  var  stærk  i  ham,  førte  ham  lysvågen  til  Hel, 
strøg  tågen  af  hans  øjne  og  lod  ham  beholde  i  det  mindste 
en  stribe  af  lys.  Ja,  med  lempe  blev  hans  hoved  skåret^  fra 
skuldren  og  kastet  over  gærdet,  didover,  hvor  røsten  er  klar, 
hvor  harper  og  lurer,  sværd  og  skjolde  beholder  deres  tone, 
hvor  fortidens  minder  lever  i  tale  og  sang. 

Den  syvende  sang  giver  nu  en  herlig  skildring  af  moders- 
målet, det  levende  sprog,  der  gemmer  folkets  hele  liv  og  eje. 
Den  „folkelige  røst",  som  nu  lød  over  vange,  havde  sovet  i 
hundrede  år,  de  år,  i  hvilke  vor  nyere  bogkultur  havde  ud- 
foldet sig.  Men  den  havde  sovet  som  komet,  med  rige  spirer. 
Den  levede  endnu  i  almuens  sagn  og  sange  og  i  Kingos  kirke- 

salmer.  Således  har  han  selv  lært  den  at  kende  alt  i  de  tid- 
lige år,  snart  som  en  dundrende  klang  fra  Qelde,  en  kæmpe- 
sang  med  genlyd  i  stenen,  snart  som  sølverklang  over  bølgen, 
med  milde  guder  i  følge;  snart  i  de  mægtige  salmer  som  slag 
i  Qelde  af  Tors  hammer,  snart  som  en  yndig  højsang,  der 
steg  op  „som  helgen  af  skrin*',  blød  som  en  havfrustemme. 
Det  er  vel  nærmest  modsætningen  mellem  norsk  og  dansk 
tale,  han  her  skildrer. 

Så  fremstiller  sproget  sig  i  al  sin  uforgængelige  herlighed 
i  et  storladent  billed:  det  er  åndens  mangefarvede,  levende 
klædebon : 

Da  lød  fra  det  fjerne: 

„En  søn  under  ø, 

som  haver  den  stjerne, 

haa  aldrig  skal  dø 

og  aldrig  opslide 

den  klædning  så  gæv, 

han  fandt  under  lide, 

af  nornernes  væv: 

treskaflet,  usyet, 

den,  vendt  og  fornyet, 
ham  følger  i  paradis  ind. 

En  stribe  som  skoven 
når  fej  rest  den  står, 
en  stribe  som  voven, 
når  smullest  den  går, 
en  stribe  som  klinten 
i  skumring  og  gry, 
når  blågrå  som  flinten 
den  rager  i  sky,   — 
den  klædning  til  sønnen 
skøn  havfru,  på  bønnen, 
annammed'  af  norner  i  løn.*^ 

„Sønnen  under  ø",  „bølgernes  søn"  (v.  262)  er  Hejmdal, 
den  årvågne  gud,  der  vogter  Danevirke  og  omgærder  det  danske 
åndsliv,  i  lønlig  pagt  med  Mimer,  historiens  og  mindernes 
vætte.  Men  åndslivets  klædning  er  ordet,  først  og  fremmest 
det    danske    modersmål.      Den    klædning   skal   aldrig  opslides. 

men  endog,  „vendt  og  fornyet",  følge  med  ind  i  paradis;  thi 
kun  den  kan  udsige  vort  inderste,  dybeste  liv.  Den  klædning 
er  treskaftet,  endog  den  er  „usyet",-  hel  og  dog  spillende  i 
forskellige  farver:  den  har  skovens  frodighed,  hølgernes  bløde 
fald  og  flintens  tændende  gnist.  Ingen  skønnere  lovtale  kunde 
holdes  over  vort  sprog  end  den,  der  er  nedlagt  i  disse  dyb- 
sindige vers^ 

Udgiveren  af  Grundtvigs  „Poetiske  skrifter"  har  misfor- 
stået det  følgende  ved  at  tænke  sig  røsten,  der  lyder  fra  det 
i^enie,  fortsat  gennem  de  følgende  seks  vers;  originaludgaven 
har  ingen  anførselstegn  og  giver  altså  ingen  vejledning  til  for- 
ståelse. Det  synes  dog  indlysende,  at  de  første  tre  vers 
(180 — 82)  er  digterens  tale,  de  følgende  tre  „den  tordnende 
røst",  der  nævnes  i  186,  men  er  helt  forskellig  fra  den  gåde- 
fulde stemme,  der  fører  bølgernes  søn  frem  for  tanken. 

Det  herlige  syn  af  modersmålets  skønhed  fortoner  sig  for 
digteren;  det  er  som  kornmod,  glimtende  Ijm  uden  torden, 
men  varsler  om  en  glædelig  høst.  Men  tør  han  holde  fast  på 
dette?  Varsler  ikke  de  samme  glimt  tørke  og  goldhed?  Og  når 
livet  er  udrundet,  når  bølgen  isner,  når  blomsten  fahner,  hvad 
gavner  da  den  ydre  glans  og  lykke?  Disse  anelser  finder  en 
forstærket  genlyd  i  en  anden  røst,  tordnende  og  truende:  har 
Dana  i  sin  fejre  lund  kun  søgt  kundskabens  træ,  så  hun  er 
falden  i  søvn  under  dets  skygge  med  slangen  i  barmen,  med 
det  barn  i  armen,  hvis  hjerne  hun  åd,  —  da  er  der  for  hende 
kun  gru  at  vente;  thi  vel  skal  aUe  døde  opstå,  men  den  moder, 
der  myrdede  sit  foster  for  ej  at  beskæmmes,  har  bebyrdet  sig 
med  synden  til  døden  og  må  grue  for  dommen.  Dette  grelle 
billed  sigter  jo  til  sprogets  misbrug  i  lærdommens  tjeneste,  når 
denne  er  i^endsk  mod  det  natuilige  liv,  myrder  det  i  moders 
liv  og  selv  sover  hen  under  kundskabens  træ,  forført  af  slangen. 

Da  kom  der  atter  andre  røster  og  andre  syner,   med  håb 


*  På  et  blad,  der  indeholder  udkast  til  en  fortale  til  ^Nyårsmorgen",  kalder  Gr. 
det  danske  sprog  „det  dybeste,  det  dejligste  og  bedste  mål,  der  lyder  på  menneske- 
læber^. 

Og  fortrøstning:  den  hensovede  kvinde  rørte  sig  på  båre,  og 
barnet  levede  endnu,  det  legede  med  sin  moders  hår.  Men 
digteren  vaklede  som  mellem  fiygt  og  håb,  —  ak,  frygten  var 
klarøjet  og  havde  ret,  medens  håbet  var  blindt:  jætten  var 
fløjet  bort  med  Sigrid,  den  blufærdige  mø,  og  havde  spærret 
hende  inde  i  Qeldet. 

Så  hørte  han  en  anden  røst,  der  opmuntrede  ham  til  at 
prøve  på  at  tale  et  vækkende  ord:  kun  Guds  ord  kan  nu  som 
altid  give  liv,  —  men  kampen  mod  det  dorske,  det  søvnige 
hos  danske  og  norske  folk,  den  må  føres  med  et  våben,  som 
Dana  bærer  under  kjortelen:  viddets  nål,  der  prikker  op  af 
søvne,  det  våben,  som  i  kirkefornyelsens  tid  blev  brugt  med 
så  megen  virkning  i  satirerne  og  som  lever  i  de  folkelige  ord- 
sprog hos  Peder  Låle. 

Så  går  det  op  for  skjalden,  at  sprog  og  sprog  er  to;  der 
er  bogsproget,  som  er  det  døde,  det  „stavbundne",  det,  som 
spiste  af  kundskabens  træ,  —  og  det  levende  mål,  som  det 
lyder  hos  bonden  og  forstås  af  folket.  Og  nu  udvikler  han  i 
en  lang  versrække  (195  —  221),  hvorfor  og  hvorledes  han  valgte 
dette  grove  sprog  til  sin  fordanskning  af  oldtidens  saga:  han 
pløjede  med  stude  som  Gefion,  og  dog  mener  han,  at  de  havde 
stolte  manker  som  heste.  Hvo  tvivler  om,  at  han  kunde  have 
tørt  ordet  trods  nogen  i  bogmålet,  højt  og  let,  båren  afsted 
på  en  vinget  hest,  —  men  han  valgte  den  sene  gang  og  det 
jævne  mæle  for  at  forstås  af  alle.  En  fugl  kunde  han  have 
været,  men  han  blev  som  en  fisk,  for  at  de  andre  kunde  følge 
med,  —  det  står  for  ham  selv  som  en  gåde,  om  det  derved 
skal  lykkes  at  hæve  de  kolde  og  tunge  fiske  op,  så  de  bliver 
fugle. 

Ofte  segnede  han  under  byrden,  thi  det  var  ikke  let  at 
bevare  denne  tone,  at  tale  dette  uvante  sprog;  da  han  kom 
til  Magnus  Barfod  og  Knud  Lavard,  var  han  træt  til  døden. 
Atter  opmandede  han  sig  dog  og  skrev  om  Valdemar  og  Ab- 
salon, ventende  den  dag,  da  det  hele  skulde  være  fuldbjrrdei. 
Han  kunde  endda  føre  sværd  og  skjold,  men  „hammeren  faldt 


Digitized  by 


Google 


GRUNDTVIGS  „NYÅRSMORGEN".  455 

ham  for  tung**,  den  seje  ligegyldighed  kunde  han  ikke  over- 
vinde. Da  klang  hans  pen,  .som  duen  havde  forjættet,  og 
atter  gik  han  trøstig  til  det  mødefulde  værk,  indtil  dagen 
gryede  og  han  kunde  slukke  de  kunstige  lys,  der  brændte 
over  bogen.  Da  løstes  nattens  gåde  for  ham,  og  vandet  for- 
vandledes til  vin;  da  forstod  han,  at  det  ikke  er  dårefærd  kun- 
stig at  gøre  vin  til  vand,  thi  ligesom  hvedekornet  skal  forgå, 
må  vinen  opløses  for  at  optage  alt  i  sig.  Da  så  han  også 
forjættelsen:  de  fiske,  som  bliver  til  fugle,  svanerne,  hvis  vugge 
er  havet,  men  som  søger  deres  grav  i  himlen,  svanerne,  der 
kun  har  „barnlige  sukke**  på  bølgerne,  men  med  en  herlig 
sang  flyver  ind  i  paradis. 

Dette  er  da  tanken  i  den  hele  sang:  modersmålet  er  et 
levende,  bølgende  sprog,  herligt  i  gamle  sange  og  salmer, 
herligt  som  livstankemes  uopslidelige  klædning;  men  det  er  i 
fare  for  at  dø  i  skolesprogets  „stavnsbånd**,  det  ligger  i  dvale 
under  kundskabens  træ,  ja  det  fristes  til  at  myrde  sine  egne 
børn.  Hans  opgave  har  det  været  at  „løse  stavnsbåndet**,  at 
lade  folkemålet  komme  til  ære  og  værdighed,  den  folkelige 
skæmt,  det  folkelige  vid  og  det  brede,  levende  udtryk.  Træl- 
somt var  det  at  udføre,  da  ingen  skønnede  på  hans  møje,  men 
han  vandt  dog  over  det,  i  fortrøstning  til,  at  der  måtte  være 
velsignelse  i  denne  gerning,  at  gå  ind  i  bondens  stue  og  tale 
hans  eget  sprog.  Nu  er  det  tilendebragt;  dagen  gryr,  han  ser 
i  ånden,  hvorledes  dette  værk  en  gang  skal  krones,  hvorledes 
den  danske  almue  en  gang  skal  hæve  sig,  netop  fordi  han 
dalede  i  sin  høje  flugt  og  satte  sig  i  dens  midte. 

De  to  sange  udfylder  hinanden;  de  omtaler  det  samme 
værk,  men  medens  den  første  ser  på  det  historiske  indhold, 
dvæler  den  anden  ved  sprogets  ejendommelige  dragt.  Der  er 
næppe  tvivl  om,  at  dette  sidste  især  har  ligget  digteren  på 
hjerte,  og  at  han  her  når  højest  i  tankernes  flugt  og  billedernes 
rigdom,  ligesom  han  her  hæver  sig  til  et  stort  profetisk  frem- 
syn over  hele  sin  følgende  livsgerning.  For  så  vidt  er  denne 
sang  kernen  i  den  hele  digtning. 

Den  ottende  sang  begynder  med  en  forherligelse  af  Inge- 
manns digtning  og  går  herfra  over  til  dristige  spådomme  om 
vort  folks  kommende  storhed  i  åndens  verden. 

Det  sidste,  digteren  mindes,  er  syner  vakte  til  live  af 
strengenes  klang;  klare  toner,  som  åbenbarer,  at  danske  mænd 
kun  dør  som  himmellysene,  de  synker  i  hav  for  atter  at  op- 
stå i  glans.  Han  så  heltene  gå  frem  i  dagen,  kaldte  op  ved 
hanegalet,  det  gamle  Bjarkemål:  Absalon  og  hans  frænder,  — 
Ahsalon  den  kære,  dobbelt  kær,  fordi  han  ikke  blot  reddede 
land  og  rige,  men  også  sørgede  for  at  bevare  fædrenes  minde, 
I  århundreder  var  hans  skikkelse  dog  som  død;  men  nu  er 
den  opstanden  med  alle  hans  fæller,  svalen,  den  lille  fugl,  har 
med  nattergaleslag  genvakt  alle  de  gamle  minder.  Og  nu  ud- 
bryder han  i  lovtale  over  „svalen"  (navnet  på  en  digtsamling 
af  Ingemann),  der  opstod  af  vinterdvalen  og  lig  danebrogs- 
duerne  svang  sig   mod  det  høje: 

Jtt  nu  får  vi  sommer 
og  nii  har  vi  dag, 
da  mandstærk  du  kommer 
med  Danemarks  flag! 

Det  er  ikke  mere  en  enlig  svale,  som  da  den  sang  første 
gang,  nu  er  den  i  flok  og  følge;  nu  bliver  den  her  og  bygger 
rede  under  vort  tag,  nu  skal  verden  lære,  at  „blomsten  er 
muldet  næst",  —  Ingemanns  sang  er  jævn  og  folkelig  som 
Grundtvigs  oversættelse. 

Så  tUtaler  han  Sakse,  den  „fader  så  kær",  der  nu  kommer 
til  sin  fiilde  ret,  nu  opfyldes  Absalons  ønske,  og  den  bly 
Sigrid  vindes  tilbage  fra  bjerget;  vel  har  jætten  filtret  hendes 
lokker  sammen  (i  det  fremmede  mål),  men  „Danmarks  kæmpe 
i  småpigeham"  (Ingemann)  forstår  at  oprede  dem,  så  de  atter 
flagrer  frit  som  de  gule  aks  over  vangen.  Og  han  udbryder 
igen  i  jubel:   „O,  nu  får  vi  sommer,  o,  nu  har  vi  dag!" 

Hertil  knytter  sig  da  de  dunkle  spådomme.  Han  søger 
tilbage  til  billedet  af  havfruen,  Danmarks   moder;    men  fra  de 

folkelige  helte  og  det  hjemlige  sprog  går  han  nu  videre  ud  til 
hele  slægtens  fortid  og  fremtid. 

Når  Gud  har  set  i  nåde  til  det  danske  folk  og  sendt 
heUigdomsvandene  til  vore  strande,  da  var  det  på  hendes  bøn, 
da  ^fremmede  han  hendes  vilje",  som  det  hedder  i  visen.  Thi 
hun  satte  sit  håb  til  ånden,  hun  holdt  dåben  hellig  og  drak 
paradis- vinen;  men  „hvad  hjerterne  søge,  det  finde  de  vist", 
og   „som  hjerterne  bede,  så  bølgerne  gå". 

Og  langt,  langt  går  hendes  længsel  tilbage,  alt  fra  vuggen 
søgte  hun  „de  levendes  land";  det  var  jo  hende,  som  ikke 
lod  skjalden  f&  hvile  i  kærmindelandet,  men  vilde  over  gærdet 
og  vilde  have  sin  vugge  flyttet.  Som  dansk  folkemoder  ned- 
stammer hun  fra  Noa,  og  hans  ord  gemte  hun  gennem  tre 
tusind  år  i  sit  hjerte:  det  er  bedre  at  følge  den  rullende  bølge 
fra  de  levendes  land  end  at  bygge  på  den  faste  jord.  Han 
lod  sig  jo  i  arken  bære  op  til  de  højeste  bjerge,  mens  jorden 
lå  begravet  i  afgrunden  og  bølgerne  sønderslog  de  grundmurede 
haller  og  alt  menneskeværk;  da  lod  Gud  igen  den  blomstrende 
0  opkomme,  og  mennesket  fornyede  sin  pagt  med  stjernen  om 
at  søge  tilbage  til  hjemmet,  —  men  også  syndefaldet  for- 
nyedes. 

„Ja,  let  er  din  gåde  at  råde",  udbryder  digteren  til  hav- 
fruen: du  skal  ved  dommedags  gry  hæve  dig  mod  det  høje 
som  gennem  ildsluer,  medens  jorden,  udglødet  som  guld,  smykker 
sig  til  et  dejlighedshjem.  Du  hørte  med  dine  mange  brødre 
(de  andre  folkeferd)  de  hellige  sange,  som  stammefaderen  sang: 
om  at  følge  de  rullende  bølger  til  hjemmet,  det  hjem,  hvor 
guldet  ligger  som  rav  og  danner  højaltre,  og  hvor  føniksfuglen 
ofrer  sig  selv,  —  paradisets  have. 

Hun  stod  på  Libanonskoven  og  stirrede  ud  mod  vest 
over  havet,  hvor  himmel  og  hav  gik  i  ét,  hvor  solen  gik  til 
hvile  i  bølgerne:  dér,  mente  hun,  vilde  hun  finde  det  søgte 
hjem,  og  med  glødende  kinder  udspændte  hun  sine  hænder, 
der  blev  Qerklædte  vinger  og  bar  hende  langt  hen  over  sø  og 
land.     Rige  vingårde  bredte  sig  under  hendes  flugt,   men  hun 

så  slangen  under  løvet  og  mindedes  stammefaderens  advarsel 
mod  den  stærke  drik,  som  var  bleven  ham  selv  til  fald.  Hun 
fløj  videre  mod  vest,  og  hun  fløj  imod  nord,  stadig  over  bøl- 
gernes toppe,  indtil  hun  stansedes  af  isklipper;  da  mindedes 
hun  stammefaderens  ord,  som  advarede  mod  de  bjerge,  der 
dannes  af  kulden,  og  rådede  til  at  søge  en  ø,  indtil  isen  smel- 
tede omkring  de  levendes  land.  Så  fløj  hun  atter  sukkende 
mod  øst  for  at  udspejde,  om  der  ikke  i  disse  nordlige  egne 
skulde  være  en  sådan  „forhåbningens  ø",  og  se,  hun  fandt 
øen  mellem  bælt  og  sund,  øen  med  de  majgrønne  telte,  de 
blomstrende  enge,  de  ravstrøede  strande  og  den  hvide  klint 
Da  opslog  hun  sin  bolig  på  Sjælland  og  udbrød:  „Se,  her  vil 
jeg  bygge,  mens  bøgen  har  skygge^.  Og  hun  ender  sangen 
med  de  løfterige  ord: 

Se,  her  vil  jeg  svømme 
som  svane  i  Qord, 
i  løvhytten  drømme 
om  livet  ifjor; 
ja  her  vil  jeg  kvæde 
min  havfrue-sang, 
med  gråd  og  med  glæde, 
med  bølgende  klang, 
til  klipperne  smelte 
og  himmelblå  telte 
jeg  ser  i  de  levendes  land. 

Med  dette  store  syn  på  fædrelandets  fremtid,  det  udkårne 
land  og  folk,  „historiens  Palæstina",  forventningernes  sæde  for 
hele  slægten,  ender  da  sangen  om  de  rige  morgendrømme. 

III.    Efterslæt. 

9.  og  10.  sang  (vers  259—312). 

Da  aserne  udsendte  Loke,  klædt  i  Frejas  falkeham,  for  at 
hente  Idun  tilbage  fra  jætterne,  forvandlede  han  hende  til  en 
nød  og  førte  hende  hjem  med  i  sin  stærke  klo. 

Således    har    den    dybsindige    skjald    været    udsendt   fra 

lysets  til  mørkets  rige  for  at  hente  ungdommens  og  styrkens 
gudinde  tilbage,  og  nu  er  han  kommen  hjem  med  hende,  gemt 
i  en  nød.  Således  er  denne  herlige  digtning,  hård  i  sin  skal, 
men  sød  i  sin  kerne;  Idun  og  hendes  gyldne  æbler  er  skjulte 
i  den. 

Og  der  er  en  dobbelt  kerne.  Skjalden  mindes  sin  gang 
fra  de  tidlige  år,  sin  syssel  med  det  jordiske  og  det  him- 
melske fiædreland  og  hvorledes  han  vidunderlig  førtes  fra  trin 
til  trin  henimod  klarhed  og  liv,  så  han  nu  står  i  moigenens 
strålende,  lys,  rede  til  et  nyt  dagværk.  Og  anden  gang  vender 
han  tilbage  til  fortiden,  for  at  gøre  rede  for  sin  gerning^  sine 
kampe  for  at  udfri  fortidsminderne  fra  forglemmelsen,  for 
modersmålets  oprindelige  levende  kraft  og  det  menige  folks 
opvækkelse,  og  han  kaster  et  langt  blik  ud  i  fremtiden  for  at 
spå  sine  landsmænd  en  rig  besøgelsestid. 

Men  den  stærke  bevægelse,  hvori  han  åndelig  var  sat, 
kunde  ikke  endnu  bringes  til  ro,  og  ligesom  han  havde  fortsat 
sit  oprindelige  digt  med  et  andet,  føler  ban  trang  til  at  føje 
endnu  en  efterslæt  til  det  hele.  For  helhedsindtrykkets  skyld 
vilde  det  tilvisse  have  været  at  ønske,  at  dette  ikke  var 
blevet  medtaget  ved  offenliggørelsen. 

Den  høje  tankeflugt  er  nu  lammet.  Efterslætsversene 
danner  overgangen  til  de  i  ubunden  stil  skrevne  „Glarøjne^ 
og  den  vidtløftige  fortale,  der  skal  hjælpe  til  digtningens  for- 
ståelse. Og  den  storslåede  fremstilling  af  digterens  åndsliv 
afløses  af  en  række  meddelelser  om  hans  personlige  oplevelser 
og  forsætter. 

Han  begynder  med  at  udtale  sin  mistvivl  om  at  blive 
forstået  af  sin  samtid  i  dette  digt  Ser  man  ikke,  at  bølgerne 
betyder  menneskeslægten  og  havfruens  blomstrende  ø  fædrenes 
arv,  da  har  han  sunget  forgæves  om  den  trefarvede  kjortel, 
der  blev  vævet  til  bølgernes  søn. 

Denne  mærkelige  udtalelse  synes  at  stadfæste,  hvad  dig- 
teren selv  antyder,  at  han  var  ligesom  ude  af  sig  selv,  da 
han  så  og  beskrev  disse  høje  syner,  så  han  end  ikke  kan  for- 

slå  dem  selv  bagefter.  Endnu  1847  skrev  han  jo  om  den 
hele  digtning,  „at  han  endnu  kun  forstod  den  halvvejs".  Det 
ses  af  hans  „Glarøjne^,  at  han  vaklede  i  forståelsen  af  sine 
personer  og  billeder,  således  særlig  „bølgernes  søn",  der  her 
glider  over  fra  Hejmdal  til  apostlen  Johannes. 

Det  skønne  billed  af  sproget,  som  danner  åndens  klædebon 
og  „vendt  og  fornyet"  skal  følge  den  ind  i  paradis,  er  altså 
gledet  fra  ham,  ligesom  han  efter  at  være  bleven  ædru  efter 
skjalderusen  ængstes  ved  den  dristige  spådom  om  det  danske 
folks  fremtid  og  vil  bortforklare  den  og  forflygtige  det  tydelige 
billed.  Nu  er  det  ikke  mere  det  danske  sprog  eller  det  danske 
hav  og  land,  men  en  tåget  billedtale  om  åndelige  ting  i  al- 
mindelighed, medens  det  i  digtningen  jo  netop  er  den  faste 
forbindelse  mellem  de  høje  ideer  og  det  jordisk  givne,  som 
har  den  forunderlige  vægt  og  klang.  Disse  fortolkninger  bag- 
efter minder  om  de  ældre  bibeludgavers  kapiteloverskrifter,  der 
vilde  give  det  gcunle  testamentes  livsfriske  salmer  og  profetier 
en  udglidende  almindelig  fortolkning. 

Digteren  går  derefter  over  til  at  tale  om  sig  selv:  hvis 
han  ikke  finder  denne  forståelse  herhjemme,  da  gjorde  han 
bedre  i  at  forlade  fædrelandet  for  på  et  andet  sted  at  samle 
en  menighed  om  sig;  Vorherre  vilde  nok  mage  det  således 
for  ham.  Efter  en  opbevaret  optegnelse  tænkte  han  på  Eng- 
land, der  formentlig  skulde  holde  sit  eget  højere  i  ære.  Men 
hvordan  skulde  han  nænne  det!  Og  vilde  han  og  hans  æt  ikke 
da  komme  til  at  ligne  Toke,  der  drog  til  Jomsborg,  fordi 
kæmpeånden  forekom  ham  at  være  uddød  i  Danmark,  —  ja 
vilde  han  ikke  blive  en  Loke,  en  søn  af  uhyret  \  der  voldtog 
vor  moder,  en  anden  Jormunrek,  der  byggede  sig  en  utilgæn- 
gelig borg  og  røvede  „helte-kærminden",  den  skønne  Svanbild, 
men  med  rette  blev  dræbt  af  hendes  brødre. 

Derfor  var  det  jo,  han  tændte  sit  lys  og  gik  ned  i  dybet, 
nu  har  han  intet  mere  at  sætte  til  af,  resten  af  liv  og  helbred 


*  Vers  268  er  med  urette  kommen  ind  i  denne  sammeDhieug;  del  er  en  geo- 
tageUe  af  vers  20i. 

må  han  gemme  for  sin  søn.  Så  tænkte  han  da  igen  på  at 
bryde  op,  men  hvorhen?  Hvor  skal  han  kunne  finde  ørenlyd 
for  fasdrenes  røst  og  for  kirkens  salmer,  hvis  ikke  dér,  hvor 
han  selv  fik  øre  for  dem? 

Han  går  nu  helt  ind  i  sine  egne  personlige  forhold  og 
fortæller  om  den  gamle  pige  Magdalene  i  Udby,  der  sang 
salmer,  da  han  var  så  lille  som  den  søn,  han  nu  har  på 
skød;  hun  var  en  svag  stakkel,  som  hans  fader  gav  nådsens 
brød,  men  af  hende  lærte  han  sprogets  fyndige  ord,  således 
som  de  nu  står  i  krøniken,  og  hendes  navn  skal  ihukommes 
med  den. 

Det  er  da  en  lykke  at  kunne  genopvække  i  det  mindste 
noget  af  fædrenes  liv,  og  kom  han  selv  end  ikke  videre  end 
til  et  mægtigt  råb,  så  står  nu  dog  ved  hans  side  den  mand, 
hvis  stilfærdige  tale  ingen  kan  modstå  (Ingemann);  så  længe 
han  er  i  Danmark,  vil  Grundtvig  også  blive  her,  men  med 
ham  vil  han  forlade  det. 

Men  atter  forsikrer  han,  at  han  ikke  mener  det  så  ilde, 
de  vil  ikke  gøre  vor  moder  den  sorg:  nej,  da  Ingemann  var  i 
udlandet  og  fandt  sig  vel  dér,  og  da  Grundtvig  sad  i  graven 
(med  krønikerne),  da  sørgede  hun  svarlig:  nu  er  de  atter 
hjemmestedte. 

Og  han  ender  denne  sang  med  et  skønt  billed  af  mod- 
sætningen mellem  dem.  Han  stirrer  ud  over  havet,  der  om- 
ringer de  danske  lande,  og  bølgerne  fremtræder  da  under 
billed  af  de  blå  løver  i  kongeskjoldet,  rigets  faste  værn.  Lø- 
verne træder  da  her  i  steden  for  havfruen,  Sigrid,  og  han 
finder  en  stadfæstelse  derpå  i  ravhjerterne,  der  omringer  dem 
i  skjoldet,  skønt  de  er  et  kvindesmykke.  Også  de  har  af 
jætten  været  skjulte  „som  gnisten  i  flinten",  ligesom  Sigrid, 
men  er  nu  udfriede  ved  det  dagslys,  der  har  løst  alle  bånd. 
De  hilser  digteren  med  et  „vel  mødt  under  klinten!"  og  i  for- 
ening dækker  de  kridtets  hvide  glans  over  dens  sorte  striber  ^ 

*  Udgiveren  har  her  miaforslået  digtet  og  aat  urigtige  anføraelstego.  Originalen 
har  begyndelsen  af  vers  294  sAledes: 

Derpå  deler  han  våbenets  mærker  med  vennen:  Ingemann  skal 
drage  op  ad  „Suså"  (den,  der  opstår  af  de  mange  småbække) 
og  tvætte  ravhjerterne  i  søen,  så  Velarid  kan  kæde  dem  sammen 
til  et  Brosingemén  for  Freja  (Sigrid);  Grundtvig  skal  med  lø- 
verne gå  i  leding  mod  Arkonaborg,  mod  Svantevit  og  de  ven- 
diske drager. 

Den  tiende  sang  indleder  digteren  med  en  gentagelse  af 
sit  fredsråb  fra  begyndelsen  (v.  297—99),  hvorpå  ånden  ud- 
taler en  opfordring  til  at  gå  ud  og  forkynde,  hvad  han  har 
set,  det  genvågnende  liv  i  kirken  og  skolen  (v.  300—306). 
Disse  vers  synes  efter  et  bevaret  håndskriftblad  at  have  været 
bestemte  til  et  tidligere  sted  (mellem  7.  og  8.  sang),  hvor 
også  en  række  vers  om  Nordens  svaner  oprindelig  fandtes 
(Poet.  skr.  V  273  ff.). 

Og  videre  hedder  det:  nu  vil  solen  krone  sit  år,  så  hver 
høster,  som  han  har  sået,  men  kun  den  høster  hundrede  fold, 
som  såede  med  håb  til  Gud.  Derefter  kommer  der  en  vinter, 
som  vil  lægge  is  over  vore  vande  og  kun  lade  en  hlle  våge 
åben;  da  skal  hver  den,  som  har  livet  kært,  drage  bort  fil 
vågen,  ligesom  vore  fædre  drog  bort  til  fjerne  lande: 

Guds  timer  og  dage 

gå  frem  og  tilbage, 

gak  aldrig  i  rette  med  ham! 

Men  Digteren  ender  dog  med  at  lyse  fred  over  Norden, 
så  længe  livet  endnu  leves  her,  både  legemligt  og  åndeligt,  i 
fædrenes  minde. 


Vel  mødt,  under  klinten, 

de  sjunge  lidt  hult: 

som  gnisten  i  flinten  o.  s    v. 

Dette  mk  læses  s&ledes: 

„Vel  mødt,  under  klint eu I** 

de  sjunge  lidt  hult,  — 

som  gnisten  i  flinten  o.  s.  v. 

Løverne  omtales  jo  nemlig  i  4.  Liiye  og  kan  da  umulig;  fere  talen  her.  At  for- 
fatteren har  sat  kolon  efter  „hult"  har  mange  sidestykker,  hvor  han  særlig  vil  »»kk« 
opmærksomhed  for  det  følgende. 

Således  synes  også  i  disse  anelsesfulde  fremblik  til  en 
tid,  da  vort  land  ikke  mere  rummer  forjættelsen,  skjaldens 
synkende  hånd  at  kunne  spores.  Til  trods  for  den  gentagne 
morgenjubel  er  stemningen  sunket,  og  andre  tanker  trænger 
sig  frem.  Også  deri  ligner  den  hele  digtning  et  drømmesyn^ 
Ilt  dette  som  oftest  forvirres,  før  det  helt  opløses  i  tåger. 

AMBROSIUS  STUB*. 

(1897-98.) 

[Dansk  Tidsftkrift  1896,   S.  1-25  og  117-34.    —    Her  med  Benyttelse  af  det  origiiale 

Manuskript] 


I.    Levned. 

Ijlandt  Holbergs  samtidige,  der  i  så  mange  retninger 
grundlagde  en  ny  tidsalder  i  dansk  åndsliv,  står  Ambrosius 
Stub  som  den  eneste  nævneværdige  lyriske  digter.  Han  blev 
ikke  så  meget  påagtet,  at  hans  navn  og  hans  digte  fik  plads 
i  literaturen;  først  efter  Evalds  fremtræden  nåede  de  i  trykken. 
Men  senere  tider  har  givet  ham  fuld  oprejsning,  og  han  nævnes 
nu  uimodsagt  som  første  mand  i  den  lange  række  af  stem- 
nings- og  tankedigtere,  der  strækker  sig  gennem  de  sidste  to 
hundredår. 

Medens  Holberg  virkede  i  hovedstaden  og  dér  grundlagde 
den  danske  skueplads,  og  medens  Brorson  udgav  sine  salmer 
til  brug  ved  gudstjenesten  i  Sønderjylland,  hørte  Stub  til  på 
Fyn,  og  her  blev  hans  sange  sungne  og  hans  skæmteviser 
huskede  i  hundrede  år,  før  de  igen  blev  hele  folkets  eje. 
Rasmus  Nyerup,  der  var  født  året  efter  hans  død  på  Brahes- 
holms  gods,  hvor  Ambrosius  Stub  havde  haft  tilhold  i  sine 
bedste   år,    fortæller,    „at   hans   viser   og   vittige   indfald  var  i 


*  [i  en  Note  meddele  Udgiverne  af  Daoak  Tidsskrift,  at  Ooden  forfaiadrede  Fo^ 
fatterea  i  at  foretage  et  sidste  Gennemsyn  af  nærværende  Afliandling.j 

hans  ungdom  i  bemeldte  egn  af  Fyn  overalt  i  folkemunde''. 
Og  S.  Jørgensen  (Kistrup)  beretter  1893,  at  mindet  om  ham 
„endnu  for  50  år  siden  var  meget  levende  her  på  Fyn  og 
hans  arier  i  alles  munde ''.^  Det  vil  altså  sige,  at  hans  digt- 
ning levede  blandt  hans  nærmeste  landsmænd,  indtil  de  tider 
kom,  da  hele  vor  bogskat  og  dens  rigdom  af  sange  blev  alles 
ejendom.  Da  blegnede  hans  navn  blandt  de  fynske  bønder, 
men  til  gengæld  optoges  det  i  hele  folkets  bevidsthed  og  fik 
anvist  en  hædersplads  i  literaturens  historie. 

Det  er  en  af  Fredrik  Barfods  fortjenstlige  gerninger  at 
have  opredet  hovedtrækkene  i  Stubs  levned.  Nyerup  og  Krafts 
„Literaturleksikon''  (1820)  har  endnu  kun  at  melde,  at  han 
„menes  at  være  født  1707  i  Ribe  og  døde  som  student,  for- 
modenlig sammesteds,  1758^^,  og  Kr.  Molbech,  der  dog  stærkt 
fremdrog  hans  betydning,  kom  ikke  ud  over  dette  (Dansk  poe- 
tisk antologi.  I,  1830);  kun  at  man  selvfølgelig  tillige  var  på 
det  rene  med,  at  han  havde  tilbragt  sine  mandomsår  på  fynske 
herregårde.  Barfod  fik  imidlertid  ved  sine  utrættelige  under- 
søgelser på  stedet  oplyst,  hvor  og  når  han  var  født,  hans 
slægtskabsforhold,  skolegang  i  Odense  (ikke  i  Ribe),  forbindelser 
på  Fyn  og  småøerne  og  endelig  hans  ophold  i  Ribe  og  død 
dér  som  skoleholder.  Senere  er  hertil  kommen  andre  bidrag,  til- 
dels fra  Ribe,  men  især  en  meget  oplysende  redegørelse  for 
hans  ægteskab  og  hustruens  slægtskabsforhold,  af  S.  Jørgensen 
(Kistrup)  ^ 

Det  kunde  herefter  synes  overflødigt  atter  at  vende  til- 
bage til  dette  emne,  som  vel  nu  måtte  siges  at  være  udtømt. 
Dette  er  dog  ikke  tilfældet.  Dels  er  der  nemlig  endnu  en 
efterhøst  at  gøre  i  samtidens  offenlige  arkiver,  dels  fortjener 
et  og  andet  af  det  allerede  kendte  at  sættes  i  et  noget  andet 
lys,    medens   meget  af  hvad    der   er    fremdraget    kun    i    ringe 


1  Rahbek  og  Nyerup.  Dansk  digtekuoal.  IV  437.    Museum  1893,  U  114. 

>  Fr.  Barfod:  „Fædrelandet*'  1846,  nr.  289—96.  „Ambrosius  Stubs  samlede 
digte",  3  udgave,  1852  (indledning,  97  sider),  (senere  4.  og  5.  udgave).  Ribe  skolea 
program  1854.    Museum  1898,  II. 

grad  tjener  til  at  oplyse  hovedsagen  og  derfor  snarere  virker 
forstyrrende  i  den  samlede  fremstilling.  Jeg  skal  derfor  gøre 
et  forsøg  på,  efterat  have  gennemgået  alt,  hvad  jeg  kunde 
tænke  mig  af  betydning  for  den  rette  opfattelse  af  digterens 
livsforhold,  i  sammenhæng  at  fremstille  hans  liv  og  levned 
såvel  som  hovedtrækkene  i  hans  virksomhed  som  digter. 

Ambrosius  Stub  var  født  1705  i  Gummerup,  Kong  sogn^ 
Båg  herred,  et  par  mil  øst  for  Assens.  Sognet  var  dengang 
lagt  til  Verninge  i  Odense  herred,  og  i  den  fælles  kirkebog  er 
hans  dåb  indtegnet  på  følgende  måde:  (1705,  dom.  rogati,  d. 
e.  17.  Maj)  „blev  Kristoffer  Skrædders  barn  i  Gummenip  døbt 
med  navn  Ambrosius.  Faddere:  Jfr.  Marie  Dorotea  Carisius, 
Kristoffer  Stormgårds  kone,  herredsfoged  Bertel  Jørgensen^ 
Aleksander  Green,  Andreas  Skytte,  Johan  Helmer."  Mærkeligt 
nok  døbtes  i  det  følgende  år.  Mikkelsdag,  Jens  Skrædders  barn 
i  Glamsbjerg  ligeledes  med  navnet  Ambrosius,  ligesom  det  til 
faddere  havde  Kristoffer  Stormgårds  kone  og  „Aleksander  Green 
på  Sjøholm"  tilligemed  den  anden  Ambrosius's  fader  Kristoffer 
Skrædder.  At  dog  den  først  nævnte  er  vor  digter,  fremgår  af, 
at  han  i  Odense  skole  kaldes  Ambrosius  Kristoffersen,  ligesom 
faderen  ved  sin  død  kaldes  Kristoffer  Stub.  Den  sidst  fødte 
Ambrosius  fortsatte  sin  faders  håndtering  og  nævnes  jævnlig 
som  „Ambrosius  Skrædder";  han  døde  i  Verninge  1766. 

Navnet  Ambrosius  stammede  for  begge  skræddersønnernes 
vedkommende  fra  samme  kilde,  den  afdøde  Ambrosius  Carisius 
til  Palstrup,  hvis  datter  Marie  Dorotea  var  den  førstes  gud- 
moder, medens  forvalteren  på  Søholm,  der  ejedes  af  den  anden 
datter  Anna  Barbara  Sofie,  stod  fadder  til  dem  begge.  Det  er 
dog  øjensynligt,  at  Kristoffer  Skrædder  har  stået  disse  herre- 
gårdsfolk  nærmere  end  hans  kaldsfaalle  i  Glamsbjerg;  thi  ikke 
blot  mødte  den  adelige  jomfru  selv  ved  hans  søns  dåb,  men 
hele  slægten  ses  at  have  stået  i  forhold  til  slægten  på  Søholm 
og  Brahesholm. 

Disse  gårde,  tilligemed  Krængerup  (nu  Frederikslund), 
ejedes  i  århundredets  begyndelse  af  fru  Anna  Carisius,  Ambro* 

sius's  Søster,  der  var  enke  efter  hin  Morten  Skinkel,  som  havde 
bagtalt  Grififenfeld  for  kong  Kristian  V  og  derfor  blev  forvist 
fra  hoffet.  Ved  hendes  død  1705  tilfaldt  godserne  broderens 
før  nævnte  døtre:  Marie  Dorotea  fik  Brahesholm,  Anna  Bar- 
bara Søholm,  medens  de  var  halvt  om  Krængerup. 

Skrædderen  i  Gummerup,  Kristoffer  Pedersen  Stub,  var 
født  1664  og  havde  1692  ægtet  Kristence  Ibsdatter.  Deres 
ældste  søn  Morten  (opnævnt  efter  Morten  Skinkel)  var  alt  22 
år  gammel  fuldmægtig  på  Søholm,  senere  ridefoged  og  for- 
pagter; han  ægtede  en  datter  af  egnens  mest  ansete  storbonde 
Kristoffer  Hansen  Møller  på  Stormgården,  hvis  hustru  nævnes 
blandt  fadderne  for  de  to  skræddersønner.  Endvidere  havde 
Kristoffer  Stub  en  datter  Karen,  der  ligeledes  tjente  på  Sø- 
holm, rimeligvis  som  fruens  kammerpige,  og  herfra  blev  for« 
sørget  ved  ægteskab  med  Lars  Skytte,  som  1729  kaldtes  til 
præst  i  Verninge  og  Køng  sogne.  Hos  hende  henlevede  fa- 
deren, der  1725  var  bleven  enkemand,  sine  sidste  dage;  han 
døde  1746.  Hans  hus  i  Gummerup  gik  over  til  den  anden 
søn  Peder,  født  1700. 

Ambrosius  Stub,  ægteparrets  yngste  barn,  blev  sat  til 
bogen  og  kom  i  Odense  skole,  muligvis  med  hjælp  af  gud- 
moderen. Fra  foråret  1718  af  har  han  iøvrigt  haft  hjælp  af 
skolens  midler,  indtil  hcm  i  Juli  måned  1725,  20  år  gammel, 
blev  student. 

Det  ligger  i  sagens  natur,  at  der  ikke  kan  være  opbevaret 
synderligt  om  disse  år;  det  eneste  er  den  omtale,  han  selv 
giver  sine  tidligste  år  i  en  rimet  ansøgning  til  stiftamtmanden 
i  Ribe  1756.     Her  hedder  det: 

^Min  barndom  den  gik  bort  i  skolegang,  som  krænker, 
min  ungdom  sad  sig  træt  på  de  latinske  bænker, 
jeg  var  akademist  til  første  mandoms  tid, 
Minerva  lod  endog  fornøjet  med  min  flid. 

Min   skæbne  spillede  så  snedig  med  min  lykke, 
fordi  jeg  fandt  mig  ej  i  nogles  agt  og  nykke; 

30* 

for  sildig  hiev  jeg  klog  af  tidens  skuespil, 
hvor  verden  føjer  den,  der  ger,  hvad  verden  vil. 

Jeg  overgav  min  bog,  min  kære  tro  veninde  ,  .  .'^ 

Vi  kan  kun  gætte  os  til,  hvad  der  ligger  bag  ved  dette. 
Samme  år,  som  Stub  blev  student,  var  hans  moder  og  hans 
ældste  velstående  broder  døde;  ligeledes  døde  major  Vilhelm 
Stockfleth,  der  havde  været  gift  med  digterens  gudmoder,  som 
alt  var  død  1722;  de  efterlod  en  søn  Kristian  Stockfleth,  som 
endnu  var  et  barn.  Alligevel  har  Stub  rimeligvis  kunnet  på- 
regne fornøden  hjælp  fra  hjemmet;  moderen  var  bleven  jord- 
fæstet i  Køng  kirke,  hvad  der  tyder  på  mandens  forholdsvis 
gode  kår,  og  søsteren  var  i  huset  hos  fruen  på  Søholm,  Anna 
Barbara  Carisius,  der  efter  et  kort  og  barnløst  ægteskab  med 
oberst  A.  Kaphengst  var  bleven  enke  (1711).  Man  må  da 
antage,  at  de  første  universitetsår  har  været  gunstige,  og  at 
det  var  i  dem  „Minerva  lod  fornøjet  med  hans  flid^.  Men  det 
er  lige  så  sandsynligt,  at  han  havde  ondt  ved  at  fastholde  et 
bestemt  studium  og  at  han  lod  sig  adsprede  både  af  Minerva 
og  andre  guder  og  gudinder.  Det  var  den  danske  skuepladses 
første  rige  tidsalder;  Holberg  havde  udgivet  en  række  af  sine 
bedste  komedier  i  trykken,  og  der  spilledes  endnu,  om  end 
med  afbrydelser  og  i  trange  kår;  enhver,  som  havde  nogen 
sans  for  digtning,  både  i  dens  umiddelbare  virkning  og  i  dens 
dybere  betydning,  måtte  følge  dette  foretagende  med  udelt  op- 
mærksomhed. Ligeledes  havde  boghandleren  Jokum  Wieland 
1725  begyndt  udgivelsen  af  „smukke  og  udvalgte  danske  vers'' 
i  månedshefter,  der  fortsattes,  indtil  Københavns  ildebrand,  i 
Oktbr.  1728,  gjorde  en  brat  ende  på  både  komedier  og  vers. 
Disse  samlinger  var  tilvisse  uden  poetisk  værd  —  det  var 
for  største  delen  ældre,  forhen  trykte  eller  utrykte  vers  af  de 
mest  bekendte  og  yndede  forfattere  — ,  men  deres  fremkomst 
viste  dog,  at  opmærksomheden  nu  var  vakt  for  digtningen,  og 
at  man  ønskede  at  fremdrage  og  samle,  hvad  man  ejede  af 
sligt.     Samtidig  var  jo  også  Holbergs  skæmtedigte  og  Falsters 

satirer  fremkomne,  med  et  hidtil  uopnået  mesterskab  i  sprogets 
behandling. 

Det  må  vel  antages,  at  det  især  har  været  denne  stærkt 
vakte  interesse  for  digtningen,  som  drog  Ambrosius  Stub  bort 
fra  det  regelmæssige  studium,  der  vist  skulde  have  ført  ham 
på  prædikestolen.  Således  må  da  også  udtrykkene  i  hans  foran 
nævnte  vers  forstås:  at  han  ikke  vilde  finde  sig  ^i  nogles  agt 
og  nykke",  eller  som  det  også  hedder,  at  han  ikke  gjorde, 
„hvad  verden  vil".  Således  mistede  han  da  den  støtte,  som 
han  ikke  vel  kunde  undvære,  når  studeringerne  skulde  have 
den  rette  art,  og  han  nødtes  til  at  arbejde  for  at  leve.  Vi 
træifer  ham  da  også  ved  universitetet  „til  første  mandoms 
tid",  som  han  selv  siger;  1733  skriver  han  et  bryUupsdigt  fra 
København,  og  1754  siger  præsten  P.  Maller  i  Ribe,  at  han 
og  rektor  Lange  havde  kendt  Stub  for  20  år  siden  ved  akade- 
miet. Der  er  da  heller  intet  påfaldende  i,  at  Stub  således  til- 
bragte hen  ved  en  halv  snes  år  ved  universitetet,  det  samme 
havde  de  to  nævnte  mænd  gjort.  Først  1734  synes  han  at 
være  kommen  tilbage  på  sin  fødeø;  han  havde  ikke  afsluttet 
sine  studeringer  med  nogen  ekscmaen. 

Spørgsmålet  er  nu,  om  han  alt  i  disse  år  har  skrevet 
digte  og  da  hvilke?  Et  bryUupsdigt  stammer  fra  1733,  men 
ellers  er  jo  de  fleste  af  hans  sange  uden  tidscmgivelse. 

Det  er  dog  ikke  blot  i  sig  selv  sandsynligt,  at  en  digter- 
begavelse som  Stubs  må  have  givet  sig  vidnesbyrd  i  de  første 
ungdomsår,  men  også  den  af  Rahbek  opbevarede  notits,  at 
hans  sang:  „Gid  den  fk  skam,  der  slår  i  dag"  tilligemed 
flere  andre  „gik  i  Pilos  vinkælder  og  hos  mester  Hans  i  Tår- 
bæk i  sin  tid  fra  mund  til  mund",  tyder  på  studenterårene  lor 
deres  tilblivelse.  Thi  da  intet  af  hvad  han  frembragte  af  den 
art  blev  trykt,  er  det  vistnok  meget  usandsynligt,  at  sange, 
som  opstod  på  landet  i  Fyn,  skulde  være  bleven  bekendte  og 
yndede  i  hovedstaden  og  dens  forlystelsessteder.  Hvad  der 
blev  sunget  hos  Pilo  og  mester  Hans,  var  sikkert  også  digtet 
i   nærheden,    og    vi   fejler  næppe  ved    at   henføre   særlig   hans 

drikkeviser  til  opholdet  ved  universitetet,  selv  om  de  naturligvis 
også  senere  fulgte  ham  til  Fyn. 

Der  var  ikke  ret  mange  udveje  for  den  student,  som  for- 
lod universitetet  uden  emhedseksamen.    Om  sig  selv  siger  Stub: 

nJeg  overgav  min  bog,  min  kære  tro  veninde, 
jeg  drømte  ved  min  pen,  jeg  så  mit  brød  i  blinde, 
ved  et  og  andet  hof  fandt  det,  jeg  skrev,  behag, 
men  ak!  mit  slæb  blev  svart,  min  førlighed  for  svag." 

Han  stolede  altså  på  sin  pen!  Herved  er  der  tænkt  både 
på  forretninger  og  literære  ting,  således  som  man  dengang 
jævnlig  brugte  studerede  personer  på  herregårdene.  Falster 
lader  i  en  samtidig  satire  („Den  latinske  skriverstue^)  en  fader 
fortælle,  at  sønnen  for  enhver  pris  vil  i  latinskole: 

„Han  foreholder  mig,  hvordan 
forvalter  Lamberts  sønner 
Jens,  Frederik  og  Kristian 
omkostningen  belønner, 
som  faderen  har  gjort  på  dem, 
hvor  vakkert  de  studerer, 
hvorledes  de  er  kommen  frem 
og  bleven  sekretcerer.*^ 

En  sådan  sekretær  optrasder  som  bekendt  i  „Jeppe  på 
bjerget"  som  baronens  (godsejerens)  stadige  ledsager  og  sel- 
skabsmand. Han  bærer  en  kostbar  ring  på  fingeren,  som 
baronen  har  foræret  ham,  og  hans  årsløn  er  200  rdl.  (640 
kroner).  * 

Det  er  øjensynligt  denne  stilling,  Ambrosius  Stub  tænkte 
på  i  ovenstående  vers,  og  hertil  svarer  det,  når  han  i  en  kirke- 
bog på  Tåsing  kaldes  „skriverkarl  hos  kammerherre  (baron) 
Juel",  eller  når  der  siges,  at  han  havde  „konditioneret"  hos 
denne.  Et  andet  spørgsmål  kunde  det  være,  om  han  fra  først 
af  har  tænkt  sig  denne  levevq,    eller  om  han  først  senere  af 


*  „Den  stundesløse"  har  fire  „skriverkarle"  aden  endda  at  få  sine  forretniugar 
besørgede. 

uheldige  omstændigheder  er  bleven  trængt  ind  på  den;  men 
verset  synes  rigtignok  afgjort  at  bekræfte,  at  det  var  hans  agt 
at  leve  af  sin  pen,  da  han  opgav  bogen.  For  så  vidt  kan  der 
altså  ikke  være  tale  om  et  forspildt  liv  eller  en  ynkelig  og 
kummerlig  tilværelse  for  denne  mand.  Han  havde  jo  frivillig 
opgivet  den  egenlige  embedsvej  og  valgt  denne  mere  ubundne 
tilværelse  som  nærmere  svarende  til  sit  naturel;  det  er  ikke 
andet,  end  når  en  mand  i  vor  tid  opgiver  eksamensstudiet  for 
at  blive  lærer  eller  journalist.  Han  kan  derfor  heller  ikke  siges 
at  have  levet  som  snyltegæst  på  de  fynske  herregårde;  tvært- 
imod, han  må  antages  at  have  udfyldt  en  plads,  som  man 
på  den  tid  plejede  at  have  besat  og  var  nødt  til  at  lønne, 
hvem  der  så  end  indtog  den.  At  det  heller  ikke  var  nogen 
ganske  let  sag  at  udfylde  den,  ses  af  det  udtryk,  han  bruger: 
„mit  slæb  blev  svart,  min  førlighed  for  svag".  Sekretæren 
måtte  vistnok  ikke  blot  skrive  sit  herskabs  breve  og  gå  til 
hånde  ved  talrige  forretninger  (revidere  regnskaber  osv.),  men 
også  sørge  for  de  literære  og  selskabelige  adspredelser,  være 
forelæser,  synge  og  spille  eller  vel  endog  undervise  og  øve  i 
musik  og  sprog. 

Det  kan  næppe  overraske,  at  en  sådan  virksomhed  kunde 
stå  ikke  blot  som  en  tålelig,  men  som  en  ønskelig  udvej  for 
mangen  en  student,  og  at  også  Ambrosius  Stub  kunde  gå  til 
den  med  glade  forhåbninger,  i  bevidstheden  om  at  eje  ual- 
mindelige evner  til  at  sætte  sig  i  gunst  hos  et  herskab,  som 
forstod  at  skønne  på  ham.  Men  ikke  mindre  forståeligt  bliver 
det  for  os,  når  han  en  snes  år  efter  ser  tilbage  på  den  med 
lede,  især  da  han  mener  at  have  sat  sit  helbred  til  ved  den: 

„Mit  helbred  smeltede  i  tung  forretnings  hede, 
jeg  måtte  sidst,  i  frost,  snart  efter  livet  lede, 
jeg  kom  halv  død  derfra,  jeg  fik  ret  liv  igen, 
dog  blev  jeg  aldrig  mer  så  farlig  trældoms  ven." 

Men  det  er  indlysende,  at  denne  efterdagsdom  ikke  må 
lægges   til   grund   for   opfattelsen   af  alle  de  henrundne  år;    vi 


Digitized  by 


Google 


472  AMBROSIUS  STUB. 

må  søge  at  følge  hans  bane  i  dens  forskellige  afsnit  for  at  se, 
hvorledes  livets  møje  efterhånden  gjorde  ham  træt,  medens 
han  dog  i  en  række  år  vistnok  levede  et  meget  fornøjet  liv. 

Det  kan  ikke  oplyses,  hvor  Ambrosius  Stub  først  har  slået 
sig  ned  på  Fyn.  Det  var  et  sagn,  at  han  havde  stået  i  kær- 
lighedsforhold til  en  adelig  dame,  at  han  blev  overrasket  i  et 
knæfald  for  hende,  og  at  man  redede  sig  ud  af  forlegenheden 
ved  at  angive,  at  han  havde  anmodet  om  hendes  kammerpiges 
hånd.  Med  denne  var  han  så  bleven  gift,  hvad  der  var  blevet 
hans  livs  ulykke  ^  Hvad  der  har  ligget  til  grund  for  delte 
sagn,  lader  sig  nu  ikke  oplyse.  I  virkeligheden  ægtede  han 
17.  Oktober  1735  den  19årige  præstedatter  Mette  Katrine 
Skovsbo,  og  alt  11.  December  s.  år  blev  deres  hjemmedøbte 
datter  Kristine  fremstillet  i  Veminge  kirke.  Det  er  næ]ipe 
sandsynligt,  men  dog  ingenlunde  udelukket,  at  hun  dengang 
har  været  kammerjomfru  hos  et  adeligt  herskab  og  at  ægte- 
skabet altså  er  fremtvunget  af  dette;  men  sammenhængen  har 
da  været  mindre  romantisk,  end  sagnet  overleverer. 

Mette  Katrine  var  datter  af  præsten  Hans  Skovsbo  i  Ej- 
sing, Ribe  stift,  og  hans  første  hustru  Mette  Katrine  Bering. 
Moderen  var  død  med  hende  (21.  Sept.  1716),  hvorfor  hun 
opnævntes.  Faderen  døde  1724,  og  hun  kom  derefter  i  huset 
hos  hans  moder,  den  velstående  Anna  Hansdatter  Krogstrup, 
enke  efter  Nils  Skovsbo;  hun  boede  i  Langsted,  Veminge  sogn, 
•  hvor  hun  ejede  et  par  bøndergårde.  Moderen  var  datter  af 
præsten  i  Veminge  Peder  Bering  ^,  der  døde  1729  og  efter- 
fulgtes af  Lars  Skytte,  Stubs  svoger.  Således  kunde  jo  denne 
ved  sin  tilbagekomst  til  hjemmet  have  den  letteste  adgang  til 
at  blive  bekendt  og  komme  i  omgang  med  Mette  Katrine. 

I  April  1735  døde  Anna  Skovsbo  i  Langsted,  over  80  år 
gammel;  den  26.  holdtes  det  første  skifte  efter  hende,  og  den 


■  Museum,  a.  st.  s.  114. 

*  Dennes  fader  Peder  Bering,  præst  i  Kobberup^  var  seskendebam  til  den  be- 
kendte digter  og  historiograf  Vitus  Bering,  hvis  broderdattersøn  Vitus  Bering  atter 
var  den  berømte  opdager  (af  Beringstrædet). 

29.  blev  hun  begravet.  Arvinger  var  sønnen  Hans  Skovsbos 
børn,  fire  af  første  og  to  af  andet  ægteskab;  de  sidste  var  hos 
deres  moder,  som  nu  var  gift  med  præsten  i  Lemvig,  Hans 
Rosenbjerg.  Mette  Katrines  ældre  helsøskende  var  Nils  Skovsbo, 
21  år  gammel,  senere  værtshusholder  i  Odense,  Peder,  student, 
og  Sofie  Christence,  anden  gang  gift  med  prokurator  Jakob 
Engberg  i  Fåborg.  Farmoderens  bo  bestod  af  4  bøndergårde 
og  en  obligation  og  udbragtes  til  godt  4000  rdl.  Heraf  fik 
Mette  Katrine  ialt  henved  600  rdl.  (1920  kr.),  hvorfor  der 
blev  udlagt  hende  en  bondegård  i  Langsted,  på  godt  5  tønder 
hartkorn;  den  var  bortfæstet  til  Anders  Nielsen  og  svarede  1 
tønde  rug,  1  tønde  boghvede  og  20  rdl.  i  landgilde.  På  denne 
gård  fik  Ambrosius  Stub  skøde,  idet  der  indførtes  den  be- 
stemmelse, at  han  skulde  give  4  rdl.  afslag  i  landgilden,  så 
længe  han  tog  græsning  og  foder  til  2  køer  og  6  får.  Han 
tog  altså  selv  indtil  videre  bopæl  på  gården,  den  samme  som 
Anna  Skovsbo  havde  beboet,  altså  hustruens  hjemstavn'. 

Det  lykkedes  dog  ikke  Stub  at  fastholde  denne  ejendom 
ret  længe.  Der  fandtes  alt  straks  en  prioritet  af  150  rdl.  i 
den,  rimeligvis  påkrævet  af  udgifterne  ved  at  sætte  bo;  11. 
Juli  1736  kom  hertil  en  obligation  på  96  rdl.,  som  han  havde 
lånt  hos  apoteker  J.  Kr.  v.  Westen  i  Odense,  og  da  denne 
betaltes  i  December  termin  s.  år,  en  anden  på  330  rdl.  til 
Anders  Jensen,  fuldmægtig  på  Bramstrup,  senere  forpagter 
og  stor  pengemand.  Da  den  året  efter  skulde  betales,  måtte 
Stub  sælge  gården  til  sin  svoger  Peder  Skovsbo,  der  overtog 
den  for  udlægssummen  (591  rdl.  5  mark)  tilligemed  en  ken- 
delse for  anvendt  reparation,  7  rdl.  (18.  Januar  1738)*. 

Det  vil  ikke  kunne  nægtes,  at  Ambrosius  Stub,  af  en 
mand  i  30  års  alderen  at  være,  begyndte  sit  ægteskab  på  en 
meget  letsindig  måde.  Han  stod  nu  med  hustru  og  to  små 
børn,  som  det  må  antages,  uden  noget  fast  erhverv,  med 
eneste  udsigt  til  at  nå  en  stilling,   hvis  naturlige  forudsætning 

1  Fyns  rytterdistrikts  skifteprotokol  (proviosarkivet  i  Odeiiøe). 
'  Fynbo  landstings  panteprotokol  (provinsarkivet). 

var  den  ugifte  stand.  Dette  synes  bestandig  senere  at  have 
været  hovedvanskeligheden  for  ham. 

Alt  før  gården  i  Langsted  blev  bortskødet,  synes  Stub  at 
have  forladt  den  med  sin  familie;  sønnen  Kristian,  der  var 
født  1737,  er  nemlig  ikke  døbt  i  Verninge.  Hvor  det  er  skel, 
har  ikke  kunnet  oplyses.  Det  næste  barn,  sønnen  Vilhelm,  er 
født  og  døbt  i  Fåborg,  Juli  1738,  og  har  her  haft  anselige 
faddere,  blandt  dem  Stubs  svoger,  prokurator  Engberg.  Her 
må  også  familien  have  boet,  thi  på  bytinget  sagsøgtes  Stub 
til  betaling  af  en  gæld  på  36  rdl.  til  birkedommeren  på  rytter- 
godset, Erik  Christensen;  dommen  gik  ham  imod  (3.  Dec. 
s.  år). 

Samtidig  træffer  vi  ham  imidlertid  på  Ærø,  hvor  han  del- 
tog i  et  bryllup  i  den  velstående  købmand  Jens  Clausens  hus 
i  Købing;  dennes  datter  ægtede  (3.  JuU  1738)  forpagteren  på 
Vodrup,  Anton  Hansen.  Stub  skrev  i  den  anledning  et  rim- 
brev  med  de  nygifte,  til  deres  sognepræst  i  Tranderup,  som 
han  kendte  fra  Odense  skole.     Det  begynder  således: 

„Næi\-ærende  Anton  og  Anna,  hans  brud, 

har  ærlig  i  Købing  holdt  brylluppet  ud: 

de  sadde  fem  hundrede  sjæle  i  rad 

og  fik  overflødig  af  vin  og  af  mad; 

jo  mere  de  tæred',  jo  mere  de  fik, 

og  det  er  Jens  Clausens  sædvanlige  skik**  osv. 

Der  er  ligeledes  opbevaret  en  „overskrift  over  Peder  Qaa- 
sens  (Jens's  broders)  krambod  i  Ærøskøbing"  af  Stub: 

„Her  holdes  vare  fal  på  gammel  ærlig  vis, 
med  bonitet  i  kram,  med  billighed  i  pris: 
min  ven  I  kom  ind,  bese,  beting,  betal  kun  rigtig, 
så  er  du  mig,  jeg  dig,  furresten  intet  pligtig.^ 

Om  denne  forbindelse  iøvrigt  har  haft  nogen  videregående 
betydning  for  digteren,  savner  vi  enhver  oplysning  om;  derimod 
kan  der  næppe   være  nogen  tvivl  om,   at  han  jo  meget  tidlig 


Digitized  by 


Google 


AMBROSIUS  STUB.  475 

er  kommen  i  det  nærmeste  forhold  til  den  mand,  som  i  en 
årrække  skulde  blive  hans  patron,  Kristian  Stockfleth. 

Han  var  søn  af  Stubs  gudmoder  og  født  22.  Dec.  1715. 
Da  faderen  10  år  efter  døde,  kom  han  under  formynderskab 
af  oberst  U.  F.  Brtlggemann  til  £1  vedgård,  indtil  han  i  be- 
gyndelsen af  1733  opnåede  at  bhve  sin  egen  værge  med  sin 
moster,  fru  Eaphengst  til  Søholm,  til  kurator.  Efter  forskelHge 
tvistigheder  om  formynderskabet  opnåede  Stockfleth  før  sit 
fyldte  20.  år  kongelig  bevilling  på  fuldmyndighed  (17.  Juni 
1735);  han  var  da  alt  hofjunker  og  assessor  i  hofretten.  Han 
tiltrådte  nu  selv  bestyrelsen  af  sine  ejendomme,  Brahesholm 
og  Krængerup,  og  indgik  4  år  efter  ægteskab  med  den  be- 
kendte Fredrik  Rostgaards  datter  Adolfine  Kristine. 

Stub  havde  opnævnt  sine  to  sønner  efter  Stockfleth  og 
hems  fader,  og  allerede  dette  tyder  på  et  nøje  forhold  mellem 
de  to  mænd;  det  må  da  også  antages,  at  digteren  alt  nu  ind- 
tog en'  stilling  hos  den  unge  godsejer.  Stockfleth  ønskede  at 
træde  ind  i  statstjenesten;  han  blev  25.  Maj  1736  vicelands- 
dommer  i  Fyn  og  31.  Jan.  1738  justitsråd  og  dermed  funge- 
rende landsdommer.  Han  kunde  da  nok  ønske  at  have  en 
pålidelig  mand  ved  sin  side  og  som  sin  stedfortræder,  når 
han  måtte  være  fraværende  fra  sit  gods. 

Der  var  i  disse  år  indtraadt  forhold  i  Stockfleths  slægt, 
som  muligvis  har  bidraget  til  yderligere  at  nærme  de  to  mænd 
til  hinanden.  Som  vi  har  set,  må  Stub  i  sine  studenterdage 
have  fortørnet  fru  Kaphengst  på  Søholm,  så  hun  slog  hånden 
af  ham,  og  på  lignende  måde  kom  det  nu  til  et  brud  mellem 
hende  og  søstersønnen.  Allerede  den  omstændighed,  at  han 
først  valgte  hende  til  sin  kurator  og  derpå  to  år  efter,  før  sit 
fyldte  20.  år,  søgte  fuldmyndighedsbevilling,  tyder  ikke  på  det 
bedste.  Men  et  par  år  efter  kom  det  også  til  et  brud  mellem 
fru  Kaphengst  og  hendes  tidligere  yndling,  kaptejn  J.  H.  Gra- 
mohn,  som  det  synes  hendes  afdøde  mands  søstersøn,  der  var 
opvokset  på  Søholm  og  ægtede  fruens  broderdatter  Sofie  Elisabet 
Carisius.      Han    havde    fået   overleveret   et    testamente   af  sin 

tante,  hvorved  hun  gjorde  ham  til  enearving,  med  udelukkelse 
af  sin  søsters  børn  (Stockfletherne),  der  efter  den  adkomst, 
hun  havde  til  godserne  (fasteren  Anna  Skinkels  testamente), 
var  berettigede  til  at  arve  dem,  når  hun  døde  uden  livs- 
arvinger. Det  ligger  nær  at  antage,  at  Kr.  Stockfleth  forst  nu 
er  bleven  vidende  herom  og  at  bl.  a.  dette  har  hidfort  et 
brud.  Men  også  med  Cramohn  kom  det  til  brud;  han  fik  i 
slutningen  af  året  1737,  omtrent  samtidig  med  sin  hustrus 
død,  kongelig  bevilling  på  udnævnelsen  af  kommissarier  til  at 
pådømme  en  række  tvistigheder  med  fru  Kaphengst,  der  havde 
tilsidesat  hans  tarv  for  sin  egen  og  misbrugt  hans  tjenst- 
agtighed ^  Endog  forpagteren  Hans  Gislev,  Morten  Stubs 
efterfølger  i  ægteskab  og  i  forpagtningen  af  Søholm,  synes  at 
være  draget  ind  i  disse  stridigheder,  da  han  senere  er  for- 
pagter på  Brahesholm. 

Den  formodning  er  bleven  fremsat,  at  Ambrosius  Stub 
kunde  være  kommen  til  Brahesholm  netop  for  denne  sviger* 
indes  skyld,  da  hun  i  begyndelsen  af  1741  atter  blev  enke. 
Men  dette  er  dog  ikke  tilfældet.  „Karen  Kristoffersdatter'' 
trak  sig  tilbage  fra  forpagtningen  og  boede  efter  mandens  død 
i  et  hus  i  Hårby,  som  hun  havde  bygget  på  en  gårds  grund, 
der  tilhørte  hende  selv;  hun  havde  kun  ét  barn,  sønnen  Kri- 
stian Stub,  der  gik  i  Odense  skole.  Hun  døde  1743,  og 
sønnen  fulgte  hende  1750  i  graven^. 

I  julen  1743  nævnes  Stub  i  Vedtofte  sogns  kirkebog  som 
fadder  til  Mikkel  Jensens  datter;  han  kaldes  da  „fra  Brahes- 
holm", og  Mikkel  Jensen  var  „hollænder"  samme  steds.  Ikke 
desmindre  opføres  han  ikke  på  denne  herregård  til  formueskat, 
men  er  antegnet  i  Odense,  hvor  hans  familie  havde  bolig. 

I  sommeren  1744  udnævntes  Stockfleth  til  stift;amtmand  i 
Trondhjem  og  måtte  nu  for  en  tid  helt  forlade  sit  hjem;  under 
disse  forhold  kunde  Stub  gøre  sig  dobbelt  nyttig  som  tilsyns- 
mand på  gård  og  gods.      Efter  det  digt,    han   i  den  anledning 


*  Danske  kancellis  arkiv.  Fynske  åbne  breve  1787,  nr.  93  og  106. 
'  Assens  amts  formueskat  1743.    Veminge  kirkebog. 

rettede  til  sin  ^umistelige  patron*',  må  man  nærmest  antage, 
at  udnævnelsen  kom  uventet  og  ikke  var  ganske  velkommen, 
om  den  end  var  til  største  ære  for  den  unge  mand.  Mærke- 
ligt er  det,  at  han  dagen  før  sin  udnævnelse  måtte  ansøge 
hos  kongen  om  en  befaling  til  sin  søster,  Anna  Kristiane,  til 
at  vende  om  fra  sin  rejse  til  Herrnhut,  som  hun  ham  uaf- 
vidende havde  begivet  sig  på;  hun  var  alt  nået  til  Rensborg. 
I  sin  ansøgning  fortæller  han,  at  „mistænkelige  personer",  som 
hun  har  omgåedes,  „har  bragt  hende  til  adskillige  tvivlrådige 
meninger  om,  hvis  det  rette  var  hun  skulde  og  burde  tro", 
og  at  han  forgæves  har  søgt  at  modvirke  denne  indflydelse 
ved  alle  de  midler,  der  stod  til  hans  rådighed  ved  fælles 
venner  og  „retsindige  præster".  Hun  har  nu  forladt  hans  hus 
i  følge  med  andre,  som  var  vundne  ved  de  fra  Herrnhut  ud- 
sendte omvandrende  trosbud.  Et  kongl.  åbent  brev  af  27. 
Juni  bemyndigede  Stockfleth  til  at  hente  hende  tilbage  og  om 
fornødent  påkalde  øvrighedens  hjælp  dér,  hvor  hun  opholdt  sig. 
Denne  tildragelse  viser  jo,  hvor  nær  den  stærke  kirkelige  be- 
vægelse i  hine  år  har  været  Ambrosius  Stub  på  livet.  Anna 
Kristiane  boede  iøvrigt  1743  på  Krængerup,  og  da  hun  senere 
stadig  nævnes  som  broderens  medarving  til  Søholm,  må  det 
være  lykkedes  at  holde  hende  tilbage  her  i  landet;  ved  reskript 
af  29.  Jan.  1745  var  det  nemlig  bleven  befalet,  at  alle  de, 
som  forlod  riget  for  at  slutte  sig  til  de  hermhutiske  menig- 
heder, skulde  have  arv  og  ejendom  forbrudte'. 

Spørgsmålet  om  Søholm  blev  nemlig  brændende  straks 
efter  udstedelsen  af  dette  reskript.  I  foråret  1745  døde  fru 
Kaphengst,  og  det  viste  sig  nu,  at  hun  (30.  April  1744)  havde 
testamenteret  godset  til  de  fattige  i  sognet.  Herimod  gjorde 
Stockfleth  indsigelse  på  egne  og  søsterens  vegne,  da  hans 
moster  formentlig  havde  været  uberettiget  til  at  gøre  testa- 
mente; der  blev  udnævnt  kommissarier,  men  deres  dom  gik 
ham   imod.      Sagen    indankedes   da   for  højesteret    og   her   fik 


>  Danske   kanoellis   arkiv,   Fynske  åbae   breve  1744,   nr.  53.     Sml.  L.  Helvegs 
kirkehistorie  efter  reformationen  II  123  ff. 


Digitized  by 


Google 


478  AMBROSIUS  STUB. 

den  det  modsatte  udfald:  testamentet  kasseredes  og  Seholm 
tildømtes  Stockfleth  og  hans  søster  (7.  Juni  1747).  Der  er 
opbevaret  et  par  „drikke-sk&le"  af  Stub  fra  det  gæstebud, 
Stockfleth  gjorde  på  Søholm,  efterat  have  vundet  det.  Skålen 
blev  drukket  af  en  gammel  pokal,  som  hørte  til  gården  og 
havde  form  af  en  pære.     I  den  ene  hedder  det: 

„Hor  bragte  tiden  en  pokal 

fra  Skinkels  fromme  frue, 

her  gjorde  tldon  herresal 

af  gammel  friierslue. 

her  sumled*  tiden  i  en  snup 

et  Brahrsholm,  Søholm,  Krængenip: 

de  stå  til  tidens  endr, 

en  Stockfleths  alle  trende  I" 

Straks  efter  (24.  Juni)  udnævntes  Stockfleth  til  assessor  i 
højesteret  og  var  således  fritaget  for  sit  langt  fraliggende 
embed;  det  nye  krævede  vel  til  tider  hans  nærværelse  i  hoved- 
staden, men  gav  ham  dog  megen  embedsledighed.  Desværre 
for  Ambrosius  Stub  døde  han  imidlertid  få  år  efter,  25.  Nov. 
1750;  han  havde  efter  sin  første  hustrus  død  ægtet  Margrete 
V.  Heinen  fra  Ulriksholm;  slægten  uddøde  med  hans  eneste 
datter,  født  samme  år  som  han  døde. 

Der  kan  næppe  være  tvivl  om,  at  jo  Stockfleth  den  meste 
tid  har  haft  god  brug  for  Ambrosius  Stub,  både  under  sin 
fraværelse  fra  godserne  og  når  han  var  hjemme.  Det  kan  vel 
endog  antages,  at  Stub  af  og  til  fandt  tjenesten  straeng  og 
„slæbet  svart".  Til  andre  tider  kunde  han  slå  sig  løs  og 
færdes  hos  andre  herskaber,  thi  han  blev  snart  kendt  og  yndet 
omkring  på  herregårdene.  Således  træffer  vi  ham  i  foråret  1740 
på  Tåsing;  han  siges  at  være  kommen  på  Brabesborg  bos 
grev  Rantzau,  og  efter  de  udtryk,  han  bruger  i  sin  bekendte 
skål  for  general  Neuberg  („vor  Neuberg"),  må  han  antages  at 
have  stået  denne  stormand  nær.  Neuberg  havde  giftet  sig  til 
Vejlegård  og  Lundegård  i  Vejle  og  Nørre  Broby  sogne,  og  op- 
holdt sig  skiftevis  her  og  i  Odense.    Da  der  er  en  vildfarende 

tradition  om,  at  Stub  skulde  have  været  degn  i  Nørre  Brobyg 
ligger  det  nær  at  henføre  denne  til  et  jævnligere  ophold  hos 
general  Neuberg.  Herfra  kunde  han  da  også  tænkes  at  være 
kommen  til  barnedåb  på  Nybøllegård  i  Hillerslev  sogn,  hvad 
han  ses  at  have  været  1745;  fra  Brahesholm  var  der  over  den 
tredobbelte  vejlængde  dertil. 

Men  et  andet  midpunkt  og  udgangspunkt  for  sine  for- 
bindelser havde  Ambrosius  Stub  i  Odense.  Som  hans  bolig 
her  opgives  nuværende  nr.  3  i  Klaragade,  hjørnestedet  ved  st. 
Annagade,  der  dengang  ejedes  af  kromanden  H.  K.  Kyhn  (Mu- 
seum, s.  122).  Her  boede  han  dog  først  fra  1744,  medens 
hans  første  bolig  lå  ved  Store  torv  (Albani  torv)  i  det  nord- 
østlige hjørne,  hos  Nils  Jensen  knapmager.  På  dette  sted 
nævnes  han  i  skattemandtallet  1743:  ^monsr.  Stub  og  hustru, 
er  i  slet  tilstand;  ser  derfor  ikke  han  kan  svare  noget",  hvor- 
til ligningskommissionen  har  føjet  sin  resolution:  „ganske  fattig 
og  fri".  I  Odense  bys  grund-  og  bygningstakst  for.  samme  år 
nævnes  kun  „mad.  Stub".  På  dette  sted  fødtes  datteren  Kri- 
stiane (Febr.  1743),  døbt  i  st.  Knuds  kirke,  død  året  efter  og 
begravet  sammesteds,  medens  datteren  Eleonore  Hedvig  fødtes 
i  Dec.  1744  og  blev  døbt  i  st.  Hans  kirke,  altså  efter  flyt- 
ningen til  Klaragade. 

Listen  over  de  faddere,  som  stod  ved  børnenes  dåb,  viser, 
i  hvilke  kredse  Stub  her  bevsBgede  sig.  Første  gang  bar  pro- 
fessor Søren  Anchersens  frue  barnet,  medens  købmanden  Hans 
Møllers  hustru  gik  hos ;  faddere  var  rådmand'  Nøragger,  apo- 
teker V.  Westen  og  postmester  Melby.  Anden  gang  bar 
oberstinde  Berner  (Bamer)  barnet  og  jomfru  v.  Westen  gik 
hos,  medens  stiftamtmændene  grev  Rantzau  og  Kr.  Stockfleth 
med  oberstløjtnant  Windtz  stod  faddere. 

Det    første    hold    var   så  godt   som   alle   hans   naboer  på 

*  Fr.  Barfod,  pag.  XXil:  En  løjtpant  J.  A.  Jesaeo  fortalle,  at  hans  moder, 
datter  af  provst  Mule  i  Nørre  Broby,  mindedes  maoge  treak  af  ham,  og  at  han  havde 
været  degn  dér.  Hun  var  født  HGl,  laderen  var  født  sammesteds  1714.  Fyns  stifU 
nvderst  nøjagtige  kollatsprotokol**  viser  imidlertid,  at  Stub  hverken  har  v»ret  degn 
dér  eller  andensteds  i  stiflet. 

byens  fornemste  strøg,  den  brede  del  af  Overgaden.  Her 
boede  nemlig  på  den  nordlige  side:  postmester  U.  K.  Melby 
(nuværende  nr.  2),  apoteker  J.  E.  v.  Westen  (nr.  8),  hans 
hustrus  broder  Nils  Skovsbo  (nr.  12)  og  landsdommer,  borg- 
mester Bonde  Simonsen,  herre  til  Elvedgård  (Vedel  Simonsens 
farfader)  (nr.  14);  på  sydsiden:  professor  S.  Anchersen  (nr.  5), 
rådmand  og  tolder  Krist.  Nøragger  (nr.  11)  og  kancelliråd  Jens 
Dreyer  (nr.  19).*  Flere  af  disse  mænd  havde  han  alt  tidligere 
kendt,  han  havde  jo  gået  i  Odense  skole  i  en  række  år. 
Søren  Anchersen  havde  i  de  sidste  år  været  hans  rektor;  apo- 
teker V.  Westen  havde,  som  vi  har  set,  ydet  ham  et  lån  på 
hans  bondegård,  og  da  dette  lån  senere  afløstes  af  et  andet, 
var  hans  svoger  Nils  Skovsbo  og  Jens  Dreyer  tilstede  som 
vidner.  Denne  sidste  købte  1742  Raskenbjerg  gård  og  fik 
året  efter  titel  af  kancelliråd  for  at  kunne  nyde  godt  af  dens 
privilegier;  den  kostede  ham  1000  rdl.,  og  E.  Stockfleth  var 
ham  behjælpelig  med  at  opnå  den.  Bonde  Simonsen  lånte 
ham  senere  (1751)  en  mindre  sum  på  obligation. 

Til  denne  kreds  af  venner  må  vistnok  forskellige  af  Stubs 
digte  henføres,  særlig  de,  som  omtaler  told  og  toldere.  Han 
har  skrevet  en  lang  „arie^  til  forsvar  for  toidforpagtere  (nFof- 
hadte  navn  af  toldforpagter"),  men  dog  således,  at  han  især 
udmaler  alt,  hvad  der  siges  dem  på;  man  får  snarest  indtryk 
af,  at  det  er  et  venskabeligt  drilleri  mod  en  god  ven.  I  en 
drikkeskål  henvender  han  sig  dog  ligefrem  til  tolderen: 

„Ren  handel  og  vandel  florere  i  landet! 
forsigtighed  lykkes  ved  roret  på  vandet! 
oprigtighed  havne  med  gods  i  behold! 
velsignelse  følge  med  alle  de  vare, 
hvis  ejermænd  ærlig  vil  unde  og  svare 
den  told,  som  bør  told  I *^ 


1  Eogalstofl,  Odense  (S.  udg.),  &  868  og  plan  fra  1790,  aammenligiiet  med  mand- 
tallet til  ekstraskatten  1748,  9.  og  15.  rode.  Stub  bor  her  i  nr.  1004  (nr.  988-98  svarer 
til  nuværende  gadenumie  19—1),  nr.  1007  er  jomfmkloatret.  derfra  dr^er  i 
imod  kirken  og  skolen. 

Den  eneste  tolder,  med  hvem  Stub  vides  at  have  været  i 
bekendtskab,  var  Krist.  Nøragger,  rådmand  og  købmand  i 
Odense.  Hans  regnskaber  haves  endnu  i  behold,  indtil  1743, 
da  han  synes  at  have  frabedet  sig  at  føre  det;  fra  1744  af- 
lægges det  af  kontrollør  Karsten  Christensen,  „som  dertil  er 
formået".  Nøragger  var  ejer  af  herregården  Bøttigersholm,  nu 
Hofinansgave;  han  er  muligvis  den  student  af  dette  navn, 
som  1732  blev  privat  dimitteret  til  universitetet  og  alt  da  kan 
være  bleven  bekendt  med  Stub. 

Fra  samlivet  med  den  ligeledes  formuende  apoteker  v. 
Westen,  der  jo  synes  at  have  stået  Stub  særlig  nær,  er  op- 
bevaret et  lille  vittigt  epigram:  „på  en  flaske,  hvori  lå  en 
lille  ælling  i  spiritus,  som  var  skabt  med  to  hoveder;  Juni 
1746,  på  apoteket  i  Odense": 

„Hvi  døde  du  så  snart,  du  lille  ande-nor? 
du  burde  bleven  her  i  verden  rar  og  stor  I 
dog  dette  var  endda  tildels  for  meget  lovet, 
da  lykken  føjer  dem,  som  fødes  uden  hoved!" 

Den  anden  barnedåb  fører  os  ind  i  en  helt  anden  kreds, 
som  Stub  også  tilhørte,  de  højere  officerer  og  embedsmænd. 
J.  H.  J.  Barner  var  oberst  for  det  fynske  nationale  regiment 
fodfolk;  han  var  ejer  af  Vedbygård  på  Sjælland  og  blev  senere 
amtmand  i  HolbaBk  m.  fl.  amter.  Ved  Mat.  Leths  udnævnelse 
til  oberstløjtnant  i  rytteriet  (5.  Juni  1744)  forfattede  Stub  en 
drikkeskål,  som  viser,  at  han  var  med  ved  gildet^.  Stedets 
stiftamtmand,  grev  Kr.  Rantzau  til  Brahesborg,  er  alt  forhen 
nævnt  som  hans  velynder.  Oberstløjtnant  H.  F.  Windtz  havde 
først  været  gift  med  en  søster  til  Kr.  Stockfleth,  Isabella,  og 
efter  hendes  død  (1735)  med  Anna  Katrine  Carisius,  Stockfleths 
søskendebarn  og  søster  til  kapt.  Cramohns  hustru;  også  hun 
var  dog  nylig  afgået  ved  døden.  Cramohn,  der  nu  var  bleven 
major,    havde   iøvrigt   i   disse   år   (1741)   indgået  et  nyt  ægte- 

*  Ribe  skoleprogram  1S54.  Leth  lå  ikke  i  Ribe,  men  i  Middelfart;  regiroejitet 
<lioUteDske)  iå  i  Odense. 

A.D.  Jørgensen:  Afhandl,   m.  31 

skab  med  Henriette  de  la  Mare,  og  at  han  fremdeles  stod  i 
Tenligt  forhold  til  digteren,  fremgår  noksom  af  dennes  bekendte 
drikkeskål  til  brylluppet: 

„Ved  vinen  den  klare, 
her  skænkes  i  nu, 
den  lille  la  Mare 
bør  kommes  i  hu: 
du  klosterets  due, 
fløj  parret  herfra! 
af  frøken  bliv  frue, 
af  frue  mama!" 

Hun  boede  nemlig  i  Odense  jonafhikloster,  dengang  i  Stubs 
nærmeste  nabolage 

Det  er  klart,  at  hvad  der  nu  er  bevaret  af  Stubs  digtning, 
kun  er  brudstykker  af,  hvad  han  har  frembragt,  og  på  samme 
måde  er  de  forbindelser,  vi  nu  kan  efterspore,  kun  en  del, 
måske  en  ringe  del  af  dem,  han  har  haft.  Kunde  han  omgås 
og  tale  ligefrem,  man  fristes  til  at  sige  som  ligemand,  til 
officererne,  op  til  den  kommanderende  general  på  Fyn  (Neu- 
berg),  såvel  som  til  øens  højeste  embedsmænd  og  herremænd, 
og  gik  han  ud  og  ind  hos  Odenses  storborgere,  så  kan  vi 
ikke  tvivle  om,  at  han  jo  var  kendt  i  vide  kredse  og  vekét 
overalt,  hvor  har  kom  frem.  Grev  Rantzau  sagde  om  ham, 
at  „han  var  en  ganske  egen  fyr  og  et  pokkers  godt  hoved**, 
og  man  risikerede  altså  intet  ved  i  social  henseende  at  gøre 
en  undtagelse  med  ham,  til  trods  for  hans  fattigdom  og  tarve- 
lige hjem. 

Thi  tarveligt  og  fattigt  havde  han  det  unægtelig.  Det  ses 
ved  hans  hustrus  død,  i  foråret  1747,  da  skifteretten  vurderede 
boet  til  25  rdl.  2  ^  14  sk.,  medens  gælden  var  81  rdl.  2  # 
13  sk.  Kreditorerne  var  v.  Westen  med  en  10  år  gammel 
obligation  på  19  rdl.  og  birkedommer  Erik  Christensen  med 
sin  fordring  fra  Fåborg;  begravelsesomkostningerne  var  14  rdl. 


„Fløj",  fynsk  for  nflyv".    M.  h.  t.  slægUkubet  se  slægitavlon  i  det  folgaode. 

Alle  frafaldt  dog  deres  fordringer.  Der  var  kun  to  af  børnene 
i  live,  nemlig  de  ældste,  Kristine  og  Kristian,  af  hvilke  den 
første  nu  toges  i  huset  af  Karen  Stub  i  Verninge  præstegård, 
medens  drengen  rimehgvis  er  kommen  til  morbroderen  Nils 
Skovsbo  i  Odense,  der  var  tilstede  ved  skiflet.  Han  kom 
senere  i  Odense  skole  og  blev  student. 

Efter  hjemmets  opløsning  i  Odense  har  Stub  rimeligvis 
set  sig  om  efter  en  fastere  stilling,  som  han  nu  også  bedre 
kunde  overtage.  Det  var  samme  sommer  Stockfleth  kom  til- 
bage fra  Trondhjem,  vandt  Søholm  og  gik  ind  i  højesteret. 
Dette  har  vel  snarest  medført,  at  han  nu  ikke  mere  kunde 
nøjes  med  en  dilettant  i  godskontrollen,  og  at  der  er  truffet 
en  ordning,  som  gjorde  Stub  overflødig.  I  alle  tilfælde  er  det 
vist,  at  denne  tog  fast  tjeneste  hos  kammerherre,  baron  Nils 
Juel  på  Tåsing,  og  at  vi  senest  træffer  ham  dér  i  Januar  1749; 
rimeligvis  havde  han  dengang  alt  været  der  en  stund. 

Nils  Juel,  sønnesøn  af  søhelten,  var  en  vide  kendt  per- 
sonlighed, en  udmærket  godsejer,  virksom  på  sin  lille  frugtbare 
0  og  en  munter  herre.  Han  samlede  et  helt  lille  hof  på 
Valdemarsslot,  „med  sangere  og  musikere,  med  malere,  skue- 
spillere og  andre  kunstnere".  Men  han  var  tillige  stræng  og 
rå,  lunefuld  og  herskesyg  mod  høje  og  lave.  Stub  havde, 
som  vi  har  set,  alt  tidligere  engang  været  hans  gæst  (1740), 
muligvis  er  han  kommen  der  oftere,  men  først  nu,  som  enke- 
mand, fik  han  fast  „kondition"  som  sekretær. 

Det  kunde  jo  se  ud,  som  om  han  nu  var  kommen  på  sin 
rette  hylde,  men  det  modsatte  var  tilfældet.  Der  er  ingen 
tvivl  om,  at  han  i  sit  anførte  vers  sigter  netop  denne  tjeneste 
for  at  have  været  et  „trældoms  åg",  og  at  ^an  her  blev  over- 
anstrængt  og  satte  sit  helbred  til.  Ej  heller  er  der  herfra  be- 
varet et  eneste  vers,  som  kunde  tyde  på  et  personligt  forhold 
til  herskabet  eller  en  glad  time  i  samlivet  med  baronen  og 
hans  venner. 

Hans  afsked  fra  Tåsing  svarede  til  det  ublide  billed,  han 
giver   af  opholdet.      Fr.  Barfod   hørte    (1837)   af  en   nogle  og 

31* 

firsindstyveårig  mand,  der  havde  været  kammertjener  på  Val- 
demarsslot  efter  sin  fader,  der  var  kammertjener  dér  i  Stubs 
dage,  at  denne  ligefrem  var  bleven  kastet  på  porten.  Baron 
Juel  havde  en  dag,  da  han  havde  gæster,  sendt  ham  op  i 
biblioteket  efter  en  bog;  men  her  blev  han  greben  af  to  karle 
og  bortført  til  Fyn;  sine  ejendele  forefandt  han  i  båden.  Som 
grund  til  denne  brutale  fremfærd  anførtes,  at  Stub  i  sine  digte 
havde  sagt  ham  alt  for  ubehagelige  sandheder.  Jørgensen 
(Kistrup)  fortæller  dette  anderledes,  „efter  Kristine  Stubs  for- 
tælling"; baronen  skulde  herefter  have  begået  den  råhed  at 
lade  ham  prygle,  da  han  kom  op  i  bogsamlingen,  hvorefter 
Stub  da  tog  sin  afsked.  Begge  beretninger  er  vistnok  ud- 
smykkede eller  overførte  fra  en  eller  anden  af  de  „kunstnere^, 
baronen  samlede  ved  sit  hof,  på  den  mere  bekendte  digter. 
Men  at  Stub  skiltes  fra  Tåsing  uden  at  efterlade  sig  noget 
særligt  venskab  fra  herskabets  side,  fremgår  tilstrækkeligt  af 
den  omstændighed,  at  man  lod  ham  drage  bort  i  sygdom,  og 
at  baronen  end  ikke  svarede,  da  man  fra  Ribe  efter  digterens 
død  anmodede  ham  om  at  hjælpe  på  det  fattige  bo. 

Med  hensyn  til  tidspunktet  for  Stubs  afsked  fra  Tåsing 
må  vi  desværre  ty  til  en  kirkebogsudskrift,  der  gør  ham  liden 
ære.  Det  hedder  i  Landet  kirkebog:  1753,  7.  Marts,  „døbt 
Karen,  et  uægte  barn  af  moderen  Maren  Hvid;  faderen  sagdes 
at  være  Ambrosius  Stub,  som  var  skriverkarl  hos  kammerherre 
Juel  på  Tåsinge".  Det  er  jo  ikke  umuligt,  at  dette  forhold 
kan  have  været  en  medvirkende  årsag  til  hans  afrejse  fra  øen, 
vel  næppe  ret  længe  før  det  opgivne  tidspunkt. 

Stub  havde  selvfølgelig  ikke  heU  opgivet  sine  ældre  for- 
bindelser på  Fyn.  Således  ses  han  12.  Sept.  1751  at  være 
bleven  landsdommer  Bonde  Simonsen  12  rdl.  skyldig,  som 
skulde  betales  et  halvt  år  efter,  hvad  dog  ikke  skete.  Det 
var  måske  til  datterens  konfirmation,  som  foretoges  kort  efter 
(3.  Okt.)  i  Verninge  kirke. 

På   Tåsing   må    Stub  jo    have    tkei    regelmæssig  løn,    og 

versene  fra  1756  synes  endog  at  tyde  på,    at  han  har  kunnet 
anvende  adskilligt  på  sin  helbredelse.     Det  hedder  nemlig: 

„Nu  véd  jeg,  hvad  det  er  lil  lægerne  at  trænge, 
da  fire  svaghedsår  har  tæret  mange  penge; 
omsider  slap  mit  liv  som  bjerget  vrag  i  havn, 
og  al  min  rigdom  blev  et  skolemester-navn." 

Med  hensyn  til  sygdommens  art  gives  der  os  ingen  anden 
oplysning  end  den,  vi  kan  få  af  det  bekendte  skæmtevers  til 
grev  Rantzau  og  oberst  Rentier^  om  de  tre  måder  at  have 
det -i  ryggen: 

„Af  tre  er  den  ene  den  anden  ej  lig: 
én  har  det  i  ryggen,  idet  han  er  rig, 
én  har  det  i  ryggen,  idet  han  er  stærk, 
én  har  det  i  ryggen  af  brud  og  af  værk: 
I  rige,  1  stærke,  o  hjælper  et  skrog, 
så  enes  tre  meninger  vel  i  ét  sprog.** 

Den  tilføjede  taksigelse  for  de  fire  dukater,  som  dette 
vers  indbragte  ham,  oplyser  yderligere  hans  tilstand: 

„Af  fire  var  ingen  den  anden  ulig: 

af  fire  dukater  blev  stodderen  rig, 

af  fire  dukater  blev  krøblingen  stærk, 

af  fire  dukater  svandt  ryg-vé  og  værk; 

her  ydes  da  tusinde  tak  af  et  skrog, 

der  nu  er  seks  ét  med  sin  ryg  og  sit  sprog. **^ 

Stub  har  da  vel  været  værkbrudden,  lige  til  grænsen  af 
at  kunne  kalde  sig  en  „krøbling".  Han  var  tillige  en  „stodder" 
og  uden  det  tidligere  tilhold;  Stockfleth  og  general  Neuberg 
var  døde,  og  han  kunde  kun  med  gru  tænke  på  igen  at  søge 
en  stilling  som  „skriverkarl",  selv  om  han  havde  kunnet  opnå 


*  J.  K.  KenUer  kaldes  i  udgaven  af  difrteae  oberstløjtnant,  hvad  han  var  1740— 
49;  derefter  var  lian  oberst  til  sin  afgang  1754.  Der  kan  formenUig  ikke  tillægges 
denne  opgivelse  nogen  betydning  ni   h.  t.  versets  affattelse. 

*  Den  sidste  linje,  som  har  voldet  fortolkerne  meget  hovedbrud,  bruger  vistnok 
billedet  af  et  lykkeligt  tæmingekast  (Videnskabernes  selskabs  ordbog  VI  1&(:  „at  sige 
seks**  =r:  „sige  sparto*").    Måske  hed  stedet  oprindelig:  „der  nu  siger  seks**  osv. 

den.  Rimeligvis  har  da  hans  venner  måttet  tage  sig  af  ham, 
og  det  skyldtes  vel  snarest  dem,  at  vi  året  efter  træffer  ham 
i  Ribe,  hvor  han  skulde  tilbringe  sine  sidste  år. 

Man  har  ikke  kunnet  forklare  sig,  hvorledes  Stub  faldt 
på  at  forlade  sin  fødeø  for  at  søge  ophold  på  et  helt  fremmed 
sted,  og  som  vi  har  set,  førte  det  uforklarlige  heri  de  første 
biografer  til  uden  videre  at  påistå,  at  han  oprindelig  hørte 
hjemme  her.  Opløsningen  på  denne  gåde  ligger  dog  formentUg 
i  hans  ofte  omtalte  vers  fra  1756,  når  han  her  siger: 

„Jeg  var  aom  pcUient  en  tid  lang  her  i  Ribe." 

Stub  må  antages  at  være  kommen  hertil  for  at  søge  hel- 
bredelse, og  når  vi  så  hører,  at  Ribe  dengang  havde  en  vidt 
berømt  læge,  tilmed  broder  til  en  af  Stubs  venner  i  Odense, 
hans  gamle  rektor  prof.  Søren  Anchersen,  bliver  denne  for- 
modning omtrent  til  vished.  Det  var  dr.  med.  Anker  Anchersen, 
provinsialmedikus,  der  dengang  nød  en  overordenlig  anseelse 
og  jævnlig  hentedes  til  alle  landets  egne  til  rådslagning  i  van- 
skelige sygdomstilfælde.  Han  var  lige  så  hjælpsom,  tålmodig 
og  godgørende,  som  han  var  anset  for  sin  dygtighed.  De  var 
tre  berømte  brødre,  Hans  Peter  var  professor  ved  universitetet, 
de  to  andre  vilde  ikke  forlade  deres  hjem  i  provinserne.  Søren 
var  den  ældste  og  havde  taget  sig  af  sine  brødres  forsørgelse; 
det  må  da  vel  antages  for  sandsynligt,  at  det  er  ham,  som 
har  formået  lægen  til  at  tage  sig  af  vor  digter;  måske  kan 
han  endog  på  sine  rejser  være  kommen  til  Odense  og  selv 
have  tilbudt  at  tage  den  syge  med  sig*. 

Med  hensyn  til  tidspunktet  for  Stubs  overflytning  til  Jyl- 
land har  man  lagt  vægt  på  et  digt,  han  i  Dec.  1752  lod  ind- 
føre  i    de  „Københavnske    danske   posttidender"    som   svar  på 


>  Om  Anchersen  se  Biografisk  leksikon  og  de  dér  nævnte  kilder.  Ved  tesU* 
mente  af  5.  Febr.  1760  oprettede  han  et  legat  på  :2000  rdl.  til  fordel  for  byens  danske 
skolevæsen:  magistrat  og  sliftsprovst  skal  udnævne  helst  en  studerot  mand  til  at  nyde 
det;  han  skal  have  medhjælpere  og  to  skolestuer  og  holde  skole  både  for  fornemme 
og  simple  folks  børn,  med  iO  fripladser.  —  Man  må  formode,  at  bekendtskabet  med 
Stub  her  har  haft  indflydelse. 

€n  utilbørlig  lovprisning  af  den  nylig  afdøde  rektor  i  Ribe, 
Kr.  Falster;  Barfod  mener,  at  han  dengang  må  have  haft  op- 
hold samme  steds.  Men  dette  synes  ikke  at  have  noget  på 
sig.  Falster  var  jo  bekendt  over  hele  landet,  lige  så  de  andre 
mænd,  om  hvilke  der  i  digtene  blev  tale,  og  en  ren  tilfældighed 
kan  have  givet  anledning  til,  at  Stub  ligesom  andre  tog  til 
orde  i  denne  sag^. 

De  fra  Ribe  opbevarede  aktstykker  vedrørende  hans  virk- 
somhed som  lærer  tyder  tværtimod  på,  at  hans  ophold  her  ikke 
var  synderlig  gammelt,  da  han  i  foråret  1754  begyndte  at 
undervise.     Derom  siger  han  selv  i  sine   vers  (5.  Juni  1756): 

„Jeg  var  som  patient  en  tid  lang  her  i  Ribe; 

her  rimes  alt  for  net:  fordi  jog  kom  i  knibe, 

jeg  lærte  da  privat,  min  sved  blev  to  år  lang, 

så  sled  mit  sind  sig  løst  fra  trældom,  tvist  og  tvang." 

Dette  fører  os  tilbage  til  det  nævnte  tidspunkt.  Alt  i 
Juni  1754  har  magistraten  været  sat  i  bevægelse  af  et  par 
skoleholdere,  der  fandt  sig  brøstholdne  ved  at  Stub  underviste 
16  børn,  og  denne  sag  måtte  bringes  både  for  biskop  og  stift- 
amtmand. I  skrivelse  af  15.  Oktober  1754  til  biskoppen  for- 
klarer præsten  P.  Mflller,  hvorledes  det  var  gået  til,  at  man 
havde  fået  Stub  til  lærer,  efterat  flere  forsøg  med  andre  var 
mislykkedes.  Han  selv,  præsten  Grønlund,  kontrollør  Høfding 
og  rektor  Lange  forhandlede  herom,  da  de  alle  var  i  samme 
tilfælde  ikke  at  kunne  få  deres  børn  i  en  ordenlig  skole.  „Nu 
var  her,  fortsætter  præsten,  nogen  tid  tilforn  en  student,  som 
hr.  rektor  Lange  tilligemed  mig  havde  kendt  20  år  tilforn 
ved  akademiet,  navnlig  Ambrosius  Stub,  kommet  til  byen. 
Samme  student  at  anmode  om  at  informere  børn  kom  aldrig 
hr.  Grønlund  eller  mig  i  tanke,  men  hr.  kontrollør  Høfding 
finder  derpå,  beder  os,  at  vi  skulde  gøre  proposition  for  monsr. 


1  Et  meget  grovt  sviir  på  Slube  digt,  tilhørende  de  lærde  kredse  i  Ribe,  viser, 
at  forfatlerea  ikke  aoede,  hvem  der  havde  skrexet  dette  (Ribe  skoles  program  IS&i, 
8.22). 

Stub  derom;  men  vi  turde  ikke,  thi  vi  vidste,  at  han  duede 
til  noget  langt  bedre  og  højere.  Imidlertid  kommer  hr.  rektor 
Lange  og  kontrolløren  ligeledes  i  samtale  om  bømeinformation, 
og  spørger  kontrolløren  bemeldte  hr.  rektor,  om  monsr.  Stub 
ej  kunde  formås  til  at  antage  sig  privat  information?  Hr. 
rektor  Lange  svarer,  han  mener  jo;  han  vil  forhøre  det  hos 
ham,  og  siger  ydermere  af  sig  selv,  at  ifald  monsr.  Stub 
vilde,  så  vilde  han  selv,  hvad  hans  søn  var  betræffende,  træde 
i  selskab  med  os  andre  tre.  Hr.  rektor  Lange  gør  da  propo- 
sition for  monsr.  Stub,  om  han  kunde  bekvemme  sig  til  på  sin 
gamle  alder  at  påtage  sig  en  privat  kondition  i  at  informere 
nogle  få  skikkelige  folks  børn  for  kammer,  lys,  ild,  kost,  løn 
etc.  Da  monsr.  Stub  fik  at  høre,  at  folkene,  der  forlangte 
hans  tjeneste,  var  ej  alene  hr.  rektor  Lange  selv,  men  også 
hr.  Grønlund  tilligemed  kontrolløren  og  mig,  påtog  han  sig 
konditionen.^  Derefter  trådte  andre  „skikkelige  folk"  til:  råd- 
mand Clausen,  postmester  Wulfsberg,  apoteker  Carstensen  og 
købmand  Hans  Gerdes,  og  pastor  Grønlund  valgtes  til  formand, 
for  at  Stub  „kunde  have  én  alene  at  gøre  med".  Der  blev 
lejet  et  kammer  hos  sadelmager  Jens  Hansen  i  Katrine  sogn, 
og  Stub  begyndte  sin  undervisning  med  ialt  16  børn.  Men 
straks  efter  begyndte  forfølgelsen,  og  den  synes  kun  at  være 
standset,  fordi  de  tre  gejstlige  personer  skød  sig  ind  under 
biskoppen.  To  år  efter  ansøgte  Stub  i  de  ofte  citerede  vers, 
såvel  som  i  en  fdmindelig  ansøgning,  stiftamtmanden  om  til- 
ladelse til  at  tage  imod  alle  de  børn,  man  vilde  betro  ham 
og  som  han  selv  alene  kunde  overkomme  at  undervise.  Han 
beder  foreløbig  kun  om  denne  tilladelse  for  et  år,  men  udtaler 
håbet  om,  at  man  ved  lejlighed  kunde  se  sig  foranlediget  til 
at  betro  ham  en  offenlig  skole.  Hvad  der  kom  ud  af  denne 
sag  er  ikke  bekendt;  kun  er  det  vist,  at  Stub  vedblev  at  holde 
skole  indtil  sin  død. 

Af  disse  forskellige  vidnesbyrd  fremgår  da  med  fuld  tydelig- 
hed, at  Stub  ikke  tidligere  havde  givet  sig  af  med  børneunder-  j 
visning  som  levebrød,  hvad  man  ofte  har  antaget,  og  at  han  nu 

befandt  sig  vel  ved  den,  ønskede>at  udvide  sin  skole  og  opnå 
offenlig  ansættelse  i  dette  fag.  Han  har  herved  opnået  uaf- 
hængighed, og  skønt  han  vel  indser,  at  det,  der  er  reddet  ud 
af  livets  storme,  kun  er  et  vrag,  føler  han  sig  dog  udfriet  fra 
tidligere  tiders  „trældom,  tvist  og  tvang". 

Om  Stubs  stilling  i  Ribe  haves  der  iøvrigt  kun  f&  efter- 
retninger. Biskop  Fogtmann  fortalte,  at  hans  fader  mindedes 
ham,  da  han  som  skolediscipel  havde  truffet  hcmi  hos  rektor, 
engang  han  som  klassens  duks  afleverede  de  latinske  stile. 
Rektor  bad  da  Stub  læse  Fogtmanns  stil  og  sige  sin  mening 
om  den.  På  samme  måde  er  der  opbevaret  minder  om  hans 
deltagelse  i  selskabslivet.  Hvad  hans  legemlige  befindende  an- 
går, da  viser  de  endnu  opbevarede  ansøgninger  en  smuk,  stor 
og  sikker  håndskrift,  uden  spor  af  affældighed  eller  svaghed. 

Men  en  fattig  mand  vedblev  Ambrosius  Stub  at  være  til 
det  sidste,  ligesom  han  vel  nu  var  bleven  en  ensom  mand, 
skilt  som  han  var  fra  sine  venner  og  kendinge  på  Fyn.  Det 
var  uden  tvivl  i  disse  år,  han  i  en  salme  kaldte  sig  „fremmed 
allesteds". 

Han  døde  15.  Juli  1758,  kl.  6  om  morgenen,  og  jord- 
fæstedes tre  dage  efter.  Hans  bo  var  ringe,  han  ejede  kun 
det  nødvendigste  og  en  lille  samling  bøger;  derimod  efterlod 
han  sig  nogen  klatgæld,  som  ikke  kunde  betales.  Hans  datter 
Kristine  var  dengang  endnu  hos  sin  faster  Karen  Skytte,  der 
nu  var  enke  og  boede  i  Holmehave;  hun  nævnes  gentagne 
gange  som  fadder  i  Veminge  kirke  (1759,  1764).  Senere 
levede  Karen  Skytte  i  Fåborg  og  døde  her  95  år  gammel 
(1792).  Et  eksemplar  af  broderens  digte  (fra  1780)  bar  hendes 
navn  og  ved  siden  af  Kristine  Stubs,  så  de  to  kvinder  har 
sandsynligvis  holdt  sammen  til  enden.  Sønnen  Kristian  blev 
student,  1759,  men  døde  som  skoleholder  i  Fuglsbølle  på 
Langeland  (1785);  han  besørgede  en  udgave  af  faderens  digte 
(1780—82),  skødesløs  og  mangelfuld,  men  dog  langt  frildstæn- 
digere  end  den  første,  af  T.  S.  Heiberg  (1771). 

Slægten  Stub. 

Kristoffer  Pedersen  Stub, 

*  1664,  skrædder  i  Gummenip,  f  ^'746, 

1692  g.  m.  Kristence  Ibsdatter,  *  1665,  t  1725. 


Morten, 

1693-1725. 

g.  m.  Kciren  Møller, 

1693-1743 

(2.  gang  g.  m.  Hans 

Gislev,  t  1741). 


Karen, 

1697-1792, 

g.  m.  Lars  Skytte, 

præst  i  Verninge, 

t  1756. 


Ambrosius, 

1705-58, 

1735  g.  m.  MeiUe  KcUrine 

Skovsbo,  1716-47. 


Kristian, 
1725-50. 


Kristine, 
•  1735. 


Kristian, 
1737-85. 


Slægten  Carlslus. 
Peder  Carisius. 


Ambrosius,  til  Palstrup, 
1644-1700. 


Anna,  t  1705. 
g.  m.  Morten  Skinkel,  f  l^^l* 
til  Søholm,  Brahesholm  og  Krængerup. 


Kristian,  til  Konstan- ilnna  Barbara  Sofie,        Marie  DoroUa, 
tinsborg,  1688—1724.   t  Søholm,  1689-1745,  t.  Brahesholm,  1690- 
g   m.  A.  Kaphengst,     1722,  g.  m    Vilh.  Stock- 
t  1711.  fleUi;  t  1725 


Anna  Katrine,    Sofie  Elisabet,      Isabella,    Anna  Kristiane,    Kristian, 


t  1743,  t  1737, 

g.  m.  g.  m. 

H.  F.  Windtz,  J.  H.  Cramohn, 
1702-65.  t  1761. 


1712-35,         *  1714,  1715-50, 

g.  m.       t  Krængerup.         g.  m. 
Windtz.  »)A.K.Rostp 

gaard, 
')M.  V.  Hei- 

IL    Dlgrtning. 

Det  er  en  naturlig  følge  af  dette  forhold,  at  vi  i  ingen 
henseende  har  fuldstændig  rede  på,  hvad  Stuh  har  skrevet. 
Der  kan  være  fejl  i  overleveringen;  der  kan  findes  digte  af 
Stub,  som  ikke  bærer  hans  navn,  skønt  de  er  opbevarede,  og 
det  er  så  temmelig  vist,  at  han  har  forfattet  meget,  som  nu 
er  tabt. 

Imidlertid  må  vi  være  glade  ved,  hvad  der  er  levnet  os; 
det  er  tilstrækkeligt  til  at  vise,  at  vi  i  Ambrosius  Stub  har 
ejet  en  digter  af  stort  værd,  til  en  tid  da  vi  har  været  til- 
bøjelige til  at  tro,  at  kun  Holberg  og  Brorson  skabte  ånds- 
værker af  varig  betydning.  Først  i  Evald  og  Vessel  fik  Stub 
sine  overmænd  og  det  endda  ikke  i  alle  retninger;  Tullin  og 
de  andre,  som  stod  ham  nærmere  i  tid  og  som  man  i  forrige 
århundrede  hædrede  på  hans  bekostning,  blegner  ved  siden  af 
ham;  de  har  nu  kun  literærhistorisk  betydning,  medens  han  i 
al  fremtid  vil  hævde  sin  plads  blandt  folkets  udkårede. 

Tiden  for  Stubs  digtning  kan  ikke  med  sikkerhed  efter- 
vises, da  kun  så  f&  af  hans  digte  er  daterede.  Endnu  året 
før  sin  død  (1757)  skrev  han  en  kantate  til  kongens  fødsels- 
dag, som  blev  opført  på  Odense  gymnasium,  hvad  der  viser 
os,  at  han  hævdede  sit  ry  til  det  sidste.  Men  alt  1741  kalder 
Fr.  Rostgård  ham  i  en  optegnelse  en  „ypperlig  poet",  og  der 
er  opbevaret  et  bryllupsdigt  af  ham  fra  1733,  rimeligvis  også 
et  gravvers  fra  1730.  Fr.  Barfod  har  gjort  opmærksom  på 
(pag.  LIX),  at  han  vistnok  har  sunget  alt  i  sin  ungdom;  men 
han  mener,  at  denne  digtning  er  gået  til  grunde. 

Adskilligt  er  vistnok  gået  til  grunde,  men  der  er  dog 
sikkert  også  opbevaret  et  og  andet  fra  denne  tid.  Alt  oven- 
for er  der  henvist  til  den  ytring  af  Rahbek,  at  hans  viser  blev 
sungne  i  Piios  kælder  og  hos  mester  Hans  i  Tårbæk,  og  det 
er  der  gjort  gældende,  at  disse  viser  efter  al  sandsynlighed  har 
tilhørt  hans  studenterdage.  For  en  enkelt  vises  vedkommende 
kan   dette   heldigvis   endog  godtgøres  med  en  til  vished  græn- 

sende  sandsynlighed.    Det  er  den  bekendte  „krambambuli  (d.  e. 
brændevins)  vise": 

„Lad  krig  fornøje  potentater, 
lad  helte  vinde  sejers  krans, 
lad  bytte  muntre  tro  soldater, 
lad  kroner  vinde  tifold  glans: 
min  ro  er  mig  et  monarki, 
der  flyder  med  krambambuli." 

De  sidste  vers  i  denne  sang  er  rettede  mod  pietisteriet 
og  henpeger  alt  derved  til  tiden  nærmest  efter  1730: 

„I  herrer  af  den  sorte  orden  1 
jeg  hører  eders  englerøst, 
jeg  gruer  lit  for  eders  torden, 
jeg  glædes  tit  ved  eders  trøst, 
men  —  frydes  (uden  flatteril), 
thi  jeg  har  og  krambambuli!'' 

Men  i  Graaes  „Arier  og  sange''  (II,  1777,  nr.  169)  findes 
der  nu  en  vise  på  40  vers:  „Krambambulisten",  „forfattet  af 
et  selskab  studen tere,  hvoraf  enhver  gjorde  sin  strofe",  øjen- 
synligt som  fortsættelse  af  Stubs  vise,  i  samme  versemål  og 
tankegang.  38.  vers  indeholder  nu  imidlertid  en  tidsbestem- 
melse, nemlig  en  hentydning  til  Danzigs  belejring  som  sam- 
tidig, og  denne  fandt  som  bekendt  sted  1733 — 34.  Også  om- 
talen af  de  tyske  digtere  Gynther  og  Canitz  (1.  vers)  fører  os 
tilbage  til  disse  år.  Men  er  dette  så,  da  kan  vi  med  større 
ret  henføre  også  andre  af  Stubs  sange,  der  går  ud  fra  samme 
tankegang  eller  stemning,  til  disse  år. 

Rahbek  anfører  særlig  som  sungen  hos  Pilo: 

„Gid  den  få  skam,  der  slår  i  dag 
en  rynke  på  sit  glatte  pandeskind  I 
Den  var  jo  gal,  der  fandt  behag 
i  det,  der  plager  kun  det  arme  sind  I 

Nu  ser  jeg  grant, 

det  ord  er  sandt: 

verden  er, 

som  enhver 
tager  sig  dens  væsen  nær!*^ 

Endvidere  hører  hertil  den  meget  sungne: 

„Er  nogen,  jeg  er  glæderig, 

langt  mer  end  andre  gække, 

hvis  lykke  er  min  flaskes  lig 

og  meget  let  at  brække! 

Tit  slog  jeg  før,  jeg  slår  endnu 

mit  tomme  glas  helt  glad  itu, 

da  sKgt  et  smald  med  kling  i  klang 

er  just  mit  spil  i  denne  sang. 
Så  skør  er  verdens  fryd,  når  mindste  vanheld  trykker, 
men  jeg,  der  drak  mit  glas,  jeg  ler  ad  skår  og  stykker! 

En  modig  skipper  gør  sig  til, 

er  opblæst,  så  han  lugter, 

når  vind  og  vand  ham  føje  vil, 

og  farten  ej  har  bugter; 

men  skal  han  bryde  vejr  og  vand 

og  slå  sig  frem  til  havn  og  land, 

hvor  kan  den  tjæret  admiral 

da  bromie,  bande,  blive  gal! 
Men  jeg  er  hjerteglad,  og  andre  se  sig  glade, 
hver  gang  jeg  krydser  tæt  langs  op  ad  skiden  gade. 

En  gnier  elsker  sult  og  tørst, 

idet  han  elsker  penge, 

han  har,  men  fattes  allerførst, 

thi  må  hans  arving  trænge. 

Hans  glæde  er  kun  sorrigfuld, 

hans  armod  vokser  med  hans  guld, 

hans  venner  vente  på  hans  død 

og  dele  det,  han  aldrig  nød: 
men  jeg  er  glad  ved  lidt  og  skifter  uden  rænker, 
thi  som  jeg  tørster  tit,  så  arver  den,  den  skænker."     Osv. 

Endelig  den  glade  vise  til  pris  for  „dans,  musik  og  sang" : 

„Uskyldig  tidsfordriv  jeg  har 
i  dans,  musik  og  sang; 
når  andre  helst  til  glasset  ta*r, 
jeg  springer  stuen  lang; 

klaver  jeg  elsker  i  mit  sind 
og  lægger  mest  på  samme  vind, 
en  aria  jeg  synger  tit, 
melankoli  går  frit**     Osv. 

Endnu  andre  sange  synes  ved  deres  indhold  nærmest  at 
måtte  henføres  til  ungdomsårene.  Således  det  lidt  kunstige 
„elskovs  abc*^,  der  i  sin  form  ligner  den  ældre  tids  skruede 
digte,  men  dog  er  så  jævnt  og  inderligt  i  sin  tone: 

„Min  ene  kære! 

skal  end  vor  samling  ikke  ske 

du  må  dog  lære 

min  elskovs  abc. 
Her  bogstaveres  i  sandhed  uden  svig: 
min  stand  er  din,  og  din  er  min  1— i— g  siger  lig.**    Osv. 

Ligeledes  de  to  små  sange,  der  giver  udtryk  for  elskovens 
modsatte  stemninger: 

„Eja,  hvi  tripper  du  så  fast, 
hvad  stikker  dig,  du  pæne  pige,** 

„Nu  er  jeg  befriet  fra  kærligheds  pagt, 
at  slutte  på  ny  bliver  aldrig  min  agf 

Det  må  dog  formodes,  at  Stub  i  sin  ungdom  har  digtet 
også  andre  elskovssange,  og  denne  formodning  bestyrkes,  når 
vi  lægger  mærke  til  enkelthederne  i  den  bekendte  sang  til 
rosenknoppen : 

„Du  dejlig  rosenknop, 
lad  mig  dig  ret  betragte  I 
hver  mand  må  dig  jo  agte*: 
naturen  har  nedlagt 
hos  dig  al  kunst  og  pragt. 


De  blade  gør  så  mange 
små  labyrinters  gange 
og  dufte  luften  op: 
du  dejlig  rosenknop! 


*  d.  e.  agte  på  dig.  lægge  mærke  til  dig. 

Men  ak.  du  visnede! 
Igår  så  jeg  med  glæde 
dig  på  dit  tornesæde, 
jeg  brød  dig  af,  men  sel 
Idag  du  visnede. 
Din  friske  farve  svinder, 
dit  matte  rødt  mig  minder: 
din  herlighed  forgår, 
din  skønhed  ende  f&r. 
Naturens  mesterstykke  I 
ak,  hvor  er  nu  dit  smykke? 
Igår  du  blomstrede, 
idag  du  visnede  I*' 

Men  rosens  lod  minder  digteren  om  kvindens  flygtige 
skønhed;  han  kalder  den  elskede  til  sig,  taler  om  legemets 
forkrænkelighed  og  henviser  til  at  søge  dyden,  den  uforgænge- 
lige skønhed: 

„at  og  en  dejlig  ånd 
sin  bolig  ligne  kan!** 

Digteren  bruger  her  navnet  Phyllis  for  den  elskede  og 
går  helt  ind  i  den  ældre  elskovsvises  ordforråd.  Versemålet 
opgives  som  „En  ærlig  ven  er  rar",  en  meget  yndet  vise,  hvis 
melodi  er  opbevaret  i  Nyerups  og  Rasmussens  „Danske  viser ^ 
(1  nr.  28),  og  som  Stub  har  fiilgt  i  mindst  5  sange'.  Blandt 
disse  er  den  bekendte: 

„Jeg  laver  tynd  kaffe, 
den  stærke  brænder  blodet, 
den  stærke  svækker  modet 
og  giver  hjerte-vé." 


Ligeledes  arien: 


„Jeg  har  kun  dyden  kær, 
den  blinde  elskov  driller**  osv. 


»  Fr.  Barfod  har  (pag.  LXXV)  oplyst,  al  ,En  ærlig  ven  en  ror"  var  forfattet  af 
K.  T.  Barfoed,  født  1796,  og  altså  yngre  end  Stubs  sange.  Melodien  må  da  have 
.  vieret  ældre. 

Og: 

„Se,  skønhed  er  en  skat, 
som  elskovs  ild  opgløder 
og  heftig  længsel  føder"  osv. 

Man  fristes  til  at  henføre  alle  disse  sange  til  Stubs  ung- 
dom; den  om  kaffen  ligner  i  udtryksmåden  de  forskellige  i 
det  foregående  nævnte  drikkeviser,  de  andre  bæres  af  den 
samme  tankegang:  „dydens^  fortrinlighed,  således  som  det 
var  skik  at  hsBdre  den  i  den  ældre  digtning.  Man  fristes  til 
yderligere  at  tilskrive  Stub  visen  nr.  93  hos  Graae,  efter 
samme  melodi:  ^Jeg  er  og  blir  mig  lig",  —  da  næppe  nogen 
anden  på  den  tid  kunde  have  skrevet  dens  slutningsvers: 

„Jeg  løfter  sindet  op. 
og  som  på  ørnens  vinger 
mig  i  det  høje  svinger, 
skønt  jorden  bær  min  krop, 
jeg  løfter  sindet  op. 
Når  tiden  alt  omkaster, 
når  alt  til  enden  haster, 
slig  frygt  ej  tager  ind, 
ej  krænke  skal  mit  sind. 
Lad  alle  ting  omvendes, 
lad  alt  med  tiden  endes, 
til  høje  himmeltop 
jeg  løfter  sindet  op." 

Men  når .  hele  denne  kreds  af  digte  står  i  nøje  forbindelse 
med  det  til  rosenknoppen  og  dets  Phyllis,  så  er  det  vistnok 
en  mangel  ved  overleveringen,  at  den  ikke  har  fastholdt  de 
elskovssange,  som  lå  bagved  dydens  forherligelse.  Det  er 
nemlig  alt  for  usandsynligt,  at  den  digter,  som  så  uforbeholdent 
sang  til  vinens  (og  brændevinens)  pris,  og  som  i  alle  tilfælde 
kendte  „elskovs  abc",  kun  skulde  have  nævnt  sin  Phyllis  i 
det  ene  digt,  hvori  han  vilde  forberede  hende  på  sin  skønheds 
forgængelighed.  Forud  for  denne  sang  må  der  være  gået 
mangt  et  kvad,  i  hvilket  han  udtalte  sin  glæde  over  hendes 
dejlighed  og  tilsvor  hende  sin  kærlighed.     Men  disse  sange  er 


Digitized  by 


Google 


AMBROSIUS  STUB.  497 

da  bleven  glemte  eller  de  er  i  alle  tilfælde  skilte  fra^  hans 
navn.  Således  kunde  man  gætte  på,  at  Graae  II  nr.  100 
(sml.  I  nr.  37)  var  af  Stub: 

„Ak,  min  Phyllis,  søde  pige, 
lad  en  mine  sige  dig**  osv. 

Graae  har  ialt  33  sange  af  Stub,  men  kun  for  de  23 
nævner  han  ham  som  forfatter;  de  10  andre  hjemles  ham  der- 
imod af  sønnen.  Men  det  ligger  da  nær  at  formode,  at  endnu 
nogle  flere  af  de  mange  navnløse  digte  i  samliilgen  må  hen- 
føres til  Stub.  Visen  om  rosenknoppen  leder  imidlertid  tanken 
hen  på  en  anden  sang  af  Stub,  i  hvilken  han  endnu  langt 
fyldigere  lægger  sin  sans  for  naturens  skønhed  for  dagen,  den 
berømte  arie  om  forårets  herlighed: 

„Den  kedsom  vinter  gik  sin  gang, 
den  dag  så  kort,  den  nat  så  lang 

forandrer  sig 

så  lempelig; 
den  barske  vind,  den  mørke  sky 

må  fly. 


thi  lad  os  gå 
at  skue  på, 
hvor  smukt  naturen  sig  beter 
og  lér.**  * 


Derefter  skildres  himlen  med  sin  klare  sol  og  fuglenes 
flok,  marken  med  dens  grøde,  med  hjord  og  hyrde,  skoven 
med  dens  første  grønne  i  træernes  toppe: 

„Den  høje  top 
skal  klædes  op, 
og  våren  pynter  bøgen  ud 
til  brud  I** 

Fugle  og  dyr  bag  blad  og  stamme  og  glade  mennesker, 
der  forfriskes  i  det  grønne;  søen  med  sin  stilhed,  med  de  tavse 
fisk  i  rør  og  siv,   og  frøen,   der  hilser  aftenens  kølighed.     Da 

A.  D.  Jørgensen:  Afhandl.  Ul.  32 

ender  også  digteren  sin  gang  „i  sang'':  han  har  set  skaberens 
almagt  og  godhed  og  han  fatter  håb  for  sig  selv: 

„Gud  kommer  vist  min  tarv  i  hu 

endnu ; 
han  rammer  nok  den  rette  tid, 
da  himlen  den  skal  blive  blid; 

jeg  tør  måske 

vel  få  at  se 
min  vinter  blive  til  en  vår 

i  år.« 

Da  denne  sang,  der  er  den  første  i  sin  art  i  dansk  digt- 
ning, står  ene  også  hos  Stub,  ligger  det  nærmest  at  henføre 
den  til  hans  ungdom;  var  han  i  senere  tid  kommen  ind  på 
naturskildring,  vilde  han  vel  næppe  have  ladet  det  blive  ved 
denne  ene  sang.  Fra  ungdomstiden  kan  jo  andet  i  samme 
retning  være  gået  tabt;  men  det  kan  også  tænkes,  at  han 
dengang  ligesom  forsøgsvis  spredte  sig  til  flere  sider  uden 
senere  at  fortsætte.  I  det  hele  får  man  snarest  indtryk  af,  at 
Stubs  senere  digtning  mere  er  tankens  arbejde,  dels  viddets » 
dels  livsbetragtningens,  medens  han  i  sin  ungdom  har  mere 
umiddelbart  hengivet  sig  til  sine  poetiske  indskydelser,  selv  om 
også  her  de  alvorligere  tanker  jævnlig  har  skudt  sig  frem. 

Endnu  kun  et  par  ord  om  drikkeviserne.  Man  har,  vel 
tildels  efter  deres  ordlyd,  fremstillet  Ambrosius  Stub  som  for- 
falden til  drik.  Intet  kan  være  mere  urimeligt,  selv  om  det 
må  indrømmes,  at  han  var  en  letsindig  mand.  Men  hvem 
vilde  vel  sigte  Rahbek  og  Baggesen,  Ploug  og  Hostrup  for  at 
have  været  forfaldne,    fordi  de  skrev  sange  til  vinens  pris? 

Den  håndskrift.  Stub  havde  endnu  to  år  før  sin  død,  ude- 
lukker enhver  tanke  om  en  mand,  på  hvem  nydelsen  af  stærke 
drikke  havde  sat  mindste  spor. 


Hvad  der  frem  for  alt  endnu  den  dag  idag  giver  Ambro- 
sius Stub   en   fremragende  stilling  i  vor  digtnings  historie,   er 

vistnok  hans  såkaldte  „drikkeskåler*'  og  lignende  sentenser. 
I  affattelsen  af  disse  korte  og  fyndige  „sprog"  er  han  uover- 
truffen. Flere  af  dem  er  alt  i  det  foregående  meddelte;  af  de 
øvrige  skal  de  bedste  her  anføres,  tilligemed  anledningen  til 
dem  og  deres  rette  forståelse. 

En  af  de  mest  bekendte  er  da  drikkeskålen  for  „kongen**, 
uvist  fra  hvilken  tid;  den  blev  ved  Fredrik  V's  hof  brugt  i 
alle  selskaber,  siges  der,  og  vilde  vel  endnu  i  vore  dage  ved 
mange  lejligheder  være  at  foretrække  for  en  dårlig  tale: 

„Kongen  opnå  snehvid  aldert 
tronen  stå,  til  verden  falder! 
kronen  blive  sønnearvl 
sværdet  hvile,  pennen  stride  1 
ploven  gå  og  kølen  glide! 
så  forfremmes  hver  mands  tarvl^ 

Der  har  været  delte  meninger  om  den  fjerde  linjes  rette 
form,  idet  N.  M.  Petersen  foretrækker  læsemåden: 

Sværdet  hvile!  pennen  skride! 
ploven  gå  og  kølen  glide! 

idet  han  i  den  anden  ser  en  hentydning  til  pennekrige.  Men 
Stubs  mindedigt  om  Løvenørn  (1740)  viser,  at  han  har  tænkt 
på  modsætningen  mellem  sværd  og  pen:  hint  skal  hvile,  denne 
skal  udfægte  stridighederne.     Det  hedder  her: 

„Da  liget  nu  var  sat,  var  straks  Bellona  rede 
og  sired'  kisten  med  sit  sværd  foruden  skede, 
men  samme  øjeblik,  som  Pallas  dette  så, 
blev  straks  en  ørne-pen  ved  siden  lagt  derpå. 


Så  skal  da  dette  sværd  hver  eftermand  betegne 
den  brave  herres  mod  og  hjerte  alle  vegne, 
så  viser  denne  pen,  at  og  hans  pen  var  værd 
sin  ærekrans,  såvel  som  noget  sejersværd. 
I  kan  jo  ej  engang,  I  Danmarks  fjender,  nægte, 
at  denne  helt  forstod  så  fiks  med  pen  at  fægte, 
så  blod  blev  spart  ved  blæk  på  valplads  af  papir, 
og  stolthed  knæled'  for  monarkens  arvespir." 

32* 

Som  en  slags  modsætning  hertil  kan  anføres  drikkeskålen 
for  general  Neuberg: 

„Vor  Neubergs  bryst 

har  mod  og  lyst 

at  åbne  ærens  porte: 

hans  kloge  tinding  blive  grå  I 

hans  hvide  orden  blive  blå! 

hans  fjender  blive  sorte!*' 

Denne  skål  må  sikkert  henføres  til  året  1743,  da  Dan- 
mark rustede  sig  til  deltagelse  i  den  svenske  tronfølgekrig. 
General  Neuberg,  der  havde  deltaget  i  den  spanske  og  vel 
sagtens  som  så  mange  i  samtiden  tog  levende  del  i  den 
østrigske,  som  kongen  af  Preussen  førte  med  så  stor  dygtighed 
og  tapperhed,  har  da  rimeligvis  udtalt  sit  ønske  om  at  komme 
i  felten  igen  for  at  vinde  lavrbær  og  anden  udmærkelse.  Han 
var  for  et  par  år  siden  bleven  ridder  af  danebrog  (det  hvide 
bånd),  og  digteren  ønsker  ham  nu  at  vinde  elefanten  (det  blå 
bånd),  men  han  deler  ikke  generalens  ønske  om,  at  det  skal 
være  på  valpladsen;  han  vil  hellere  bevare  hans  kloge  tinding 
uskadt  og  nøjes  med  at  lade  hans  fender  ærgre  sig  sorte. 

En  skælmsk  drikkeskål  udbragte  Stub  i  selskabet  hos  en 
præst: 

„Vi  har  alle  den  samme  tro 

som  præsten  i  vor  kirke: 

vi  drikker  vort  øl  med  fred  og  ro 

og  glad  ved  glasset  lirke; 

vi  sigter  alle  til  samme  mål, 

vi  drikker  alle  den  samme  skål: 

skam  få  den,  som  laget  svikker 

og  ej  lystig  drikker!** 

Ligeledes  er  opbevaret  denne  galante  drikkeskål  for  en 
ubenævnt  ung  dame: 

„I  dyder  bandt  min  sjæl: 
den  står  foruden  rænke 
bestandig  i  sin  lænke 
ved  troskabs  faste  pæl. 

I  dyder  bandt  min  sjæl. 
I  dyder  ere  mange, 
men  jeg  som  enlig  fange 
kan  ikke  tømme  her 
en  skål  for  hver  især, 
én  skål  for  alle  bydes: 
gid  F  .  .  .  G  .  .  .  frydesl 
thi  dydens  tusindskøn 
i  hendes  skål  står  grøn.'^^ 

Af  alvorligere  indhold  er  de  følgende  tankesprog,  om  end 
tillige  fremsatte  med  et  lyst  smil: 

(Over  et  ur:) 

„Hver  time  er  forgyldt  og  viseren  tillige, 

du  jordklimp,  hør  engang,  hvad  guldet  her  vil  sige: 

den  gyldne  time  gik,  men  kommer  aldrig  mer! 

Blev  denne  sandhed  nu  engang  til  hjerte  tagen, 

så  mærkte  vi  til  gavns,  hvad  klokken  den  var  slagen.** 

(Verden  et  flyvesand:) 
„Verden  er  et  flyvesand: 
sandet  blinder  os  vort  øje, 
sandet  volder  foden  møje, 
til  vi  når  det  faste  land." 

(De  fire  store  vel:) 
„Vel  født  er  vel  en  trøst, 
men  bedre  vel  opdragen, 
vel  gift  er  livels  lyst, 
vel  død  er  hele  sagen! 

O  fire  store  vel  I 
vel  er  det  sidste  størst, 
men  den  gav  verden  held, 
som  tog  det  første  først!" 

Til  dette   sidste    „impromptu",   som  det  kaldes,   det  mest 
bekendte  af  alt,  hvad  Stub  har  efterladt  sig,  er  meget  at  sige. 


*  Han  synes  ved  dette  vers  at  have  skullet  løse  sig  fra  et  biudebrev  fra  en  flok 
ujige  damer,  der  har  betegnet  sig  ved  na\ne  efter  blomstersproget.  Hvis  slutnings- 
ordet har  hentydning  til  den  ubenævnte,  kunde  man  gætte  på  en  datter  af  hans  ven 
i  Ribe,  præsten  Grønlund,  hvis  mærke  han  da  har  gætteL  —  Verset  er  første  gang 
meddelt  i  Ribe  skoleprogram  1854 

Først,  at  det  først  meget  sent  er  bleven  henført  til  ham. 
nemlig  i  Fr.  Barfods  udgave  af  digtene  (1852).  Hans  kilde 
var  komponisten  F.  Foersom  i  Odense,  hvem  det  dikteredes  af 
hans  SOårige  fader.  „Denne  havde  i  sin  barndom  oftere  bort 
det  fremsige  af  sin  fader,  som  havde  været  tilstede  i  det  sel- 
skab (i  Ribe),  i  hvilket  det  på  opfordring  blev  til.^  Dette 
sidste  er  nu  næppe  at  stole  på;  et  vers  som  dette  gøres  ikke 
„på  opfordring*',  men  det  kan  jo  være  bleven  fremsagt  efter 
en  sådan,  f.  eks.  efter  at  være  bleven  bragt  på  tale  af  en 
tilstedeværende  som  bekendt  i  andre  kredse  (Fyn  e.  1.). 

Der  må  endvidere  skelnes  mellem  de  to  vers,  som  vistnok 
er  af  ulige  alder.  Det  første  var  ahuindelig  bekendt,  medens 
det  andet  først  kom  frem  i  Barfods  samling.  N.  M.  Petersen 
havde  det  fra  sin  svigermoder,  en  datter  af  professor  Aphelen; 
hun  havde  det  igen  fra  sin  bedstemoder.  Barfod  har  overset, 
at  dette  vers  findes  hos  Graae  (I  84),  som  overskrift  til  en 
omskrivning  i  fire  vers;  disse  kan  ikke  være  af  Stub,  da  de 
kun  udvander,  hvad  han  har  sagt  kort  og  fjmdigt.  Men  det 
peger  jo  en  god  stund  tilbage  i  tiden,  når  der  1773  foreligger 
en  sådan  omskrivning  af  en  ubekendt  forfattere 

Hvad  det  andet  vers  angår,  da  er  der  ovenfor  givet  det 
en  form,  som  det  ikke  har  i  overleveringen.  Denne  ser  sa- 
ledes ud: 

„O  fire  store  vel  I 

vel  er  den  sidste  størst, 

men  den  tog  verdens  alt, 

som  gav  den  første  først.** 

Skønt  der  er  gjort  et  forsøg  på  at  f&  mening  i  disse  ord, 
er  det  dog  øjensynUgt,  at  de  er  forvanskede.    Dette  følger  alt 

1  Der  er  (af  aridv&r  Brieka)  bleven  gjort  opmaurksoa  på,  at  en  lidende  tanke 
som  den,  Stub  giver  udtryk,  alt  forekommer  i  et  tysk  vw%  nedskrevet  1633: 

„Wol  geboren  iat  ehr, 

wol  erzogen  ist  noch  viel  mehr« 

wol  gelebet  ist  freud, 

wol  gestorben  ist  seligkeit." 
Vistnok  har  Stub  kendt  dette,  men  tankegangen  i  hans  vers  er  ikke  deamindre  helt 
original.    (Hist.  Udsskrifl  4.  r.  VI  L  61.) 

deraf,  at  det  ene  rim  er  tabt,  noget  som  aldrig  hændes  Stub. 
Ved  en  rettelse  af  verset  må  der  da  selvfølgelig  først  og 
fremmest  ses  hen  på,  hvad  digteren  efter  al  sandsynlighed  har 
tænkt  at  ville  sige.  Dette  skinner  jo  endnu  tydeligt  igennem 
de  forvanskede  ord:  det  er  en  skælmsk  hentydning  til,  at  vel 
er  en  god  død  det  bedste,  men  det  er  dog  nok  værd  forud  for 
den  virkelig  at  have  levet.  Som  rimord  til  „yel*^,  der  ikke 
kan  ombyttes,  har  jeg  da  formodet  „held",  der  af  Stub  bruges 
i  betydning  „lykke"  („Nordens  held,  Sofie  Magdalene",  „hvad 
ligner  dog  dit  held,  o  Danmark");  dernæst  m&  ordene  „tog" 
og  nS^^^  antages  at  være  forbyttede,  ligesom  „den  første"  og 
„den  sidste"  må  henføres  til  „vel"  og  være  intetkøn  (sml. 
Stubs  arie:  „et  varigt  vel  er  dog  engang  at  finde").  Vilde 
man  tillade  sig  større  forandringer,  kunde  meningen  komme 
end  tydeligere  frem,  men  det  er  formentlig  ikke  nødvendigt. 

Der  er  opbevaret  endnu  flere  epigrammer,  nogle  mere 
tvungne,  andre  tvetydige;  men  disse  er  der  ingen  grund  til  at 
dvæle  ved^.  Kun  skal  endnu  nævnes  et  enkelt  af  Graaes 
samling,  der  næppe  kan  være  af  nogen  anden  end  Stub,  lige- 
som det  siges  at  gå  på  melodi:  „Kongen  opnå  snehvid  alder **; 
det  findes  i  1.  del  nr.  82: 

„Jævnt  at  leve,  ærlig  tænke, 
ingens  ro  og  frihed  krænke, 
varlig  i  omgængelse; 
ej  den  ædle  tid  forsømme, 
ej  for  hastig  andre  dømme, 
skikke  sig  i  tiderne."' 

Derefter  meddeles  følgende  „parodi",  der  nok  kunde  være 
møntet  på  Stub: 


*  Til  drikkeskålen  til  den  nyfødte  kronprins  1745  skal  kun  bemærkes,  at  der  i 
første  linje  ved  de  „to  konger**  selvfølgelig  tænkes  på  de  to  bedstefædre,  Kristian  VI 
og  Georg  II: 

„Rare  prins,  to  kongers  glæde, 
rare  prins,  to  rigers  håb!** 
(SmL  Ribe  skoles  program  1864.) 

*  De  samme  tanker  træffee  omkring  i  digtene,  men  ikke  som  her  fyndigt  sam- 
lede (sml.  f.  eks.  Fr.  Barfod,  nr.  42). 

„Snakke  væk  og  aldrig  tænke, 
andres  ro  med  skoser  krænke, 
næsvis  i  omgængelse; 
al  sin  tid  med  tjas  forsømme, 
alt  for  hastig  andre  dømme, 
hægle  stærkt  på  tiderne.*** 

Som  det  alt  fremgår  af  det  her  fremdragne,  bevæger  Stubs 
digtning  sig  på  tankens  og  stemningernes  område;  det  er  frem 
for  alt  menneskelivet  og  dets  kår  han  vil  give  udtryk.  Således 
også  i  de  digte,  der  iøvrigt  er  opbevarede  fra  ham. 

Adskillige  af  dem  falder  lovligt  prosaiske  for  os  sent  levende, 
der  har  fire  slægtaldres  rige  digtning  forud  for  ham.  Således 
hans  fremstilling  af  de  dyder,  han  især  sætter  pris  på: 

„Oprigtighed,  min  fryd.** 
„Bestandighed  er  rar." 
„Trofasthed  er  den  dyd,  jeg  søger  ** 
„Spring  hjerte,  spring  forbi  de  døre.** 
„Græm  dig  aldrig,  thi  det  svier.** 

Frem  for  alt  anbefaler  han  et  jævnt  fornøjet  liv,  således 
som  det  ikke  i  mere  poetisk  bevægede  tider  plejer  at  være 
digternes  ideal: 

„Jeg  lever  jævnt  fornøjet 
foruden  store  ting, 
min  fod  er  ubemojet 
og  fri  fra  høje  spring; 
ved  jorden  er  jeg  fød, 
ved  jorden  har  jeg  brød, 
alt  vel  og  nok,  jeg  nøjes  dermed  indtil  min  død.** 

Han  ender  denne  sang  endog  med  de  stærke  ord  til  „ney 
somhed" : 

„Forbliv  min  vandrestav, 
skriv  siden  på  min  grav: 
her  hviler  en  lyksalig,  trods  lykkens  lån  og  krav.** 


1  Sml.  trykfejllisten  i  8.  bind.     Meget  akaved   føjes  til   teksten:   „er  det   aller- 
sikreste'' og  til  parodien:  „det  er  det  nymodigste". 

Overfor  disse  udtryk  for  en  jævn  livsglæde,  der  er  vel- 
gørende i  en  digters  mund,  hvis  livsskæbne  overleveringen 
har  stillet  i  et  så  mørkt  lys,  findes  der  dog  mange  andre, 
som  viser,  at  han  kunde  tage  livet  alvorligt,  og  at  det  havde 
beredt  ham  tunge  skuffelser.  Uden  dette  var  han  vel  heller 
ikke  bleven  den  mand,  han  blev. 

Således  det  mildt  alvorlige   digt  om    „det  rette  venskab": 

^Hjerte  ven!  vi  ere  lige, 
som  du  er  bestandig  til; 
du  har  lovet  ej  at  svige, 
ske  forresten,  hvad  der  vil  I 

o  du  må 

selv  tilstå, 
sådant  holdes  kun  af  få."     Osv. 

Eller  de  vemodige  skildringer  af  den  vanskelige  lykke: 

„Medgangs  ven  har  lært  at  smile, 
når  min  sol  er  høj  og  blid," 
og: 

„Er  mit  hjem  end  ej  så  nær, 
o,  vi  s€Lmles  dog  engang, 
denne  samling  er  så  kær, 
at  min  vej  ej  falder  lang; 
håbet  flytter  selv  min  fod, 
håbet  letter  sind  og  mod, 
håbet  korter  længsel, 
håbet  trodser  trængsel, 
håbet  gør  min  skæbne  god.*^ 

Særlig  er  der  jo  opbevaret  en  hel  række  „gudelige  arier ^ 
af  kirkelig  opbyggeligt  indhold,  f.  eks.  syv  salmer  om  Kristi 
ord  på  korset  osv.  Som  salmedigter  kan  Stub  dog  ikke  måle 
sig  med  Brorson,  om  end  hans  gudelige  arier  udmærker  sig 
ved  deres  inderlighed  og  jævnhed  i  udtrykket.  Man  fristes  til 
at  tro,  at  disse  digte  især  tilhører  opholdet  i  Ribe,  hvor  han 
jo  levede  sammen  med  den  store  salmedigter;  flere  af  salmerne 
falder  endog  i  tonen  aldeles  sammen  med  Brorsons.  Således 
især  „Jesu  samtale  med  sjælen": 

„Vel  dig,  din  sag  er  god, 
miD  væneste,  min  due!*' 

og  arie  over  1.  Joh.  II  1: 

„Giv  sag  og  søgsmål,  når 'du  vil, 
min  fri  og  frelste  sjæls  misunder!" 

(Sml.  Brorson:   „Hvo  vil  mig  anklage?") 

Enkelte  af  disse  digte  er  dog  af  betydeligt  værd;  således 
den  skønne  skildring  af  Guds  evige  stad,  der  indledes  med 
dette  vers: 

„O  min  sjæl,  du  går  og  vanker 
blandt  den  lumpne  verdens  ting! 
saml  da  de  vilde  tanker, 
se  dig  oven  til  omkring! 
ak  hvad  nytter  —  Kedars  hytter! 
pilegrim,  hvor  er  dit  hjem? 
lad  dit  eje  —  agte  nøje 
på  det  ny  Jerusalem!*' 

Ligeledes  den  frimodige  sang: 

„Uforsagt,  hvordan  min  lykke 
end  i  verden  blive  må  —  *'. 

Og  den  fortrøstningsfulde  overvejelse  af  livets  forkrænke- 
lighed: 

„Vore  dage  —  løbe  fage 
som  en  pil  i  luften  firem; 
angest,  klage,  —  nød  og  plage 
næsten  altid  følge  dem. 
En  om  morgenen  kan  vandre 
Btærk  og  saftig  som  en  eg, 
aftenen  kan  ham  forandre 
til  at  ligge  død  og  bleg.** 

Ligesom  Brorson  drager  Stub  iejlighedsvis  naturbetragt- 
ninger ind  i  sine  gudelige  sange;  det  samme  yht  som  bekendt 
tilfiseldet  med  samtidige  tyske  digtere  (f.  eks.  Geliert).  Således 
i  „Aria  over  Davids  salme  73,  25": 

„Jeg  ser  dit  kunstværk,  store  Gud, 
du  est  alvis,  almægtig!" 

i   „Tanker  over  1.  Kor.  II  2": 

„Hvad  regner  naturens  ransagere  op, 
livortil  skal  jeg  vide  hvor  ting  i  naturen?" 

og  1   „Aria": 

„Skal  dalens  lilje  af  foragt 
ej  agtes  rosen  lig.** 

Endnu  skal  opmærksomheden  her  dog  kun  henledes  på 
et  stykke,  som  ved  sin  fyndige  korthed,  såvel  som  ved  sin 
tankegang  minder  om  Evalds  sidste  digt:  „Ved  dødens  komme". 
Det  er  „Aria  over  Lukas  II  29"  (Herre,  nu  lade  du  din  tjener 

fare  i  fred): 

„Ser  jeg  nådens  frelsermand, 
kan  jeg  selv  min  frelser  kende, 
ser  jeg  ham  i  livets  land, 
ser  jeg  troens  mål  og  ende : 

O,  hvad  ser  jeg  efter  mer? 
hvad  er  her  at  vente  efter? 
ak,  hvi  løses  ej  mit  liv, 
som  ved  sjælens  vinger  hefter? 

Livets  herre,  løs  min  ånd, 
riv  den  ud  af  dødens  snare! 
se,  der  er  den  i  din  hånd, 
bedre  kan  den  aldrig  fare.** 

Som  hele  digterens  gudhengivne  sindelag  lægger  sig  for 
dagen  i  disse  vers,  således  har  hans  livsbetragtning  fundet  sit 
rigeste  og  skønneste  udtryk  i  den  bekendte  sang,  der  frem- 
stiller „livet  som  en  sejlads": 

„Hvad  vindes  ved  verdens  vidtløftige  hav? 
o  tusinde  farer  i  skummende  trav!   ' 

Man  véd  kun  to  havne, 

bekendte  af  navne, 
den  ene  vor  vugge,  den  anden  vor  gprav: 
Hvad  vindes  ved  verdens  vidtløftige  hav?**' 

'  At  første  lioje  overall  skal  gi  ntagca  til  slutningeo  ses  af  „Så  aorlnes  Tort 
levneds  deo  blideste  dag",  der    har  samoie  lonefald.    Dm  af  Fr.  Burlod  niiddelte  nie 

Det  vil  være  overflødigt  her  at  meddele  denne  sang  i  sin 
helhed,  da  den  haves  på  så  mange  steder.  Her  skal  kun 
mindes  om  dens  gennemførte  lignelse  af  skibet  med  alle  dets 
dele,  af  vind  og  vejr  og  bølgernes  kast.  Billedet  slutter  smukt 
med  skibets  styrer  og  den  sikre  fart  til  vor  sidste  havn: 

„Dit  forsyn,  o  fader,  det  fører  os  hjein, 
det  styrer  så  sikkert,  hvor  søen  er  slem; 

vor  gisning  kan  fejle, 

hvor  vi  end  vil  pejle, 
selv  stævne  vi  mere  tilbage  end  frem: 
Dit  forsyn,  o  fader,  det  forer  os  hjeml** 


Det  må  med  rette  vække  vor  tids  forbavselse,  at  Ambro- 
sius Stub  endnu  så  sent  som  henimod  midten  af  vort  år- 
hundrede stilledes  aldeles  i  skygge  for  en  digter  som  Tullin, 
der  nævntes  som  vor  nyere  „digtekunsts  fader".  Det  var  nok 
særlig  Rahbek,  som  havde  sat  dette  i  system;  for  ham  var 
Tullin  „den  klare  morgenstjerne,  der  bebudede  dagens  sol", 
Johannes  Evald.  Nyerup,  Stubs  ng^rmeste  landsmand,  tillod 
sig  at  indskyde  denne  i  billedet  som  den  „nedgående  uænsede 
blege  måne".^  Endnu  Kr.  Molbech  havde  ondt  ved  at  sætte 
sig  ud  over  denne  opfattelse,  og  han  mente  at  måtte  gøre  en 
slags  undskyldning  for,  at  han  efter  Tullin  optog  en  samling 
af  Stubs  digte  i  sin  „Dansk  poetisk  antologi"  (1830),  da  han 
derved  „egenlig  går  længere  tilbage  i  tiden  end  til  den  grænse, 
han  med  Tullin  har  sat  for  den  nyere  danske  poesi".  Og  dog 
anerkendte  han,  at  Stub  „besad  den  for  en  lyriker  væsenlige 
og  uundværlige  egenskab:  en  ejendommelig  natur,  en  poetisk 
individualitet  og  evnen  til  at  afpræge  den  i  sine  digte,  hvis 
simple  form  og  ukunstlede  udtryk  ikke  sjælden  overrasker  ved 

lod  i,  optegnet  af  Foersom,  svarer  hertil,  kun  at  det  her  fejlagtig  er  sidste  linje,  som 
gentages.  N.  M.  Petersen  har  givet  3.  linje  („o  Tusinde  Farer  i  skuniniende  Trav'')  dvnne 
form:  „o  Tusinde  farer  i  skummende  Trav".  Dette  strider  dog  mod  alle  kilder  og  har 
kun  ved  misforståelse  sin  kilde  i  det  af  Kinch  udgivne  håndskrift  (program  1854),  der 
bruger  store  og  små  bogstaver  i  flæng. 
1  Dansk  digtekunst,  V  100.  124. 


Digitized  by 


Google 


AMBROSIUS  STUB.  509 

følelsens  varme  og  inderlighed  og  ved  en  naturlig  lethed  til  at 
fatte  og  umiddelhart  at  gengive  og  fremstille  livfulde  indtryk." 

Det  blev  forbeholdt  Fr.  Barfod  at  yde  Stub  retfærdighed; 
utrættelig  eftersporede  han  hans  levnedsløb,  og  med  stor  styrke 
talte  han  hans  sag  som  digter  og  menneske.  Nu,  et  halvt 
hundred  år  efter,  har  vi  endnu  lettere  ved,  en3  det  dengang 
var  muligt,  at  se  fordomsfrit  på  vor  digtnings  historie,  og  vi 
ser  da  Ambrosius  Stub  jævnbyrdig  ved  siden  af  biskop  Brorson 
som  forløbere  for  århundredets  største  lyriker,  Johannes  Evald. 

Det  er  ejendommeligt  for  Holbergs  tidsalder,  at  den 
sammenknytter  en  ældre  tid  med  den  nye,  som  den  grund- 
lægger. Holberg  selv,  Falster,  Brorson,  Hans  Gram  synes  i 
deres  hele  personlighed  at  tilhøre  det  århundrede,  i  hvis  slut- 
ning de  var  fødte.  Ambrosius  Stub  var  noget  yngre,  født  efter 
århundredskiftet;  men  også  han  minder  i  mangt  og  meget  om 
den  ældre  tid.  Medens  Tullin  digtede  efter  alle  kunstens,  særlig 
den  engelske  kunstdigtnings  regler,  og  Stenersen  søgte  at  ind- 
føre det  Klopstockske  vers,  synger  Stub  sine  sange  efter 
gængse,  muligvis  somme  tider  efter  nye  selvlavede  melodier,  i 
stærkt  skiftende  rytmer  efter  indhold  og  stemning.  Deri  står 
han  på  den  ældre  tids  stade;  det  morer  ham  at  slynge  verset 
i  kunstige  sving,  at  skifte  i  tonefald  og  ordlag,  snart  at  flette 
korte  og  lange  linjer  ind  imellem  hinanden,  snart  at  lade  dem 
hoppe  let  som  i  en  dans,  snart  at  give  dem  en  højtidelig  eller 
vemodig  klangfarve.  Men  deri  er  han  en  ny  tids  banebrydende 
digter,  at  han  ikke  tvinger  selve  sproget  i  de  samme  brogede 
former  og  vilkårlige  stillinger,  således  som  hans  formænd  og 
samtidige.  Han  bruger  det  tværtimod  som  det  lever  på  folkets 
læber,  jævnt,  frit  og  letflydende.  Som  hans  tanke  er  klar,  er 
hans  billeder  simple  og  naturlige,  hans  tale  fyndig  og  ren. 
Han  blev  båren  af  den  samme  tidsånd,  som  bragte  Holberg 
og  Falster  til  at  revse  samfundet  og  sæderne,  og  som  bragte 
Højer  og  Gram  til  at  rense  videnskaben. 

Således  som  Ambrosius  Stub  nu  står  for  os,  vel  oplyst  i 
sit  levned  og  sin  digtning,  må  han  fængsle  vor  opmærksomhed, 

ikke  mindre  ved  sin  personlighed  end  ved  sine  sjældne  evner. 
Oprunden  af  almuen,  som  han  var,  har  han  næppe  følt  sine 
ofte  strænge  kår  som  en  særlig  tung  byrde;  fra  sin  tidlige 
ungdom  har  han  sikkert  fundet  hengivne  venner,  og  i  sin  vel- 
magts  dage  omgikkes  han  de  højeste  rangspersoner  i  visse 
måder  som  ligemand.  Fjernt  fra  den  literære  verdens  mid- 
punkt  undgik  han  dens  literære  påvirkning  og  kritikkens  små- 
sindede indvendinger;  ubekymret  om  andres  dom  kunde  han 
glæde  sig  selv  og  andre  med  sin  sang  og  sine  indskydelser 
og  overlade  det  til  tilfældet,  om  noget  af  dette  blev  opbevaret 
til  eftertiden,  og  hvad  den  da  vilde  dømme  om  det. 

Og  glemte  denne  eftertid  ham  i  sine  bøger,  så  mindedes 
den  ham  i  sine  sagn.  Hans  indfald  og  viser  levede  i  vide 
kredse,  de  vers,  i  hvilke  han  havde  nedlagt  sin  livsanskuelse, 
gik  fra  mund  til  mund  og  blev  kendte  af  alle.  Hvor  mange 
af  vore  digtere  kan  rose  sig  af  blidere  kår? 

